
Aan  den  Lezer. 


Over  den  tekst  der  in  dit  deel  opgenomen  stukken  zij  hier  het 
volgende  opgemerkt. 

Bij  den  Carel  ende  Elegast  w^erd  de  tekst  gevolgd,  dien  Jonckbloet 
in  zijne  uitgave  had  vastgesteld.  Dat  daarbij  op  zyne  aanteekeningen 
(bl.  181 — 204)  v^erd  gelet,  spreekt  vanzelf.  Daar  Jonckbloet  voor  vs. 
1 — 506  den  tekst  van  den  Karl  Meinet  niet  heeft  gebruikt,  en  slechts 
in  de  aanteekeningen  de  noodige  verbeteringen  heeft  voorgesteld,  is  in 
die  verzen  soms  verandering  gebracht.  Yan  eene  omnummering  der 
verzen  heb  ik  mij  onthouden.  Zij,  die  den  Reinaert  dikwijls  moeten 
gebruiken,  zullen  begrijpen  waarom  ik  hier  het  ontstaan  eener  nieuwe 
nummering  heb  vermeden. 

De  door  Jonckbloet  opgegeven  varianten  heb  ik  niet  laten  her- 
drukken. Ook  bij  de  andere  in  dit  en  het  volgende  deel  opgenomen 
stukken  zal  ik  in  den  regel  de  afwijkende  lezingen,  die  reeds  elders 
zijn  gepubliceerd,  niet  opgeven.  Die  weinige  lezers  dezer  Bloem- 
lezing^  welke  het  ontstaan  van  de  door  mij  ten  grondslag  gelegde 
teksten  mochten  willen  nagaan,  kunnen  de  oudere  uitgaven  raadplegen. 
De  veranderingen  echter,  die  ik  in  die  teksten  heb  aangebracht,  voor 
zooverre  die  niet  door  de  oudere  uitgevers  zeiven  in  bijvoegsels  of 
noten  zijn  opgegeven,  zal  ik  hier  mededeelen. 

Voor  den  Cm^el  ende  Elegast  zij  op  de  volgende  plaatsen  gewezen: 
VS.  63--75,  zie  Jonckbloet,  bl.  171,  172,  181.  —  vs.  94,  96,  zie  De 
Yries  in  Taal-  en  Letterbode^  IV,  55.  —  vs.  177 — 181,  zie  Jonckbloet, 
bl.  185.  —  vs.  398,  zie  Jonckbloet,  bl.  188.  —  vs.  414  ab,  zie  Jonck- 
bloet, bl.  190.  —  VS.  466,  zie  Jonckbloet,  bl.  191.  —  vs.  520,  zie 
Verdam  in  Tijdschrift,  I,  127;  en  MnL  Wdb,  II,  1128.  —  vs.  559, 
zie  Jonckbloet,  bl.  192.  —  vs.  612,  zie  Verdam  in  Tijdschrift,  I, 
128.  —  VS.  629,  630,  zie  Verdam  in  Tijdschrift,  I,  128.—  vs.  763— 
768  en  vs.  794,  zie  Verdam  in  Tijdschrift,  I,  125.  —  vs.  877,  zie 
Jonckbloet,  bl.  197.  —  vs.  923,  zie  Jonckbloet,  bl.  199.  —  vs.  1201, 
1202,  zie  Jonckbloet,  bl.  201.  —  vs.  1205,  zie  Verdam  in  Tijdschrift, 
I,  128;  en  MnL  Wdb.  I,  874, 

Bij  een  nauwkeurig  onderzoek  naar  den  tekst  van  den  Carel  ende 
Elegast  bleek  het  mij  steeds  meer,  dat  eene  nieuwe  critische  uitgave 
noodig  is.  Ik  zoude  zelf  aan  't  werk  getogen  zijn,  maar  het  bijeen- 
brengen van  het  benoodigde  apparaat  zou  mij  zooveel  moeilijkheden 
hebben  opgeleverd,  dat  daarvan  eene  groote  vertraging  in  mijn  werk 
het  gevolg  zoude  zijn  geweest.  Moge  weldra  een  der  jongere  beoefe- 
naars van  het  Middelnederlandsch  aan  dien  arbeid  zijne  krachten 
wijden.  —  Toen  Hoffmann  von  Fallersleben  in  1836  den  Carel  ende 
Elegast  uitgaf,  legde  hij  A  tot  grondslag.  Hij  had  A  niet  gezien,  maar 
gebruikte  een  hem  gezonden  afschrift.  Van  den  afwijkenden  tekst  B 
nam  hij  hier  en  daar  de  lezingen  op.  Met  Jonckbloet  {Toelichting,  bl. 
178)  zeg  ik,  dat  het  betwijfeld  mag  worden  of  de  varianten  uit  B 
met  de  meeste  volledigheid  zijn  opgeteekend.  —  In  1835  deelde  Mone 
in  den  Anzeiger ,  IV,  332  den  tekst  van  het  fragment  te  Arras  (M) 
mede.  Hoffmann  von  Fallersleben  heeft  M  niet  gebruikt,  Jonckbloet 
wel,  maar  deze  verklaart  dat  Mone  blijkbaar  sommige  plaatsen  ver- 
keerd heeft  gelezen.  —  Jonckbloet  legt  in  1859  ook  A  tot  grondslag. 

Hij  kent  AB  slechts  uit  Hoffmanns  uitgave  en  M  uit  den  Anzeiger 
(niet  uit  het  handschrift).  Ook  van  H  heeft  hij  het  handschrift  niet 
gezien,  maar  eene  hem  gezonden  collatie  van  H  met  Hoffmanns 
uitgave  gebruikt.  Nadat  vs.  1 — 505  zijn  afgedrukt,  ontvangt  hij  K.  In 
de  aanteekeningen  gebruikt  hij  nu  K  voor  vs.  1 — 505;  en  in  den 
tekst  van  vs.  506 — 1414  wordt  ook  op  K  gelet,  maar  in  de  varianten 
onder  den  tekst  worden  de  afwijkende  lezingen  van  K  niet  opgenomen, 
terwijl  ook  in  de  aanteekeningen  de  varianten  van  K  niet  alle  zijn 
opgegeven.  Daarbij  komt  dat  Jonckbloet  een  derde  incunabel  niet 
kende.  In  den  Messager  des  sciences  et  des  arts  de  la  Belgique^  1836, 
p.  202  was  die  derde  oude  druk,  dien  wij  hier  C  zullen  noemen,  ver- 
meld. In  1838  had  Mone  in  zijn  TJehersicM ^  S.  396  die  mededeeling 
overgenomen.  En  in  het  Bulletin  du  Bihliophile  Beige  ^  II  (1845),  no.  3 
p.  245  sv.  vindt  men  eene  beschrijving  van  C,  waaruit  blijkt  dat  de 
tekst  van  A  en  van  B  afwijkt.  [Later  is  deze  druk  van  Govaert  Bac  te 
Antwerpen  beschreven  in  Campbells  Annales^  No.  973.]  —  Toen 
Bartsch  in  1861  Ueher  Karlmeinet  uitgaf,  maakte  hij  voor  zijn  hoogst 
belangrijk  onderzoek  gebruik  van  Hoffmanns  uitgave.  Hg  verklaart  op 
bl.  388  dat  hij  Jonckbloets  uitgave  niet  heeft  gebruikt.  Hij  kent  wel 
KABM,  maar  HG  niet.  —  Uit  het  bovengemelde  volgt  dat  hij,  die 
eene  nieuwe  uitgave  wil  gereed  maken,  eerst  zal  moeten  afschrijven 
de  handschriften  MH,  en  daarna  de  uitgaven  ABC.  Yervolgens  zal  hij 
het  onderzoek  van  Bartsch  over  K  moeten  aanvullen  door  eene  volledige 
vergelijking  met  MHABC,  om  daaruit  zooveel  mogelijk  den  mnl.  tekst, 
dien  de  bewerker  van  Karl  Meinet  voor  zich  had ,  af  te  leiden.  Dan  dient 
nauwkeurig  nagegaan  te  worden  of  niet  die  oorspronkelijk  mnl.  tekst 
van  K,  dien  men  O  zoude  kunnen  noemen,  als  grondslag  der  nieuwe 
uitgave  zoude  kunnen  worden  gebruikt.  Doch  de  uitwerking  en  de 
behandeling  dezer  vragen  zij  aan  den  toekomstigen  uitgever  overgelaten. 

De  tekst  van  het  hier  opgenomen  eerste  fragment  uit  het  tweede 
boek  der  Lorreinen  is  die,  welken  Jonckbloet  in  zijne  uitgave (i?oma^ 
van  Karei  den  Grooten  en  zijne  XII  Pairs ^  Leiden,  1844)  heeft 
gegeven,  en  waarover  hij  op  bl.  XXX  van  de  Inleiding  heeft  gehan- 
deld. Yoor  de  veranderingen  in  vss.  48,  542,  748,  818,  864,  871^ 
1190,  1220,  1378,  1486,  1540,  1621,  1741,  1745,  1775,  1829,  1995 
en  2125  zie  men  Jonckbloets  Aanteekeningen  achter  zijne  uitgave;  en 
voor  die  in  vss.  952  en  2143  den  Brief  van  De  Yries,  bl.  16  en  24. 
Yoor  VS.  66  zie  men  Dr.  Jonckbloets  aanteek.  bl.  252;  Dr.  De  Yries' 
Brieft  bl.  11;  en  Dr.  Matthes'  Inleiding  op  de  door  hem  uitgegeven 
fragmenten,  bl.  IX  (Misschien  had  daarom  vs.  748  onveranderd  kunnen 
blijven).  Yoor  vs.  170  vergelijke  men  Jonckbloets  Gloss.  op  Seer.  Bi} 
vs.  376  dient  Dr.  Jonckbloets  aant.  op  bl.  254,  en  Dr.  Yan  Heiten  ^ 
Vonders  Taal,  II,  92  nagezien  te  worden.  Het  Mnl.  Wdb.  I,  1009 
en  379  geeft  voor  vss.  520  en  1601  de  noodige  opheldering.  Yoor  vs. 
1881  zie  men  Taalk,  Bijdr.  II,  62.  In  vs.  954  heb  ik  hoefsce  in 
hoefste,  en  in  vs.  1898  tsat  in  tstat  veranderd. 

Yoor  den  tekst  van  de  stukken  uit  den  Walewein  werd  natuurlijk 
de  uitgave  van  Jonckbloet  genomen.  De  fragmenten  van  Oudenaarde 
bevatten  de  hier  opgenomen  gedeelten  niet.  Jonckbloet  geeft  in  het 
„Yoorberigt"  voor  het  eerste  deel  zijner  uitgave  nauwkeurig  op  hoe 
hij  tot  den  tekst,  dien  hij  biedt,  gekomen  is.  Hij  zegt  daaromtrent 
het  volgende:  „De  Roman  van  Walewein,  hier  het  publiek  aange- 
boden, is  uitgegeven  volgens  het  eenig  bekende  handschrift,  berustende 
in  de  Bibliotheek  der  Maatschappij  van  Nederlandsche  Letterkunde  te 
Leiden.  Het  afschrift  werd  slechts  gedeeltelijk  door  mij  vervaardigd: 
het  grootste  deel  was  ik  verschuldigd  aan  de  vriendschap  van  Mr.  L. 
Ph.  C.  van  den  Bergh,  die  vroeger,  tot  eigen  gebruik,  met  afschrijven 
was  begonnen,  maar  mij  gaarne  zijne  kopij  met  het  regt  der  uitgave 

afstond.  Bij  het  drukken  is  het  handschrift  slechts  zelden  door  mij 
gebruikt,  daar  onze  Roman  in  éénen  band  is  zamengevat  met  dien 
van  de  Kinderen  van  Limhorch^  welkdn  de  Heer  van  den  Bergh  voor 
de  Leidsche  Maatschappij  uitgeeft,  waardoor  deze  Codex  ten  zijnent 
berustte;  maar  tot  meerder  naauwkeurigheid  werd  het  afschrift  eerst 
door  mij  met  het  handschrift  vergeleken,  en  de  Heer  van  den  Bergh 
had   de   goedheid  ieder  proefblad  aan  eene  nieuwe  vergelijking  te 

onderwerpen.  In  den  regel  heb  ik  den  tekst  van  het  handschrift 

getrouw  wedergegeven.  Slechts  blijkbare  schrijffouten  zijn  veranderd, 
en  de  casusuitgangen  der  zwakke  en  sterke  buiging  heb  ik  naar  de 
eischen  der  grammatica  verbeterd.  Eene  naauwkeurige  Collatie  geeft 
van  die  veranderingen  rekenschap." 

Het  is  zeker  dat  Jonokbloet  in  1846  te  veel  „verbeterd"  heeft,  en 
dat  men  thans  menige  verandering,  die  hij  indertijd  maakte  om  aan 
„de  eischen  der  grammatica",  zooals  hij  die  zich  dacht,  te  voldoen, 
niet  meer  zal  goedkeuren.  Yele  der  in  de  „Collatie"  opgegeven  plaatsen 
zijn  onveranderd  gelaten,  en  dus  is  dan  de  lezing  van  het  handschrift 
behouden.  Alleen  in  de  volgende  verzen  zijn  Jonckbloets  veranderingen 
van  het  handschrift  opgenomen:  vss.  58,  66,  191,  212,  259,  272, 
280,  287,  620,  653,  838,  890,  903,  950,  978,  1019,  1053,  1127, 
1135,  1168,  1178,  1188,  1230,  1303,  1350,  9604,  9656,  9692,  9739, 
9757,  9809,  9861,  9874,  10048,  10243,  10256,  10284,  10314,  10397, 
10402,  10410,  10444,  10467,  10516,  10555,  10560,  10561,  10611, 
10627,  10694,  10805,  10957,  10992,  11106,  11109,  1L174,  11180. 
Wellicht  zoude  ook  nog  bij  eenige  dezer  plaatsen  eene  verandering 
voor  onnoodig  verklaard  kunnen,  worden. 

Na  Jonckbloets  hier  opgenomen  beschrijving  gelezen  te  hebben  van 
het  tot  stand  komen  van  zijne  uitgave,  twijfelde  ik  geenszins  aan  de 
juistheid,  de  nauwkeurigheid  en  de  betrouwbaarheid  der  editie.  Toch 

viel  het  mij  nu  en  dan  op  dat  èn  in  de  Collatie  èn  in  de  critische 
noten  in  het  Tweede  Deel  dikwijls  veranderingen  werden  aanbevolen 
zonder  dat  het  duidelijk  was  of  daaronder  te  verstaan  waren  verbete- 
ringen der  drukfouten  of  emendaties  van  den  uitgever.  Om  daar  nu 
meer  van  te  weten  raadpleegde  ik  een  afschrift  van  het  Leidsche 
handschrift.  Dat  afschrift  is  zeer  duidelijk  geschreven,  en  door  den 
afschrijver  of  een  ander  later  met  het  oorspronkelijke  vergeleken, 
zoodat  het  voor  mijn  doel  betrouwbaar  genoeg  was.  En  toen  ik  voor 
ééne  plaats  twijfelde  en  in  Leiden  naar  de  lezing  in  het  handschrift 
informeerde,  bleek  het  dat  ook  op  die  plaats  het  afschrift  de  juiste 
lezing  had.  Dit  afschrift  is  eens  in  het  bezit  geweest  van  Prof.  Ypey 
te  Groningen  en  toen  door  Prof.  G.  J.  Meijer  gebruikt  om  een  „Yer- 
slag  van  den  Roman  van  Walewein"  op  te  maken,  dat  hij  in  1838 
bij  zijne  Nalezingen  op  het  Leven  van  Jezus  enz,  uitgaf.  Later  heeft 
Dr.  De  Jager  het  afschrift  in  eigendom  gehad,  en  op  de  auctie-De 
Jager  (No.  1323)  in  December  1878  is  het  door  mij  aangekocht  ^). 

De  vergelijking  nu  van  dit  afschrift  met  Jonckbloets  tekst  en  Jonck- 
bloets  Collatie  toont  aan  dat  de  gedrukte  tekst  niet  nauwkeurig  het 
handschrift  volgt,  en  dat  de  Collatie  geenszins  alle  plaatsen  aanwijst, 
waar  de  druk  van  het  handschrift  afwijkt.  Het  blijkt  dat  óf  Jonckbloet 


^)  Het  is  mogelijk,  al  blijft  het  steeds  onwaarschijnlijk,  dat  het  oor- 
spronkelijke stuk  (het  handschrift)  te  loor  gaat.  Het  kan  zijn  nut  hebben 
dat  ook  elders  dan  ter  plaatse,  waar  het  handschrift  ligt,  omtrent  den 
daarin  aanwezigen  tekst  bij  twijfel  inlichtingen  kunnen  worden  ingewonnen. 
Daarom  zij  hier  aangeteekend ,  dat  in  mijne  bibliotheek  mede  aanwezig  is 
een  afschrift  van  den  Ferguut,  gekocht  uit  Catalogus  27,  No.  917,  van 
den  Heer  Beijers  te  Utrecht,  gewis  een  der  „handschriften"  waarvan  Prof. 
Visscher  indertijd  in  zijne  Inleiding,  bl.  XI  sprak;  en  een  afschrift  van 
Willems  van  het  Leven  van  S.  Franciscus,  gekocht  in  auctie-De  Jager 
(No.  1315),  en  vermeld  in  Tidemans  uitgave.  Inleiding,  VII,  Noot  3. 

of  Yan  den  Bergh,  of  mogelijk  ook  beiden,  niet  nauwkeurig  genoeg 
zijn  geweest.  Aan  eene  nieuwe  uitgave  van  den  Walewein  zal  dus  eene 
zorgvuldige  vergelijking  van  het  handschrift  met  den  gedrukten  tekst 
moeten  voorafgaan.  Op  grond  van  de  lezing  van  het  afschrift  zijn  door 
mij  veranderingen  gemaakt  in  de  vss.  18,  48,  55,  87,  146,  219,  229, 
253,  419,  484,  534,  546,  572,  613,  616,  690,  702,  717,  744,  798, 
818,  839,  842,  843,  1034,  1179,  1232,  1260,  1318,  9692,  9717, 
9750,  9837,  9882,  9892,  9922,  9934,  9970,  9997,  10038,  10106, 
10107,  10156,  10245,  10258,  10359,  10453,  10463,  10476,  10633, 
10645,  10647,  10702,  10784,  10834,  10863,  10883,  11017,  11065, 
11094,  11098. 

Yerder  is  veranderd  in  vs.  426  „cleine"  in  „clene"  (vergel.  vs.  510,  532, 
896,  enz.);  in  vs.  434  „ghevoech"  in  „ghevouch"  (vergel.  vs.  1129);  invs. 
1216  „beide"  in  „beiden".  —  In  vs.  84  is  „mere"  in  „ere"  veranderd; 
zie  MnL  Wdb,  II,  1176.  —  In  vs.  161  heb  ik  de  lezing  van  het 
handschrift  „dinc"  behouden  met  het  oog  op  hetgeen  in  MnL  Wdb. 
11;  463  over  de  vormen  dinke  en  dunke  is  gezegd.  —  In  vs.  892  heb 
ik  „donker"  in  „donkel"  veranderd;  zie  MnL  Wdb.  II,  285.  —  In 
VS.  10604  is  de  lezing  van  het  handschrift  opgenomen;  Jonckbloet  gist 
(Tweede  Deel,  bl.  331)  „na  uut  woet",  en  Yerdam  (M7iL  Wdb.  II, 
1039)  „na  ute  scoot." 

Jonckbloets  uitgave  van  den  Roman  van  Lancelot  leverde  den  tekst 
voor  de  hier  geplaatste  gedeelten  uit  dat  werk.  Yoor  de  veranderingen 
in  11.  1809  zie  men  Taal-  en  Letterbode,  Y,  108  vg.;  in  II.  16101 
MnL  Wdb.  I,  1105;  in  11.  16224  Jonckbloets  uitg.  deel  I,  bl.  322;  in 
II.  18391—18397  Yerdams  Tekstcritiek ,  14  vg.;  in  II.  18512  Yerwijs 
in  BloemL  V,  190.  Yerder  zijn  II.  18508,  18509  en  III.  10208  ver- 
anderd (waarschijnlijk  drukfouten  bij  Jonckbloet  of  anders  slordigheden 
van  het  handschrift).  In  II.  18397  is  de  door  Dr.  Yerwijs  {BloemL 

IV ^,  162;  P,  190)  voorgestelde  verandering  niet  opgenomen;  zie 
MnL  Wdh.  I,  1205.  Evenmin  is  in  II.  18209  de  verandering  van  Dr. 
Yerwijs  {Bloeml.  I.  76,  74)  overgenomen;  zie  Mnl.  Wdh,  II,  1474. 
Eene  verandering  in  II.  18454  {Bloeml,  F,  190)  is  geenszins  noodig; 
zie  Yan  Heiten,  Mnl.  Spraakkunst^  bl.  215  c. 

In  den  jare  1874  schreef  Dr.  Yerdam  over  de  uitgave  der  Parthenopeus- 
fragmente7i  door  Prof.  Bormans  het  volgende  {Taal-  en  Letterbode ^  III, 
264):  „Hoeveel  verdiensten  de  geleerde  uitgever  ook  moge  hebben  èn 
door  de  wijze,  waarop  hij  de  uitgave  heeft  tot  stand  gebracht  èn  door 
de  betrekkelijk  goede  manier ,  waarop  hij  den  tekst  heeft  doen  afdruk- 
ken, zoo  kleven  er  evenwel  nog  te  veel  smetten  op,  om  er  een 
uitbundigen  lof  aan  te  kunnen  toebrengen."  Ik  geloof  dat  zelfs  de 
hem  gegeven  lof  nog  „uitbundig"  is.  Bormans  geeft  dikwijls  eenen 
tekst  naar  eigen  vinding,  terwijl  hij  steeds  eene  spelling  volgt,  die 
van  die  der  verschillende  fragmenten  afwijkt.  Doch  dit  zoude  nog  zoo 
erg  niet  zijn,  indien  slechts  overal  de  lezing  van  de  handschriften 
ware  opgegeven.  Dit  echter  geschiedt  niet,  men  heeft  dus  dikwerf 
onzekerheid,  en  kan  dan  noch  veranderen  noch  verbeteren.  Eene 
nieuwe  critische  uitgave  van  al  de  fragmenten  is  dringend  noodig. 

Waar  veranderingen  in  den  tekst  van  den  Farthenopeus  werden 
gebracht,  geschiedde  dat  omdat  de  tekst  van  het  handschrift  ten 
onrechte  door  Bormans  was  veranderd,  en  de  goede  lezing  kon  hersteld 
worden;  of  omdat  door  eene  kleine  verandering  de  zin  duidelijker 
werd.  Dergelijke  veranderingen  zijn  door  mij  gemaakt  in  de  verzen 
420,  451,  454,  514,  582,  583,  593,  594,  669,  673,  702,  743,  759, 
784,  822,  840,  859,  876,  879,  935,  941,  959,  962,  963,  1056,  1057, 
1067,  1070,  1076,  1084,  1132,  1135,  1136,  1148,  1158,  1159,  1188, 
1250,  1274,  1275,  1301,  1309,  1319,  1327,  1404,  1406,  1416,  1428, 
1543,  1553,  1567,  1675,  1698,  1750,  1758,  1769,  1824,  1832,  1888, 

1908,  1973,  1997,  2215,  2279,  2280,  2348,  2359,  2391,  2408,  2462, 
2485,  2495,  2500,  2503,  2567,  2652,  2655,  2680,  2681,  2697,  2698, 
2757. 

In  Parth.  vs.  381  schrijf  ik  wrachten  (  :  gheïachten),  in  605  ghe- 
voghet  (  :  doghet)^  in  900  vrochte  (  ;  mochte)^  en  in  1138  voghen 
(  :  vloghen).  De  fout  in  het  rijm  in  578/579  en  2641/2642  heb  ik 
niet  verbeterd. 

Yoor  de  veranderingen  in  Parth,  vs.  353,  354  zie  men  MnL  Wdh, 
II,  1502;  voor  vs.  398  MnL  Wdh,  I,  438,  voor  vs.  467  a  Bormans' 
Voorrede,  XXXIII;  voor  vs.  481  Bormans'  noot,  en  MnL  ITc^è.  1,169; 
voor  VS.  547  Verwijs'  Bloeml,  I^,  183;  voor  vs.  563  Verwijs'  Bloeml, 
P,  183,  en  MnL  Wdb,  II,  746;  voor  vs.  621  Verwijs'  BloemL  1% 
185;  voor  vs.  634  Bormans'  noot,  en  Verwijs'  BloemL  P,  185;  voor 
VS.  677  Verwijs'  BloemL  I",  186;  voor  vs.  862,  863  Taal-,  en  Letter- 
bode^ V,  112;  voor  vs.  866  Bormans'  noot;  voor  vs.  875  MnL  Wdb.l, 
1186,  1218;  voor  vs.  1029  MnL  Wdb.  II,  178;  voor  vs.  1073  MnL 
Wdb,  II,  901;  voor  vs.  1157  Taal-  en  Letterbode,  V,  113;  voor  vs. 
1230  Bormans'  Nalezing,  bl.  363;  voor  vs.  1316  Bormans'  ITalezing, 
bl.  367;  voor  vs.  1320  Bormans'  Mezing,  bl.  368,  en  MnL  Wdb,  I, 
1205,  1209;  voor  vs.  1370  Bormans'  Nalezing,  bl.  369,  370;  voor 
vs.  1402  Bormans'  Nalezing,  bl.  370,  371,  en  MnL  Wdb,  II,  1277; 
voor  VS.  1488  Taal-  en  Letterbode,  V,  115;  voor  vs.  2313  Taal-  en 
Letterbode,  V,  266;  voor  vs.  2461  Taal-  en  Letterbode ,  III,  222  vgg.; 
voor  VS.  2491  MnL  Wdh,  II,  1152;  voor  vs.  2516  Bormans' Nalezing, 
bl.  377;  voor  vs.  2591  MnL  Wdb,  I,  1376;  voor  vs.  2641  MnL  Wdb, 
II,  169. 

In  Parth,  vs.  652  heb  ik  de  verandering  van  Verwijs  {BloemL  1% 
185)  niet  overgenomen,  daar  de  beteekenis  van  eblie  niet  zeker  is;  zie 
Mnl,  Wdb,  II,  508.  —  Eene  verandering  van  merken  in  werken  in 

VS.  764  (zie  Mnï,  Wdh.  II,  1708)  vind  ik  onnoodig.  —  In  vs.  1324  is 
de  lezing  van  het  HS  dunc  behouden.  —  In  vs.  1820  is  geene  ver- 
andering gebracht.  De  zin  is  duister,  en  Bormans'  gissing  voldoet 
niet.  —  Ook  vs.  1851  is  niet  veranderd.  Door  eene  verandering  van 
al  in  als  wordt  de  zin  niet  duidelijk.  Zie  Mnl,  Wdh,  I,  1367.  —  In 
vSc  1990  heb  ik  de  lezing  van  Bormans  opgenomen;  ook  Mnl.  Wdh* 
I.  997  doet  dit.  Toch  maant  Amand  I.  3662  tot  voorzichtigheid. 

Tusschen  Fragment  YIII  en  Fragment  IX  van  den  Farth,  zijn  als 
Fragment  YIII  A  ingevoegd  de  320  verzen,  die  Yerwijs  heeft  gepu- 
bliceerd in  de  Handelingen  en  Mededeelingen  van  de  Maatschappij  der 
Nederlandsche  Letterkunde  te  Leiden^  1872,  bl.  11  vgg.  In  vs.  259 
en  VS.  275  van  dit  Parth.  fragm,  zijn  de  door  Yerwijs  voorgestelde 
veranderingen  in  den  tekst  opgenomen.  In  vs.  304  is  daar  ontwapenden 
geschreven  .voor  ontwapanden  in  den  tekst  van  Yerwgs. 

Daar  meer  fragmenten  van  den  Farth,  zijn  opgenomen  dan  eerst  in 
mijn  plan  lag,  en  intusschen  vel  15  reeds  was  afgedrukt,  wordt  hier 
verzocht  op  bl.  235  te  lezen  en  te  verbeteren:  „vs.  352 — 2802;  en 
Parth.  fragmy 

Yoor  den  tekst  van  den  Reinaert  is  de  uitgave  van  Jonckbloet 
gebruikt.  Jonckbloet  gaf  dat  werk  in  1856  uit,  en  meende  toen 
(Inleiding  XYI)  „een  kritisch  verbeterden,  lees-  en  verstaanbaren 
tekst"  te  hebben  „tot  stand  gebracht."  Thans  denken  velen  daar 
anders  over,  al  willen  ook  nu  geenszins  allen  even  ver  gaan  in  het 
verbeteren  en  zuiveren  van  den  tekst  van  het  Comburger  handschrift. 
Hier  is  men  bij  behoud  van  het  goede  wat  Jonckbloet  bood  steeds 
zoo  dicht  mogelijk  bij  de  lezingen  van  het  Comburger  handschrift 
gebleven.  Daar  thans,  vooral  door  Yan  Heltens  uitgave,  die  lezingen 
nauwkeurig  bekend  zijn,  wat  vóór  het  verschijnen  dier  uitgave  niet 
het  geval  was,  vind  ik  het  onnoodig  al  de  verzen  op  te  geven  waarin 

ik  Jonckbloets  lezing  niet  volgde.  Het  spreekt  echter  vanzelf  dat  hier 
die  plaatsen  vermeld  moeten  worden,  waar  veranderingen  zijn  gemaakt, 
die  afwijkingen  van  het  handschrift  of  van  Jonckbloets  tekst  leveren. 

Reinaert^  I,  vs.  1905,  zie  Yan  Heltens  aanteekening  bij  vs.  1753. — 
Ys.  1908,  zie  Tijdschrift,  Y,  252  vg.  —  Ys.  1909,  zie  Dr.  J.  W. 
MuUers  Proefschrift,  bl.  60;  Yan  Heltens  uitgave,  vs.  1757.  —  Ys. 
1932,  zie  Tijdschrift,  III,  222.  —  Ys.  1970,  zie  Yan  Heltens  aan- 
teekening bij  VS.  1812.  —  Ys.  1972,  zie  Mullers  Proefschrift,  bl.  62; 
en  Tijdschrift,  lY,  175.  —  Ys.  2013,  zie  Tijdschrift,  Y,  257.—  Ys. 
2015,  zie  Tijdschrift,  lY,  175;  Mullers  Proefschrift,  bl.  63;  Tijd- 
schrift, Y,  257.  —  Ys.  2049,  zie  Taal-  en  Letterbode,  Y,  125;  Mar- 
tins  Einl.  LI;  Tijdschrift,  I,  17.  —  Ys.  2101,  zie  Tijdschrift,  I, 
9.  —  Ys.  2129,  2130,  zie  Willems'  uitgave.  Tijdschrift,  I,  9.  —  Ys. 
2133,  2134,  zie  Mnl,  Wdh.  I,  774;  Tijdschrift,  I,  18  vg.;  Literatur- 
Uatt,  IX,  8  fg.  —  Ys.  2146,  zie  Tijdschrift,  I,  19;  lY,  176.  —  Ys. 
2204,  zie  Yan  Heltens  aanteekening  bij  vs.  2006.  —  Ys.  2243,  zie 
MnL  Wdh,  I,  164.  —  Ys.  2248,  zie  Yan  Heltens  uitgave  vs.  2050.  — 
Ys.  2251,  zie  Tijdschrift,  I,  21;  lY ,  177.  —  Ys.  2259 ,  zie  Yan  Heltens 
aanteekening  bij  vs.  2059.  —  Ys.  2273,  zie  Mullers  Proefschrift,  bl. 
69.  —  Ys.  2295,  zie  Yan  Heltens  aanteekening  bij  vs.  2095.  —  Ys. 
2309,  2314,  zie  Yan  Heltens  aanteekening  bij  vs.  2109.  —  Ys.  2312, 
zie  Tijdschrift,  Y,  259.  —  Ys.  2333,  zie  Yan  Heltens  aanteekening 
bij  VS.  2133.  —  Ys.  2352,  zie  Martins  uitgave  vs.  2374;  Tijdschrift, 
lY,  178;  Yan  Heltens  uitgave,  vs.  2148.  —  Ys  2412,  zie  Tijdschrift^ 

I,  23  vg.;  MnL  Wdh,  I,  327;  Yan  Heltens  uitgave  vs.  2206.  —  Ys. 
2413,  zie  Martins  uitgave  vs.  2435;   Tijdschrift,  I,  24;  Mnl,  Wdh, 

II,  125.  —  Ys.  2453,  zie  Yan  Heltens  aanteekening  bij  vs.  2253.  — 
Ys.  2479,  zie  Yan  Heltens  aanteekening  bij  vs.  2273.  —  Ys.  2490, 
zie  Martins  uitgave  vs.  2515;  Yan  Heltens  uitgave  vs.  2284.  —  Ys. 

2521,  zie  Mullers  Proefschrift^  bl.  75;  Yan  Heltens  uitgave,  vs. 
2315.  —  Vs.  2572,  zie  Martins  uitgave  bl.  380;  Tijdschrift^  IV, 
179.  —  Vs.  2574,  zie  Van  Heltens  uitgave  vs.  2356.  —  Vs.  2578, 
zie  Martins  uitgave  vs.  2600;  Van  Heltens  uitgave  vs.  2360.  —  Vs. 
2631,  zie  Van  Heltens  aanteekening  bij  vs.  2409.  —  Vs.  2662,  zie  Tijd- 
schrift, I,  25  vg.;  Van  Heltens  uitgave  vs.  2436.  —  Vs.  2663,  zie  Tijd- 
schrift, IV,  180;  Van  Heltens  aanteekening  bij  vs.  2437.  —  Vs. 
2664,  zie  Van  Heltens  aanteekening  bij  vs.  2438.  —  Vs.  2680,  zie 
Martins  uitgave  vs.  2702;  Tijdschrift,  IV,  180.  —  Vs.  2695,  zie 
Martins  uitgave  vs.  2717;  Van  Heltens  uitgave  vs.  2470.  —  Vs.  2744, 
zie  Martins  uitgave  vs.  2766;  Mullers  Proefschrift,  80  vg. ;  Tijd- 
schrift, V,  261.  —  Vs.  2770,  zie  Van  Heltens  aanteekening  bij  vs. 
2524.  —  Vs.  2777,  zie  Martins  uitgave  vs.  2799;  Van  Heltens  uitgave 
VS.  2531.  —  Vs.  2833,  zie  Mullers  Proefschrift,  bl.  82;  Van  Heltens 
aanteekening  bij  vs.  2579.  —  Vs.  2851,  zie  Tijdschrift,  I,  9.  —  Vs. 
2869,  zie  Mullers  Proefschrift ,  bl.  83;  Van  Heltens  aanteekening  bij 
VS.  2613. 

In  den  tweeden  druk  (1859)  van  de  Sproke  van  Beatrijs  heeft 
Jonckbloet,  bl.  40 — 43,  zijne  veranderingen  in  den  tekst  besproken. 
Ook  daar  zegt  hij  „grammatische  zuiverheid"  te  wenschen,  en  voegt 
er  bij :  „het  v^are  een  vergrijp  aan  de  eischen  van  onzen  tijd  de  blijk- 
bare fouten  niet  te  verbeteren."  Toch  verandert  Jonckbloet  ook  hier  den 
tekst  op  te  veel  plaatsen.  Men  zou  zelfs  verder  kunnen  gaan  en  be- 
weren dat  de  eerste  druk  (1841)  der  sproke  een  beteren  (d.  i.  meer 
oorspronkelijken)  tekst  geeft  dan  de  tweede.  Op  vele  plaatsen  is  de 
door  mij  gegeven  tekst  in  nauwer  aansluiting  aan  het  handschrift  en 
wel  in  de  verzen  16,  20,  62,  63,  66,  69,  73,  77,  90,  97,  98,  101, 
103,  118,  123,  141,  155,  173,  183,  189,  206,  216,  230,  235,  248, 
256,  260,  263,  265,  268,  284,  288,  300,  344,  363,  375,  385,  386, 

397,  402,  411,  416,  419,  420,  422,  430,  446,  449,  450,  452,  453, 
498,  505,  530,  556,  557,  564,  575,  576,  583,  596,  604,  619,  622, 
625,  629,  630,  636,  637,  640,  642,  649,  652,  659,  660,  669,  671, 
675—680,  685,  687,  688,  691,  693,  694,  697,  698,  699,  700,  710, 
718,  721  ,  723,  724,  727,  728,  729,  732,  748,  749,  753—759,  769, 
776,  778,  789,  799,  806,  815,  822,  845,  846,  872,  884,  901,  906, 
907,  921,  922,  952,  976,  990,  997,  1008,  1031,  1036. 

In  Beatrijs^  vs.  11  is  Jonckbloets  verandering  behouden  met  het 
oog  op  Melih.  1918;  toch  geeft  mijns  inziens  de  lezing  van  hot  hand- 
schrift ook  een  goeden  zin.  —  In  vs.  120  is  de  verwijzing  naar  vs.  978 
niet  voldoende  om  de  door  Jonckbloet  gemaakte  verandering  te  recht- 
vaardigen. —  In  VS.  136  is  met  bonten  juist;  vergel.  Mnl.  Wdh.  I, 
1361  vg.  —  Yoor  vs.  248  zie  men  Mnl.  Wdh.  II,  1045,  1049.  —  Voor 
het  rijm  behoeft:  ghenoech  in  vs.  269  |  270  vind  ik  geene  verbetering. — 
In  VS.  378  is  vore  in  voren  veranderd  (  :  vercoren).  —  In  vs.  409  is 
Daer  in  Maer  veranderd.  —  Yoor  vs.  475 — 482  zie  men  Tijdschrift^ 
YI,  159  vg.  —  Yoor  vs.  550  zie  men  Tijdschrift  ^  I,  130;  en  Mnl, 
Wdh.  I,  844,  1057.  —  Yoor  vs.  980  zie  men  Jonckbloets  noot  bij  dat 
vers,  en  Mnl,  Wdh.  I,  852,  1044. 

Yoor  hetgeen  ik  hier  uit  den  Torec  heb  opgenomen,  werd  de  tekst 
gebruikt,  die  door  Te  Winkel  is  uitgegeven.  In  den  regel  zijn  de 
veranderingen  overgenomen,  die  Jonckbloet  in  den  tekst  van  het  hand- 
schrift heeft  gemaakt,  en  die  door  Te  Winkel  zijn  vermeld.  —  Yoor 
VS.  2329  zie  men  Mnl.  Wdh.  II,  1616;  Verslagen  en  Mededeelingen 
der  Koninklijke  Akademie  van  Wetenschappen^  Af  deeling  Letterkunde  ^ 
Reeks  3,  deel  II,  296.  —  In  vs.  2372  lees  ik  die  icker,  —  Yoor 
VS.  2410  (=:  Lanc.  III,  25534)  zie  men  Yerdams  Tekstcritiek  ^  25.  — 
Yoor  staelblint  in  vs.  2412  zie  men  Yerdams  Tekstcritiek ^  25  vg. ; 
en   Torec  Gloss.  —  Yoor  vs.  2415  zie  men  Yerdams  Tekstcritiek  ^ 

26;  en  MnL  Wdh.  I,  1301  (bij  BUnt).  —  Yoor  de  vss.  2428,  2429 
zie  men  Te  Winkels  noot  bij  vs.  2429;  en  MnL  Wdh.  II,  1211.  — 
In  VS.  2441  is  en  in  ende  veranderd.  —  Yoor  de  vss.  2542,  2543  zie 
men  Te  Winkels  noot  bij  die  verzen.  —  Yoor  vs.  2589  (iii  Lanc.  III  ^ 
25713)  zie  men  Yerdams  Tekstcrüiek,  15  vg. ;  Te  Winkels  noot  bij 
dat  vers;  Torec  Gloss.  op  Doer\  en  Mnl.  Wdh.  I,  573. 

De  Wapene-Martijn  is  afgedrukt  naar  den  tekst  in  Maerlants 
Strophische  Gedichten^  uitgegeven  en  toegelicht  door  Dr.  Eelco  Ver- 
wijs.  Yeranderingen  zijn  daarin  niet  gemaakt.  Hier  zij  de  lezer  ver- 
wezen naar  de  belangrijke  critiek  over  het  werk  van  Yerwijs,  die 
Franck  geleverd  heeft  in  den  Anzeiger  f.  deutsches  Alterth.  YIII, 
125—162. 

Davids  uitgave  van  den  Bijmhijhel  werd  gebruikt  voor  de  hier  uit 
dat  werk  opgenomen  stukken.  —  In  de  vss.  11254,  11323,  11365, 11728 
en  11754  zijn  de  door  David  voorgestelde  verbeteringen  opgenomen.  —  In 
VS.  11101  lees  ik  Aen^  terwijl  Davids  tekst  Van  heeft.  In  de  Historia 
Scholastica  van  Comestor  leest  men  Et  constituit  rex  Bananiam  pro 
eo  super  exercitum ,  in  overeenstemming  met  den  tekst  in  de  Vulgata 
(Beg.  III,  c.  2);  vergel.  I  Koningen  II,  35.  Ik  vermoed  dat  Davids 
lezing  Van  eene  drukfout  is.  In  het  Zutphensche  handschrift  van  den 
Bijmhijhel^  dat  op  de  bibliotheek  der  universiteit  te  Groningen  is, 
ontbreken  juist  de  verzen  11096  tot  en  met  11101,  zoodat  die  tekst, 
de  eenige  dien  ik  hier  kan  raadplegen ,  mij  geene  opheldering  geeft.  — 
In  VS.  11155  is  wroet  veranderd  in  vroet\  zie  Nalezing  van  David, 
III,  551.  —  Yoor  VS.  11876  zie  men  Mnl.  Wdh.  I,  344.  —  Yoor  vs. 
11898  zie  men  Mnl.  Wdh.  II,  1061.  —  In  vs.  12006  werd  en  in 
ende  veranderd. 

Yoor  de  hier  opgenomen  stukken  uit  den  Spiegel  Historiael  werd 
de  uitgave  van  De  Yries  en  Yerwijs  gebruikt.  —  Yoor  >S^.  IIP,  92, 

22—26  zie  men  Sp.  deel  III,  bl.  161,  noot  4.  —  Yoor  Sp.  IIP,  93, 
59  zie  men  Sp,  deel  III,  bl.  452;  Sp.  Tweede  Partie,  bl.  518; 
Verwijs'  Bloeml.  IV,  bl.  222.  —  Voor  Sp.  IIP,  93,  75—76  zie  men 
Inl.  op  den  Sp.  CII,  noot  2;  Sp.  Tweede  Partie,  bl.  518.  —  Voor 
Sp.  IIP,  93,  115  zie  men  Verwijs'  Bloeml.  ll\  bl.  222.  —  Voor  Sp. 
IIP,  93,  165  zie  men  Sp.  deel  III,  bl.  164,  noot  2.  —  Voor  Sp.  IIP, 
93,  170—174  zie  men  ^S^;.  Tweede  Partie,  bl.  518.  —  Voor  Sp.  IIP, 
93,  201  zie  men  Sp.  deel  III,  bl.  452.  —  Voor  Sp.  1N\  Prol.  11  zie 
men  Sp.  deel  III,  bl.  169,  noot  1.  —  Voor  Sp.  1Y\  2,  70  zie  men 
Sp  deel  III,  bl.  171,  noot  2.  —  Voor  >S^.  IV^  4,  69  zie  men  Ver- 
dams  Tekstcritiekj  43;  Sp.  Tweede  Partie,  bl.  518.  —  Voor  Sp.  IY\ 
5,  65  zie  men  Sp.  deel  III,  bl.  174,  noot  4.  —  Voor  Sp.  ÏV\  6, 
20—23  zie  men  Sp.  deel  III,  bl.  175,  noot  2.  —  Voor  Sp.  IY\  6, 
40  zie  men  Sp.  deel  III,  bl.  175,  noot  3.  —  Voor  Sp.  IV S  8,  16  zie 
men  Sp.  deel  III,  bl.  177,  noot  2.  Ik  twijfel  echter  of  bij  de  daar 
voorgestelde  verandering  het  begin  van  vs.  17  onveranderd  zoude  kunnen 
blijven.  —  Voor  Sp.  ÏY\  8,  98—99  zie  men  Sp.  deel  III,  bl.  178, 
noot  1.  —  Voor  Sp.  ÏY\  9,  7  zie  men  Sp,  deel  III,  bl.  178,  noot  3, 
en  bl.  452.  —  Voor  Sp,  1Y\  9,  23  zie  men  >S;^.  deel  III,  bl.  178, 
noot  4.  —  Voor  Sp.  ÏY\  10,  14  zie  men  Sp.  deel  III,  bl.  179,  noot 
3.  —  Voor  Sp.  ÏY\  12,  25  en  32  zie  men  Sp.  deel  III,  bl.  182, 
noten  4  en  5.  —  Voor  Sp.  1Y\  12,  59  zie  men  Sp,  deel  III,  bl. 
183,  noot  1.  —  Voor  Sp.  IY\  24,  8—9  zie  men  >S'^.  deel  III,  bl. 

197,  noot  7.  —  Voor  Sp.  IY\  24,  39—41  zie  men  Sp.  deel  III,  bl. 

198,  noot  1.  —  Voor  Sp.  IY\  24,  59  zie  men  Sp,  deel  tll,  bl.  198, 
noot  3.  —  Voor  Sp.  IY\  26,  56—57  zie  men  Verwijs'  Bloeml.  IP, 
222,  223. 

Men  brenge  in  den  hier  gegeven  tekst  van  den  Walewein  nog  de 
volgende  veranderingen:  vs.  112  lees  trat\  vs.  260  lees  Was  nu  sciere 

toe  (jhelopen\  vs.  10543  lees  coste\  vs.  10544  lees  Josife;  vs.  11194  lees 
vrogheden.  Over  deze  door  Verdam  voorgestelde  veranderingen  leze 
men  Verslagen  en  Mededeelingen  der  Koninklijke  Akademie  van  We- 
tenschappen^ Af  deeling  Letterkunde^  Reeks  3,  deel  II,  bl.  283  vgg. 
De  t.  a.  pl.  voorgestelde  verandering  van  vs.  1005  komt  mij  onnoodig 
voor  met  het  oog  op  vs.  996. 


Groningen,  3  December  1888. 

CAREL  ENDE  ELEGAST. 


Vraye  ystorie  ende  al  waer 
Maghic  u  tellen^  hoorter  naer. 
Het  was  op  ene  avontstonde^ 
Dat  Carel  slapen  begonde 
t  Ingelem  opten  Rijn. 
t  Lant  was  al  gader  sijn : 
Hi  was  keiser  ende  coninc  mede. 
Hort  hier  wonder  ende  waerhede. 
Wat  den  coninc  daer  ghevel^ 
Dat  weten  noch  die  menighe  wel^ 
t  Ingelem  al  daer  hi  lach  ^ 
Ende  waende  opten  anderen  dach 
Crone  draghen  ende  houden  hof^ 
Omme  te  meerne  sinen  lof. 
Daer  die  coninc  lach  ende  sliep, 
Een  heilich  inghel  an  hem  riep, 
So  dat  die  coninc  ontbrac 
Bi  den  worden  die  hi  sprac. 
Hi  seide:  „Staet  op,  edel  man, 
Doet  haestelike  u  cleder  an. 
Wapent  u  ende  vaert  stelen 


(God  hiet  mi  u  bevelen, 

Die  in  hemelrike  es  here), 

Oft  ghi  verliest  lijf  ende  ere. 

En  steeldi  in  deser  nacht  niet, 

So  sal  u  evel  sijn  gheschiet: 

Ghi  sulter  omme  sterven 

Ende  uwes  lives  derven, 

Eer  emmer  sceet  dit  hof. 

Nu  verwacht  u  daer  of, 

Ende  vaert  stelen  oft  ghi  wilt. 

Nemt  u  spere  ende  uwen  scilt. 

Wapent  u,  sit  op  u  paert 

Haestelike,  niet  en  spaert." 

Dat  verhorde  die  coninc: 

Het  dochte  hem  een  vremde  dinc, 

Want  hi  daer  niemen  sach, 

Wat  dat  roepen  bedieden  mach. 

Hi  was  in  menighen  ghedochte, 

Wie  daer  die  boetscap  brochte. 

Dinghel,  die  van  Gode  quam, 

Sprac  ten  coninc,  als  die  was  gram 

„Staet  op,  Carel,  ende  vaert  stelen! 

God  hiet  mi  u  bevelen, 

Ende  ontbiedet  u  te  voren, 

Oft  anders  hebdi  u  lijf  verloren." 

Mettien  worde  sweech  hi, 

Entie  coninc  riep:  ,,Ay  mi!" 

Als  die  sere  was  vereent, 

„Wat  es  dat  dit  wonder  meent? 

Eest  alfs  ghedrochte,  dat  mi  quelt, 

Ende  dit  grote  wonder  telt? 

Ay  hemelsche  drochtijn. 

Wat  node  soude  mi  nu  sijn 

Te  stelene?  Ic  ben  so  rike, 

En  es  man  in  ertrike. 

Weder  coninc  nochte  grave, 

Die  so  rike  si  van  haven, 

Hine  moete  mi  sijn  onderdaen 

60  Ende  te  minen  dienste  staen. 

Mijns  selfs  lant  es  so  groot, 

62  Men  vint  niegheren  sijns  ghenoot. 

75  Wat  node  soude  mi  sijn  dan 

Te  stelene  alse  ellendich  man  ? 
Waerom  ontbiedet  mi  dit  God? 
Node  brakic  sijn  ghebot, 
Wistic  dat  hijt  mi  ontbode. 
80  Ic  en  mochts  gheloven  node^ 

Dat  mi  God  te  lachtre  onde, 
Dat  ic  stelens  begonde." 
Daer  hi  lach  in  dit  ghepens 
Harentare ,  weder  ende  ghens , 
85  Vakede  hem  al  lettelkijn, 

So  dattie  looc  die  oghen  sijn. 
Doe  seide  dinghel  van  te  voren : 
„Wildi  Gods  ghebot  verhoren, 
Coninc ,  so  sidi  ontdaen , 
90  Het  sal  u  an  uwen  live  gaen." 

Dinghel  vanden  paradise 
Sprac:    Coninc,  doet  als  die  wise , 
Vaert  stelen  ende  wert  dief 
Hedenmeer,  dats  Gode  lief." 
95  Metteser  tale  voer  hi  dan, 

Ende  Carel  hem  te  seinne  began 
Vanden  wonder  dat  hi  horde : 
„Gods  ghebot  ende  sine  worde 
En  wil  ic  niet  laten  achter; 

100  Ic  sal  dief  sijn,  al  eist  lachter, 

Al  soudic  hanghen  bider  kelen. 
Nochtan  haddic  liever  vele, 
Dat  mi  God  name  ghemene 
Dat  ic  van  hem  houde  te  lene , 

105  Beide  borghe  ende  lant, 

Sonder  allene  mijn  ridders  ghewant^ 
Ende  ic  mi  moeste  gheneren 

Metten  scilde  ende  metten  spere^ 

Alse  dieghene  die  niet  en  heeft 

Ende  op  die  aventure  leeft. 

Dat  ware  nochtan  mijn  wille  bet^ 

Dan  ic  ghevanghen  ben  int  net^ 

Ende  ic  nu  moet  stelen  varen 

Sonder  enich  langher  sparen: 
115  Varen  stelen^  oft  God  verwerken. 

Nu  so  moet  hi  mi  ghesterken. 

Ic  woude  ic  ware  uter  sale 

Sonder  niemare  ende  tale, 

Ende  mi  waer  ghecost  opten  Rijn 
120  Seven  borghe  van  stenen  fijn! 

Wat  mach  ic  segghen  van  oneren 

Den  ridderen  ende  den  hoghen  heren 

Die  hier  ligghen  in  die  sale? 

Ende  wat  sal  wesen  mine  tale^ 
125  Dat  ic  in  deser  deemsteren  nacht 

Allene^  sonder  iemens  cracht, 

Moet  varen  in  een  lant 

Dat  mi  es  vremt  ende  onbecant?" 

Metteser  tale  ghinc  hem  ghereden 
130  Die  coninc  Carel  ende  cleden 

Met  sinen  dieren  ghewaden^ 

Als  die  te  stelene  was  beraden. 

Het  was  altoos  sine  sede^ 

Datmen  sine  wapen  dede 
135  Ten  bedde  daer  hi  lach: 

Het  waren  die  scoenste  die  niemen  sach. 

Ende  als  hi  ghewapent  was^ 

Ghinc  hi  dor  dat  palas. 

Daer  en  was  slot  so  goet 
140  No  dore^  diene  wederstoet^ 

Sine  waren  jeghen  hem  ontdaen. 

Daer  hi  wilde  mocht  hi  gaen. 

Daer  en  was  niemen  diene  sach, 

Want  dat  volc  algader  lach 

145  vasten  slape^  als  God  woude; 

Dat  dedi  dor  des  conincs  houde  ; 
Sine  hulpe  was  hem  ghereet. 
Als  hi  die  borchbrugghe  leet; 
Ghinc  die  coninc  met  liste 

150  Ten  stalle  daer  hi  wiste 

Sijn  ors  ende  sijn  ghesmide. 
Daer  en  was  geen  langher  biden: 
Hi  sadelet  ende  satter  boven, 
Opt  ors  datmen  mochte  loven. 

155  Doe  hi  ter  porten  ghe varen  quam, 

Sach  hi  daer  ende  vernam 
Den  wachter  ende  den  portenere, 
Die  lettel  wisten,  dat  haer  here 
So  na  hem  was  metten  scilde. 

160  Si  sliepen  vaste,  alst  God  wilde. 

Die  coninc  bete  ende  ontdoet 
Die  porte,  die  besloten  stoet, 
Ende  leider  sijn  ors  uut, 
Sonder  niemare  ende  gheluut. 

165  Doe  sat  hi  op  in  sijn  ghereide. 

Die  coninc  Carel ,  ende  seide  : 
„God,  also  ghewaerlike 
Alse  ghi  quaemt  in  ertrike, 
Ende  wart  sone  ende  vader, 

170  Om  te  verlossene  allegader 

Dat  Adam  hadde  verloren, 
Ende  dat  na  hem  wart  gheboren; 
Ghi  liet  u  anden  cruce  slaen. 
Doe  u  die  Joden  hadden  ghevaen; 

175  Si  staken  u  met  enen  spere 

Ende  sloeghen  u,  dies  haddi  ghere. 
Dese  bitterlike  doot 
Ontfincti,  here,  dor  onse  noot, 
Ende  braect  die  helle  daernaer. 

180  Also  waerlike  alst  was  waer, 

Ende  ghi,  here,  Lasaruse, 

Daer  hi  lach  in  sine  cluse , 
Verwecket^  here^  vander  doot^ 
Ende  vanden  stenen  maket  broot^ 
185  Ende  vanden  watre  wijn: 

50  moeti  in  mijn  gheleide  sijn 
In  deser  deemsteren  nacht  ^ 
Ende  verbaren  aen  mi  u  cracht ! 
Ootmoedich  God  ende  Vader , 

190  Aen  u  keric  mi  allegader/' 

Hi  was  in  meneghen  ghedochte , 
Waer  hi  best  varen  mochte^ 
Daer  hi  stelens  soude  beghinnen. 
Doe  quam  hi  een  wout  binnen^ 

195  Carel  die  edel  man^ 

Dat  niet  verre  en  stont  van  dan. 
Doe  hi  quam  ghereden  daer^ 
Die  mane  sceen  herde  claer^ 
Die  sterren  lichten  anden  trone^ 

200  Tweder  was  claer  ende  scone. 

Doe  pensede  die  coninc: 
„Ic  was  ghewone  vor  alle  dinc 
Dieve  te  hatene  daer  icse  wiste  ^ 
Die  den  lieden  al  met  liste 

205  Haer  goet  stelen  ende  roven; 

Nu  maghic  hem  wel  gheloven^ 
Die  leven  bider  aventuren; 

51  weten  wel,  dat  si  verburen 
Lijf  ende  goet,  mach  mense  vaen; 

210  Men  doetse  hanghen  ende  thooft  ofslaen,. 

Ofte  sterven  argher  doot. 
Hare  anxt  es  dicke  groot. 
Nemmeer  en  ghevalt  mi  dat, 
Dat  ic  man  dor  deinen  scat 

215  Sterven  doe  in  al  mijn  leven. 

Ic  hebbe  Elegast  verdreven 
Om  cleine  sake  uut  sinen  lande, 
Die  dicke  set  sijn  lijf  te  pande 

Omme  goet  daer  hi  bi  leeft. 

220  Ic  wane^  hi  dicke  sorghe  heeft. 

Hi  en  heeft  lant  110  leen, 
No  ander  •  toe veiiaet  negheen  , 
Dan  hi  met  stelen  can  bejaghen  : 
Daerop  moet  hi  hem  ontdraghen. 

225  Ic  nam  hem  tlant  des  hi  was  here 

(Des  mach  mi  wel  rouwen  sere) , 
Beide  borghe  ende  lant; 
Des  was  ic  harde  onbecant; 
Want  hi  hadde  in  siere  scaren, 

230  Die  met  hem  onthouden  waren, 

Ridders,  seriante,  een  ghetal, 
Die  ic  hebbe  onterft  al. 
Beide  van  lande  ende  van  goede. 
Nu  volghense  hem  dor  armoede. 

235  In  laetse  niegheren  gheduren  : 

Diese  onthilde,  ic  daden  verburen 
Beide  borch  ende  leen. 
Hi  en  hevet  toeverlaet  negheen : 
Hi  moet  hem  al  onthouden 

240  In  wildernessen  ende  in  wouden, 

Ende  moet  allene  bejaghen, 
Daersi  hem  alle  op  ontdraghen. 
Maer  so  vele  esser  an, 
Hi  en  steelt  neghenen  armen  man^ 

245  Die  bi  siere  pine  leeft. 

Dat  pelgrijn  ofte  coman  heeft, 
Laet  hi  hem  ghebruken  wel; 
Maer  hi  en  versekert  niemen  el. 
Biscoppe  ende  canonike, 

250  Abde  ende  monike. 

Deken  ende  papen, 
Daer  hise  can  betrapen, 
Comen  si  in  siere  verde, 
Hi  nemt  hem  mule  ende  perde, 

255  Ende  stectse  uut  haren  ghereide, 


10 


Datsi  vallen  optie  heide  , 

Ende  nemt  hem  met  siere  cracht 

Datsi  daer  hebben  bracht^ 

Silver^  cleder^  facelment. 

Dus  bejaecht  hi  hem  omtrent. 

Daer  hi  rike  liede  weet^ 

Hi  nemt  hem  haren  scat  ghereet^ 

Beide  silver  ende  gout. 

Sine  list  es  menechfout: 

Niemen  en  can  hem  ghevaen, 

Nochtan  heefter  om  ghedaen 

Menech  man  sine  cracht. 

Ic  woude  ic  nu  in  deser  nacht 

Sijn  gheselle  mochte  wesen. 

Ay  here  God^  helpt  mi  tot  desen!" 

Met  deser  tale  voer  hi  vort, 
Die  coninc,  ende  heeft  verhort 
Hoe  een  ridder  quam  ghevaren 
In  der  selver  ghebaren, 
Alse  die  riden  wille  verholen, 
Met  wapinen  swart  als  colen: 
Swart  was  helm  ende  scilt, 
Die  hi  an  den  hals  hilt. 
Sinen  halsberch  mochtmen  loven: 
Swart  was  die  wapenroc  daer  boven, 
Swart  was  tors  daer  hi  op  sat. 
Hi  quam  een  sonderlinghen  pat 
Dwers  ghereden  dor  den  woude. 
Alsen  die  coninc  ghemoeten  soude 
Seindi  hem  ende  was  in  vare, 
Ende  waende  dat  die  duvel  ware, 
Om  dat  hi  was  so  swart  al. 
Den  riken  God  hi  hem  beval. 
Hi  pensde  in  sinen  moet: 
,,Ghevalt  mi  quaet  ofte  goet, 
En  vlie  te  nacht  dor  desen : 
Ic  sal  der  aventuren  ghenesen; 

Nochtan  wetic  te  voren  wel^ 

Hets  die  duvel  ende  niemen  el. 

Waer  hi  van  Gods  halven  iet, 

Hi  en  ware  so  swart  niet. 

Hets  al  swart,  ors  ende  man, 

Al  dat  icker  an  ghemerken  can. 

Ic  duchte  dat  mi  toren  naket. 

Ic  bidde  Gode,  dat  hi  waket, 

Dat  dese  mi  niet  en  schende." 

Ende  als  hi  bet  quam  ghehende, 

Die  swarte  heeft  vernomen 

Den  coninc  jeghen  hem  comen. 

Doe  pensde  hi  in  sinen  sin: 

,,Dese  es  verdoolt  hier  in, 

Ende  hevet  sinen  wech  verloren. 

Ic  mach  dat  ane  hem  verhoren. 

Hi  salre  laten  die  wapen  sine. 

Die  die  beste  sijn  anscine. 

Die  ic  in  se  ven  jaren  sach  : 

Si  verlichten  alse  die  dach 

Van  stenen  ende  van  goude. 

Twi  quam  hi  inden  woude? 

En  was  noit  arm  man 

Die  sulke  wapen  droech  an, 

Ende  sulc  ors  hadde  bescreden, 

So  sterc  ende  van  so  sconen  leden." 

Doe  si  quamen  te  ghemoete 
Leden  si  al  sonder  groeten. 
Deen  besach  den  anderen  wel, 
Maer  si  en  daden  niet  el. 
Alse  hi  den  coninc  was  gheleden 
Diet  swarte  ors  hadde  bescreden, 
Hilt  hi  stille  ende  dochte 
Wie  die  ander  wesen  mochte : 
,,Waerom  dat  hi  aldus  lijt, 
Ende  siere  tale  dus  vermijt. 
Dat  hi  mi  niet  en  groete 

330  Doe  hi  mi  ghemoete , 

Ende  om  gheen  dinc  en  vraghet? 
Ic  wane  hi  quaet  jaghet. 
Waer  ic  versekert  van  dien^ 
Dat  hi  quame  omme  verspien^ 

335  Datti  mi  oft  die  mine 

Brenghen  wilde  also  in  pine 
Jeghen  den  coninc  die  ic  ontrade^ 
Hi  en  lede  te  nacht  sonder  scade. 
Wat  node  soude  hem  jaghen 

340  Achter  bosschen  ende  haghen^ 

Ofte  hi  mi  niet  en  sochte? 
Bi  den  here  die  mi  ghewrochte ! 
Hine  ontridet  mi  te  nacht  ^ 
In  sal  proeven  sine  cracht. 

345  Ic  willen  spreken  ende  kinnen : 

Hi  mach  sulc  sijn^  ic  sal  ghe winnen 
Sijn  ors  ende  dat  hi  hevet  an^ 
Ende  doen  met  lachter  keren  dan. 
Hi  es  hier  comen  alse  een  domme. 

350  Mettien  warp  hi  sijn  ors  omme^ 

Ende  volghede  den  coninc  naer. 
Doe  hine  achterhaelde  daer , 
Riep  hi  lude:    Ridder^  ontbijt! 
Waerna  eist  dat  ghi  rijt? 

355  Ic  wil  weten  wat  ghi  soect 

Ende  jaecht  ende  roect  ^ 
Eer  ghi  mi  ontrijt  van  hier. 
Al  waerdi  noch  also  fier^ 
Ende  so  diere  uwer  tale , 

360  Berechtes  mi^  so  doedi  wale. 

Ic  wil  weten  wie  ghi  sijt^ 

Ende  waer  ghi  vaert  op  dese  tijt^ 

Ende  hoe  u  vader  hiet. 

En  mach  u  des  verlaten  niet." 

365  Doe  antworde  die  coninc: 

„Ghi  vraghet  mi  so  menich  dinc. 

Ic  en  wils  u  niet  berechten; 
Ic  hebbe  liever  dat  wi  vechten 
.  Dan  iet  u  seide  bi  bedwanghe. 

370  So  haddic  gheleeft  vele  te  langhe, 

Dat  mi  een  man  dwinghen  soude 
Van  dinghen^  die  ic  niet  en  woude 
Berechten^  ten  ware  mi  lief. 
Comter  mi  goet  af  ofte  meskief^ 

.375  Wi  sullen  desen  strijt  nu  sceiden 

Ende  becorten  tusschen  ons  beiden." 
Des  conincs  scilt  was  verdect, 
Hi  en  wouts  niet  voeren  ontdect  j 
Om  teken  datter  ane  stoet: 

380  Hi  en  wilde  niet  dat  men  waer  vroet, 

Dat  hi  ware  die  coninc. 
Si  worpen  omme  metteser  dinc 
Haer  orse  sterc  ende  snel. 
Si  waren  beide  ghewapent  wel: 

385  Hare  speren  waren  sterc. 

Si  versaemden  in  een  perc 
Met  sulken  nide  onder  hem  tween, 
Dat  dorse  boghen  over  haer  been. 
Mallic  vinghen  si  ten  swaerde, 

390  Alse  die  vechtens  begaerden. 

Si  vochten  ene  langhe  wile^ 
Dat  men  gaen  mochte  ene  mile. 
Die  swarte  was  sterc  ende  snel^ 
Ende  sine  joesten  waren  fel^ 

395  So  dat  die  coninc  was  in  vare^ 

Ende  waende  dat  die  duvel  ware. 
Hi  sloech  den  swarten  opten  scilt, 
(Dien  hi  manlike  vor  hem  hilt), 
Dat  hine  in  tween  stucken  cloof, 

400  Oft  hadde  gheweest  een  Hndenloof. 

Die  swarte  sloech  den  coninc  weder. 
Die  swerde  ghinghen  op  ende  neder 
Op  die  helme,  optie  maelgien, 

Datter  menech  moeste  faelgien. 
405  Daer  en  was  halsberch  gheen  so  goet, 

Daer  en  woet  dore  dat  rode  bloet^ 

Dor  die  maelgien  uter  huut. 

Daer  was  van  slaghen  groot  gheluut. 

Die  spaenre  vanden  scilden  vloghen, 
410  Die  helme  op  haer  hoofden  boghen^ 

Ende  ontfinghen  scaerde  ende  vlegghen, 

So  scaerp  was  der  swaerde  egghe. 
Die  coninc  pensde  in  sinen  moet: 
414  „Dese  is  ten  wapen  goet. 

4i4<^  Hi  bringhet  mi  in  sulke  noot, 

4141?  Mine  helpe  God,  ic  bUve  doot. 

4x5  Soude  ic  lien  miere  namen, 

Ic  souts  mi  ewehke  scamen ; 

Nemmeer  en  ghecreech  ic  ere." 

Doe  sloech  hi  enen  slach  so  sere 

Opten  swarten,  die  vor  hem  helt, 
420  Dat  hine  nalic  hadde  ghevelt, 

Ende  vanden  orse  tumen  dede. 

Tusschen  hem  en  was  ghene  vrede: 

Die  swarte  sloech  opten  here 

Enen  slach,  ende  sloech  so  sere 
425  Opten  helm,  dat  hi  booch, 

Ende  tswert  ontwee  vlooch : 

So  anxtelec  was  die  slach. 

Alse  dat  die  swarte  sach, 

Datti  sijn  swaert  hadde  verloren, 
430  „Tfi  dat  ic  ie  was  gheboren!" 

Pensde  hi  in  sinen  moet. 

„Dat  ic  leve,  waertoe  eist  goet? 

En  hadde  noit  goet  gheval, 

Nocht  nemmermeer  en  sal. 
435  Waermede  sal  ic  mi  verweren? 

En  prise  mijn  lijf  niet  twee  peren. 

Want  ic  ben  idelre  hande." 

Doe  docht  den  coninc  wesen  scande. 

Enen  te  slane  die  vor  hem  helt 

Onghewapent  op  dat  velt 

Metten  swerde  ontwee  ghebroken. 

Hi  pensde:  „En  bleve  niet  onghewroken 

Die  enen  wilde  slaen  oft  deren  ^ 

Die  hem  niet  en  can  ghe weren." 

Dus  hilden  si  stille  in  dat  wout. 

Haer  ghepens  was  menechfout^ 

Wie  die  ander  wesen  mochte. 

—  „Bi  den  here  die  mi  ghewrochte!" 
Sprac  Carel  die  coninc^ 

„Ghi  en  berecht  mi  ene  dinc^ 
Her  ridder^  dies  ic  u  vraghe^ 
Ghi  hebt  gheleeft  al  u  daghe: 
Hoe  ghi  hiet  ende  wie  ghi  sijt? 
Ende  laet  ons  corten  desen  strijt. 
Mach  ic  met  eren  liden^ 
Ic  sal  u  henen  laten  riden^ 
Als  ic  uwe  name  weet." 
Die  swarte  sprac:  „Ic  ben  bereet^ 
Indien  dat  ghi  mi  maket  vroet^ 
Wat  nootsaken  dat  u  doet 
Dat  ghi  hier  comt  te  nacht  ^ 
Ende  wies  toren  dat  ghi  wacht." 
Doe  seide  Carel  die  edel  man: 
„Secht  mi  ierst^  ic  segghe  u  dan 
Wat  ic  hier  soeke  ende  jaghe. 
En  dar  niet  riden  biden  daghe; 
Ens  sonder  nootsake  niet^ 
Dat  ghi  mi  dus  ghewapent  siet. 
Ic  sal  u  segghen  hoe  soot  coomt, 
Alse  ghi  mi  uwe  name  noemt  ^ 
Dies  sijt  seker  ende  vast." 

—  „Here^  ic  hete  Elegast/' 
Antworde  doe  die  ridder  saen, 
„Ens  mi  ten  besten  niet  vergaen. 
Ic  hebbe  goet  ende  lant  verloren 

Dat  ic  hadde  hier  te  voren  ^ 

Bi  onghevalle^  als  menech  doet. 

Soude  iet  u  al  maken  vroet, 

Hoe  mine  saken  comen  sijn, 

Eer  ic  u  seide  den  fijn^ 

Het  soude  u  dinken  alte  lanc: 

Mijn  gheluc  es  so  cranc.'' 

Alse  die  die  coninc  verstoet^ 

Was  hi  blide  in  sinen  moet^ 

Al  haddet  al  gheweest  sijn 

Dat  goet  dat  vloit  opten  Rijn. 

Hi  seide:  „Ridder,  eist  u  bequame, 

Ghi  hebt  mi  gheseit  uwe  name, 

Nu  secht  mi  wies  ghi  u  gheneert. 

Bi  al  dat  God  hevet  weert, 

En  de  bi  hem  selven  te  voren, 

Van  mi  en  hebdijs  ghenen  toren, 

Ende  ic  sals  u  so  vele  berechten, 

Vraechdijs  mi,  sonder  vechten 

Ende  al  sonder  evelen  moet. 

Indien  dat  ghi  dit  vor  mi  doet; 

Dies  sijt  seker  ende  vast." 

—  „Here",  antworde  Elegast, 

,,In  wils  u  niet  helen, 

Daer  ic  op  leve  moetic  stelen. 

Tfi  dat  ic  ie  was  gheboren! 

Sint  dat  ic  hadde  verloren 

Daer  ic  bi  soude  leven, 

Ende  mi  hadde  verdreven 

Die  coninc  Carel  uut  minen  lande, 

(Ic  salt  u  segghen,  al  eest  scande), 

So  hebbic  mi  onthouden 

In  wildernessen  ende  in  wouden. 

Daer  si  twaelve  bi  leven 

Moeten  rike  liede  gheven; 

Maer  so  vele  esser  an. 

En  stele  ghenen  armen  man, 

Die  bi  siere  pine  leeft. 

Dat  pelgrijn  ofte  coman  heeft 

Laet  ic  hem  ghebruken  wel; 

Maer  ic  en  verseker  niemen  el. 

Bisscoppen  ende  canoniken^ 

Abden  ende  moniken, 

Deken  ende  riken  papen  ^ 

Daer  icse  can  betrapen^ 

Ic  neme  haer  goet  met  liste. 

En  weet  so  vaste  kiste, 

Weet  icker  enich  goet  in, 

In  brinct  wel  in  mijn  ghewin 

Ende  onder  mine  ghesellen. 

Wat  soude  icker  meer  of  tellen? 

Mine  list  es  menechfout. 

Mine  ghesellen  sijn  int  wout, 

Ende  ic  voer  uut  op  aventure , 

Ende  hebbe  vonden  ene  sure, 

Want  ic  hebbe  mijn  swaert  verloren 

In  corer  gheen  have  vore 

Ende  iet  weder  hadde  gheheel. 

Der  slaghe  hebbic  ontfaen  een  deel, 

Meer  dan  icker  ie  ghewan 

Op  enen  dach  van  enen  man.  — 

Nu  secht  mi,  ridder,  hoe  ghi  heet. 

Entie  ghene  die  u  heeft  leet. 

Es  hi  van  suiker  machte. 

Dat  ghi  riden  moet  bi  nachte? 

En  condise  niet  ghematen 

Die  ghene  die  u  haten? 

Ghi  sijt  ten  wapenen  so  goet.'' 

Die  coninc  pensde  in  sinen  moet 
„God  heeft  mine  bede  ghehort. 
Nu  moet  hi  mi  beraden  vort. 
Dits  die  man  die  ic  begherde, 
Boven  al  die  leven  opter  erde, 
Mede  te  varene  op  dese  nacht. 

God  heeften  mi  te  pointe  bracht. 

Nu  moetic  Heghen  dor  den  noot.  — 

Bi  den  here  die  mi  gheboot!" 

Sprac  die  coninc^  „her  Elegast^ 

An  mi  hebdi  gheleide  vast^ 

Gestade  vrientscap  ende  vrede. 

Ic  sal  u  segghen  mine  sede : 

Wat  holp  vriende  verholen! 

Ic  hebbe  goets  so  vele  ghestolen^ 

Waer  ic  metter  helt  ghevaen^ 

Men  Hete  mi  niet  ontgaen 

Om  mijn  ghewichte  van  goude  root. 

Maer  het  dede  mi  die  noot: 

Noot  breect  allen  strijt." 

—  „Nu  segt  mi ,  ridder ,  wie  ghi  sijt. ' 

—  „Ic  sal  u  segghen  mine  name^ 
Eest  u  wille  ende  bequame. 
Gheheeten  ben  ic  Adelbrecht^ 
Ende  pleghe  te  stelene  over  recht 
In  kerken  ende  in  clusen^ 

Ende  ooc  in  godshusen. 

Ic  stele  alrehande  saken: 

In  late  niemen  met  ghemake, 

Den  riken  no  den  armen : 

Ic  achte  niet  op  haer  carmen. 

Ic  en  late  ghenen  man 

Daer  ic  mijn  ghewin  weet  an^ 

In  name  hem  Hever  vanden  sine 

Dan  ic  hem  gave  vanden  mine. 

Aldus  hebbic  mi  ontdraghen; 

Ende  hebbe  gheleit  nauwe  laghen 

Om  enen  scat^  dien  ic  weet. 

Mi  souts  wesen  wel  ghereet^ 

Eer  emmer  quame  morghen  vroe, 

(Hadde  icker  enen  gheselle  toe) 

Also  vele  alse  ics  rochte, 

Ende  mijn  paert  ghedraghen  mochte. 


19 


Die  scat  es  qualike  ghewonnen: 

God  en  souts  ons  niet  veronnen, 

Mochtewijs  hebben  een  deel. 
590  Die  scat  leghet  in  een  casteel, 

Daer  mi  die  jeghenode  es  cont. 

Al  haddewijs  vijf  hondert  pont^ 

En  mochte  hem  niet  deren  ^ 

Dien  hi  es^  twee  peren; 
595  Ende  hi  es  qualike  bejaecht. 

Siet^  Elegast^  wats  u  behaecht: 

Willewire  omme  doen  onse  macht  ^ 

Ende  ghesellen  sijn  te  nacht? 

Wat  wire  connen  bejaghen 
600  Onthier  ende  het  sal  daghen  ^ 

Dat  sal  ic  deelen  ende  ghi  kiesen : 

Dies  achtergaet  moet  riesen." 

Elegast  sprac:  ,,Waer  leit  die  scat? 

Lieve  vrient^  secht  mi  dat, 
605  Ende  in  wat  steden? 

Het  mach  daer  sijn ,  ic  vare  mede ; 

Maer  ic  wils  wesen  vroet, 

Eer  ic  u  volghe  enen  voet." 

Doe  sprac  Carel  die  edel  man : 
6to  „Ic  saels  u  berechten  dan: 

Die  coninc  heeft  so  groten  scat, 

Hem  mochte  lettel  deren  dat, 

Ende  het  mochten  lettel  scaden, 

Al  haddewijs  onse  paert  gheladen 
615  Van  sinen  scatte  daer  hi  leghet." 

Ende  als  die  coninc  dit  seghet, 

Dat  hi  hem  selven  stelen  wille, 

Elegast  en  sweech  niet  stille; 

Hi  seide:  „Dat  moete  God  verbieden! 
620  Hi  en  Ie  vet  niet,  diet  mi  riede. 

Dat  ic  den  coninc  dade  scade. 

Al  heeft  hi  mi  bi  quaden  rade 

Mijn  lant  ghenomen  ende  mi  verdreven^ 

2* 

Ic  sal  hem  wesen  al  mijn  leven 
Ghestade  vrient  na  miere  macht. 
In  sine  scade  en  comic  te  nacht  ^ 
Want  hi  es  mijn  gherechte  here. 
Dade  ic  hem  anders  dan  ere, 
In  mochts  mi  scamen  vor  Gode: 
Men  mochts  mi  gheraden  node. 

Alse  dit  die  coninc  verstoet, 
Was  hi  blide  in  sinen  moet, 
Dat  hem  Elegast  die  dief 
Goets  onste  ende  hadde  lief. 
Hi  pensde:  „Mochtic  keren 
Behouden  miere  eren, 
Ic  soude  hem  goets  so  vele  geven. 
Dat  hi  met  eren  mochte  leven 
Sonder  stelen  ende  roven. 
Dies  machmen  mi  wel  gheloven." 
Na  dien  ghepense  daer  hi  in  was, 
Vraghedi  Elegaste  das, 
Oft  hine  elwaert  wilde  leden, 
Daer  si  goet  onder  hem  beden 
Mochten  bejaghen  op  die  nacht. 
Hi  dader  toe  sine  macht 
Gherne  ende  sine  behendichede , 
Wilde  hine  laten  varen  mede. 
Elegast  seide:  ,Jaic,  gherne; 
Maer  in  weet  oft  ghijt  secht  in  scherne. 
t  Eggherics  van  Egghermonde 
Moghen  wi  stelen  sonder  sonde. 
Die  des  conincs  suster  heeft. 
Het  es  scade  dat  hi  leeft: 
Hi  heeft  den  menighen  verraden, 
Ende  brocht  in  groter  scaden; 
Selve  den  coninc  sinen  here 
Soudi  nemen  lijf  ende  ere, 
Mocht  na  sinen  wille  gaen, 
Dat  hebbic  dicke  wel  verstaen. 

Nochtan  hoiiti  vanden  coninc 

Menich  herde  scone  dinc  : 

Beide  borch  ende  leen. 

Al  ne  haddi  toeverlaet  el  negheen^ 

Het  mochte  hem  lettel  deren  ^ 

Dat  wi  vanden  sine  teren. 

Daer  sullewi  varen  ^  eest  u  wille." 

Doe  pensde  die  coninc  ende  sweech  stille, 

Nadien  dat  daer  ghescepen  stoet, 

Dat  daer  ware  stelen  goet  : 

Al  hadden  sine  suster  ghevanghen, 

Si  souden  node  laten  hanghen. 

Daerna  droeghen  si  over  een, 

Daer  te  vaerne  onder  hem  tween, 

Te  stelene  Eggherics  groten  scat. 

Die  coninc  hem  niet  en  vergat. 

Si  quamen  ghereden  op  een  velt 

Op  haer  orsen  haren  telt  : 

Daer  vonden  si  een  ploech  staen. 

Die  coninc  bete  neder  saen, 

Ende  Elegast  reet  voren, 

Daer  hi  den  wech  hadde  vercoren. 

Die  coninc  nam  tcouter  te  hant, 

Dat  hi  aen  den  ploech  vant. 

Hi  pensde  in  sinen  moet: 

„Dits  ten  ambachte  goet; 

Die  graven  wil  in  borghen, 

Hi  moeter  toe  besorghen 

Selke  dinc  alse  hem  bedorste." 

Doe  sat  hi  op  al  sonder  vorste 

Ende  volghede  .Elegaste 

Na  met  sporen  vaste. 

Die  een  lettel  was  voren. 

Verstaet,  so  moghedi  wonder  horen! 
Doe  si  quamen  vor  die  veste. 
Die  de  scoonste  was  entie  beste 
Die  iegheren  stoet  opten  Rijn, 

Elegast  sprac :  ,,Hier  willet  sijn. 

Nu  siet"^  seiti^  „Adelbrecht, 
700  Wat  dinct  u  ghedaen  te  recht? 

Ic  wil  werken  bi  uwen  rade ; 

Mi  ware  leet  ^  ghesciede  u  scade, 

Dat  men  mochte  segghen  dan, 

Het  quam  al  toe  bi  desen  man." 
705  Die  coninc  antworde  na  dier  tale : 

„En  quam  noit  binder  sale^ 

Nocht  in  den  hove,  daer  ic  weet. 

Het  soude  mi  wesen  onghereet, 

Soudicker  nu  binnen  gaen. 
710  Aen  u  selven  moet  al  staen." 

Elegast  seide :  ,,Hets  mi  lief. 

Sidi  een  behendich  dief, 

Dat  sal  ic  cortelic  verstaen. 

Laet  ons  een  gat  maken  gaen 
715  In  den  muur  ter  goeder  ure, 

Daer  wi  moghen  crupen  dure." 

Dit  loveden  si  beide  wel. 

Si  bonden  hare  orse  snel, 

Ende  ghinghen  ten  mure  sonder  gheluut. 
720  Elegast  trac  een  iser  uut, 

Daer  hi  den  muur  met  soude  peken. 

Doe  began  die  coninc  reken 

tCouter  vort  vanden  ploech. 

Doe  stont  Elegast  ende  loech , 
725  Ende  vraghede  waer  hijt  dede  maken. 

„Constic  tes  meesters  huus  gheraken, 

Ic  dade  maken  selc  een; 

Dusdaen  en  saghic  npit  negheen 

Besighen  te  selken  sticken, 
730  Daer  men  mure  soude  pieken." 

Die  coninc  sprac:  „Het  mach  wel  sijn. 

Ic  quam  ghe varen  opten  Rijn, 

Dies  es  leden  die  derde  dach, 

Daer  ic  voer  om  mijn  bejach, 

Daer  moestic  mijn  iser  laten , 

Het  ontviel  mi  opter  straten^ 

Daer  men  mi  volghede  achter : 

En  dorste  niet  keren  dor  den  lachter. 

Dus  was  ic  mijns  isers  ane^ 

Ende  dit  nam  ic  bider  mane , 

Daer  iet  vant  ane  een  ploech." 

Elegast  sprac :  ,,Hets  goet  ghenoech  ^ 

Moghen  wi  daer  mede  in  gheraken. 

Hierna  doet  een  ander  maken." 

Si  lieten  die  tale,  si  maecten  tgat. 

Elegaste  voechdet  bat 

Dat  hi  daertoe  dede  sine  lede , 

Dant  den  coninc  Caerle  dede : 

Al  was  hi  groot  ende  sterc, 

Hine  conste  niet  sulc  werc. 

Doe  si  tgat  van  den  mure 

Hadden  brocht  al  dure^ 

Ende  si  daer  binnen  souden  gaen^ 

Elegast  sprac :  „Ghi  sult  ontfaen 

Hier  buten  dat  ic  u  sal  bringhen." 

Hi  en  woude  niet  ghehinghen 

Dat  die  coninc  daer  binnen  quame, 

So  sere  ontsach  hi  sine  onvrame. 

Hi  en  dochte  hem  gheen  behendich  dief 

Nochtan  woudi  leet  ende  lief 

Met  hem  deelen^  sijn  ghewin. 

Die  coninc  bleef  buten  ^  hi  ghinc  in. 

Elegasts  behendechede  ^ 

Die  hi  proefde  te  menigher  stede: 

Die  en  was  meilij  c  no  ghemate. 

Hi  nam  een  cruut  uut  enen  vate^ 

Ende  deet  binnen  sinen  mont; 

Die  sulc  een  hadde^  hi  verstont 

Dat  hanen  craien  ende  honde  bilen. 

Doe  verstont  hi  ter  wilen 

Ane  enen  hane,  aen  enen  hont^ 

Ende  seiden  dat  die  coninc  stont 

Buten  hove,  in  haer  latijn. 

Elegast  sprac:  „Wat  mach  dit  sijn? 

Soude  die  coninc  sijn  hier  voren? 

Ic  duchte  dat  mi  naket  toren. 

Ic  ben  verraden  na  mijn  ghedochte^ 

Ofte  mi  verleit  nu  alfs  ghedrochte." 

Hi  ghinc  tén  coninc daer  hine  liet^ 

Ter  stede  daer  hi  van  hem  sciet^ 

Ende  seide  hem  watti  hadde  verstaen^ 

Hem  en  bedroghe  sijn  waen^ 

Beide  an  hane  ende  an  honde^ 

Diet  in  haren  latine  vonden , 

Dat  die  coninc  ware  daer^ 

Maer  si  en  wisten  niet  hoe  naer. 

Doe  seide  Carel  die  edel  man  : 

„Wie  hevet  u  gheseit  dan? 

Wat  soude  die  coninc  hier  doen? 

Soudi  gheloven  an  een  hoen^ 

Ofte  dat  een  hont  bast?" 

—  „Nu  hort  dan  selve"^  sprac  Elegast^ 

Ende  stac  den  coninc  in  sinen  mont 

Een  cruut^  daer  hi  vor  hem  stont  ^ 

Ende  seide :  „Nu  suldi  verstaen , 

So  ic  te  voren  hebbe  ghedaen." 

Echt  craide  die  hane  ende  sede , 

Also  als  hi  te  voren  dede^ 

Dat  die  coninc  ware  daer. 

Elegast  seide:  „Hoorter  naer^ 

Gheselle,  wat  die  hane  crait. 

Ic  wille  mijn  kele  windewait^ 

En  es  die  coninc  niet  hier  bi." 

Doe  seide  die  coninc  Carel :  „Tfi! 

Gheselle^  sidi  dus  vervaert? 

Ic  waende  dat  ghi  coenre  waert. 

Doet  dat  ghi  seit^  hoet  mach  vergaen 

Al  soude  men  ons  beden  vaen." 

Elegast  sprac:  „Ic  saels  beghinnen.  — 

Laci !  wat  suldi  daer  an  winnen ! 

Ghevielt  dat  men  ons  wilde  vaen  ^ 

Ic  soude  alse  wel  als  ghi  ontgaen." 

Hi  eischede  sijn  cruut  weder. 

Die  coninc  socht  op  ende  neder  ^ 

Weder  ende  vort  in  sinen  monde ; 

Maer  hi  verloost  ter  stonde : 

Hi  en  mochts  vinden  niet."  ■ 

Die  coninc  sprac:  ,,Wats  mi  ghesciet? 

Mi  dinct^  ic  hebbe  mijn  cruut  verloren, 

Dat  ic  hadde  hier  te  voren 

Beloken  tusschen  minen  tanden. 

Bi  miere  wet!  dat  mach  mi  anden." 

Doe  loech  Elegast  echt, 
Ende  seide:  „Steeldi  over  recht, 
Hoe  comt  dat  men  u  niet  en  vaet 
Telken  als  ghi  stelen  gaet? 
Dat  ghi  leeft  es  wonder  groot, 
Ghi  en  waert  langhe  wile  doot. 
Gheselle",  seit  hi  onverholen , 
„Ic  hebbe  u  dat  cruut  ghestolen. 
Ghi  en  weet  van  stelen  niet  een  haer." 
Die  coninc  pensde :  ,,Ghi  secht  waer." 
Mettien  lieten  si  die  tale. 
Gode  beval  hi  altemale. 
Dat  hine  moeste  borghen. 
Een  deel  was  hi  in  sorghen ; 
Nochtan  consti  behendichede , 
Daer  hi  alle  die  ghene  mede 
Slapen  dede  vander  sale, 
Ende  ontsloot  doe  altemale 
Slote  die  men  met  slotelen  sloot. 
Waren  si  cleine  ofte  groot; 
Ende  ghinc  ten  scatte  daer  hi  lach;. 
Eert  iemen  horde  ofte  sach; 
Ende  haelde  vort  ende  brochte 


26 


Alse  vele  als  hem  goet  doch  te. 

Doe  wilde  Carel  danen  riden. 

Elegast  hiet  hem  ontbiden : 

Hi  soude  om  enen  sadel  gaen^ 

Die  in  die  camere  ware  ghestaen, 

Daer  Eggheric  ende  sijn  wijf  in  lach ; 

Den  scoonsten  die  noit  iemen  sach. 

Hi  en  leeft  niet^  die  u  gheseide 

Die  verweentheit  vanden  ghereide; 

Ende  ooc  an  dat  vorboech 

Es  te  prisene  ghenoech. 

Daer  hanghen  aen  hondert  schellen  groot 

Die  alle  sijn  van  goude  root, 

Ende  clinken  als  Eggheric  ridet. 

—  ,,Gheselle,  doet  wel,  ende  onibidet. 

Ic  sal  hem  sinen  sadel  stelen, 

Al  soudic  hanghen  bider  kele." 

Dit  was  den  coninc  onbequame : 
Hi  hadde  eer  ontboren  der  vrame 
Vanden  sadele  ende  tghewin, 
Dan  Elegast  keerde  weder  in. 
Als  Elegast  quam  ten  ghereide, 
Daer  ic  heden  eer  af  seide, 
Ende  hine  waende  draghen  dane, 
Die  schellen  diere  hinghen  ane 
Gaven  sulc  enen  clanc , 
Datter  Eggheric  bi  ontspranc 
Uut  sinen  slape,  ende  seide: 
„Wie  is  daer  te  minen  ghereide?" 
Hi  woude  trecken  sijn  swert, 
En  hadt  die  vrouwe  niet  ghewert^ 
Die  haer  seinde  ende  vraghede, 
Wat  dat  ware,  dat  hi  jaghede. 
Often  alve  wilden  verleiden? 
Si  nam  tswaert  al  metter  sceiden , 
Ende  seide :  ,,Daer  en  mach  niemen  in 
Comen  sijn,  meer  no  min. 

Hets  ander  dinc^  dat  u  deert.'' 
Si  bemaenden  ende  besweert, 

885  Dat  hi  haer  seide  sijn  ghedochte^ 

Waerbi  dat  hi  niet  en  mochte 
Slapen  binnen  drien  nachten 
(Dat  si  wel  conste  ghe wachten) , 
No  eten  binnen  drien  daghen? 

890  Des  began  si  hem  vraghen. 

Vrouwenlist  es  menechfout, 
Sijn  si  jonc^  sijn  si  out; 

50  langhe  lach  si  hem  daer  an, 
Dat  hi  haer  segghen  began : 

895  Hi  had  des  conincs  doot  ghesworen, 

Ende  diet  te  doene  waren  vercoren 
Souden  cortelike  comen. 
Hi  ghincse  haer  bi  namen  nomen , 
Hoe  si  hieten^  wie  si  waren, 

900  Die  den  coninc  wilden  daren. 

Dit  horde  algader  Elegast, 
Ende  hilt  in  sine  herte  vast. 
Hi  pensde,  hi  sout  bringhen  vort, 
Die  ondaet  ende  die  valsche  mort. 

905  Alse  dit  die  vrouwe  horde 

Antworde  si  na  dien  worden, 
Ende  seide:  ,,Mi  waer  liever  vele, 
Dat  men  u  hinghe  bider  kele. 
Dan  ic  dat  ghedoghen  woude, 

910  Dat  die  coninc  verliesen  soude 

Sijn  lijf  aldus  onbewaert." 
Doe  sloech  Eggheric  ter  vaert 
Die  vrouwe  vor  nase  ende  mont. 
Dat  haer  tbloet  ter  selver  stont 

915  Ter  nasen  enten  monde  uutbrac. 

51  rechte  haer  op  ende  stac 
Haer  anscijn  over  tbeddeboom. 
Elegast,  die  nam  dies  goom, 
Hi  croper  liselike  toe. 

920  In  sinen  rechtren  hantscoe 

Ontfinc  hi  tbloet  vander  vrouwen^ 
Om  dat  hijt  wilde  laten  scouwen^ 
Diet  den  coninc  brochte  te  voren, 
Dat  hi  hem  wachte  vanden  toren. 

925  Doe  seide  Elegast  een  ghebede, 

Daer  hi  Eggheric  mede 
Slapen  dede,  ende  die  vrouwe, 
Ende  sprac  sijn  wort  met  trouwen, 
Dat  si  beide  sliepen  vast. 

930  Doe  ontstal  hem  Elegast 

Sinen  sadel  ende  sijn  swaert, 
Dat  hi  lief  hadde  ende  waert , 
Ende  maecte  hem  siere  verde 
Buten  hove  tsinen  perde, 

935  Toten  coninc,  dien  sere  verdochte 

Al  omt  goet ,  dat  Elegast  brochte : 
Hine  hadder  langher  niet  ghestaen , 
Hadt  na  sinen  wille  ghegaen, 

50  sere  was  hi  doe  vererret. 

940  Hi  vraghede  waer  hi  hadde  ghemerret. 

Elegast  seide:  „En  mochts  niet. 
Bi  al  dat  God  leven  lietj! 
Of  mine  herte  niet  en  brect 
Vanden  rouwe  diere  inne  stect, 

945  Si  en  brect  nemmermeer 

Dor  groten  rouwe  no  dor  seer, 
Dies  ben  ic  seker  te  voren: 

51  heeft  so  groten  toren.  — 
Gheselle",  seiti,  „dits  tghereide, 

950  Daer  ic  u  heden  eer  af  seide : 

Dit  hout;  ic  sal  weder  gaen 
Egghericke  dat  hooft  af  slaen 
Ofte  doden  met  enen  cnive, 
Daer  hi  leit  bi  sinen  wive. 

955  Dat  en  lietic  niet  om  alt  gout 

Dat  die  werelt  inne  hout. 

Ic  sal  wederkeren  sciere/* 

Doe  bemaenden  die  coninc  diere, 

Dat  hi  hem  seide  dor  wat  saken 

Hi  ware  so  sere  tonghemake. 

„En  sidi  niet  al  ghesont, 

Ende  hebt  wel  dusent  pont^ 

Ent  ghereide  daer  ghi  omme  ghinct?*' 

—  „Ay  mi !  hets  al  ander  dinc*', 

Sprac  hi,  ,,dat  miere  herten  deert, 

Ende  minen  sin  verteert : 

ic  hebbe  minen  here  verloren. 

Ic  hadde  toeverlaet  te  voren 

Te  comene  te  minen  goede, 

Ente  verwinne  mine  armoede, 

Ende  ic  was  in  goeden  wane; 

Nu  ben  ic  des  alles  ane: 

Mijn  here  sal  sterven  morghen  vroe, 

Ende  ic  mach  u  segghen  hoe  : 

Eggheric  heeft  sine  doot  ghesworen." 

Doe  wiste  Carel  wel  te  voren 

Datten  God  te  stelene  ontboot 

Om  hem  te  bescuddene  vander  doot. 

Hi  dankes  omoedelike 

Gode  van  hemelrike. 

Doe  antworde  die  coninc  saen: 
„Hoe  so  waendi  dan  ontgaen? 
Of  ghine  staect  met  enen  cnive 
Daer  hi  leghet  bi  sinen  wive, 
tHof  soude  verstormen  al: 
Ghi  en  had  meer  dan  gheval, 
Ghi  sout  hebben  saen  becocht 
Ende  u  lijf  ten  ende  brocht. 
Soudi  u  werpen  in  die  noot? 
Sterft  die  coninc  so  es  hi  doot: 
Wat  talen  soude  daer  af  wesen? 
Ghi  sout  des  rouwen  sciere  ghenesen.'* 
Dit  seidi  dor  behendichede , 

Om  Elegast  te  proevene  mede. 

Nochtan  wasser  een  ander  an: 

Hi  hadde  gherne  gheweest  van  dan; 

tLanghe  letten  was  hem  leet. 

Elegast  antworde  ghereet: 

„Bi  al  dat  God  leven  liet! 

En  waerdi  mijn  gheselle  niet^ 

En  bleve  te  nacht  onghewroken^ 

Dat  ghi  hebt  so  naghesproken 

Den  coninc  Carel^  minen  here^ 

Die  waerdech  es  alre  eren. 

Bi  den  here  die  mi  ghewrochte! 

Ic  sal  vorderen  mijn  ghedochte^ 

Ende  wreken  minen  toren  ^ 

An  die  sconincs  doot  hevet  ghesworen, 

Eer  ic  vander  borch  sceide^ 

Gaet  mi  te  lieve  oft  te  leide." 

Die  coninc  pensde :  „Dits  mijn  vrient  y 

Al  hebbics  qualic  op  hem  verdient. 

Ic  saelt  beteren ,  maghic  leven  : 

Hi  sal  verwinnen  al  sijn  sneven.  — 

Gheselle^  ic  sal  u  wisen  bet 

Hoe  ghine  bringhen  sult  int  net^ 

Eggheric  van  Egghermonde. 

Ridet  inder  morghenstonde 

Toten  coninc^  daer  ghine  vint: 

Vertelt  hem  dan  ende  ontbint 

Die  ondaet  ende  die  mort. 

Als  hi  sal  horen  uwe  wort^ 

Ghi  sulter  bi  versoenen  al: 

U  loon  en  sal  niet  wesen  smal : 

Ghi  moghet  riden  bi  siere  siden 

Alle  u  daghe  sonder  beniden^ 

Ghelijc  oft  ghi  sijn  broeder  waert^ 

So  langhe  alse  u  God  ghespaert." 

Elegast  seide:  „Wat  mijns  ghesciet^ 

En  come  vor  den  coninc  niet. 

Die  coninc  es  te  mi  so  gram, 

Om  dat  ic  hem  eer  nam 

Van  sinen  scatte  sulke  scaerde, 

Dat  cume  ghedroeghen  twee  paerde. 
1035  In  come  niet  daer  hi  mi  saghe, 

No  bi  nachte  no  bi  daghe. 

Dats  pine  jeghen  spoet." 

—  ,,Ic  wille  u  segghen  wat  ghi  doet", 

Sprac  Carel  die  edel  man. 
1040  „Ridet  wech  in  uwen  dan, 

Daer  ghi  liet  u  ghesellen; 

Nu  sal  ic  u  vort  tellen: 

Voert  met  u  ons  bejach 

Tote  morghen  opten  dach, 
1045  Dan  deelen  wi  met  ghemake. 

Ic  sal  bode  sijn  vander  sake 

Toten  coninc,  daer  icken  weet; 

Sloech  menne  doot,  het  waer  mi  leet." 
Metteser  tale  dat  si  scieden. 
1050  Elegast  voer  te  sinen  lieden, 

Daer  hise  liet  inden  dan. 

Ende  Carel  die  edel  man 

Voer  tingelhem  in  sijn  casteel. 

Sine  herte  was  sonder  riveel, 
1055  Datten  die  ghene  wilde  verraden. 

Die  hem  soude  staen  in  staden, 

Sout  recht  na  rechte  gaen. 

Noch  stont  die  porte  ontdaen, 

Ende  sine  liede  sliepen  alle. 
1060  Hi  bant  sijn  ors  opten  stalle, 

Ende  ghinc  ter  cameren  daer  hi  lach. 

Eert  iemen  horde  ofte  sach. 

Doe  hi  sine  wapen  af  hadde  ghedaen , 

So  was  die  wachter  ghestaen 
1065  Ter  hogher  tinnen  ende  bHes  den  dach^ 

Diemen  scone  verbaren  sach. 

Doe  wart  in  wake  menech  man, 

Dien  God  den  slaep  sende  an 

Doe  die  coninc  stelen  voer: 

Dat  was  hem  een  scone  boer. 

Doe  sende  Carel  die  coninc 

Enen  sinen  camerlinc^ 

Om  sinen  verholen  raet^ 

Ende  seide  hoet  met  hem  staet: 

Dat  hi  wiste  wel  te  voren  ^ 

Dat  sine  doot  ware  ghesworen 

Van  Eggheric  van  Egghermonde, 

Die  comen  sal  in  corter  stonde 

Met  alle  der  macht  vanden  lande , 

Om  hem  te  doene  al  sulke  scande^ 

Alse  te  nemene  sijn  leven; 

Dat  si  hem  goeden  raet  gheven, 

Dat  hi  behoude  sine  ere^ 

Ende  daertoe  haren  gherechten  here.  . 

Doe  seide  die  hertoghe  van  Bayvier 
„Laetse  comen,  si  vinden  ons  hier. 
Het  sal  den  meneghen  costen  tleven. 
Ic  sal  ons  goeden  raet  gheven : 
Hier  es  menech  sterc  Fransoys, 
Ute  Vrancrike  ende  Baloys, 
Menech  ridder,  menech  seriant, 
Die  met  u  quamen  hier  int  lant: 
Si  sullen  hem  wapen  altemale, 
Ende  trecken  in  die  hoghe  sale; 
Ende  ghi  selve,  her  coninc, 
Sult  ghe wapent  staen  inden  rinc. 
Die  u  daer  wille  slaen, 
Het  sal  hem  qualike  vergaen: 
tBloet  sal  hem  lopen  ten  sporen, 
Ende  Eggherike  als  te  voren/' 
Die  raet  dochten  wesen  goet. 
Si  wapenden  hem  metter  spoet 
Alle  die  daer  toe  dochten, 
Ende  wapen  draghen  mochten, 

Beide  clein  ende  groot. 

Si  duchten  swaren  wederstoot: 

Eggheric  was  van  groter  macht, 

Ende  alle  die  hadden  cracht, 

Weder  ende  vort  opten  Rijn, 

Wouden  in  siere  hulpen  sijn. 

Men  dede  ter  porten  sestech  man, 

Ghewapent  ende  halsberch  an. 

Doe  Eggherics  liede  quamen  ghevaren 

In  sconincs  hove  met  groten  scaren, 

Ontdede  men  die  porten  wide, 

Ende  lietse  alle  doreliden. 

Doe  si  quamen  in  dat  hof 

Dede  men  haer  cleder  of; 

Men  vont  naest  haren  live 

Witte  halsberghe,  scarpe  cnive. 

Die  ondaet  was  openbaer. 

Men  leitse  ghevanghen  daer, 

Altemet  dat  si  quamen, 

Tot  dat  mense  had  bi  namen. 

Eggheric  quam  ghevaren 

Al  metter  lester  scaren, 

Daer  alle  die  mort  ane  stoet. 

Doe  hi  ghebeet  was  te  voet, 

P^nde  waende  gaen  in  die  sale, 

Sloot  men  die  porten  te  male. 

Men  vincken  alsmen  dander  dede. 

Men  vant  ghewapent  sine  lede 

Bat  dan  iemen  die  daer  was. 

Men  leidene  vort  in  dat  palas, 

Vor  den  coninc  sinen  here : 

Des  mochti  hem  wel  scamen  sere. 

Die  coninc  leide  hem  vele  te  voren; 

Hi  en  wonder  af  niet  horen: 

Hi  loghende  der  ondaet, 

Ende  seide:  „Her  coninc,  hebt  beteren  raet! 

Dadi  mi  lachter  onverdient, 

Ghi  had  verloren  meneghen  vrient. 
Ghi  en  waert  ooc  niet  so  coene, 
No  negheen  uwer  baroene^ 
Diet  mi  op  dorste  staden^ 
Dat  ic  u  hadde  verraden. 
Waer  daer  ie  men  dies  begaerde, 
Ic  daet  hem  loghenen  metten  swaerde 
Oft  metten  orde  van  minen  spere. 
Nu  come  vort  dies  beghere/' 

Alse  die  coninc  dit  verstoet^ 
Was  hi  bhde  in  sinen  moet, 
Ende  sende  om  Elegaste 
Boden  na  boden  vaste 
Daer  hi  was  in  den  woude, 
Dat  hi  quame  harde  houde, 
Ende  vergaf  hem  alle  misdaet; 
Indien  dat  hi  den  camp  bestaet 
Jeghen  Eggherike, 
Hi  souden  maken  rike. 
Die  boden  sine  lieten  niet, 
Sine  daden  dat  hem  die  coninc  hiet. 
Si  voeren  te  dien  stonden, 
Daer  si  Elegast  vonden. 
Dat  hem  die  coninc  beval 
Seiden  si  Elegaste  al, 
Die  sere  verbHde  vanden  worden. 
Alse  hi  die  niemare  horde, 
Hi  liet  legghen  sijn  ghereide 
Sonder  enech  langher  beiden, 
Dat  hi  Egghericke  stal; 
Daertoe  hiet  hi  ende  beval, 
Men  soudene  te  Caerle  leiden, 
Hi  woude  Eggherics  lachter  breiden. 
Hi  swoer  bi  siere  kerstenhede, 
Waer  hem  God  sculdich  ene  bede , 
Hi  en  begheerde  ander  goet. 
Dan  hi  den  camp  vechten  moet 

Over  sinen  gherechten  here^ 
II 80  Ende  hem  behouden  sine  ere. 

Si  voeren  wech  metter  spoet. 

Doe  Elegast^  die  ridder  goet^ 

Quam  in  des  conincs  sale^ 
,  (Nu  moghedi  horen  sine  tale) 
II 85  Hi  seide:  „God  hoede  dit  ghesinde, 

Den  coninc  ende  dat  ic  hier  vinde ! 

Maer  Eggheric  en  groetic  niet. 

God  die  hem  crucen  Het 

Om  onsen  wille  ^  ende  al  vermach, 
II 90  Hi  late  mi  sien  op  desen  dach^ 

Ende  Maria  die  maghet  soete^ 

Dat  men  te  winde  hanghen  moete 

Eggheric  van  Egghermonde. 

Mochte  God  doen  sonde  ^ 
1195  So  heeft  Hi  sonde  ghedaen^ 

Dat  hi  der  galghen  es  ontgaen^ 

Om  dat  hi  swoer  mijns  heren  doot 

Sonder  bedwanc  ofte  noot." 

Alse  dit  Elegast  hadde  ghesproken, 
1200  Eggheric  haddet  gherne  ghewroken; 

Maer  hi  en  hads  die  macht  niet^ 

Daer  was  menech  die  hem  liet. 

Die  coninc  antworde  daer  of: 

„Sijt  willecome  in  mijn  hof! 
1205  Nu  bemanic  u  bi  alle  dien 

Dies  goet  man  soude  plien, 

Dat  ghi  secht  ende  brinct  vort 

Die  ondaet  ende  die  mort 

Van  Egghericke^  dien  ghi  hier  siet: 
1210  Dat  en  laet  dor  niemen  niet, 

Ghi  en  secht  waer  ende  niet  el, 

Hoe  die  a venture  ghevel." 

Elegast  seide:  ,,Here,  gherne; 

Mi  en  staets  niet  tontberne. 
12 15  Ic  ben  des  seker  wel  te  voren, 

3* 

Dat  Eggheric  heeft  u  doot  ghesworen: 

Ic  horet  hem  segghen  daer  hi  lach, 

Ende  gaf  sinen  wive  enen  slach, 

Daer  sijt  dorste  anden, 

Dat  haer  tbloet  ten  tanden, 

Ter  nasen  ende  ten  monde  uutbrac. 

Si  rechte  haer  op  ende  stac 

Haer  anscijn  over  tbeddeboom. 

Ic  was  daer  ende  nams  goom, 

Ende  croper  HseHke  toe. 

In  minen  rechtren  hantscoe 

Ontfinc  ic  tbloet  van  der  vrouwen." 

Doe  liet  hijt  den  coninc  scouwen, 

Ende  hem  allen  diet  wilden  sien. 

„Dorste  Eggheric  loghenen  vandien, 

Ic  dade  hem  lien  der  ondaet, 

Eer  die  sonne  ondergaet, 

Onder  ons  tween  tere  werven, 

Ofte  ic  sal  mijns  lives  derven.'* 

Eggheric  antworde  na  dien: 

,,Die  lachter  en  mach  mi  niet  ghescien. 

En  soude  ooc  niemen  wesen  lief. 

Dat  ic  jeghen  enen  verbannen  dief 

Minen  hals  soude  aventuren. 

Hi  soude  bet  kempen  jeghen  gheburen 

Dan  hi  jeghen  mi  soude." 

Elegast  antworde  houde: 

„Jane  ben  ic  hertoghe  alse  ghi  sijt? 

Al  was  ic  verbannen  eene  tijt, 

Ende  mi  die  coninc  mijn  goet  nam, 

Om  dat  hi  te  miwaert  was  gram, 

Verraets  ende  mort  stont  ic  ave. 

Ic  hebbe  ghenomen  grote  have 

Den  riken  lieden  van  haren  goede: 

Dat  dede  mi  noot  ende  armoede. 

Maer  om  dat  ghi  een  morder  sijt, 

Ghine  moghet  ontsegghen  camp  no  strijt 

Ter  werelt  neghenen  man 
Dies  u  wille  staden  an." 

1255  Die  coninc  antworde  daernaer: 

„Bi  miere  wet^  ghi  seghet  waer! 
Soudicken  voeren  na  recht  ^ 
Ic  daden  slepen  enen  cnecht^ 
Ende  hanghen  bider  kele." 

1260  Doe  ghinct  Egghericke  uten  spele, 

Ende  pensde  in  sinen  moet, 
Na  dat  hem  ghescepen  stoet: 
„Beter  es  camp  dan  hals  ontween." 
Int  hof  en  was  man  negheen, 

1265  Die  spreken  dorste  te  siere  vromen. 

Dus  wart  daer  die  camp  ghenomen. 
Een  lettel  nader  noene 
Die  coninc  ontboot  sinen  baroenen, 
•Dat  si  ghewapent  te  velde  waren; 

1270  Hi  en  wilde  scamps  niet  ontbaren. 

Hi  hiet  dat  crijt  ghereiden, 
Ende  bat  God,  dat  hi  moeste  sceiden 
Den  camp  na  rechte  ende  na  reden. 
(God  ghewaerde  hem  sine  bede). 

1275  Hi  trooste  Elegaste  wel, 

Ende  seide,  verghinghe  wel  dat  spel, 
Ende  behelti  sijn  leven, 
Hi  soude  hem  sijn  suster  gheven. 
Die  Eggheric  hadde  te  voren, 

1280  Die  sine  doot  hadde  ghesworen. 

Men  sloech  corden  op  dat  velt, 
Daer  menich  man  ghewapent  helt. 
Een  lettel  vor  vesper  tij  t 
Elegast  quam  ierst  int  crijt, 

1285  Om  datti  aenleggher  was. 

Hi  bete  neder  in  dat  gras, 

Ende  viel  in  cnienghebede , 

Ende  seide:  „God,  dor  goedertierenhede, 

Ic  come  u  heden  te  ghenaden 

1290  >Van  alle  minen  mesdaden, 

Die  mi  ter  werelt  ie  ghevel: 
Ic  kinne  mine  mesdaet  wel; 
Ootmoedich  God,  diet  al  vermach, 
En  wrect  niet  op  desen  dach 

1295  An  mi  mine  sonden. 

Dor  u  heileghe  vijf  wonden, 
Die  ghi  ontfinct  dor  onse  mesdaet, 
Hebt  heden  mijns  raet, 
So  dat  ic  niet  en  sterve, 

1300  No  in  den  campe  en  bederve. 

Eist  dat  mi  die  sonden  niet  en  slaen, 
So  wane  ic  wel  van  hier  ontgaen. 
Volmaect  God,  dor  uwe  doghet 
Ic  biddu,  dat  ghi  mi  verhoghet. 

1305  Ende  Maria,  soete  vrouwe, 

Ic  wil  u  dienen  met  rechter  trouwen, 
Ende  nemmermeer  vortan 
Ne  werdic  rover  no  scaecman 
In  wildernessen  ende  in  wouden, 

1310  Maghic  hier  mijn  lijf  behouden/' 

Doe  hi  ende  sijn  ghebede 
Seinde  hi  alle  sine  lede: 
Scone  met  siere  rechter  hant 
Seinde  hi  sijn  riddersghewant , 

1315  Ende  tors,  dat  vor  hem  stoet; 

Ende  bat  God  dor  ootmoet. 
Dat  hem  draghen  moeste  met  eren, 
Ende  uten  campe  laten  keren. 
Met  dat  hi  die  tale  seide 

1320  Sat  hi  op  in  sijn  ghereide, 

(Nu  naket  tenen  groten  stride) 
Ende  hinc  den  scilt  ter  luchter  side, 
Ende  nam  in  die  hant  dat  spere. 
Ende  Eggheric  quam  met  groten  ghere 

1325  Ten  critewaert,  ghewapent  wel. 

Die  sere  was  int  herte  fel. 

Hi  en  seinde  hem  no  en  dede 
Te  Godewaert  neghene  bede. 
Hi  sloech  met  sporen  vaste  ^ 

1330  Ende  reet  op  Elegaste; 

Ende  Elegast  op  hem  weder  ^ 
Die  Eggheric  stac  dor  tleder 
Vander  curien  met  ghewelt, 
Datti  neder  vel  op  tvelt 

^335  Vanden  orse  op  derde. 

Eggheric  vinc  ten  swerde , 
Dat  hi  trac  uter  sceide, 
Ende  seide :  „Nu  sal  ic  u  beide 
Doden  ^  u  ende  u  paert^ 

1340  :    En  si  dat  ghi  ter  vaert 

Nederbeet  optie  moude  : 
So  mach  u  ors  thjf  behouden. 
Hets  so  sterc  ende  so  groot, 
Het  waer  scade,  sloeghict  doot: 

1345  Die  meneghe  sout  beclaghen. 

Ne  moghedi  u  hjf  ontdraghen, 
So  behoudi  u  paert." 
Elegast  sprac  ter  vaert: 
„En  ware  dat  ghi  te  voet  sijt, 

1350  Ic  soude  corten  desen  strijt. 

En  wille  u  niet  te  voete  slaen, 
Ic  wille  prijs  ane  u  begaen, 
Al  souts  mi  sijn  te  wors. 
Nu  sit  weder  op  u  ors, 

1355  Laet  ons  vechten  ridderwise. 

Ic  hebbe  liever  dat  men  mi  prise, 
Dan  ic  u  sloeghe  met  scampe, 
Al  soudic  bliven  in  den  campe.'' 
Dat  was  den  coninc  Caerle  leet , 

1360  Dat  Elegast  so  langhe  meet, 

Ende  hi  Egghericke  spaert. 
Eggheric  vinc  sijn  ors  ter  vaert. 
Doe  Elegast  die  tale  seide, 

Sat  hi  op  in  sijn  ghereide. 
Doe  verhief  daer  een  strijt 
Tote  langhe  na  vespertij t. 
En  quam  niemen  daer  hi  sach 

50  feilen  strijt  op  enen  dach. 
Haer  slaghe  waren  onghiere^ 

Haer  helme  bernden  ghelijc  den  viere 
Vanden  vonken  diere  uutvloghen. 

51  waren  beide  hertoghen 
Die  daer  vochten  den  camp; 
Al  gheviel  Elegaste  die  scamp, 
Dat  hi  sijn  lant  hadde  verloren^ 
Hi  bleef  hertoghe  alse  te  voren. 

Doe  seide  die  coninc  van  Vrancrike 
„God^  also  ghewaerlike 
Alse  ghi  hier  moghende  sijt^ 
So  moeti  corten  desen  strijt 
Ende  dit  ghevechte 
Na  redene  ende  na  rechte." 
Elegast  hadde  een  swaert^ 
Het  was  sijns  ghewichts  waert 
Van  ghemalen  goude  root, 
Elcken  man  te  siere  noot: 
Die  coninc  haddet  hem  ghegheven. 
Elegast  hi  bevet  verheven, 
Ende  sloech  enen  slach  so  sere, 
Bider  hulpen  van  onsen  here, 
Ende  dor  sconincs  Carels  bede, 
Die  hi  over  Elegast  dede, 
So  dat  hi  Egghericke  rovede 
Die  meeste  helt  vanden  hovede, 
Ende  vel  doot  uten  ghereide. 
Dit  sach  die  coninc  ende  seide  : 
„Ghewarich  God,  ghi  sijt  hier  boven 
Met  rechte  maghic  u  wel  loven. 
Die  mi  so  menighe  ere  doet. 
Die  u  dienen  si  sijn  vroet. 

Ghi  moghet  helpen  ende  beraden 

Die  ane  u  soeken  ghenade." 
Nu  willic  corten  dese  dinc. 

Men  sleepte  Eggheric  ende  hinc, 
1405  Ende  alle  die  verraders  mede : 

Daer  en  halp  scat  no  bede. 

Elegast  bleef  inder  eren^ 

Dies  dancti  Gode  onsen  here. 

Die  coninc  gaf  hem  Eggherics  wijf. 
141 0  Si  waren  tsamen  al  haer  lijf. 

Dus  moete  God  onse  saken 

Vor  onse  doot  te  goede  maken. 

Dies  onne  ons  die  hemelsche  vader! 

Nu  seghet  amen  allegader. 


ROMAN  DER  LORREINEN. 

Eerste  fragment  van  het  tweede  hoek. 


JONCKBLOEï,  Geschiedenis  der  Nederlandsche 
Letterkunde,  I^  182—187  {ï\  197—204). 


Verkindene  daer  op  die  stat, 
Ende  seide:  ,,Her  grave,  sidi  dat?" 

—  ,Ja  ic,  here",  seide  Gelloen. 

—  „Ende  hoe  steet       edel  baroen", 
Seide  die  coninc,  „dat  segt  mi." 
Gelloen  seide:  „Neve,  dat  si. 

Ic  ben  hemelike  comen  hier, 

Ende  segge  u  hoe,  her  coninc  fier, 

Ende  hebbe  gelaten  te  Bordeas 

Mine  kindre,  geloeft  mi  das, 

Ende  mine  mage  altemale, 

Die  belegen  houden  wale 

Met  menegen  man  op  dese  wile 

Den  coninc  Yoene  in  Gyronville, 

Ende  Girberte  ende  Garine, 

Ende  meest  die  mage  sine. 

Si  hebbent  daer  nu  tachter  sere; 

Maer  nu  es  mi  verstaen  doen,  here, 

Dat  Karei,  die  keyser  geêert, 

Van  Lombardien  es  gekeert, 

Ende  comt  te  hulpen  den  coninc  Yoene, 

Omdat  Lodewijc  sijn  sone 

Yoens  dochter  trouwen  sal. 

Dat  ic  ontsie  boven  al; 

Want  opdat  also  keert 

So  sijn  wi  altemale  onteert. 

Ende  om  dat  ic  dat  ontsach 

Haestic  mi  al  dat  ic  mach 

Om  te  horne  uwe  tale, 

Ende  te  vernemene  also  wale 

Hoe  gi  ons  selt  tstaden  staen. 

Wert  die  dinc  aldus  gedaen^ 

Dat  si  trout  den  jongen  coninc, 

So  wert  gemindert  sere  onse  dinc, 

Die  nu  in  goeden  poente  steet, 

Ende  dat  ware  mi  van  herten  leet, 

Ende  om  uwen  wille  sere ; 

Want  mi  dede  verstaen,  here, 

Alein ,  die  getrouwe  grave  , 

Diere  node  soude  liegen  ave , 

Dat  hi  met  sinen  ogen  sach 

Dat  Yoen  die  coninc  lach 

Bi  uwen  wive  der  coninginnen , 

Ende  hi  quam  ter  cameren  binnen, 

Ende  oec  hemelike  niet  leet, 

Hi  en  liet  hem  verstaen  gereet 

Dathise  beide  sach  te  samen 

Liggen,  dies  si  hen  mochten  scamen.** 

Otte  seide:  „Es  dit  waer? 
Dat  es  mi  van  herten  swaer." 
Gelloen  seide  :  „Sijts  seker ,  jaet , 
Want  Alein  segt  node  quaet, 
Ende  soude  yement  node  ane  tien 
Dies  hi  niet  en  hadde  gesien." 

Nu  hort,  gi  heren,  ende  verstaet 
Wat  verstaen  doet  dese  quaet. 
Om  te  scadene  sine  vianden 
Wilt  hi  bringen  sine  vrient  in  scanden, 
Gelijc  hi  dicken  heeft  gedaen. 
Nu  doet  hi  Otten  hier  verstaen 
Dat  hijt  ginder  heeft  te  voren , 
Daer  hi  spel  al  heeft  verloren, 
Om  dat  hi  wel  gerne  sage 

Dat  Otte  bi  sinen  rade  plage 
Ende  dade  nu  dat  hi 
Dat  hi  begert^  geloves  mi. 

Otte  seide:  „Wel  lieve  neve^ 
Dat  u  God  vele  eren  geve ! 
Nu  segt  mi  ende  doet  verstaen 
Wat  ic  hier  toe  nu  moge  anvaen.'* 
■ —  „Gerne^  neve'',  seide  Gelloen^ 
„Wildi  na  minen  rade  doen. 
Ic  quamer  omme  hemelike 
Lidende  dor  Vrankerike , 
Om  dat  er  geen  man  so  goet 
En  es  noch  die  bodscap  doet 
Alse  selve  doet  die  man 
Dien  si  geet  van  rechte  an: 
Daer  bi  quamic  selve  hier. 
Nu  hort^  here^  her  coninc  fier, 
Heeft  Lodewijc  dese  joncfirouwe 
Dat  es  ons  een  ewelyc  rouwe, 
Ende  uwe  scande  ende  onnere 
Wert  oec  gebreit  emmermere 
Wi  en  wreken  onsen  toren 
Die  wile  dat  wijt  hebben  te  voren. 
Beide  hier  ende  ginder 
So  selen  wi  hare  heerscap  minder 
Maken  ende  cranken  mede, 
Want  wijs  stade  hebben  ende  stede» 

Otte  seide :  ,,Wat  selen  wi  doen 
Dan  mogen,  lieve  Gelloen?" 
Gelloen  seide:  ,,Dat  segic  u, 
Gi  selt  dese  joncfrouwe  nu 
Nemen  ende  paleren  wale 
Ende  sendense  in  die  stat  daer  dale, 
Ende  doetse  setten  in  bordele, 
Ende  roepenre  toe  manne  vele. 
Ende  doet  gebieden  in  die  stat 
Wi  begert  te  doene  dat, 


48 


Hi  ga  ten  bordele  in  dese  wile, 
Daer  inne  sit  die  scone  Basile^ 
Ende  doere  sinen  wille  met. 
Ic  wille  wel^  here^  dat  gijt  wet, 

105  Dat  si  Lodewike  verleiden  sal 

Enten  andren  heren  al. 
Dus  wert  gevert  ende  benomen 
Hare  macht,  maech  hier  toe  comen." 
Her  Otte  die  coninc  seide : 

iio  „Bi  mire  trouwen,  dits  waerhede, 

Dus  wrekic  minen  lachter  mede, 
Die  mi  die  coninc  Yoen  dede. 
Nu  comt  doet  ander  cleeder  an." 
—  „Gerne",  seide  die  felle  man. 

115  Doe  hi  was  vercleet  wale 

So  gingen  si  in  die  zale, 
Ende  in  die  camere  na  dit, 
Daer  inne  sat  die  scone  Judit 
Blosende  als  ene  rose  roet; 

120  Men  vant  cume  haer  genoet, 

50  overscone  was  hare  figure : 

51  was  scone  boven  nature. 

Maer  teerst  dat  si  Gelloene  sach 
Viel  haer  op  therte  een  slach, 
125  Als  het  mochte  harde  wale, 

Ende  si  wert  bleec  ende  vale. 
So  wert  de  coninginne  mede, 
Ende  haer  begaven  al  die  lede 

50  dat  si  in  onmacht  seech. 

130  Die  coninc  lietse  liggen  ende  sweech 

Ende  nam  die  maget  saen, 
Ende  seide  si  moeste  met  hem  gaen. 

51  seide  dat  sijt  doen  soude 
Waer  hi  begerde  ende  woude. 

135  Doe  leidise  in  die  zale. 

Doe  seide  die  coninc  dese  tale: 
„Gi  en  wert  nemmer,  sekerlike. 

Coninginne  van  Vrankerike. 

Bi  u  en  comt  nemmermere 

U  geslachte  in  selke  ere." 

Den  voecht  ontboet  hi  vander  stat, 

Dien  hi  haestelike  beval  dat, 

Dat  hi  leide  die  joncfrouwe 

Tallen  haerre  magen  rouwe 

In  een  bordeel  daer  beneden. 

„Ende  doe  gebieden  in  der  steden^ 

Datmen  hen  allen,  die  haers  geren, 

Met  hare  laten  sal  geberen 

Ende  haren  wille  doen  daer  mede." 

Dat  was  grote  jammerhede. 

Otte  die  coninc  ende  Gelloen, 
Die  gerne  quatheit  souden  doen , 
Bevalen  dat  men  die  scone  smale 
Henen  lede  uter  zale 
Ende  leiden  ten  bordele  waert. 
Die  maget  si  wert  so  vervaert. 
Dat  si  viel  in  onmacht  neder. 
Ende  alsi  was  vercomen  weder 
Riepsi  harde  ontfermelike : 
„O  God,  here  van  hemelrike, 
Ende  hoe  benic  hier  toe  comen, 
Ende  hoe  wert  mi  dus  genomen 
Mine  eere  al  geheelike! 
Hulpt  mi,  coninc  van  hemelrike!" 
Gelloen  seide :  ,,Dit  moet  sijn. 
Het  geet  hier  na  den  wille  mijn, 
Ic  sal  u  selcs  ambachts  doen  plegen. 
Dat  sal  sijn  de  keyser  tiegen. 
Dat  gi  van  Vrankerike  vrouwe 
Nemmer  en  wert,  sem  mine  trouwe. 
Ende  Lodewijc  hi  mach  sien  wale 
Om  ene  andre  tesen  male, 
Ochte  hi  sal  ene  pute 
Trecken  tenen  bordele  ute." 

175  I^i^  maecht  seide :  „Des  swijcht  stille^ 

Die  quaetheit  comt  van  den  wille. 
Salie  quaet  geheten  sijn 
So  moet  doen  die  wille  mijn^ 
Diere  toe  comt  met  genen  kere. 

i8o  Maer  ic  bidde  u  dor  onsen  here^ 

Op  dat  II  dunct  dat  ic  te  hoge 
Ende  u  te  machtech  huwen  moge 
So  geeft  mi  enech  maten  man^ 
Ende  doetene  mi  trouwen  dan^ 

185  Ende  laet  mi  in  wettigen  bedde  doen 

Die  sake  die  ic  sal  mesdoen. 
Ic  hadde  liever  in  dese  noet 
Met  enen  man  te  gane  om  broet^ 
Dien  ic  hadde  wettelike^ 

190  Dan  sconinx  amie  van  Vrankerike 

Tsine  al  mijn  leven  lanc. 
Daer  omme  dats  u  God  moet  danc 
Weten ^  doet  mi  wien  gi  wilt  trouwen^ 
Ic  sal  verduldich  sijn  mijns  rouwen." 

195  Otto  seide  :  „Her  Gelloen^ 

Wat  radi?  willen  wi  dit  doen?" 

—  „Neen  wi"^  seide  Gelloen  doe, 
„Si  moet  ten  bordeele  toe. 

Wie  verlorense  altemale; 
200  Van  hem  toegse  die  vader  wale, 

Ende  dat  en  ware  maer  een  man." 

—  „Vollec^  leetse  henen  dan"^ 
Seide  die  coninc  toten  voecht, 
„Ende  doe  so  gi  eerst  moecht." 

205  —  „Haest  u",  seide  doe  Gelloen. 

Die  voget  seide:  „Ic  salt  doen, 
Maer  weet  wale  die  waerhede, 
Dat  ic  noit  •  dinc  noder  en  dede 
Dan  dese,  die  ic  nu  doen  moet." 

210  Doen  nam  hi  die  maget  goet, 

Die  van  herten  was  beswaert, 

Ende  leidese  ten  bordele  waert^ 
Die  sere  creet  ende  maecte  mesbaer. 
Doe  horde  die  coninginne  daer 

215  Dat  mesbaer  ende  tgecrijt^ 

Ende  vraechde  te  dier  tijt 
Wat  ware  datter  crete  soe. 
Niemen  dorst  haer  seggen  doe. 
Doe  liep  si  ter  veenstren  staen, 

220  Ende  sach  die  maget  wel  gedaen 

Trecken  ten  bordele  waert. 
Doen  wert  si  harde  sere  vervaert, 
Want  si  dies  en  wiste  niet 
Werwaert  datse  die  voget  tiet , 

225  Ende  es  haer  gelopen  naer^ 

Ende  riep  den  bahu  daer^ 
Ende  heeft  hem  haestelike  gevra^cht 
Werwaert  dat  hi  trect  die  maecht. 
Doe  di  voecht  die  vrouwe  sach 

230  Andwordi  haer  so  hi  eerst  mach : 

Vrouwe^  mijn  here  ende  Gelloen 
Doense  ten  bordele  leiden  doen , 
Dat  ic  harde  node  doe. 
Edele  vrouwe^  hulpter  toe^ 

235  Ende  pijnt  ane  minen  here 

Dat  die  maecht  behout  haer  ere." 
—  „Hulpe  God!"  seide  die  vrouwe, 
„Ende  wanen  comt  dese  ontrouwe?" 
Si  wert  bleec  ende  vale, 

240  Therte  begaf  haer  altemale, 

So  datsi  seech  in  onmacht 
Ende  verloes  al  hare  cracht. 
Doe  droechmen  die  coninginne 
Weder  in  die  zale  inne, 

245  Entie  wel  geraecte  maecht, 

Die  droever  was  dan  gi  noit  saecht, 

Togense  in  tbordeel  na  dat, 

Dat  ane  die  porte  stont  vander  stat. 

Ende  men  dede  gebieden  dit^ 

250  Dat  Yoens  dochter^  die  scone  Judit , 

Ware  ten  bordele  gedaen^ 
Ende  wie  woude  mochter  gaen 
Ende  doen  sinen  wille  daer  mede. 
Dit  dedemen  roepen  dor  die  stede. 

255  Entie  baliu  es  gekeert 

Ende  liet  daer  die  maecht  geert, 
Want  hi  en  conste  niet  anscouwen 
Den  groten  lachter  der  joncfrouwen. 
Nu  es  die  maecht  in  tbordeel : 

260  Daer  toe  quam  die  stat  al  geel 

Om  te  besiene  haer  gelaet 
Entie  ontfermelike  daet. 
Entie  wile  si  [daer  staen 
En  dorste  niement  te  hare  gaen, 

265  Want  die  liede  scaemden  hen. 

Nu  hadde  Gelloen  in  sinen  sen 
Grote  feeste,  om  dat  hi  siet 
Dat  si  en  sal  werden  niet 
Van  Vrankerike  keserinne, 

270  Die  nu  sit  ten  bordele  inne. 

Maer,  ocht  wilt  die  Gods  cracht, 
En  sal  niet  gaen  alshi  acht, 
Want  een  ridder,  een  goet  man. 
Die  geheten  was  her  Jan,  ^ 

275  Ende  van  Mes  was  geboren, 

Hi  hadde  geweest  daer  te  voren 
In  Gasscoengen,  in  waerre  dinc. 
Met  Gerbeerten  den  coninc 
Ende  met  Gerine  mede, 

280  Die  hem  grote  ere  dede. 

Nu  ontfermede  hem  wel  sere 
Dat  die  maget  dus  haer  ere 
Verliesen  sal  ontfermelike , 
Ende  si  ene  coninginne  rike 

285  Soude  wesen  oppenbaer 

Opdat  si  comen  conste  van  daer. 
„Ach  aerme!  en  hebic  algader 
Bi  der  jonfrouwen  oudervader 
Al  dat  goet  dies  ic  ben  here, 

290  Ende  salie  haer  dan  onnere 

Gescien  laten?  neenic  niet^ 
Opdat  ic  can  geweren  iet. 
God  sal  mijn  hulpe  wesen." 
Enen  cnecht  riep  hi  mettesen 

295  Ende  hiet  hem  dat  hi  sciere 

Sadelde  sine  perde  alle  viere , 
Ende  leidetse  ter  porten  uut^ 
Hemelike  sonder  geluut^ 
Daer  dat  bordeel  staet  bi. 

300  Die  cnecht  seide]:  ,,Here^  dat  si." 

Ende  nam  sinen  geselle  met  heme^ 
Ende  ginc^  na  dat  iet  verneme^ 
Ende  dede  dat  hem  sijn  here  hiet^ 
So  dat  mens  en  wiste  niet. 

305  Die  ridder  heeft  sijn  swaert  genomen 

Ende  es  ten  bordele  comen  ^ 
Daer  noch  een  deel  liede  waren. 
Die  ridder  seide  sonder  sparen 
„Gaet  achterwaert,  dats  wel  gedaen. 

310  Wat  wildi  hier  voren  bestaen^ 

Ende  beneemt  dat  te  hare 
Niement  en  dar  comen  nare? 
Gaet  wech^  oft  mijn  here  sal, 
Dat  weetic  wel,  ontliven  al." 

315  Die  liede  worden  doe  vervaert, 

Ende  keerden  thuus  waert. 
Die  ridder  hi  es  in  gegaen 
Tote  daer  hi  die]  maecht  vant  staen], 
Die  dreef  wel  groten  rouwe. 

320  Met  haer  stont  van  den  huse  die  vrouwe, 

Diese  troeste  wat  si  mach, 
Ende  teerst  dat  si  den  ridder  sach 

So  heeft  si  hem  daer  gevraecht 
Ocht  hi  wille  liggen  bi  der  maecht, 
Hi  seide  daer  omme  quam  hi  daer, 
Ende  hietse  ute  gaen  daer  naer, 
Ende  si  vaste  die  dore  slute. 
Dat  wijf  si  doet  ende  ginc  ute, 
Ende  doe  twijf  daer  buten  was 
Sloet  die  ridder,  geloeft  mi  das, 
Die  dore  harde  vaste  daer  na  hare. 
Toter  maecht  seide  hi  daer  nare  : 
„Twaren,  scone,  sijt  sonder  vaer, 
Ende  comt  ende  volcht  mi  naer. 
Ic  sal  u  leveren  uwen  vader 
Behoudeleec  ure  eren  algader; 
Want  dicken  hebben  dat  verdient 
Jegen  mi,  scone,  uwe  vrient, 
Ende  ic  en  sal  u  niet  begeven 
Al  sout  costen  mi  mijn  leven." 
Die  maecht,  die  doe  weende  sere, 
Seide:  „God  lone  u,  lieve  here." 

Nu  soude  gerne  die  ridder  coene 
Leveren  den  coninc  Yoene 
Sire  dochter  gans  ende  geel, 
Ende  es  achter  dor  tbordeel 
Gegaen  tenen  straetkine ; 
Entie  wel  geraecte  fine 
Hadde-ane  gedaen  een  cledekijn 
Dat  der  waerdinnen  hadde  gesijn, 
Ende  heefter  haer  ontlijcsent  mede. 
Aldus  gingen  si  uter  stede 
Ende  sijn  toter  perden  comen. 
Die  ridder  hi  heeft  doen  genomen 
Een  paert  datmen  mochte  loven, 
Ende  setter  die  joncfrouwe  boven, 
Ende  es  op  een  ander  geseten. 
Sinen  cnapen  heefti  geheten 
Dat  si  rinnen  te  Mes  waert. 

Ende  elc  sitte  op  een  paert: 
Hi  sal  hen  volgen  op  den  voet. 
Wech  voeren  die  cnechten  goet. 

Ende  doen  si  en  wege  waren 
Es  hi  enen  andren  wech  gevaren^ 
Te  Aken  waert^  so  hi  meest  can. 
Entie  maecht  volchde  emmer  an. 
Dit  dede  hi  om  dathi  woude 
Datmen  den  cnechten  volgen  soude, 
Ende  niet  wanen  si  en  waren 
Met  hen  te  Mets  waert  gevaren. 
Dus  reden  si  met  groter  cracht 
Tote  diepe  in  die  nacht  ^ 
Eer  datsi  beide  te  samen 
In  die  stat  van  Aken  quamen. 
Daar  rusten  si  tote  het  was  dach , 
Ende  men  scone  baren  sach. 

In  Aken  hadde  die  keyser  fier 
Enen  borchgrave  ende  hiet  Ogier, 
Ende  was  maech  der  maecht  naer^ 
Want  dat  wetet  over  waer^ 
Dat  Wouters  van  Henegouwe^ 
Die  den  Loreinen  oyt  was  getrouwe, 
Hi  was  oem  van  desen  Ogiere. 
Jan^  die  ridder,  hi  es  sciere 
Gegaen  als  die  dach  op  was 
Tote  Ogiere,  geloeft  mi  das, 
Ende  dede  hem  al  verstaen 
Hoe  in  bordele  was  gedaen 
Yoens  dochter,  die  scone  Judit. 
Alse  Ogier  verhorde  dit 
Seide  hij:  „Wapene,  wie  dede  dat?'' 

—  „Here,  die  coninc  vander  stat, 
Entie  valsce  verradre  Gelloen, 
Dese  dadent  beide  doen." 

—  „O  wach,  scone  nichte",  seidi, 
„Nu  was  u  vader  te  verre  van  di. 

Ach  aerme ,  ic  waende  sekerlike  , 

Datsi  van  den  keiserike 

Soude  vrouwe  hebben  gewesen^ 

Maer  nu  so  en  maecht  niet  wesen. 

Ic  waende  dat  die  mage  mijn 

Daer  mede  gesterct  souden  sijn^ 

Dat  nu  bHjft  verloren  al." 

Mijn  her  Jan  seide:  „En  sal, 

Want  ic  hebbe  die  maget  rike 

Hier  gebracht  verstolenlike  ^ 

Ende  gevoert  uten  bordele^ 

Daer  na  haer  wachten  manne  vele; 

Ende  heeft  behouden  noch  haer  ere." 

—  „Dat  moete  u  lonen  God  onse  here 
Seide  die  borchgrave  Ogier : 

„Nu  laet  ons  halen  die  maget  fier." 

—  „Gerne",  seide  mijn  her  Jan. 
Om  hare  so  gingen  si  dan^ 
Ende  brachtense  in  die  zale, 
Daer  si  was  ontfaen  wale^ 

Ende  daer  men  haer  groter  ere  dede 
Ogier  ende  sine  waerdinne  mede , 
Die  oec  weenden  menegen  traen 
Van  bliscapen,  dat  ontgaen 
Dus  was  die  scone  joncfrouwe 
Ende  verloest  van  haren  rouwe. 

Van  Mes  die  stoute  Jan 
Sprac  aldus  Ogiere  an : 
„Her  borchgrave^  ic  wille  twaren 
Tote  an  haren  vader  varen  ^ 
Ende  wille  hem  doen  verstaen 
Hoet  metter  maecht  es  vergaen. 
Hi  sal^  waenic^  omme  dat 
Hem  haesten  vele  te  bat^ 
Alse  hem  cont  es  ende  versteet 
Aldus  sirer  dochter  leet." 

Ogier  seide :  „Dats  wel  gedaen. 

Nu  vaert  henen  der  waert  saen^ 
Wi  selen  die  maecht  houden  hier." 
—  „Gerne",  seide  die  ridder  fier. 
Orlof  so  nam  hi  na  dat^ 
Ende  es  gevaren  uter  stat, 
Rechte  te  Parijs  waert. 
Nu  latic  staen  sine  vaert 
Ende  segge  u  vort  van  Gelloene, 
Die  droeve  was  van  desen  doene. 

Hort,  gi  heren,  ende  verstaet, 
Nu  weiti  wel  dat  Gelloens  raet 
Es  altemale  benomen, 
Ende  niet  na  sinen  wille  comen; 
Want  doet  den  wive  wert  te  lanc, 
Ende  si  en  horde  geen  geclanc 
Vanden  ridder  enter  maecht 
Segic  u  dats|  haer  meshaecht , 
Ende  loecte  in  hare  entare; 
Maer  si  en  warter  niet  geware. 
Dies  wassi  tongemake  sere. 
Banderside  so  stonden  mere 
Jongeren  cnapen  vor  hare  dore, 
Dien  sere  verlangede  ter  core, 
Entie  gerne  inne  waren. 
Ten  wive  seidense  sonder  sparen 
Dat  sise  hen  ontsteken  woude, 
Maer  entrouwen  si  en  soude. 
Ende  sijn  op  die  dore  geronnen, 
Diesi  gebreken  niet  en  connen. 
Ende  niement  wasser,  dat  verstaet. 
Binnen,  die  seide  gi  doet  quaet. 

Alse  dat  wijf  dat  verstoet 
Wert  si  droeve  in  haren  moet, 
Ende  ontsloet  doe  die  dore. 
Maer  van  binnen  wasser  vore 
Ene  hameide  vast  ende  goet. 
Die  vaste  sluten  doet. 

Soe  dat  vernam  dat  wijf 
Wert  bevende  al  haer  lijf, 
Want  si  ducht  dat  die  coninc 
Haer  tyen  sal  an  dat  si  ontginc, 
Ende  es  van  achter  omme  gegaen, 
Ende  vant  daer  ongesloten  staen 
Ende  riep  :  „Wapene!"  harde  lude, 
„Wat  magie  doen,  goede  lude, 
Dat  met  minen  her  Janne  van  Mes 
Dese  joncfrouwe  dus  wech  es? 
Hulpe  wat  salie  nu  doen! 
Ic  blive  doet  alst  weet  Gelloen. 
In  weet  watic  moge  angaen  : 
Ic  wille  mi  henen  maken  saen." 

Dus  es  wech  gelopen  twijf, 
Die  wel  sere  ontsach  haer  lijf.' 
Ende  die  mare  van  derre  dinc 
Quam  vor  Otten  den  coninc 
Ende  vor  Gelloene  mede, 
Dat  die  maecht  ware  uter  stede, 
Ende  dat  met  haer  en  wech  es 
Die  ridder  mijn  her  Jan  van  Mes. 
Droeve  waren  doe  die  heren. 
Dat  segic  u  bi  mire  eren, 
Ende  ontboden  die  meestresse. 
Die  so  sere  ontsach  die  persse, 
Die  men  hare  soude  doen, 
Dat  si  te  voren  was  gevloen, 
Ende  menre  en  vant  niet. 
Alse  Gelloen  dat  gesiet 
Was  hi  utermaten  erre 
Ende  pensde  dat  die  maecht  niet  verre 
En  ware,  ende  heeftse  soeken  doen. 
Maer  om  niet  pijnt  hem  Gelloen. 
'Dien  dach  sochtmense  altemale, 
Entien  andren  also  wale, 
Ende  so  deet  den  derden  mede 

Al.  dore  entore  die  stede. 

Doe  quam  een  bode,  die  brachte  mare 

Datsi  binnen  Aken  ware 

Met  den  borchgrave  Ogiere, 

Ende  seit  den  coninc  sciere. 

„Edel  coninc",  seide  Gelloen, 
,,Ende  wat  selen  wi  hier  toe  doen? 
Wertse  Lodewike  gegeven 
Alle  selen  wire  omme  sneven 
Ende  hebben  groten  noet, 
Ende  leven  in  pinen  groet." 
Otte  die  coninc  andworde  saen : 
„In  weet  wat  ics  mach  angaen." 
—  Ic  segt  u",  seide  Gelloen  doe, 
„Vart  met  uwen  here  tAken  toe, 
Ende  beliget  daer  die  stat, 
Ende  bid  Ogiere  dat. 
Dat  hi  u  geve  die  maget  vri, 
Di  u  dus  ontfoert  si 
Stolingen  uten  huse  dijn. 
Dies  gi  wel  droeve  moget  sijn, 
Met  enen  ridder,  dat  u  dert, 
Want  Yoen  die  coninc  vermert 
Getrouder  u  altemale 
Dat  gise  hem  sout  houden  wale, 
Ende  es  nu  al  dus  ontscaect. 
Dies  gi  grote  droef  heit  maect, 
Ende  maken  selt  tote  dier  tijt 
Dat  gire  weder  seker  sijt. 
Dies  so  bid  hem  sere  nu. 
Dat  hise  weder  "geve  u, 
Ocht  gi  selten  houden  belegen 
In  allen  siden,  in  allen  wegen, 
Tote  dat  comt  die  keyser  rike. 
Gi  en  wilt  niet  dat  stoutelike 
U  ontfoert  werde  die  maecht, 
Daer  gi  omme  so  sere  claecht." 

Otte  seide :  „Gi  segt  wale , 
Dit  willic  doen  altemale." 
Ende  heeft  ontboden  ute  thant 
Met  hem  altemale  sijn  lant^ 
Ende  heeft  met  menegen  degen 
Van  Aken  die  stat  belegen. 
Doen  ontboet  hi  wel  sciere 
Dit  den  borchgrave  Ogiere , 
Dathi  hem  die  maget  sinde^ 
Die  hi  gehouden  heeft  van  kinde : 
Hi  wiltse  geven  haren  vader 
Dat  si  niet  en  doe  quader 
Dan  si  tote  noch  heeft  gedaen. 
„Al  essi  met  enen  man  ontgaen , 
Ic  hope  dat  si  noch  niet 
Met  hem  heeft  gedaen  iet, 
Ende  en  wildisi  mi  niet  sinden 
So  moetic  mi  dies  geninden , 
Dat  icse  met  crachte  gewinne , 
Want  en  wille  niet  datsi  hier  inne 
Liggende  blive  met  haren  putier, 
Ende  hare  joie  drive  hier. 
Ende  oec  salict  clagen  doen 
Haren  vader  den  coninc  Yoen 
Over       dat  gise  hout, 
Diese  na  rechte  bescudden  sout." 

Dese  bode  quam  te  Ogiere 
Ende  hevet  hem  vertelt  sciere, 
Ende  gesegt  van  worde  te  worde. 
Ende  alse  Ogier  dat  horde 
Ginc  hi  ter  joncfrouwen  daer 
Ende  vraechde  haer  ocht  waer 
Ware  dat  die  coninc  seide. 
„Here",  seitsi,  „bi  mirer  waerhede, 
Dat  so  weet  al  Coelne  wale, 
Ent  tfolc  mede  op  ende  dale. 
Dat  die  voegt  in  die  zale  quam 

Daer  hi  mi  met  crachte  nam 

Also  alshem  hiet  sijn  here^ 

Ende  toech  mi  nederwaert  sere 

Tote  enen  bordele^  daer  men  mi  dede, 

Ane  die  porte  van  der  stede  ^ 

Daer  al  die  liede  sagen  toe, 

Dient  sere  ontfermede  doe. 

Ende  doe  quam  dese  goede  man, 

Dient  tontfermene  began 

Dien  lachter  entie  scande  mijn, 

Want  hi  seide  hi  hadde  gesijn 

Met  minen  goeden  ouder  vader, 

Dat  soude  hi  mi  lonen  algader, 

Ende  ontfoerdemi  hemelike. 
God  loent  hem  in  sijn  hemelrike  , 
Hi  heeft  mi  in  mijn  ere  behouden. 
Die  mi  quadien  nemen  wouden." 

—  „Es  dit  waer",  seide  Ogier, 
,,Scone  maget,  so  blivet  hier. 
Opdat  mi  God  hout  gesont 
Ic  sal  u  houden  toter  stont 

Tote  dat  hier  comt  u  vader 

Ende  uwe  andre  vriende  algader 

Dat  u  niement  en  sal  deren. 

Nu  laet  den  coninc  wel  geberen." 
Ogier  die  stoute  borchgrave 

Heeft  weder  gesent  ave 

Ende  heeft  den  coninc  ontboden  dat, 

Dat  hi  bleve  vor  die  stat 

Alsoe  lange  alshi  gebiet. 

Der  maecht  so  en  wert  hem  niet. 

Die  hi  te  Coelne  in  die  stede 

Te  bordele  setten  dede, 

Ende  hem  also  na  bestoet, 

Daer  en  dedi  niet  als  coninc  goet. 

Hi  mach  strueren,  wilthi  wale, 

Des  keysers  lant  altemale. 

Ende  daerna  mocht  God  so  vonden , 
Dat  wale  soude  sijn  vergouden. 

Gelloen^  die  wel  horde  dat, 
Hiet  Otten  assalgieren  tstat, 
Ende  haer  doen  al  dat  quaet 
Dat  hi  mach,  want  dat  verstaet, 
Dat  hi  gerne,  mochte  hi, 
Weder  name  die  maget  vri. 
Dus  heeft  Otte  die  coninc  saen 
Aken  die  goede  stat  bestaen, 
Ende  assalgierde  die  porte  mede, 
Daer  men  grote  were  dede 
So  datsi  ongewonnen  bleef, 
Dies  Gelloen  groten  rouwe  dreef. 

Otte  die  coninc,  dat  es  waer, 
Hi  logierde  savonts  daer. 
Ende  sanderdaechs  sendi  te  besiene 
Gelloene  waer  men  mochte  engiene 
Stellen  best  vor  die  stede, 
Daer  men  inne  worpe  mede; 
Ende  Gelloen  es  ute  gevaren. 

Binnen  desen  so  quam  twaren 
Een  bode,  die  vanden  keyser  quam. 
Ende  teerst  dathi  vernam. 
Dat  die  stat  was  belegen 
En  wiste  hi  in  welker  wegen, 
Ende  es  comen  ten  coninc. 
Dien  hi  vertelde  dese  dinc, 
Ende  vraechdem  hoe  hi  in  soude , 
Want  hi  den  borchgrave  spreken  woi 
Otte  seider  ,,Nu  segt  mi 
Wanen,  vrient,  so  comdi?" 
Die  bode  seide ,  des  sijt  vroet  : 
„Van  Karle  den  keyser  goet. 
Die  mi  hevet  gesent  hier 
Alse  sinen  messengier 
Om  te  sprekene  Ogiere." 

Doe  vragedem  die  coninc  sciere : 
„Waer  es  die  keyser^  segt  mi  dat?" 

—  „Here^  te  Parijs  in  die  stat 
Waenic  wale  dat  hi  nu  si^ 
Ocht  hi  esser  harde  bi." 

Otto  seide :  ,,Nu  sech  mi  waer^ 
Ende  wi  es  met  heme  daer?" 

—  „Here ,  dat  wilHc  u  weten  doen : 
Daer  es  met  heme  die  coninc  Yoen 
Entie  coninc  Avestant 

Entie  coninc  Gondebant^ 

Naimes  entie  coninc  Ogier, 

Salomon  ende  Olivier, 

Ende  al  Yoens  groet  geslachte^ 

Daer  hi  Bordeas  met  crachte 

Mede  wan^  ende  al  dat  lant^ 

Dat  Gelloen  hilt  in  sine  hant^ 

So  dat  hi  bloet  maer  en  ontfloe." 

Otto  seide:  „Eest  dan  alsoe?" 

Die  gene  seide :  ,,Twaren ,  jaet. 

Gelloen  en  wert  vort  meer  raet; 

Ic  sach  den  grave  Agathoen 

Ende  Bonden  den  grave  van  Cremoen 

Hangen  bi  harer  keilen  beide 

Vor  Bordeas  op  die  heide." 

—  „Hulpe  God",  seide  Otto  saen, 
„Ende  wat  hebic  dan  gedaen 
Scande  ende  onnere  minen  magen. 
Ic  maecht  ewelike  clagen. 
Hulpe",  seiti,  „valsce  Gelloen, 
Ende  wat  hebdi  mi  werken  doen, 
Datic,  duchtic  boven  al, 

Noch  harde  sere  becopen  sal; 
Ende  so  seldi  selve  mede, 
Comdi  te  Coelne  in  die  stede." 

Een  ridder  die  dit  heeft  verstaen 
Es  te  Gelloene  comen  saen. 

Ende  verteldem  dese  sake^ 
Ende  hoe  Otte  ware  tongemake. 

Alse  Gelloen  dat  verstoet 
Wart  hi  droeve  in  sinen  moet, 
Ende  seide  te  hem  selven  doe : 
„Wat  pijnic  mi  iegerincs  toe? 
Tongeval  dat  es  mi  bi 
Ende  tgelucke  verre  van  mi. 
Nu  waendic  sijn  daer  toe  comen, 
Datic  die  brulocht  hadde  benomen 
Van  Lodewike,  maer  ic  en  can, 
Want  hi  moet  emmer  sijn  haer  man, 
Wedert  mi  Heft  oft  leet. 
Over  mi  dat  al  ute  geet. 
Noe  moetic  oec  Otten  vlien ; 
Maer  hadde  dit  mogen  gescien 
So  en  haddics  geacht  niet, 
Al  haddijs  toren  ende  verdriet 
Gehadt  ende  mede  sijn  lant  al, 
Dathi  nu  groet  hebben  sal. 
Ic  wille  varen  mirer  straten." 
Dat  heer  so  heefti  gelaten, 
Ende  es  gevaren  te  Coelne  waert. 
Daer  na  nam  hi  sine  vaert 
Tsinen  lande  waert  van  Sweden. 
So  lange  so  heefti  gereden, 
Dat  hi  quam  te  Orcadijn, 
Daer  hi  vant  die  vrouwe  sijn 
Ende  Yrenen  sirer  dochter  mede. 
Die  hem  grote  feeste  dede. 

Die  vrouwe  vraechden  waer  dat  waren 
Hare  kindre  beide  gevaren? 
Die  grave  hi  andworde  gereetj: 
„Twaren,  vrouwe,  ic  en  weet 
Waer  datsi  gevaren  sijn." 
—  „Hulpe",  seide  die  vrouwe  fijn, 
„Ende  sijn  mine  kindren  doet!" 

730  Die  vrouwe  viel  in  rouwen  so  groet  ^ 

Dat  sijt  enen  tijt  bequal. 
Doch  so  ginct  over  haer  al^ 
Want  sijt  bestaref  cortelike. 
Doe  dedemen  die  vrouwe  eerlike 

735  Ter  erden^  alse  wale  betam 

Selker  vrouwen  loefsam, 
Ende  Gelloen  bleef  in  Sweden  here^ 
Verhaet  utermaten  sere 
Van  den  heren  vanden  lande  ^ 

740  Die  scade  hebben  menegerande 

Van  haren  magen  nu  genomen^ 
Dat  altemale  bi  hem  es  comen. 
Ende  bi  sinen  quaden  rade 
Sijn  si  comen  in  die  scade. 

745  Dus  lach  tOrcadijn  in  die  stat 

Gelloen  ende  vernam  dat, 
Dat  die  keyser  Constantijn 
Van  Grieken  den  sone  sijn 
Leone  gerne  huwen  soude. 

750  Gelloen  sende  derwaert  houde. 

Vier  besscoppe  van  sinen  lande 
Hi  tegader  daerwaert  sande 
Omme  datsi  souden  maken, 
Mochten  si  in  enegen  saken, 

755  Den  huweleic  van  den  genen 

Ende  van  sirer  dochter  Yrenen. 
Met  groter  cierheit,  dats  waer, 
Voeren  die  bisscope  daer, 
Ende  met  groter  macht,  weet  dat, 

760  Te  Constantinople  in  die  stat, 

Daer  si  waren  wel  ontfaen. 
Hare  boedscap  hebben  si  gedaen, 
Ende  vertogen  den  keyser  wale 
Gelloens  macht  altemale, 

765  Ende  sijn  lant  ende  sijn  have, 

Ende  hoe  dathi  gerne  gave 

P.  1. 

Sirer  dochter  bi  sinen  live 
Leo  sinen  sone  te  wive^ 
Ende  si  prijsden  oec  mede 

770  Harde  sere  sine  scoenhede. 

Die  keyser  lovede  wel  die  dinc  ; 
So  dede  mede  die  jongelinc^ 
Ende  heeft  om  die  maecht  gesent. 
Men  gaf  den  here  groet  prosent  ^ 

775  So  datsi  blidelike  scieden. 

Gelloen  quam  met  vele  lieden 
Ende  metter  maget  mede 
Te  Constantinople  in  die  stede, 
Daer  men  hilt  brulocht  groet. 

780  Menech  prince  menech  genoet 

Wasser,  ende  menech  man, 
Dat  iet  vertellen  niet  en  can. 
Daer  wan  Leo  ane  die  fine 
Sinen  sone  Constantine, 

785  Dien  na  hem  bleef  tkeserike. 

Nu  weet  dat  gew^aerlike, 
Dat  hier  met  die  grote  veede, 
Die  menegen  sint  verginc  te  lede 
En  es,  duchtic,  gemindert  twint, 

790  Want  mi  dunct  si  eerst  begint, 

Want  so  meer  Gelloens  geslachte 
Wies  ende  wart  van  machte, 

50  die  veede  meer  wert  hart 
Endie  oec  vele  te  starker  wart. 

795  Nu  latic  bliven  dese  dinc 

Ende  segge  u  van  Otten  den  coninc^ 
Dien  harde  swaer  te  moede  was. 
Ende  doen  hi  wiste,  geloeft  das, 
Dat  Gelloen  was  wech  gevaren 

800  Wart  hi  harde  droeve  twaren, 

Ende  nam  ane  sine  genote  raet 
Wat  hi  nu  best  bestaet. 

51  rieden  hem  gemeenlike 

Dat  hi  kere  haestelike. 

Ende  late  des  keysers  stat  in  vreden^ 

Die  hi  om  niet  heeft  bestreden^ 

Ende  biede  hem  jegen  Yoene 

Sine  onscout  te  doene 

So  hijt  best  mach  gedoen, 

Want  niet  scalc  en  es  Yoen ; 

Ende  dat  hi  oec  versie  wale 

Ende  verveste  altemale 

Sine  borge  ende  sine  stede, 

Op  dat  worde  in  onvrede 

Dathi  hem  onthouden  moge 

Doch  jegen  een  swaer  orloge. 

Otte  die  coninc  seide : 
„Gi  raet  mi  wel  en  waerhede, 
Ende  ic  moet  doen  alsoe." 
Vander  stat  so  toechi  doe , 
Ende  es  te  Coelne  gekeert, 
Daer  hi  die  vrouwe  vant  verseert , 
Die  hem  seide  dathi  sottelike 
Verwracht  hadde  den  keyser  rike, 
Ende  mede  den  coninc  Yoene 
Dor  den  quaden  Gelloene, 
Die  oit  quaet  was  ende  fel, 
Entie  en  gert  en  geen  dinc  el 
Dan  te  vulbringene  sijn  verraet, 
Ende  van  den  goeden  tseggene  quaet. 
,,Dat  sal  u  lonen  qualike 
En  versie  God  van  hemelrike." 

Otte  seide:  ,,Wat  meindi,  vrouwe? 
Haddi  mi  geweest  getrouwe 
Ende  niet  Yoens  wille  gedaen, 
Ic  hebbe  sulke  dinc  nu  angaen, 
Die  ic  node  hadde  anevaen." 
Helene  si  andworde  saen: 
„Dat  wxet  God  wale  ende  kint, 
Die  alle  herten  ondervint, 


Dat  mi  Yoen  noit  an, 

Noch  daer  toe  oec  noit  man, 

In  warden  noch  in  werken  mede 

Sochten  ane  dorperhede, 

Ochte  enege  dinc,  al  haddi 

Selve  daer  gestaen  bi, 

Dat  gijt  u  had  gebolgen  iet. 

Dat  mi  die  coninc  gerne  siet 

Ende  met  mi  nemet  raet 

Dan  heeft  u  gedaen  geen  quaet, 

Noch  onsen  lande  altemale; 

Maer,  her  coninc,  dat  weet  wale, 

Dat  icken  van  herten  minne 

Boven  allen  mannen  die  ic  kinne, 

Buten  u  enten  sone  mijn, 

Dan  latic  niement  verholen  sijn." 

Otte  seide  :  Godweet, 

Vrouwe,  dats  mi  van  herten  leet, 

Want  twaren  gi  seles  begeven 

Ocht  het  sal  u  costen  tleven." 

Dus  was  die  coninc  tongemake 
Harde  sere  om  dese  sake; 
Entie  vrouwe  banderside 
Was  hier  ave  sere  onblide 
Om  dat  si  van  haren  here 
Es  gedreecht  aldus  sere. 
Maer  hort  wat  die  coninc  doet: 
Hi  pensde  in  sinen  moet 
Quame  Yoen  die  coninc 
In  tlant,  dat  si  dese  dinc 
Hem  soude  vertellen  al; 
„Ende  hi  mi  daer  mede  sal 
Swaer  sijn  ende  haten  meer. 
Dies  moetic  soeken  enen  andren  keer.*' 
Enen  grave  riephi  mettesen, 
Die  oyt  verradre  hadde  gewesen, 
Ende  was  geheten  Coenraet. 

Ten  coninc  so  quam  clese  quaet 

Ende  vraechde  hem  wathi  begert. 

Die  coninc  seide :  ,,Her  grave^  mi  dert 

Harde  sere  ene  dinc. 

Gi  weet  wel  dat  die  coninc 

Yoen  entie  vrouwe  mijn 

Harde  wel  te  gader  sijn , 

Ende  ic  hebse  gescouden  sere 

Ende  gedreicht,  dat  haer  mere 

Dert  dan  si  mi  verstaen  doet. 

Ende  pense  datsi  haren  moet 

Sal  willen  coelen  over  mi 

Als  Yoen  comt^  die  coninc  vri, 

Ende  sal  hem  clagen  altemale 

Mijn  gescien^  dat  weetic  wale, 

Dies  behoevic  hier  toe  raet." 

—  „Gi  segt  wale^  here"^  seide  Coenraet^ 

,,Want  vrouwen  sijn  dicken  quaet. 

Nu  radic  u^  na  dat  staet^ 

Dat  gi  sent  die  vrouwe  mine 

In  die  stat  van  Berine 

In  Nortwegen^  ende  laetse  daer 

In  liggen  dit  naeste  jaer, 

Ende  en  laetse  rumen  niet 

Uter  stat,  wat  haers  gesciet, 

Ende  blivet  selve  hier 

Liggende  tote  die  keyser  fier 

Comen  ende  oec  Yoen, 

Ende  besiet  wat  si  doen 

Met  u  willen  van  derre  daet, 

Dat  emmer  niet  en  was  mijn  raet. 

Ende  alse  gi  des  al  ave  sijt 

Vaert  dan  in  Norwegen,  hets  tijt, 

Ende  legt  mire  vrouwen  gevaen 

Daer  si  niet  en  moge  ontgaen, 

Tote  dien,  dat  haer  nemmer  inne 

En  gedure  die  starke  minne, 

Ende  doet  haer  hongers  wel  gevoelen^ 
So  salsi  binnen  wel  vercoelen." 

Her  Otte  die  coninc  seide : 
„Twaren,  her  grave,  gi  segt  waerhede; 
Dit  willic  sekerlike  doen." 
Mettien  so  ginc  die  baroen 
Daer  die  coninginne  sat, 
Ende  seide:    Vrouwe^  ic  segge  u  dat, 
Dat  gi  margen  selt,  twaren, 
Te  Norwegen  henen  varen, 
Ende  bliven  te  Berine, 
Ende  beiden  daer  der  comst  mine 
Tote  dien  datic  come  daer. 
Oec  beveelic  u  oppenbaer 
Dat  gi  daer  ute  niet  en  vaert 
Teneger  stat  elder  waert, 
Ensi  dat  gi  mi  daer  siet." 
Die  vrouwe  seide:  ,,Neenic  niet, 
Ic  moet  doen  al  u  geheet, 
Wedert  mi  lief  si  ochte  leet. 
Nu  doet  mi  hebben  mijn  gevoech; 
Ic  wille  porren  margen  vroech." 
Otte  seide :  ,,Het  sal  gescien." 
Wech  so  ginc  hi  mettien, 
Daer  hi  haer  beraden  dede 
Datsi  soude  voeren  mede. 

Coenraets  wijf  die  was  daer, 
Daer  die  coninc  was  so  swaer, 
Ende  es  te  haren  man  gegaen. 
Dien  si  al  dede  verstaen 
Dat  die  coninc  gesegt  heeft. 
Die  grave  haer  andworde  geeft 
Ende  seide:    Vrouwe,  laet  varen. 
Die  coninginne  sal  twaren 
Swaerlike  sijn  gecastijt, 
Want  men  salse  in  corter  tijt 
Leggen  so  vaste  gevaen 

Si  sals  onnere  nemmeer  ontgaen." 

Die  vrouwe  seide :  ,,Dats  mi  leet^ 

Want  die  hoefste  vrouwe  die  ic  weet 

Essit^  entie  sachtste  met^ 

Ic  en  weet  niet  wat  haer  let." 

Die  grave  seide:  ,,Hets  daer  bi^ 

Datsi  Yoene  den  coninc  vri 

Mint  so  utermaten  sere^ 

Dat  sere  mindert  haer  ere." 

Die  vrouwe  seide :  ,,Hets  mesdaen." 

Mettesen  essi  wech  gegaen 

Ende  dede  der  coninginnen  wale 

Dit  verstaen  altemale^ 

Die  haer  selven  bedroefde  sere 

Ende  seide :  ,yWat  dat  wilt  mijn  here 

Dat  salie  doen  ende  wathi  geert. 

Twaren,  hi  es  wale  werd 

Die  gene^  daert  mi  omme  gesciet, 

Hier  omme  en  salics  haten  niet." 

Dus  es  der  coninginnen  vaert 
Al  bereet  te  Norwegen  waert^ 
Ende  si  es  henen  gevaren. 
God  die  moetse  achterwaren ! 
Ende  Otte  dede  werneren  wale 
Sine  borge  altemale, 
Ende  vervesten  sine  stede 
Ende  wale  spisen  mede^ 
Alse  die  hem  weren  soude 
Op  dat  menne  orlogen  woude; 
Ende  hilt  hem  te  Coelne  binnen^ 
Die  hi  veste  jegen  t winnen. 

Nu  hort,  gi  heren,  dat  u  God  lone. 
Ene  jeeste  harde  scone, 
Ende  oec  mede  die  waerste  ene, 
Die  men  vint  groet  oft  clene. 
Gi  hebt  hier  voren  wel  gehort 
Hoe  van  Bordeas  der  port 

Was  gereden  her  Garijn 

Te  Coelne  om  der  nichten  sijn^ 

Ehde  haer  broeder  Ritsarde  mede. 

Dese  quamen  tote  Mes  der  stede , 

Daer  si  wel  worden  ontfaen. 

Van  daer  porden  si  saen 

Ende  sijn  geport  te  Coelne  waert. 

Onverre  so  was  hare  vaert 

Datsi  ontmoeten  die  knechte,  twaren^ 

Die  vor  Colne  gesceden  waren 

Van  haren  here  ende  van  der  maecht^ 

Ende  hadden  te  Trieren  gedaecht 

Ende  na  haren  here  gebeit^ 

Die  al  elre  waert  geleit 

Die  maecht  hadde,  als  u  es  cont. 

Die  knechte  verkinden  tier  stont 

Den  hertoge  dien  si  groeten  doe^ 

Endi  hi  hen  weder  alsoe. 

Die  hertoge  seide :  „Nu  segt  mi^ 
Lieve  kinder^  wanen  comdi?" 
—  „Here  wi  comen  van  Coelne  waert,. 
Alst  recht  es^  sere  beswaert^ 
Alse  wi  u  wel  seggen  mogen, 
Dat  kinne  God  ende  ongelogen, 
Want  het  was  te  jammer ne  sere. 
Ende  selen  u  seggen  hoe ,  here , 
Van  Bordeas  quam,  sonder  waen. 
Die  grave  Gelloen  gegaen 
Met  ere  slavine  al  te  voet 
Tote  Coelne  der  stat  gott , 
Daer  hi  Otten  den  coninc  vant. 
Dien  hi  vertelde  al  te  hant, 
Ende  oec  over  waerheit  seide, 
Dat  gi  ende  u  broedre  beide 
Wart  belegen  in  Gironvile 
Ende  had  geweest  lange  wile 
Van  hem  ende  sinen  magen, 

Ende  sire  noch  voren  lagen. 

Oec  seide  hi  dathi  vernomen 
Hadde  dat  die  keyser  comen 
Sou  de  entie  borch  ontsetten^ 
Dathi  gerne  soude  letten; 
Want  hi  seide  hem  vor  waer, 
Dat  ene  brulocht  ware  daer 
Besproken  tusscen  Lodewike^ 
Den  jongen  coninc  van  Vrankerike, 
Ende  Yoens  dochter  der  maegt, 
Die  van  doegden  eiken  baegt 
Ende  van  scoenheden  mede. 
Ende  op  dat  dese  bruloch  lede 
So  ware  hi  ende  sijn  geslachte  met 
Ewelike  achter  geset , 
Ende  bat  Otten  omme  raet 
Hoe  ment  best  wederstaet. 
Doch  wert  daer  so  vele  gesaegt^ 
Dat  men  sonde  die  scone  maegt 
Ten  bordele  sitten  doen , 
So  en  soude  die  coninc  Yoen 
Nemmermeer  met  ogen  sien 
Van  haer  enege  ere  gescien. 

Edel  here,  verstaet  vort^ 
Ende  vulhort  dese  mort. 
Die  maegt  wert  in  tbordeel  gedaen^ 
Daer  si  haers  ondancs  in  moeste  gaen 
Wenende  ende  cretende  sere. 
Het  mochte  ontfermen  onsen  here. 
Die  wile  si  in  tbordeel  sat 
Men  dede  roepen  in  die  stat, 
Wie  bi  haer  liggen  woude 
Dathi  ten  bordele  comen  soude. 

Here,  dit  vernam  mijn  her  Jan 
Van  Mes,  die  getrouwe  man, 
Die  gewonnen  hadde  algader 
Dathi  hadde  ane  uwen  vader, 

Ende  derde  hem  van  herten  sere. 
Doe  so  bevalhi  ons^  here, 
Dat  wi  sadelden  ende  bereiden 
Sine  perde^  entie  leiden 
Uter  stat  hemeHke : 
Hi  sal  hulpen  der  maget  rike 
Datsi  hare  ere  behoude^ 
Watter  hem  ave  comen  soude. 
Ende  wi  daden  sijn  beheet^ 
Ende  hi  ginc  in  tbordeel  gereetv, 
Alse  die  die  eerst  te  wesene  geert 
Ane  die  joncfrouwe  waert^ 
Ende  es  in  die  camere  gegaen, 
Ende  heeft  haer  ane  gedaen 
Een  harde  cranc  cledekijn^ 
Ende  leide  van  achter  die  magt  fijn 
Uter  stat^  ende  brochtse  mede 
Tote  daer  hi  ons  houden  dede. 
Ende  doe  sethise  op  een  paert, 
Ende  wi  alle  mede  ter  vaert 
Saten  op^  al  sonder  beide. 
Mijn  here  doe  te  ons  seide: 
„Vaert  wech  te  Mes  waert^ 
Wi  selen  u  volgen  ter  vaert  ^ 
Maer  wi  willen  henen  riden 
Emmer  desen  wech  besiden 
Ochte  ons  volget  iement  iet." 
Nie  sider  here  en  sagen  wijs  niet; 
Maer  gistren,  sonder  waen, 
Dedemen  ons  te  Trieren  verstaen, 
Dat  hise  tAken  voerde  in  tstat^ 
Ende  dat  dedi  omme  dat  ^ 
Datsi  daer  eerst  was  bracht 
Ute  Ottes  eerscap  ende  macht, 
Ende  dus  essi  ute  des  coninx  lande, 
Geloeft  si  God,  al  sonder  scande." 
—  „Hulpe  God",  seide  Garijn, 

iioo  „Helech  God^  hoe  mach  dit  sijn 

Dat  nie  Ernaut  die  stoute  man 
Dus  valscen  sone  gewan, 
Noch  oec  die  coninc  Gerijn! 
Wanen  quam  hem  dit  venijn, 

1105  Dat  so  heeft  mi  wonder  groet. 

Het  wort  gewroken  vor  mine  doet, 
Magie,  dese  quade  daet. 
Lieve  knape,  nu  verstaet, 
Segt  ons  ende  en  lates  niet 

II 10  Es  der  maegt  iet  gesciet?" 

—  „Neent,  here,  bi  mire  trouwen, 
Niet  es  messciet  der  joncfrouwen, 
Datse  keyser  ochte  coninc 
Dorve  laten  om  die  dinc." 

II 15  Garijn  seide:  „Dats  doch  goet. 

Nu  so  es  Gelloens  moet 
Wers  gekoelt  dan  hi  gerde. 
Ic  en  wane  niet  en  derde 
Hem  datsi  so  ontginc, 

II 20  Noch  salsi  hebben  den  coninc 

Ondanc  Gelloen  ende  sinen  magen, 
Ende  hem  allen,  diet  gerne  sagen 
Dat  toe  niet  en  quame, 
Sijnt  si  es  bleven  sonder  blame." 

II 25  Dus  voeren  Garijn  ende  Ritsart 

tAken  waert  sere  beswart. 
Onderwegen  vernamen  si 
Dat  Otte  die  coninc  vri 
Was  vor  Aken  getogen 

II 30  Met  menegen  man  vermogen, 

Maer  dathi  gekeert  ware 
Om  dathi  vernam  niemare 
Dat  Karei  quame  ende  Yoen, 
Ende  oec  gevloen  ware  Gelloen. 

1135  T)its  was  hem  te  moede  swaer 

Dat  Gelloen  was  van  daer. 

Dus  sijnsi  in  die  stat  comen. 
Ogier^  die  dat  heeft  vernomen^ 
Was  te  moede  harde  wale^ 

1140  Ende  voer  jegen  hen  daer  dale, 

Ende  heefse  wel  ontfaen. 
In  die  zale  leidise  saen^ 
En  vertelde  hem  met  rouwen 
Wat  gedaen  hadde  der  joncfrouwen 

1145  ^tt^        coninc  ende  Gelloen^ 

Ende  hoe  sine  quamen  beliggen  doen 
Met  enen  starken  here  vermogen. 
Ende  oec  twi  si  ave  togen 
Dies  en  wisti  niet  te  waren. 

II 50  Garijn  seide  :  „Men  laet  varen! 

Dit  es  niet  die  eerste  quathede 
Die  ons  die  valsce  Gelloen  dede; 
Maer  mocht  die  leste  sijn 
Dat  ware  mi  lief"^  seide  Garijn. 

1155  „Nemmer  en  moet  hijs  nochtan  danc 

Hebben;  si  sal  eer  iet  lanc 
Keyserinne  van  Rome  wesen^ 
Daer  toe  so  wert  si  gelesen." 
—  „Dies  onne  God  der  maget  fier"^ 

1160  Seide  die  borchgrave  Ogier. 

In  die  camere  ginc  si  na  das, 
Daer  die  scone  maegt  in  was 
Metter  goeder  borchgravinnen. 
Ende  teerst  dat  sire  quamen  binnen 

1165  Entie  maegt  den  broeder  sach 

Ontploec  haer  herte  als  die  dach, 
Enten  oem  beide  mede. 
Met  wenende  ogen  si  seide: 
„Oem,  willecome  so  moeti 

II 70  Wiesen  bede  Gode  ende  mi, 

Want  mi  grote  lelycheide 
Otte  ende  Gelloen  beide 
Hebben  gedaen  na  harer  macht. 

Maer,  danc  so  hebbe  die  Gods  cracht^ 
Ic  bens  met  eren  hen  ontgaen, 
Dat  een  ridder  heeft  gedaen^ 
Die  geheten  es  her  Jan  van  Mes, 
Die  te  minen  vader  waert  nu  es, 
Ende  sal  hem  vertellen  al 
Mijn  leet  ende  mijn  ongeval, 
Entie  versmadenesse  groet, 
Die  mi  die  coninc  Otte  boet." 

Garijn  seide  :  „Nichte ,  laet  varen ! 
Het  wert  noch  vergouden  twaren. 
Op  dats  ons  onse  here  an. 
Die  alle  dinc  wel  voegen  can. 
Wi  sijn,  nichte,  comen  om  u. 
Gi  moet  met  ons  varen  nu 
Te  Parijs,  tuwen  vader. 
Enten  keyser,  die  beide  gader 
Na  u  beiden  daer  in  die  stat." 
Die  maecht  seide:  „Ic  doe  al  dat." 
Men  gereide  daer  tien  tide 
Diere  wagene  ende  gesmide, 
Daer  si  henen  porden  mede. 
Die  borchgravinne  vander  stede 
Voer  met  hare  vriendelike, 
Ende  menege  andre  vrouwe  rike, 
Alse  wel  selker  maegt  betam. 
Dus  voer  die  maegt  loefsam 
Met  scoenre  menechte  te  Parijs  waert. 

Nu  hort  van  slier  Jans  vaert 
Van  Mes,  die  den  coninc  Yoene 
Woude  seggen  van  dien  doene. 
Dat  Gelloen  ende  Otte  mede 
Sirer  scoenrer  dochter  dede. 

Soe  lange  soe  reet  mijn  her  Jan, 
Dathi  te  Parijs  quam  an. 
Entie  keyser  en  was  niet 
Te  Parijs  noch  comen  iet, 

Maer  men  liet  hem  verstaen 
Dathi  comen  soude  saen. 
Daer  bleef  die  getrouwe  here. 
Maer  hi  wart  onlustech  sere 
Ende  bleef  liggende  harde  cranc. 
Doch  so  staref  hi  eer  iet  lanc 
Dat  hi  niet  en  sprac  Yoene , 
Ende  men  groef  den  ridder  coene 
Te  sent  Pauwels  ^  God  weet^ 
Wies  kerke  dat  in  Greven  steet^ 
Scone  ende  eerlike , 
Alse  wel  betam  selken  like ; 
Want  het  was  een  goet  man^ 
Daer  vele  trouwen  was  an ! 

Nu  latic  bliven  van  desen  here  y 
Die  es  tontfermene  sere^ 
God  moete  sijns  genadech  sijn  ! 
Ende  segge  van  den  keyser  fijn 
Ende  van  den  andren  daer  toe , 
Die  te  Parijs  quamen  doe. 
Banderside  quam  Garijn, 
Ende  daer  mede  die  nichte  sijn^ 
Die  niet  scoender  wesen  conde. 
Die  liede  seiden  met  enen  monde 
Dat  nie  quam  in  Vrankerike 
Coninginne  die  haer  gelike 
Van  scoenheden  groet  ocht  clene. 
Lodewijc  sach  die  maget  rene, 
Die  hem  behagede  harde  wale. 
Si  vercierde  al  ene  zale ; 
Ende  teerst  datsi  den  keyser  sach 
Ontboet  si  heme  goeden  dach, 
Ende  haren  vader  den  coninc  mede 
Gelijc  datsi  hen  allen  dede. 

Met  wenenden  ogen  so  seitsi  : 
„Edele  heren,  verstaet  mi 
Ende  ontferme  u  der  onnere, 

Die  mi  Otte  dede  die  here. 

Bi  des  quaets  Gelloens  rade 

Pijndi  mi  te  doene  scade 

Ende  scande  mede  groet. 

Danc  hebbe  God^  dat  niet  besloet^ 

Dat  niement  dan  God  selve  dede, 

Die  daer  rechte  wrachte  mede ! 

Here,  Gelloen  quam  van  Bordeas, 
Daer  hi  ute  verdreven  was, 
Met  erer  slavine  al  te  voet 
Tote  Coelne  der  stat  goet, 
Daer  hi  den  coninc  Otten  vant, 
Dien  hi  vertelde  al  te  hant 
Hoe  hier  ene  brulocht  gemaect  si 
Tusscen  den  jongen  keyser  endi  mi, 
Dathi  harde  gerne  brake , 
Op  dathi  mochte  in  enege  sake. 
Doe  berieden  si  hen  daer. 
Dat  si  mi  togen  daer  naer 
Ten  bordele  in  die  stat, 
Ende  daden  gebieden  dat. 
Datter  quame  wie  dat  woude. 
Want  hi  bi  mi  liggen  soude. 

Edel  here,  weet  vor  waer, 
Datic  onlange  stont  daer. 
Dat  een  ridder,  een  goet  man, 
Ende  hiet  van  Mes  mijn  her  Jan, 
Ende  seide  dathi  sijn  goet  algader 
Wan  ane  minen  ouder  vader, 
Entaer  omme  so  woude  hi 
Aventuren  dore  mi 
Beide  goet  lijf  ende  lede 
Om  mi  te  lossene  mede. 
Ende  ontfoerde  mi  na  dat 
Tote  Aken  in  die  stat, 
Daer  ic  in  uwe  zale 
Van  den  borchgrave  ontfaen  was  wale.. 

Ende  Otte  quam  daer  naer 
Ende  beleide  ons  in  Aken  daer; 
Maer  in  weet  hoe  hi  sciet^ 
Ende  ons  met  paise  bliven  liet. 
Dit  clagic       her  keyser,  here, 
Ende  minen  vader  harde  sere^ 
Ende  nemmermeer  en  nemic  man 
In  sire  gewroken  an." 

Die  keyser  seide:  „Scone^  laet  varen 
Het  wert  wel  gewroken  twaren. 
Ende  daer  omme  en  laet  niet  dat. 
Ic  sal  u  wreken  vele  bat 
Dan  gi  selve  sout  visieren. 
Mi  dunct  wel  in  allen  manieren, 
Dat  hijt  dede  in  mijn  despijt, 
Sijnt  dat  gi  so  langen  tijt 
Hebt  geweest  in  sine  macht, 
Ende  nu  eerst  toe  es  bracht 
Alse  gi  sout  minen  sone  trouwen. 
Magie  leven  het  sal  hem  rouwen. 
Hier  omme  en  laet  die  brulocht  niet, 
Al  en  eest  te  voren  niet  gesciet." 

Die  maegt  wert  vertroest  hier  bi, 
Ende  seide:  „Ic  sal  gerne  dat  gi 
Begert  doen,  lieve  here. 
Al  dert  mi  mine  scande  sere." 
Na  dese  tale  quam  in  gegaen 
Die  biscop  van  Riemen  saen. 
Die  vrome  man  her  Tulpijn, 
Ende  hadde  dat  mesgewade  sijn 
In  die  capelle  doen  dragen  saen. 
Want  hi  woude  doe  messe  doen  gaen. 
Ende  alse  die  goede  man 
Hadde  sijn  ornament  an 
Br^ch temen  geleit  die  maegt  daer. 
Ende  het  leidense,  weet  vorwaer, 
Twee  coninge  stout  ende  fier, 

Gondebant  ende  Ogier. 
Daer  trouwetse  Lodewike, 
Ende  bleef  coninginne  rike. 

1325  Yoen  gaf  hem  daer  ter  stede 

Vlaendren  ende  Riemen  mede^ 
Ende  ene  partié  van  Gasscoene. 

Ende  Garine  liet  hi  Nerboene, 
Want  sirer  moeder  hadde  gewesen. 

1330  Ende  Garijn  gaeft  vort  na  desen 

Aymerine^  sirer  dochter  man^ 
Diet  van  den  coninc  ontfinc  dan. 

Oec  so  ontfinc  Ritsart 
Van  den  coninc  daer  ter  vart 

1335  Al  die  ere  van  Bordeas^ 

Die  te  voren  Gelloens  was. 
Dus  was  ginder  grote  feeste 
Ende  vroude^  seit  die  jeeste, 
Ende  oec  die  meeste  mede 

1340  Die  nie  was  te  Parijs  in  tstede. 

Teser  feesten  wonnen  vele 
Bede  yraude  ende  ministrele; 
Ende  goeden  ridders  men  oec  gaf 
Diere  scoenheden,  daer  vele  af 

^^345  Ware  tseggene  ende  lange  stonde^ 

Daer  omme  so  sla  iet  van  monde. 
Die  feeste  duurde  sonder  sage 
Al  omme  ende  omme  .vii.  dage^ 
Dats  daer  niemant  en  verdroet^ 

1350  Even  scone  ende  even  groet. 

Nu  hort,  gi  heren,  dor  onsen  here^ 
Dese  dinc  es  te  wonderne  sere 
Ende  te  jammerne  diese  merct. 
Nu  es  dese  veede  sere  gesterct 

1355  Ii^  beiden  siden,  dat  dunctmi, 

Sint  sconinx  Yoens  dochter  si 
Geweldege  roemsce  keyserinne, 
Daer  si  sal  sterven  inne, 

P.  I. 

Ende  Yrene,  geloves  mi^ 

1360  Keyserinne  van  Grieken  si. 

Dus  hoget  dunctmi  alle  dage^ 
Ende  machtegen  hare  mage. 
Het  was  een  jammerlijc  begin  ^ 
Want  geen  inde  en  hevet  in. 

1365  Alse  dese  feeste  was  leden 

Heeft  die  coninc  Yoen  gebeden 
Beiden  vrienden  ende  magen  ^ 
Datsi  hem  also  versagen^ 
Datsi  hen  stoeden  in  staden 

1370  Jegen  Otten^  die  vele  mesdaden 

Hadde  jegen  hem  mesdaen; 
Want  hi  sals  bate  ontfaen 
Ende  beternesse  ^  opdat  hi  can. 
„Want  Otte  hi  es  mijn  man 

1375  Van  Lorein  altemale^ 

Dathi  verhort  heeft  wale^ 
Ende  van  Coelne  der  stede, 
Die  hi  van  mi  ontfinc  mede." 
Sine  mage  andwarden  twaren 

1380  Dat  sijs  alle  ge  reet  waren 

Ende  met  hem  varen  wouden, 
Ende  te  Paesscen  comen  souden. 
Ende  selve  die  keyser  rike 
Gelovet  hem  sekerlike. 

1385  Oec  so  rieden  si  hem  dat, 

Dat  hi  come  te  Aken  in  die  stat 
Metten  keyser  openbaer, 
Ende  ontbiede  Otten  daer, 
„Ende  biedt  hem  vonnesse  te  doene 

1390  Al  daer  vor  des  coninx  baroene. 

Hort  sine  onscout  ende  sine  tale 
Op  dat  hi  comt,  dat  raden  wi  wale, 
Beide  vor  ridders  ende  vor  heren, 
Ende  doet  hem  betren  tuwer  eren." 

^395  —  „Gerne",  seide  die  coninc  Yoen, 

„Dit  so  salie  emmer  doen." 
Hier  met  namen  orlof  die  heren 
Ende  wouden  te  lande  keren  ^ 
Ende  voeren  op  ende  dale 
Ende  scieden  altemale. 
Yoen  voer  te  Gasscoengen  waert 
Ende  met  heme  sijn  sone  Ritsart. 
Ende  in  Doringen  voer  Garijn 
Ende  Gyrbeert  die  sone  sijn. 
Karei  bleef ^  des  sijt  wijs , 
In  die  stat  te  Parijs^ 
Ende  maecte  daer  ene  soene 
Tusscen  Normanne  ende  Bertoene 
Van  erer  veeden  ende  nijt, 
Die  gestaen  hadde  langen  tijt. 

Yoen  quam  te  Bordeas , 
Daer  hi  wel  ontfaen  was, 
Ende  besette  na  Ritsarts  hant 
Beide  stat  ende  land. 

Vort  voer  hi  te  Nerboene : 
Daer  quam  Aymeri  die  coene 
Ende  deet  hem  besetten  wale 
Na  sirer  hant  altemale. 

Te  sent  Gilijs  voer  hi  vort, 
Ende  besette  tsire  hant  die  port. 
Machi  daer  en  wert  here 
Berengier  ave  nemmermere. 

Van  daer  voer  hi  in  Gasscoene 
Ende  bereide  met  sconen  doene 
Sine  provanche  ende  sine  vaert, 
So  hi  eerst  mochte,  tAken  waert. 
Ende  Aymerijn  Arnouts  sone 
Brachte  met  heme  die  van  Narbone, 
Ende  liet  op  die  wile 
Hervine  van  Gironvile 
Re  wert  in  den  lande  daer, 
Ende  voer  en  wech  daer  naer. 

Gi  goede  liede,  verstaet  ende  hort^ 
Dus  doet  die  jeeste  weten  vort, 
Dat  Astolf  der  Lombarden  here 
Brac  beide  gelof  ende  ere, 
Dat  hi  den  paus  hadde  gedaen, 
Ende  woude  te  Rome  al  verslaen 
Watter  was  cleine  ende  groet, 
So  dat  die  paus  dor  die  noet 
Karlen  ontboet  den  stouten  here, 
Die  hem  derwaert  haeste  sere. 
Met  menegen  man  eshi  gereden 
Ende  es  tgeberechte  leden, 
Ende  heeft  Astolve  den  coninc 
Weder  gevaen,  in  waerre  dinc, 
Ende  in  prisoene  gedaen. 
Ende  daer  na  so  keerdi  saen. 

In  desen  tiden  dat  Karei  was 
In  Lombardien,  geloeft  das, 
Hadde  die  stoute  coninc  Yoen 
Al  sijn  her  gaderen  doen, 
Beide  vriende  ende  mage, 
So  datsi  in  paesche  dage 
Alle  tAken  comen  waren. 
Ende  Yoen  vernam  daer  twaren 
Dat  die  scone  vrouwe  Helene , 
Beide  met  rouwe  ende  met  weene, 
Ware  om  den  wille  sine 
Gesent  in  die  stat  van  Berine, 
Dies  hem  was  te  moede  swaer. 
Arione  so  riep  hi  daer 
Ende  hiethem  dathi  soude  varen 
Te  Berine  sonder  sparen 
Ane  Heienen  der  coninginne, 
Daer  hi  toe  droech  grote  minne, 
Ende  vragede  haer  hoet  haer  stoede, 
Ende  oft  si  ware  in  swarer  hoede; 
Ende  dat  hi  dinc  en  gene  rochte 

1470  dathise  spreken  mochte; 

Ende  datsi  hem  ombiede  dat, 
„Ten  welken  dage,  ter  welker  stat 
Dat  icse  sal  spreken  mogen. 
In  werde  nemmermeer  in  hogen 

1475  ^^^^^  ^^^^ 

Nu  vaert  dat  u  lieve  gescie, 
Ende  haest  u  litermaten  sere." 
Die  gene  seide:  ,,Gerne,  here", 
Ende  es  geport  tilike. 

1480  Doch  voer  hi  niet  so  haestelike 

Hi  en  voer  te  Coelne  in  tstat 
Ende  vertelde  Otten  dat, 
Die  hem  beval  op  sine  ere 
Dathi  aldaer  weder  kere. 

1485  —  „Gerne",  seide  Arioen. 

Otte  die  coninc  pensde  doen : 
„Mochticken  in  mijn  seel  gecrigen 
Ic  souden  wel  doen  swigen, 
Tover  en  ontfoerdene  mi." 

1490  Dit  pensde  Otte  die  coninc  vri. 

Yoen  die  nu  te  Haken  legt, 
Als  ons  die  ystorie  segt , 
Ontboet  Otten  den  coninc 
Dat  hi  quame  van  derre  dinc , 

1495  Die  hi  sirer  dochter  hadde  gedaen, 

Vor  hem  te  vonnesse  staen : 
Hi  woude  hem  pinen  vonnesse  te  doene 
Na  dat  vonnesse  der  baroene. 
Otte  ontboet  hem  weder  dat, 

1500  Dathi  quame  te  Coelne  in  tstat 

Hi  souts  hem  berechten  daer. 
Anders  en  quame  hi  hem  niet  naer. 
Yoen  die  warts  doe  te  rade 
Dathi  heme  soude  doen  scade 

1505  Waer  hi  mochte  ende  conde. 

Doe  toechi  ter  selver  stonde 

Te  Mes  waert  der  goeder  stat, 
Daer  hi  .iii.  maent  voren  sat 
Eer  si  hem  wert  opgegeven. 

1510  Onlange  so  es  hi  daer  bleven, 

Ende  ginc  altemale  in  hant 
Watter  was,  borge,  lant, 
Ende  hevet  heme  ave  getogen: 
Otte  en  werdes  meer  vermogen. 

15 15  Doe  toechi  die  Mosele  tale 

Ende  belach  Covelense  also  wale, 
Daer  hi  ene  maent  voren  lach, 
Eer  dathise  gecrigen  mach. 
Daerna  so  woudi  maken 

1520  Sine  siege  vor  Andernaken, 

Maer  onlange  eshi  daer  bleven 
Si  en  wert  hem  opgegeven. 

Doe  toech  hi  te  Bonnen  wert, 
Dathi  oec  te  winne  gert, 

1525  Maer  daer  vernam  hi  mare 

Dat  die  keyser  comen  ware 
Ende  hi  tAken  ware  in  die  stat. 
Te  hem  voer  hi  na  dat, 
Ende  vantene  tAken  binnen, 

1530  Daer  hi  was  ontfaen  met  minnen. 

Daer  dedi  den  keyser  verstaen 
Wat  dat  hi  hadde  gedaen. 
Die  keyser  seide:  ,,Beit  hier, 
Ic  sal  Otten  den  coninc  fier 

1535  Ontbieden  hier  in  dese  sale 

Ende  sal  horen  sine  tale." 
—  „Dat  willic  wale",  seide  Yoen, 
„Maer  also  moet  mi  God  doen 
Ere  ende  lieve  mede 

1540  Alse  hi  van  Mes  die  goede  stede 

Ende  van  den  lande  nemmermere 
Weder  en  werdet  here; 
Want  ics  heme  niet  mach  onnen, 

En  worde  van  hem  met  crachte  gewonnen 
Karei  sende  na  dese  dinc 

Ane  Otten  den  coninc^ 

Dien  hi  ontboet  ochthi  woude^ 

Dat  hi  te  Aken  comen  soude^ 

Hi  woude  hem  van  den  coninc  Yoen 

Gerecht  vonnesse  gescien  doen. 

Ende  en  woudijs  doen  niet 

So  ware  hem  evele  gesciet. 

Hi  soude  met  Yoene  comen 

Ende  so  worde  heme  genomen 

Wat  hi  helde  geheellike 

Van  den  hogen  keyserrike. 

Die  bode  voer  te  Coelne  toe^ 

Daer  hi  vant  Otten  doe^ 

Dien  hi  sine  bodscap  seide 

Vor  ridders  ende  vor  knapen  mede^ 

Ende  vertelletse  hem  met  staden. 
Otte  seide :  ,,Ic  sals  mi  beraden/' 
Die  coninc  riep^  bi  mirer  eren^ 
Te  gadere  alle  sine  heren, 
Ende  hiesch  hem  hier  op  raet. 
Doe  seide  die  grave  Conraet: 
„Here,  ic  rade  wale  dat, 
Dat  gi  tAken  vaert  in  die  stat, 
Ende  maect  uwen  pais  daer; 
Want  torloge  es  u  te  swaer 
Want  te  mechtech  so  es  u 
Biden  keyser  worden  nu 
Die  stoute  coninc  Yoen. 
Gi  en  hebt  nu  geen  doen. 
Wi  selen  onse  dinc  wel  tonen, 
Ende  mogen  wise  gehonen 
So  datsi  weder  keren 
So  hebdi  georloget  met  eren. 
Ic  sal  dragen  uwe  tale 
Aldaer  vor  die  heren  wale.'' 

Die  coninc  seide:  „Dits  goet." 
Den  bode  men  voren  comen  doet^ 
Dien  die  coninc  seide  dat^ 
Dathi  te  Aken  in  die  stat 

1585  Ten  keyser  gerne  comen  sal^ 

Sint  hi  si  versekert  al 
Jegen  hem  ende  Yoene 
Sine  onscoiit  daer  te  doene. 
Die  bode  seide  in  corter  tale 

1590  Dat  hijs  ware  versekert  wale  ^ 

Want  die  keyser^  diene  ontboet, 
Soude  hem  node  clene  ocht  groet 
In  sijn  hof  laten  mesdoen, 
Ende  oec  soude  die  coninc  Yoen 

1595  Node  sijn  geleide  breken, 

Want  men  souts  hem  lachter  spreken. 
Die  coninc  seide :  ,,Ic  comere  dan 
Margen,  op  dats  mi  God  an." 
Hier  met  es  gekeert  die  bode. 

1600  Den  coninc  beval  hi  te  Gode 

Entie  heren  altemale 
Ende  es  geruumt  die  zale 
Ende  es  tAken  in  gereden. 
Vor  die  zale  beite  hi  beneden 

1605  Ende  es  daer  boven  gegaen. 

Daer  vant  hi  den  keyser  staen 
Ende  mede  die  andre  heren, 
Die  hi  groete,  bi  mire  eren; 
Ende  seide  sine  bodscap  daer, 

16 10  Dat  Otte  sander  daechs  daer  naer 

Comen  soude  in  die  stat, 
Ende  ane  horen  al  dat. 
Dies  men  hem  ane  spreken  woude^ 
Ende  hi  ware  die  gene  die  soude 

16 15  Andworden  ende  vonnesse  ontfaen 

Van  al,  dathi  hadde  mesdaen. 
Sanderdaechs  tilijc  genoech 

Porde  Otte  die  coninc  vroech, 
Ende  quam  in  die  stat  te  Aken, 
Daer  hi  sinen  pais  soude  maken, 
Want  hi  daer  quam  om  dat. 
Dien  dach  bleefhi  in  die  stat. 
Sanderdaechs  soude  sijn  tgedinge 
Van  den  heren  sonderHnge, 
Daer  die  keyser  toe  sitten  ginc; 
Ende  Yoen  die  coninc 
Es  in  die  ander  side  gestaen. 

Doe  quam  Otte  die  coninc  saen, 
Ende  met  hem  die  grave  Conraet, 
Die  altemale  was  sijn  raet, 
Ende  spreken  soude  sijn  wart. 
Oec  quamer  met  hem  in  die  vart 
Vele  heren,  dits  waer, 
Die  hi  met  hem  brachte  daer. 
Otte  es  mede  in  gegaen. 
Doe  seide  die  grave  Conraet  saen : 
„Die  selve  God,  die  gewerde 
Te  makene  hemel  ende  erde. 
Moet  hoeden  den  keyser  coene, 
Ende  oec  mede  den  coninc  Yoene, 
Ogiere  den  coninc  ende  Aristande , 
Ohviere  ende  Gondebande, 
Naimes,  Olies  ende  Garine, 
Samsoene,  Lambrechte  ende  Constantine^ 
Ritsarde  ende  Gerberte  Garijns  sone, 
Ende  Aymerine  van  Narboene , 
Ende  Gadifiere  van  Camerike, 
Den  stouten  grave  ende  rike , 
Enten  stoutsten  grave  die  leeft, 
Roelande,  die  getrout  heeft 
Auden  der  vrouwen  scone. 
Die  met  eren  mochte  dragen  crone, 
Ende  alle  sine  mage  die  hier  staen 
Groetic  van  Ottes  wegen  saen. 

Ende  bidde  hen  harde  vriendeUke 

Heeft  Otte  die  coninc  rike 

Iet  mesdaen  jegen  Yoene 

Hi  wilt  betren  den  coninc  coene, 

In  dien  hi  hem  dat  selve  doe^ 

Can  hire  redene  tonen  toe." 

Yoen  die  coninc^  die  daer  stoet, 
Seide :  „Gerecht  keyser  goet, 
Hort  mine  redene  ende  tale, 
Die  ic  u  wille  betonen  wale. 

Het  geviel  op  enen  dach, 
Dat  mi  wale  deren  mach, 
Dat  mine  waerdinne  versciet, 
Daer  ic  omme  hadde  verdriet 
Alsic  mochte  te  rechte  wale. 
Doe  bleef  mi  die  cusce  smale 
Basilie,  die  dochter  mijn. 
Ende  want  ic  dicken  moeste  sijn 
Uten  lande  in  orloge 
Sondicse  Garine  den  hertoge, 
Dat  si  ware  met  sirer  vrouwen. 
In  wister  wien  bet  betrouwen 
Dan  minen  broeder  ende  sinen  wive. 
Doen  sciet  oec  vanden  live 
Die  welgeraecte  hertoginne, 
Doe  pensdic  in  minen  sinne 
Dat  Otte  ware  die  neve  mijn, 
Ende  si  niegerincs  sijn 
En  mochte  daer  si  bet  ware 
Dan  met  sinen  wive  dare. 
Want,  her  keyser,  weet  dat, 
En  haddic  hem  betrout  niet  bat 
Dan  ic  iement  els  dede 
In  hadde  hem  al  daer  ter  stede 
Om  geen  dinc  gesint 
Met  hem  te  houdene  mijn  kint. 
Dat  mijn  lijf  was  ende  raste. 

Ende  dat  ic  minde  van  herten  vaste. 
Ende  oec  geloefdics  in  allen  sinnen 
Heienen  der  hoefscer  coninginnen 
Datsijt  soude  wisen  ende  leren 
Enten  doegden  waert  bekeren. 

Nu  hadde  mi  Otte  dese  trouwe 
Wel  na  geloent  te  minen  rouwe ; 
Want  hi^  in  weet  omme  wat, 
Dede  te  Coelne  in  die  stat 
Mine  dochter,  die  ic  minne, 
Trecken  ten  bordele  inne, 
Daer  si  haer  ere  hadde  verloren 
En  hadse  God  niet  gehoet  te  voren. 
Dese  scande  so  dede  hi  mi, 
Ende  hier  op,  her  keyser  vri, 
Quamic  tAken  hier  gevaren. 
Met  droeven  gepense  ende  swaren, 
Ende  dede  den  coninc  vor  mi  dagen. 
Ic  woude  met  mannen  ende  magen 
Hem  vonnesse  doen,  op  dathi  woude, 
Dathi  met  rechte  doen  soude. 
Want  emmer  so  es  hi  mijn  man 
Van  den  lande  dat  ic  nu  wan 
Dats  Mes,  dat  mijns  vader  was, 
Ende  mijns  ouder  vader,  geloeft  das, 
Ende  dat  mijn  vader  den  sinen  gaf, 
Ende  sijn  man  bleef  der  af. 
Nochtan  wiste  menech  genoet 
Dat  mijn  vader  doe  was  bloet 
Beide  van  goede  ende  lande, 
Ende  oec  gaven  hem  vuile  hande 
Sine  vianden  altoes  te  doene. 
Dat  noit  conste  bescieten  soene. 
Hier  bi  so  washi  mijn  man. 
Dies  hi  niet  geloechnen  can, 
Ende  hier  bi  daegdicken  hier, 
Ende  hi  was  in  therte  so  fier 

Dathi  so  wart  te  rade 

1730  Dathi  seide  dat  hijs  niet  dade. 

Doe  voeric  hem  afwinnen  tlant 
Dathi  hilt  van  mire  hant. 

Nu  so  eisscic  hem  dat 
A^or  den  keyser  op  dese  stat^ 

1735  Dat  hi  mi  betre  die  valschede, 

Die  hi  mi,  in  trouwen,  dede/' 
Fransoyse  seiden  saen: 
„Twaren,  dat  was  sere  mesdaen, 
Dathi  eens  edels  coninx  kint, 

1740  Dathem  op  trouwen  was  gesint, 

Woude  setten  in  bordele. 
Daer  gebrac  hem  doechden  vele , 
Want  hi  quatheit  dede  grote. 
Wel  waert  recht  dathijs  mesnote, 

1745  Want  ons  dunct  na  ons  verstaen 

Die  coninc  en  hadde  twint  mesdaen 
Dan  dathi  hem  doget  getroude  , 
Dat  hem  sint  wel  sere  roude."  ■ 
Doe  dese  redene  aldus  was 

1750  So  stont  op,  geloeft  mi  das, 

Die  valsce  grave  Conraet 
Ende  seide :  ,,Gi  heren ,  nu  verstaet : 
Men  segt  ééns  mans  tale  allene 
Dat  dat  en  si  tale  engene , 

1755  T>ie?>  so  hort  des  coninx  tale 

Ende  verstaese,  so  doedi  wale. 

Otte  die  coninc  hi  liet  wel 
Dat  op  enen  tijt  gevel 
Dat  Garijns  waerdinne  ende  nam , 

1760  Ende  hi  daer  ten  like  quam , 

Ende  sijn  wijf  die  coninginne , 
Die  te  Yoene  droech  rechte  minne. 
Omme  die  minne,  die  Yoen 
Droech  ter  coninginnen  doen 

1765  Ende  heden  desen  dage  noch  draegt, 

So  beval  hi  haer  die  maegt 
Ende  lietse  wonen  met  hare^ 
Dat  Otte  loefde  oppenbare^ 
Want  hi  hadde  den  coninc  lief 

1770  Ende  onste  hem  wel  al  tgerief 

Dat  hi  heme  mochte  doen. 
Nochtan  wisti  wel  dat  Yoen 
Sijn  wijf  minde  harde  sere, 
Ende  si  oec  weder  mede  den  here^ 

1775  Want  sijs  har  wart  niet  en  hal. 

Maer  Otte  hi  hilt  al 
In  dogeden  ende  in  goede  mede 
Ende  liet  hem  hebben  stonde  ende  stede 
Wel  te  spreken  e  jegen  hare^ 

1780  Want  hi  hilt  in  goede  ware. 

Oec  heeft  die  coninc^  sonder  waen, 
Dicken  dor  Otten  gedaen 
Dies  hi  hem  beloeft  sere. 

Nu  hort  dor  God^  her  keyser^  here: 

1785  Het  geviel  op  ene  stont^ 

Alsic  u  mach  maken  cont^ 

Dat  Otte  die  coninc  te  Coelne  lach^ 

Daer  hi  gerne  te  liggen  plach^ 

Ende  quam  te  hem  die  grave  Gelloen, 

1790  Die  hem  dede  verstaen  doen 

Dat  hem  dat  dede  verstaen 
Van  Sneden  die  grave  Alaen^ 
Ende  oec  hadde  tselker  stede 
Dat  wedergade  gesien  mede^ 

1795  Dat  Alaen  te  Coelne  quam 

In  die  camere  ende  vernam 
Dat  Yoen^  daer  hi  toe  sach^ 
Bider  coninginnen  lach. 
Ende  oec  so  en  sciet 

1800  Die  grave  van  hem  niet^ 

Hi  en  liet  hem  verstaen  wale 
Dathi  toesach  altemale. 

Oec  so  seidi  hem  die  dinc^ 
Dats  hem  Yoen  die  coninc 
Beroemt  hadde  daer  hi  sat 
Over  taflen  ende  at^ 
Ende  swoert  met  dieren  eede. 
Dit  was  minen  here  te  horne  lede. 

Vort^  here^  seide  hi  hem  saen, 
Alsic  u  mach  doen  verstaen , 
Dat  Yoen  op  die  selve  wile 
Lach  binnen  Gironvile 
Belegen  van  Gelloens  magen  ^ 
Diene  harde  vaste  belagen , 
Ende  her  Gelloen  daer  vernam 
Dat  mijn  here  die  keyser  quam^ 
Ende  soudene  met  crachte  ontsetten, 
Dathi  qualeec  mochte  beletten 
Jegen  den  keyser  sinen  here. 
Oec  so  dreigde  Yoen  sere 
Mochti  comen  ute  die  prisoene 
Hi  sout  ontgelden  doen  Gelloene , 
Ende  hen  allen  die  hen  bestaen^ 
Ocht  diene  vriendelike  ontfaen. 
Ware  hi  coninc  ochte  grave , 
Daer  en  sciedi  niement  ave. 

Oec  seidemen  hem  sekerlijc 
Dat  skeysers  sone  Lodewijc 
Des  conincs  dochter  nemen  soude, 
Ende  daerbi  Yoen  woude 
Geven  van  Lorein  tlant, 
Dat  mijn  here  hilt  in  sijn  hant^ 
Ende  Coelne  mede  die  stat, 
Want  si  den  keyser  poente  bat^ 
Sint  hi  Aken  heeft  vercoren, 
Dan  enegen  keyser  te  voren, 
Ende  soude  minen  here  verdriven. 
Ende  dit  soude  niet  mogen  bliven» 
Dit  swoer  her  Gelloen  die  here 

Met  dieren  heden  harde  sere." 

Vort  so  seide  die  grave  Conraet: 
„Gerecht  keyser^  nu  verstaet, 
Minen  here  den  coninc,  die  hier  staet^ 
Wart  die  huet  van  scaemten  heit 
Om  datten  die  coninc  woude 
Onterven  dus  sonder  sine  scoude, 
Alshi  bi  u  ware  gesterct. 

Vort  hort ,  here  ,  ende  merct , 
Dat  hem  die  lachter  entie  scande, 
Dies  hem  die  coninc  in  vreemden  lande 
Beroemde  vander  coninginnen 
Altemale  dede  ontsinnen, 
Ende  vraegde  met  haestegen  doene 
Wat  hi  best  dade  Gelloene, 
Daer  hi  Yoene  den  coninc 
Mede  loende  sine  valsce  dinc , 
Ende  hi  nedere  sine  macht. 
Daer  toe  wilthi  sine  cracht 
Doen  ende  al  dat  hi  can. 
Doe  riet  hem  die  valsce  man 
Dathi  die  scone  maget  name, 
Daer  al  dese  macht  ave  quame , 
Ende  dade  haer  haer  ere  nemen, 
So  en  sout  genen,  coninc  getemen 
Te  nemene  al  selc  een  wijf, 
Die  so  gelevert  hadde  haer  lijf. 
Ende  riet  ende  seide  dathi  woude 
Dat  mense  in  bordele  setten  soude : 
Daer  wrake  hi  metten  selven  heme 
Ende  oec,  here,  alsict  verneme, 
So  soude  te  cranker  sijn  Yoen, 
Ende  en  soude  niet  mogen  doen, 
Dies  hi  te  voren  hem  vermat, 
Lant  te  leverne  ende  stat. 

Here,  mijn  here  die  coninc. 
Die  sere  ontsint  was  om  dese  dinc,. 

Lovet  ende  wout  mede, 
Daer  hi  sere  ane  mesdede. 
Maer  enen  doet  sine  tee  so  sere 

1880  Dathise  doet  afslaen,  here, 

Metter  weeden  die  hi  gevoelt 
Eer  si  wel  wert  vercoelt : 
Alsus  gesciede  minen  here  daer. 
Maer,  gerecht  keyser,  weet  vorwaer, 

1885  Dat  die  maegt  cume  en  was 

In  dat  huus,  sijt  seker  das, 
Gestaen,  dats  den  coninc  minen  here 
Berou  weder  harde  sere  , 
Ende  sende  derwaert  dan 

1890  Enen  ridder,  hiet  her  Jan 

Van  Mets,  dien  hi  bat  vriendeHke 
Dathi  haelde  die  maget  rike, 
Die  daer  haestelike  quam 
Entie  scone  maget  nam 

1895  Ende  voeretse  te  Aken  waert. 

Dies  mijn  here  wert  vervaert: 
Ende  dat  dede  hi  om  dat. 
Dat  her  Gelloen  was  in  tstat, 
Ende  hi  duchte  sinen  raet 

1900  Dathi  noch  mochte  wesen  quaet. 

Mijn  here  die  coninc  die  wert  doe 
Om  die  maegt  besorget  soe, 
Dathi  haer  volgde  haestelike 
Met  menegen  ridder  stout  ende  rike 

^9^5  Tote  vor  Aken  die  stat, 

Ende  ontboet  Ogiere  dat, 
Dathi  hem  die  maget  sinde 
Die  hi  gehouden  hadde  van  kinde. 
Ogier  wederseit  algader 

19 10  Ende  seide:  hi  soutse  haren  vader 

Houden  ende  leveren  mede. 
Doch  toech  mijn  here  van  der  stede, 
Om  dathi  wale  wiste  das, 

Datsi  daer  wale  was. 

Ende  alse  Gelloen  dat  vernam 

Dat  mijn  here  te  hem  selven  quam , 

Noch  na  sinen  wille  niet  ginc^ 

Sonder  te  nemene  an  den  coninc 

Orlof  voer  hi  hemelike 

Henen  ute  mijns  heren  rike. 

Dit  es  mijns  heren  mesdaet , 

Here^  nu  hebt  hier  op  raet. 

Hort ,  ge weldech  keyser ,  here  , 
Noch  so  claegt  die  coninc  sere 
Dat  hine  dagede  dat  hi  quame 
Ende  vonnesse  hier  ave  name , 
Dies  hem  niet  en  stont  te  doene, 
Want  hi  wiste  hier  met  Yoene 
Een  groet  here  met  wapenen  fel , 
Ende  en  was  niet  seker  wel 
Sijns  levens^  quame  hi  daer. 
Ende  oec  en  washi  in  dien  vaer 
Niet  sculdech  te  comene^  dats  u  cont 
Maer  hi  quam  hier  nu  ter  stont 
Alshi  u^  her  keyser  fier, 
Entie  uwe  wiste  hier, 
Want  doen  quamhi  coenHke. 

Oec  weet  wel,  her  keyser  rike. 
Dat  Yoen  voer  in  sijn  lant 
Ende  stichte  roef  ende  brant , 
Ende  wan  Mes  die  goede  stat, 
Ende  Covelense  boven  dat, 
Ende  Andernake,  dat  minen  here, 
Weet  wel,  derde  harde  sere, 
Ende  hadt  mescien  wel  weren  mogen 
Maer  dathi  trac  vor  sinen  ogen 
Dathine  verwracht  hadde  sere, 
Ende  daer  toe  was  sijn  here, 
Ende  Het  hem  sinen  wille  doen, 
Gelijc  hi  dede,  die  coninc  Yoen. 

Nu  wettig  gi  heren ^  wale 
Mijns  heren  mesdaet  altemale. 
Doch  en  essi  alse  mesdadech  niet 
Alsmen  hier  te  voren  hiet; 
Doch  kint  hi  dathi  heeft  mesdaen 
Dathi  hem  wreken  soude  so  saen 
Over  so  hoge  joncfrouwe^ 
Ende  heves  groten  rouwe ; 
Want  hijs  niet  sculdech  was  te  doene. 
Ende  wilt  geven  den  coninc  Yoene 
Hem  vort  in  baten  des 
Sine  goede  stat  van  Mes^ 
Ende  al  tlant ,  geloeft  das , 
Dat  Girberts  sijns  vaders  was^ 
Ende  hi  gaf  sinen  vader  Gerine^ 
Indien  dat  hebbe  die  nichte  sine 
Vor  dat  hi  hare  dede  te  leede^ 
In  dien  dat  inde  dese  veede. 

Ende  oec  so  bid  mijn  here  hier 
Vor  alle  dese  heren  fier 
Den  coninc  Yoene  vriendelike 
Ende  oec  dor  Gode  van  hemelrike 
Dathi  varen  late  die  minne  ^ 
Die  hi  heeft  ane  die  coninginne 
(Want  minen  here  sere  dert^ 
Want  hi  heeft  die  vrouwe  wert)^ 
Ende  scuwe  hare  wandelinge^ 
Hi  wilt  geloven  in  waren  dinge 
Dathijs  in  en  genen  sinnen 
Nimmermeer  der  coninginne 
En  sal  in  arge  noch  in  goede 
Vermanen^  sint  dats  blive  hoede» 

Dor  God^  gi  heren  alte  male^ 
Anesiet  redene  ende  doet  wale^ 
Ende  hulpt  dat  werde  ene  soene 
Tusscen  minen  here  ende  Yoene. 
Al  versuumde  hem  mijn  here 

Die  macht  si  blijft  in  haer  ere^ 
Dathi  selve  weder  dede  : 

1990  Daer  heeft  hijt  versoent  sere  mede." 

Karei  seide:  „Bi  mire  wet^ 
Hi  hevet  hier  verscoent  met. 
Maer  dat  so  es  oppenbaer 
Dathi  was  te  haestech  daer 

1995  Dathi  dor  eens  quaeds  raet 

Dede  also  lelecke  daet. 
Maer  die  noit  mesdede  niet 
En  weet  waer  af  betren  iet. 
En  ware  Yoene  niet  mesdaen 

2000  Waer  of  soude  hi  ontfaen 

Bate?  Dan  canic  gesien. 
Men  laet  in  Gods  namen  gescien^ 
Het  dunct  mi  orborleec  wesen." 
Yoen  die  coninc  sede  mettesen : 

2005  „Sint  u  genoecht;,  her  keyser^  here 

Salict  doen  vele  te  ere. 
Maer  wat  sal  scaden  den  coninc  dat 
Alsic  come  teneger  stat^ 
Daer  ic  vende  die  coninginne, 

2010  Die  so  hoefsch  es  van  sinne^ 

Datic  spreke  jegen  hare , 
Niet  stille  maer  oppenbare? 
Want  ic  wille  sonder  noet 
S weren  enen  heet  groet 

2015  ^^^1^  here^  die  mi  al 

Maecte  ende  ontmaken  sal 
Wanneer  dat  sijn  wille  si, 
Ende  bi  der  moeder,  die  wi 
Geloven  datsi  droech  maecht, 

2020  Dat  coninc  Otten  was  gesaegt 

Datic  lach  bi  der  coninginnen, 
Dat  dat  noit  in  genen  sinnen 
Waer  en  was  noch  en  gesciede^ 
Ende  datic  dies  vor  enege  liede 

Soude  mi  beroemt  hebben  dat. 
Noch  sweric  op  dese  stat 
Bi  Gode  ende  mire  trouwen  beide 
Datic  nie  wart  en  seide 
Noch  si  weder  jegen  mi, 
Al  hadder  die  coninc  gestaen  bi, 
Dathijs  hem  hadde  belgen  connen. 
Wat  machijs  mi  dan  veronnen 
Datic  spreke  jegen  hare 
Niet  stille  maer  oppenbare? 
Want  dat  kinne  God  van  hemelrike 
Datic  die  coninginne  rike 
Hebbe  gehadt  van  herten  lief, 
Maer  anders  en  sochtic  noit  grief 
Van  hare,  gi  heren  dat  verstaet." 
Doe  seide  weder  die  grave  Conraet 
„Ic  hebbe  dicken  verstaen  wel 
Dat  lange  duurde  wert  quaet  spel 
Gerne;  dies  men  niet  gesien 
En  heeft  mochte  doch  wel  gescien. 
So  lange  geet,  alsmen  spreect. 
Die  cruke  te  watere  datsi  breect. 
Ende  u  en  geleegter  niet  ane 
Dies  hebdij s  goet  ave  tstane." 

Yoen  seide:  ,,Gi  segt  waer, 
Maer  hets  mi  te  doene  swaer: 
Qualijc  so  mochtict  gelaten. 
Hoe  mochtic  die  vrouwe  haten. 
Die  mi  en  mesdede  noit  niet? 
Mi  es  lievere  dat  niet  gesciet 
Die  soene  dan  ic  dit  dade." 
Doe  seiden  met  gemenen  rade 
Fransoyse  ende  Bertoene : 
„Dits  groet  wonder  van  Yoene. 
Hoe  waenti  dat  so  si  keytijf 
Die  coninc^  dathi  hem  sijn  wijf 
Tsinen  wille  laten  sal? 

So  ware  hi  verscoven  al. 

Noch  ware  hem  betei:  dat  die  soene 

Altemale  bleve  te  doene." 

2065  Karei  seide^  die  coninc^  doe: 

„Wat  hulpt  hier  vele  gesegt  toe? 
Dese  soene  moet  vort  gaen 
Indien  dat  en  geen  vermaen 
Die  vrouwe  vort  en  gecrige 

2070  Van  Ottes  wegen  ^  maer  daer  af  swige. 

Yoen  sal  hem  hoeden  dat^ 
Dathi  niet  sal  comen  tier  stat^ 
Daer  hi  die  vrouwe  meer  gesie , 
En  si  dat  so  gescie^ 

2075  Dat  si  te  like  ofte  te  feesten  ^ 

Daer  si  vergadert  metten  meesten , 
Ochte  bi  andren  gevalle, 
Daer  die  liede  vergadren  alle; 
Ende  daer  en  salhi  jegen  hare 

2080  Noch  stille  noch  oppenbare 

Spreken  in  enegen  sinnen 
Dan:  God  hoedu,  God  moet  u  minnen. 
Dit  salhi  geloven  hier." 
—  „Dat  salhi",  seide  die  coninc  Ogier^ 

2085  „Weder  hi  wille  ocht  en  wille." 

Maer  die  coninc  hi  sweech  stille^ 
Ende  sine  mage  geloefden  dat. 
Doe  wert  daer  versoent  op  tstat, 
Ende  Otte  wert  Yoens  man 

2090  Van  Covelensen ,  dat  hi  wan  , 

Ende  van  Andernaken  mede, 
Dat  men  hem  weder  geven  dede. 
Entie  soene,  dat  was  waer. 
Was  vast  ende  goet  gesproken  daer. 

2095  Alse  dus  gemaect  was  die  soene 

Tusscen  Otten  ende  Yoene 
Namen  orlof  alle  die  heren, 
Ende  wouden  weder  te  lande  keren 

Alsi  daden  cortelike. 

2IOO  Karei  ontboet^  die  keyser  rike^ 

Sinen  sone  Lodewike, 
Ende  sijn  wijf  die  suverlike. 
Ende  Yoen  ende  Ritsart 
Sijn  gekeert  te  lande  wart 

2105  In  Siten^  daer  hi  comen  was^ 

Ende  vernam  die  waerheit  das^ 
Dat  Gelloens  dochter  Yreine 
Ware  gehuut^  ende  hadde  die  gene 
Constantijns  sone  Lyoene, 

21 10  Dat  sere  derde  den  coninc  Yoene; 

Want  hi  te  na  wart  sijn  gebuur^ 
Dat  hem  dicken  soude  werden  suur. 
Doch  dede  hi  borge  menegerhande 
Op  die  pale  van  sinen  lande 

2 115  Maken  ende  grote  stede, 

Die  hi  vaste  vesten  dede; 
Want  hi  vermoede  hem  telker  tijt 
Van  daer  te  hebbene  storm  ende  strijt. 
.VII.  staden  maecti  daer, 

2120  Die  wesen  souden  te  winne  swaer; 

Want  men  mochtse  niet  winnen 
Die  wile  si  tetene  hadden  binnen. 

Oec  maecti,  des  sijt  gewes, 
Ane  die  heide  Meotides 

2125  Enen  berch  die  men  sach  verre, 

Ende  hietse  Gardeterré, 
Om  datsi  stoet  op  tbesceet, 
Ende  si  bescudden  soude  gereet 
Dat  lant,  op  dats  ware  te  doene. 

2130  Nu  hort  weder  van  Yoene: 

Hi  maecter  ane  torren  vijf  hondert, 
Ende  elc  stont  van  andren  besondert 
.VIII.  roeden  bi  getale, 
Sodat  die  stat  hadde  omgaens  wale 

2135  .X.  milen,  wetet  dat. 

Men  wan  oec  wale  in  die  stat 
Coren  als  was  te  doene. 
Dese  stat  was  starc  en  de  scone. 
Elc  torre  was  hoge  wel 

2140  .c.  voete,  sonder  spel, 

Entie  mure  van  der  stede 
Waren  .lx.  voete  hoech  mede. 
Op  deen  inde  der  stat  stoet, 
Daer  die  zee  quam  ane  den  voet^ 

2145  Die  op  ene  roche  was  geset, 

Ic  wille  wale  dat  gijt  wet, 
Dat  die  roche,  wetet  dat, 
Ginc  boven  die  torren  vander  stat 
Wel  .c.  voete,  dat  was  waer, 

2150  Ende  men  mochter  oppe  maer 

Rechte  te  erer  stede, 
Daer  die  coninc  houwen  dede 
Ene  strate,  als  men  woude. 
Dat  menre  mede  opgaen  sonde. 

2155  So  over  vele  was  dier  stene, 

Dat  men  met  hen  allene 
Daer  boven  maecte  ene  zale, 
Ende  enen  tor  also  wale, 
Die  boven  der  zale,  in  waerre  dinc, 

2160  Meer  dan  .c.  voete  ginc. 


ROMAN  VAN  WALEWEIN. 

Vs,  1 — 1350,  vertaald  door  penning;  en  vs.  9586 — 11198,  vertaald 

door  PIETER  VOSTAERT. 


JO>XKBLOET,  Geschiedenis  der  Neder landsche 
Letterkunde,  1\  325—333         343 — 351). 


Vanden  coninc  Arture 
Es  bleven  menighe  avonture, 
Die  nemmermee  ne  wert  bescreven. 
Nu  hebbic  ene  scone  upheven; 
Consticse  wel  in  twalsce  vinden 
Ic  soudse  jou  in  dietsce  ontbinden^ 
Soe  es  utermaten  scone. 
Alle  die  ingle  vanden  trone 
Moeten  mi  gheven  herte  ende  sin, 
Ende  sulke  wijsheit  daer  in, 
Ende  minen  sin  also  ghestarken, 
Dat  sire  doghet  in  moeten  marken 
Alle  diese  sullen  horen. 
God  die  dor  ons  was  gheboren 
Ende  vanden  stene  maecte  broot 
Verlene  mi  die  wijsheit  so  groot 
In  desen  bouc,  sonder  meswende, 
Van  beghinne  toten  ende! 
Dies  biddic  Gode  dor  sine  ghenaden 
Dat  hi  mi  vergheve  die  mesdaden 
Die  ic  an  dese  redene  doe 
Bede  spade  ende  vroe. 
Dies  bat  Penninc,  diene  maecte 
Ende  menighen  nacht  daer  omme  waecte, 
Eer  hijt  vant  in  sijn  ghedochte 
Dat  hi  den  boec  ten  ende  brochte, 
Daer  hi  tbeghin  of  heift  gheseit. 
Nu  bid  hi  u  up  hovesceit, 
Dat  ghi  swighet  altemale : 
Hi  sal  u  vort  die  scone  tale 
Segghen,  al  wert  het  hem  te  sure, 
Vanden  coninc  Arture. 

Die  coninc  Artiir  sat  tenen  male 
Te  Carlicen  in  sine  sale 
Ende  hilt  hof  na  conincs  sede^ 
Also  hi  menichwerven  dede 
Met  een  deel  sire  man^ 
Die  ic  niet  wel  ghenomen  can: 
Ywein  ende  Perchevael  ^ 
Lancheloot  ende  Duvengael^ 
Entie  hoofsce  Walewein 
(Sijn  gheselle  was  daer  neghein) : 
Ooc  was  daer  Keye  die  drussate. 
Daer  die  heren  aldus  saten 
Naden  etene  ende  hadden  ghedweghen, 
Also  hoghe  liede  pleghen^ 
Hebben  si  wonder  groot  vernomen: 
Een  scaec  ten  veinstren  in  comen^ 
Ende  breedde  hem  neder  uptie  aerde. 
Hi  mochte  gaen  spelen  dies  begaerde. 
Dus  laghet  daer  uptie  wile  doe); 
Daer  ne  ghinc  niemen  of  no  toe 
Van  allen  gonen  hoghen  lieden. 
Nu  wilhc  u  tscaecspel  bedieden^: 
Die  stappelen  waren  root  goudijn 
Entie  spanghen  selverijn[: 
Selve  waest  van  elpsbene^ 
Wel  beset  met  dieren  stenen. 
Men  seghet  ons  in  corten  worden^ 
Die  stene  die  ten  scake  behorden 
Waren  wel  ghewaerlike 
Beter  dan  al  Aerturs  rike. 
Dus  saghen  sijt  alle  die  daer  waren. 
Metten  hieft  up^  ende  es  ghevaren 
Weder  dane  het  quam  te  voren. 
Dies  ad  die  coninc  Artur  toren 
Ende  sprac :  „Bi  mire  conincscrone , 
Dit  scaecspel  dochte  mi  so  scone^ 
Maerct  ghi  heren  ende  siet^ 

Hen  quam  hier  sonder  redene  niet. 

Die  up  wille  sitten  sonder  sparen 

Dit  scaecspel  halen  ende  achter  varen, 

Ende  leverent  mi  in  mine  hant, 

Ic  wille  hem  gheven  al  mijn  lant, 

Ende  mine  crone  na  minen  live 

Willic  dat  sijn  eghin  blive." 

Van  alden  heren  die  daer  waren 

Sone  durster  een  niet  varen: 

Si  saten  alle  ende  sweghen  stille. 

Die  coninc  seide:  „Wie  so  wille 

Goed  rudder  in  mijn  hof  betalen, 

Hi  sal  mi  dat  scaecspel  halen, 

Of  wine  ghecrighen  nemmermere 

Van  desen  daghe  voortwert  ere, 

Laten  wijt  ons  aldus  ontfaren." 

Noch  sweghen  si  alle  die  daer  waren, 

Daer  ne  andworde  noyt  een  van  worde. 

Alse  die  coninc  dit  verhorde 

Sprac  hi :  ,,Bi  mire  conincscrone , 

Ende  biden  here  vanden  trone 

Ende  bi  al  diere  ghewelt 

Die  ic  ye  van  Gode  helt, 

Ne  wille  mi  niemen  tscacspel  halen, 

Ic  sect  jou  allen  in  corter  talen, 

Ic  salre  selve  achter  riden; 

Ic  ne  wils  niet  langher  onbiden. 

Eert  mi  alte  verre  ontfaert, 

(Ic  bem  die  gone  diet  begaert)' 

Dat  iet  weder  halen  sal. 

Mine  lette  ramp  ende  ongheval, 

Eer  ic  meer  te  Carlicen  kere, 

Of  ic  blive  doot  in  de  ghere. 

Ic  salre  jou  mede  doen  die  ere : 

Ic  soude  met  rechte  sijn  jou  here, 

Nu  salie  sijn  jouwer  alre  knecht." 

Deer  Walewein,  die  nu  ende  echt 

In  dogheden  es  ghetrect  voort  ^ 
Hi  scaemde  hem  als  hi  dit  hoort  ^ 
Datter  niemen  was  soghedaen^ 

iio  Die  dat  belof  durste  anevaen 

Van  sinen  here  den  coninc ; 
Ende  hi  trac  voort  metteser  dinc 
Ende  seide:  „Coninc  Artur^  here^ 
Die  worde  die  ghi  heden  ere 

115  Seid^  die  hebbic  wel  verstaen. 

Die  jou  ghelof  wille  anegaen 
Suldi  houden  also  ghi  seit  te  voren 
Dien  eet  die  ghi  hebt  ghesworen?" 
Die  coninc  andworde  mettien  : 

120  „Ja  ic^  so  moete  mi  goet  ghescien! 

Ware  enich  rudder  bin  minen  hove 
So  starc  of  van  sulken  love^ 
Diet  mi  leverde  in  mine  hant^ 
Ic  wille  hem  gheven  al  mijn  lant^ 

125  Ende  mine  crone  na  minen  live 

Willic  dat  sijn  eghijn  blive. 
Dies  ne  keric  heden  mijn  wort." 
Alse  die  here  Walewein  dit  hort 
So  dede  hi  sine  wapene  ghereiden 

130  Ende  wapende  hem  al  sonder  beiden, 

Ende  seide :  „Vindict  in  enich  lant , 
Ic  saelt  u  leveren  in  uwe  hant^ 
So  helpe  mi  God  die  u  gheboot! 
Of  ic  blive  in  den  wille  doot^ 

135  Dies  sijt  seker  ende  ghewes." 

Als  Walewein  ghewapent  es 
Brochtemen  hem  Gringolette  voren, 
Dien  hi  lief  adde  ende  vercoren 
In  sinen  sin  vor  alle  paerde; 

140  Ende  hi  sater  up,  die  onvervaerde, 

Ende  seinde  hem  metter  rechter  hant. 

Doe  nam  orlof  die  wigant 

An  coninc  ende  an  coninghinne 

Ende  an  alle  diere  waren  inne 
145  Metten  coninc  in  die  sale. 

Si  andworden  altemale: 

„Vaert^  God  onse  alre  here 

Verde  jou  van  lachtre  ende  van  sere 

Ende  late  jou  dinc  ten  besten  comen." 
150  Als  hi  orlof  adde  ghenomen 

Reet  hi  wech  met  deser  tale. 

Ende  die  daer  bleven  in  die  sale 

Waren  vul  van  haren  moede 

Ende  seiden:  „Verghinct  hem  tongoede^ 
155  Bi  Gode  ende  biden  goeden  daghe! 

Hi  souds  hebben  clene  claghe 

Dat  hi  die  dinc  dar  anévaen, 

Die  negheen  man  dar  bestaen^ 

No  noit  kerstij  n  horde  tellen 
160  Dat  si  yewer  oyt  ghevellen. 

Dies  dinc  hi  ons  sijn  onvroet.'* 

—  „Here  Walewein,  siet  wat  ghi  doet"^ 

Sprac  die  coninc  tsinen  neve, 

„Ende  hoort  den  raet  dien  ic  u  gheve  : 
165  Een  sot  mach  enen  vroeden  wel  raden 

Van  dat  hem  mach  staen  te  staden. 

Emmer  wacht  u  ende  u  paert, 

Dat  ghi  niet  so  na  ne  vaert 

Den  scake^  dat  ghijs  hebt  toren." 
170  Deer  Walewein  hi  slouch  met  sporen 

Gringolette  al  dat  hi  mach. 

Ende  als  deer  Keye  dat  versach, 

(Nu  moghedi  horen  Keyes  tale) 

Hi  liep  ten  veinstren  vander  sale 
175  Ende  riep:  „Here  Walewein!  maerct  ende  verstaet ^ 

Haddi  ghenomen  enen  draet^ 

Ende  hadde  dien  ant  scaec  ghestrect^ 

So  mochtijt  nu  hebben  ghetrect^ 

Dat  u  niet  ne  ware  ontfaren." 

Deer  Walewein  seide:  „Wildi  ontbaren, 

Heer  Keye^  van  uwen  quaden  scerne, 
Ic  bads  u  utermaten  gherne; 
Ende  laet  mi  hebben  mine  avonture. 
Es  soe  soete  of  es  soe  sure^ 

185  Comt  soe  te  goede  ofte  te  quade, 

Here  Keye^  ic  ne  roups  u  niet  te  rade/' 
Dus  reet  hi  henen  metter  vaert, 
Stoutehke  als  een  liebaert. 
Deer  Keye  seide:  „Slaet  met  sporen, 

190  Heer  Walewein,  het  hout  daer  voren, 

Tscaec,  hen  dar  jou  niet  ontfaren." 
Die  coninc  ende  die  met  hem  waren 
Si  seiden :  „Here  Keye^  waert  u  ghevouch^ 
Deser  talen  hebwi  ghenouch. 

195  Twine  lati  den  rudder  varen 

Daerne  God  moete  bewaren? 
Ghine  waert  selve  niet  so  ghedaen, 
Dat  ghi  tghelof  durst  anegaen, 
Dat  hi  an  hem  hevet  ghesleghen.*' 

200  Walewein  reet  wech  ende  si  sijn  bleven 

In  harde  menigherande  tale 
Omme  Waleweyne  binder  sale. 

Die  coninc  entie  coninghinne 
Ghinghen  boven  ten  hoghen  tinne 

205  Ende  saghen  achter  Waleweyne. 

Daer  ne  was  no  groot  no  cleyne^ 
Sine  liepen  ten  veinstren  harentare^ 
Ende  saghen  uut  ende  namen  ware 
Warewaert  Walewein  henen  soude. 

210  Hi  reet  met  crachte  ende  met  ghewoude, 

Als  diegone  die  niet  ne  spaert, 
Achter  tscaec^  dat  vorem  vaert, 
Bi  wilen  hoghe^  bi  wilen  neder, 
Bi  wilen  voort,  bi  wilen  weder, 

215  Bi  wilen  verre,  bi  wilen  bi; 

Over  waerhede  seghet  men  mi. 

Dus  saghet  dere  Walewein  vor  hem  gaen, 

Ende  hadt  wel  metter  hant  ghevaen , 

Maer  hi  liet  dor  der  gone  tale, 

Die  boven  laghen  in  die  sale; 

Hadsine  sien  daer  achter  vaen 

Endt  hem  danne  ware  ontgaen, 

Si  mochter  mede  hare  sceren  maken : 

Hine  liet  om  el  ne  ghene  saken. 

Dus  reet  hi  wech  al  sinen  telt, 

Deer  Waleweyn,  up  een  scone  velt. 

Doe  quam  hi  in  ene  valeyde. 

Doe  stont  die  coninc  ende  seide : 

„Here  Walewein,  God  moet  u  gheleidenl 

Mijn  oghen  moeten  hier  van  u  sceiden, 

Sine  connen  jou  langher  niet  ghesien/' 

Hi  keerdem  omme  ende  ghinc  mettien , 

Entie  heren  alle  te  male, 

Vanden  veinstren  in  die  sale , 

Ende  spraken  alle  ghemeenlike : 

„Here  Walewein,  God  van  hemelrike 

Verde  jou  van  lachtre  ende  van  scaden 

Ende  van  dorperliken  daden, 

Ende  late  jou  behouden  weder  keren 

Metten  scake  tuwer  eren." 

Doe  namen  si  ander  tale  an  hant. 

Ende  hi  reet  wech,  die  wigant. 
Na  tscaec,  daer  hi  omme  uut  was  comen. 
Mettien  hevet  Walewein  vernomen 
Enen  berch  vor  hem  staen, 
Hi  dochtem  toten  hemele  gaen. 
Doe  sprac  hi  daer  hine  vint  : 
„Help  God,  Sinte  Marien  kint! 
Waerwaert  mach  ic  varen  omme? 
Inne  sie  wech,  no  recht  no  cromme, 
Daer  ic  den  scake  volghen  mach ! 
Nune  sach  ic  noyt  so  drouven  dach 
Als  dat  mi  nu  sal  ontvaren." 
Mettien  wart  Walewein  gheware 

Sciere  waer  die  berch  ondede^ 
Daer  tscaec  in  voer  ende  hi  mede. 
Die  berch  die  werts  sciere  gheles 
Als  Walewein  daer  binnen  es. 
Dat  gat  dat  te  voren  was  open 
Wert  nu  sciere  toe  gheloken 
Ende  Walewein  moeste  daer  binnen  bliven^ 
Allene  sinen  rouwe  driven 
In  enen  berch  die  donker  es^ 
Dies  sijt  seker  ende  ghewes. 
Hine  horde  daer  creature  neghene : 
In  den  berch  waren  stene 
Daer  hi  jeghen  mochte  spreken. 
Weina  dochte  hem  therte  breken 
Dat  hi  tscaec  adde  verloren. 
Die  rouwe  ghinc  hem  verre  te  voren, 
Dat  hijt  so  verre  hevet  ghesocht 
Ende  in  so  swaerre  pinen  es  brocht : 
Dies  was  hi  sere  tonghemake 
Ende  peinsde  menigherande  sake. 
Hi  seide :  ,,A1  ware  die  berch  ondaen , 
Ende  ic  hier  ute  mochte  gaen, 
Quamic  sonder  scaec  te  hove, 
Ic  worde  gheworpen  buten  love. 
Ic  bem  vroet  van  sulken  saken, 
Men  soude  sceren  met  mi  maken  ^ 
So  wel  kennic  den  here  Keyen. 
Van  hem  souds  mi  meest  verneyen; 
Mi  ware  liever  soudic  sterven 
Ende  in  desen  berch  verderven, 
Also  ic  wane  dat  ic  sal, 
Mine  helpe  God  ende  goet  gheval.'* 
Des  nachts  doghedi  groot  verdriet 
Van  navons  dat  die  sonne  liet 
Haer  seinen  tes  soe  weder  upghinc. 
Deer  Walewein,  die  jongheHnc, 
Hi  viel  in  cnieghebede  terre  waerf, 

Ende  seide :  ,,God^  die  dor  ons  staerf^ 

Ende  om  ons  coret  die  bitter  doot^ 

Nu  helpt  mi^  here^  uut  deser  noot! 

Waric  yewer  in  een  plein"^ 

Sprac  die  rudder  Walewein^ 

„Al  waren  si  hondert  om  mi  ghestaen^ 

Ende  si  mi  alle  wilden  slaen^ 

Ic  sette  mi  jeghen  hem  ter  were 

Metten  scilde  ende  metten  spere  . 

Hier  moetic  sterven  dor  die  noot 

Sonder  slach  ende  sonder  stoot. 

Dies  bem  ic  tonghemake  sere." 

Dus  claghede  Waleweyn  die  here. 

Hi  seinde  hem  ende  es  up  ghestaen^ 

Ende  ghinc  te  Gringoletten  saen^ 

Ende  stac  den  breidel  an  sinen  arme^ 

Ende  riep  wel  dicken :  „Owi^  wacharme!" 

Omdat  hi  tscaecspel  hadde  verloren. 

Die  rouwe  ghinc  hem  alles  te  voren, 

Dat  was  tmeeste  dat  hem  daert. 

Doe  nam  hi  sinen  breidel  ter  vaert, 

Ende  doolde  in  gonen  berch  allene, 

Hi  ende  Gringolet  sijn  wrene, 

So  langhe  dat  hi  sach  van  verren 

Den  dach  ghelijc  ere  sterren. 

Ende  jeghen  dat  licht  es  hi  comen, 

Ende  hevet  een  serpents  nest  vernomen, 

Daer  vier  jonghe  in  laghen  ende  sliepen, 

Die  so  groot  waren  dat  si  liepen 

Derwaert  dat  si  wesen  wilden. 

Wat  radi  Waleweine  den  milden 

Te  doene,  na  dat  es  comen? 

Doch  ne  hevet  hi  niewer  vernomen 

Toude  serpent:  hi  was  ghevaren 

Buten  berghe  hem  ghenaren 

Ende  halen  daer  si  bi  souden  leven 

Sine  jonghe,  die  waren  bleven 

Achter;  ende  als  dit  Walewein  sach 

Ne  weet  hi  wat  hi  best  doen  mach; 

Maer  hi  haeste  hem  ende  trac  sijn  swaert^ 

Ende  tert  hem  bet  an  ter  vaert, 

Ende  slouch  middel  in  den  hoop. 

Dat  outste  hadde  den  quaetsten  coop, 

Want  hi  cloofdet  mids  ontwe. 

Den  andren  dedi  so  wee, 

Dat  het  daer  omme  sterven  moet. 

Den  derden  slouch  hi  of  enen  voet. 

Dat  vierde  sette  hem  ter  were, 

Ende  hadde  te  Waleweine  grote  ghere. 

Het  ontspranc  met  groten  vake  : 

Het  was  ghewect  met  onghemake. 

Het  was  sere  fel,  al  waest  cleyne, 

Ende  scoot  upten  here  Waleweine 

Bede  met  claeuwen  ende  met  tanden. 

Deer  Walewein  weerde  hem  metten  handen, 

Ende  metten  swaerde  ende  metten  scilde 

Weerde  hem  Walewein  die  milde 

Dapperlike  metter  vaert, 

Als  die  gone  die  begaert 

Tserpent  te  dodene,  ende  hine  can. 

Het  was  gheleghen  in  enen  dan, 

Daer  noit  wijf  no  man  was  comen. 

Tserpent  hevet  sinen  staert  ghenomen 

Ende  slouch  Waleweine  so  haerde. 

Dat  hi  neder  viel  up  die  aerde, 

Al  waest  hem  te  doene  leet. 

Doe  scoot  hi  up  ende  nam  ghereet 

Tserpent  vaste  met  beden  handen 

Boven  ende  beneden  biden  tanden, 

Ende  scuerde  hem  sinen  bec  so  wide , 

Dat  hem  thovet  hinc  in  twier  side. 

Doe  haesti  hem  ende  vinc  ten  swaerde , 

Deer  Walewein,  die  onvervaerde. 

Maer  tander  serpent,  dat  hadde  verloren 

Sinen  voet^  het  hevet  vercoren 
Gringoletten  ^  seer  Waleweins  paert, 
Ende  maecte  hem  vaste  darewaert. 

Mettien  heift  Gringolet  vernomen 
Waer  tserpent  es  totem  comen, 
Ende  hevet  sinen  voet  verheven 
Ende  den  serpente  enen  ghegheven 
Wel  te  pointe  jeghen  tbeste  been^ 
Dat  hem  vlooch  morteHnghe  ontween. 
Doe  moest  vallen  up  die  aerde^ 
Ende  Walewein  quam  metten  swaerde 
Ende  nam  hem  tleven  haestelike. 
Doe  danctijs  Gode  van  hemelrike^ 
Dat  hi  hem  aldus  es  ontgaen. 
Te  Gringolette  quam  hi  saen,  . 
Ende  sette  hem  in  sijn  ghereide^ 
Ende  reet  wech  al  sonder  .beide 
Daer  waert  dat  hi  den  dach  sach  baren. 
Nu  moetene  Onse  Vrouwe  bewaren ! 
Aldus  reet  hi  den  berch  dore 
Tote  hi  quam  vor  ene  score  ^ 
Daer  die  berch  ghescoort  es. 
Toude  serpent  was  wel  gheles 
Daer  te  vaerne  uut  ende  in; 
Want  het  haelder  sijn  ghewin, 
Daert  altoos  bi  moeste  leven 
Ende  sine  jonghe^  die  waren  bleven 
Achter  hem^  doe  hetse  liet. 
Ende  alst  Walewein  comen  siet 
Sone  was  hijs  bore  blide^ 
Ende  trac  hem  an  ene  side^ 
Dat  hetne  niet  ne  mochte  sien. 
Hi  ghereedde  hem  ende  vinc  mettien 
Bede  ten  scilde  ende  ten  spere^ 
Ende  hi  reedde  hem  vaste  ter  were. 
Hi  greep  den  scacht  met  beden  handen 
Ende  ghinc  vor  die  scuere  standen, 

Ende  keerde  den  ort  ter  scuere  waert. 

Ende  gont  serpent  dat  quam  ter  vaert, 

Ende  waende  liden  sonder  were; 

Ende  Walewein  gheraket  metten  spere 

So  wel^  dat  hijt  stac  aldore^ 

Dat  het  viel  neder  in  die  score  ^ 

Tserpent^  ende  began  hem  recken. 

Walewein  waende  ute  trecken 

Den  scacht^  ende  hi  was  mids  ontwe. 

Dat  trensoen  dede  den  serpente  wee, 

Dat  hem  tfier  ter  kele  uutscoot. 

Doe  waende  Walewein  wel  wesen  doot 

Van  der  hitte  van  den  viere. 

Hi  ghinc  an  sine  side  sciere 

Ende  liet  die  grote  blaexeme  liden 

Die  daer  vlooch  in  allen  siden^ 

Enten  serpente  uter  kele  scoet 

Om  die  anxene  vander  doot. 

Ware  hem  sijn  staert  niet  buten  bleven 

Het  adde  Walewein  ghenomen  tleven: 

Hi  hevet  brocht  in  suiker  noot. 

Gont  serpent  slouch  slaghe  groot 

Metten  sterte  jeghen  die  stene, 

Dat  si  vielen  groot  ende  clene 

In  beden  siden  vander  scuere  : 

Daer  mochten  drie  rudders  riden  duere 

Duer  tgat  dat  serpent  hadde  ghemaect. 

Hadt  Waleweine  also  gheraect , 

Ic  wane  hi  waerre  doot  bleven^ 

Al  haddi  twintich  manne  leven. 

Deer  Walewein  stont  ende  louch^ 

Ende  seide :  „Dits  wel  mijn  ghevouch^ 

Tserpent  heift  mi  die  porte  ondaen. 

Nu  mach  ic  uten  berghe  gaen 

Ende  henen  riden  daer  ic  wille." 

Tserpent  ne  lach  niet  langhe  stille: 
Dat  trensoen  dede  hem  onsochte. 


119 


440  Het  stont  up  so  het  eerst  mochte^ 

Ende  scoot  upten  here  Waleweyne. 
Tserpent  was  groot  ^  ende  hi  was  cleyne. 
Het  quam  bernende  als  een  vier^ 
Hen  sach  nie  man  so  lelijc  dier. 

445  -^^^^  Walewein  sach  wart  hi  vervaert, 

Ende  hi  vergat  sijn  goede  swaert, 
Want  hem  uter  hant  ontgleet: 
Dat  was  hem  sident  herde  leet. 
Hine  wiste  noyt  hoe  hijt  verloos. 

450  Tserpent  Waleweyne  vercoos 

Om  te  deerne  so  het  meest  mach. 
Het  gaf  hem  herde  menighen  slach 
Metten  staerte  al  tenden  een, 
Wel  twintich  waerven  eer  het  ghefeen; 

455  Het  was  up  hem  verbolghen  sere. 

Mettien  naemt  Waleweine  den  here 
In  sinen  staert  ende  soudene  draghen 
Sinen  jonghen,  ende  latene  cnaghen: 
Up  dat  so  liet  hettene  leven. 

460  Maer  God  hevet  hem  tgheluc  ghegheven 

Dat  hise  te  voren  slouch  alle  doot. 
Walewein  was  in  groter  noot : 
Haddi  vor  tserpent  ghestaen 
Also  hi  bachten  hevet  ghedaen, 

465  Hi  ware  verbernt  altemale 

Sonder  enighe  wedertale. 

Gringolet,  dat  ne  conste  gheduren 
Binnen  den  mure^  het  liep  ter  scuren 
Ute  ende  ghinc  an  ene  side. 

470  Dies  was  Walewein  onblide; 

Hi  bleef  allene  ende  onberaden, 
Hem  ne  stont  niemen  te  staden. 
Hi  seide :  ,,Die  duvel  hout  mi  ghevaen 
So  vaste,  in  can  hem  niet  ontgaen, 

475  Ende  metten  staerte  so  ghebonden, 

Mochtic  belven  mine  sonden , 

So  waric  blide^  vor  mine  doot. 
Die  selve  God,  die  mi  gheboot, 
Hi  moet  mi  helpen  ende  beraden^ 
Ende  staen  mire  sielen  te  staden^ 
Want  mijn  leven  es  ghedaen." 
Tserpent  ne  lette  niet  sonder  waen, 
Ende  vlooch  danen  metter  vaert , 
Ende  drouch  Walewein  in  sinen  staert 
Voortwaert  in  enen  nauwen  pat. 
Walewein  was  vander  pinen  mat^ 
Die  hem  tserpent  hadde  ghedaen. 
Mettien  so  bleef  [tserpent]  ghevaen 
Tenen  gate,  het  ne  mochte  niet  dure^ 
Het  was  te  nauwe,  buten  mure; 
Nochtanne  waester  dicke  dor  comen^ 
Maer  trensoen  hevet  hem  benomen, 
Dat  hem  bleef  stekende  in  de  side. 
Doet  Walewein  sach  was  hi  blide. 
Hi  seide:  „God,  here,  dor  uwe  doghet, 
Also  waerlike  als  ghi  wel  moghet^ 

50  moeti  mi,  here|,  heden 
Jeghen  dit  felle  serpent  bevreden, 
Dat  mi  desen  anxt  hevet  ghedaen.'* 
Dus  moeste  Waleweyn  ghinder  staen : 

51  waren  ghevaen  onder  hem  beden 
So  vaste,  sine  mochten  niet  sceden, 
No  weder  achter  gaen  no  vort. 
Walewein  mochte  cume  een  wort 
Spreken,  hi  was  so  sere  ghebonden 
Met  tserpents  staerte  tien  stonden. 
Het  heveten  brocht  in  groter  noot, 
Ende  gaf  hem  herde  menighen  stoot 
Metten  staerte  jeghen  die  stene, 

Bi  wilen  groot ,  bi  wilen  clene ; 
Ende  heveten  in  enen  pit  ghesteken^ 
Dat  hi  cume  mochte  spreken 
No  gheen  let  verbrawen. 

Tserpent  scuerde  metten  dauwen 
515  Waleweins  wapine  te  dien  stonden; 

Ooc  es  hi  in  sinen  staert  ghewonden 

Ende  so  vaste  daer  in  ghevaen^ 

Cume  sal  hi  meer  ontgaen 

Vander  pine  daer  hi  in  es. 
520  Deer  Walewein^  sijt  seker  des^ 

Hi  verloste  sine  ene  hant. 

Doe  taste  hi  om  sinen  brant 

An  sine  side,  —  hi  was  verloren. 

No  weder  sider  no  daer  voren 
525  Ne  quam  Walewein  in  suiker  noot. 

Nu  alreerst  waendi  bliven  doot. 
Doe  tasti  voort  an  sine  side 

Ene  misericorde^  dies  was  hi  blide. 

Hi  dankets  Gode :  hi  hads  te  doene. 
530  Doe  tracse  uut  Walewein  die  coene 

Endé  stac  na  tserpent  harentare. 

Hi  dede  hem  harde  clene  dare^ 

Ende  het  ne  mochte  hem  niet  versluten; 

Hadt  sijn  hovet  ghehadt  buten  ^ 
535  Het  ware  hem  tonneren  vergaen 

Dat  hijt  soude  steken  of  slaen. 

Bedi  hevet  Walewein  te  doene 

Wel  der  helpen  vanden  trensoene. 

Dat  serpent  dus  ghevaen  hevet 
540  Waleweine  ,  die  met  pinen  levet : 

(Hine  mochte  waer  met  ere  hant) 

Die  misericorde  nam  die  wigant^ 

Daer  hi  tserpent  mede  stac , 

So  dat  hem  sijn  herte  brac^ 
545  Ter  navelen  no  min  no  mee. 

Tserpent  creesc  lude^  hem  was  wee, 

Omme  die  anxene  vander  doot. 

Noch  was  Waleweins  anxene  groot  : 

Hi  lach  onder  tserpents  voeti; 
550  Uter  wonde  quam  ghelopen  tbioet 

Up  hem  heter  dan  een  vier. 

Walewem  sprac :  „Dit  nes  gheen  dier^ 

Het  es  die  duvel  uter  helle, 

Die  hier  comt  ende  wille  mi  quellen, 

Ende  hevet  mi  desen  anxt  ghedaen. 

Ende  noch  ne  can  ics  niet  ontgaen, 

Al  eest  gherovet  vanden  live. 

Ende  al  waric  sterker  dan  si  vive , 

Sone  mochtic  mi  niet  beraden, 

Ic  ne  moet  sieden  ende  braden. 

Die  duvel  hevet  mi  so  ghebonden 

Int  bloet  dat  comt  uut  deser  wonden : 

Het  dinct  mi  heter  dan  een  vier." 

Aldus  lach  Walewein  onder  dat  dier 

In  den  pit,  onder  tserpents  bloet, 

Dat  hem  ten  scoudren  over  woet. 

Dus  dede  hem  tserpent  groten  pant. 

Deer  Walewein  trac  uut  metter  hant 

Die  misericorde  metter  vaert, 

Ende  hieu  up  tserpents  staert, 

Tote  hine  altemale  ontknochte, 

Ende  hem  selven  uter  pinen  brochte. 

Die  hem  tserpent  hadde  ghedaen. 

Maer  Goddanc,  hi  es  ontgaen, 

Ende  hi  dankets  bHdelike 

Gode  van  hoghen  rike. 

Doe  was  hi  blide  doe  hi  dat  sach, 

Dat  tserpent  also  doot  lach. 

Dat  hem  die  anxene  hadde  ghedaen^ 

Ende  hi  hem  aldus  es  ontgaen. 

Hi  seide:  „Ic  ne  wille  niet  sorghen 

Dattu  heden  ofte  morghen 

Enen  andren  sult  doen  verdriet. 

Ic  hope  dat  ne  ghevalt  di  niet. 

Ic  sal  di  eer  die  voet  of  slaen." 

Hi  haeste,  ende  als  hijt  hadde  ghedaen 

Sprac  hi:  „Ic  hope  an  onsen  Here, 

Dune  dwinghes  mensce  nemmermere 
Alstu  hier  vormaels  heves  ghedaen. 

590  Het  ne  mochte  niet  vor  di  ghestaen 

Mijn  goede  halsberch  vander  aventuren^ 
Hine  mochte  niet  vor  di  gheduren, 
Dune  hebstene  ghescort,  ende  ondect 
Al  mijn  lijf^  ende  dorpect; 

595  Ende  duer  die  scoren  hebbic  vonden 

In  minen  Hve  diepe  wonden 
Alomme  [ende]  omme  in  mine  side." 
Walewein  was  drouve  ende  bHde; 
Dat  hi  tserpent  hadde  doot 

600  Dies  so  haddi  bHscap  groot  ^ 

Banderside  so  haddi  toren 
Dat  hi  sijn  swaerd  adde  verloren. 
Sijns  scilts  moeste  hi  00c  derven 
Al  soudi  daer  omme  sterven : 

605  Hi  lach  onder  tserpent  tebroken; 

Maer  dies  es  hi  wel  ghewroken. 
Sijn  scacht  was  00c  mids  ontwee, 
Die  ne  wert  hem  nemmermee. 
Gringolet  es  hem  ontgaen , 

610  Dies  moeste  hi  daer  allene  staen 

In  avonturen  van  sinen  live. 
Hi  adde  wonden  driewerf  vive , 
Die  hem  tserpent  adde  ghegheven : 
Dus  leeddi  een  onsochte  leven. 

615  Nochtan  ne  micte  Walewein  niet 

Up  die  pine  ende  -up  tverdriet 
Dat  hem  tserpent  adde  ghedaen , 
Addi  gheweten  waerwaert  gaen 
Dat  hi  niemare  hadde  moghen  horen 

620  Vanden  scake  achter  of  voren. 

Dus  doolde  hi  den  berch  al  dure 
Omme  te  soekene  avonture, 
Die  hire  ghenouch  vinden  sal. 
Daer  ghesciede  hem  dit  srheval , 


Dat  hi  vant  sijn  goede  swaert^ 

Dat  hi  lief  hadde  ende  waert. 

Doe  hief  hijt  up  ende  was  bHde , 

Ende  staect  sciere  an  sine  side 

In  sinen  scoe^  dien  hi  noch  hevet. 

Walewein  sucht  ende  bevet^ 

So  sere  smerten  hem  die  wonden; 

Ende  hi  gheraecte  ten  selven  stonden 

Daer  die  berch  was  ondaen. 

Doe  ghinc  hi  vor  die  score  staen 

Ende  vernam  daer  een  scone  lant ; 

Ende  Gringolet  quam  tehant 

Tote  sinen  here^  alstene  sach^ 

Ghelopen  aldat  ghelopen  mach  ^ 

Die  vanden  slaghen  was  mesmaect, 

Alsone  tserpent  adde  gheraect 

Metten  claeuwen  in  menigher  stede. 

Nu  hoort  wat  Walewein  dede: 

Hi  sat  ende  tinte  sine  wonden, 

Die  hire  menighe  hevet  vonden 

Over  sijn  lijf,  doe  hise  sochte. 

Men  seghet  dat  men  niet  ne  mochte 

Waleweine  van  ghenentalve 

Vinden,  hine  hadde  werc  ende  salve. 

Nu  eist  comen  dat  hire  te  doene  hevet 

Also  sere  als  yemen  die  levet; 

Maer  water  was  hem  daer  wel  diere. 

Metten  bloede  moesti  sciere 

Sine  wonden  wieken  ende  binden, 

Alle  die  hire  conste  vinden. 

Als  hijt  dus  al  hadde  ghedaen 
So  es  hi  weder  upghestaen 
Ende  quam  ghegaen  te  sinen  paerde. 
Doe  sach  hi  neder  na  die  aerde : 
Doe  dochte  hem  dat  hi  stont  so  hoghe, 
Men  hadde  niet  met  enen  boghe 
Vander  aerde  connen  gheslaen 

Tote  daer  Walewein  was  ghestaen. 

Hoe  sal  hi  neder  comen  up  daerde 

Met  Gringolette  sinen  paerde? 

Want  die  berch  es  also  ghemaect^ 

Al  waerre  een  kerstijn  up  gheraect, 

Hine  mochte  nieuwer  neder  gliden , 

Hine  viele  int  water  in  allen  siden. 

Om  dien  berch  liep  ene  riviere : 

Soe  was  groot  ^  wijt  ende  liep  sciere. 

Die  berch  waser  uut  ghewrocht, 

Uter  rivieren^  heift  hem  ghedocht, 

Met  groten  stenen  ende  met  starken, 

Recht  ghelijc  ere  karken; 

Ende  in  den  berch  ghinc  ene  score, 

Daer  tserpent  voer  dicken  dore, 

Ende  hadder  sijn  nest  in  ghemaect, 

Ende  wilde  niet  dat  men  hem  ghenaect; 

Men  mochter  qualike  in  ghewinnen. 

Het  verghinc  Waleweine  tonminnen 

Dat  hi  was  comen  in  den  berch. 

Hets  wonder  hine  hadde  groot  erch 

Ontfaen:  tserpent  was  so  fel; 

Maer  sine  sake  verghinc  hem  wel. 

Also  laghen  sine  avonturen, 

Bedi  mochtijs  te  bet  gheduren. 

Hi  seide :  ,,Ic  bem  der  anxene  ontgaen, 

Die  mi  tserpent  hevet  ghedaen, 

Nochtan  staet  mi  hier  te  sine 

In  vresen  ende  in  groter  pine 

Van  minen  live,  in  springhe  sciere 

Van  desen  berghe  in  die  riviere. 

Beter  es  camp  danne  hals  ontwee. 

Blevic  hier  binnen  emmerme, 

Ic  ne  wiste  wat  eten  no  drinken." 

Aldus  began  hi  hem  bedinken: 

Nu  moeti  avonturen  sijn  leven. 

Hi  seide:  „Sterve  ic,  ic  come  ghedreven 

Weder  daer  men  mi  sal  kinnen. 

700  Hier  mochtic  lettel  prijs  ghewinnen  ; 

Storvic  hier"^  sprac  doe  die  here  ^ 
„Menne  ghevreeschte  nemmermere 
Waer  dat  ic  becomen  ware." 
Dus  stont  hi  in  groten  vare 

705  Bi  Gringolette  sinen  wrene^ 

Ende  gordene  ende  sat  daer  up  allene. 
Hi  seindem  achter  ende  voren  ^ 
Ende  Gringolet  hevet  vercoren 
Die  riviere^  ende  spranc  daer  neder. 

710  Boven  ne  keerden  si  nemmeer  weder. 

Dies  sijt  seker  ende  wijs^ 
Haddi  gheweset  van  Parijs 
Here^  hi  adt  wel  gherne  ghegheven, 
Ende  hi  te  Carlicen  ware  bleven. 

715  Hi  hilt  hem  vaste  up  sijn  paert^, 

Dat  menigher  mare  was  waert^ 
So  waer  hijs  hadde  te  doene. 
Het  was  een  deel  nader  noene 
Als  hi  dus  voer  in  die  riviere^ 

720  Ende  Gringolet  ghinc  swemmen  sciere. 

Nu  es  der  Walewein  gheraect^ 
Die  van  den  bloede  was  mesmaect^ 
Daer  hi  mach  spoelen  sine  lede , 
Die  wel  sere  te  menigher  stede 

725  Waren  van  wonden  ende  van  bloede. 

Ende  Gringolet  dat  wert  so  moede 
Van  swemmene^  dat  nemmeer  ne  mochte ; 
Doch  swamt  dat  het  lant  gherochte 
Metten  voeten^  ende  stont  al  stille^ 

730  Om  dat  hem  rusten  wille  ^ 

In  gone  riviere  up  een  eylant. 
Het  quam  hem  wel  dat  hijt  vant; 
Hen  hadde  el  niet  dan  thovet  boven. 
Walewein  mochts  hem  wel  beloven 

735  Dat  hi  sijn  goede  ors  adde  bescreden. 

Ic  hope  het  salne  wel  bevreden. 

Het  swam  vort  an  tander  lant. 

Doe  heette  Walewein  te  hant 

In  enen  mersc^  die  scone  was, 

Ende  ghinc  sitten  int  groene  gras, 

Die  vanden  live  was  mesmaect. 

Hi  was  in  felre  stede  gheraect, 

Daer  men  hem  deelde  evel  spel: 

Dat  sceen  an  Gringoletten  wel, 

Die  lach  als  of  hi  ware  doot; 

Dies  was  Waleweins  rouwe  groot. 

Hi  trac  dat  gras  uter  aerde 

Ende  ghinc  tote  sinen  paerde. 

Hi  begonst  torken  ende  wriven, 

Proeven  oft  hem  mochte  bliven. 

Doe  spranct  up :  dies  was  hi  blide , 

Walewein,  ende  stont  bi  sire  side. 

Al  haddem  yemen  willen  deren 

Hine  adde  hem  niewaer  mede  verweren 

Hine  hevet  no  weder  scilt  no  spere, 

Daer  hi  hem  mede  mochte  ter  were 

Setten  of  hijs  hadde  te  doene. 

Al  was  hi  bloot,  hi  was  coene. 

Sijn  halsberch  adde  menighe  scure. 

Men  sach  sijn  scone  lijf  aldure , 

Dat  hem  tserpent  hevet  ghedaen. 

Nu  moet  hi  dus  allene  staen 

Bi  Gringolette  sinen  wrene. 

Echt  gordine  ende  sat  up  allene. 

Die  tonghemake  was  wel  sere, 

Dat  was  Walewein  die  here. 

Want  hi  ghenen  wech  ne  sach 

Daer  hi  den  scake  volghen  mach. 

Doe  reet  hi  vaste  al  over  dwers, 
Walewein,  die  scone  mersc 
Onthier  ende  hi  vernam 
Dat  hi  tenen  weghe  quam: 

Die  hilt  hi  so  hi  best  mochte. 

Doe  sach  hi,  also  hem  dochte, 

Ene  borch  of  soe  ware  van  goude. 

Doe  peinsde  Walewein  dat  hi  soude 

Daer  in  herberghen  of  hi  mochte. 

Aldus  sette  hi  sijn  ghedochte. 

Doe  reet  hi  darewaert  herde  saen. 

Doe  docht  soe  hem  in  een  water  staen 

Ende  up  enen  standaert  ghe wrocht  van  ondre. 

Daer  woonde  die  coninc  van  den  Wondre. 

Wetti  waer  omme  hi  Wonder  hiet? 

Ic  saelt  u  segghen,  ic  ne  laets  niet: 

Hi  versciep  hem  tallen  dieren 

Die  sijn  upt  lant  of  in  rivieren, 

Banderside  sciep  hi  hem  wedere 

Tallen  voghelen ,  die  met  vedere 

Moghen  vlieghen  in  enich  lant. 

Ic  wane  wel  dat  men  noit^ne  vant 

Scoonre  borch  dan  hi  hevet  ene  , 

Hen  ware  van  kalke  ende  van  stene, 

Nochtan  mocht  soe  niet  scoonre  wesen. 

Soe  was  ghescreven ,  diet  conste  lesen , 

Met  goude  buten  ende  binnen. 

Men  mach  die  borch  niet  ghewinnen. 

Twater  datter  omme  gheet 

Het  es  ere  alver  milen  breet. 

Men  mach  die  borch  niet  ghenaken, 

Die  die  coninc  hevet  doen  maken, 

Hen  si  namelike  van  voren. 

Die  strate  hevet  Walewein  vercoren 

Diene  toter  porten  brochte. 

Menichsins  was  sijn  ghedochte. 

Doe  beette  hi  vor  die  borch  sciere. 

Daer  sach  hi  wonder  menighertiere , 

Alomme  van  herde  menigher  saken, 

Die  die  coninc  adde  doen  maken. 

Sijn  paert  liet  hi  beneden  staen, 

Ende  hadt  wel  metter  hant  ghevaen , 

Maer  hi  liet  dor  der  gone  tale, 

Die  boven  laghen  in  die  sale; 

Hadsine  sien  daer  achter  vaen 

Endt  hem  danne  ware  ontgaen, 

Si  mochter  mede  hare  sceren  maken : 

Hine  liet  om  el  ne  ghene  saken. 

Dus  reet  hi  wech  al  sinen  telt, 

Deer  Waleweyn,  up  een  scone  velt. 

Doe  quam  hi  in  ene  valeyde. 

Doe  stont  die  coninc  ende  seide  : 

„Here  Walewein ,  God  moet  u  gheleiden ! 

Mijn  oghen  moeten  hier  van  u  sceiden, 

Sine  connen  jou  langher  niet  ghesien." 

Hi  keerdem  omme  ende  ghinc  mettien, 

Entie  heren  alle  te  male, 

Vanden  veinstren  in  die  sale  , 

Ende  spraken  alle  ghemeenlike  : 

„Here  Walewein,  God  van  hemelrike 

Verde  jou  van  lachtre  ende  van  scaden 

Ende  van  dorperliken  daden, 

Ende  late  jou  behouden  weder  keren 

Metten  scake  tuwer  eren." 

Doe  namen  si  ander  tale  an  hant. 

Ende  hi  reet  wech,  die  wigant. 
Na  tscaec,  daer  hi  omme  uut  was  comen. 
Mettien  hevet  Walewein  vernomen 
Enen  berch  vor  hem  staen, 
Hi  dochtem  toten  hemele  gaen. 
Doe  sprac  hi  daer  hine  vint  : 
„Help  God,  Sinte  Marien  kint! 
Waerwaert  mach  ic  varen  omme? 
Inne  sie  wech,  no  recht  no  cromme, 
Daer  ic  den  scake  volghen  mach ! 
Nune  sach  ic  noyt  so  drouven  dach 
Als  dat  mi  nu  sal  ontvaren." 
Mettien  wart  Walewein  gheware 


114 


255  Sciere  waer  die  berch  ondede^ 

Daer  tscaec  in  voer  ende  hi  mede. 
Die  berch  die  werts  sciere  gheles 
Als  Walewein  daer  binnen  es. 
Dat  gat  dat  te  voren  was  open 

260  Wert  nu  sciere  toe  gheloken 

Ende  Walewein  moeste  daer  binnen  bliven^ 
Allene  sinen  rouwe  driven 
In  enen  berch  die  donker  es^ 
Dies  sijt  seker  ende  ghewes. 

265  Hine  horde  daer  creature  neghene : 

In  den  berch  waren  stene 
Daer  hi  jeghen  mochte  spreken. 
Weina  dochte  hem  therte  breken 
Dat  hi  tscaec  adde  verloren. 

270  Die  rouwe  ghinc  hem  verre  te  voren  ^ 

Dat  hijt  so  verre  hevet  ghesocht 
Ende  in  so  swaerre  pinen  es  brocht: 
Dies  was  hi  sere  tonghemake 
Ende  peinsde  menigherande  sake. 

275  Hi  seide;  „Al  ware  die  berch  ondaen^ 

Ende  ic  hier  ute  mochte  gaen^ 
Quamic  sonder  scaec  te  hove^ 
Ic  worde  gheworpen  buten  love. 
Ic  bem  vroet  van  sulken  saken^ 

280  Men  soude  sceren  met  mi  maken  ^ 

So  wel  kennic  den  here  Keyen. 
Van  hem  souds  mi  meest  verneyen; 
Mi  ware  liever  soudic  sterven 
Ende  in  desen  berch  verderven^ 

285  Also  ic  wane  dat  ic  sal^ 

Mine  helpe  God  ende  goet  gheval." 

Des  nachts  doghedi  groot  verdriet 
Van  navons  dat  die  sonne*  liet 
Haer  seinen  tes  soe  weder  upghinc. 

290  Deer  Walewein^  die  jonghelinc^ 

Hi  viel  in  cnieghebede  terre  waerf, 

Ende  seide :  „God^  die  dor  ons  staerf^ 
Ende  om  ons  coret  die  bitter  doot, 
Nu  helpt  mi^  here^  uut  deser  noot! 

295  Waric  yewer  in  een  plein"^ 

Sprac  die  rudder  Walewein, 
„Al  waren  si  hondert  om  mi  ghestaen^ 
Ende  si  mi  alle  wilden  slaen^ 
Ic  sette  mi  jeghen  hem  ter  were 

300  Metten  scilde  ende  metten  spere  . 

Hier  moetic  sterven  dor  die  noot 
Sonder  slach  ende  sonder  stoot. 
Dies  bem  ic  tonghemake  sere." 
Dus  claghede  Waleweyn  die  here. 

305  Hi  seinde  hem  ende  es  up  ghestaen , 

Ende  ghinc  te  Gringoletten  saen, 
Ende  stac  den  breidel  an  sinen  arme^ 
Ende  riep  wel  dicken :  ,,Owi^  wacharme!" 
Omdat  hi  tscaecspel  hadde  verloren. 

310  Die  rouwe  ghinc  hem  alles  te  voren  ^ 

Dat  was  tmeeste  dat  hem  daert. 
Doe  nam  hi  sinen  breidel  ter  vaert^ 
Ende  doolde  in  gonen  berch  allene , 
Hi  ende  Gringolet  sijn  wrene^ 

315  So  langhe  dat  hi  sach  van  verren 

Den  dach  ghelijc  ere  sterren. 
Ende  jeghen  dat  licht  es  hi  comen, 
Ende  hevet  een  serpents  nest  vernomen^ 
Daer  vier  jonghe  in  laghen  ende  sliepen^ 

320  Die  so  groot  waren  dat  si  liepen 

Derwaert  dat  si  wesen  wilden. 
Wat  radi  Waleweine  den  milden 
Te  doene^  na  dat  es  comen? 
Doch  ne  hevet  hi  niewer  vernomen 

325  Toude  serpent:  hi  was  ghe varen 

Buten  berghe  hem  ghenaren 
Ende  halen  daer  si  bi  souden  leven 
Sine  jonghe^  die  waren  bleven 

Achter;  ende  als  dit  Walewein  sach 

Ne  weet  hi  wat  hi  best  doen  mach; 

Maer  hi  haeste  hem  ende  trac  sijn  swaert^ 

Ende  tert  hem  bet  an  ter  vaert^ 

Ende  slouch  middel  in  den  hoop. 

Dat  outste  hadde  den  quaetsten  coop, 

Want  hi  cloofdet  mids  ontwe. 

Den  andren  dedi  so  wee , 

Dat  het  daer  omme  sterven  moet. 

Den  derden  slouch  hi  of  enen  voet. 

Dat  vierde  sette  hem  ter  were, 

Ende  hadde  te  Waleweine  grote  ghere. 

Het  ontspranc  met  groten  vake : 

Het  was  ghewect  met  onghemake. 

Het  was  sere  fel,  al  waest  cleyne, 

Ende  scoot  upten  here  Waleweine 

Bede  met  claeuwen  ende  met  tanden. 

Deer  Walewein  weerde  hem  metten  handen, 

Ende  metten  swaerde  ende  metten  scilde 

Weerde  hem  Walewein  die  milde 

Dapperlike  metter  vaert, 

Als  die  gone  die  begaert 

Tserpent  te  dodene,  ende  hine  can. 

Het  was  gheleghen  in  enen  dan, 

Daer  noit  wijf  no  man  was  comen. 

Tserpent  hevet  sinen  staert  ghenomen 

Ende  slouch  Waleweine  so  haerde, 

Dat  hi  neder  viel  up  die  aerde, 

Al  waest  hem  te  doene  leet. 

Doe  scoot  hi  up  ende  nam  ghereet 

Tserpent  vaste  met  beden  handen 

Boven  ende  beneden  biden  tanden, 

Ende  scuerde  hem  sinen  bec  so  wide, 

Dat  hem  thovet  hinc  in  twier  side. 

Doe  haesti  hem  ende  vinc  ten  swaerde , 

Deer  Walewein,  die  onvervaerde. 

Maer  tander  serpent,  dat  hadde  verloren 

Sinen  voet^  het  hevet  vercoren 
Gringoletten ,  seer  Waleweins  paert, 
Ende  maecte  hem  vaste  darewaert. 
Mettien  heift  Gringolet  vernomen 

370  Waer  tserpent  es  totem  comen, 

Ende  hevet  sinen  voet  verheven 
Ende  den  serpente  enen  ghegheven 
Wel  te  pointe  jeghen  tbeste  been^ 
Dat  hem  vlooch  mortelinghe  ontween. 

375  Doe  moest  vallen  up  die  aerde^ 

Ende  Walewein  quam  metten  swaerde 
Ende  nam  hem  tleven  haestelike. 
Doe  danctijs  Gode  van  hemelrike^ 
Dat  hi  hem  aldus  es  ontgaen. 

380  Te  Gringolette  quam  hi  saen^ 

Ende  sette  hem  in  sijn  ghereide^ 
Ende  reet  wech  al  sonder  beide 
Daer  waert  dat  hi  den  dach  sach  baren. 
Nu  moetene  Onse  Vrouwe  bewaren ! 

385  Aldus  reet  hi  den  berch  dore 

Tote  hi  quam  vor  ene  score, 
Daer  die  berch  ghescoort  es. 
Toude  serpent  was  wel  gheles 
Daer  te  vaerne  uut  ende  in; 

390  Want  het  haelder  sijn  ghewin, 

Daert  altoos  bi  moeste  leven 
Ende  sine  jonghe,  die  waren  bleven 
Achter  hem,  doe  hetse  liet. 
Ende  alst  Walewein  comen  siet 

395  Sone  was  hijs  bore  blide, 

Ende  trac  hem  an  ene  side, 
Dat  hetne  niet  ne  mochte  sien. 
Hi  ghereedde  hem  ende  vinc  mettien 
Bede  ten  scilde  ende  ten  spere, 

400  Ende  hi  reedde  hem  vaste  ter  were. 

Hi  greep  den  scacht  met  beden  handen 
Ende  ghinc  vor  die  scuere  standen^ 

Ende  keerde  den  ort  ter  scuere  waert. 

Ende  gont  serpent  dat  quam  ter  vaert^ 

Ende  waende  liden  sonder  were; 

Ende  Walewein  gheraket  metten  spere 

So  wel^  dat  hijt  stac  aldore^ 

Dat  het  viel  neder  in  die  score, 

Tserpent,  ende  began  hem  recken. 

Walewein  waende  ute  trecken 

Den  scacht,  ende  hi  was  mids  ontwe. 

Dat  trensoen  dede  den  serpente  wee, 

Dat  hem  tfier  ter  kele  uutscoot. 

Doe  waende  Walewein  wel  wesen  doot 

Van  der  hitte  van  den  viere. 

Hi  ghinc  an  sine  side  sciere 

Ende  liet  die  grote  blaexeme  liden 

Die  daer  vlooch  in  allen  siden, 

Enten  serpente  uter  kele  scoet 

Om  die  anxene  vander  doot. 

Ware  hem  sijn  staert  niet  buten  bleven 

Het  adde  Walewein  ghenomen  tleven: 

Hi  hevet  brocht  in  suiker  noot. 

Gont  serpent  slouch  slaghe  groot 

Metten  sterte  jeghen  die  stene, 

Dat  si  vielen  groot  ende  clene 

In  beden  siden  vander  scuere  : 

Daer  mochten  drie  rudders  riden  duere, 

Duer  tgat  dat  serpent  hadde  ghemaect. 

Hadt  Waleweine  also  gheraect , 

Ic  wane  hi  waerre  doot  bleven, 

Al  haddi  twintich  manne  leven. 

Deer  Walewein  stont  ende  louch, 

Ende  seide :  „Dits  wel  mijn  ghevouch, 

Tserpent  heift  mi  die  porte  ondaen. 

Nu  mach  ic  uten  berghe  gaen 

Ende  henen  riden  daer  ic  wille." 

Tserpent  ne  lach  niet  langhe  stille: 
Dat  trensoen  dede  hem  onsochte. 

440  Het  stont  up  so  het  eerst  mochte  ^ 

Ende  scoot  upten  here  Waleweyne. 
Tserpent  was  groot  ^  ende  hi  was  cleyne. 
Het  quam  bernende  als  een  vier^ 
Hen  sach  nie  man  so  lelijc  dier. 

445  -^^^^  Walewein  sach  wart  hi  vervaert, 

Ende  hi  vergat  sijn  goede  swaert^ 
Want  hem  uter  hant  ontgleet: 
Dat  was  hem  sident  herde  leet. 
Hine  wiste  noyt  hoe  hijt  verloos. 

450  Tserpent  Waleweyne  vercoos 

Om  te  deerne  so  het  meest  mach. 
Het  gaf  hem  herde  menighen  slach 
Metten  staerte  al  tenden  een^ 
Wel  twintich  waerven  eer  het  ghefeen; 

455  Het  was  up  hem  verbolghen  sere. 

Mettien  naemt  Waleweine  den  here 
In  sinen  staert  ende  soudene  draghen 
Sinen  jonghen^  ende  latene  cnaghen: 
Up  dat  so  liet  hettene  leven. 

460  Maer  God  hevet  hem  tgheluc  ghegheven 

Dat  hise  te  voren  slouch  alle  doot. 
Walewein  was  in  groter  noot  : 
Haddi  vor  tserpent  ghestaen 
Also  hi  bachten  hevet  ghedaen, 

465  Hi  ware  verbernt  altemale 

Sonder  enighe  wedertale. 

Gringolet^  dat  ne  conste  gheduren 
Binnen  den  mure^  het  liep  ter  scuren 
Ute  ende  ghinc  an  ene  side. 

470  Dies  was  Walewein  onblide; 

Hi  bleef  allene  ende  onberaden , 
Hem  ne  stont  niemen  te  staden. 
Hi  seide :  „Die  duvel  hout  mi  ghevaen 
So  vaste,  in  can  hem  niet  ontgaen, 

475  Ende  metten  staerte  so  ghebonden, 

Mochtic  belven  mine  sonden , 

So  waric  blide^  vor  mine  doot. 
Die  selve  God^  die  mi  gheboot^ 
Hi  moet  mi  helpen  ende  beraden, 

480  Ende  staen  mire  sielen  te  staden, 

Want  mijn  leven  es  ghedaen." 
Tserpent  ne  lette  niet  sonder  waen, 
Ende  vlooch  danen  metter  vaert , 
Ende  drouch  Walewein  in  sinen  staert 

485  Voortwaert  in  enen  nauwen  pat. 

Walewein  was  vander  pinen  mat, 
Die  hem  tserpent  hadde  ghedaen. 
Mettien  so  bleef  [tserpent]  ghevaen 
Tenen  gate,  het  ne  mochte  niet  dure, 

490  Het  was  te  nauwe,  buten  mure; 

Nochtanne  waester  dicke  dor  comen, 
Maer  trensoen  hevet  hem  benomen, 
Dat  hem  bleef  stekende  in  de  side. 
Doet  Walewein  sach  was  hi  blide. 

495  Hi  seide:  „God,  here,  dor  uwe  doghet^ 

Also  waerlike  als  ghi  wel  moghet, 

50  moeti  mi,  herej,  heden 
Jeghen  dit  felle  serpent  bevreden. 
Dat  mi  desen  anxt  hevet  ghedaen," 

500  Dus  moeste  Waleweyn  ghinder  staen : 

51  waren  ghevaen  onder  hem  beden 
So  vaste,  sine  mochten  niet  sceden, 
No  weder  achter  gaen  no  vort. 
Walewein  mochte  cume  een  wort 

505  Spreken,  hi  was  so  sere  ghebonden 

Met  tserpents  staerte  tien  stonden. 
Het  heveten  brocht  in  groter  noot, 
Ende  gaf  hem  herde  menighen  stoot 
Metten  staerte  jeghen  die  stene, 

510  Bi  wilen  groot ,  bi  wilen  clene; 

Ende  heveten  in  enen  pit  ghesteken, 
Dat  hi  cume  mochte  spreken 
No  gheen  let  verbrawen. 

Tserpent  scuerde  metten  dauwen 
Waleweins  wapine  te  dien  stonden ; 
Ooc  es  hi  in  sinen  staert  ghewonden 
Ende  so  vaste  daer  in  ghevaen^ 
Cume  sal  hi  meer  ontgaen 
Vander  pine  daer  hi  in  es. 
Deer  Walewein^  sijt  seker  des^ 
Hi  verloste  sine  ene  hant. 
Doe  taste  hi  om  sinen  brant 
An  sine  side,  —  hi  was  verloren. 
No  weder  sider  no  daer  voren 
Ne  quam  Walewein  in  suiker  noot. 
Nu  alreerst  waendi  bHven  doot. 

Doe  tasti  voort  an  sine  side 
Ene  misericorde^  dies  was  hi  blide. 
Hi  dankets  Gode :  hi  hads  te  doene. 
Doe  tracse  uut  Walewein  die  coene 
Ende  stac  na  tserpent  harentare. 
Hi  dede  hem  harde  clene  dare^ 
Ende  het  ne  mochte  hem  niet '  verslüten 
Hadt  sijn  hovet  ghehadt  buten  ^ 
Het  ware  hem  tonneren  vergaen 
Dat  hijt  soude  steken  of  slaen. 
Bedi  hevet  Walewein  te  doene 
Wel  der  helpen  vanden  trensoene. 
Dat  serpent  dus  ghevaen  hevet 
Waleweine  ,  die  met  pinen  levet : . 
(Hine  mochte  waer  met  ere  hant) 
Die  misericorde  nam  die  wigant^ 
Daer  hi  tserpent  mede  stac, 
So  dat  hem  sijn  herte  brac^ 
Ter  navelen  no  min  no  mee. 
Tserpent  creesc  lude^  hem  was  wee, 
Omme  die  anxene  vander  doot. 
Noch  was  Waleweins  anxene  groot: 
Hi  lach  onder  tserpents  voetj; 
Uter  wonde  quam  ghelopen  tbloet 

Up  hem  heter  dan  een  vier. 

Walewein  sprac:  „Dit  nes  gheen  dier^ 

Het  es  die  duvel  uter  helle, 

Die  hier  comt  ende  wille  mi  quellen, 

Ende  hevet  mi  desen  anxt  ghedaen. 

Ende  noch  ne  can  ics  niet  ontgaen, 

Al  eest  gherovet  vanden  live. 

Ende  al  waric  sterker  dan  si  vive  ^ 

Sone  mochtic  mi  niet  beraden^ 

Ic  ne  moet  sieden  ende  braden. 

Die  duvel  hevet  mi  so  ghebonden 

Int  bloet  dat  comt  uut  deser  wonden : 

Het  dinct  mi  heter  dan  een  vier." 

Aldus  lach  Walewein  onder  dat  dier 

In  den  pit,  onder  tserpents  bloet, 

Dat  hem  ten  scoudren  over  woet. 

Dus  dede  hem  tserpent  groten  pant. 

Deer  Walewein  trac  uut  metter  hant 

Die  misericorde  metter  vaert, 

Ende  hieu  up  tserpents  staert, 

Tote  hine  altemale  ontknochte, 

Ende  hem  selven  uter  pinen  brochte, 

Die  hem  tserpent  hadde  ghedaen. 

Maer  Goddanc,  hi  es  ontgaen, 

Ende  hi  dankets  blidelike 

Gode  van  hoghen  rike. 

Doe  was  hi  blide  doe  hi  dat  sach, 

Dat  tserpent  also  doot  lach, 

Dat  hem  die  anxene  hadde  ghedaen^ 

Ende  hi  hem  aldus  es  ontgaen. 

Hi  seide:  „Ic  ne  wille  niet  sorghen 

Dattu  heden  ofte  morghen 

Enen  andren  sult  doen  verdriet. 

Ic  hope  dat  ne  ghevalt  di  niet. 

Ic  sal  di  eer  die  voet  of  slaen." 

Hi  haeste,  ende  als  hijt  hadde  ghedaen 

Sprac  hi:  „Ic  hope  an  onsen  Here, 

Dune  dwinghes  mensce  nemmermere 
Alstu  hier  vormaels  heves  ghedaen. 

^go  Het  ne  mochte  niet  vor  di  ghestaen 

Mijn  goede  halsberch  vander  aventiirenj 
Hine  mochte  niet  vor  di  gheduren, 
Dune  hebstene  ghescort,  ende  ondect 
Al  mijn  Hjf^  ende  dorpect; 

595  Ende  duer  die  scoren  hebbic  vonden 

In  minen  live  diepe  wonden 
Alomme  [ende]  omme  in  mine  side." 
Walewein  was  drouve  ende  blide; 
Dat  hi  tserpent  hadde  doot 

600  Dies  so  haddi  bliscap  groot, 

Banderside  so  haddi  toren 
Dat  hi  sijn  swaerd  adde  verloren. 
Sijns  scilts  moeste  hi  00c  derven 
Al  soudi  daer  omme  sterven : 

605  Hi  lach  onder  tserpent  tebroken; 

Maer  dies  es  hi  wel  ghewroken. 
Sijn  scacht  was  00c  mids  ontwee^ 
Die  ne  wert  hem  nemmermee, 
Gringolet  es  hem  ontgaen, 

610  Dies  moeste  hi  daer  allene  staen 

In  avonturen  van  sinen  live. 
Hi  adde  wonden  driewerf  vive , 
Die  hem  tserpent  adde  ghegheven  : 
Dus  leeddi  een  onsochte  leven. 

615  Nochtan  ne  micte  Walewein  niet 

Up  die  pine  ende  up  tverdriet 
Dat  hem  tserpent  adde  ghedaen  , 
Addi  gheweten  waerwaert  gaen 
Dat  hi  niemare  hadde  moghen  horen 

620  Vanden  scake  achter  of  voren. 

Dus  doolde  hi  den  berch  al  dure 
Omme  te  soekene  avonture, 
Die  hire  ghenouch  vinden  sal. 
Daer  ghesciede  hem  dit  gheval, 

Dat  hi  vant  sijn  goede  swaert^ 

Dat  hi  lief  hadde  ende  waert. 

Doe  hief  hijt  up  ende  was  bHde^ 

Ende  staect  sciere  an  sine  side 

In  sinen  scoe,  dien  hi  noch  hevet. 

Walewein  sucht  ende  bevet^ 

So  sere  smerten  hem  die  wonden; 

Ende  hi  gheraecte  ten  selven  stonden 

Daer  die  berch  was  ondaen. 

Doe  ghinc  hi  vor  die  score  staen 

Ende  vernam  daer  een  scone  lant ; 

Ende  Gringolet  quam  tehant 

Tote  sinen  here^  alstene  sach, 

Ghelopen  aldat  ghelopen  mach^ 

Die  vanden  slaghen  was  mesmaect, 

Alsone  tserpent  adde  gheraect 

Metten  claeuwen  in  menigher  stede. 

Nu  hoort  wat  Walewein  dede: 

Hi  sat  ende  tinte  sine  wonden^ 

Die  hire  menighe  hevet  vonden 

Over  sijn  lijf,  doe  hise  sochte. 

Men  seghet  dat  men  niet  ne  mocht e 

Waleweine  van  ghenentalve 

Vinden,  hine  hadde  werc  ende  saive. 

Nu  eist  comen  dat  hire  te  doene  hevet 

Also  sere  als  yemen  die  levet; 

Maer  water  was  hem  daer  wel  diere. 

Metten  bloede  moesti  sciere 

Sine  wonden  wieken  ende  binden, 

Alle  die  hire  conste  vinden. 

Als  hijt  dus  al  hadde  ghedaen 
So  es  hi  weder  upghestaen 
Ende  quam  ghegaen  te  sinen  paerde. 
Doe  sach  hi  neder  na  die  aerde : 
Doe  dochte  hem  dat  hi  stont  so  hoghe, 
Men  hadde  niet  met  enen  boghe 
Vander  aerde  connen  gheslaen 

Tote  daer  Walewein  was  ghestaen. 

Hoe  sal  hi  neder  comen  up  daerde 

Met  Gringolette  sinen  paerde? 

Want  die  berch  es  also  ghemaect, 

Al  waerre  een  kerstij  n  up  gheraect, 

Hine  mochte  nieuwer  neder  gliden , 

Hine  viele  int  water  in  allen  siden. 

Om  dien  berch  liep  ene  riviere: 

Soe  was  groot  ^  wijt  ende  liep  sciere. 

Die  berch  waser  uut  ghewrocht^ 

Uter  rivieren^  heift  hem  ghedocht^ 

Met  groten  stenen  ende  met  starken, 

Recht  ghelijc  ere  karken; 

Ende  in  den  berch  ghinc  ene  score, 

Daer  tserpent  voer  dicken  dore, 

Ende  hadder  sijn  nest  in  ghemaect, 

Ende  wilde  niet  dat  men  hem  ghenaect; 

Men  mochter  qualike  in  ghewinnen. 

Het  verghinc  Waleweine  tonminnen 

Dat  hi  was  comen  in  den  berch. 

Hets  wonder  hine  hadde  groot  erch 

Ontfaen:  tserpent  was  so  fel; 

Maer  sine  sake  verghinc  hem  wel. 

Also  laghen  sine  avonturen, 

Bedi  mochtijs  te  bet  gheduren. 

Hi  seide:  ,,Ic  bem  der  anxene  ontgaen, 

Die  mi  tserpent  hevet  ghedaen, 

Nochtan  staet  mi  hier  te  sine 

In  vresen  ende  in  groter  pine 

Van  minen  live,  in  springhe  sciere 

Van  desen  berghe  in  die  riviere. 

Beter  es  camp  danne  hals  ontwee. 

Blevic  hier  binnen  emmerme, 

Ic  ne  wiste  wat  eten  no  drinken." 

Aldus  began  hi  hem  bedinken: 

Nu  moeti  avonturen  sijn  leven. 

Hi  seide:  „Sterve  ic,  ic  come  ghedreven 

Weder  daer  men  mi  sal  kinnen. 

Hier  mochtic  lettel  prijs  ghewinnen; 

Storvic  hier"^  sprac  doe  die  here^ 

„Menne  ghevreeschte  nemmermere 

Waer  dat  ic  becomen  ware." 

Dus  stont  hi  in  groten  vare 

Bi  Gringolette  sinen  wrene  ^ 

Ende  gordene  ende  sat  daer  up  allene. 

Hi  seindem  achter  ende  voren  ^ 

Ende  Gringolet  hevet  vercoren 

Die  riviere^  ende  spranc  daer  neder. 

Boven  ne  keerden  si  nemmeer  weder. 

Dies  sijt  seker  ende  wijs^ 

Haddi  gheweset  van  Parijs 

Here^  hi  adt  wel  gherne  ghegheven^ 

Ende  hi  te  Carlicen  ware  bleven. 

Hi  hilt  hem  vaste  up  sijn  paert^ 

Dat  menigher  mare  was  waert^ 

So  waer  hijs  hadde  te  doene. 

Het  was  een  deel  nader  noene 

Als  hi  dus  voer  in  die  riviere^ 

Ende  Gringolet  ghinc  swemmen  sciere. 

Nu  es  der  Walewein  gheraect^ 
Die  van  den  bloede  was  mesmaect^ 
Daer  hi  mach  spoelen  sine  lede  ^ 
Die  wel  sere  4;e  menigher  stede 
Waren  van  wonden  ende  van  bloede. 
Ende  Gringolet  dat  wert  so  moede 
Van  swemmene^  dat  nemmeer  ne  mochte 
Doch  swamt  dat  het  lant  gherochte 
Metten  voeten^  ende  stont  al  stille^ 
Om  dat  hem  rusten  wille  ^ 
In  gone  riviere  up  een  eylant. 
Het  quam  hem  wel  dat  hijt  vant; 
Hen  hadde  el  niet  dan  thovet  boven. 
Walewein  mochts  hem  wel  beloven 
Dat  hi  sijn  goede  ors  adde  bescreden. 

Ic  hope  het  salne  wel  bevreden. 

Het  swam  vort  an  tander  lant. 

Doe  heette  Walewein  te  hant 

In  enen  mersc^  die  scone  was^ 

Ende  ghinc  sitten  int  groene  gras^ 

Die  vanden  live  was  mesmaect. 

Hi  was  in  felre  stede  gheraect^ 

Daer  men  hem  deelde  evel  spel: 

Dat  sceen  an  Gringoletten  wel^ 

Die  lach  als  of  hi  ware  doot; 

Dies  was  Waleweins  rouwe  groot. 

Hi  trac  dat  gras  uter  aerde 

Ende  ghinc  tote  sinen  paerde. 

Hi  begonst  torken  ende  wriven^ 

Proeven  oft  hem  mochte  bliven. 

Doe  spranct  up :  dies  was  hi  blide , 

Walewein,  ende  stont  bi  sire  side. 

Al  haddem  vemen  willen  deren 

Hine  adde  hem  niewaer  mede  verweren 

Hine  hevet  no  weder  scilt  no  spere, 

Daer  hi  hem  mede  mochte  ter  were 

Setten  of  hijs  hadde  te  doene. 

Al  was  hi  bloot,  hi  was  coene. 

Sijn  halsberch  adde  menighe  scure, 

Men  sach  sijn  scone  lijf  aldure, 

Dat  hem  tserpent  hevet  ghedaen. 

Nu  moet  hi  dus  allene  staen 

Bi  Gringolette  sinen  wrene. 

Echt  gordine  ende  sat  up  allene. 

Die  tonghemake  was  wel  sere, 

Dat  was  Walewein  die  here, 

Want  hi  ghenen  wech  ne  sach 

Daer  hi  den  scake  volghen  mach. 

Doe  reet  hi  vaste  al  over  dwers, 
Walewein,  die  scone  mersc 
Onthier  ende  hi  vernam 
Dat  hi  tenen  weghe  quam: 

Die  hilt  hi  so  hi  best  mochte. 

Doe  sach  hi,  also  hem  dochte , 

Ene  borch  of  soe  ware  van  goude. 

Doe  peinsde  Walewein  dat  hi  soude 

Daer  in  herberghen  of  hi  mochte. 

Aldus  sette  hi  sijn  ghedochte. 

Doe  reet  hi  darewaert  herde  saen. 

Doe  docht  soe  hem  in  een  water  staen 

Ende  up  enen  standaert  ghewrocht  van  ondre. 

Daer  woonde  die  coninc  van  den  Wondre. 

Wetti  waer  omme  hi  Wonder  hiet? 

Ic  saelt  u  segghen,  ic  ne  laets  niet: 

Hi  versciep  hem  tallen  dieren 

Die  sijn  upt  lant  of  in  rivieren^ 

Banderside  sciep  hi  hem  wedere 

Tallen  voghelen ,  die  met  vedere 

Moghen  vlieghen  in  enich  lant. 

Ic  wane  wel  dat  men  noit  ne  vant 

Scoonre  borch  dan  hi  hevet  ene^ 

Hen  ware  van  kalke  ende  van  stene, 

Nochtan  mocht  soe  niet  scoonre  wesen. 

Soe  was  ghescreven^  diet  conste  lesen^ 

Met  goude  buten  ende  binnen. 

Men  mach  die  borch  niet  ghewinnen. 

Twater  datter  omme  gheet 

Het  es  ere  alver  milen  breet. 

Men  mach  die  borch  niet  ghenaken^ 

Die  die  coninc  hevet  doen  maken  ^ 

Hen  si  namelike  van  voren. 

Die  strate  hevet  Walewein  vercoren 

Diene  toter  porten  brochte. 

Menichsins  was  sijn  ghedochte. 

Doe  beette  hi  vor  die  borch  sciere. 

Daer  sach  hi  wonder  menighertiere  ^ 

Alomme  van  herde  menigher  saken^ 

Die  die  coninc  adde  doen  maken. 

Sijn  paert  liet  hi  beneden  staen  ^ 

Enen  olivier  jolijs  ende  groene^ 
<^63o  Jueghedelijc  na  den  saisoene. 

Daer  beette  in  dat  groene  plein 

Die  stoute  her  Walewein^ 

Ende  halp  die  joncfrouwe  vanden  paerde. 

Hi  liet  trosside  up  die  waerde 
9^35  Gaen  peinstren  ende  sijn  Gringolet. 

Het  waser  so  scone^  hem  waes  te  bet. 

Die  vos  ghinc  ten  selven  tiden 

Int  gras  ligghen  daer  besiden. 
Nu  es  der  Walewein  die  vrie 
9640  Gheseten  bi  siere  amie 

Up  die  fonteine  bi  lievereladen , 

Die  doHvier  met  sinen  bladen 
.  Hadde  bedect  joliseleke. 

Si  saten  amorouseleke 
9645  Bede  te  gader^  doe  ic  ju  verstaen. 

Den  helm  haddi  of  ghedaen , 

Ende  hi  sciep^  die  ridder  vaeliant^ 

Vander  fonteine  metter  hant, 

Ende  drancker  of^  die  scone  was, 
9650  Soete  ende  coel,  sijt  seker  das. 

Dat  selve  dede  00c  Ysabele. 

Dus  saten  si  met  groten  spele 

Een  lanc  stic  onder  hem  tween. 

Ic  weet  wel  darne  was  haerre  gheen 
9655  Sine  hadden  elc  andren  dare 

Meer  j onsten  ghetoghet  hopenbare 

Dan  si  daden.  Maer  si  uphilden 

Hem  om  datsi  niet  en  wilden 

Dat  die  vos  saghe  hare  jolijt. 
9660  Ende  alsi  also  enen  langhen  tijt 

Hadden  gheseten  up  die  fonteine 

Begonste  mijn  her  Waleweine 

Vaken  utermaten  sere. 

Hi  sprac:  , Joncfrouwe,  bi  onsen  here, 
9665  In  mach  niet  letten  ic  en  moet 

P.  1.  10 

Slapen  stappans  metter  spoet." 

Soe  seide:  „Here,  doet  dat  ghi  wilt." 

Hi  leide  sijn  hooft 'up  sinen  scilt^ 

Hine  wilde  niet  slapen  in  haren  scoot 

Om  dat  hem  haerre  pine  verdroot. 

Hem  vakede  so  sere,  dat  hi  thant 

Slapende  wart^  die  stoute  wigant, 

litermaten  vaste.  Ende  die  joncfrouwe, 

Diene  sere  minde  ende  was  ghetrouwe, 

Ne  conste  hare  onthouden  niet^ 

Soene  custe  den  ridder^  nodan  dat  siet 

Die  vos  al  toe  ter  selver  wile. 

Men  soude  ene  grote  halve  mile 

Hebben  ghegaen,  dat  wetic  wel^ 

Eer  soe  noit  begaf  hare  spel 

Jeghen  den  riddre  te  drivene  daer: 

Die  minne  gaf  hare  ghenen  vaer. 

An  oghen^  an  mont  ende  an  kinne 

Custe  soene :  het  riet  hare  die  minne. 

Groot  jolijt  hadde  soe  in  dien. 

Ende  als  soe  up  soude  sien 

Hevet  soe  van  verren  vernomen 

Enen  groten  swarten  ruddere  comen 

Up  een  hoghe  ors^  swart  als  een  raven. 

Niet  ne  dede  hijt  telden  no  draven, 

Maer  hi  quam  drivende  als  een  tempeest^ 

Recht  ghelijc  die  quade  gheest 

Hadde  ghejaget,  ghereckets  hals. 

Die  riddre  maecte  vele  ghescals, 

Daer  hi  met  sporen  slaende  quam. 

Teerst  datten  die  joncfrouwe  vernam 

Verloes  soe  nalics  hare  memorie. 

Soene  hadde  ghene  macht,  seit  dhystorie. 

Dat  soe  spreken  mochte  een  wort, 

Soe  sere  was  soe  doe  verdort 

Van  groten  vare,  ende  verheent. 

Die  swerte  ridder  el  niet  en  meent 

Dan  die  joncfroiiwe  woch  te  voerne, 

Die  niet  macht  en  heeft  een  let  te  roerne. 

Die  swarte  riddre  spaert  twint^ 
Hi  comt  sporslaghende  als  een  wint. 
Slichts  so  rijt  hi  ter  joncfrouwen, 
Die  was  bevaen  in  groten  rouwen. 
Een  lettel  buckedi  nederwaert 
Ende  ghegreepse  metter  vaert, 
Ende  swancse  up  sijn  paert  voren  ^ 
Ende  slouch  weder  wech  metten  sporen. 
Alse  dit  die  vos  hevet  versien 
Hi  jancte  ende  duulde  sere  mettien. 
Der  Waleweins  hooft  ghinc  hi  stoten 
Dapperlike  met  sinen  poten, 
So  dat  Walewein  ontwiec  te  hant, 
Ende  seide:  „Hevestu  den  viant 
In,  dattu  nu  dus  ghebaers? 
Twi  drivestu  dus  vele  mesbaers? 
Bestu  verwoet?  ic  wane  jaestu." 
Die  vos  sprac:  „Ic  wane  ghi  nu 
Selve  eer  verwoeden  sult; 
Mijn  joncfrouwe  es  bi  uwer  scult 
Verloren :  het  voerse  met  ghenent 
Een  ridder  swart  als  atrement 
Up  een  swart  ors  als  een  pee. 
Hi  hevet  in  der  hellen  strec 
Langhe  ghesijn,  dat  wetic  wel; 
Het  es  die  duvel  ende  niemen  el. 
Ay  lace,  wat  sal  hier  ghescien!" 
Der  Walewein  hi  wert  mettien 
Verwoet  ende  uten  sinne  welnaer. 
Vreselike  spranc  hi  up  al  daer; 
Den  helm  sette  hi  up  sijn  hovet 
Ende  nam  die  glavie,  dies  ghelovet, 
Ende  spranc  up[t]  ors  ghenendelike. 
Die  vos  liep  voren  dapperlike 
Ghelijc  enen  hase  diemen  jaghet. 

Walewein  volghede  al  onversaghet. 

Al  hadt  ghewesen  Barlabaen 

Hine  hads  achter  niet  ghegaen 

Hine  hadde  ghevolgt  toter  helle, 

Haddi  ghemogen,  also  ic  telle. 

Emmertoe  liep  die  vos  voren, 

Ende  Walewein  volghede  metten  sporen 

So  langhe,  dat  si  den  ridder  saghen, 

Die  hem  lettel  wilde  wanhaghen 

Om  Waleweine  dat  hine  comen  hort. 

Ommer  rijt  hi  sinen  wech  vort, 

Te  vaster  no  te  sochter  ooc. 

Om  Waleweine  ghevet  hi  niet  een  looc. 

Ooc  en  wildi  hem  niet  danghieren 

Hem  te  keerne  jeghen  den  fieren. 

Der  Walewein  reet  hem  so  naer, 

Dat  hine  metter  glavie  daer 

Hadde  ghesteken,  haddi  ghewilt; 

Maer  om  dat  hi  die  joncfrouwe  hilt, 

(Der  joncfrouwen  duchte  die  here, 

Dat  hisi  quetsen  mochte,  sere) 

Bedi  vermeet  hi  siere  steke, 

Ende  hi  sprac  ten  ridder  bitterleke: 

„Nu  toe,  nu  toe,  ghi  hebt  volgaen, 

Die  joncfrouwe  gheeft  mi  saen! 

Ghi  hebse  te  langhe  ghevoert. 

Mine  herssene  sijn  up  jou  verwoet. 

Bi  ridderscape!  hier  sal  die  een 

Emmer  -sterven  van  ons  tween." 

Die  swerte  sette  neder  haestelike 

Die  joncfrouwe,  sekerlike, 

Ende  seide  tote  hare: 

„Wel  scone  joncfrouwe,  ic  begare 

Jou  riddere  te  sine,  scone  joncfrouwe. 

Ende  market  in  ghere  ontrouwe. 

Noch  in  ghere  dorperheit; 

Want  alsic  ju  onder  den  oliviere 

50  scone  sach  sitteii;,  goedertiere^ 
Doe  wardic  metten  minnenviere 
Al  stappans  so  sere  onsteken, 

9780  Dat  mi  therte  doch  te  breken 

Ende  verbarnen.  Doe  voeric  saen 

Om  u  tontscakene.  Hebbic  mesdaen, 

An  ju  selven  willic  betren  al. 

Hebt  mijns  ghenaden,  joncfrouwe,  ic  sal 

9785  Hier  josteren  dur  uwen  wille." 

Der  Walewein  ne  sweech  niet  stille. 
Hi  seide:  „Hets  om  niet  ju  vrien. 
Ic  sal  ju  noch  heden  pape  wyen 
Ende  sceren  crune  met  minen  swaerde." 

9790  Elc  trac  doe  achterwert  up  die  waerde 

Metten  orse  starc  ende  groot. 
Elc  hadde  ene  glavie  daer  ter  noot 
Met  scarpen,  tangheren  yseren  voren. 
Elc  keerde  weder  ende  slouch  met  sporen 

9795  Ten  andrenwaert  ghenendelike , 

Voerende  harde  ridderlike 
Die  grote  glavien  ende  die  felle. 
Recht  voer  die  swerte  of  hi  uter  helle 
Hadde  ghecomen  dakerende  daer: 

9800  Goet  riddre  was  hi,  over  waer. 

Ende  Walewein  reet  hem  in  den  scoot. 
Fel  was  die  steke  ende  swaer  die  stoot. 

51  sockierden  metten  orssen, 

50  dat  si  met  groter  porssen 
9805              Die  starcke  scilde  frotsieren  daden. 

Ten  nese ,  ten  monde,  moeste  waden 
Dat  bloet  ute  al  even  sere.  1 

51  worden  so  sere  uten  kere 
Alsi  met  groter  dracht  quamen 

9810  Bede  [met]  scilden  ende  met  lichamen 

Te  gader,  dat  si  on  waer  de 
Beide  vielen  up  die  aerde. 
Sine  mochten  horen  no  spreken  niet, 

Sine  wisten  wat  hem  was  ghesciet. 

9815  Si  laghen  een  lanc  stic  sonder  spreken. 

Maer  die  vos  hi  ghinc  hem  wreken 

Up  den  swerten  ridder  met  sinen  tanden. 

OnvriendeHke  begonstine  vanden 

Ende  scuerde  hem  meneghe  maeHe  ter  vaert. 

9820  Doe  quam  des  swarten  ridders  paert 

Ende  slouch  na  den  vos:  haddine  gheraect 
Te  pointe^  hi  haddene  sere  mesmaect; 
Doch  deettene  vHeghen  in  dat  gras 
Drie  scarden  varre,  so  dat  hi  was 

9825  Al  in  onmacht  ende  verdovet. 

Sere  bloede  hi  omtrent  hovet. 
Een  let  ne  mochti  niet  verroeren. 
Nu  willic  ju  segghen  hoe  dat  voeren 
Die  twee  riddren  van  groter  werden. 

9830  Si  laghen  een  lanc  stic  up  der  erden, 

Dat  si  niene  roerden  een  let. 
Ysabele  soe  waent  vele  bet 
Dat  hi  doot  es  dan  hi  levet, 
Hare  soete  amijs,  daer  soe  omme  hevet 

9^35  Groten  rouwe  ende  hantgheslach. 

Soe  liep  tote  hem  daer  hi  lach 

Ende  ontleste  den  helm  saen, 

Ende  heeftene  hem  vanden  hovede  ghedaen 

Om  dat  soe  hem  den  wint  an  wilde 

9840  Wayen.  Het  sal  den  ridder  milde 

Mee  comen  te  quade  dan  te  goede. 
Die  swarte  ridder^  die  felle ^  die  vroede 
Van  orloghen^  seghet  die  hystorie, 
Haddi  ghesijn  in  sine  memorie, 

9845  Dat  wetic  wel,  hine  hadde  den  deghen 

Waleweine  altoes  niet  ghesleghen; 
Maer  vander  steke,  die  hem  die  here 
Walewein  gaf,  was  hi  so  sere 
Verdooft,  dat  hem  sins  ghebrac. 

9850  Een  wort  hi  nochtoe  niene  sprac; 

Maer  hi  scoot  up  met  stouten  sinne, 
Verwoet  als  ene  liebaerdinne 
Daer  men  hare  jonc  wille  roven. 
Tswaert  trac  hi :  (ghine  sout  gheloven 

9855  Hoe  scone  het  was  ende  hoe  breet) 

Up  Waleweine  liep  hi  ghereet, 
Dat  hi  ghedaen  hadde  om  gheen  ghelt 
Haddi  ghehadt  siere  sinne  ghewelt; 
No  om  pine  no  om  arbeit 

9860  Ne  haddi  ghedaen  die  dorperheit. 

Tswert  verdrouch  die  radder  hier^ 
Ende  sal  slaen  den  riddere  fier 
Daer  hi  al  bloots  hovets  lach 
In  der  joncfi*ouwen  scoot.  Owach , 

9865  Wat  haddi  bina  daer  ghedaen! 

God  ne  wils  niet  ghedoghen  so  saen. 
Walewein  quam  them  selven  sciere, 
Ende  sach  den  ridder  onghehiere 
Up  hem  comen^  lopende  sere. 

9870  Hi  warp  den  scilt  der  jeghen  ter  were^ 

Ende  ontfinc  den  groten  slach 
Up  den  scilt.  Sijn  domesdach 
Hadder  emmer  an  ghegaen 
En  haddi  niet  also  ghedaen; 

9875  So  goet  was  dat  swaerd  van  stale  ^ 

Dat  hi  durslouch  altemale 
Den  vasten  scilt ,  dies  ghelovet , 
Ende  slouch  Waleweine  in  sijn  hovet 
Ene  grote  wonde  ende  00c  diepe. 

9880  —  ,,En  ware  niet  goet  dat  ic  sliepe 

Met  dusdanen  slaghen' sprac  Walewein. 
„Ondadich  man^  vul  quaet  vilein, 
Hebdi  dese  bastaerdie  ghedaen, 
Bi  Gode,  ghi  sterfter  omme  saen! 

9885  Dese  scalcheide  sal  ju  seinen." 

Den  helm  brochti  met  groter  pinen 
Up  sijn  hooft  in  dien  onvrede, 


Dat  wonder  was  hoe  hijt  ghedede. 

Nu  hadde  Walewein  bi  siere  manwaerhede 

Ende  bi  ridderscape  mede 

Ghesworen^  dat  hi  bi  ghenen  dinghen 

Soude  trecken  tswaert  met  tween  ringhen 

Up  kerstinen  man,  dur  ghene  noot. 

Nu  hevet  hijs  rouwe  groot, 

Want  hi  hads  nu  wel  te  doene. 

Een  ander  trac  die  here  coene, 

Dat  hem  te  Ravenstene  was 

Ghegeven  te  voren,  alsic  las; 

Men  wiste  nieuwer  gheen  so  fel. 

Dat  trac  hi  uut,  die  ridder  snel. 

Den  swarten  ghinc  hi  asselgieren 

Bitterlike  in  suiker  manieren 

Oft  hine  in  die  aerde  soude  maetsen. 

Die  swarte  achtets  niet  twee  taetsen : 

Hi  galt  hem  weder  sijn  verheffen. 

Sine  slaghe  doet  hi  hem  beseffen. 

Up  den  helm  slouch  hi  Waleweine 

So  dat  die  precieuse  stene 

Neder  moesten  vallen  in  dat  gras. 

Het  ne  twivele  niemen  das , 

Dat  Waleweine  sine  oren  songhen. 

Up  den  swarten  es  hi  ghedronghen 

Ende  liep  up  hem  metten  swaerde , 

Ende  haddene  na  ghevelt  ter  aerde. 

Doch  ne  leet  hijs  niet  so  lichte, 

Hine  hadde  ene  wonde  int  ghevichte^ 

Die  sere  bloede  sonder  miden; 

Ende  dat  gras  in  corten  tiden 

Wart  ghevaerwet  na  den  greine. 

Doe  liep  up  den  here  Waleweine 

Die  swarte  ende  ghinckene  vanden: 

Hi  begreep  tswaert  met  beden  handen 

Ende  warp  den  scilt  achter waert. 

Waleweine  hi  lettel  spaert, 

9925  Maer  eenparlike  sonder  faelgen 

Slouch  hi  up  Waleweine :  vijf  hondert  maelghen 

Dede  hi  vlieghen  in  dat  pare. 

Al  was  der  Walewein  vlugghe  ende  starc^ 

Hine  conste  te  ghere  were  comen. 
9930  Die  swarte  ghinc  altoos  up  hem  dromen, 

Stekende  ende  slaende  met  ghenent, 

Ghelijc  den  drake  diet  al  verslent. 

Die  vraye  historie  vertelt  ons  hier, 

Dat  hi  den  stouten  ridder  fier, 
9935  Waleweine,  wonde  te  vier  steden. 

Dat  hem  t[bloet]  liep  uut  ten  leden 

So  bedichte,  dat  hem  die  here 

Daer  of  vervaerde  harde  sere. 

Hi  seide:  „Maria,  mijns  vermaent ! 
9940  Want  in  hadde  niet  ghewaent 

Dat  iemen  in  al^erderike 

Ridder  ne  vonde  desghelike. 

Noit  en  vandic  man  van  suiker  cracht. 

Hi  sal  mi  cort  slaen  in  onmacht, 
9945  Gheduret  langhe  desen  tempeest." 

(Sere  verstormde  hem  die  gheest.) 

,,Mi  es  te  moede  oft  hi  ware 

Uten  sinne:  sine  ghebare 

Ghevet  00c  wel.  Ic  sie  mi  bloeden 
9950  So  sere  nu,  ic  moet  mi  hoeden, 

Ende  ne  ghene  were  bestaen 

Vorne  die  moetheit  hevet  bevaen. 

Dat  hem  adem  ghebreect;  ende  dan 

Maghic  vellen  desen  stouten  man." 
9955  Dus  peinsde  Walewein  alse  die  vroede. 

Ende  die  svvaerte  met  tornen  moede 

Die  sloech  emmer  slach  in  slach 

Up  Waleweine,  dien  hi  vor  hem  sach. 

Wonder  waest  dat  die  ridder  goet, 
9960  Walewein,  die  coene,  so  ontstoet. 

Als  hi  den  swarten  in  den  stride 


Amachtich  sach  was  hi  blide. 
Den  scilt  hilt  hi  bi  den  riemen 
Ende  liep  up  den  swerten  sniemen, 
Ende  seide :  „Al  was  groot  ju  loop, 
Nu  moeti  ontfanghen  den  coop!" 
Want  Walewein  gherochten  so  wel, 
Dat  hi  eerst  metten  hovede  vel 
So  onsochte  in  den  nijtspele, 
Dat  hem  weina  die  erssene  inde  kele 
Ghevallen  waren.  Hi  lach  langhe 
In  onmacht,  in  swaren  bedwanghe. 

Nu  es  vanden  riddere  swert 
Walewein  los,  die  hem  so  hert 
Ende  so  wreet  was  in  die  battaelge, 
Ende  hem  so  meneghe  vaste  maelge 
Hadde  of  gheslegen  metten  swerde. 
Ysabele  die  gheberde 
Blidelike  ende  seide:  ,,Here, 
Ghine  hebt  wat  letten  mere: 
Trect  of  den  helm  den  tyrant, 
Slaet  hem  thooft  of  te  hant! 
En  es  ghene  onnere,  Godweet. 
Ooc  so  dadijs  juwen  heet, 
Ende  swoert  dat  ghine  sout  ontliven, 
Mochtine  verwinnen."  —  „Dit  sal  bliven", 
Sprac  Walewein  toter  joncfrouwe. 
5, Het  ware  scade  ende  ontrouwe 
Soudic  dus  stouten  ridder  doden 
Aldus.  In  laets  mi  niet  verbloden, 
Ic  sal  hem  helpen  dat  hi  becomt; 
Ende,  wien  dat  scaedt  ofte  vroomt, 
Ic  sal  hem  strijt  leveren  dan." 
Mettien  scoot  hi  den  riddere  an 
Ende  trac  hem  of,  alsic  lye. 
Bede  den  helm  ende  die  cufie, 
Ende  maecte  hem  dansichte  bloot  mettien. 
Ende  als  hine  hevet  besien 

Int  ansichte,  harde  groot  mesbaer 
Begonste  Walewein  driven  daer. 
Sijn  swert  stac  hi  in  den  scoe: 
Den  duvel  selve  beval  hijt  doe. 
Hi  waende  sijns  sins  werden  onvroeder. 
Hi  sach  dat  was  Lanceloots  broeder 
Estor^  diene  hadde  so  waert. 
Menichwaerf  vloucte  hi  sijn  swaert, 
Daer  hi  mede  wonde  den  ridder  vri. 
Hi  sprac  :    Ay  Lanceloot ,  nu  suldi 
Evelmoet  up  mi  draghen  groot!" 
Walewein  hadde  selve  te  suiker  noot 
Werc  ende  salve :  niemen  tien  stonden 
Ne  verstont  hem  bet  an  wonden. 
Dicken  haddijs  selve  te  doene. 
Hi  ontwapende  den  ridder  coene, 
Estore^  ende  ghinc  hem  verbinden 
Die  wonden  die  hi  conste  vinden 
An  hem ,  die  fel  waren  ende  onsiene : 
Van  dien  vant  hiere  viertiene. 
Hi  bantse  sochte  ende  wel. 
Niet  verporde  hem  die  ridder  snel^ 
Estor^  die  overstoute^  nochtoe. 
Walewein  trac  een  vingerlijn  doe 
Ende  seindene  metten  dieren  stene 
Alle  die  wonden^  groot  ende  clene, 
So  dat  die  rudder  begonde  nopen. 
Ende  Walewein  wart  sere  in  hopen 
Dat  hi  te  live  bliven  soude. 
Als  hine  sach  roeren  also  houde 
Sette  hi  sinen  helm  up  sijn  hovet; 
Hine  wilde  niet,  dies  ghelovet, 
Dusent  mare  hebben  van  goude 
Ende  datten  Estor  bekennen  soude  : 
Bedi  decte  hi  sijn  ansichte. 
Ende  die  riddere,  die  niet  lichte 
Sieker  mochte  wesen  doe, 

Sprac  den  here  Waleweine  aldus  toe : 
„Sekerlike^  ic  marcke  hier  an 
Dat  ic  an  enen  edelen  man 
Ben  gheraect.  In  gheen  lant 

10040  Vandic  noit  so  hovescen  viant; 

.  Ghi  hebt  den  gonen  goet  ghedaen^ 
Die  ju  met  crachte  wilde  verslaen." 

Dit  sprac  Estor^  sijt  seker  das  ^ 
Als  hi  them  selven  comen  was. 

10045  Walewein,  die  riddere  goet  van  prise^ 

Ne  wilde  daer  in  ghere  wise 
Estore  antworden,  want  hi  niene  woude 
Dat  hine  daer  bi  kennen  soude. 
Der  Walewein  hi  sach  harentare , 

10050  Ende  wart  van  enen  riddre  gheware^ 

Die  up  een  tellende  paert  quam  ^ 
Onghewapent^  alsict  vernam. 
•   Hi  hadde  an  enen  scaerlaken  roe  ^ 

Enen  mantel  daer  boven,  ende  enen  stoc 

10055  Haddi  in  die  hant  dor  hovaerde. 

Singhende  quam  hi  up  die  waerde. 
Twe  scone  cnapen  volgheden  hem  naer. 
Walewein  so  versach  hi  daer 
Sittende  biden  ridder  upt  velt : 

10060  Hi  reet  daerwart  sinen  telt, 

Als  die  wel  vermoede  die  sake 
Dat  Walewein  was  tonghemake. 
Dese  was  hovesc  ende  goedertiere  : 
Tote  Waleweine  so  quam  hi  sciere. 

10065  Ende  als  hi  quam  in  dat  groene 

Daer  Walewein  sat,  die  ridder  coene, 
Bi  den  ghewonden,  die  dat  gras 
Root  hadde  ghemaect,  hem  wonderde  das. 
Hi  mochte  an  hen  beden  scouwen 

10070  Die  scilde  dorsteken  ende  dorhouwen, 

Die  vaste  halsberghe  onmaelgiert, 
Die  helme  ghecrooct,  ghefaelgiert , 

Cnielinghe  ende  cousen  al  bebloet. 

Ende  Waleweine,  den  ridder  goet^ 

Sach  hi  bedichte  ten  maelgen  daer 

Tbloet  utedringhen  root  ende  claer. 

Vanden  scoudren  toter  hant 

Was  hi  al  bebloet,  die  wigant. 

Dies  ontfarmede  so  den  here, 

Dat  hi  begonste  wenen  sere. 

Hi  groetene  ende  seide:  ,,God  weet^ 

Mi  es  utermaten  leet 

Jou  vernoy,  dat  doe  ic  ju  cont. 
Ghi  hebt  manlic  andren  ghewont. 

Die  riddere  die  daer  leghet  vor  ju 

Hine  mach  niet  langhere  leven  nu, 

Also  mi  dinct,  te  deser  uren; 

Bedi  so  meneghe  diepe  scuren 

Ende  steken  sie  ic  in  sijn  harnasc, 

Hi  moet  van  herten  wesen  rasc 

Ende  sonderHnghe  goet,  sal  hi  ghenesen." 

Walewein  antworde  na  desen, 

No  hine  dede  jeghen  den  goeden  man 

Sinen  helm  niet  of  dan, 

Om  dat  hi  duchte,  die  ridder  vri, 

Datten  Estor  kennen  mochte  bidi; 

Maer  also  ons  dystorie  telt 

Ghinc  hi  ten  ridder  al  daer  hi  helt, 

Ende  ledene  bet  of,  ende  seide: 

,,Dor  alre  ridders  edelheide, 

Here ,  so  soudic  ju  bidden  gherne 

Ene  bede,  stonts  ju  niet  tonberne. 

Dese  ridder,  die  hier  leghet  ghewont, 

Ende  ic  hebben  langhen  stont 

Alhier  [ene]  felle  bataelge  ghedreven. 

Bi  groten  rampe  es  nu  dit  sneven 

Toecomen;  hadde  elc  ander  te  voren 

Ghekent  wi  hadden  strijts  onboren. 

loiio  Staet  desen  ghewonden  ridder  in  stade n  ! 

Vander  doot  [en]  heeft  [hi]  aerch  twint 
Heeft  hi  yemen  die  sijns  onderwint; 
Ic  hebben  vermaect  ende  verbonden. 
Here^  en  belghet  niet  te  desen  stonden 

10115  Dat  ic  minen  hehii  niet  of  en  steke; 

In  laet  nieuwer  omme ,  sekerleke  ^ 
Sonder  om  dat  mi  die  ridder  lichte 
Kennen  mochte  in  mijn  ansichte." 
Die  ridder  sprac  als  hijt  vernam : 

I0T20  „Ju  es  wel  ghesciet  dat  ic  hier  quam. 

Gonder  neder,  in  gone  valeie,. 
Staet  in  ene  soete  contreie 
Een  casteel ,  die  te  prisene  es  sere , 
Ende  daer  of  so  benic  here  : 

10125  Den  ridder  salie  voeren  daer. 

En  hebt  om  hem  ghenen  vaer ; 
Ic  ne  late  hem  niet  ghebreken, 
Al  soudire  bliven  twintich  weken. 
Ende  dit  willic",  sprac  die  baroen, 

10130  ?,0m  alre  ridders  ere  doen." 

Walewein  dancte  hem  daer  of  sere 
Ende  nam  orlof  an  den  here. 
Hi  bescreet  sijn  ors  met  groten  rouwe/ 
Ende  sette  vor  hem  die  joncfrouwe, 

10135  Ende  reet  sinen  wech  vorwaert 

Ten  groenen  olivierewaert 
Om  te  haelne  der  joncfrouwen  rosside. 
De  vos  Hep  achter,  serich  ende  blide  : 
Blide  om  dat  Walewein  was  van  danen, 

10 140  Ende  banderside  liepen  hem  die  tranen 

Over  die  ghernen  nederwaert 
Om  dat  hi  so  sere  was  vervaert 
Dat  Walewein  niet  en  soude  ghenesen. 
Niet  droever  sone  mochti  wesen. 

10145  Ysabele,  die  scone  joncfrouwe, 

Die  dreef  onghematen  rouwe 


159 


Om  Waleweine  ter  selver  stont, 

Dat  sone  sach  so  sere  ghewont. 

Soe  mesbaerde  ende  weende  altenen. 
10150  —  „Joncfrouwe,  ghine  moet  ju  niet  verbenen"^ 

Sprac  Walewein:  „ic  doe  ju  verstaen 

Dat  ic  mi  sal  ghenesen  saen." 

Doe  quamen  si  in  corten  stonden 

Onder  den  boom ,  daer  si  vonden 
10155  Staende  der  joncfrouwen  paert. 

Soe  beete  neder  metter  vaert. 

Walewein  ontwapende  hem  metter  spoet, 

Die  van  wonden  was  sere  vroet. 

Der  joncfrouwen  dede  die  edel  man 
10160  Sine  wonden  verbinden  dan, 

Ende  wijsde  hare  selve  daer  toe. 

Alse  dit  ghedaen  was  wart  hi  daer  doe 

Up,  ende  sat  upt  ors  thant, 

Ende  halp  der  joncfrouwen  achemant 
10165  Up  dat  part,  dat  sochte  ginc. 

Ende  sine  daden  ander  dinc 

Dan  si  weder  reden  ghereet, 

Want  Waleweine  ware  harde  leet 

Dat  men  wiste  wie  hi  ware. 
10170  Die  vos  volghede  emmer  nare. 

Si  reden  toten  avonde  toe. 

Alst  avont  was  si  quamen  doe 

Tenen  casteel  baghel  ende  groot. 

Walewein  sprac:  „Wel  ware  ons  noot 
10175  Dat  wi  hier  herberghen  tamere." 

Die  joncfrouwe  seide:  „Varewi  dan,  here!" 

Ende  si  hebben  also  ghedaen. 

Daer  waren  si  harde  wel  ontfaen ,  * 

Als  ghi  wel  sult  horen  cortelike  ; 
10180  Maer  ic  moet  ju  eerst  haestelike 

Van  Estore  een  deel  segghen. 

Die  ridder  dedene  stappans  legghen 

In  ene  litiere,  als  wijt  horen, 

Daer  hi  omme  hadde  ghesent  voren. 

10185  Goetlike  voerde  hi  den  ridder  waert 

Te  siere  scoenre  herberghewaert  ^ 
Daer  hine  wel  dede  achterwaren. 
Maer  Estor  die  ghinc  sere  mesbaren 
Dat  hi  niet  en  kent  den  here 

10190  Daer  hi  jeghen  vacht  so  sere. 

Sere  prijst  hine^  ende  seit  al  bloot 
Dat  hi  noit  ne  vant  sijns  ghenoot^ 
No  man  die  sulke  were  dede, 
Ende  die  was  van  so  hovescer  sede 

10195  Ende  up  sinen  viant  so  goedertiere. 

Menichwarven  swoer  hi  diere, 
Up  dat  hijs  wesen  mochte  vroet 
Wie  dat  ware  die  ridder  goet, 
Dat  hijt  hem  Hete  costen  een  let. 

10200  Ic  wille  ju  hier  of  spoeden  bet, 

Ende  van  Estore  corten  die  tale. 
Die  goede  man  dede  harde  wale 
Sinen  wille,  ende  hi  plach 
Sijns  so  wel,  daer  men  toe  sach 

10205  Ghenas  hi  van  daghe  te  daghe. 

Nu  swighic  hier  of  ende  ghewaghe 
Van  Waleweine,  daer  ic  af  las. 
Die  ten  castele  ghevaren  was 
Daer  hi  ghefesteert  was  sere. 

102 10  Het  was  recht,  want  daer  was  here 

Die  selve  cnape ,  die  selve  serjant , 
Dien  hi  int  wilde  foreest  vant 
Jeghen  hem  comende  te  ghemoete 
Upt  maghere  rosside,  dat  sine  voete 

iofii5  Cume  mochte  verroeren  iet. 

Den  cnape  sach  hi  groot  verdriet 
Driven  ende  sine  hande  wringhen. 
Die  troestre  was  van  allen  dinghen 
Dat  was  Walewein  die  daer  quam. 

10220  Als  hi  so  tono;hemake  vernam 

Den  cnapC;,  ende  hi  hem  ghinc  segghen 
Sinen  ramp^  ende  te  voren  legghen 
Hoe  dat  hi  camp  hadde  ghenomen, 
Ende  hi  te  spade  soude  comen 

10225  Bider  faute  van  sinen  rosside^ 

Dat  hem  ghenomen  was  met  stride^ 
Ende  hi  sine  arvachtichede 
Soude  verhesen  ende  sijn  hjf  mede, 
Ende  hoe  hi  ne  sochte  ander  dinc 

10230  Dan  te  vaerne  toten  coninc 

Arture^  den  edelen  prinche^  waert, 
Dat  hi  hem  gorden  soude  sijn  swaert 
Ehde  ridder  maken  ^  hi  hopede  dan 
Dat  hi  jeghen  den  wreden  man, 

10235  Daer  hi  jeghen  vechten  woude , 

Te  betere  seghe  hebben  soude 
Ende  te  beter  ghehic  in  den  camp; 
Ende  claghede  dat  hi  hadde  den  ramp 
Dat  hi  ten  hove  niene  mochte  gheraken,  — 

10240  Doe  wildene  Walewein  bHde  maken 

Ende  leende  hem  sijn  ors  van  prise, 
Daer  hi  mede  in  alre  wise 
Sinen  wille  vorderde  clene  ende  groot. 
Nu  heeft  die  cnape  sinen  noot 

T0245  Al  verwonnen  ende  sine  armoede, 

Ende  es  weder  te  sinen  goede , 
Ende  es  een  ridder  van  groten  doene. 
Nu  hevet  hi  den  ridder  coene, 
Waleweine,  te  siere  herberghen  binnen. 

10250  Sniemen  so  doet  hi  hem  bekinnen 

Wat  hi  hem  jan  hertelike. 
Hi  cnielde  vor  hem  haestelike 
Ende  seide :  „Lieve  here,  sijt  willecome 
Te  minen  castele  te  juwer  vromen! 

10255  Mijn  lijf,  mijn  goet,  here,  bi  Gode, 

Dat  staet  al  tuwen  ghebode; 
Bi  ju  benic  mijns  goets  here, 
P.  I.  11 

Dat  mi  ghesciet  ware  nemmere, 
Ne  haddi  allene  ghedaen." 

10260  Walewein  dede  sinen  werd  upstaen 

Ende  seide:  ,,God  weet,  mi  es  lief 
Dat  ghi  verwonnen  hebt  ju  grief." 

Si  spraken  harde  meneghe  tale 
Dies  avonds  te  gadre  in  die  sale 

10265  Tote  dien  dat  men  eten  ghinc. 

Si  hadden  ghenouch  van  alre  dinc 
Van  dat  men  vant  binden  castele. 
Bi  hem  sat  joncfrouwe  Ysabele, 
Daer  men  hovescelike  voren  sneet 

10270  Die  morssele.  (Hoe  dat  iet  weet!) 

Walewein  no  die  joncfrouwe  mede 
Ne  quamen  noch  te  ghere  stede 
Daer  men  hen  dede  so  grote  feeste; 
Want  bede,  minste  ende  meeste, 

10275  Dreven  hem  groot  jolijt, 

Dur  hars  heren  wille,  tier  tijt. 
In  can  ju  al  niet  doen  verstaen. 
Als  die  taflen  up  waren  ghedaen 
Hebben  si  saen  ghedweghen  hier. 

10280  Doe  quam  vort  die  bottelgier, 

Ende  brochte  cruut  meneghertiere , 
Daer  up  den  wijn  van  vele  maniere, 
Wit  ende  root,  rasc  ende  plasant, 
Moraet,  clareit,  al  dat  men  vant: 

10285  Daer  of  en  hadsi  en  ghene  berste. 

Daer  na  ghingen  si  ter  herste 
Slapen  alle,  groot  ende  clene. 
In  ene  camere  van  marberstene 
Waren  twee  rikelike  bedden  ghemaect, 

10290  Scone  ende  diere,  wel  gheraect. 

Met  coeverturen  bleckende  claer. 
Mijn  her  Walewein  ghinc  al  daer, 
Ende  die  joncfrouwe,  slapen  binnen. 
Of  si  des  nachts  00c  met  minnen 

I0295  Yet  vergaderden  dats  mi  oncont. 

Si  hadden  te  voren  langhe  stont 
Vermoyt  gheweest  van  vele  ridene 
Achter  lande :  hen  staet  te  verblidene 
Vander  ruste  ende  van  den  paise 

10300  Die  men  dede  in  den  palaise; 

Si  haddens  langhe  gheweest  verspaent. 
Oft  si  wel  sliepen,  niemen  en  waent. 

Heren,  vrouwen  ende  cnapen 
Ende  die  maysniede  sijn  gaen  slapen. 

10305  Si  hadden  alle,  minste  ende  meeste, 

Navens  wel  ghedronken  ter  feeste , 
Ende  sliepen  sachte  in  alre  maniere 
Tote  dat  so  lude  in  den  vergiere 
Die  nachtegale  sanc  ende  die  calandre, 

103 10  Ende  die  voghelkine  menigherande , 

Dat  siere  bi  onspronghen  saen. 
Die  daer  teerst  was  upghestaen , 
Alse  ons  die  jeeste  hopenbaert. 
Dat  was  die  ridder,  Waleweins  waert. 

103 15  Tere  veinstre  ghinc  hi  staen,  die  coene, 

Ende  sach  uutwart  in  dat  groene. 
In  allen  siden ,  an  allen  weghen , 
Sach  hi  pauwelioene  ghesleghen. 
Groene,  blau,  ghelu  ende  root, 

10320  Daer  up  menich  aren  groot. 

Van  finen  goude  bleckende  claer. 
Den  ridder  wart  sijn  herte  swaer 
Als  hi  sach  dat  heere  so  stranc , 
So  groot,  so  breet  ende  so  lanc. 

10325  Dicken  riep  hi:  „God,  here,  ghenaden! 

Wie  heeft  ons  dus  sere  verladen  ? 
Hoe  es  dat  grote  heere  up  mi  comen 
Onversien  ?  Nu  wert  ghenomen , 
Mine  helpe  God,  lijf  ende  goet." 

10330  Hi  ghinc  danen  metter  spoet: 

Tote  minen  her  Waleweine  ghinc  hi  thant, 

11* 

Daer  hine  in  die  camere  vant. 

Hi  stont  up  ende  ghinc  ter  vaert 

Tere  veinstre^  daer  hi  sach  uutwaert 

Menich  pauwelioen  ghestelt. 

Al  waest  bedect  dat  groene  velt. 

Waleweine  wonderets  harde  sere, 

Ende  hi  sprac  aldus  toten  here: 

„Vullic  doet  enen  bode  varen 

Tote  daer  buten  sonder  sparen, 

Ende  doet  gheverescen  wat  si  menen." 

Stappans  coos  men  daer  enen 

Serjant,  die  de  bootscap  dede. 

Enen  snellen  corsier  gaf  men  hem  mede, 

Die  hi  soude  riden,  die  serjant. 

Hi  ruumde  den  casteel  thant 

Ende  reet  buten  alse  die  coene. 

Als  hi  quam  onder  die  pauwelioene 

Sach  hiere  een  van  dieren  prise. 

Het  was  ghescaect  in  menegher  wise, 

Van  sindale,  van  siglatoene. 

Menich  ridder  stout  ende  coene 

Begonsten  troppen  omtrent  den  bode. 

Dicken  seiden  si :  bi  Gode , 

Ware  hi  gheen  bode  si  soudene  vanghen 

Ende  dien  van  binnen  te  lachtere  hangh^ 

Ic  segghe  ju  nodan  in  waren  saken, 

Wat  siere  toe  seiden  ofte  spraken, 

Si  behoetdene  ende  leetdene  sciere 

Tenen  pauwelioene  wel  diere, 

Daer  sine  voren  beten  daden, 

Ende  ledene  in  bi  lieverladen. 

Daer  vant  hi  tenen  scaecspele 

Den  here  sittende,  ende  ridders  vele 

Bi  hem,  die  waren  van  groten  doene. 

Als  die  bode  quam  binden  pauwelioene 

Cnielde  hi  ende  groette  den  here. 

Hi  seide:  „Here,  ju  groeten  sere 

Die  vanden  castele^  ende  vraghen  u  dies 
10370  Weder  dat  ghi  om  hare  verlies 

50  omme  hare  ere  hier  comen  sijt? 
Wisten  si  dat  ghi  begheret  strijt , 
Ende  hadden  si  ju  iet  mesdaen^ 

51  wilden t  ju  gherne  betren  saen. 
10375            Gherne  soude  mijn  here  weten 

Twi  dat  hi  nu  es  beseten; 
Hine  kent  hem  jeghen  niemen  mesdadich." 
—  ,,Men  sal  nodan  wel  onghenadich 
Sijns  wesen"^  sprac  die  hertoghe  sciere. 

10380  jjSegt  juwen  here :  in  ghere  maniere 

Ne  mach  hi  metten  live  ontgaen , 
Hine  sende  mi  den  ridder  saen, 
Dien  hi  met  wel  dullen  rade 
Herberchde  ghister  navont  spade, 

10385  Ende  ene  joncfrouwe  behaghel  mede. 

Nemmeer  ne  ghecrighet  hi  vrede , 
In  salne  eer  vor  sine  veste  hanghen, 
Oft  hine  sentene  mi  ghevanghen , 
Den  hopenbaren  mordenare, 

10390  Dien  hi  met  hem  houdet  dare 

In  sine  herberghe,  in  sijn  porprijs." 
Teerst  dat  die  bode  was  wijs 
Vander  bootscap  heeft  hi  ghenomen 
Orlof,  ende  es  weder  comen, 

10395  Ende  deedt  aldus  sinen  here  ghewach, 

Dat  daer  die  hertoghe  vore  lach, 
Die  hadde  ghesworen  sine  doot, 
Hi[ne]  sonde  hem  met  haesten  groot 
Den  riddre  die  hier  ghistren  quam 

10400  Therberghen.  ,,Hi  sal  sijn  gram 

Segdire  jeghen;  want  openbare 
Wilhine  proeven  mordenare. 
Besiet  wat  ghire  mede  hebt  te  doene." 
Doe  sprac  der  Walewein,  die  coene, 

10405  Ende  seide :  „Ic  weet  die  waerheit  des 

Wel,  wie  dese  hertoghe  es. 
Dicken  heeft  hi  mi  toren  ghedaen." 
Ende  Walewein  vertelde  hem  saen 
[Hoe]  hi  verslouch  den  jonghelinc, 

10410  Tshertoghen  sone,  ende  hoene  vinc 

Die  hertoghe  metter  joncfrouwe, 
Ende  hoe  quam  uut  sinen  rouwe. 
Algader  so  dede  hijt  hem  horen, 
Alsoot  ghescreven  staet  hier  voren. 

104 15  Alse  dit  horde  die  castelein 

Sprac  hi  te  minen  here  Walewein: 
,,Ne  temayert  ju  in  ghere  maniere ! 
Ic  sal  heden  utesenden  sciere 
Bede  om  vriende  ende  om  maghen : 

10420  Si  sullen  hier  comen  ende  waghen 

Hare  lijf  alle  dor  minen  wille." 
Men  sat  daer  niet  langhere  stille: 
Daer  waren  boden  ute  ghesent , 
Die  sere  liepen  al  omtrent 

10425  Om  succoers  ende  om  onset. 

Daer  ne  was  niet  langher  mede  ghelet; 
Eer  drie  weken  mochten  liden 
Quam  ten  castele  in  corten  tiden 
Sulc  succors,  dat  si  een  deel 

10430  Hem  te  min  duchten  in  den  casteel 

Dan  si  daden;  maer  nochtan 
Waren  si  vermenicht  van  meneghen  man, 
Ende  mochten  lettel  sijn  gheacht 
Jeghen  des  hertoghen  cracht; 

10435  Want  si  bedecten  alle  die  pleine. 

Maer  bi  den  trooste  van  Waleweine 
Sendemen  boden  haestelike  dan 
Toten  hertoghe,  den  edelen  man. 
Dat  hi  besaghe  wat  hi  hadde  te  doene : 

10440  Wildi  hebben  den  ridder  coene 

Hi  moet  anders  beghinnen; 
Metten  swerde  moetine  w^innen. 

Vorwart  so  ontseiden  si  mede 
Van  buten  ende  van  binnen  vrede, 

10445  Ende  sijn  worden  dootsleghen  viande. 

Elc  sal  poghen  om  anders  scande 
Waer  so  si  moghen  andren  beriden. 
Die  van  binnen  in  corten  tiden 
Coren  minen  here  Waleweine 

10450  Tenen  bescuddere  alle  ghemeine, 

Die  ordineerde  ende  scaerde. 
God^  wat  waren  daer  goeder  swaerde^ 
Helmen,  glavien,  ende  ponioene, 
Ghelu,  graeu,  root  ende  groene! 

10455  Starcke  orsse  ende  groot, 

Warre  vijf  dusent  in  hare  conroot. 
Eer  hem  dese  laten  ontherven 
Sullen  si  meneghen  man  doen  sterven. 
Gheordineert  als  ene  bruut 

10460  Trocken  die  van  binnen  uut, 

Ende  hebben  tander  heere  versien 
Ghewapent  ende  ghescaert  mettien, 
Standaerde  onwonden  van  singlatoene, 
An  die  glavien  die  pongioene, 

10465  Vedren  van  pauwen  up  die  helmen. 

So  sal  sulc  ligghen  in  die  dwelmen. 
Die  sere  duchtich  es  te  stride. 
Ghierich  sijn  si  an  elke  side 
Elc  andren  tontlivene  upt  velt. 

10470  Si  vergaderden  up  met  ghewelt. 

Mettien  glavien,  in  waren  saken, 
Vreselijc  si  hem  onderstaken. 
Dat  ghecrac  was  harde  groot. 
Menich  man  viel  daer  doot. 

10475  Die  hertoghe  hadde  an  sine  side 

Tien  dusent  rudders  goet  ten  stride. 
Daer  stac  der  Walewein,  die  coene, 
Enen  riddere  metten  poinsoene 
Duer  den  lichame,  ende  warpene  uut 

10480  Ten  sadele.  Doe  wart  daer  groot  gheluut 

Van  den  hertoghe  ende  van  den  sinen : 
Alle  gader  wilden  si  hem  pinen 
Te  wrekene  den  ridder  goet^ 
Want  hi  den  hertoghe  na  bestoet. 

10485  Men  trac  daer  an  beden  siden 

Menich  swaert  dat  conste  striden : 
Men  ghinc  daer  houwen  ende  kerven. 
Menich  stout  man  moester  sterven. 
Die  hertoghe  was  tonsiene  sere 

10490  Ende  een  man  van  groter  were. 

Hi  toghede  daer  ridderlike  prouaetse^ 
Want  hiere  meneghen  in  die  plaetse 
Vallen  dede  met  groten  scanden^ 
Thooft  dursleghen  toten  tanden. 

10495  Viere  velde  hiere  vor  Waleweins  oghen: 

Al  waest  hem  leet^  hi  moest  ghedoghen^ 
Want  ghenouch  haddi  te  doene. 
Daer  ne  was  pays  no  soene. 
Die  blode  beveden  daer  van  vare. 

10500  Die  hertoghe  hadde  in  sine  scare 

Meneghen  ruddere  van  groter  macht. 
Ne  hadde  ghedaen  Waleweins  cracht^ 
Die  van  binnen  waren  al  versleghen. 
Si  verloren  meneghen  deghen. 

10505  Hi  sachse  slaen  ende  vellen  bi  hopen: 

Die  meneghe  moest  daer  becopen 
Ende  sturten  sijn  bloet  ontfarmelike. 
Die  hertoghe  vacht  ghenendelike : 
Hi  trooste  sine  liede  in  den  vare : 

105 10  Selve  verboudi  alle  sijn  scare  ^ 

Meneghen  slouch  hi  metten  swaerde 
Ter  middele  ontwee ;  man  ende  paerde 
Stac  hi  ende  vellede  over  hoop. 
Noit  man  sach  al  sulc  gheloop, 

105 15  Sulc  gheclanc  ende  sulc  ghescal. 

Sere  vachtmen  daer  overal. 

Daer  quam  Walewein^  die  here^ 

Dur  viande  slaende  sere : 

Die  helme  durslaet  hi  ende  durhout^ 

10520  Hi  maect  dat  groene  ghers  bedout 

Met  roden  bloede  in  den  tornoy. 
Also  die  seysene  mayt  dat  hoy 
Velt  hise  ende  werp  onder  voet : 
Hi  baet  sijn  swaert  in  herssenbloet. 

10525  So  vreselijc  waren  sine  slaghen ^ 

Dat  si  sconfierden  diese  saghen. 
Niemene  ne  was  daer  so  goet^ 
Die  gherne  quam  in  sijn  ghemoet. 
Daer  was  Walewein  sere  gheprijst 

10530  Ende  met  vingheren  up  hem  ghewijst. 

Die  meneghe  riep:  „Nu  sietene  daer! 
Gheen  stoutere  nes  hier  verre  no  naer!" 

Harde  gram  was ,  seit  dystorie , 
Die  hertoghe  om  die  mortorie 

10535  Die  daer  dede  her  Walewein. 

Hi  reet  up  den  castelein 
Met  enen  spere  grof  ende  stide , 
Ende  sporslaghede  an  elke  side 
Metten  sporen  van  finen  goude 

10540  Tors^  dat  liep  als  in  den  woude 

Een  voghel  vHeghet  diemen  jaghet. 
Die  ander  en  was  00c  niet  versaghet, 
Hine  reet  jeghen  wat  hi  conste : 
Daer  daden  si  ene  bittere  joeste 

10545  Daer  si  ridende  quamen  te  hope. 

So  groot  was  tshertoghen  ors  van  lope^ 
Dathi  den  castelein  daer  ter  stede 
Al  metten  orsse  vallen  dede. 
Der  Walewein  was  sere  vervaert 

10550  Als  hi  sach  vallen  sinen  waert : 

Sere  so  vruchte  hi  sijn  sneven. 
Niet  en  gheeft  hi  om  sijn  leven 
Hine  loestene  uter  noot. 

Een  spere  ghegreep  hi^  starc  ende  groot, 

ï^SSS  Ende  reet  den  stouten  hertoghe  an, 

Ende  hi  weder  jeghen  hem  dan. 
Sere  si  manlijc  andren  asselgieren: 
Die  vaste  scilde  daden  si  frotsieren 
Metten  glavien  in  die  sconfelture. 

10560  Die  ponioene  voeren  dure^ 

Die  waren  van  samite  root. 
Elc  andren  gaven  si  wonden  groot. 
Die  blode  ne  conden  niet  ghedoghen 
Die  joeste  siene  met  haren  oghen. 

10565  Die  glavien  braken  mids  ontwee. 

Doene  vierden  si  nemmee: 
Die  clare  ghebruneerde  swaerden 
Trocken  si,  ende  reden  metten  paerden 
Elc  up  andren,  ende  begonsten 

10570  Toghen  wat  si  elc  andren  jonsten. 

Daer  sloeghen  si  slaghe  groot  ende  stranc, 

So  datter  tclare  vier  ute  spranc, 

Ende  dat  die  helme  wederclonken. 

Van  slaghen  maecte  elc  andren  dronken. 

^0575  Gram  was  Walewein  ende  niet  an  hoghe 

Dattene  so  moyde  die  hertoghe : 
Vijf  slaghe  gaf  hi  hem  dan , 
Dat  wonder  was  dat  enech  man 
Vander  minster  mochte  onstaen. 

10580  Haddemen  hem  00c  niet  wel  saen 

Thulpen  ghecomen,  dies  ghelovet. 
Te  pande  haddire  ghelaten  thovet. 
Sine  lieden  saghene  verladen 
Ende  quamen  hem  crachtelike  te  staden; 

10585  Maer  'die  hertoghe  moeste  inden  pleine 

Al  dukende  vlien  vor  Waleweine, 
Ende  hi  riep  tote  hem  hopenbare : 
„Ay  quaet  ondadich  mordenare , 
Al  hebdi  minen  helm  durbroken, 

10590  Mijn  Heve  kint  sal  sijn  ghewroken, 

Dat  ghi  morderet  jammerlike.'* 
Doe  bat  die  hertoghe  vriendelike 
Sinen  vrienden^  sinen  maghen^ 
Dat  sijt  also  souden  waghen, 
Ende  si  hem  bistonden  also^ 
Dat  hijs  bHven  mochte  vro. 

Vele  sprekens  was  daer  gheen  tijt^ 
Maer  vele  bitter  was  die  strijt. 
Van  den  goeden  swerden  van  stale 
Wederluutden  berghe  ende  dale. 
Tghehuuc  was  groot  ende  die  jacht. 
Men  stakre  meneghen  groten  scacht 
Duer  die  Hchamen  al  bloot, 
Daert  ghedaermte  na  woét; 
Ende  [die]  die  bitter  doot  verworven 
Si  creiscen  sere  eersi  verstorven. 
Daer  sach  men  halsberghe  ontmaelgieren  ^ 
Helme  durhouwen,  scilde  quartieren. 
Die  staline  hoede,  al  waersi  goet, 
Durslouchmen ,  datter  duere  tbloet 
Ute  goysde  al  even  dichte. 
Die  wapine  claer  van  groten  lichte 
Duerhieumen  met  swerden  van  stale; 
Die  wapinrocke  van  sindale 
Scuerde  men  daer,  ende  die  britsieren. 
In  soude  u  niet  connen  visieren 
Hoe  men  daer  stac,  hoemen  daer  slouch, 
Hoe  groot  die  jacht  was  ent  ghesouch^ 
Hoe  die  quarele  ende  die  strale 
Daer  vloghen.  Pongoene  van  sindale 
Vaeruden  daer  int  rode  bloet. 
Der  Walewein,  die  ridder  goet, 
Quam  daer  slaende  dur  hem  allen : 
Sestich  haddire  ghedaen  vallen, 
Die  nimmermeer  up  ne  resen. 
Tesen  wighe  maectemen  wesen 
Ende  meneghe  weduwe,  wetic  wale. 

Dat  velt  lach  bina  altemale 

Bedect  met  doden  ende  met  parden  : 

10630  Daer  was  gheclanc  groot  van  swarden^ 

Daer  was  gheclanc  ende  ghehuuc. 
Meneghen  stac  men  dm*  den  buuc 
Metten  glavien^  dat  die  ponsoene 
Ute  quamen  ten  achtersten  artsoene. 

10635  Die  hertoghe  hadde  groot  volc  te  voet^ 

Ende  die  ten  stride  waren  goet^ 
Allen  met  glavien  ende  met  piken  : 
Meneghen  daden  si  vor  hem  wiken 
Ende  deysen  achterwaert; 

10640  Maer  enen  harden  groten  scaert 

Heveter  Walewein  in  ghehouwen. 
Daer  mochtmen  scone  provaetse  scouwen^ 
Die  Walewein  dede  up  dat  velt. 
Hi  doder  wel  hondert  met  ghewelt, 

10645  Ende  maecte  so  vluchtich  dat  here^ 

Dat  mense  slouch  al  sonder  were; 
Maer  dedel  volc  dedem  onset. 
Daer  was  ghenomen  lijf  ende  let 
Sonder  ghenaden.  Groot  was  die  porsse. 

10650  Menich  veldire  van  den  orsse^ 

Dat  hem  die  herssene  in  die  kele 
Liepen.  Die  scone  Ysabele , 
Die  goedertiere  Waleweins  vriendinne^ 
Lach  boven  hoghe  ten  tinne , 

10655  Ende  sach  Waleweine  metten  swerde 

Wonder  maken  ^  ende  vellen  up  de  erde 
Menich  man  daer  ende  hier. 
Niemen  waser  so  onghehier 
Alse  der  Walewein^  no  so  fel. 

10660  Ne  hadde  hijt  niet  ghedaen  so  wel 

Nemmermeer  hadden  hem  beromt 
Die  van  binnen^  dat  si  ghedomt 
Den  hertoghe  hadden  inden  strijt. 
Groot  was  die  wijch  te  diere  tijt : 

10665  Men  horde  die  scilde  ende  speren  craken: 

Men  ghinc  daer  blodeghe  hovede  maken. 
Elc  pijnt  hem  te  bHvene  in  die  ere. 
Daer  so  vacht  die  gr9te  here, 
Die  hertoghe,  met  siten  swaerde 
10670  Als  een  wulf^  die  noit  en  spaerde 

Sine  proy  daer  soe  vor  hem  ghinc. 
Van  stouten  ridders  meneghen  rinc 
Durbrac  hi  met  groten  moede, 
Dat  was  al  root  vanden  bloede 
10675  Cnielinghen,  cousen  ende  sporen. 

Meneghen  dede  hi  daer  versmoren 
In  sijn  bloet,  dien  hi  ter  aerde 
Vallen  dede  onder  die  paerde. 
Sinen  sone  wrac  hi  diere. 
10680  Het  hebben  hondert  hersenniere 

Becocht  al  nu  up  dat  plein. 
Ne  hadde  hem  niet  der  Walewein 
Benomen,  hi  hadse  alle  doot, 
Die  van  binnen,  clene  ende  groot. 
10685  Der  Walewein  sach  die  persse  groot, 

Ende  die  sine  in  groter  noot: 
Hi  sachse  slaen  ende  steken. 
GhenendeHke  voer  hise  wreken. 
Serjante  waren  hem  altoos  bi, 
10690  Die  glavien  gaven  den  ridder  vri, 

Daer  hi  mede  wrac  sine  lieden. 
Ic  waenet  ridder  noit  ghesciede, 
Die  were  hadde  ende  moghenthede. 
Die  cracht  te  doene  die  hi  dede; 
10695  Nodan  was  tshertoghen  macht  so  groot, 

Dat  die  van  binnen  dor  die  noot 
Moesten  rumen  ende  vlien, 
Want  die  hertoghe  was  so  ontsien 
Met  siere  manliker  daet, 
10700  Ende  bi  den  slaghen  die  hi  slaet, 

Dat  niemen  sijns  onbeiden  der. 

Sijn  ridderscap  was  hem  ghewer 
Ende  ghehulpich  tallen  punghise^ 
Ende  waren  lieden  van  groten  prise^ 

10705  Weerde  ridders  van  groten  daden. 

Si  daden  dicke  hare  swerde  baden 
In  bloede,  ende  varuden  tgars  root 
Vanden  bloede  dat  uten  wonden  scoot 
So  dat  si  vluchtich  maecten  daer 

107 10  Die  van  binnen,  ende  volgheden  naer, 

Slaende  ende  vellende  al  te  harde. 
Daer  was  menich  die  mesbarde 
Duer  die  anwisse  vander  doot. 
Dit  swaer  tempeest  ende  dese  noot 

107 15  Hevet  der  Walewein  versien. 

Uude  riep  hi :  ,,Waer  wildi  vlien  ? 
Edel  heren,  set  ju  ten  kere ! 
Men  slaet  ju  doot  al  sonder  were." 
So  sere  riep  die  edel  man, 

10720  Dat  si  hem  omme  keerden  dan, 

Ende  gaven  enen  groten  huuc. 
AValewein  reet  enen  in  den  buuc 
Met  ere  glavie  stijt  ende  stranc : 
Soe  quam  al  dure  ere  helne  lanc. 

10725  Doe  warp  hi  den  doden  neder 

Ende  reet  up  die  andre  weder. 
Vijf  starcke  rudders  hi  durstac 
Eer  dat  noit  die  glavie  brac. 
Doe  vinc  hi  ant  swaert  ter  vaert , 

10730  Daer  hi  mede  man  ende  paert 

Asselgierde  so  onsochte , 
Dat  men  sijns  onbeiden  mochte. 
Ic  wane  sijn  swaert  sat  dranc  van  bloede. 
Den  hertoghe  quam  sere  tongoede 

10735  Die  vlucht  van  dien  van  binnen  te  voren. 

Nu  gaet  Walewein  vaste  scoren 
Scilde,  halsberghe;  ende  die  sine 
Sijn  becomen  vander  pine, 

Die  men  hem  te  voren  dede. 
God^  wat  lacher  up  die  heide 
Ridders  versleghen  in  allen  siden ! 
Walewein  ne  wilde  niemen  vermiden : 
Hi  vellede  al  dat  hem  quam  te  voren. 
Hi  spelet  ghe wonnen  of  al  verloren. 
Sere  ghewont  ende  sere  mesvaert 

50  was  mijns  tsher  Waleweins  waert. 
Te  sinen  ende  was  hi  na  comen; 
Doch  was  hi  met  pinen  upghenomen 
Ende  vacht  te  voet  metten  swaerde. 
Lettel  micte  hi  te  comene  te  paerde ; 
Nodan  wan  hire ,  seghet  die  jeeste , 
Meer  dan  vive  in  den  tempeeste ; 

Maer  telken  als  hi  een  hadde  ghewonnen, 

Ende  hiere  up  soude  sitten  begonnen, 

Quam  emmer  een  ander  daer  toe, 

Diene  achterwaert  oftrac  doe. 

Dies  wart  Walewein  gheware, 

Ende  reet  up  enen  vander  scare 

Dat  hine  velde  in  den  rinc. 

Tors  nam  hi  eert  hem  ontghinc, 

Ende  voeret  thant  sinen  waert, 

Ende  seide :  ,,Nu  sit  up  ter  vaert ! 

Hets  ghelovich  al  dit  here  : 

Sine  sullen  niet  langhere  in  de  were 

Gheduren."  Ende  mettien  so  sat 

Die  castelein  upt  ors  na  dat. 

51  voeren  te  gadre  int  pongij s. 
Walewein  gheeft  hi  groten  prijs 
Ende  dancte  hem  sere  vander  ghichte. 
Nu  wart  groot  dat  ghevichte. 

Der  Walewein  es  sere  gheducht; 
Grote  mort  ende  grote  vlucht 
Maecte  hi  onder  des  hertoghen  liede. 
Men  las  noit  van  ghenen  diede 
Dat  hem  so  sere  weerde  nodan. 

Men  sach  daer  sterven  meneghen  man^ 

Den  enen  jaghen^  den  andren  steken, 

Die  harde  helme  van  stale  breken. 

Wat  holpe  dat  iet  ju  maecte  lanc! 
10780  Die  van  buten  an  haren  danc 

Werden  ghehuust  ende  ghejaghet, 

Ghesconfiert  ende  versaghet; 

Men  velletse  ende  slouchse  bi  hopen. 

Cume  mochte  enich  ontlopen. 
10785  Het  ghinc  daer  te  quaden  spele. 

Walewein  die  sloeghere  harde  vele : 

Meneghen  dedi  sturten  ter  aerde. 

Den  hertoghe  slouch  hi  vanden  paerde, 

Dat  hi  vor  sine  voete  vel; 
10790  Hi  vinckene  daer,  die  ridder  snel, 

Ende  dede  voeren  ten  castele. 

Doe  riepen  daer  met  luder  kele 

Tshertoghen  lieden:  „Hets  al  verloren! 

Die  onse  troestre  was  te  voren 
10795  Es  ghevaen;  maecht  ons  ghescien 

50  en  es  ons  niet  so  goet  alst  vlien." 
Doe  vlo  al  datter  was  upt  velt. 

Die  liede  waren  al  onghetelt 

Die  men  daer  slouch  in  die  jacht. 
10800  En  hadt  niet  benomen  die  nacht 

Een  en  waerre  niet  ontgaen. 

Die  van  binnen  trocken  saen 

ThaTen  castele,  als' wijt  horen. 

Drie  hondert  man  hebsi  verloren, 
10805  Onder  tors  ende  te  voet, 

Werachteghere  liede  ende  goet. 

Die  scande  hadden  die  van  buten. 

51  moesten  buten  haren  tenten  sluten 
Meer  dan  vijf  dusent  van  haren  ghesellen. 

108 10  Men  mochte  ju  niet  ghetellen 

Hoe  groot  jammer,  hoe  groot  seer. 
Si  alle  dreven  in  lanc  so  meer. 

Een  deel  sijn  die  van  binnen  verblijt 
Dat  si  seghe  hadden  in  den  strijt. 
Banderside  hadsi  rouwe  groot 
Datter  so  menich  man  was  doot. 

Des  avonts  was  in  elke  side 
Omt  verlies  vanden  swaren  stride 
Groten  rouwde;  maer  al  te  voren 
Hadden  die  van  buten  den  meesten  toren. 
Des  dagheden  si  haren  here 
Met  hantgheslaghe  ^  met  groten  sere. 
In  ommacht  vielre  vele  dicken. 
Nemmermee  willen  si  micken 
No  pinen  te  houden^  in  ghenen  sinnen, 
Orloghe  jeghen  die  van  binnen. 
Des  avonts  dedemen  te  ghemake 
Waleweine  met  menegher  sake; 
Maer  hi  was  droeve^  seget  tghedichte, 
Om  dat  sijn  waert  int  ghevichte 
Hadde  ghelaten  so  meneghen  man 
Dur  sinen  wille.  Nu  vort  an 
Willict  u  corten.  Het  ghinc  al  slapen^ 
Bede  rudders^  heren  ende  cnapen, 
Tote  tsmorghens  datmen  sach 
Die  clare  sonne  ende  den  dach. 
Wel  sliep  Walewein  die  here  ^ 
Bedi  hi  was  vermoit  sere. 
Ysabele^  sine  lieve  amie^ 
Die  hadde  harde  grote  melodie 
Dat  hi  den  wijch  hadde  verwonnen. 
Tsmorghens  tileke  metter  sonnen 
Es  Walewein  toten  hertoghe  comen 
In  die  ghevanghenisse  ^  hebbic  vernomen. 
Daer  bat  hem  van  sinen  mesdaden 
Die  hertoghe  sere  ghenaden^ 
Ende  seide,  wildine  laten  leven  ^ 
Sijns  soons  doot  wille  hem  vergheven. 
So  vele  bat  hi  ende  carmede^ 

Dat  Waleweine  sijns  ontfarmede^ 
Ende  maecte  pays  jeghen  den  here. 
Maer  Walewein  die  swoer  sere 
Hi  soude  versetten  sijns  werds  scade, 
Die  hi  hadde  bi  sinen  daden. 
Men  telivereerdene  daer^ 
Den  hertoghe ,  wet  vorwaer , 
Ende  lieten  te  sinen  lieden  varen  ^ 
Die  siere  comste  blide  waren. 
Ic  wane  hi  daer  onlanghe  daghet; 
Lettel  eren  hevet  hi  bejaghet. 
Corteleke  ruumdi  den  aert. 
Walewein  quam  tote  sinen  waert 
Ende  wilde  van  dane  te  varne  poghen; 
Maer  sijn  waert  wilds  niet  ghedoghen. 
Viertien  nacht  hilt  hi  daer  den  here 
Met  hem_,  ende  festeerdene  sere. 

Doe  reetde  der  Walewein  sine  vaert 
Up  een  dach^  ende  dancte  sinen  waert 
Der  groter  ere  die  hem  dede; 
Ende  hi  claghede  ooc  sere  mede 
Die  scade_,  die  hi  dur  sinen  wille 
Hadde  ontfaen.  Dies  swighic  stille^ 
Ende  segghe  ju  vort  dystorie  dan. 
Sijn  waert  gheledene  met  meneghen  man. 
Int  ende  si  scieden^  ende  V/alewein 
Reet  sinen  wech^  busch  ende  plein  ^ 
Ende  met  hem  sijn  scone  amye. 
Neven  hem  liep  in  die  prayerie 
Die  vos^  die  sere  was  blide 
Dat  mijn  her  Walewein  uten  stride 
Ghesont  es  comen^  ende  uten  bedwanghe 
Van  den  hertoghe^  diene  langhe 
Hadde  ghepijnt  ter  doot. 
Si  reden  dachvaerde  groot  ^ 
So  dat  si  quamen^  seit  die  jeeste^ 
Binnen  drien  daghen ^  so  iet  verbeeste^ 

Vor  enen  casteel,  daer  si  vernamen 
Scone  ridderscap  te  samen  ^ 
Ende  hadden  ene  quintaenge  ghestelt, 
10890  Ende  redere  jeghen  met  ghewelt. 

Mijn  her  Walewein  die  quamer  toe 
Ende  vraghede  enen  ridder  doe^ 
Wanen  dat  ridderscap  ware. 
Die  gone  antworde  al  hopenbare 

10895  Ende  seide :  „Here,  het  sijn  Hede 

Van  des  conincs  W onders  maissniede : 
Selve  sit  hi  onder  gonen  boom^ 
Ende  neemt  te  desen  spele  goom^ 
Ende  Alidrisonder  sijn  sone." 

10900  Alse  der  Walewein  horde  tgone 

Sprac  hi  stappans  toten  vos  : 
„Nu  sijt  blide,  want  ghi  wert  los 
Van  juwer  pine  in  corten  tiden." 
Ende  si  begonden  stappans  riden 

10905  Ten  bomewart^  alsic  ju  lere; 

Ende  mijn  her  Walewein^  die  here, 
Beette ,  ende  die  joncfrouwe  na  dat : 
Daer  so  hoghe  een  coninc  sat 
Ne  wilde  hi  niet  riden.  Als  hi  quam 

109 10  Daer  hi  den  riken  coninc  vernam 

Hi  neech  hem  [ende]  groetene  scone. 
En  was  wijf  onder  den  trone 
Die  hare  00c  bet  ghelaten  conste 
Dan  Ysabele.  Soe  begonste 

109 15  Den  coninc  te  groetene  al  daer^ 

Ende  sinen  sone  mede  daer  naer, 
Die  bede  upspronghen  in  dat  plein  ^ 
Ende  namen  minen  her  Walewein 
In  haren  arm  doe  te  stride. 

10920  Noit  volc  ne  was  so  blide. 

Nu  es  die  coninc  ende  sijn  sone , 
Walewein  ende  Ysabele^  die  scone ^ 
Vergadert  te  hope  alle  viere; 

Ende  die  vos  sach  up  hem  sciere^ 

10925  Ende  als  hise  in  die  oghen  sach 

Alle  viere,  daermen  toe  sach, 
Sijn  vel,  dat  root  was  ende  claer, 
Scudde  hi  van  sinen  halse  daer, 
Ende  verkeerde  van  siere  vorme. 

10930  Diet  saghen,  hare  herten  stont  te  storme 

Van  groten  wondere.  Ende  na  die  dinc 
Wart  hi  die  scoenste  jonghelinc 
Die  si  noit  saghen  ere. 
Walewein  dancte  onsen  here. 

10935  Ende  hi  vertelde  ter  selver  ure 

Den  coninc  Wondre  die  aventure, 
Ende  Aledrisondre  mede. 
Si  haddens  wonder  ende  vremthede 
Ende  loveden  Gode  menichfout. 

10940  Doe  vragheden  si  den  ridder  stout 

Omt  goede  swaert  metten  tween  ringhen. 
Maer  ic  late  nu  van  desen  dinghen 
Bliven  hier,  ende  make  ju  vroeder 
Een  deel  van  des  vos  stiefmoeder, 

10945  Die  also  houde  alse  die  vos 

Van  hare  pine  wart  00c  los: 
Daer  soe  langhe  hadde  gheseten 
Onder  die  sille,  doe  ic  ju  weten, 
Paddenwijs,  verkeerde  sciere 

10950  Hare  ghedane  ende  hare  maniere, 

Ende  wart  van  hude  ende  van  hare 
Een  scone  wijf  ende  hopenbare, 
Ende  es  boven  der  sale  ghegaen. 
Als  mense  sach  niemen  hebbe  waen 

10955  Dat  daer  grote  bliscap  was; 

Want  si  waren  seker  das. 
Dat  die  vos  was  worden  man. 
Die  coninc  selve  hine  can 
Hem  van  bliscapen  hoe  ghelaten. 

10960  Daer  was  bliscap  boven  maten. 

Nu  hort  vanden  coninc  Wondre 
Ende  van  sinen  sone  Alidrisondre. 
Walewein  gaf  den  coninc  waert 
Metten  tween  ringhen  tgoede  swaert, 

10965  Dat  hi  blidelike  ontfinc. 

Hi  nam  die  gifte  vor  alle  dinc. 
Tscaecbart  ende  dat  diere  spel 
Belovedi  doe  den  ridder  snel^ 
Teerst  dat  si  quamen  ten  palaise. 

10970  Nu  es  die  coninc  alre  ee[r]st  te  payse 

Na  dien  dat  hi  tswaert  bi  hem  hevet, 
Daer  hi  met  yoyen  omme  levet. 
Dat  jostement  dat  dedi  sceden  ^ 
Ende  dede  Waleweine  gheleden, 

10975  Met  groter  ere  ende  met  rivele^ 

Met  hem  te  sinen  sconen  castele. 
Daer  so  quam  minste  ende  meeste 
Ende  daden  Waleweine  grote  feeste. 
Ende  alsi  ghekeert  waren  alle 

10980  Men  leetde  die  orsse  in  den  stalle : 

Men  dede  hem  wel  hare  bedurste. 
Daer  was  menich  edel  vorste , 
Die  algader  daer  ghemeine 
Eerden  minen  her  Waleweine. 

10985  Si  brochten  boven  in  de  sale : 

Men  ghinckene  ontwapenen  alte  male , 
Ende  hals  ende  ansichte  dwaen; 
Men  brochte  een  paer  cledre  saen 
Dat  uterlijc  was  ende  diere  ^ 

10990  Ende  enen  mantel  van  suiker  maniere^ 

Dat  hi  was  te  prisene  starcke : 
Hi  was  van  sarasijnscen  waerke , 
Ende  scemerde  van  claerheden  groot. 
Doe  brochtmen  van  samite  root 

10995  Ysabelen  wel  haestelike 

Diere  cledre  ende  rike^ 
Roc^  sorcoet  ende  mantel  mede. 

Wat  holpe  dat  icker  vele  toe  seide? 

Men  dede  den  jonghelinc  daer  te  voren 

Die  een  vos  was^  als  wijt  horen  ^ 

Wel  cleden  singureuscelike. 

Si  waren  des  marghens  eerlike 

Ghefisteert  in  alre  wijs. 

Die  edelste  dranc^  die  beste  spise^- 

Die  men  vant  hadsi  plantheit; 

Na  der  maeltijt  dat  clareit^, 

Die  diere  specie  ende  dat  cruut: 

Van  al  hadden  si  hare  deduut. 

Daer  na  ghinc  elc  als  hi  woude 
Slapen.  In  ene  camere^  die  van  goude 
Was  verlicht^  als  ons  segghen 
Die  hystorien^  dedemen  legghen 
Waleweine  ende  die  joncfrouwe^ 
Ende  den  jonghelinc  ghetrouwe, 
Sconincs  sone  van  Ysike, 
Up  drien  bedden,  eerlike 
Verdect  met  dieren  converturen. 
Si  sliepen  sochte  tes  si  horen 
Die  vogheline  singhen  clare. 
Als  si  des  daghes  worden  gheware 
Ende  si  ontwieken,  na  minen  wane^ 
Si  ghereden  hem  up  te  stane, 
Ende  quamen  ter  salewaert. 
Daer  so  vonden  si  haren  waert, 
Den  ■  coninc  Wondre ,  ende  sinen  sone ,  ■ 
Die  harde  gram  waren  omt  gone, 
Dat  si  so  tilike  up  waren. 
Walewein  seide:  „Hi^r  nes  gheen  sparen 
Wi  moeten  henen  sonder  beide." 
Maer  watter  Walewein  toe  seide, 
Hi  moeste  daer,  seghet  da  venture, 
Emmer  bliven  die  weke  dure. 
Doch  wildi  emmer  van  danen  sceden. 
Die  coninc  voerne  gheleden, 

II03S  Ende  sijn  sone^  ende  waren  gram 

Dat  hi  so  varinc  orlof  nam; 
Doch  en  wilden  si  niet  onbaren^ 
Sine  daden  met  Waleweine  varen 
Rudders  ende  serjante  mede^ 

11040  Ende  somers^  dur  sine  werdichede. 

Drie  milen  gheleden  sine  verre. 
Doe  was  mijn  her  Walewein  erre 
Datten  die  coninc  so  verre  ghebrochte. 
Orlof  nam  hi  so  hi  eerst  mochte , 

11045  .         Ende  dede  den  coninc  wederkeren. 
Nu  vart  sinen  wech  met  eren 
Walewein  ende  sine  scone  amie 
Dur  meneghe  scone  prayerie , 
Ende  Roges  die  jonghelinc  mede. 

11050  Si  leden  meneghe  scone  stede  ^ 

Menich  casteel^  menich  ghesate. 
Ene  maent ,  so  iet  ghedicht  late , 
Reden  si  dachvart  emmer  vort 
Eer  si  in  die  grote  port 

^^^55  Te  Cardoel  mochten  gheraken. 

Ten  palaise  ghinghen  si  hem  maken. 

Ic  wilt  ju  allen  maken  condre : 
Die  rike  coninc  vanden  Wondre , 
Eer  dat  Walewein  sinen  casteel 

11060  Ruumde  ,  haddi  hem  al  gheheel 

Tscaecspel  ghegeven,  dat  was  so  diere, 
Ende  dat  bert.  Nu  comt  die  fiere 
Walewein  daer  mede^  ende  sine  amie, 
Met  siere  scoonre  compagnie. 

11065  Vort  palais  beeten  si  al: 

Daer  was  tgheluut  groot  ende  tghescal; 

Die  niemare  liep  harentare , 

Dat  der  Walewein  comen  ware. 

Die  coninc  Artur  trac  jeghen  hem  dan 

11070  Ter  salen  uut  met  meneghen  man. 

Vrouwen^  joncfrouwen  an  dander  side 

Trocken  [jeghen]  hem  uut  te  stride : 

Daer  brochten  minste  [ende]  meeste 

Ter  sale  boven  met  groter  feeste 

Waleweine  ende  sine  scone  amie. 

Daer  was  grote  melodie 

Ghedreven.  So  iet  hebbe  vernomen 

So  was  tes  conincs  hove  comen 

Die  rike  coninc  Assentij n 

Om  te  soukene  sijn  dochterkijn. 

Blide  was  hi^  als  hijt  verstoet, 

Dat  Walewein,  die  ridder  goet, 

Siere  dochter  hadde  ghewonnen. 

Hi  seide  hi  wilre  hem  wel  jonnen. 

Ooc  seggic  ju  diere  ghelike, 

Dat  die  coninc  van  Hisike, 

Roges,  sinen  sone  quam  scouwen. 

Hi  lovede  Gode  ende  onser  Vrouwen 

Dat  hine  hadt  brocht  te  dien. 

Daer  mochtmen  grote  feeste  sien 

Den  heren  driven  in  allen  siden. 

Die  coninc  hilt  hof  ten  selven  tiden 

Dur  Waleweins  wille,  seghet  die  jeeste, 

Dertich  daghe  gheduerde  die  feeste. 

Daer  vertelde  Walewein  al 

Den  coninc  sinen  oom  sijn  gheval, 

Ende  sinen  ramp  of  ander  side, 

Van  meneghen  feilen,  swaren  stride. 

Ooc  verteldi  hem  al  bloot 

Vanden  vos  dat  wonder  groot, 

Hoe  dat  hi  mensce  worden  was. 

Groot  wonder  hadde  die  coninc  das. 

Sulke  willen  segghen  hier 

Dat  Walewein,  die  ridder  fier, 

Trouwede  Ysabele  die  scone, 

Ende  hi  selve  conincscrone 

Spien  na  des  conincs  Arturs  doot ; 

Maer  in  gheloofs  clene  no  groot. 

In  wilre  nodan  niet  jeghen  lesen , 

iiiio  Want  het  mochte  wel  waer  wesen. 

Roges^  die  coninc  van  Hisike^ 
Voer  te  lande  blidelike 
Met  sinen  sone ,  horic  ghewaghen 
Alsi  niet  langher  wilden  daghen 

II 115  Int  hof  metten  coninc  Arture. 

Meneghe  stont^  meneghe  ure^ 
Leet  eer  si  te  lande  quamen. 
Grote  bHscap  al  te  samen 
Dreef  dat  volc  harentare 

II 120  Vander  comste^  vander  niemare. 

Roges  stiefmoeder  quam  na  tgone 
Stappans  cnielende  vor  haren  sone^ 
Ende  bat  ghenaden  den  jonchere , 
Ende  weende  utermaten  sere; 

II 125  Ende  Roges  ^  bi  sijns  vaders  rade^ 

Vergaf  hare  doe  haer  mesdade. 
Die  coninc  hadde  grote  bliscap  mede^ 
Want  hi  sinen  sone  dede 
Hebben  tote  vijftich  serjante^ 

II 130  Ende  daertoe  goudine  bisante^ 

Parde  ende  wapene  ende  ander  goet. 
Na  tsvader  doot^  alsic  ben  vroet^ 
Verstaerf  dat  rike  up  sinen  sone. 
Nu  moetic  keren  up  die  gone 

II 135  Daer  ic  die  tale  of  liet  te  voren. 

Walewein,  die  edel  ridder  vercoren^ 
Prosenteerde  ^  dat  wetic  wel^ 
Sinen  oom  dat  scaecspel^ 
Bede  vor  heren  ende  vor  vrouwen^ 

II 140  Dat  sijt  alle  mochten  scouwen. 

Ons  orcont  die  walsce  tale 
Dat  het  verHchte  alle  die  sale , 
So  uterlijc  waest  ende  so  diere. 
Daer  gafmen  in  alre  maniere 

II 145  Waleweine  prijs  ende  lof; 

Si  seiden  dat  des  conincs  hof 
Verchiert  meer  was  van  hem  allene 
Danne  vanden  besten  tien  ghemene 
Die  behorden  ter  tafelronden. 

II 150  Ic  sal  ju  corten  te  desen  stonden 

Dese  ystorie^  mar  ic  segghe  u  hier^ 
Dat  Estor^  die  ridder  fier^ 
Int  hof  was  ter  selver  stonden; 
Want  behorde  ter  tafelronden^ 

II 155  Ende  Walewein^  die  ridder  goet, 

Die  hem  storten  dede  sijn  bloet^ 
Daer  hi  jeghen  vacht  so  sere. 
Assentij n  die  grote  here 
Voer  te  lande  met  siere  dochter. 

II 160  Hem  was  te  moede  vele  sochter 

Dan  te  voren  ^  eer  hi  wiste 
Wie  Walewein  was^  die  bi  liste 
Siere  dochter  vriede  ende  minde  ^ 
Ende  soe  weder  hem  versinde. 

II 165  Men  vint  00c  ghescreven  in  brieve 

Dat  Walewein  voer  met  sinen  lieve 
Te  landewart^  daer  men  hem  dede 
Ere  ende  grote  werdichede. 
Niet  wel  en  wetic  die  waerhede  hier 

II 170  Oft  hise  trouwede  die  ridder  fier; 

Maer  ic  wille  laten  dese  saken 
Liden  ende  een  ende  maken. 


Penninc^  die  dichte  desen  bouc^ 
So  wiet  hort  mine  rouc^ 

II 175  Hine  was  niet  wel  bedocht^ 

Hine  had  de  jeeste  ten  ende  brocht. 
Pieter  Vostaert  maketse  vort, 
So  hi  best  mochte,  na  die  wort 
Die  hi  van  Penninghe  vant  bescreven; 

II 180  Het  dochten  scade  waer  achter  bleven 

Die  jeeste;  maer  daert  ende  brect, 

Ic  wane  mens  lettel  eren  sprect 
Den  dichtre :  ooc  verliest  hi  mede 
Bede  pine  ende  arbeide^ 

II 185  Dat  soe  niet  wert  es  ere  keerse. 

Omtrent  drie  ende  dertich  hondert  verse 
Heefter  Pieter  of  ghedicht^ 
So  hi  vrayst  mochte  in  rime  slicht. 
Nu  bidt  hi  ju  allen  sere^ 

II 190  Dat  ghi  wilt  Gode  onsen  here 

Over  hem  bidden^  dat  hi  in  laetse 
Moete  hebben  ghedaen  sulke  prouaetse 
Met  penitentiën  ende  met  dogheden^ 
Dat  hi  tansicht  vul  van  vreuden 

II 195  Bescouwen  moete  in  hemelrike^ 

Ende  ghi  alle  gader  dies  ghelike ! 
Die  almachtighe  God  moet  ons  onnen! 
Amen  sesrt  alle  die  redene  connen. 


AMEN. 

1573  coninginnen  Genovre  quam  mare 

Dat  Lanceloet  verslegen  ware. 
1575       Als  si  die  niemare  hadde  verstaen 

Ginc  si  in  ene  camere  saen^ 

Daer  Lanceloet  te  slapene  plach. 

Ende  alsi  Lanceloets  bedde  sach 

Wart  si  met  groten  mesbare^ 
1580       Hare  selven  treckende  biden  hare; 

Ende  weende  ende  dreef  groete  rouwe  doe  , 
'  Ende  seide  dese  worde  toe  : 

„Ay  edel  riddre  vercoren^ 

Gi  plaecht  te  leggene  hier  te  voren; 
1585       Gine  mocht  sterven  nembermere 

Ic  en  bolge  mi  te  u  wart  sere , 

Ende  dat  gi  niet  en  mocht  daer  nare 

Leven  hoe  dat  anders  met  u  ware ! 

Ay  Lanceloet^  meester  ende  here, 
1590       Boven  allen  ridders  in  eiken  kere , 

Goedertieren  meer  dan  enich  man 

Jegen  die  gene  daer  gi  trouwe  vont  an !" 

Aldus  clagede  die  coninginne 

Om  Lanceloete  met  droven  sinne^ 
1595       Ende  seide  wonder;  ende  meer  hadde  gedaen , 

Maer  dattie  coninc  int  hof  quam  saen^ 

Die  vander  iacht  quam  tien  tide 

Wel  in  hogen  ende  blide. 

Hine  gemoette  op  dien  dach  niet 
1600       Datten  mochte  verswaeren  iet. 

Die  coninc  vragede  om  niemare^ 

Van  Lanceloete  tirst  dat  hi  quam  dare ; 

Ende  men  deedse  hem  also  verstaen 

Als  sise  int  hof  hadden  ontfaen^ 

1605       So  datti  coninginne  tote  hem  quam^ 
Die  hi  ontboden  hadde^  al  gram. 
Hi  vragede  hare:  „Wat  hebdi?" 

—  „Ine  weet  niet  dan  wel"^  seide  si. 

—  „Gi  doet."  —  „Ine  doe."  Doe  seide  hi: 
16 10       „Bider  trouwen  die  gi  sijt  sculdich  mi^ 

Segt  mi^  ic  wilt  weten  ende  horen. 
— •  „Here^  gi  hebt  mi  so  besworen^ 
Ic  segt  u  na  dat  gijt  wilt  weten, 
Maer  wi  moeten  tirst  hebben  geten." 

161 5       Doe  gingen  si  dwaen  ende  saeten 
Altehant  ter  taflen  ende  aeten. 
Alse  die  coninc  Lanceloete  gemiste 
Ende  hine  daer  binnen  niet  ne  wiste 
Hem  wondrets  ende  was  in  vresen, 

1620       Ende  tongemake  waer  hi  mochte  wesen, 
Ende  hadde  vrese  van  ongevalle. 
Ende  als  si  geten  hadden  alle 
Die  coninc  dede  comen  daer  nare 
Die  coninginne  ende  seide  tote  hare : 

1625       „Dat  ic  u  eermen  ginc  eten 

Vragede  dat  willic  nu  weten." 

—  „Nadien  dat  gijs  vraget  het  sal  u 
Een  ander  seggen  dan  ic  nu." 

Hi  sprac :  „Ic  wilt  van  u  weten,  vrouwe, 

1630       Om  dat  ic  u  bat  betrouwe 

Dan  ic  el  enichgen  minsche  doe." 
Si  begonste  hem  te  seggene  doe: 
„Here,  alse  wi  onder  ons  lieden 
Gi  ende  ic  vorden  bosch  scieden, 

1635       Reden  wie  so  verre,  dat  op  ons  quam 
Een  gewapent  riddre,  die  mi  nam 
Ende  wilde  wech  voren  sonder  minen  danc; 
So  dat  Keye  thant  vort  spranc 
Ende  ioesteerde  iegen  hem  daer. 

1640       Die  ridder  staken  of,  dats  waer: 
Hi  reet  iegen  Sagrimorre  doe 

Ende  iegen  Dodinele  daer  toe^ 
Die  hi  beide  gader  af  stac. 
Doe  ioesteerde  Lanceloet  van  Lac 
Jegen  hem^  ende  si  onderstaken 
Hem  dat  si  hare  vleesch  braken. 
Lanceloet  staken  af.  Daer  naer 
Quam  tote  hem  ene  quene  daer^ 
Daer  hi  mede  moeste  varen; 
Ende  ic  sinde  na  hem  tiiwaren 
Keyen  den  drossate  also  houde 
Dat  hi  weder  keren  soude^ 
Ende  hine  wilde  niet  keren  dan. 
Ende  wi  volgeden  u  vort  an^ 
Ende  waenden  u  hebben  vonden^ 
So  dat  wi  quamen  tien  stonden  ' 
Ter  elvinnen  fonteine.  Doe  seide 
Sagrimor  dat  hi  sonder  beide 
Ons  tetene  soude  halen  doe^ 
Ende  Dodineel  seide  alsoe. 
Ende  si  voeren  dat  ic  van  hare 
Noit  sinder  en  horde  niemare , 
Sonder  dat  mi  sinde  na  dien  een  deel 
Enen  gevangen  ridder  Dodineel. 
Ende  onlange  tijt  daer  naer 
Leet  vor  ons  Heden  een  ridder  daer^ 
Die  Lanceloets  wapene  vorde  an , 
Ende  vorde  an  sijn  arsoen  noch  tan 
Eens  ridders  hoeft  hangende  al  bloet, 
Die  niewinge  was  geslegen  doet; 
Ende  het  was  also  scone  van  hare 
Alse  oft  Lanceloets  hoeft  ware. 
Ende  wi  waenden  wel  bi  desen 
Dat  Lanceloet  hadde  gewesen. 
V/ie  begonsten  alle  wenen  sere 
Ende  wi  voren  na  hem^  here. 
Ende  hi  keerde  ene  ander  strate. 
Ic  sinde  Keyen  den  drossate 

Na  hem  ende  den  ridder  met  geninde 

Die  mi  Dodineel  sinde^ 

Ende  ic  ne  mochtse  noit  sinder  sien." 

Die  coninc  antworde  te  dien: 

„Eist  aldus  ^  dats  groet  ongeval 

Mi  ende  desen  lande  al 

Meer  dan  mi  gesciede  noit  ere." 

Hi  begonste  te  weennen  sere: 

Hem  faelgierde  sine  cracht 

Dat  hi  weina  viel  in  onmacht. 

Als  hi  was  becomen  seide  hi: 

„Ay  Lanceloet^  lieve  ^  waer  siedi?" 

Men  ginc  daer  rouwe  driven  mettien 

Meerre  dan  men  noit  hadde  gesien; 

Ende,  die  vander  tafelronden 

Clageden  sere  tien  stonden^ 

Ende  die  coninginne  meest  ^  sekerlike. 

Hare  rouwe  was  sonder  gelike. 

Cume  bleef  van  rouwen  groet 

Sine  hadde  haer  selven  geslagen  doet: 

50  hadde  si^  ne  ware 

Dat  si  ontbeidde  na  vraye  niemare^ 
Te  wetene  ocht  hi  ware  doet. 
In  dien  zale  waeren  clagen  groet. 
Mijn  here  Walewein  seide  doe, 
Daer  al  die  lieden  horden  toe : 
„Ic  sal  morgen  uten  hove  varen 
Ende  vort  an  wandelen  sonder  sparen 
Tote  dien  dat  ic  sal  weten  bloet 
Ocht  hi  es  levende  ochte  doet." 
Al  dat  selve  seiden  tien  stonden 

51  .XXX.  vander  tafelronden. 

Die  coninc  ne  wilde  niet  gehingen 
Datter  so  vele  ridders  gingen. 
Hi  seide  daer  souder  .x.  vaeren, 
Ende  datter  also  genoech  waren 
Sijn  si  goede  liede,  ende  dese  sal 

Walewein  selve  kiesen  al. 
Den  irsten  ridder  die  Walewein 
Coes  tote  hem  dat  was  Ywein^ 
Ende  die  ander  Garhies^ 

1720       Ende  die  derde  Gurrehes. 

Die  vierde  was  Mordrec^  die  was 
Niewinge  ridder  wgrden,  als  iet  las. 
Hestor  van  Mares  was  die  .v. ; 
Aglovel  die  .vi..  Dat  gedichte 

1725       Seghet  dat  hi  daerna  tenen  male 
Te  hove  brachte  Perchevale. 
Ende  vort  so  vele^  tuwaren^ 
Datter  .x.  met  Waleweine  waren. 
Walewein  beval  allen  desen 

1730       Datsi  gewapent  souden  wesen 

Ende  gereet  dies  ander  dages  te  verne. 
Si  seiden  si  soudent  doen  gerne. 
Des  ander  dages  alsi  hadden  gehort 
Messe  alle  .x.  si  quamen  vort 

1735  ^i^^  zale :  daer  brachtemen  voren 

Die  helege  diesi  alle  sworen^ 
Also  alsmen  te  sweerne  plach^ 
Dat  sine  souden  soeken  jaer  ende  dach , 
Hine  worde  eer  vónden^  harentare; 

1740       Ende  dat  si  ten  inde  vanden  iare 
Ten  hove  souden  weder  keren. 
Desen  eet  plagen  die  heren 
Te  doene^  die  uut  Arturs  hove  voren 
In  questen,  dat  si  aldus  sworen. 

1 745       Dus  scieden  die  heren  uten  hove  , 
Bi  des  conincs  orlove^ 
Ende  maecten  recht  hare  vart 
Ten  foreeste  van  Kamaloet  wart^ 
Ende  reden  tere  crucen  toe^ 

1750       Diemen  hiet  die  swerte  cruce  doe. 
Si  beetten  alst  Walewein  riet. 
Ende  twi  dat  die  swerte  cruce  hiet 

Sal  ic  u  ondecken  thant 

Wat  ic  daer  af  gescreven  vant. 
1755       Alse  Joseph  van  Aramathien 

Onder  die  heydine  ginc  castien^ 

Ende  hi  biden  wille  ons  Heren 

Vele  liede  hem  dede  bekeren 

Dat  si  al  lieten  hare  quade  wetten^ 
1760       Ende  si  hem  an  die  kerstine  setten; 

Also  die  coninc  Agestes  dat  ondervant^ 

Die  doe  here  was  in  dat  lant^ 

Dat  hem  sijn  volc  so  bekeerde 

Ende  Goede  ende  sine  wet  so  eerde 
1765       Hi  hads  groete  serichede. 

Ende  hi  was  sere  verwaent  mede^ 

Ende  hi  peinsede  dat  si  van  desen 

Quaet  te  bringene  souden  wesen^ 

Ende  dat  hi  gelike  toegen  soude 
1770       Dat  hi  kerstin  wesen  woude. 

Ende  hi  ontfinc  kerstinhede 

Ende  alle  sine  lieden  mede. 

Alse  Joseph  hadde  gewesen  daer 

JIJ.  dage  hi  vor  wech  dar  naer^ 
1775       Ende  liet  daer  .xij.  van  sinen  magen 

Dat  si  souden  in  allen  dagen 

Sermone  doen.  Mare 

Alse  die  coninc  wart  geware 

Dat  Joseph  wech  was  hi  omboet^  sonder  waen, 
1780       Die  meeste  van  sinen  lande  saen, 

Daer  hi  meest  trouwen  hadde  toe. 

Ende  hi  sprac  tote  hem  lieden  doe: 

„Ic  wille  ene  dinc  doen  daer  gi 

Alle  toe  moet  helpen  mi." 
1785       Si  vrageden  hem  wat  dat  ware. 

Hi  antworde  openbare: 

„Ic  bem  in  willen  dat  ic  sal 

Dat  volc  doen  weder  keren  al 

Tonsen  gelove;  want  sonder  waen 

1790       Dat  gelove  dat  ic  hebbe  ontfaen 
En  becoemt  mi  niet."  Doe  seide 
Een  sijn  na  vrient  sonder  beide, 
Dat  herde  wel  was  die  coninc 
Tien  tiden  bepenst  van  dier  dinc, 

1795       Ende  hi  seide  dat  hi  daer  toe 
Gerne  wilde  acorderen.  Doe 
Dede  die  coninc  sine  hoge  lieden 
Tote  hem  te  comene  ontbieden. 
Alse  si  quamen  gaf  hi  die  gebode 

1800       Te  anebedene  sine  Goede. 

Daer  waser  genoech  die  hen  setten 
Weder  te  haren  quaden  wetten. 
Die  dat  te  doene  niet  wilde  kiesen 
Moester  omme  sijn  hoeft  verliesen. 

1805       Dus  waere  vele  gedoet  sonder  sparen. 
Omdat  si  noch  niet  vast  ne  waren, 
Die  cleine  lieden,  ter  kerstij nre  wet 

50  hebben  si  hen  alle  geset 
Ter  mamerien  te  keerne  saen. 

1810       Alse  dat  die  coninc  hadde  gedaen 
Dedi  vangen  sonder  beide 
Josephs  .xij.  gesellen,  ende  seide 

51  souden  sine  Gode  anebeden 
Ocht  hi  soutse  doeden  ter  steden. 

1815       Si  seiden  dies  en  daeden  si  niet 
In  gere  maniere ,  wat  soes  gesciet. 
Alse  die  coninc  dat  verstoet 
Hi  deetse  oncleden  metter  spoet 
Ende  slepen  dore  die  port,  ende  leden 

1820       Tere  crucen  buten  der  steden. 

Die  Josep  hadde  gerecht  inden  ganc 
Vanden  foreeste,  dies  was  onlanc. 
Hi  dede  den  irsten  binden  saen 
An  die  cruce,  ende  dedene  slaen 

1825       Up  thoeft  met  enen  hamere  soe 

Dat  daer  die  herssenen  uut  liepen  doe. 

In  deser  manieren^  hordic  tellen^ 
Doedde  hi  die  .xij.  gesellen  ^ 

50  dat  vanden  bloede  die  cmce  wart 
Ende  vanden  hersenen  also  swart; 
Ende  bi  desen^  dat  suldi  weten  ^ 
Wast  die  swarte  cruce  geheeten. 

Dat  dus  vander  crucen  es  gesciet 
Dat  ne  seggic  over  waerheit  niet. 

Nu  begint  davonture  tellen: 
Alse  Walewein  ende  sine  gesellen 
Toter  crucen  waren  comen^ 
Dat  gi  hier  voren  horet  nomen  ^ 

51  beten  daer  ende  spraken 
Onderlinge  van  haren  saken. 
Walewein  riepse  ende  seide  thant: 
,,Gi  heren  ^  gi  sijt  alle  becant 
Over  goede  lieden  ende  wi 

Sijn  alle  ute  geporret  bedi, 

Dat  wi  om  te  wetene  niemaren 

Van  Lancelote  sullen  varen. 

Ende  men  sals  onscone  spreken  tuwart 

Es  dat  sake  dat  gi  over  niet  ne  vart. 

Hier  bi  radic  dat  gi  dit  foreest  dure 

Dese  weke  ridet  soeken  avonture." 

Binnen  desen  dat  Walewein  spreect  dese  wort 

Hebben  si  ene  stimme  ropen  gehort 

Lude  ende  met  groter  anxten  toe. 

Mijn  here  Walewein  seide  doe: 

„Ic  hore  lude  ropen;  hebdi 

Dat  luet  gehort?"  Si  seiden :  ,Ja  wi." 

—  „Laet  ons  dan  varen  der  wart." 

Ende  si  daedent  metter  vart 

Om  té  weten  daer  af  niemaren. 

Si  hadden  onverre  gevaren 

Dat  si  ontmoetten  ene  ioncfrouwe 

Op  een  part  drivende  groeten  rouwe. 

Alse  her  Walewein  quam  bat  nare 

Hi  groettese  ende  vragede  hare 
1865       Waer  omme  si  weende  so  sere. 

50  seide :  „Ic  wene  ^  here , 

Om  den  besten  ridder  van  erderike, 
Diemen  verslaet  jamerlike 
Ende  oploept  in  die  valeye  daer/' 
1870       Hi  seide:  „Joncfrouwe^  wist  ons  waer^ 
Ende  leet  ons  lieden  ter  steden." 

51  sprac :  ,,Die  wech  salre  u  leden; 
Vart  ende  bescermtene  metter  vart." 
Si  voren  alle  dare  wart^ 

1875       Ende  alsi  in  die  valeye  quamen 

Vonden  si  enen  ridder  ende  vernamen 

Dattie  riddre  na  sire  macht 

Aldaer  iegen  .x.  ridders  vacht : 

Ende  hi  hadse  som  geslegen  doet. 
1880       Walewein  riep  op  hen  met  haesten  groet  ^ 

Ende  alsi  Waleweine  vernamen 

Ende  die  andre^  die  met  hem  quamen^ 

Op  hen  tors  comen  metter  spoet 

Si  vloen^  bedi  si  waren  te  voet. 
1885       Walewein  stac  doer  die  scoudere  onsoete 

Dien  genen  dien  hi  irst  gemoete; 

Ende  die  gene  die  mochten  vlien 

Vloen  in  dat  foreest  mettien. 

Ende  alse  Walewein  dochte 
1890       Dat  hise  niet  hervolgen  en  mochte 

Hi  keerde  weder  thant 

Ter  steden^  daer  hi  den  ridder  vant. 

Walewein  sprac:  ,,Ine  weet  wie  gi  sijt^ 

Gi  hadt  hulpen  noet  nu  ter  tijt.'' 
1895       Mettien  Walewein  geware  wart 

Dattie  riddre  hadde  .ij.  swart; 

Des  hem  sere  wonderde  doe 

Ende  alle  sinen  gesellen  toe. 

Walewein  sprac:  ,,En  waendic  u  niet  moven 
1900       Ende  u  niet  en  wilde  vernoyen^ 


200 


Ic  soude  u  vragen  enen  dinc  nu." 
Die  ridder  seide :  „Ine  mach  u 
Gene  dinc  nu  octroyeren 
Het  ne  ware  in  derre  manieren^ 
1905       Dat  ic  eer  uwen  name  hadde  verstaen." 

—  „Ic  hete  Walewein"^  sprac  dander  saen. 

—  „Ay  sidi  dat!  Walewein^  nu  vraget 
Al  dat  u  te  vragene  behaget/' 
Walewein  dankets  hem  herde. 

19 10       Hi  vragede  hem  twi  hi  .ij.  zwerde 

Voerde  over  hem.  Hi  seide :  „Ic  sal 

U  van  desen  vroet  maken  al." 

Hi  ontgorde  beide  die  zwerde  daer  naer 

Ende  hinc  teen  an  enen  boem  daer; 
191 5       Dat  ander  leide  hi  int  groene 

Ende  knielder  voren  na  tgone^ 

Ende  cussede  den  appel  daer  af  mede. 

Daer  na  trac  hijt  uter  scede^ 

Het  ne  bleec  maer  te  halven  zwaerde^ 
1920       Het  was  tebroken  in  die  middewaerde. 

Dat  doch  te  mijn  her  Waleweine  wonder  wesen. 

Mijn  here  Ywein  sprac  na  desen 

Toten  riddre:  „Wats  dit^  here^ 

Ne  hebbedi  vanden  zwerde  nemmere?" 
1925       —  jj^y  ic"^  antworde  hi  hem  weder. 

Hi  keerde  den  scoe  dat  op  dat  neder  ^ 

Ende  tander  stic^  dat  inden  scoe  was^ 

Dat  viel  daer  neder  in  dat  gras. 

"Hem  allen  wonderde  van  dien^ 
1930       Bedi  si  hadden  wel  gesien 

Vallen  vanden  pointe  vanden  zwerde 

Dropel  bloets;  des  wonderde  hen  herde. 

Walewein  vragede  wat  mocht  wesen. 

Die  ridder  spmc:  „Wat  dunct  u  van  desen?" 
^935       —  „Wats  mi  dunct"^  antworde  hi^ 

„Het  es  bloet^  dat  dunket  mi." 

Ywein  sprac  ten  gesellen  na  dien : 

,,Dusdaen  wonder  ne  hebbedi  niet  gesien." 

Walewein  sprac :  „Here ,  soudemen  moegen 
1940       Die  stucken  weder  te  gader  voegen?" 

—  „Jaet^  herde  wel"^  sprac  hi  daer  nare^ 

„Opdat  die  riddre  hier  ware^ 

Die  davonturen  te  hoefde  al 

Vanden  Grale  bringen  sal." 
1945       Mijn  here  Walewein  begonste  pensen  doe. 

Doe  sprac  hem  die  riddre  aldus  toe : 

„Here^  nu  provets  ints  vader  namen 

Ende  tsoens  ende  tehelichts  geest  te  samen, 

Ocht  gi  dit  zwert  sout  moegen 
1950       Enichsins  te  gader  voegen." 

Walewein  deder  toe  sine  macht, 

Ende  alst  hem  te  doene  ontvacht 

Begonste  die  riddre  wenen  sere 

Ende  seide :  ,,Na  dien  dat  gi,  here, 
1955       Van  deser  dinc  gefaelgiert  sijt 

Ine  weet  waer  getiden  nu  ter  tijt." 

Doe  provets  mijn  here  Ywein  ter  stede, 

Ende  alle  hare  gesellen  mede; 

Ende  si  faelgierden  alle  te  samen. 
1960       Ende  hi  vragede  om  haerre  alre  namen. 

Si  noemdense  hem,  ende  hi  seide  na  dien: 

,,Gi  heren,  hier  bi  moegedi  sien 

Dat  in  u  lieden,  des  sijt  gewes, 

Niet  also  groete  doeget  es." 
^9^5       —  ?5^y  here",  sprac  Walewein  doe  saen, 

„Doet  ons  die  avonture  verstaen 

Ende  dat  wonder  vanden  zwerde  nu." 

Hi  seide:  „Here,  ic  segt  u. 

Gi  hebt  hier  te  voren  gehort  wale 
1970       Vanden  edelen  riddre  houden  tale. 

Die  Joseph  hiet  van  Aramathien, 

Die  Jhesus  den  sone  Marien, 

Vander  heleger  crucen  dede. 

Die  in  dit  lant  quam  ende  reet  mede 

1975       Door  een  foreest  van  brochen  lant^ 
Daer  hi  enen  sarrasijn  vant. 
Si  ondergroetten  hen;  daer  nare 
Vragede  elc  andren  wanen  hi  ware. 
Joseph  antworde  den  andren  das^ 

1980       Dat  hi  van  Aramathien  was. 

Doe  sprac  tote  hem  die  heidine  man : 
„Wie  was  die  di  hier  brochte  dan?" 
Josep  antworde:  „Ic  segt 
Die  gene^  die  al  die  wege  can  nu: 

1985       Hi  brachte  mi  hier  in  dit  lant." 

—  „Wat  manne  bestu?"  sprac  hi  thant. 
Joseph  antworde  hem  tien  stonden: 
„Ic  bem  een  ersatre  van  wonden." 

—  „Bestu  ersatre  dan?"  —  „Jay  ic".^  seide  hi. 
1990       Hi  sprac:  „Du  sout  dan  varen  met  mi 

Daer  mijn  broeder  ziec  leget^  sonder  waen^ 

Ende  anderhalf  iaer  heeft  gedaen. 

Noit  ne  mochtene  meester  genesen 

Van  allen  die  tote  hem  hebben  gewesen." 
199S       Joseph  antworde  dat  hine  sal 

Bi  Goeds  hulpe  genesen  al. 

„Wat  Goede  meenstu?"  sprac  die  sarrasijn. 

Du  weets  wel  dat  maer  .iiij.  Goede  en  sijn^ 

Mahomet^  Tervagaen  ende  Apollijn 
2000       Ende  Jupiter^  dits  waerheit  fijn. 

Negeen  van  desen^  sonder  waen^ 

Ne  wille  hem  te  staeden  staen; 

Ende  du  bi  wille  van  desen 

Waenstu  danne  genesen?" 
2005       Josep  antworde  den  Sarrasijn  doe: 

„Ic  en  willere  genen  van  desen  toe; 

Het  sijn  Goede  die  niet  ne  doegen^ 

Ende  die  niemen  helpen  moegen. 

Du  waenste  dat  si  di  helpen  moegen  ^  daer  bi 
2010       Bestu  bedroegen^  dat  seggic  di." 

—  „Ic  ne  ben  niet"^  sprac  die  sarrasijn^ 

„Ic  ne  mach  daer  bi  niet  bedroegen  sijn 

Omdat  mijn  gelove  vast  es  ende  gcet." 

Joseph  antworde  alse  hijt  verstoet: 
2015       jjSegestu  danne^  dat  sijn  Goede  geraect 

Die  idelen  diemen  met  handen  maect^ 

Ende  si  meer  machts  hebben  in  die 

Dan  du  op  hen?'*  —  ,Jay  ic"^  sprac  hi. 

Hi  sprac :  ,,Comic  te  dinen  huus  ic  sal  togen 
2020       Noch  tavont  dat  si  niet  helpen  moegen  ^ 

No  di^  no  hem  selven  mede^ 

No  andren  in  gene  stede. 

Alsi  tes  sarrasijns  castele  quamen 

Si  gemoetten  ende  vernamen 
2025       Enen  goeden  man  thare  vart 

Ende  met  hem  enen  onbonden  Hebart. 

Die  Hebart  spranc  anden  sarrasijn 

Ende  trocken  vanden  perde  sijn. 

Die  Heden  van  den  castele  liepen 
2030       Na  den  Hebart;  ende  si  riepen^ 

Si  weenden  ende  si  dageden  sere 

Alsi  doet  saegen  haeren  here. 

Si  namen  Joseph  thanden 

Ende  bonden  hem  optien  rucge  die  handen. 
2035       Doemen  leedde  te  hove  wart 

Trac  die  drossate  sijn  zwart  ^ 

Daer  hine  int  been  mede  wonde. 

Ende  het  brac  mids  ontwee  tier  stonde^ 

Ende  die  helecht  daer  af  altoe 
2040       Bleef  stekende  in  Josephs  been  doe. 

Ende  alse  Joseph  inden  tor^  sonder  waen^ 

In  vangnessen  soude  gaen 

Vragede  Joseph  twi  menne  werde  soe. 

Si  seiden:  „Wi  willen  datmen  dus  doe." 
2045       Joseph  seide :  „Ay  gi  heren  ^  eer  gi 

In  die  vangnesse  dus  leedt  mi 

Doet  mi  alle  die  sieke  comen  nu^ 

Die  ten  castele  horen  ^  des  biddic  u." 

Si  spraken:  „Waer[toe]  soude  dat  wesen?" 

2050       Hi  seide :  „Ic  salse  alle  genesen." 
Si  brochten  vort  ten  irsten  deele 
Des  heren  broeder  vanden  castele^ 
Die  int  hoeft  hadde  ene  wonde. 
Alsen  Josep  sach  hi  vragede  tier  stonde 

2055       Hoe  lange  hi  gewont  hadde  gesijn. 

„Een  half  jaer"^  antworde  die  sarrasijn; 
„Ende  mochti  mi  hier  af  genesen 
Ic  soude  u  rike  man  doen  wesen 
Vort  an  al  u  leven  dure.*' 

2060       Joseph  loech;  ter  selver  ure 

Hi  sprac:  „Hoe  mochstu  mi  maken  dan 
Rike^  du  best  selve  so  arm  man 
Dattu  ne  heves  een  twint?*' 
Alse  die  Sarasijn  horde  tgint 

2065       Hi  seide:  „Ic  hebbe  in  mijn  gewout 
Groet  goet^  selver  ende  gout, 
En  es  dat  niet  groete  rijcheit  nu?" 

—  „Neent",  sprac  Joseph,  „dat  moegestu 
Bi  di  selven  weten ,  horre  nare  : 

2070       Oft  nu  al  vergadert  ware 

Dijn  goet,  dijn  selver,  dijn  scat, 

Dijn  rijcheit  ende  al  dat 

Du  heves  in  dit  erderike, 

Jane  soudstut  hem  geheellike 
2075       Geven  die  mochte  genesen  di?" 

—  „Jay  ic,  here",  antworde  hi. 
Joseph  sprac:  „Du  moeges  wel  dan 
Seggen  dattu  best  een  arm  man, 

Na  dien  datti  gebreect  .i.  dinc  allene. 
2080       Gout  noch  selver,  noch  rijcheit  gene 
Ne  maken  dien  man  niet  so  rike 
Alse  die  gesonde  doet,  sekerlike." 

—  „Gi  [segt  w]aer",  sprac  die  sarrasijn, 
„Ic  [soudt]  bejagen  mocht  soe  sijn." 

2085       Joseph  sprac:  „Bi  trouwen,  wiltu, 

Ic  hebse  di  bejaget  nu." 
Die  sarrasijn  sprac:  ,,Twelker  maniere 
Souttuse  bejagen  so  sciere?" 
Joseph  sprac  :  „Wiltu  geloven  an 
2090       Goede  du  salt  al  genesen  dan." 

—  „Ic  hebbe"^  antworde  die  sarrasijn^ 
„An  Goede  vaste  tgelove  mijn." 

—  „Blivet  an  enen  God  allene ; 
Maer  an  allen  vieren  gemene 

2095       Des  bestu  geonneert  te  mere" 

(Sprac  Joseph)  „ende  bedroegen  sere. 

Dese  Goede,  sekerlike, 

Machtu  proven  lichtelike. 

Dinen  broeder,  die  doedde  die  liebart, 
2100       Doe  draegen  vor  dine  Goede  ter  vart: 

Moegen  sine  weder  op  doen  staen 

Soe  machttu  seggen,  sonder  waen, 

Dat  si  van  groter  macht  sijn." 

—  „Op  te  doen  stane",  sprac  die  sarrasijn, 
2105       „Nes  niet  cleine;  ine  hebbe  niet  verstaen 

Dat  si  dat  iet  hebben  gedaen." 

Joseph  was  daer  na  ontbonden 
(Nidmen  en  wiste  van  sire  wonden 
Die  hi  int  been  hadde,  sonder  Avaen). 

21 10       Sie  sijn  in  die  mahomerye  gegaen. 

Die  sarrasine  daeden  draegen  dan 
Vor  Mahomette  den  doeden  man 
Ende  vor  die  andre  Goede  mede, 
Ende  baeden  hen  allen  daer  ter  stede 

21 15       Over  den  doeden  om  genaden. 

Dus  laegen  si  lange  ende  baeden. 
Alse  Josep  sach  van  hen  lieden 
Dat  hare  bidden  niet  mochte  dieden 
Hi  riep  lude :  „Onsalichge  lieden",  doe, 

2120       „Ende  sere  bedroegen  daer  toe. 

Hoe  sidi  onteert  ende  ontraect, 

Dat  gi  geloeft  an  beelden,  die  sijn  gemaect 


206 


Van  stenen^  van  houte^  ende  hebben  niet 
Macht  dat  si  moegen  helpen  iet. 

2125       Ende  gi  sijt  keytijf  ende  bedroegen, 
Die  geloeft  dat  si  u  helpen  moegen. 
Nu  merket  ende  besiet  an 
Genen  sterfliken  man, 
Hoe  sine  moegen  op  doen  staen." 

2130       Joseph  knielde  ende  seide  saen : 

„Ay  here  Jhesus  Karst,  helich  coninc, 
Die  mi  int  lant  brocht  om  dese  dinc, 
Dat  ic  hier  ter  lieden  nutscapen 
Uwen  helichgen  name  soude  boedscapen, 

2135       Ic  bidde  u,  here,  niet  om  mi, 
Om  uwen  lof,  ende  dat  daer  bi 
Gevordert  mach  sijn  kerstij nhede , 
Ende  dat  gi  moeget  toegen  hier  ter  stede 
Vor  deser  keytiver  oegen 

2140       Hoe  si  geonneert  sijn  ende  bedroegen, 
Dat  si  anebeden  ende  vanden 
Dese  beelden  gemaect  met  handen." 
Hi  custe  derde  ende  stoet  op  doe, 
Ende  sprac  daer  sijt  alle  horden  toe  : 

2145       „Here^  hier  saldi  uwer  Gode  macht  sien 
Ende  hoe  vele  es  te  gelovene  an  dien." 
Het  begonste  onlange  daer  naer 
Sere  donderen  ende  blexemen  daer; 
Die  erde  bevede,  die  locht  wart  zwart. 

2150       Daer  na  viel  die  donder  hart 

Op  die  beelde.  Doe  quam  daer  een  roec, 
Die  stanc  ende  herde  qualike  roec, 
Dat  niemen  wel  gedogen  ne  mochte 
Dies  gesmaecte^  dat  hen  dochte 

2155       Vander  lichame  sceden  die  herte. 

Si  vielen  in  onmachte  van  groter  smerte 
Alle  sonder  Josep  allene. 
Daer  na  bequamen  si  alle  gemene. 
Joseph  sprac  ten  sarrasinen  na  dien : 

2i6o       „Gi  heren  ^  nu  mogedi  sien 

Die  macht  van  uwen  Goeden  al  claer , 
Ende  ic  segge  u  over  waer^ 
Die  gene  die  u  beelde  waerp 
Te  neder  metten  donre  scarp^ 

2165       Dat  hi  u  also  werpen  sal 

Gine  betert  u  jegen  hem  al." 
Alse  Josep  hadde  gesproken  Mategran, 
Des  doedes  broeder^  seide  dan: 
,,Segt  ons  hoe  u  name  si." 

2170       —  „Ic  hete  Joseph"^  seide  hi. 

Die  ander  seide:  „Sidi  sarrasijn?" 

—  „Nenic^  ic  bem  kerstijn; 

Ic  gelove  anden  sone  ende  anden  vader 

Ende  anden  helichgen  geest  ^  die  algader 

2175       Sijn  een  God^  diet  al  mach 

Dat  hi  wille  doen^  heden  den  dach. 
Het  en  is  geen  so  besondicht  man 
Wille  hi  hem  jegen  Goede  betren  dan 
God  ne  salne  bringen  dat  hi  al 

2180       Boven  sinen  vianden  wesen  sal; 

Ende  jegen  Gods  macht  ^  sonder  waen^ 
Sone  mach  gene  dinc  gestaen." 
Mategran  sprac:  „Ic  worde  ge  ware  des^ 
Dat  hi  vele  machtichgre  es 

2185       Dan  ic  waende.  Sonder  waen^ 

Daeddi  minen  broeder  op  staen, 
Die  nu  doet  is^  ende  hi 
Daede  dat  hi  sprake  jegen  mi^ 
Ic  soude  geloven  al  mijn  leven 

2190       An  hem^  ende  nembermee  begeven." 
Tirst  dat  Josep  hadde  gehort 
Matagrans  tale  ende  sine  wort 
Hi  cnielde  ende  seide  oetmoedelike : 
„Ay  here^  du  stichtes  erderike 

2195       Ende  maecte  sonne^  sterre  ende  mane 
Ende  die  .iiij.  elementen  daer  ane^ 

Ende  van  Marien  waers  geboren, 

Der  gebenedider  maeget  vercoren, 

Ende  vanden  Joeden  tonrechte  gevangen 

Ende  an  ene  cruce  gehangen, 

Ende  smaecte  die  bitter  doet 

Om  ons  te  lossene  uter  noet, 

Ende  verrees  inden  derden  dage 

Van  doede  te  live,  sonder  sage, 

Ie  bidde  u,  here,  oetmoedelike , 

Dat  gi  an  desen  doeden  openbaerHke 

U  miracle  willet  toegen 

Vor  al  der  lieden  oegen." 

Josep  stoet  op,  ende  daer  na  saen 

Sagen  si  den  doeden  op  staen 

Ende  leven.  Alse  Josep  wart  geware 

Hi  weende;  met  goeder  herten  dare 

Dankede  hijs  Goede  soetelike 

Ende  sprac  tot  hen  allen  gemeenlike 

Die  daer  waren ,  ende  seide  mettien : 

,,Gi  heren,  nu  moegedi  wel  sien 

Die  God,  daer  ic  af  spreke,  dat  hi 

Machtichger  dan  enich  ander  si." 

Na  desen  worde  sijn  si  gevallen 

Joseph  te  voete  met  allen 

Ende  seiden:  „Wie  houdens  ons  alle  an 

Ende  al  hebben  wie  mesdaen  tote  nu 

Ende  die  sotheit  gedaen  simpelike 

Met  dat  wi  gelove[den]  qualike, 

Wie  willen  daeraf  in  baten  staen 

Ende  willen  alle  anevaen 

Al  swelke  wet  vort  mere 

Te  houdene  onder  ons,  lieve  here, 

Alse  gi  selve  sult  visieren. 

Dat  gi  sculdich  sijt  in  allen  manieren." 

Dus  verwan  Joseph  al  geheel 

Die  gene  die  waren  in  dien  casteel. 

Dat  si  dat  doepsel  ontfingen. 

Alse  geware  wart  van  dien  dingen 

Die  drossate.  die  Joseph  te  voren 

Int  been  wonde,  alse  gi  moeget  horen, 

Hi  kinde  vor  hen  allen  tier  stont 

Hoe  hi  Joseph  hadde  gewont, 

Ende  hoe  hi  tswert  in  Josephs  been  brac , 

Ende  teen  inde  daer  in  stac, 

Die  helecht  vanden  swerde.  Na  dien 

Dede  Matagran  dat  been  besien, 

Ende  vanter  in  dat  stic  vanden  swerde. 

Doe  worden  si  temayiert  herde 

Alsi  deser  dinc  worden  geware. 

Mategran  sprac  te  Josep  dare  : 

„Suldi  genesen  moegen  van  desen?" 

Hi  sprac:  „Ic  sal  wel  genesen 

Bider  hulpen  van  onsen  here, 

Maer  gi  sult  genesen  ere 

Van  uwer  wonden,  des  geloeft, 

Die  gi  hebt  in  u  hoeft." 

Josep  dede  na  dese  dingen 

Dat  vanden  swerde  was  bleven  bringen, 

Den  appel  ende  hilte  twaren, 

Ende  hi  maecte  sonder  sparen 

Een  teken  vander  cruce  tier  stonde 

Ter  stede  daer  hi  hadde  die  wonde. 

Hem  allen  die  des  saegen  toe 

Wonderde  des  sere  doe 

Dat  een  twint  bloet  niet  ne  brac 

Ter  stede  daer  men  tswert  uut  trac. 

Alse  Josep  die  stucken  hadde  gesien 

Van  den  swerde  hi  sprac  mettien: 

„Aij  swert,  dune  werts  nembermere 

Te  gader  geheelt  in  genen  kere 

Vor  dien  dat  di  die  gene  sal 

In  sine  hant  houden,  die  al 

Die  avonturen,  in  waren  dingen, 

Van  dien  Grale  ten  inde  sal  bringen. 

Tirst  dattu  coemst  in  sine  hant 

Die  stucken  sullen  vergaderen  thant." 

Ende  die  van  dien  castele  aldure 

Ontfingen  doepsel  al  tier  ure. 

Josep  bleef  lange  aldaer 

Met  desen  swerde^  ende  daer  naer 

Bejaege[dic]t  met  groter  cracht 

Ende  hebt  also  bewacht 

Van  dien  dat  ic  irst  gecreech  dit  zwart 

Dat  noit  sint  getrect  en  wart 

Sonder  nu,  daer  gi  bi  stoet. 

Nu  hebbedi  gehort  waerbi  dat  bloet. 

Van  dat  gi  vraget  waer  omme  ic  doe 

Knielde  doe  icker  ginc  toe, 

Dat  was  dat  ic  ben  seker  des 

Dat  ene  helege  dinc  es." 

Hestor  seide  tote  hem  ter  tijt : 
„Bi  wat  redenen  cussedijt?" 
Hi  seide:  „Bi  dien,  dat  op  dien  dach, 
Dat  ic  dat  zwert  gecussen  mach 
Dat  ic  al  dien  dach,  sonder  waen, 
Gene  doetwonde  mach  ontfaen." 
Here  Walewein  seide:  „Hoe  heet  di? 
Des  biddic  dat  gi  segget  mi.'' 

—  „Ic  hete  Elizer,  sekerlike, 
Ende  mijn  vader  es  die  rike 
Coninc  Vesschere,  die  hout  in  hant 
Dat  Grael,  dat  wide  es  becant." 

—  „Here  riddre,  wat  vaerdi  soeken  nu 
Sprac  Walewein.  —  „Here,  ic  sochte  u 
Omdat  gi  sout  proven  oft  gi  moegen 
Dit  zwert  iet  sout  weder  voegen." 
Mijn  here  Ywein  sprac  hem  dus  an: 
„Ic  segge  u  wat  gi  sult  doen  dan. 

Wie  sijn  geporret,  dats  waerheit  fijn, 
In  die  meeste  queste  die  mach  sijn 
Nu  in  desen  erderike 

Om  enen  ridder^  sekerlike^ 

Daer  wi  niet  af  ne  weten  bloet, 

Weder  hi  levende  si  so  doet. 

Bi  deser  redene  so  soudic  u 

In  rechten  rade  wel  raden  nu 

Met  ons  varen  tote  dien  stonden 

In  die  queste^  dat  wine  vonden, 

Opdat  hi  vonden  moege  wesen; 

Bedi  ic  bem  seker  van  desen, 

Dat  hi  sal  inden  u  besichede 

Opdat  stervelijc  manlij  chede 

Daertoe  helpen  mach  och  can." 

Eliser  seide  :  ,,Wi  es  hi  dan,  * 

Die  van  so  groter  werden  es?" 

Walewein  seide:  „Sijt  seker  des, 

Dat  es  Lancelot  van  Lac." 

Alse  dit  horde  Elizer  hi  sprac: 

„In  u  queste  en  comic  niet  nu, 

Ine  hebber  niet  te  done,  dat  seggic  u, 

Ende  ic  en  hebs  genen  orlof  mede. 

Maer  vindine  teneger  stede 

Gi  mocht  hem  seggen  dat  hi  vare 

Tes  conincs  Vesschers ,  want  hi  dare 

Mi  sal  moegen  vinden  ende  sien." 

Hi  bevalse  Goede :  mettien 

Hi  sciet  van  hen  ende  die  ioncfrouwe. 

Die  Waleweine  met  groten  rouwe 

Daer  brachte  daer  hi  bescudt  wart, 

Ende  reden  tes  conincs  Vesschers  wart. 

Walewein  sciet  oec  danen  doe 

Ende  alle  sine  gesellen  toe. 

Ende  elc  van  hen  allen  gemene 

Nam  sinen  wech  bi  hem  allene. 

Nu  laet  ic  van  hen  die  tale. 

II.    15994         x\ldus  sciet  Lanceloet  tien  tide 
15995      Van  hare  drove  ende  blide  : 
Drove  om  Lyoneels  wille  ^ 
Daer  hi  niet  af  lude  no  stille 
In  en  gere  maniere  mochte  verstaen; 
Ende  hi  was  blide  ^  al  sonder  waen, 
16000      Om  Hestore^,  dien  hi  vinden  sal 
In  corten  tiden^  heeft  hijs  geval. 
Hi  reet  so  toter  noenen  toe, 
Ende  quam  in  een  out  foreest  doe, 
Daer  hi  ene  oude  capelle  sach, 
16005      Daer  ene  oude  hermite  in  lach. 

Omtrint  die  kapelle  was  een  kerchof, 
Ende  daer  stont  ten  ingange  daer  of 
Een  cruce  ende  .i.  marberijn  steen  toe, 
Daer  lettren  an  waren,  die  spraken  soe: 
160 10      „O  riddre,  die  dit  lant  vaers  dore 
Om  te  sokene  avonture, 
Ne  wiltu  niet  sterven  sone  com  niet 
In  dit  foreest,  wat  soes  gesciet; 
Dune  salter  niet  uut  moegen  ontgaen 
16015      Sonder  doet  ocht  scande,  sonder  waen." 
Die  cnape  die  met  Lancelote  was 
Seide  alse  hi  die  lettren  las: 
„Here,  nu  ne  vardi  vordre  niet. 
Na  dat  gi  dit  gescrifte  siet." 
16020     Die  cnape  en  behorde  hem  niet  toe, 

Dan  hi  ane  hem  bi  avonturen  quam  doe. 
Lanceloet  vragede  hem  also  houde 
Waer  hi  varen  soude. 
Die  cnape  antworden  sonder  sparen: 
16025      „Here,  ic  sal  tenen  castele  varen 

In  gene  side  den  bossche."  —  „Soe  souttu 

Den  wech  recht  vort  varen  nu?" 

—  ,Jay  ic^  here",  sjorac  hi  metter  vart, 
,,Daer  en  es  gheen  ander  wech  der  wart." 

—  ,,Nu  vare  dan  vore  wart" ,  seide  hi, 
„Sekerlike,  ic  volge  di." 

—  „Ay  here",  seit  hi,  „ne  coemt  niet  mede, 
Het  ware  alte  groete  sothede; 

Ja  en  verstaedi  niet  die  lettren,  here?" 

—  ,,Daer  af  ne  houdic  min  no  mere 
Ic  ne  laets  niet,  ic  ne  salre  gaen." 
Hi  sach  dattie  hermite  ondaen 

Die  kapelle  hadde  binnen  desen 
Ende  woude  sine  vespere  lesen. 
Lanceloet  groettene  doe,  ende  hi 
Groetene  weder  ende  seide:  „Wat  soecti?" 

—  ,,Ic  soeke",  seit  hi,  ,,al  dore  dat  lant 
Enen  ridder,  es  Lyoneel  gênant." 

—  „Hoe  heetti?"  —  ,,Ic  heete  Lanceloet." 
Doe  seide  die  hermite  al  bloet : 

,,Ic  hebbe  van  u  ter  meniger  tijt 

Horen  spreken,  bedi  gi  sijt 

Die  beste  die  leeft  nu  ten  stonde, 

Nadat  vele  lieden  orconden. 

Het  ware  overgrote  scade 

Vordi  iewerinc  bi  dommen  rade 

Daer  gi  niet  ne  mocht  keren  dan; 

Daer  souden  lieden  verliesen  an. 

Ic  ne  rade  u  niet  vorder  te  verne 

Int  foreest,  in  spele  nocht  in  scerne; 

Daer  sijn  binnen  desen  naesten  .ij.  jaeren 

Wel  .c.  ridders  gevaren, 

Die  mi  hadden  gesekert  al, 

Haddem  God  gegeven  geval 

Dat  si  hadden  behouden  tleven. 

Dat  si  souden  sijn  comen  hier  beneven 

Om  mi  te  seggene,  tuwaren, 

Hoe  si  daer  hadden  gevaren ; 

Noit  en  quamer  een  weder  tote  mi. 

Ic  weet  wel  dat  si  doet  sijn^  daer  bi 

Seggic       here^  die  nu  ter  tijt 

Pilaer  van  ridderscape  sijt, 

Dat  gi  niet  vort  ne  vart  nu , 

Want  gine  keert  niet^  dat  seggic  u." 

—  „Nu  segt  mi",  seide  Lanceloet  saen^ 

,,Die  lettren,  die  daer  gescreven  staen^ 

Hebben  sire  iet  lange  gewesen?" 

Die  hermite  antworde  te  desen, 

Si  hadden  daer  wel  geweest  .vi.  jaer; 

Maer  sine  wisten  hoe  si  quamen  daer. 

Daer  en  halp  geen  ontraden,  twaren, 

Lanceloet  woude  emmer  vort  varen. 

Alse  den  hermite  dochte 

Dat  hijt  hem  niet  ontraden  ne  mochte 

Hi  sprac  tote  Lancelote :  „Ay  lieve  here , 

Ic  bid  u  dat  gi  blijft  tavont  mere  : 

Hets  wel  na  a^vont  nu  ter  wilen, 

Want  eer  gi  reet  .ij.  milen 

Salt  nacht  sijn,  ende  optie  erde 

Suldi  liggen  met  uwen  perde 

Ende  hebben  in  alre  wisen 

Breke  van  dranke  ende  van  spisen, 

Dies  gi  genoech  moeget  hier  hebben  nu, 

Ende  die  cnape  die  es  met  u." 

So  dat  int  inde  dede 

Lanceloet  des  hermiten  bede , 

Diene  te  gemake  dede  sere 

Met  dat  hem  verleende  onse  here. 

Lanceloet  vrageden  ocht  hi  iet 

Wiste  hoe  dat  foreest  hiet. 

Die  hermite  seide :  „Hets  geheten 

Dat  verloren  foreest,  wildijt  weeten, 

Omdat  niemen  int  lant  vroet  es 

Wat  wesene  in  dat  foreest  es. 

Hets  soe  verloren,  sonder  waen, 

Datmen  gene  dinc  vort  ne  mach  verstaen 
Van  hem  diere  in  gaen^  cleine  ocht  groet." 

—  „Dat  es  groet  wonder",  sprac  Lanceloet, 
„Hets  wech  sonder  keren,  dunke  mi; 

Ic  salre  in  varen  sien  wat  si 
Ende  waer  si  sijn  gebleven  alle." 

—  ,,God  ghevet  u  te  goeden  gevalle", 
Sprac  die  hermite,  „ine  was  noit  ere 
Om  enen  man  besorget  so  sere." 

Des  ander  dages  quam  Lanceloet  vort 
Alse  hi  messe  hadde  gehort 
Vanden  helichgen  geest,  ende  nam  orlof 
An  dien  hermite  ende  scieter  of. 
Ende  die  hermite  bat  sere 
Vor  hem  Gode  onsen  here , 
Dat  hine  daede  keren  gesont. 
Hi  voer  int  foreest  tier  stont, 
Ende  die  sciltknecht  vor  met  hem  daer. 
Lanceloet  vragede  hem  daer  naer 
Met  wien  hi  was.  Hi  antworde  des: 
„Metten  coninc  Pelles." 
Also  alse  hi  reet  int  foreest  vorwart 
Hi  ontmoette  in  sine  vart 
Ene  joncfrouwe ,  die  ge  vort  brochte 
Een  brecskin  als  hem  dochte. 
Hi  hadde  sinen  helm  af  gedaen 
Om  dat  hi  met  heyten  was  bevaen, 
So  dat  sijn  anscijn  was  al  bloet. 
Mettien  groette  Lanceloet 
Die  joncfrouwe  ;  maer  si 
Ne  sprac  een  wort  niet ,  want  hi 
Dochte  hare  so  scone  wesen , 
Dat  si  hare  scoffierde  bi  desen  ; 
Ende  si  bleef  houdende  nadien  , 
Alse  diene  woude  bat  besien. 
Hi  hadde  groet  wonder  waerbi 
Sine  so  besach.  Doe  seide  hi : 

„Wat  segt  di^  wat  dunct  joncfrouwe?'* 

Si  seide :  ,,Mi  dunct ^  bi  mire  trouwe^ 

Alte  groete  scade  nu  ter  tijt^ 

Dat  also  scone  lichame  alse  gi  sijt 

Dus  vart  recht  vort  te  sire  doet; 

Ende  hets  verlies  alte  groet; 

Want  gine  mocht  niet  comen  wesen 

In  vreseliker  foreest  dan  in  desen." 

Hi  seide:  ,,Ne  vervart  u  niet^ 

Bedi^  joncfrouwe^  men  niet  ne  siet 

Alle  die  ongevalle  gescien 

Daer  hem  die  lieden  af  ontsien/' 

Si  seide :  „God  bescermes  u ; 

Mi  ware  leet  mesfielt  u  nu." 

Ende  hi  sciet  mettien  van  hare. 

Die  cnape  seide  tot  hem  daer  nare : 

„  Ay  lieve  here ,  hort  na  rade , 

Ende  hebt  uwes  selfs  genade 

Ende  keert:  en  hebbedi  niet  die  joncfrouwe 

Gehort^  die  om  u  heeft  groten  rouwe ^ 

Die  u  noit  ne  sach^  ende  seget  al  bloet, 

Here,  dat  gi  vart  in  uwe  doet; 

Die  gene  sullen  in  haeren  sinnen 

Te  rechte  drove  sijn  die  u  kinnen, 

Nadien  dat  u  so  sere  claegen 

Die  gene  die  u  noit  ne  saegen. 

Om  Goede,  keert,  ende  ic  sal  nu 

Keren  om  die  minne  van  u 

Tote  dat  gi  uten  foreeste  sijt." 

Hine  wouts  niet  doen  te  dier  tijt. 

Daer  na  sijn  si  in  enen  beemt  comen. 

Daer  hebben  si  .xxx.  pawelgoene  vernomen 

Gericht,  die  scoenste  die  gesien 

Lanceloet  hadde  noit  vordien, 

Daer  .iiij.  pijnbome  binnen  stonden 

Deen  jegen  den  andren  tien  stonden; 

Ende  si  stonden  gericht  al  ront. 

i6i75  In  die  middelt  van  al  stont 

Een  setel,  die  yvorijn  was; 
Gedect  met  samite^  als  iet  las, 
Ende  opt  samijt  stont  .i.  trone  daer, 
Die  groet  van  goude  was  ende  swaer, 

16180  Ende  al  omtrint  den  pijnboemen  waren 

Ridders  ende  vrouwen,  tuwaren. 
Sulke  ridders  hadden  wapene  an, 
Ende  sulke  waren  ontwapent  dan, 
Ende  dansten  alle  tien  stonden, 

16185  S^^^  ^^^^t  helme  gebonden. 

Alse  Lanceloet  sach  sprac  hi  mettien 
Dat  hi  dat  geselscap  woude  sien , 
Ende  dat  hem  wel  dochte  das. 
Dat  ghint  een  scone  geselscap  was, 

16 190  „Ende  sine  toenen  niet  men  ne  mach 

Dit  foreest  liden  heden  den  dach 
Coenlike  ende  met  payse  over  al. 
Ondanc  moet  ic  hebben,  ic  ne  sal 
Sien  waer  bi  si  die  feeste  doen." 

16 195  Ende  als  hi  leet  tirste  pawelgoen 

Hem  verkeerden  thant  bede 
Sijn  bloet  ende  sine  herte  mede; 
Want  dat  vordien  tiden  sijn  moet 
Niewerinc  toe  dan  te  ridderscape  stoet 

16200  Ende  te  starken  stouten  orlogen, 

Hi  wart  nu  also  bedroegen. 
Dat  hem  al  sine  herte  droech  doe 
Te  dansene  ende  els  niewerinc  toe, 
Ende  vergat  sire  vrouwen  tier  steden 

16205  Ende  al  sire  gesellen  mede, 

Ende  sijns  selfs,  so  dat  hi  beette  af, 
Ende  hi  sijn  pert  te  houdene  gaf 
Den  cnape,  ende  warp  uut  sire  hant 
Den  spere  ende  den  scilt  thant, 

162 10  Ende  ginc  al  met  sinen  helme  gebonden 

Ane  dien  dans,  ende  nam  tien  stonden 

Die  irste  joncfrouwe  die  hi  vant, 

Ende  danste  an  hare  thant^ 

En  de  begonste  dansen  ende  singen  toe, 

162 15  Gelijc  dat  dandre  daeden  doe^ 

Ende  sanc  ende  speelde  meer  tier  stede 
Dan  hi  noit  te  voren  dede. 
Ende  si  songen  enen  sanc 
Die  gemaect  was  onlanc 

16220  Vander  coninginnen  Genevre;  maer 

Die  knape  die  toehorde  daer 
Ne  verstont  niet  alse  si  daer  sprongen 
Alden  sanc  dien  si  daer  songen 
Inscone;  maer  hem  dochte, 

16225  Nadien  dat  hi  verstaen  mochte: 

„Wie  hebben  die  scoenste  coninginne 
Die  dese  werelt  hevet  inne." 

Alse  die  cnape  hadde  ontbeit  daer 
Lange  tijt ,  hem  vernoyede ;  daer  naer 

16230  Ginc  hi  tote  Lancelote  ende  seide : 

,,Here,  ic  lette  na  u  ende  beide; 
Hets  tijt,  laet  ons  wech  varen  hu/' 
Lanceloet  antworde :  ,,Noch  doer  u 
Ne  porric  niet,  noch  dor  andren  man." 

16235  knape  ontbeidde  noch  .i.  stuc  dan. 

Alse  die  knape  sach  die  sonne  sinken 
Ende  hem  Lanceloet  niet  woude  bedinken 
Dat  tijt  te  varne  ware 
Hi  ginc  weder  tot  hem  daer  nare, 

16240  Ende  vermaende  hem  van  varne  tier  stont. 

Ende  hi,  die  nieuwerinc  toe  en  verstont 
Dan  te  dansene  doe 
Ende  te  speelne  emmer  toe, 
Antworden  in  desen  manieren: 

16245  „Het  doet  goet  minne  antieren"; 

Ende  dit  was  die  sanc  die  si  songen  daer. 
Doe  wiste  die  cnape  al  claer 
Dat  Lanceloet  bedroeo;en  was 

Biden  danse ,  ende  was  drove  das , 
16250      Ende  vloecte  die  wile  metter  vart 
Dat  si  quamen  der  wart, 
Alse  die  beste  ridder  daer  bleef  gevaen 
Vanden  besten,  sonder  waen, 
Bi  toverien  ende  bi  sotheden; 
16255      Ende  hi  weende  sere  tier  steden. 

Ende  als  hine  niet  bringen  ne  mochte 
Hi  reet  wech  in  droven  gedochte. 
16258      Nu  swiget  davonture  van  desen. 


11.    18 136         Da  venture  seget,  als  di  knape  sciet 
Van  Lancelote,  ende  hine  liet 
Inden  dans ,  dat  hi  wech  reet 
Ende  haesten  te  ridene  gereet, 

18 140      Om  dat  hi  lange  hadde  gemert. 
Hi  voer  wech  sere  verert 
Ende  drove  ,  omdat  hem  dochte 
Dat  Lanceloet  daer  wel  bliven  mochte 
Dansende  al  sijn  leven  lanc. 

18 145      Dar  dansede  Lanceloet  ende  sanc 
Alse  dandre  deden  doe. 
Dat  duerde  toter  vespertijt  toe; 
Ende  alsmen  eten  soude  gaen 
Quam  ene  joncfrouwe  tot  hem  saen  , 

18150      Die  hem  seide :  ,,Here,  ic  segt  u, 
Gi  moet  sitten  in  desen  setel  nu, 
Ende  wi  selen  setten,  des  geloeft, 
Dese  guldine  crone  op  u  hoeft." 
Hi  seide  dat  hi  niet  ene  bone 

18 155      En  micte  op  eten  no  op  crone, 
Noch  dat  hi  gerde  ander  saken 
Dan  dansen  ende  blide  te  maken. 

—  ,,Gi  moet  hier  sitten"^  seide  si; 
„Wi  selen  weten  oft  wi  daer  bi 
18160  Telivereert  selen  wesen  bi  u. 

Ende  telivererdi  ons  niet  nu^ 

50  blijfdi  met  ons  nu  ten  tiden; 
Ende  wi  moten  hier  ontbiden 
Tote  dattie  gene  hier  comen  sal^ 

18165  Die  ons  loessen  sal  van  al 

Der  sotheit  daer  wi  nu  in  sijn." 
Hi  seide :  „Hets  wel  di  wille  min : 
Ic  salder  op  sitten  dies  gijt  wilt  also." 
Hi  ginc  opten  setel  sitten  doe , 

181 70  Ende  si  sette  hem  die  crone  op  thoeft^ 

Ende  si  seide:  „Here,  des  geloeft, 
Dat  gi  seker  moget  wesen  des^ 
Dat  uwes  vader  crone  op  u  hoeft  es." 
Hi  sach  opwerd,  ende  hi  sach  vallen 

181 75  Vanden  torre  neder  met  allen 

Ene  ymage^  di  gemaect  was  rike, 
Rechte  na  eens  conins  gelike^ 
Ende  viel  soe  sere^  dat  si 
Te  sticken  brac;  ende  daer  bi 

18 180  Falgierde  die  toverie  daer. 

51  quamen  alle  weder  daer  naer 
In  haren  sin^  daer  si  vor  desen 
Lange  ute  hadden  gewesen. 
Alse  Lanceloet  ward  geware  das^ 

18185  Dat  op  sijn  hoeft  ene  crone  was^ 

Warp  hise  van  sinen  hoefde  neder 
Ende  ginc  vanden  setele  sitten  weder, 
Daer  hi  tien  tiden  niet  sitten  mochte, 
Bi  redenen,  alse  hem  dochte, 

18 190  Om  dat  teken  was  van  coninge. 

Ridders  ende  vrouwen  gemenelinge 

Ende  joncfrouwen  helsdene  sere, 

Ende  daden  hem  feeste,  ende  seiden :  „Here , 

Die  ure  dat  gi  hier  comen  sijt 

18195  Mote  sijn  gebenedijt! 

Want  gi  hebt  ons  geworpen  daer  mede 
Uter  meester  sothede 
Daer  enege  liede  in  quamen  noit  ere; 
Ende  wine  waren  ut  comen  nembermere 

18200  En  haddu  God  niet  gesint  hire." 

Si  leidene  opten  torre  scire, 
Daer  si  deden  comen  knapen, 
Ende  dadene  haestelijc  ontwapen. 
Doe  quam  daer  een  jonc  ridder  vort, 

18205  Ende  sprac  tot  Lancelote  dese  wort : 

,,Ic  seide  dat  in  allen  maniren 
Dese  toverie  niet  soude  falgiren 
Vor  dat  gi  quaemt  te  deser  stede, 
Ende  hets  wel  geproefde  dinc  mede, 

182 10  Dat  gi  een  di  beste  riddere  sijt 

Die  nu  in  die  werelt  es  te  derre  tijt, 
Ende  die  alre  scoenste  man; 
Ende  u  sijn  sculdech  te  minnen  vort  an 
Die  gene  die  hier  binnen  sijn,  here; 

18215  Want  sine  waren  nembermere 

Teliverert  sonder  bi  u." 
Lanceloet  sprac:  ,,Here,  segt  mi  nu 
Waerbi  dese  aventure  gevel; 
Want  alle  die  gene,  weetmen  wel, 

18220  Die  in  desen  dans  quamen,  dat  si 

Haren  sin  verloren  daer  bi 
Ende  al  hare  bedachtecheden , 
Ende  van  hen  [en]  niet  mochte  sceden." 
—  „Here,  dat  sal  ic  u  seggen  wel", 

18225  Sprac  die  gode  man:  „het  gevel 

Alse  die  coninc  Artur  dede  feeste 
Van  sinen  huwelike,  dattie  meeste 
Van  sinen  lande  ende  sine  barone 
Quamen  om  hem  manscap  te  done; 

18230  Ende  na  dattie  bruilocht  was  leden 

U  vader  quam  dor  dit  foreest  gereden. 

Daer  vant  hi  .vi.  joncfrouwen  doe, 

Die  dancsten  ende  songen  toe 

Vander  coninginne  Jeneveren  neuwen  sanc, 

18235  Die  neuwe  gemaect  was  onlanc. 

In  die  middelt  van  den  dansse  stont 
Een  setel,  daer  op  sat  tier  stont 
Die  scoenste  joncfrouwe  bi  gelike, 
Die  mochte  sijn  in  ertrike: 

18240  Conincs  dochter  soe  was  si, 

Ende  coninginne  daer  bi. 
Die  coninc  Ban  was  doe  een  out  man. 
In  sijn  geselscap  was  nochtan 
En  geen  so  heblijc  ridder  als  hi; 

18245  Ende  hi  bleef  houdende  daer  bi, 

Ende  besach  den  dans  tien  tiden. 
Ende  daer  hilt  bi  sire  siden 
Een  sijn  neve,  een  clerc  wel  geraect 
Ende  van  leden  wel  gemaect, 

18250  Wel  hebbende  ende  edel  man, 

Ende  wel  singende;  nochtan 
En  haddi  noit  gemint  bi  minnen, 
Ende  was  man  die  in  allen  sinnen 
Meest  conste  nigromantien 

18255  Ende  alle  manire  van  toverien. 

Die  coninc  besach  die  joncfrouwen  wel, 
Die  daer  dansten  ende  maecten  spel. 
Die  clerc  was  een  jonc  man, 
Ende  sach  sere  der  joncfrouwen  an , 

18260  Die  opten  setel  sat,  ende  hem  dochte, 

Dat  hi  sijn  geluc  wel  prisen  mochte. 
Die  joie  mochte  hebben  met  hare; 
Ende  hi  seide  vord  daer  nare, 
Hine  gecrege  joie  nembermere, 

18265  Hine  hadde  hare  minne  ere; 

Maer  hine  wiste  wie  oft  hoe 
Hire  wel  mochte  comen  toe. 
Alse  die  coninc  lange  hadde  gesien 

Genen  dans  ^  hi  seide  nadien : 
18270  „Het  stonde  wel,  bi  mire  trouwe, 

In  desen  dans,  dat  elke  joncfrouwe 
Enen  riddere  hadde  an  die  hant." 
Ende  hi  dede  beten  te  hant 
Ses  ridders  vanden  sinen  ter  stede, 

18275  Ende  deetse  anden  dans  gaen  mede. 

Dus  hadde  elke  joncfrouwe  daer 

Enen  riddere  al  oppenbaer. 

Ende  als  die  joncfrouwe  die  inden  setel  sat 

Dat  geselscap  sach,  si  seide  nadat, 

18280  Datter  goder  tijt  geboren  ware 

Die  altoes  hebben  mochte  daer  nare 
Alsulc  geselscap,  dans  ende  spel. 
Di  clerc  verstont  haer  tale  wel, 
Eiide  seide:  „Wildi,  joncfrouwe, 

18285  Gi  selet  al  hebben,  bi  mire  trouwe. 

Enen  scoenren ,  dans  dan  dese  es , 
In  suiker  maniren,  des  sijt  gewes, 
Dattie  dans  soude  tallen  uren 
Alst  scone  weder  ware  geduren, 

18290  Somer  ende  winter  daer  bi." 

—  „En  trouwen,  dat  woudic",  seitsi, 
„Ende  ic  soude  doen  dat  willen  soude 
Die  gene,  dire  toe  hulpen  woude, 
Bedie  mi  donct  dat  gelijc  desen 

18295  En  mochte  en  gene  dinc  wesen.*' 

Hi  seide :  „Wildi  geloven  dat  gi 
El  niemane  minnen  sult  dan  mi 
Binnen  minen  live,  lude  oft  stille, 
Ic  sal  hier  af  doen  uwen  wille. 

18300  Ic  sal  u  seggen  hoet  sal  sijn  nu: 

Die  gene  die  gi  hier  siet ,  seggic  u , 
Sahc  doen  dansen  als  gi  siet 
Al  haer  leven,  ende  selen  niet 
Modere  werden  van  dansene  embertoe; 

18305  Ende  si  selen  dansen  alsoe 

Den  winter  ende  den  somer  al^ 
Alst  scone  weder  wesen  sal. 
Ende  en  sal  hen  in  haren  moet 
Niet  meer  vernoien  dant  nu  doet; 

18310  Ende  alle  die  comen  selen  daer  binnen, 

Opdat  si  gemint  hebben  of  minnen, 
Selen  met  hen  bliven  also  scire, 
Ende  dansen  in  suiker  manire, 
Ende  niet  pensen  om  ander  saken 

183 15  Dan  om  dansen  ende  feeste  maken; 

Ende  dit  sal  geduren,  sonder  sage, 
Toten  avonde  alle  dage, 
Ende  dan  selen  si  in  genen  torre  gaen 
Om  eten  ende  om  resten,  sonder  waen, 

18320  Ende  liegen  alle  nachte  daer  binnen; 

Maer  en  gene  liede,  sonder  di  minnen 
Oft  gemint  hebben  ongelogen, 
Selen  niet  met  hen  bliven  mogen; 
Want  onder  liede  die  joie  driven 

18325  En  mogen  gene  liede  bliven, 

Sine  hebben  joie;  ende  nieman  mach 
Grote  joie  hebben  heden  den  dach, 
Hine  hebbe  gemint  of  hine  minne. 
Ende  den  dans,  daer  si  sijn  inne, 

18330  Sal  geduren  tonsen  liven, 

Ende  sal  niet  faelgiren  no  bliven 
Vor  die  tijt  datter  toe  comen  sal 
Die  beste  riddere  vander  werelt  al, 
Ende  die  scoenste :  tot  dien  dage 

^^335  Sal  die  dans  falgiren  sonder  sage 

In  suiker  maniren  dat  hi  begint; 
Bedie  ic  wille  dat  gijt  kint, 
Die  dans  sal  beginnen  bi  u, 
Die  de  scoenste  joncfrouwe  sijt  nu 

18340  Van  ertrike,  dat  donket  mi; 

Ende  hi  sal  falgiren  daer  bi, 

Alse  die  scoenste  riddere  vander  werelt  al 

Hier  binnen  sal  comen;  ende  hi  sal 
Aldus  bi  scoenheit  begin  ontfaen, 

1^345  Ende  bi  scoenheit  sal  hi  tegaen.*' 

Alse  die  joncfrouwe  dat  verstont 
Si  hilt  vor  logene  tier  stont, 
Eride  waende  in  allen  maniren 
Dat  hi  daer  af  soude  falgiren; 

18350  Ende  geloefde  hem  omt  gone 

Algader  sinen  wille  te  doene. 
Hi  berecte  die  ridders  saen^ 
Die  anden  dans  waren  gegaen^ 
Bi  sire  toverien  alsoe, 

18355  Dat  si  danen  niet  wouden  sceden  doe; 

Entie  joncfrouwen^  sekerlike^ 
Berecti  dies  gelike. 

Als  die  coninc  Ban  werd  geware  das^ 
Dat  hen  dansen  soe  in  ernst  was^ 

18360  Hi  seide  dat  hi^  alse  hem  dochte^ 

Sijn  crone  bat  niet  bestaden  mochte 
Dan  te  gevene  doe^  sekerlike^ 
Den  besten  ridder  van  ertrike; 
Ende  lietse  hier  tsinen  behoef  alsoe. 

18365  Die  coninc  Ban  voer  wech  doe^ 

Ende  die  clerc  bleef  metter  joncfrouwen 
BHde  ende  ontladen  van  allen  rouwen^ 
Ende  hadde  al  sinen  wille  daer  of, 
Alsi  hem  hadde  gedaen  gelof. 

18370  Die  vanden  lande  quamen  besien 

Dit  wonder,  alsi  horden  van  dien. 
Doe  quamen  sulke  vanden  lieden, 
Die  van  henen  niene  scieden, 
Soe  dat  icker  op  enen  dach 

18375  Wel  hondert  ende  viftech  sach. 

Die  dans  gedurde  daer  naer 
In  deser  maniren  wel  .xiiij.  jaer, 
So  datter  joncfrouwen  vernoide  dat; 
Ende  si  haren  live  bat, 


Dat  hi  die  toverie  brake. 

Hi  sprac :  „In  mach  in  gere  sake 

Vor  die  tijt  comt,  dire  geset  es  toe.'* 

—  „Ic  bidde  u  dan"^  seit  si  doe^ 
„Dat  gi  ons  maect  enich  ander  spel^ 
Daer  wi  ons  mogen  alsoe  wel 

Alse  met  dansene  mergen  mettien, 

Ende  sulc,  dat  alle  diet  sien 

Te  wondere  daer  op  mogen  scouwen." 

Hi  gaf  antwerde  der  joncfrouwen  : 

Na  dien  dat  sijs  bat,  hi  sout  doen  weL 

Doe  maecti  een  rike  scaecspel, 

Van  goude,  van  selvere  gemaect, 

Dat  noit  minsce  soe  wel  geraect 

En  maecte  van  enegen  stene; 

Datmen  scaecbert  hiet  int  gemene, 

Dat  was  wel  dusent  marct  werd. 

Ende  als  hi  van  beiden  was  bewerd 

Hi  bracht  der  joncfrouwen  na  dien, 

Ende  bat  dat  sijt  soude  besien. 

Ende  si  waren  alsoe  geset, 

Alsmen  daer  soude  spelen  met. 

Ende  seide  hare  dat  si  name 

Die  side,  di  haer  best  bequame; 

Want  si  moester  spelen  mede. 

Die  joncfrouwe  seide  tier  stede: 

„Jegen  wien  daer  spelen  nu? 

En  sal  niet  wesen  jegen  u; 

Want  gine  connes  niet  jegen  mi." 

—  „Speelt  beste  dat  gi  cont",  sprac  hi, 
„Want  gine  sult  dit  spel 
Nembermeer  connen  spelen  soe  wel, 
Gine  sult  inden  hoec  sijn  gemat.'' 
Tirst  datsi  verstout  dat. 

Si  trac  ene  vinde  vort  alse  houde 
Om  te  wetene  wat  wesen  soude. 
Dar  spranc  ene  vinde  vor  thant, 

Datter  nieman  toe  ne  dede  hant; 

Ende  alsi  des  wart  geware^ 

Dat  tspel  spelde  jegen  hare 

Sonder  ander  helpe^  si  pijnde  sere 

Subtilike  te  speelne  vort  mere, 

Alse  die  gerne  weten  woude 

Wat  inden  daer  af  comen  soude, 

Want  si  conste  alsoe  vele 

Ende  meer  dan  ieman  vandien  spele; 

Mar  sine  conste  soe  wel  niet  dat^ 

Sine  was  in  dien  hoec  gemat. 

Ende  alsijt  hadde  besien  wel^ 

Si  seide  dat  wel  gemaect  was  tspel; 

Ende  si  vragede  oft  alle 

Dire  comen  souden  bi  gevalle 

Derre  gelijch  gemat  souden  wesen. 

Die  clerc  antwerde  te  desen : 

„Neent  niet,  bedie  hir  comen  sal 

Een  riddere  gratieus  boven  al, 

Ende  begeert  ende  gemint,  die  soe  vele 

Connen  sal  van  scaecspele 

Ende  van  andren  spele,  dat  sine  gelike 

Niet  en  sal  sijn  in  eertrike 

Van  subtijlheden ;  ende  bi  desen 

Sal  dit  spel  ende  ander  gemat  wesen 

Dire  mede  spelen  gemene, 

Sonder  die  riddere  allene ; 

Ende  die  macht  van  desen  sal 

Geduren  des  ridders  leven  al, 

Ende  te  sire  doet,  in  alre  manieren, 

Salt  bi  hem  selven  falgieren." 

Aldus  brochte  die  clerc  dien  dans  vort, 

Alse  gi  hebt  gesien  ende  gehort, 

Ende  hi  sal  bider  comste  van  u 

Inde  nemen,  des  hopic  nu. 

Ende  alse  si  hare  lange  ende  vele 

Gemercht  hadde  mettien  scaecspele 

Starft  si  ende  die  clerc  mede^ 

18455  Ende  dandre  bleven  teser  stede  ^ 

Darsi  nembermeer  ute  ne  waren  comen^ 
Mar  dat  gi  hen  quaemt  hir  te  vromen, 
Darsi  sijn  verloest  mede 
Van  harre  groter  sothede. 

18460  Ende  ne  haddi  niet  meer  goets  gedaen 

Binnen  uwen  liven,  sonder  waen, 
Soe  soude  u  in  alre  wisen 
Bi  rechte  aldie  werelt  prisen, 
Bi  dire  eren,  die  wi  u  sien  gescien." 

18465  Lanceloet  seide:  „Nu  motie  sien 

Die  aventure  vanden  scaecspele^ 
Daer  gi  af  sprect  soe  vele." 
Men  bracht  hem,  ende  hi  besacht  wel, 
Dat  scakier  ende  dat  scaecspel, 

18470  Bedie  si  waren  sere  rike 

Ende  gewracht  subtillike; 
Ende  hi  sette  te  poente  bede 
Die  guldine  ende  die  selverine  mede, 
Alsi  te  rechte  souden  wesen; 

18475  Ende  hi  trac  vorwart  na  desen 

Int  begin  die  selverine  vinne, 
Die  bider  coninginnen  stont,  met  sinne. 
Ende  alsi  getrect  hadde  alsoe, 
Die  vinde  an  dander  side  quam  vort  doe; 

18480  Ende  te  met  dat  hi  vort  trac  sijn  spel, 

Sach  hi  dander  spel  spelen  alsoe  wel. 
Alsi  hadde  gespeelt  met  vinnen 
Ginc  hi  met  ridders  beginnen 
Sijn  spel  ende  met  rocken  toe, 

18485  Ende  speelde  soe  lange  doe. 

Dat  hi  met  ere  vinden  tien  tide 
Dat  spel  matte  in  dander  side. 
Die  gene  die  dat  hadden  gesien 
Hadden  groet  wonder  van  dien, 

18490  Ende  seiden:  „Met  rechte  es  uwe  dat  spel^ 

Want  gi  hebbet  gewonnen  wel, 

Ende  wet  wel  waerlike  dat, 

Nadien  dat  gi  niet  en  sijt  mat 

Met  wapinen  [mere]  dan  mettien  scake, 

18495  Dat  es  u  ene  sekere  sake." 

Hi  antwerde  dat  hi  das 

litermaten  blide  doe  was. 

Doe  begonste  minste  ende  meeste 

Dar  binnen  spelen  ende  maken  feeste, 

18500  Dat  si  bi  Lancelote  doe 

Waren  deli vereert  alsoe. 
Dien  nacht  was  hi  wel  ontfaen. 
Sander  dages  alsi  op  was  gestaen 
Ende  gewapent,  doe  bat  hi  des 

18505  Enen  riddere  vanden  lande  van  Logres 

Ombe  ene  boetscap  te  done, 
Dies  herde  blide  was  die  gone. 
Hi  bat  hem  dat  hi  soude  varen 
Te  Camelot  al  sonder  sparen, 

185 10  Ende  hi  den  coninc  ende  die  coninginne 

Van  sinentalven  grote  met  sinne, 
„Ende  der  coninginnen  segget  dar  nare 
Datic  dat  scaecspel  sinde  hare. 
Ende  teelt  hare  dat  iet  wan, 

185 15  Entie  maniere  dire  leget  an.'* 

Hi  seide  dat  hijt  gerne  doen  soude. 
Ende  hi  porde  alsoe  houde , 
Ende  reet  soe  verre ,  dat  hi  quam 
Te  Kameloet,  dar  hi  vernam 

18520  Die  loetsen  gerecht  tier  wile. 

Die  waren  lanc  ene  halve  mile , 
Dar  die  tornoy  soude  wesen. 
Hi  vor  in  die  stat  na  desen, 
Ende  vant  den  coninc  te  rade 

18525  Wat  men  best  mettien  tornoie  dade, 

Dar  alle  die  hoge  liden  gemeinlike 
Selen  comen  van  ertrike. 

Die  coninginne  sat  bi  siere  side 
Rikelike  gepareert  tien  tide. 

18530  Die  riddere  groette  tien  beginne 

Den  coninc  entie  coninginne 
Van  Lanceloets  halven.  Mettien  worde 
Spranc  op  die  coninc  alse  hijt  horde  ^ 
Ende  helsdene  sonder  sparen^ 

ï^S3S  Soe  bUde  was  hi  vander  niemaren^ 

Ende  vragede  hoet  met  Lancelote  stoet. 
Hi  seide:  „Ic  hope  dat  hi  wel  doet, 
Want  hets  leden  onlange  stont 
Dat  icken  sach  gans  ende  gesont." 

18540  Doe  brachti  vort  dat  scaecspel 

In  een  ziden  forel  berecht  wel, 
Ende  hi  seide:  ,,Vrowe,  mijn  here 
Lanceloet  hi  groet  u  sere, 
Ende  sint  u  dit  scaec  bi  mi 

18545  Op  selke  vorwarde,  dat  gi 

Noit  en  sacht  des  gelike, 
Gi  mocht  wel  gesien  hebben  also  rike.'' 
Die  coninginne  was  sere  blide, 
Ende  dede  vort  bringen  tien  tide 

18550  Dat  scaecspel,  datsi  woude  besien. 

Die  coninc  sater  toe  mettien, 
Entie  baroene  alsoe  wel, 
Ombe  te  besiene  dat  scaecspel. 
Doe  seiden  si  gemeinlike 

^^555  Sine  sagen  noit  geen  soe  rike. 

Die  riddere  sette  dat  spel  na  desen 
Alst  bi  rechte  soude  wesen, 
Alse  oft  menre  mede  spelen  woude. 
Hi  sprac  ten  coninc  alsoe  houde : 

18560  „Here,  kiest  hir  binnen  wijf  oft  man, 

Die  gi  wilt,  die  best  spelen  can, 
Hi  sal  in  den  hoec  wesen 
Gemat,  sijt  seker  van  desen." 
—  „Ic  sal  selve  spelen",  sprac  die  coninc. 

18565  Alse  die  baroene  horden  die  dinc 

Si  seiden:  „Gine  selt^  here; 
Laet  mire  vrowen  spelen  ere, 
Dire  meer  af  can ,  dat  wi  wel  kinnen , 
Dan  alle  die  sijn  hir  binnen." 

18570  Die  coninc  dede  die  coninginne 

Spelen,  die  met  al  haren  sinne 
Hare  sette  te  speelne  wel. 
Ende  alsi  sagen  dat  scaecspel 
Jegen  die  coninginne  spelen  alsoe 

18575  Bi  hem  selven,  hen  wonders  doe. 

-  Si  hildent  over  toverneye  saen, 
Ende  alsoe  waest,  sonder  waen. 
Die  coninginne  pijnde  sere 
Ombe  wel  te  speelne  in  allen  kere, 

18580  Want  vele  hoger  lude  sach  opt  spel; 

Mar  sine  const  gespelen  niet  soe  wel, 
Sine  was  in  dende  inden  hoec  mat. 
Si  logen  in  die  zale  om  dat , 
Die  coninc  sceernde  oec  op  hare. 

1^5 S5  Si  vragede  den  riddere  dar  nare 

Oft  Lanceloet  lettel  ofte  vele 
Gespelt  hadde  mettien  spele. 
Hi  antwerde  :  ,Jahi,  vrouwe." 

—  „Nu  segt  mi,  bi  uwer  trouwe, 

18590  Was  hi  gemat?"  —  „Neen  hi,  dat  wet  wel", 

Sprac  die  riddere,  „want  hi  wan  tspel." 

—  „Wat  soudic  seggen",  sprac  die  coninc, 
Van  Lancelote?  In  alre  dinc 

Men  vint  in  al  eertrike 
18595  prouechen  sijn  gelike: 

Van  ridderscape  noch  van  scoenheden 

Nes  sijns  gelike  in  gere  steden." 

Die  coninc  seide :  „Bi  mire  trouwe, 

Lanceloet  heeft  u,  vrouwe, 
18600  Ene  scone  gichte  gegeven  nu: 

Danckes  hem ,  dat  radic  u ; 

Want  noit  riddere  ere  vrouwen  ne  gaf 
Scoenre  gichte,  sijt  seker  dar  af/' 
Die  coninc  dede  geven  daer  naer 

18605      Den  riddere^  die  dat  present  brachte  daer^ 
Goede  wapine  ende  een  goet  part^ 
Ende  ander  dinc,  dat  vele  goeds  was  wart. 
Die  coninginne  in  dander  side, 
Die  vanden  presente  was  blide^ 

186 10     Dedem  soe  vele  geven  ^ 

Dat  hijs  te  bat  hadde  al  sijn  leven; 
Ende  si  bleven  dar  na  desen 
Tote  dat  die  tornoy  soude  wesen. 
Laneeloet,  die  hadde  verloest  doe 

186 15      Die  gene  die  dansten  embertoe^ 
Sinde  enen  bode  also  houde, 
Datmen  die  lettren  af  doen  soude  ^ 
Die  opten  steen  waren  gescreven; 
Want  davonturen  waren  bleven 

18620      Dar  si  ombe  dar  gescreven  stonden. 
Ende  men  doetse  af  tien  stonden^ 
Ende  mijn  here  Lanceloet  sciet  thant 

18623     Vandaer  hi  den  dans  vant. 


III .  10 197  Dus  waren  dese  drie  gesellen 
Vergadert ,  daer  wi  ave  tellen , 
Die  versceden  hadden  gewesen ; 

10200      Ende  reden  te  gadere  na  desen  ^ 
Soe  dat  si  ten  castele  quamen 
Van  Corbenijc.  Alsi  dat  vernamen, 
Die  gene  dire  waren  binnen, 
Si  ontfingense  met  minnen; 

10205      Ende  boven  hen  allen  die  coninc. 
Die  wel  wiste,  dat  bi  deser  dinc 

Breken  souden  die  aventuren 

Die  in  dien  casteel  waren  tier  uren^ 

Die  daer  lange  hadden  gestaen. 

I02I0  Ende  die  niemare  quam  ut  saen^ 

Al  dat  hof  dore^  vanden  drien; 
Ende  si  quamense  alle  besien. 
Ende  die  coninc  Pelles  weende  soe 
Op  Galad-te  sinen  neve  doe  : 

102 15  Soe  daden  alle  dandere  mede 

Die  daer  waren  in  die  stede , 
Dine  sere  hadden  gemint 
Ende  gesien  als  hi  was  een  kint. 
Tirst  dat  si  ontwapent  waren 

10220  Quam  te  henlieden  sonder  sparen 

Elyser  des  conincs  Pelles  soene 
Ende  hi  brachte  vor  die  goene 
Dat  gebroken  swaerd^  daer  gi 
Hier  vore  af  horet  lesen  mi^ 

10225  Daer  Joseph  mede  was  gewont 

In  sine  bene  tere  stont. 
Als  hijt  getrect  hadde  uten  scoe 
Ende  hi  hem  vertelt  hadde  doe 
Dat  sward  wilen  tebroken  was^ 

10230  Behort  quam  ende  provede  das 

Ant  swaerd  oft  hi  daertoe  dochte 
Dat  hijt  te  gadere  bringen  mochte; 
Mare  en  mochte  niet  gescien. 
Ende  Perchevael  provede  mettien  ^ 

10235  Dient  ontfacht  te  done  alsoe; 

Ende  hi  seide  te  Galate  doe: 
„Van  deser  aventuren  hebwi 
Gefalgirt^  here^  nu  moetti 
Proven  wat  gire  moget  doen  an; 

10240  Ende  falgeerdi  daer  af^  ic  wane  dan 

Dats  geen  man  cracht  ne  heeft 
Te  hoefde  te  bringen^  die  nu  leeft." 
Doe  nam  Galaat  die  sticken  in  die  hant 

Ende  vergadertse  daer  te  hant 

50  wel^  dat  geen  man  van  dien 
Ware  worden  geware,  diet  gesien 
Hadde^  dattet  min  no  mere 
Igeren  gebroken  was  ere. 

Tirst  dat  van  dien  sconen  beginne 
Die  gesellen  worden  in  inne^ 

51  seiden :  „Wi  selen  sekerlike 
Dandere  aventuren  lichtelike 
Te  hoefde  bringen  wel  nadien 
Dat  wi  van  dese  hebben  gesien." 
Alse  die  van  binnen  die  aventure 
Vanden  sweerde  sagen  aldure 

Te  hoefde  bracht^  si  waren  das 
Utermaten  blide  dat  also  was, 
Ende  gaven  Bohorde  tswaerd  daernare, 
Ende  seiden  dat  wel  besteet  ware 
Ane  Bohorde,  omdat  hi  dan 
Wert  riddere  was  ende  goet  man. 


PARTHENOPEUS  ENDE  MELIOR. 


Vs.  352—1432;  1793—2802;  en  parth.  fr. 


JOKCKBLOET,  Geschiedenis  der  Neder landsche 
Letierkiinde ,  l\  333—336  (l",  350—354). 


FRAGMENT  III. 


Soudic  u  die  canteele  loven 
Gherechte,  die  daer  stoeden  boven  ^ 
Daer  ware  vele  toe  te  doene: 
Some  root^  some  groene, 
Some  wit,  ende  al  marberijn, 
Die  niet  en  mochte[n]  versconet  sijn; 
Die  havene  wijt  ende  so  ghedaen, 
Datter  wel  binnen  mochte  staen 
Noch  .M.  scepe,  ofte  mee, 
Dat  nie  ne  waert  so  sterc  die  zee, 
No  so  hart  verstormt  die  wint, 
Dat  hem  ghescaden  mochte  een  twint. 
Omtrent  die  stat  buten  mure 
So  ne  was  [no]  borch  no  huus  no  scure. 

Alse  Parthonopeus  hadde  ghesien, 
Hem  wonderde  wat  sijns  soude  ghescien. 
Hine  sach  el  niet  noch, 
Newaer  het  dochte  hem  elfs  ghedroch. 
Doch  en  sach  hire  el  niet  dan  goet; 
Dies  ghetroosti  hem  in  sinen  moet 
Dat  hi  te  min  dies  was  vervaert. 
Metten  sporen  noopti  sijn  paert. 
Met  desen  peinsen,  met  desen  reden 
Quam  hi  toter  poorten  ghereden. 
Een  tor  boven  der  poorten  stont, 
Die  hadde  ghecost  menich  pont. 
Hi  was  van  clenen  marberstene, 
Ende  [wit]  ghelijc  yvoren  beene. 
Wel  warensi  meester,  diene  wrachten; 

Hi  was  hoghe  .cc.  ghelachten; 

Rikeliker  ghi  gheene  en  kent; 

Hi  hadde  te  metene  al  omtrent 
385  .Dcc.  ghelachten  of  lettel  min. 

Ter  poorten  quam  hi  ghereden  in; 

In  groten  ghepeinse  reet  hi  voort  ^ 

Ende  die  coutsiede  van  der  poort 

Blicten  algader  als  glas. 
390  So  die  reghen  meerre  was^ 

So  het  scoonre  was  in  die  strate. 

Daer  sach  hi  menech  scoon  ghesate^ 

Menech  scoon  palays  ende  groot  ^ 

Some  groene^  some  root^ 
395  Some  wit^  some  zwart  ,  van  marber  fijn  , 

Ic  wane^  nu  niewerinc  [selke]  sijn. 


Hi  blicte  ghelijc  den  claren  v[iere] ; 

Boven  den  appelen  daer  saten  [diere] , 

Lione_,  draken^  voghelkine; 
400  Diere  ghewone  plaghen  te  si[ne] , 

Dochtem  staen  in  dier  gheba[ren]  , 

Of  si  alle  levende  waren. 

Den  hemel  boven  ^  die  erde  on[der]  ^ 

Daer  mochtmen  ane  sien  wond  [er]  ; 
405  Die  zee  ende  die  lucht  wel  bi  [sinne]  , 

Ende  meneghe  creature  daer  in[ne]. 

Daer  was  ghemaect  wint  ende  reg[hen]  , 

Die  sonne  sceen  claer  daer  ieg[hen] ; 

Ende  hoe  die  mane  in  elke  ma  [ent] 
410  Volwasset  ^  ende  weder  waent; 

Der  sterren  gheloop  ende  haer  k[ere] , 

Ende  van  ouden  leesten  vele  m[ere]  , 

Meer^  dan  ic  u  doe  verstaen. 

Dat  segghic  u  sonder  waen; 
415  In  wille  niet  [prisen]  boven  m[aten] 

Van  der  stat  die  scone  stra[ten] , 

Dat  ghijt  over  favele  hou[t]. 

Al  haddic  miner  talen  ghewo[ut]  , 

In  soude  moghen  niet  volp[risen] 

Elke  strate  na  hare  wise[n]. 

Hine  wiste  wat  doen  no  wa[t  laten]. 

Als  hi  besien  hadde  die  stra[ten]  , 

Hine  conste  te  rade  werden  niet 

Welc  dat  tscoonste  was  

Die  stat  was  harde  rikeleec,. 
Al  dinket  u  harde  ommoghe[leec] 
Dat  grote  wonder^  dat  hi  van[t  daer]  , 
Ghi  sulles  ghelooven  bet  hier  [naer]  , 
Als  ic  u  die  sake  tellen  sal^ 
Hoet  quam  ende  hoet  ghesciede  al. 
Alse  Parthonopeus  hadde  doorva[ren] 
Die  straten^  die  so  rikelijc  w[aren]  ^ 
Entie  sierhede  al  vernomen, 
Waendi  int  paradijs  sijn  co  [men]. 
Dies  haddi  bliscap  in  sinen  sin, 
Daer  ooc  die  rouwe  weder  was  [in]. 
Bliscap  haddi  van  der  scoonre  [stat] ; 
Ende  rouwe  dat  hi  vruchte  da[t] , 
Die  groote  rijcheit  die  daer  w[as] , 
Dat  elfs  ghedroch  ware  ende  ghe[dwas]. 


[Sa]ch  hi  die  dore  wide  staen  ontaen, 

[E]nde  scoon  vier  daer  binnen  staen, 

[E]nde  daer  toe  harentare  ghehecht 

[M]enech  scone  stallecht; 

[E]nde  al  gherecht  hi  die  tafelen  sach, 

[E]nde  bet  dan  ic  ghesegghen  mach, 

Ende  met  scoon  lakenen  ende  claren, 

[Daer]  up  die  guldine  candelaren, 

[Messe] ,  soutvate ,  lepelkine 

Guldine,  scotelen  selverine, 

Menech  selverne  nap  ende  guldin  cop; 

Niewer  was  prinche  no  bisscop, 
[H]ine  mochte  nemen  in  sijn  hant 
[D]en  archsten  cop  die  hi  vant. 

455  ende  broot  sach  hi  ghenoech, 

Daer  hem  die  herte  meest  toe  droech; 
[Maer]  ghesach  hire  groot  ghereede 
[V]an  vleesce  ende  van  visscen  beede^ 
[Ten]  tafelen  sach  hi  niemen  gheseten^ 

460  [NJiemen  drinken^  niemen  eten; 

[H]ine  sach  riddren^  noch  papen  ^ 
[H]ine  sach  clerke ,  no  cnapen^ 
[H]ine  sach  vrouwe^  no  ioncfrouwe. 
Dies  haddi  toren  ende  rouwe 

465  Dat  hi  niet  sach  dat  hadde  hjf^ 

No  en  hoorde  speelman  no  speelwijf, 

467  No  scone[n]  sanc,  no  soete  noten, 
4670^   [roten], 

468  No  gijghen,  no  simphonien, 
No  tamboeren,  no  meestrien. 

470  So  vele  pensedi  ende  merkede  das. 

Dat  hine  wiste  weder  het  was. 
Dat  hire  sach,  of  waer  of  droom. 
So  hi  meer  merkede  ende  nam  goom, 
So  het  hem  harder  in  dole  makede, 

475  Dat  hine  wiste  ofti  wakede, 

Oft  in  enen  slape  ware, 
Dus  messelic  sins  wart  hi  in  vare, 
[Maer]  die  hongher  ghinc  in  hem  al  te  voren. 
[Daer]  af  haddi  den  meesten  toren , 

480          Dat  hi  tetene  sach  voor  hem  staen, 
Ende  hire  niet  dorste  ane  vaen. 
Dat  hem  dochte  elfs  ghedroch; 
Haddire  of  een  lettelkijn  


485  In  enen  palayse  daer  hi  reet; 

Als  hi  was  comen  bin  der  doren, 

Quam  hem  een  ghepeins  te  voren, 

Dat  hem  was  eerhjc  ende  goet: 

Hi  peinsede  dat  in  sinen  moet^ 

Soudi  sterven^  soudi  leven, 

Of  te  scerne  sijn  ghedreven, 

Dat  hem  eerHjcst  ware  ende  goet  el 

Te  sine,  in  den  hoochsten  castel, 

Daer  aen  hovede  al  die  stat, 

Ende  daer  al  te  ghedooghene  dat 

So  wat  sijns  ghescien  soude. 

Hi  peinsde  dat  hi  daerwaert  woude, 

Ende  warp  omme  te  hant  sijn  paert^ 

Ende  voer  ten  hoghen  castele  waert^ 

Dat  boven  dander  verre  was  best , 

Ende  rikelijcst  was  ghevest 

Met  diepen  grachte,  met  hoghe[n]  muren. 

Dat  vinden  wi  in  die  scrifturen^ 

Datter  toe  behoorden  torre  Ji.  ^ 

Die  coninc  no  keiser  nemmermee 

Met  crachte  [ne]  mochte  ghewinnen^ 

Daer  si  bewaert  waren  binnen. 

In  dien  casteel  voer  hi  al  te  hant 

Teer  poorten ,  die  hi  open  vant. 

Daer  vant  hi  binnen  so  groot  rijcheit^ 

Dat  mi  te  telne  waer  onghereit. 

In  die  middel  van  der  vesten 

Sach  hi  staen  den  alre  besten 

Enten  scoonsten  tor^  die  noyt  man  sach, 

Of  daer  ghi  noyt  of  horet  ghewach , 

Ende  al  van  finen  marber  ghehouwen; 

Daer  mochtmen  dier  werc  aen  scouwen. 

Van  der  vesten  die  ommeganc 

Die  was  eer  milen  lanc. 

Die  tor  stoet  in  de  middewaerde; 

Daer  laghen  wijngaerde, 

Mersce,  bogaerde  ende  rivieren, 

Daer  mochtmen  horen  in  menegher  manieren 

Altoes  die  voghele  singhen^ 
525  Daer  sach  men  meneghe  fonteine  springhen. 

Aan  den  ommesiden  al  omtrent 
Men  sach  andre  palayse  dusent. 
Die  huden  princhen  ende  baroene. 


FRAGMENT  IV. 


Daer  ons  die  scrifture  af  seit, 

530  Hoe  scone  het  was^  hoe  groot ^  hoe  wijt: 

Niemene  hadde  verdroten  die  tijt, 
Die  de  scoonheit  allene  van  dien 
[TJsinen  wille  mochte  hebben  ghesien; 
Hine  was  so  blide,  ghevielt  so 

535  Dat  hire  af  ghesciet,  hine  waert  onvro. 

Daerwaert  reet  hi  sinen  draf^ 
Voor  den  palayse  beetti  af^ 
Den  rikeliken  graet  hi  op  clam^ 
Ende  als  hi  bin  den  palayse  quam^ 

540  In  allen  siden  vant  hi  ghehecht 

Menich  rikelijc  stallecht. 
Scone  vier  vant  hier  00c 
Van  droghe[n]  houte  sonder  rooc, 
Hooghe  tafelen  ende  breede^ 

545  Ende  van  etene  grote  ghereede, 

Ende  ten  tafelen  niemen  gheseten. 
Gherne  haddi  een  lettel  gheten^ 
Ende  ghinc  hoofscelike  hande  dwaen 
Ten  beckinen  daer  hi  se  vant  staen, 

550  Die  ghegoten  beede  waren 

Van  finen  goude  ende  van  claren^ 

Deen  goot  water  ^  dander  ontfinct: 
Van  argher  coppe  men  dicke  drinct 
Beede  van  clareite  ende  van  wine^ 
Dan  uten  arghesten  beckine. 
Als  hi  sine  hande  hadde  ghedweghen^ 
Brochte  men  hem  die  dwale  ghedreghen^ 
Maer  hine  sach  niet  diese  droech. 
Teerst  dat  hi  hadde  ghedroocht  ghenoech^ 
Dedi  als  een  edel  ionghelinc: 
Ter  hoochster  tafelen  hi  sitten  ghinc. 
Dat  dedi  om  dat  ende  in  dien, 
Of  hem  evele  soude  ghescien 
Eer  hi  danen  mochte  gaen , 
Dat  hi  int  hoochste  waer  bevaen. 
Om  dat  hi  was  van  hoghen  gheslechte, 
Dochtem  wel  dat  hi  met  rechte 
Ter  hoochster  tafelen  sitten  mochte; 
Temeer  hi  was  altoes  in  vrochte 
Dat  hem  die  duvel  in  sijn  ghedochte 
Door  scamp  dit  te  voren  brochte. 
Parthonopeus  was  gheseten 


Droech  men  dander  mede 
Van  allen  tafelen  in  der  zele. 
Der  tafelen  waren  daer  so  vele , 
Datter  .ccc.  ridderen  doe 
Met  ghemake  mochten  sitten  toe. 
Ende  als  men  hem  een  gherechte 
Brachte,  waest  cmne  neder 
Op  die  tafle  voor  hem  gheset, 
Dat  hise  alle  sach  comen  met 
Tallen  tafelen  diere  waren  gheloest. 
Nochtan  en  sach  hire  here  no  droest; 
Hine  wiste  hoet  hem  toe  quam, 
Ende  wie  dat  voor  hem  nam. 
Die  scalen  sach  hi  scinken, 

Den  wijn  minderen  ende  niemen  drinken. 
Daer  was  ghedient  wel  te  love; 
Nie  was  man  tgheenen  hove 
Ghedient  so  hovescelike  ende  so  wel. 
Hine  sacher  scinken  niewer  in  el 
Ter  hoochster  tafelen  dan  in  goude, 
In  groten  c  oppen  menichfoude. 
Alle  waren  si  guldin^  sonder  allene 
Sijn  cop:  hi  was  van  enen  stene^ 
Die  harde  goet  was  ende  diere; 
Hi  was  ghemaect  van  enen  saphiere 
Een  lettel  donkerachtich  porprijn. 
Niemene  mochte  deeren  venijn, 
Waert  in  dranke,  waert  in  ate, 
Die  dronke  utien  dieren  vate. 
Die  scedel  was  een  recht  robijn, 
Hine  mochte  scoonre  no  beter  sijn. 
Aen  den  steen  leghet  grote  doghet; 
Ten  coppe  was  hi  wel  ghevoghet, 
Dat  ic  dies  ghelooven  en  [can] 
Dat  [t]  en  mochte  ghevoeghen  [man]  , 
Het  ne  hadde  ghedaen  der  naturen  sin. 
Daer  sach  hi  ghemaect  groot  wonder  in. 
Die  appel  was  een  carbonkel  steen, 
Die  so  claer  omtrent  hem  sceen, 
Ende  gaf  so  groot  licht  ende  so  claer, 
Dat  men  ne  dorste  bernen  daer 
Int  palays  kersen  of  vier, 
Sonder  door  rijckelijcheit  ende  cier. 
Bi  den  coppe  merkedi  [dat]  .... 


So  wit  ne  saghedi  noyt  cleet; 
Daer  aen  droghedi  sine  hande. 
Doe  quamen  die  crude  mengherande, 
Noten  musscaten,  naghelkine, 
Die  latuarien  vray  ende  fine. 

Na  die  crude  quam  die  clareit, 
Dies  ghenoech  daer  was  ghereit. 
Die  scolaken  waren  daer  opghedaen, 
Entie  taflen  sach  hi  tegaen , 
Ende  emmer  was  hi  des  in  vare, 
Dat  het  bi  den  duvel  ware. 
Doe  ghinc  hi  sitten  bi  den  viere, 
Daer  hem  harde  vakede  sciere , 
Ende  peinsde,  na  dat  hem  stoet, 
Dat  hem  ware  slapen  goet , 
Ende  hem  een  bedde  wel  behoevede. 
Door  al  dat  hi  so  seere  droevede 
Ende  emmer  vernoys  was  in  wane, 
Began  hi  teere  cameren  te  gane. 
Doe  sach  hi  .11.  rikelik[e]  stallicht 
Al  berrende  voor  hem  opghelicht, 
Die  voor  hem  in  de  camer  ghinghen. 
Hi  seinde  hem  van  quaden  dinghen , 
Ende  volghede  in  die  camer  naer. 
Dalre  rikelijcst  bedde  vant  hi  daer, 
Dat  ye  keiser  of  grave  ghewan. 
Daer  es  so  vele  prisens  an. 
Dat  [ic]  die  cleeder  dier  toe  hoorden 
Ne  can  gheprisen  in  corten  woorden. 
Dat  covertoer,  die  culcte  pelline, 
Die  lijnlakene ,  die  oorcussine , 
Die  harde  wit  waren  ende  clene, 
Rikeliker  en  saghedi  nie  ghene. 
Om  tcovertoer  een  lijste  ghinc. 
Die  soeter  rooc  dan  enech  dinc, 
Ende  was  van  enen  dieren  eblie, 
Ende  woont  in  tlant  van  Romonie; 
Sijn  vel  dat  rieket  harde  soete. 
Haddics  stade  ende  goede  moete, 
Ic  souder  u  af  segghen  mee. 
Dat  dier  es  witter  als  die  snee, 
Ende  es  sochte  ieghen  alle  diere, 

Maer  den  serpenten  eest  overghiere; 
Want  het  sulke  nature  heeft .... 


Want  het  hevet  selke  maniere 

Dat  het  neemt  sijn  aert  int  vier^ 

Dat  doen  en  mach  gheen  ander  dier. 

Voor  dat  bedde  lach  een  tapijt 

Beede  even  lanc  ende  even  wijt, 

Nie  was  ghemaket  bet. 

Daer  stont  een  setel  up  gheset, 

Daer  die  pickle  af  waren  van  goude, 

Scoonre  dan  se  iemen  weinschen  soude; 

Daer  up  ghinc  hi  sitten  neder. 

Doe  keerden  beede  die  stalHcht  weder 

Deen  neven  den  anderen  tsamen. 

Binden  palayse  dat  si  quamen. 

Diemeer  blevere  so  vele  daer, 

Dat  al  die  camere  was  so  claer, 

In  dien  ghelike  of  si  binnen 

Onsteken  waren  in  allen  sinnen. 

Die  camere  was  van  marbre  porfiere; 

Hi  soude  sijn  goet  clerc  ende  diere, 

Die  dat  wonder  bescriven  soude, 

Dat  met  lasure  ende  met  goude 

Ghewracht  was  ende  ghemaect  van  binnen. 

Niemen  mochts  sinen  wille  ghewinnen 

Daer  in  te  blivene  dier  was  in; 

Hine  hadde  ooc  emmer  so  droeven  sin 

Hine  soude  verhoghen  diere  in  ware; 

So  soete  waest  daer  in  ende  so  clare. 

Hi  sat  neder  ende  soude  af  doen 

Beede  cousen  ende  scoen; 

Maer  eer  hire  toe  conste  comen. 

Waren  si  hem  van  den  voete[n]  ghenomen. 

Doe  ontcleede  hi  hem  daer  naer 

Ende  ghinc  ligghen  up  tbedde,  dat  daer 

Scone  stont  ghemaect,  sonder  orlof, 

695  So  watter  hem  sal  comen  of. 

Ooc  ne  was  hi  so  niet  vervaert, 
Hine  trac  tcovertoer  te  hem  waert; 
Binnen  dat  hijt  trac  te  sine[n]  oren^ 
Dat  Hcht^  dat  daer  was  te  voren 

700  Van  den  kersen,  verloos  hi  doe, 

Maer  hine  conde  gheweten  hoe, 
Want  het  warter  donker  inne. 
Doe  vervaerde  hem  in  sinen  sinne, 
Dat  grote  vaer  benam  hem  tvaken. 


FRAGMENT  V. 


705  Een  woort  hi  niet  te  haer  en  seide, 

Sijn  hant  hi  coenHke  weder  leide; 

Soe  ghedooghet,  ende  zweech  stille; 

Doe  haddijs  bet  sinen  wille: 

Doe  verboudi  hem  ende  poghede, 
710  Als  hijt  vernam  dat  sijt  ghedoghede 

Ende  soet  niet  makede  ommare, 

Dat  hi  hem  strecte  neven  hare, 

Ende  hi  in  sinen  arme  ooc 

Haren  smalen  lichame  looc, 
715  Die  bequame  was  ende  soete. 

God  gheve  dat  hijs  ghenesen  moete ! 

„Jonchere",  seit  soe,  „doet  wech  u  hande; 

U  macher  of  comen  grote  scande 

Ende  vernoy  wel  haestelike." 
720  Doe  dwanchise  te  hem  hertelike, 

Ende  cussese  aen  haren  mont 

Wel  menech  werven  in  corter  stont. 

„Jonchere'*^  seit  soe^  „van  uwen  spele 

Toeghedi  mi  met  crachte  vele; 
725  Waerdi  wel  hovesch  ende  vroet^ 

Ghine  daet  mi  niet  dat  ghi  nu  doet; 

Omdat  ghi  cracht  hebt  boven  mi^ 

Ende  mi  gheen  hulpe  nu  es  bi, 

Doedi  mi  vernoy  ende  toren. 
730  Maer  ic  segghu  wel  te  voren: 

Ic  saels  sekerlike  claghen 

Beede  mannen  ende  maghen, 

Die  mi  over  u  sullen  wreken." 

Hi  lietse  haren  wille  spreken, 
735  Ende  dede  dat  hem  riet  de  minne  : 

Beede  bi  machte  ende  bi  sinne 

Pluckedi  die  vrucht,  ende  las 

Ende  nutte  dat  wel  soete  was, 

So  dat  hi  sinen  wille  verwaerf. 
740  Doen  speelden  si  alre  eerste  waerf 

Dat  spel  dat  si  noyt  ne  plaghen 

No  hi,  no  soe,  in  haren  daghen. 
Alsi  dit  spel  hadden  gehent. 

Dat  hem  te  voren  was  ombekent, 
745  Al  stillekine  sprac  soe  te  hem : 

„Wi  arme!"  sprac  soe,  „hoe  cranc  ic  bem; 

Haddic  ghehadt  cracht  over  mi. 

Ofte  ghesijn  als  starc  als  ghi, 

Ic  haddu  die  vingherkine  tebroken." 


750  „Ende  ghi  wout  betere [n]  ende  boeten. 

Het  soude  minen  toren  soeten." 
„Vrouwe"  seiti,  „dies  waer  ic  vro 
litermaten,  quaemt  mi  also, 
Dat  ghi  mine  boete  wout  ontfaen; 

755  Ic  soudu  gherne  sijn  onderdaen 

Also  langhe  als  ic  sal  leven. 
Indien  dat  ghi  mi  dit  wout  vergheven." 
„Jonchere",  seit  soe,  „ghi  seght  wel; 

Newaer  ghi  mans  sijt  so  fel; 
Talreerst  dat  ghi  moocht  ghewinnen 
Uwen  wille  van  onser  minnen, 
Dan  houdire  mede  u  sceren, 
Des  wi  vrouwen  wel  souden  onberen. 
Maer  woudijt  te  rechte  merken, 
Ghine  sout  niet  op  mi  ghesterken, 
Ende  soudet  niet  in  dien  verstaen , 
Dat  iet  lichtelec  hadde  ghedaen; 
Nadien  dat  het  [so]  comen  si, 
Ne  doedijs  niet  wanco[n]nen  mi. 
Ic  ben  so  weeldich  ende  so  rike, 
Dat  ic  coninc  gheen  en  wike. 
Dat  ics  mi  niet  makede  diere 
Te  doene  uwen  wille  so  sciere, 
Wildi  ghelooven  der  waerheit, 
In  deder  aen  gheen  dorperheit. 
Ic  sal  u  segghen  waer  bi, 
Wel  soete  vrient ;  nu  hoort  na  mi  : 
.Xx.  coninghe  sijn  mi  onderdaen, 
Ende  daer  toe  te  minen  dienste  staen 
.C.  hertoghen,  .v^.  graven. 
Die  met  goede  ende  met  haven 
Mi  sijn  ghereet  ende  met  lieden 
Altoes,  als  icse  wille  ontbiden; 
Daertoe  riddren  ende  drossaten. 
Daer  sijn  so  vele  utermaten. 
Die  alle  sijn  onderdanech  mi. 
Nadien  dat  het  dus  comen  si, 
So  moghedijs  wesen  over  here 
Ende  hebben  riken  groot  ende  ere, 
Wildi  allene  doen  minen  raet. 
Ic  sal  u  segghen,  hoe  dat  gaet. 
Dat  u  lichte  sal  sijn  te  doene : 
Het  ghevel,  dat  mine  hoghe  baroene 
Ende  mine  hoghe  liede  quamen  .  . .  ." 

795  „Maer  ten  utersten  setten  si 

Algader  die  core  aen  mi^ 

Dat  ic  minen  wille  name^ 
^  Die  scone  ware^  ende  mi  bequame^ 

Ende  dien  ic  van  herten  minnen  mochte^ 

Ende  mine  minne  niet  vercochte 
800  ^)       No  door  leen ,  no  door  goet. 

Doe  die  core  dus  aen  mi  stoet, 

Mine  spieres  ic  ute  sande 

Haer  ende  daer  in  meneghen  lande; 

Maer  ic  sende  namelike 
805  Int  goede  lant  van  Vrankerike^ 

Daer  riddren  woonen  van  goeden  seden. 

Alsi  vele  pinen  hadden  leden 

Ende  het  quam  ten  ende  van  den  iare^ 

Brochten  si  meneghe  scone  niemare 
810  Van  meneghen  ridder  dies  waerdich  was; 

Newaer  die  gone  vermaten  hem  das, 

Die  van  buten  waren  comen, 

Dat  si  een  kint  hadden  vernomen 

Van  den  gheslachte  Maroveus 
815  Ende  was  gheheten  Parthonopeus , 

Die  scone  was,  starc  ende  stout, 

Ende  en  was  maer  .xiii.  iaer  out. 
■  Van  u  seiden  si  so  vele  doghede 

Dat  ics  in  mijn  herte  hoghede , 
820  Ende  [wart]  so  begrepen  met  uwer  minnen. 

Doe  dedic  mi  een  scip  ghewinnen, 

Ende  sceepte  in  de  haven  van  der  port, 

Ende  a[r]ri veerde  aen  Troyenbort; 

Dats  een  havene  van  Normendie. 
825  Also  als  ics  ieghen  u  lie. 

Van  danen  voer  ic  in  Vrankerike. 

Also  ghesciet  mi  sekerlike. 


Hier  komt  bij  Bormans  de  nummering  der  verzen  in  de  war. 

Talreerst  dat  ic  den  coninc  vant, 
Saghickene  u  hebben  bi  der  hant^ 
Ende  lachen  ende  hebben  spel ; 
Al  der  werelt  bequamedi  wel, 
Dat  men  mi  seide  vandic  waer. 
Door  u  blevic  .xiiii.  nacht  daer, 
Om  te  kenne[ne]  uwe  sede, 
Doe  voeric  danen  ende  dede 
Dat  ic  bi  der  lust,  die  ic  can, 
Den  coninc  warp  enen  wille  an, 
Dat  hi  voer  iaghen  in  Ardenoys." 


„Daer  ghi  een  scip  vont  aen  den  lande, 

Dat  ic  tuwen  bouf  daer  sande, 

Dat  u  hier  voerde  ghemackelike 

In  die  hoochste  stat  van  minen  rike. 

Dies  verwaerf  ic  aen  dese  vaert, 

Dat  ic  niet  ghesien  en  waert, 

No  ghehoort  al  tote  nu. 

Soete  lief,  hier  omme  segghic  u. 

Het  es  recht,  dat  ics  lie. 

Al  ben  ic  worden  u  amie. 

Dat  ghire  niet  sult  merken  bi. 

Dat  het  te  haestelike  si. 

Dat  ic  u  liet  uwen  wille  doen; 

Want  mi  daer  toe  die  minne  spoen. 

Eer  ghi  quaemt  in  dese  stat, 

In  allen  palayse[n]  haddic  te  bat 

Ghereeden  doen  na  u  comen. 

Of  ghi  u  herberghe  hadt  ghenomen 

In  eneghen  palayse  iewaer  el. 

Dat  ic  u  daer  soude  hebben  wel 

Ghedaen  dienen  vro  ende  spade 

Van  ate,  van  drank e  bi  minen  rade, 

Tote  dien  termine  ende  ter  wilen. 

Dat  gheleit  es  bi  der  consilen 

Mine  hoghe  liede,  mine  hoghe  manne^ 

Dat  ic  u  mochte  hebben  danne 

Ghecoren  teenen  brudegome^ 

Ende  hebben  ghemaket  grote  gome^ 

Ende  op  ghegheven  in  u  hant 

Al  mijn  rike  ende  al  mijn  lant. 

In  een  palays  saghic  u  liden 

Dat  rikelijc  was  in  allen  ziden^ 

Maer  door  uwen  fieren  sin^ 

So  ne  wildire  niet  bliven  in. 

Ghi  leeter  vele,  die  rikelijc  waren, 

Ende  quaemt  teener  hoochster  borch  ghevaren^ 

Die  ghi  vont  wel  bewest 

Van  al  dies  u  behovede  best; 

Ende  als  u  begonste  slapen  lusten, 

Quaemdi  ligghen  om  rusten 

Up  mine  bedde,  dat  mine  es. 

Echt  biddic  u  ende  vermane  des. 

Al  hebbic  uwen  wille  ghedaen, 

Dat  ghire  aen  niet  sult  verstaen, 

Dat  ic  ben  van  lichten  sinne." 


FRAGMENT  VI. 


„[Uwe  wedde,]  seitse,  en  nemic  niet; 
[Newaer  begjoomt  u  ende  besiet 
[Dat  ghi  nie]t  en  lachtert  mi, 
[Ende  u  eer  daer  m]et  ghehoghet  si." 
Binnen  derre  talen  wart  hi  in  slape; 
Doe  heisede  si  den  kinschen  knape 
Ende  drever  hare  werelt  mede. 

Si  taste  sine  sachte  lede^ 

Si  custene  ghinder  ende  hier, 

Si  custe  sinen  mont  ende  sine  lier, 

Sine  oghen,  sinen  hals  ende  sine  kele. 

895  Die  grote  bliscap  van  den  spele, 

Die  si  hadde  met  haren  amijs, 
Dat  prisede  si  vore  tparadijs. 
Dies  spels  en  mochte  niet  sijn  ghenoech; 
Dat  sine  met  cussene  iet  verdroech, 

900  Dat  was  bedie,  dat  si  vrochte, 

Dat  sine  pinen  ende  wecken  mochte; 
Ende  en  weckes  niet,  want  si  sach, 
Dat  hi  verpijnt  ende  moede  lach. 
Ende  alset  tote  dien  daghe  quam, 

905  Ende  die  sonne  ten  trone  op  clam 

Die  ionghelinc,  die  met  ghemake 
Hadde  gheslapen,  wart  in  wake. 
Talreerst  dat  hi  sine  oghen  op  dede 
[Sac]h  hi  die  meeste  cierhede 

910  [B] innen  der  cameren  daer  hi  in  lach, 

[D]ie  hi  te  voren  ie  ghesach. 
[H]arde  groot  delijt  so  hadde  hi  das; 
[M]aer  die  ioncfrouwe,  die  met  hem  was, 
[V]ore  den  daghe  hadde  hise  verloren, 

915  [D]at  hise  en  mochte  sien  noch  horen. 

Ende  alse  hi  heme  soude  cleden, 
Ende  daer  toe  began  ghereden, 
Sine  cleder  hi  niet  en  vant, 
Maer  men  brachte  heme  betre  te  hant 

920  Ende  scoonre  ende  ghescepen  bet. 

Alse  hise  ane  heme  hadde  gheset. 
Van  den  bedde  hi  thant  op  stoet. 
Dat  rikelijc  was  ende  goet. 
Een  ghescoyte  hi  dede  doe  an, 

925  So  diere  hi  nie  engheen  en  ghewan. 

Doe  brachten  heme  twater  die  beckine. 
Die  scone  waren  ende  guldine; 

Doe  quam  wel  ghereet  die  dwale: 
Dit  algader  bequam  heme  wale. 

930  Alse  heme  dese  dienst  was  ghedaen, 

Quam  hi  in  den  palayse  ghegaen. 
Dat  eten  op  die  tafle  stoet 
Scone^  rikelijc  ende  goet^ 
Daer  hijt  sach^  dats  hem  hoghede. 

935  Hi  ghinc  sitten  daert  hem  best  voghede; 

Daer  was  heme  ghedient  harde  wel. 
Heme  en  vernoyde  enghene  dinc  el^ 
Maer  dat  hi  noch  man  noch  wijf, 
Noch  enghene  dinc  sach  die  hadde  lijf. 

940  Int  hogheste  sitten  was  hi  gheseten. 

Alse  hi  een  luttel  hadde  gheten, 
Ghinc  hi  den  graet  nederwaert, 
Daer  hi  hadde  ghelaten  sijn  paert, 
Ende  vant  een  teldende  ors  daer  staende, 

945  Aldaer  hi  sijn  paert  vinden  waende , 

Starc  ende  groot  ende  langhe  ghedaghet; 
Beter  ghi  nie  engheen  en  saghet. 
Daertoe  dat  so  ravenswart  was, 
Dat  hi  een  deel  ontvruchte  das, 

950  Dat  het  van  [sjquaden  halven  ware. 

Doch  en  was  hijs  niet  so  in  vare, 
Hine  sat  op  dat  rijclijc  paert 
Ende  reet  ten  hoghen  torre  waert, 
Ende  beette  neder  ende  op  clam 

955  Tes  hi  ten  cantelen  quam. 

[H]et  was  claer  ende  scone  weder, 
Hi  sach  int  oest  ter  zeewert  neder, 
Daer  hi  engheen  inde  af  en  sach. 
Van  der  zee  waser  groot  ghelach, 

960  Want  groote  rijcheit  quam  al  [daer] 

Met  scepe[n]  gheseilt  [voor  ende  naer]  : 
Diere  samite,  ciglatone, 
Cindale,  rode,  ghele  ende  grone. 
Diere  pelne  Alexandrine, 

965         Diere  hovelakene,  gurdelkine^ 

Orsse  die  goet  ende  scone  waren  ^ 
Valken^  haveke  ende  sparwaren^ 
Bontwerc  grau  ende  ermerijn, 
Mirre  ende  wierooc,  peper  ende  comijn^ 

970         Geroffelsnaghele  j  note  moscaten^ 
Galigaen ,  pumegarnaten , 
Gingebere  ende  seduare, 
Kanele  ende  meneghe  diere  ware^ 
Van  lactuarien  meneghe  maniere, 

975         Meneghe  goede  specie  ende  diere  ^ 
Ende  van  allen  cierheiden  een  deel 
Quam  met  scepe  ane  dien  casteel. 
Doe  ghinc  hi  staen  recht  int  suut^ 
Ende  sach  ten  cantelen  boven  uut, 

980         Daerwart  sach  hi  die  bogaerde  staen  ^ 
Die  heme  dochten  hebben  bevaen 
Slants  ere  milen  lanc  ochte  mee ; 
Hi  sach  die  wijngaerde  neven  die  zee 
So  lanc  ende  so  breet  ende  so  slecht , 

985         Niet  en  sach  hi  sonder  wijngaert  echt. 

Doe  ghinc  hi  staen  ane  die  weste  side, 
Ende  sach  verre  ende  wide, 
Daer  sach  hi  tlant  breet  ende  slecht 
Gheerijt  ende  ghesayt  wel  [na  recht] ; 

990         So  breet  docht  hem^  daer  hijt  sach^ 
Tlant  dat  daer  ghewonnen  lach, 
Dats  heme  also  ghevoechlike 
Doch  te  sijn  tenen  conincrike. 
Doe  ghinc  hi  bander  side  int  noort, 

995         Daer  sach  hi  die  rijclike  poort 
Ghevisiert  harde  wel. 
Ane  deene  side  die  Orie  vel 
Van  hoghen  neder  in  die  zee, 
Wel  .XXX.  ghelachte  ochte  mee; 
1000         Daer  was  die  Orie  harde  diep. 

Die  brugghe,  die  daer  over  liep,  . 

Was  al  beset  met  cantelen^ 
Ende  al  ghemaect  met  quarelen, 
Die  goet  waren  ende  diere. 

1005         Daer  teriden  over  die  riviere 

Sach  hi  enen  casteel  staen  ghevest. 
Hi  was  altoes  so  wel  bewest 
Van  spisen  ende  van  riddren  binnen^ 
Dattene  nieman  en  mochte  winnen. 

loio         Die  scoonste  mersch  daer  buten  lach 
Ende  die  beste  die  hi  nie  sach, 
Wel  tien  milen  lanc  neven  die  zee, 
Ende  twee  milen  breet  ochte  mee. 
Daer  tenden  was  .1.  groot  wout, 

1015         Daer  stont  in  harde  scone  hout; 

Menech  scone  boom  daer  binnen  stoet, 
Daer  was  van  meneghen  voghele  broet. 
Maer  daer  broeden  alre  meest 
Haveke  ende  valken  in  [tforeest] , 

1020  Die  meneghen  heigher  [ende  odevaer] 
Dicke  brachten  sijns  [lijfs  in  ghevaer]. 
Daer  die  ionchere  dit,  [als  hi  mach], 
Ende  daer  toe  menech  ander  ghesach. 
Prijsde  hi  tlant  goet  ende  rike. 

102-5         Heme  dochte  staen  ghelachlike 
Die  casteel  te  menegher  dinc. 
Dus  corte  sinen  dach  die  ionghelinc, 
Dat  heme  niet  en  vernoyde  die  stonde 
Dies  het  quam  ten  avonde. 

1030         Doe  ghinc  hi  van  den  torne  neder 
Ende  keerde  ten  palayse  weder. 
Daer  beette  hi  neder  vore  die  dore, 
Ende  liet  sijn  swart  ors  staen  daer  vore, 
Ende  ghinc  int  palays.  Daer  vant  hi  echt 

1035         Die  taflen  scone  ende  wel  gherecht; 
Daer  was  echt  ghedient  wale 
Tallen  taflen  in  die  zale 
Van  allen  dies  sijn  herte  gheerde. 

Hem  en  mesquam  niet  noch  en  deerde  , 

1040         Sonder  ene  dinc  allene^ 
Dat  hi  creature  enghene^ 
Die  hadde  lijf^  mochte  ghehoren 
Noch  sien;  dies  hadde  hi  toren. 

Alse  die  taflen  waren  op  ghe[daen]  , 

1045         Ghinc  hi  ten  viere  sitten  saen 
Op  enen  rijcHken  tapijt^ 
Ende  alst  heme  dochte  slapens  t[ijt]  , 
Sach  hi  risen  twee  candelaren^ 
Die  beide  van  finen  goude  waren; 

1050         Met  tween  stalHchten  bernende  cl[aer]. 

Si  ghinghen  vore^  ende  hi  volghede  n[aer]  , 
Tes  sine  te  bedde  hadden  bracht, 
Daer  hi  op  lach  den  andren  nacht; 
Doe  keerden  si  beide  weder. 

1055         Ende  hi  ghinc  te  handen  sitten  neder, 
Ende  begonde  hem  tonscone, 
Ende  sine  cleder  ute  te  done; 
Ende  alse  hi  heme  soude  decken, 
Ende  tcovertoer  te  hemewert  trecken, 

1060         Wardet  daer  binnen  donker  saen, 

Ende  die  ioncfrouwe  quam  ghegaen, 
Die  hi  wel  ontfinc,  ende  dede 
Algader  sinen  wille  daer  mede. 


FRAGMENT  VIL 


1065 


P.  L 


„Neven  der  side  van  der  zee 
Twee  grote  dachvaerde  ofte  mee. 
Teerst  loopt  soe  bi  Marberoen 

Daer  rudders  wonen  ^  [^^^]  gherne  doen 

Mijn  ghebot  ende  te  minen  dienste  staen. 

Dien  casteel  hevet  van  mi  te  lene  ontfaen 
1070         Arnoud^  die  sonen  heeft  vive 

Bi  Beatrisen  sinen  wive^ 

Staerke  ridders  ende  grote. 

Sulctijt  comen  die  galiote 

Bi  der  zee  ofte  uutlaghen^ 
1075         Die  met  rove  hem  bejaghen: 

Die  vanct  hi  met  crachte  ende  bint^ 

So  dat  hise  mi  ghebonden  sint. 

Dan  lopet  die  Ore  bi  Orac 

Ende  bi  S[uscis]  ende  bi  Cyrac 
1080         Neven  berghen  ende  neven  roken. 

Soe  hevet  binnen  haren  lope  be[lok]en 

Hondert  castele  ende  meer; 

Dan  doet  soe  haren  wederkeer. 

Alsoet  hevet  ghelopen  al, 
1085         Hier  [i]n  de  zee  doet  soe  haren  val. 

Nu  weet[t]i  dat  water  heet  die  Ore, 

[Ende  die  casteel  hetet  Chiefdore]. 

Hovet  van  Ore  bediedet  dat 

(Nu  mach  ment  in  dietsce  verstaen  te  bat), 
1090         Om  dat  hier  die  Ore  beede  doet, 

Springhet  ende  vallet  in  de  zeevloet, 

So  es  de  casteel  Chiefdore  gheheten. 

Nu  moeti  minen  name  weten: 

Melior  es  die  name  mijn; 
1095         Wildi  vroet  ende  ghestade  sijn, 

Ghi  sult  van  mi  hebben  groten  scat. 

Dat  ghi  nemmer  en  begheert  bat, 

Indien  dat  iet  te  voren  weet. 

Het  en  sal  u  sijn  ghereet, 
iioo         Bi  dien  dat  ghire  pinet  om  niet 

None  penst  hoe  ghi  mi  siet, 

No  nemmer  en  doet  ghene  laghe 

Totien  termine,  tote  dien  daghe, 

Dien  ic  ghesprac  ieghen  mine  man, 
Daer  al  mine  ere  leghet  an/' 

—  „Vrouwe",  seiti,  „als  helpe  mi  God, 
Men  mochte  mi  houden  over  sot 
Ende  over  argher  dan  .i.  dief, 
Verriedic  dus  mijn  soete  lief." 

—  „Dese  [rede  ver]draghet  [nu];  echt 


Uwe  dachcortinghe  morghijn  : 
Of  ghi  wilt  varen  in  rivieren 
Of  bersen  int  wout  ten  wilden  dieren  ? 
Ghevallet  dat  ghi  kieset  die  jaghet 
Ende  u  die  herte  daer  toe  draghet, 
So  sal  ic  u  segghen  hoet  steet: 
Morghin  als  ghi  sult  sijn  ghereet, 
Na  etene,  sal  men  u  te  voren 
Bringhen  den  alre  scoonsten  horen. 
Dien  ghi  nie  saghet,  suldi  segghen; 
Dien  sal  men  up  die  tafle  legghen. 
Dien  voert  met  u  als  ghi  wech  ridet; 
Ende  als  ghi  die  mersce  lidet, 
So  set  den  horen  aen  uwen  mont , 
Ende  blaester  mede,  als  ghi  wel  cont; 
Dan  suldi  sien  die  honde  comen. 
Als  si  den  horen  hebben  vernomen. 
Die  snelste,  die  ghi  noyt  saghet, 
Ende  goet  ende  nuttelijc  ter  jaghet, 
Honde,  bracken  ende  siesen. 
Wildi  ooc  die  jacht  [niet]  verkiesen, 
Ende  ghi  in  rivieren  wilt  riden , 
In  ene  camere  hier  besiden 
Staen  haveke,  valken,  spoerwaren; 
Ende  als  ghi  u  wilt  merghen  varen , 
Daer  nemet  als  vele  als  u  voghen , 
Daer  moghedi  af  sien  scone  vloghen." 
—  „Vrouwe",  seiti,  „mi  ghelievet  meest 

Dese  eerst [e]  waerf  int  foreest 

Mi  te  merghene  metten  honden^ 

Dat  ic  mi  daer  te  bet  wille  beconden." 

Dit  dochte  haer  goet,  dat  seit  soe. 

In  slape  worden  si  beede  doe^ 

Soe  in  sinen  arem  ende  hi  in  de  hare. 

Ic  dar  wel  segghen  openbare 

Dat  haer  negheen  die  tijt  vernoyt 

No  nemmermeer  en  hadde  vernoyt, 

Al  hadde  die  nacht  langher  gheduert; 

Want  die  minne  [es]  so  [ghe]  natuert , 

Datter  ghene  mate  dochte  toe. 

Die  nacht  leet  ende  [s] morgen [s]  vroe, 

Als  die  sonne  op  was  ghegaen 

Ende  hi  sine  cleder  aen  hadde  ghedaen, 

Na  etene,  brocht  men  hem  den  horen 

Alst  hem  was  gheleit  te  voren, 

Dien  


.  .  .  .  ghecoppelt  te  samen, 

Bracken,  siesen  ende  winde, 

Ende  alle  so  swart,  dat  dien  kinde 

Vele  te  meer  wanhaghede  dies. 

Daer  quam  een  groot  hont,  een  lanc  sies 

Hi  hadde  om  den  hals  sijn 

Enen  halsbant  claer  guldijn. 

Die  rinc  entie  cnoop  daer  ane 

Costen  groot  goet  na  minen  wane. 

Den  enen  haddi  neven  hem  in  hant 

So  langhe  datti  een  spoor  vant 

Dat  hadde  ghemaect  een  everswijn. 

Dat  out  wel  vier  jaer  mochte  sijn. 

Dien  volghedi  metten  slaghen 

Beede  in  boscagen  ende  in  haghen, 

So  langhe  dat  hi  porrede  wilt. 

Dien  sies,  dien  hi  bi  der  leisen  hilt. 

Dien  liet  hire  te  handen  toe; 

Die  grote  honde  ontcoppeldi  doe. 

Daer  mocht  men  hebben  scoon  iacht  ghesien. 

Die  honde  saghen  den  ever  vHen  : 

Daer  was  ghebielt  so  menechvout, 

Dat  [ghescal]  vervulde  al  thout. 

Die  ever  mochte  niet  ontgaen. 

Twee  snelle  honden  verliepene  saen 

Ende  velden  ter  eerden  in  een  dal. 

Dien  ever  gaf  hi  den  honden  al. 

Dit  was  sdaechs  sine  merghinghe  , 

Sijn  spel  ende  sijn  dachcortinghe. 

Ter  herberghen  keerdi  weder  doe  ; 

Maer  hi  verloos,  hine  wiste  hoe, 

Alle  die  honde,  sonder  .11.  winde, 

Die  bleven  altoes  metten  kinde , 

Dat  hem  te  min  vernoyen  soude, 

50  waer  hi  wandelen  woude. 

Die  jongheHnc  at  ende  dranc  ghenoech 
Alles,  dies  sijn  herte  ghedroech. 
Achter  etene  hi  te  bedde  ghinc : 
Daer  quam  die  joncfrouwe,  die  hi  ontfinc 
Vriendelijc  ende  met  soeten  spele. 

51  loeghen  ende  si  spraken  vele 
Ende  dreven  haer  werelt  onder  heme. 
Als  den  jonghen  wel  gheteme. 

Die  hadde  ghehoort  hare  rede, 
Daer  soe  hem  die  nacht  corte  mede , 
Die[n]  grote[n]  sin,  die  grote  wijshede, 


Dat  selve  hebbic  te  lanc 

Van  minen  lieve  ende  anders  niet. 

God,  die  alle  dinc  voorsiet, 

Hi  moete  gheven,  dat  mi  die  soete 

Haer  minne  wederdeelen  moete. 

Als  die  joncfrouwe  dede  den  kinde, 

Dat  soe  met  herten  minde. 

Parthonopeus  hadde  bliscap  groot; 

Te  sprekene  van  hem  slaet  mi  te  doot. 

Hine  sach  sijn  lief  neghenen  tijt; 

Maer  hi  had  der  mede  groot  dehjt^ 

Groot  amours  ende  groot  spel; 

Van  den  minen  hebbic  niet  el^ 

Sonder  allene  dat  iet  scouwe. 

Hi  hadde  bliscap,  ende  ic  rouwe. 

Parthonopeus  was  aldaer 

Met  groter  bliscap  wel  een  jaer, 

Dat  hire  binnen  niet  en  droevede. 

Hi  hadde  van  al  dat  hem  ghevoeghede: 

Hi  hadde  goede  jacht  te[n]  dieren, 

Ende  goet  ghebeet  in  rivieren. 

So  setti  sinen  sin  aen  dat 

Dat  hi  alle  vriende  vergat, 

Sine  moeder  ende  sinen  vader, 

Daer  toe  sine  maghe  algader, 

Ende  hi  om  ghene  dinc  ne  achte 

No  bi  daghe  no  bi  nachte, 

Sonder  der  ghere  die  hi  minde; 

Ende  sine  vogle  ende  sine  winde , 

Daer  mede  haddi  sinen  wille  so  wel 

Dat  hi  begheerde  gheen  dinc  el. 

Alst  quam  ten  ende  van  den  jare. 
Wart  hi  peinsende  haer  ende  dare, 
Ende  peinsde  wanen  hi  was  gheboren. 
Doe  alre  eerst  quam  hem  te  voren 
Hoe  gherne  hi  sijn  oom  soude  scouwen. 
Snachts  teldijt  der  joncfrouwen 
Ende  bat  orlof  te  lande  te  vaerne. 
„Jonchere",  seit  soe,  „dat  doe  ic  gaerne 
Ic  love  wel  dat  ghire  vaert 
In  dien  dat  ghi  hebt  te  mi  waert 
Altoes  gherechte  minne. 
Dat  ghi  in  uwe  herte  binnen 
Ne  doet  el  ghene  vrouwe 

Ende  ghi  mi  hout  rechte  trouwe. 
Vrankerike  heeft  uwer  hulpen  noot/' 


„Ende  Bloys  es  in  allen  siden 

Beseten  ende  u  ander  borghe. 

Daer  es  van  binnen  grote  sorghe. 

Daer  suldi  vinden  meneghen  viant 

Ende  in  werren  algader  tlant. 

Nu  weest  lustich  ende  ghestade^ 

Ende  vaerter  toe  bi  minen  rade. 

Sijt  goet  ten  spere  ende  ten  scilde^ 

Goet  ende  hovesch  ende  milde. 

Pinet  om  ere  ende  om  doghet. 

Sijt  wel  ghesedet^  daer  ghi  moghet: 

Groetet  al  die  liede  minlike. 

Ghevet  goeden  ridders  mildelike, 

Dat  si  u  wesen  van  herten  hout. 

Ghevet  hem  selver  ende  gout : 

En  sorghet  niet  wanen  tcomen  sal, 

Ic  saelt  u  selve  doen  hebben  al. 

Ne  weest  uwer  spraken  niet  te  diere  ^ 

Sijt  omoedich  ende  goedertiere 

Jeghen  rike  ende  jeghen  aerme. 

Hout  altoes  in  u  bescaerme^ 

Aldaers  behoevet^  die  Heleghe  Kerke, 

Eret  papen  ende  clerke; 

Dan  sal  u  hout  sijn  God  Ons  Here. 

Bi  siere  hulpen  sal  u  ere 

Ende  u  prijs  te  meerre  wesen. 

Echt  biddic  u  boven  al  desen 

Dat  ghi  nemmer  so  dom  ne  sijt, 

Dat  ghire  raet  toe  soeket  voor  tijt 

No  lust,  hoe  ghi  mi  moghet  scouwen; 

Want  het  soude  u  sere  rouwen. 

So  wiere  u  toe  gave  raet, 

Ic  segghe  u  wel,  hi  riede  u  quaet. 

Noch  biddic  u  ene  ander  bede : 

Als  ghi  daer  hebt  ghemaect  vrede  ^ 

Ne  merret  niet  langhe  in  Vrankerike^ 

Maer  cornet  te  mi  sekerHke 

Door  minen  wille  ende  uwe  vrome. 

Ghi  sult  mi  sijn  willecome." 

„Vrouwe",  seiti,  „ic  hebbe  wel  verstaen 

Hoe  dese  lesse  es  vergaen, 

Ende  wel  vernomen  dit  sermoen. 

Ic  soude  node  pine  doen 

No  poghen,  hoe  ic  u  mochte  sien, 

Ic  sal  emmer  bliven  in  dien 

Dat  ic  sal  volghen  na  uwen  rade." 


Began  hi  reeden  sine  vaert, 
Te  vaerne  te  Vrankerike  waert, 
Want  hi  hadde  groot  toeverlaet 
Ter  ghere,  die  hem  gaf  den  raet. 
Jeghen  avont  hi  te  havene  reet. 
Daer  vant  hi  sijn  scip  staen,  God  weet 
Dat  hem  die  joncfrouwe  daer  sinde. 
Hi  scepede  sijn  ors  ende  sine  winde. 
Bi  den  ganghe  hi  ten  scepe  ghinc; 
Binnen  den  scepe  vant  die  jonghelinc 
Een  bedde  ghemaect  sachte  ende  wel. 
Doe  ne  wisti  wat  beghinnen  el, 
Maer  hi  ghincker  up  ligghen  slapen. 
Doen  ghinghen  te  seile  die  seilcnapen 
Enten  roedere  die  stieren  [s]  plach; 
Diemeer  hire  negheen  en  sach. 
Si  traken  tseil  boven  hooch 
Ende  tscip  metten  winde  vlooch, 
Was  die  wint  staerker,  was  hi  cranker. 
[Bin]  .XL.  daghen  scoten  si  den  anker 
In  die  Oire,  doet  men  mi  verstaen. 
Doe  ne  mochte  dat  scip  niet  vorder  ga( 

No  dat^  no  gheen  als  groot. 

1320         Doe  bewaerden  si  den  boot, 

Daer  een  rikelec  bedde  was  inne 
Sachte  ghemaect  ende  wel  bi  sinne. 
Daer  leiden  si  op  den  jonghelinc. 
Dat  dimc  mi  een  vremde  dinc, 

1325         Dat  hi  niet  ne  wart  ontwake. 

Hi  was  ghevoert  al  met  ghemake 
Sonder  vernoy  ende  toren 
Bi  Bloys,  danen  hi  was  gheboren. 
Ende  als  hi  up  tlant  was  ghegaen, 

1330         Wart  hi  in  wake  ende  sach  staen 

Sijn  paert  ende  sine  honde  op  tlant, 
Ende  sach  dien  boot  keren  te  hant; 
Nochtan  dat  hire  niemen  sach, 
Die  stierens  of  die  roeyens  plach. 

^335  boot  ghinc  neder  in  die  Oire. 

Doe  jammerde  hem  om  Melioere, 
Daer  algader  lach  aen  sijn  raet, 
Sijn  hulpe,  sijn  troost,  sijn  toeverlaet; 
Ende  waert  pensende  in  sinen  moet , 

1340         Gave  hem  God  aventure  goet. 

Teerst  dat  hi  mochte  met  ere[n] , 
[Soudi  naer  Chiefdore]  wederkeren. 

 [twaelf  paerden] 

Met  groten  laste  ende  met  swaren. 
Die  alle  ravenzwart  waren 

1345         Ende  scone,  dat  segghic  u  over  waer. 

Hem  volgheden  twaelf  garsoene  naer, 
Ghecleet  met  purper  ende  met  siden. 
Daerna  sach  hi  enen  ridder  riden, 
Edelijc  ghedaen,  starc  ende  stout; 

1350         Diemeer  was  hi  grau  ende  out; 

Scone  was  hi  van  allen  leden. 
Als  tkint  quam  aen  hem  ghereden, 
jjonchere",  seiti  al  overluut, 

„Bi  mi  ontbiet  u  groot  saluut 

Mijne  joncfrouwe  Melioer^  die  u  hevet 

Vercoren  voor  alle  dinc  dat  levet; 

Soe  ontbiet  u  hare  minne 

Ende  trouwe  met  ghestaden  sinne. 

Soe  bidt  dat  ghi  om  haer  peinst 

Ende  ghene  lust  daer  toe  en  veinst 

Hoe  ghise  ghesiet  voor  dien  dach^ 

Dat  tuwer  ere  wesen  mach; 

Want  het  soude  u  sere  rouwen. 

Ic  raed[t]  u  ooc  met  goeder  trouwe  [n]. 

„Here"^  seiti^  „sijt  willecome. 

Om  onse  ere,  om  onse  vrome 

Sal  ic  poghen  spade  ende  vroe. 

God  selve  ghestarke  mi  daer  toe 

Ende  jonne  mi  des  dat  ic  die  soete 

Voor  tijt  niet  ne  scouwen  moete." 

,  Jonchere",  seiti ,  nu  wilt  ontfaen 

Die  somers,  die  hier  gheladen  staen 

Beede  met  selvere  ende  met  goude. 

Of  ghi  wilt  hebben  hare  houde, 

So  pijnt  u  emmer  te  doene  wel, 

Ende  hebt  sorghe  niewer  om  el 

Dan  om  joesten  ende  tornieren 

Ende  andersins  in  ghere  manieren. 

Pijnt  om  ere  ende  om  doghet 

Ende  prijs  te  hebbene,  daer  ghi  moghet 

Soe  ombiet  u  dat  ghi  niet 

Rudder  [en]  wert,  tes  ghise  siet, 

Ende  ghi  weder  comet  te  hare 

Ende  ghise  nemet  openbare. 

Dat  es  bedie  dat  soe  dies  gheert, 

Dat  soe  u  selve  wilt  gorden  tsweert, 

Ende  soe  u  ridder  maken  wille.'' 


,,God  moet  u  behouden  tleven, 
Ende  moet  u  hulpe  daer  toe  gheven, 

Dat  Vrankerike  blijft  in  eren^ 
Ende  ghi  sniemen  moet  wederkeren." 
Bin  desen  hi  hem  omme  wende 
Ende  sciet  wenende  van  den  kinde. 

Doe  namen  orlof  die  garsoene 
Ende  troostene  emmer  wel  te  doene 
Ende  hi  sinen  lieve  trouwe  hilde^ 
Ende  hi  hovesch  waer  ende  milde, 
So  dat  hi  goeden  prijs  ontfinghe. 
Daer  nam  elc  orlof  sonderlinghe 
Ende  voeren  danen  si  comen  waren. 
Doe  waren  si  altehant  ontfaren, 
Dat  hire  ghelosede,  hine  wiste  hoe. 
Die  someren  dreef  hi  voor  hem  doe, 
Die  te  Bloys  den  wech  aennamen, 
Ende  als  si  voor  die  poorte  quamen 
Ende  die  poortwerder  sach  dat  goet, 
Wart  hi  peinsende  in  sinen  moet 
Dat  God  daer  selve  hadde  ghesint; 
Maer  als  hi  verkende  tkint, 
Met  groter  bHscap  hijt  ontfinc. 
Het  dochtem  wonderlike  dinc, 
Ende  liep  tsier  vrouwen  ende  seide  hare 
Dat  haer  sone  comen  ware. 
Doe  ghincse  jeghen  hem  haesteHke 
Ende  ontfinkene  blidelike 
Haren  sone,  dien  soe  te  voren 
Sonder  wanc  waende  hebben  verloren. 
Van  groter  bliscap  weende  soe. 
In  haren  armen  nam  soene  doe : 
Wel  moederlike  cusset  soene, 
Als  soe  wel  sculdech  was  te  doene. 
Van  groter  bHscap  ne  sprac  soe  niet. 
Als  van  jammere  dickent  ghesciet. 
Al  swighende  dede  soene  saen 
In  ene  camere  met  haer  gaen, 
Ende  deden  sitten  neven  hare 

Ende  began  hem  vraghen  harentare. 
Soe  vraghedem  wat  hem  hadde  ghewerret^ 
Dat  hi  so  langhe  hadde  ghemerret; 
1430         Ende  teldem  [dat]  beede  gader 

Die  coninc  sijn  oom  ende  sijn  vader 
Doot  waren  ^  als  hem  was  gheseit. 


FRAGMENT  VUL 

Beede  van  Milane[n]  ende  van  Pavien^ 
Die  van  Geneven  ende  van  Pisen : 

1435  wat  rudder  was  van  prisen^ 

Die  goets  Hjfs  was  [ende]  onvervaert^ 
Hi  trac  te  Vrankerike  waert 
Om  die  doghet  ende  om  die  hovescheit^ 
Die  van  Parthonopeus  was  gheseit. 

1440         Hier  binnen  so  was  dach  ghenomen^ 
Dat  tvolc  te  wighe  soude  comen 
Eens  disendaechs  [ende]  die  coninghe  bede; 
Dies  daden  si  beede  sekerhede. 
Doe  moesten  si  wachten  na  dien  dach^ 

1445         Daer  groteHke  haer  ere  aen  lach. 

Doe  sende  die  coninc  van  Vrankerike 
Sine  letteren  overal  in  sijn  rike, 
Den  ertscenbisscop  van  Canasien , 
Tallen  bisscoppe[n]  ^  tallen  abdien^ 

1450         Dat  si  in  hare  ghebede  baden  ^ 

Dattene  God  door  sine  ghenaden 
Moeste  ghesterken  entie  sine 
In  den  wijch  ieghen  die  Sarrasine; 
Ende  omboot  hem^  dat  si  souden 

1455         Den  wijch  op  tvelt  voor  Cakers  houden. 
Alle  gader  sijt  gherne  daden  ^ 

Ende  lasen  over  hem  ende  baden. 

Dat  was  daerna  bor  langhe, 
Eens  maendachs  vroe  ter  zonne  opganghe 
Sornagur  te  Ghisors  binnen  was. 
In  enen  bogaert  op  tgras 
Was  hi  gheseten  in  die  scade, 
Ende  hadde  gheroepen  tsinen  rade 
Wel  .c.  siere  hoochster  man^ 
Die  ic  al  niet  ghenoemen  can. 
Alle  saten  si  ende  zweghen, 
Selve  haddi  thooft  neder  ghesleghen; 
Doe  hief  hijt  op  ende  sprac  dese  woort: 
„Ghi  heren"^  seiti,  ,,nu  hoort. 
Morghen  vroe^  ter  zonne  opganc, 
Sullen  wi  storm  hebben  sonder  wanc 
leghen  goede  ridderen  ende  coene. 
Nu  raet^  ghi  heren  ^  ghi  baroene, 
Hoe  men  best  [te]  deser  sake  vare, 
Ende  men  tvolc  te  rechte  scare." 
Een  Stic  si  allegader  zweghen. 
Die  coninc  Lomeer  van  Norwegen 


[Stont  op  ende  sprac] :     .    .    .  . 

„[Die  Fransoyse  sijn  hier  in  haer  lant] ; 

Aen  die  orloghe  connen  si  bet  d[an  wi] ; 

Boven  al  desen  hebben  si 

Met  [hem]  Parthonopeuse  van  Bloys 

Den  staresten  enten  scoonsten  Fran[soys] , 

Die  noyt  quam  in  Vrankerike. 

Door  sine  doghet  natuerlike 

Die  men  aen  hem  hevet  vernomen, 

Es  so  groot  volc  totem  come[n] , 

Dat  sijs  mee  hebben  dan  w[i], 

Ende  connen  bet  aen  dan  wi;  bed[i] 

Bewanic  nie  wighes,  so  help  [mi  God]. 

Naest  boot  u  die  coninc  scone  g[hebot] : 

Hi  boot  ghevult  met  scatte 

.Cc.  scrine;  over  al  datte 

Met  pellele^  met  dieren  ghe  [waden] 

.C.  somere  wel  gheladen; 

.C.  muien  met  sochten  gan[ghe] , 

Spaensce,  ende  ghedaghet  lang[he]  ^ 

.M.  ors  goet  ende  snel, 

.M.  valken  vlieghende  wel , 

.M.  haveke  scone  ende  groot. 

Daertoe  hi  uwe[n]  raetghevers  bo[ot] 

Coppe  ende  nappe  harde  vel[e] , 

Ende  menech  prosent  van  edel[en  juwele]. 

Noch  woudic  dat  ment  had  [de  ghenomen]  ^ 

Noch  riedic,  mocht  daer  toe  [comen] 

Datti  dit  selve  woude  bi  [eden] , 

Dat  wijs  ons  noch  bet  [berieden] 

Ende  nament;  het  es  so  scone! 

Ende  lieten  hem  hebben  si[ne  crone]." 

Als  hi  dus  hadde  ghera[den  te  keren]  , 
Een  lettel  zweghen  si  alle  d[e  heren]. 
Doe  sprac  mijn  here  Faburijn^ 
Een  dalrescoonste  Sarras  ij  n 
Die  in  al  there  was  te  hant; 
Hi  was  coninc  in  der  Wenden  lant. 
„Here  coninc*',  seiti,  „wel  hevet  gheseit 
Mijn  here  Lomeer,  ende  hovescheit: 
Ten  orloghe  badi  omme  raet, 
Mi  dunct  dat  sine  [redene]  so  [staet] , 
Dat  hi  raet  te  keerne  weder 
Tuwen  lande  ^  da  [er]  u  neweder 
No  ere,  no  vrome  leghet  [an]. 
Ondanc  hebbe  die  goede  [man].  . . 


„[S]  uilen  wi  nu  te  

[0]nse  ere  vercoopen  om  have! 

[H]i  dede  niet  wel  dier  raet  toe  gave^ 

[D]  at  darric  wel  segghen  overluut. 
[W]i  sijn  van  verren  gheporret  uut^ 
[N]u  weten  coenlike  toe  varen! 

[E]  nde  doet  besette[n]  vro[e]  die  scaren^ 
1530         [S] uilen  wi  met  eren  rumen  tlant. 

[W]i  hebben  hier  so  meneghen  viant 

[D]  ie  onsen  lachter  ^ harde  [begheren] ; 
[W]i  moeten  ons  in  den  [storm  verweren] , 

[E]  nde  alghemenelijc  bliven  doot; 

1535         [W]aer  souden  wi  vlien  al  quaemter  noot?" 
Doe  sweech  die  coninc  Faburijn. 

Mettien  sprac  mijn  here  Maroijn , 

[D]ie  was  in  Dorcanien  coninc. 

,,[I]n  laet"^  seiti^  ,,door  ghene  dinc^ 
1540         [I]n  saelt  segghen  openbare: 

[S]ulke  tale^  als  te  prisene  ware, 

[H]  evet  gheseit  mijn  here  Lomeer; 
[M]aer  ghi  seght  als  een  bacheleer. 
[W]i  sijn  alle  worden  moede, 

1545         [E]nde  hebben  ghewallet  in  sewes  vloede. 

[D]  ie  Fransoyse  sijn  gherust  wel. 
[N]u,  al  ne  vruchten  wi  niet  el, 
[Maer]  dat  wise  soeken  met  onrechte , 

[I]  c  segghe  u  wel  ende  verplechte , 
1550         [D]at  wi  ghenoech  hadden  te  doene. 

[Daerjtoe  sijn  si  starc  ende  coene, 

[E]  nde  beter  ten  wapenen  dan  wi  sijn, 
[A]ls  het  wel  laest  wart  aen  scijn 
[OJnsen  volke,  dat  wi  verloren. 

^555         [-^]^  ditxi  dat  ics  can  verhoren, 

[E]nde  na  die  vroetscap,  die  ic  kinne, 
[S]o  radic  wel  bi  goeden  sinne 

[D]  at  men  dat  scone  ghebot  neme, 

[E]  nde  wi  laten  ghebruken  heme 

1560         [HJaers  lants  met  goede  ende  met  minnen; 

[W]ine  connent  met  crachte  niet  ghewinnen." 
Na  deser  tale  stont  op  te  hant 

Die  coninc  Fursijn  van  Irlant, 
[D]ie  wel  sprac  in  sijn  latijn. 
,,Here  Maroijn",  seiti^  „here  Maroijn, 
[G]hi  hebt  hier  sulke  tale  gheseit^ 
[Da]t  ic  aen  merke  al  hovescheit." 


„Dat  ghine  begrijpt  met  dommen  sinne, 

Dat  es  qiiansijs:  dese  hevet  gheseit 

Wijsdom  groot  ende  [dese]  dompheit. 

Nu  merkic  hier  aen  uwe  woort 

Dat  die  grauwe  den  longheren  hoort 

Wijsdom  segghen^  dat  hijs  int  herte 

Toren  niet  hevet  noch  smerte. 

Here  Maroijn^  twi  en  ghedinct  u  das: 

Doe  die  coninc  tsinen  lande  was^ 

Doe  riedi  hem  nerenstelike , 

Dit  lant  te  winne  ende  dat  rike. 

Nu  radi,  dat  hi  wederkere, 

Te  lande  weder ^  sonder  ere; 

Sonder  allene  dat  hi  neme 

Seat  ende  have.  Wat  soudse  heme? 

Es  dit  u  sin  ende  u  wijsdoem^ 

Daer  ghi  af  hout  groten  roem? 

Doe  die  coninc  van  Vrankerike 

Waende  verliesen  al  sijn  rike, 

Ende  hi  lettel  hadde  van  lieden, 

Doe  dedi  scone  ghebod  ons  bieden; 

Nu  es  sijn  hulpe  groot, 

Nu  en  gave  hi  niet  dat  hi  doe  boot. 

Ic  weet,  heesscede  men  hem  tsijn, 

Hi  souts  vele  te  fie[r]re  sijn 

Ende  overmoedech  ende  tonsachter, 

Dus  souden  wi  bliven  in  den  lachter. 

Die  here  Faburijn  gaf  goeden  raet. 

Dit  eist,  ende  na  dien  dat  staet, 

Wi  moeten  comen  int  ghevecht; 

Of  [wi]  recht  hebben  of  onrecht, 

Sullen  wi  dies  te  bloeder  sijn? 

Ic  hadde  liever,  here  Maroijn, 

Goet  te  sine  met  onrechte, 

In  enen  stride,  dan  bloot  met  rechte.*' 

Doe  sprac  die  palesgrave  Mares, 
Sconincs  rechtere,  ende  antwerde  des 
(Aen  hem  stont  al  sconincs  raet, 
Hi  conste  talen  goet  ende  quaet) : 
„Here  coninc",  seiti,  „nu  hoort  na  mi, 
Ende  peinster  omme :  ja ,  ne  saghedi 
Dien  gonen  quaden  loghenare 
Van  Norweghen,  die  dat  mare 
Maecte  ende  seide  openbare. 
Dat  al  Vrankerike  ware 
[Sonder  andren  heere  dan  alleen  een  kint] 


,,Ic  rade  wel  bi  goeden  rade. 

Dat  wi  nember  dore  enghenen  prijch 

Jeghen  die  Fransoyse  en  hebben  wijch.*' 

Dese  raet  ende  dese  tale 

Bequam  al  den  Sarrasinen  wale, 

Sonder  allene  Faburine 

Ende  van  Irlant  den  coninc  Furtine. 

Alse  die  coninc  Sornagur  hoorde 
Mares  raet  ende  sine  woorde, 
Ne  dochtens  heme  no  scone  no  goet. 
Hi  sach  claerlike  ende  verstoet, 
Dade  hijt,  dat  hi  ghelachtert  ware; 
Des  en  woude  hi  niet  oppenbare 
Sinen  mannen  ontdecken  sijn  ghepens, 
Dat  hi  wandelde  hare  ende  ghens : 
Siere  manne  was  vele,  ende  hi  allene, 
Ende  vruchte  dat  hise  alle  ghemene 
Heme  onwillech  maken  soude, 
Ende  seide,  dat  hi  volghen  woude 


Siere  manne  wille  ende  haren  rade^ 
Ende  hiet  hen  metter  dagherade 
There  doen  porren  ende  ghereiden^ 
Ende  ghewapent  die  scaren  leiden 
Op  den  plain  vore  die  borch  te  Cars, 
Ende  doen  den  Fransoysen  wanen  wars^ 
Daer  soude  al  sijn  die  sameninghe^ 
So  wie  soet  daer  na  verghinghe. 

Doe  inde  die  coninc  sine  sprake^ 
Ende  sciet  van  hen  bi  derre  sake. 
'  Tere  cameren  ghinc  hi  werdelike 
Op  een  bedde  ligghen  droeflike^ 
Ende  dede  hem  daerin  beluken^ 
Daer  hi  sijns  rouwen  woude  ghebruken, 
Ende  niet  en  soude  sijn  oppenbaer. 
Hi  wranc  sine  liande^  hi  trac  sijn  haer^ 
Ende  dreef  dat  alre  meeste  seer^ 
Dat  coninc  dede  noyt  eer. 
„Ay!  arme"^  seit  hi^  „ellendech  man, 
Dat  ic  noyt  lijf  ghewan, 
Ende  mi  Mares  dus  heeft  ghelachtert, 
Ende  verraden  ende  gheachtert, 
Bi  valscen  rade  dien  hi  ghevet, 
Ende  hi  al  onghewillech  hevet 
Mine  man  ghemaect,  ende  benomen 
Dat  si  te  wighe  niet  en  comen. 
Nu  willic  staen  van  sinen  rade 
Voorwaert  meer .  .  .    nu  eest  te  spade. 
Doe  ickene  teerst  dede  ane  minen  raet^ 
Was  hi  onwert  ende  quaet, 
Een  caitijf,  eens  dorpers  sone, 
Die  luttel  eren  was  ghewone. 
Sinen  dienst  ic  heme  wel  gout 
Daer  ic  heme  gaf  so  grote  ghewout, 
Eens  dorpers  sone^  daer  ic  ave 
Maecte  enen  palesgrave! 
Mine  hulde  hi  daer  mede  ghewan 

Dat  hi  rovede  op  mine  man^ 
1670         Ende  dede  mi  verstaen  sekerlike 

Dat  si  m.i  alle  ghemeinlike 

Niden  ende  haten  toter  doot. 

[H]et  was  wel  recht,  si  haddens  noot; 

[H]et  es  wel  recht  dat  si  mi  haten 
1675         Ende  vloken  harde  ende  verwaten, 

Dat  ic  so  hoghe  boven  hen  verhief 

Enen  verradere,  enen  bosen  dief, 

Die  hen  vernoy  duet  ende  lachter, 

Ende  hare  recht  trect  emmer  achter; 
1680         Dies  hen  en  heeft  enghene  hale, 

Ende  loopt  op  hen  met  siere  tale, 

Ende  heeft  beloken  in  sine  hant 

Arme  ende  rike  ende  al  mijn  lant, 

Ende  heeft  bracht,  bi  minen  ghedoghe, 
1685         Sine  onwerde  maghe  so  hoghe, 

Dat  si  sitten  in  minen  vesten. 

Minen  hoghesten  mannen  ende  den  besten 

Daer  heeft  hi  so  ghevaren  ieghen 

Ende  so  ghenedert,  dat  si  ne  pleghen 
1690         Neghene  tijtcortinghe ,  noch  met  honden 

Noch  met  voghele,  ten  ghenen  stonden: 

Sine  hebben  spel  noch  dachcortinghe. 

Daer  si  00c  comen  ten  ghedinghe, 

Trect  hi  achter  hare  gherechte; 
1695         Des  haten  si  mi  wel  met  rechte. 

Dus  hebbic  verloren  hare  houde 

Bi  mi,  niet  bi  haerre  scoude, 

Ende  bi  den  rade,  die  ghevet  Mares, 

Die  hen  van  herten  onhout  es. 
1700         Dese  heeftse  te  minen  onghevalle 

Arm  ghemaect  ende  onwert  alle, 

Ende  mi  00c  arm  al  die  ghelike. 

Hadden  si  gnoech,  so  waric  rike, 

Haddic  mi  ane  hen  ghehouden. 
1705         Nu  wetic  wel  dat  si  mi  souden 

18* 

Te  minen  eren  hebben  ghedient, 

Ende  mi  gheweest  ghetrouwe  vrient. 

Nu  es  met  mi  comen  hier 

Menech  goet  riddre,  menech  soudier, 

Die  mi  wel  half  vreemde  sijn; 

Dore  hen  selven^  ende  dore  tmijn  , 

Ende  niet  dore  mi,  sijn  si  hier  comen. 

Talreerst  dat  si  hebben  ghenomen 

Hare  leversoen,  dan  selen  si 

Willen  hebben  ghichten  van  mi; 

ledoch  so  wat  so  mi  ghesciet, 

Sijt  vrome,  sijt  scade,  sine  achtens  niet 

Sine  levens  niet  tonsachter 

Dore  mine  scade,  door  minen  lachter. 

Derre  en  es  mi  ooc  engheen  so  hout, 

Talreerst  dat  hi  heeft  sijn  sout, 

Hine  sal  varen  siere  straten, 

Ende  sal  mi  hier  in  dorloghe  laten. 

Lonic  heme  dese  warf, 

Hi  sal  mi  echter,  alse  mi  bedarf, 

Ghehulpech  sijn  ghetrouwelike ; 

Maer  lonic  heme  qualike, 

Talreerst  dat  hijs  hevet  stade, 

Sal  hi  poghen  ombe  mine  scade. 

Maer  haddic  mine  man  met  mi  bracht. 

Die  mi  Mares  heeft  verwracht, 

Ende  icse  te  vriende  hadde  ghehouden, 

Ic  mach  wel  weten,  dat  si  souden 

Gherne  setten  lijf  ende  ere 

Ende  goet  te  wets  met  haren  here; 

Sone  waric  niet  in  derre  noot: 

Eer  soudense  alle  bliven  doot. 

Eer  si  ghedogheden,  dat  men  dade 

Haren  here  lachter  ende  scade. 

Nu  heeftse  die  verradere  doot 

Ende  ghemaect  alles  goedes  bloot. 

Dat  si  den  tijt  met  ancste  liden. 

Sine  hebben  wat  teren  ^  noch  wat  riden^ 
Ende  leven  met  groten  sorghen; 
1745         Sine  connen  verwedden^  noch  verborghen. 

50  benoot  icse  alle  liet^ 

Die  vive  en  moghen  den  sesten  niet 
Ghewapenen^  al  droeghen  si  over  een. 

51  hebben  verset  lant  ende  leen^ 
1750         Die  woker  hevet  hen  al  ghenomen 

Dat  hen  te  vromen  soude  comen. 
Hier  omme  eest  dat  si  mi  niden 
Ende  sijn  mi  onhout  tallen  tiden; 
Hier  omme  si  alle  daghe  spien 

1755         Hoe  si  moghen  comen  in  dien 
Dat  si  mi  vernoy  beraden. 
Hets  recht  dat  si  mi  gherne  scaden, 
Want  icse  hebbe  ghevelt  neder. 
Maer  quamic  noch  te  lande  weder, 

1760         Ende  mi  God  behilde  dat  leven, 

Ic  soude  hen  smijns  so  vele  gheven, 
Dat  si  mi  souden  wesen  hout, 
Ende  gheven  hen  in  hare  ghewout 
Desen  verradere,  desen  quaet, 

1765         Marese ,  die  mi  gaf  den  raet, 

Te  doene  haren  wille  daer  mede, 
Alse  hi  te  voren  met  hen  dede." 

D[o]e  sweech  hi  een  stucke,  ende  began 
[Te]  pensene,  alse  een  drove  man, 

1770         [Ho]e  hi  heme  best  verweren  soude, 
[Da]t  menne  blode  niet  en  scoude. 
Hi  kinde  heme  selven  goet  ende  sterc, 
Ende  riep  te  hem  enen  sinen  clerc, 
Die  oppenbare  ende  stillekine 

^775         Te  sinen  rade  plach  te  sine. 

„Vrient",  seit  hi,  „du  heves  wel  ghehoort 
Mares  raet  ende  sine  woort, 
Hoe  hi  heeft  mine  coene  helde 
So  verbloot,  dat  si  te  velde. 

1780         Te  wighe  niet  en  willen  comen; 

Dus  heeft  hi  mi  mine  ere  benomen, 
Dus  heeft  mi  dese  quaet  verraden/* 
—  „Ay!  here"^  seit  hi,  „door  u  ghenaden, 
En  belghes  u  niet  dat  ic  segghen  sal, 

1785         Ghi  hebt  waer  gheseghet  al: 
Alle  gader  so  si[jn]  wijs  erre^ 
Die  u  bi  sijn  ende  verre, 
Dat  ghi  den  dorpre  hebt  verheven, 
Ende  ghi  hem  hebt  daer  toe  ghegheven 

1790         Ghewout  boven  uwe  hoghe  man. 
Waendi  dat  hi  u  goedes  an, 

1792         Ende  hi  u  si  van  herten  vrient?" 


FRAGMENT  VIII  A. 

Ende  decte  hem  onder  sinen  scilt, 
Daer  hi  met  sorgen  hem  behilt. 
Parthonopeus  gincker  op  slaen, 
Ende  hieu  daer  af  manech  spaen, 
S  Ende  lieten  te  geere  waren  comen, 

Ende  gingen  driven  ende  dromen 
Met  swaren  slagen  ende  met  sueren. 
Dat  hine  niewerinc  liet  gedueren 
No  bi  stane,  no  bi  vliene. 

10  Do  had  die  coninc  harde  ontsiene. 

Hi  weec  altoes  ende  dede  hem  tachter, 
Ende  vernam  wel  dat  hi  den  lachter 
Ende  [scande]  soude  hebben,  ende  het  saen 
Met  hem  ten  argesten  soude  vergaen. 

1^  Hem  dochte  doe  wel  sekerlike. 

Dat  Parthonopeus  erstelike 
Aldaer  ierst  togede  sinen  cracht. 


279 


Ende  hi  te  voren  te  scerne  vacht. 
Dus  leert  die  minne  ende  geeft 
20  Den  genen  die  der  minnen  plegt, 

50  geeft  si  cracht  ende  raet 
Eiken  daertoe^  dat  hem  staet. 

Den  riddere  maectse  cone  ende  vroet, 
Ende  geeft  heme  reyne  moet; 

25  Si  leert  hem  doget  ende  hovescheit, 

Ende  doet  hem  scuwen  alle  dorperheit. 
Scone  vrouwen,  die  niet  en  minnen, 
En  mogen  nemmer  prijs  gewinnen: 
Hets  recht  wel  dat  sijs  plegen. 

30  Oec  hebbic  selve  lange  gedregen 

Ende  drage  noch  int  herte  binnen 
Ene  wonde  van  suiker  minnen, 
Die  mi  in  dinde  sal  verslaen, 
Ende  doch  benic  hare  onderdaen, 

35  Als  hare  gevangene  ende  knecht. 

Souse  mi  lonen  na  mijn  recht , 

51  soude  mijns  hebben  genade, 
Ende  staen  een  deel  in  minen  rade. 
Gi  heren,  dor  God,  vernoyt  u  niet, 

40  Dat  ic  binnen  derre  avonturen  yet 

Van  mire  minnen  hebbe  geleit. 
Gi  hebt  wel  gehort  hoemen  seit: 
Daer  seer,  daer  hant;  daer  lief,  daer  ogen. 
Altoes  pinsic  ende  poge, 

45  Hoe  ic  bi  enegen  treken 

Dicke  van  der  sueter  spreke. 

Parthonopeus  sloech  menegen  slach. 
Dien  Sornagur  wel  sere  onsach : 
Hine  waende  vor  hem  niet  lange  staen. 

50  Alsen  Mares  sach  dus  ontdaen 

Ende  van  den  live  dus  staen  in  noet, 
Ende  sinen  anxt  wesen  groet, 
Daerne  Parthonopeus  sochte, 
Sorgede  hi  dat  lich[telijc  mochte] 

Te  lange  merren  o  

Sorcursen  dor  sin  .... 

Sijn  teken  riep  h[i]  

Met  luder  stimmen  

Dan  hine  sach  

Die  di  

Daer  hijs  [dick]  met  hadde  beraden. 
Hare  cappen  si  te  hant  afdaden^ 
Ende  hadde  haerre  bare  swert  ge  [reet]. 
Mares  op  Parthonopeus  reet, 
Als  die  gene  die  ergeren  wilde. 
Opten  rant  van  den  scilde 
Sloech  hine  enen  groten  slach. 
Als  dattie  coninc  Sornagur  sach, 
Vele  lude  riep  hi :  „Laet,  Mares! 
Du  wets  wel  hoet  gesekert  es. 
Dor  rechter  trouwen  manie  di, 
Also  lief  als  di  onse  ere  si, 
So  begef  deser  overdaet. 
Die  sere  jegen  onse  ere  gaet: 
Laet  ons  houden  ons  sekeringe." 
Mares  seide  die  hoge  scalckinge : 
„Here",  seit  hi,  „dat  en  mach  niet  [sijn 
Ic  sal  nu  doen  den  wille  mij[n]. 
Dan  latic  niet ,  wien  lief  of  [leet]  , 
Dor  enegen  trouwe  of  dor  [eet] , 
Ic  sal  u  looscen  nu  teser  tijt 
Uter  groter  noet,  daer  gi  in  sijt." 

Als  die  dusent  Fransose  sagen. 
Die  ter  plaetsen  gewapent  lagen, 
Pongerden  si  in  de  Sarrasine. 
Daer  quam  Fursijn  met  Faburine. 
Twe  coninge  de  plaetse  hilden 
Banderside  met  dusent  scilden, 
Ende  pongerden  te  haren  here. 
Die  hem  mesliet  ende  clagede  sere. 
„Edel  heren"',  seit  hi,  „dat  ons  Mares 

Dus  heeft  gelastert,  ic  mane  u  des, 
Dat  gine  slaet  of  gine  bevaert, 
[Ende  den  verrajdere  niet  en  spaert.'* 
[Si  seiden:  „gerjne",  ende  dadens  pine 

 die  Sarrasine 

 [m]et  haren  swerden 

 se  ende  weerden 

 jegen  die  Fransose  vach 


.    .    .    had  man 

Die  halsberge  al  hebben  an 
[Dan]  die  Fransose  hadden  daer, 
Dat  was  kinhjc  ende  openbaer. 
Dus  geviel  dat  Mares  vinc 
Parthonopeus  den  edelen  jongelinc; 
Maer  het  cochte  menech  man  eer. 
Der  onser  ware  daer  bleven  meer 
Verslegen,  en  had  gedaen  de  nacht: 
So  sere  waren  si  verhacht. 

Sire  sekeringen  hi  niet  en  vergat. 
Sornagur  op  een  ors  gesat, 
Ende  vor  verbolgen  op  de  sine, 
Als  hem  somen  wart  in  scine. 
Hi  deder  onder  scade  groet, 
Ende  hi  slogere  vele  te  doet. 
Parthonopeus,  die  jegen  hem  vacht, 
[Riep]  hi  vele  binnen  der  nacht, 
[Ende]  sorgede  dat  sine  souden  slaen, 
.    .    .    .e  verradenesse  had  gedaen. 
Hi  riepen  vele  ende  sochte, 
Maer  als  hine  niet  vinden  en  mochte, 
Hilt  hine  seker  over  doet: 
Dies  haddi  anxt  ende  sorge  groet. 
Het  was  so  donker,  dat  si  niet 
En  conden  gesien,  ende  there  saen  sciet. 

Doen  keerden  weder  die  Fransose 
Met  groten  rouwe  te  Pontoise. 

Parthonopeus  hare  jonchere 

130  Rau  hen  utermate  sere. 

Nu  en  conde  geweten  Sornagur^ 
Waer  hem  Parthonopeus  ontvoer: 
Dies  haddi  int  herte  groten  rouwe. 
Nu  mogedi  horen  groten  trouwe: 

135  Hi  dede  hem  onder  die  Fransose^ 

Ende  vor  met  hem  al  te  Pontose^ 
Als  een  die  te  hem  behorde. 
Daer  vernam  hi  ende  horde 
Groet  seer  om  den  here  van  Bloys 

140  .    .    .    .    hi  ende  sprac  Fransois 

Ende  bete  neder  vor  die  zale^ 
Ende  liet  sijn  ors  daer  vore  staen. 
Ende  micte  wiet  soude  ontfaen. 

145  Hi  ginc  op  ende  geninde  hem  das^ 

Also  gewapent  als  hi  was, 
Dat  hi  in  sconincs  camere  ginc. 
Daer  sachi  om  den  jongelinc 
So  groet  seer  den  coninc  driven, 

150  Dat  u  nieman  mocht  gescriven. 

Hi  sachgene  dicken  in  ommacht 
Vallen  dicke  in  der  selver  nacht, 
Ende  alle  die  gene,  die  met  hem  waren, 
Hande  slaen  ende  sere  mesbaren. 

155  Elc  hadde  bi  hem  den  rouwe  so  groet, 

Ende  al  om  Parthonopeus  doet. 
Dat  si  den  coninc  hare  here 
Niet  en  troesten  van  haren  sere. 
Dat  herde  tsinen  onwille  was  vergaen, 

160  Ende  hi  was  bleec  ende  ongedaen. 

„Ay  arme!"  seit  hi,  „goede  neve, 
Hoe  leet  es  mi  dat  ic  nu  leve, 
Sider  dat  ic  hebbe  u  verloren. 
Nie  en  wart  so  soete  man  geboren, 

165  Soe  goet,  so  scone,  [so]  wel  gemaect, 

Ende  alre  doget  so  wale  geraect, 

Als  gi  waert  van  uwen  ouden. 

Ay  God!  hoe  loeslike  was  gehouden 

Tvelt  van  dien  verraderen  heden  ^ 

Diet  begonnen  ende  bereden^ 

Daer  ic  dus  bi  bedrogen  was  ende  ben; 

Ya  en  hebbense  al  versworen  hen, 

Die  coninge  die  mi  heden  sworen. 

Dus  beriet  Sornagur  te  voren, 

Die  valsche  verradere  di[e]  quaet  es. 

Nu  wetti  wel  ende  sijt  gewes, 

Dat  quaet  die  wet  es  die  hi  heeft, 

Ende  valsche  trouwe  die  hi  geeft. 

Valschelike  heeft  hi  gelogen : 

Dus  comt  dat  ic  ben  bedrogen." 

Sornagur  [hevet  dese  wort] 
Ende  dese  clage  wel  gehort. 
Hine  mocht  den  lachter  niet  gedogen, 
Diemen  hem  sprac  vor  sinen  ogen. 
Sijn  hoeft  ontwapendi  te  hant, 
Ende  nam  tswert  bi  den  orde  in  de  hant, 
Ende  liet  den  appel  neder  hangen : 
Dus  quam  hi  vor  den  coninc  gegangen. 
Dor  genade  ende  dor  vrede 
Dede  hi  dese  omoedichede, 
Ende  viel  den  coninc  te  sinen  voeten 
Met  sconen  worden  ende  met  soeten. 
,,Here  coninc",  seide  hi,    genade  dor  Got! 
Met  minen  Hve  doet  al  u  gebot. 
Siet  hier,  mijn  swert  hebbic  getrect. 
Mijn  hooft  hebbic  u  gerect, 
Nu  doet  uwen  wille  met  mi. 
In  welken  soet  comen  si 
Met  Parthonopeuse  uwen  neve. 
Of  hi  doet  si  of  hi  leve , 
Dan  en  es  bi  gere  dinc  gesciet. 
Die  ic  daer  toe  dede  ofte  riet. 

Ic  ben  gereet^  mocht  u  genogen^ 
Ens  uwe  man  over  een  drogen^ 
Te  done  mine  onsculdenesse , 
Ende  to  dogene  sulc  vonnesse^ 
Mocht  sijn  bi  uwen  love^ 
Alsmen  sal  vinden  in  uwen  hove , 
Comet  te  vromen  of  te  scaden. 
En  wildijs  mi  oec  niet  gestaden, 
Siet  hier  mijn  swert ,  richt  over  mi , 
Also  alst  u  bequamehjc  si." 
Die  coninc  nam  bi  der  huiten  tswert. 
„Na  dien"^  seit  hi^  „dat  gi  dus  geert 
Ende  met  oetmode  hier  comen  sijt^ 
Al  dragic  tuwert  groten  nijt^ 
Ic  wille  gerne  [wesen]  genadech. 
Al  waerdi  vele  meer  mesdadech^ 
Mi  donke  wel  an  u  gelaet, 
Dat  gi  sijt  onsculdich  derre  daet^ 
Ende  u  int  herte  e[s  vele  l]eet 
Onse  scade  ende  [onse]  leet." 

Doen  antworden  die  Sarrasijn: 
„Her  coninc,  gi  moget  wel  seker  sijn 
Ende  nu  wel  gelovet  dies. 
Dat  mi  vele  leet  es  u  verlies, 
Ende  ic  herde  ben  verraden 
Tonsen  lachtere  ende  tonser  scaden. 
Nu  hort,  ic  seg  u  die  mi  verriet. 
Al  dunket  u  lanc,  en  vernoye  u  niet 
Mi  heeft  verraden  een  mijn  knecht, 
Die  wel  gewracht  heeft  na  recht; 
Want  het  was  een  dorpers  sone, 
Ende  dede  als  dorpere  es  gewone, 
Dats  die  oude  grave  Mares, 
Die  hoge  bi  mi  getreden  es, 
Die  ontwaert  was  ende  harde  quaet 
Eer  icken  dede  ane  minen  raet. 
Hi  was  oec  scalc  in  allen  s[aken] , 

240  Beide  in  dienste  ende  in  sp  [raken]  : 

Omme  mine  vrome  pogede  hi. 
So  soete  was  hi  jegen  mi, 
So  oemoedich,  so  gemate, 
Dat  icken  maecte  mijn  drossate. 
245  Doen  wart  hi  minen  mannen  vreet, 

Ende  dede  hem  vernoy  ende  leet, 
Ende  crincte  tgerechte  van  den  lande, 
Ende  dede  hem  lachter  ende  scande, 
Menege  overde  ende  scade, 
250  Ende  seide,  het  ware  bi  minen  rade. 

Hier  bi  maecte  hi  mi  onthout 
Al  mine  liede  jonc  ende  out. 
Als  ic  der  waerheit  al  gelie, 
Har  negeen  en  was  so  cone  nie, 
255  Dat  hi  mi  oyt  van  heme  seide 

Sonder  ere  ende  hovescheide. 
Dat  hise  wrogede  ende  was  hem  fel. 
Dat  prijsdic  ende  bequam  mi  wel. 
Over  vrint  en  haddic  el  gene 
260  Mire  man  sonder  hen  allene, 

Ende  gaf  hem  een  edel  wijf, 
Dies  onwert  [wa]s  sijn  bose  lijf. 
Dus  maectickene  palensgrave, 
Daer  mi  lachter  es  comen  ave. 
265  Heden,  alse  hi  soude  plegen 

Mier  eren,  heeft  hi  vort  gedregen 
Minen  lachter,  so  dat  ic  bi  hem 
Valsch  verradere  gescouden  ben: 
Dies  benic  erre  ende  harde  onvroe. 
270  Edel  coninc,  ocht  comen  es  soe. 

Dat  die  grave  van  Blois  verslagen  si^ 
Richt  u  te  hant  over  mi, 
Ic  give  u  op  lijf  ende  lede. 
Te  doen  al  uwen  wille  daer  mede. 
275  Over  dat  verHes  nem  dese  gave: 

Enen  coninc  over  enen  grave. 

Wildi  mi  oec  laten  leven , 

In  wille  u  nemmermer  begeven , 

Ende  werde  u  man  eygenlike, 

Ende  wille  u  emmer  getruwelike 

Dienen  in  Parthonopeus  stat^ 

Ende  sekeren  ende  giselen  dat^ 

Also  gelijc  alst  daertoe  staet. 

Dor  God  nu  hebt  goeden  raet.*' 

Doen  antwerde  die  coninc  van  Vrancrike 

Sornagure  wel  soetelike : 

„Ic  en  gere''^  seit  hi^  ^jgeen  ander  wrake, 

50  hoe  comen  si  die  sake, 
Maer  dat  gi  wert  mijn  gelijc  man 
Ende  met  trouwen  wese  dan, 
Sonder  beraet  ende  sonder  wanc.*' 
Dies  wisten  sine  man  danc. 

Alle  die  horden  dese  tale 
Prijsdens  Sornagure  wale, 
Ende  seiden,  hi  ware  lovelijc 
Ende  in  sire  wet  wel  redelijc, 
Ende  onsculdech  van  derre  daet : 
Dat  ware  kinlec  an  sijn  gelaet. 

Doen  dede  Sornagur  die  soene, 
Die  hi  selve  boet  te  doene. 
Sine  manscap  die  coninc  ontfinc. 
Do  was  hi  comen  te  hoger  dinc. 
Alse  die  soeninge  was  gedaen, 
Die  heren  ontwapenden  hem  saen, 
Ende  die  coninc  beval  den  heren, 
Dat  si  souden  dienen  met  eren 
Sornagur,  dies  wert  was  wale, 
Ende  plegen  sijns  met  scoender  tale. 
Met  smekingen  ende  met  spele. 

51  dadent,  maer  dies  en  was  niet  vele. 
Ho  soude  ieman  met  andren  mogen 
Bliscap  hebben  ende  hogen. 

Die  selve  had  int  herte  toren? 

Om  Parthonopeiis ^  die  was  verloren, 
Hadden  si  alle  so  droven  sin, 
Dat  si  plagen  Sornagurs  te  min. 

Dies  nachts  waren  die  Fransose 
Met  groten  rouwe  binnen  Pontose, 
Met  groten  wenne,  met  groter  clage. 
Smorgens  vroech  metten  dage  


FRAGMENT  IX. 


Ende  seide  hoe  gherne  hi  saghe 

Sine  vriende  ende  sine  maghe, 

Die  zere  van  hem  verdroevet  waren, 

Ende  bat,  dat  hi  moeste  varen 

Een  Stic  tsinen  vrienden  weder. 

Van  desen  woorde  ontsanc  haer  neder 

Haer  herte  ende  soe  versuchte. 

„Minne",  seit  soe,  ,,hoe  zere  ic  vruchte 

Dat  ghi  tonsen  vernoye  vaert, 

Ende  sult  mesdoen  iet  aen  die  vaert! 

U  moeder  salre  u  spanen  toe 

Ende  pine  doen  spade  ende  vro[e] 

Hoe  soe  u  mach  bringhen  in  dien  , 

Dat  ghi  mi  selt  sonder  orlof  sien ; 

Want  soe  wel  waent  over  waer 

Dat  ghi  altoes  sout  wesen  daer, 

Of  ghi  ghebraect  mijn  ghebot. 

Soete  minne,  ghenade  door  God! 

Ende  peinster  omme,  wel  soete  vrient. 

Dat  ic  dies  niet  en  hebbe  verdient. 

Ic  biddu,  oft  so  comen  si, 

Dat  ghi  sceden  wilt  van  mi, 

i8i5         Slaet  mi  te  doot,  dat  es  mi  sachter, 
Dan  ghi  mi  doet  ter  werelt  lachter. 
Ghi  moghet  wesen  sekerlike 
Al  uw  daghe  in  Vrankerike, 
Ghine  wilt  selve^  dat  ghi  keer 

1820         Te  mi  ne  dorst  doen  niet  eer. 

Dat  verlies  waer  mi  wel  groot; 
Maer  dadijt  dat  ic  u  verboot^ 
Ende  daer  mede  scede  onse  minne  ^ 
So  waer  ic  doot  in  allen  sinne. 

1825         Meer  dan  sterven  waer  mijn  leven: 
Dan  soudic  suchten  ende  beven  ^ 
Vele  bidden  sonder  ghenaden^ 
Ende  sijn  buten  alle[n]  raden. 
Alre  bliscap  soudic  derven^ 

1830         Ende  alle  daghe  levende  sterven^ 

Ende  hebben  emmer  wers  na  quade, 
Van  morghens  vroe  tote  avons  spade. 
Minen  lichame  soudic  verwaten, 
Mine  herte  vloeken  ende  haten, 

^^35         Vele  soudic  peinsen  ende  waken, 
Met  cranker  hopen  langhe  haken." 

„Nacht  ende  dach  ende  alle  tijt. 
Dus  ghedaen  spel  ende  delijt 
Heeft  die  gone,  ende  sijt  ghewes, 

1840         Die  mesdadech  van  minnen  es 
.  Ende  also  mint  als  ic  minne, 
Ende  ghestade  es  van  sinen  sinne. 
Sceedi  van  mi,  dats  mi  ghereet, 
Ende  soude  ghedoghen  dit  grote  leet. 

1845         Als  Hef  haddic  in  die  helle  te  [sine]. 
Nochtan  wetic  dat  sulke  pine 
Ende  sulc  torment  es  in  der  hellen, 
Dat  ment  niet  en  mach  vertellen; 
Maer  mi  soude  doen  vele  onsachter 

1850         Dit  ghesceet  ende  dit  lachter, 

Wel  soete  vrient ,  al  es  de  boose ; 
Van  dien  anderen  comt  mere  no[ose]. 
Nu  es  u  moeder^  die  wel  waent 
Dat  die  duvel  si  die  u  spaent  ^ 
Ende  elfs  ghedroch  al  dat  ic  doe, 
Ende  salre  doen  haer  macht  toe 
Hoe  soe  sal  moghen  doen  dat  ghi 
Bet  sult  ghelooven  hare,  dan  mi; 
Dat  es  dat  ic  sorghe  sere, 
Ende  duchte,  dat,  bi  desen  kere , 
Onse  minne  ghestoort  sal  sijn; 
Temeer  es  [si]  in  therte  mijn 
So  gherecht  ende  so  gheware, 
Dat  ghire  niet  dorst  sijn  in  vare/' 

„Vrouwe",  seiti,  „dies  es  gheen  noot, 
So  help  mi  God,  die  mi  gheboot. 
Dat  ne  mochte  niet  ghe  maken 
No  man,  no  wijf  bi  ghere  saken, 
No  bi  trooste,  no  bi  rade, 
Dat  ic  meer  ieghen  u  mesdade. 
Daer  ic  dus  sta  in  uwen  sinne, 
Ende  ic  dat  weet  ende  verkinne, 
So  waer  mijn  vals[c]heit  [alte]  groot, 
Soudic  u  bringhen  in  suiker  noot, 
Ende  maken  ave  beede  mi  ende  u 
Der  bliscap  die  wi  hebben  nu. 
Hoe  mochte  mi  iemen  dat  ghera[den] , 
Dat  so  grotelec  tonser  scaden 
Ende  tonsen  lachter  soude  ghedr[aghen]  ? 
Nemmer  en  dorsti  dies  ghewag[hen]/' 


Dat  hise  no  helst  no  cust, 

[N]o  haer  no  weder  spelens  lust, 

Ende  niet  ne  slapen  bin  der  nacht. 

Smorghens  Parthonopeus  als  hi  heeft  gheacht, 

Na  etene,  ghinc  hi  ter  havene  waert, 

Te  ghereedene  ieghen  sine  vaert; 

Den  wint  en  haddi  niet  goet  daer  toe 
Na  betren  moesti  beiden  doe. 
Des  nachts  ghelancti  sijn  sermoen^ 
Ende  hiet  hem  emmer  wel  doen^ 
Ende  hise  niet  saghe  voor  tijt : 
Het  soude  hem  rouwen^  dadijt. 
Al  dat  hem  bat  die  ioncfrouwe 
Sekerdi  hare  ende  gaf  sine  trouwe. 
Bin  dien  quam  eens  avonts  spade 
Een  groot  wint  ende  ghestade^ 
Doe  ghinc  te  scepe  die  ionchere; 
Hem  iammerde  wel  sere. 
Wat  mach  icker  af  tellen  langhe? 
Dat  scip  ghinc  met  snellen  ganghe^ 
Te  Gisors  si  sciere  waren 
Sonder  enech  vernoy  ghevaren; 
Van  daer  voeren  si  te  Bloys  waert. 
Goeden  wint  hadsi  [op]  die  vaert^ 
Tes  si  quamen  te  Bloys  aen  tlant, 
Daer  hi  met  sier  moeder  vant 
Die  hovesce  entie  scone  ioncfrouwe, 
Die  hi  ghegheven  hadde  sijn  trouwe. 
Van  sier  comste  was  soe  in  hoghe. 
Hem  allen  wondert  hoe  hi  moghe 
Varen  ende  keren  sonder  toren. 
No  t[i]er  vaert,  no  daer  te  voren 
Sone  hadden  [niejman  ghesien 
Hem  selven,  no  sijn  scip,  tote  dien 
Dat  men[ne]  te  Bloys  aen  tlant  vant; 
Maer  hovescelike  voer  hi  ende  quam. 
In  al  tlant  wart  mare, 
Dat  Parthonopeus  comen  ware; 
Tote  hem  quam  haestelike 
Die  coninc  selve  van  Vrankerike, 
Ende  alle  die  hogheste  sijnre  heren, 
Die  hem  alle  ontfaen  met  eren, 
Ende  sien  hem  aen  met  bliden  oghen. 

Scoon  ghelaet  can  hi  wel  toghen^ 


Dat  hi  [teeren  trac]  diere  toe  dochte 
Ende  de  [ghevaren  om]  hem  sochte; 
Sulc  es  [mede]  weert  dat  hi  [m]ere 
Altoes  [h]a[ve]  ende  eere. 
Die  goet  [sijn]  die  doet  hi  goet^ 
Die  boose  tert  hi  onder  voet^ 
Die  quade^  hi  mint  die  quaden 
Die  de  goede  ieghen  hem  verraden^ 
Ende  wille  ^  die  gheliken  heme^ 
D[at  ons  bet  dincken  ende  vor]neme. 
Die  boose  trect  den  boosen  voort; 
Die  sot  prijst  den  sot  voort. 
Dus  es  elc  man  den  andren  mede^ 
Dien  hi  kint  van  sinen  sede. 
Nu  es  Parthonopeus  moeder  .... 
Dat  hare  [gheraet] ,  wat  haer  behoeft , 
Vele  sorghet  soe  ende  droeft, 
Ende  meer  dan  soe  es  ghewone; 
Soe  bidt  te  Gode^  dat  haer  sone 
Met  eren  mochte  bliven  int  lant. 
Bin  desen  soe  enen  raet  vant^ 
Ende  sende  om  den  bisscop  van  Parij 
Die  harde  vroet  was  ende  wijs^ 
Die  redene  ende  nauwe  treken 
Talre  saken  conde  spreken. 
Hem  tellede  soe  al  van  beghinne 
[Die  sake] ,  ende  hoe  een  elvinne 
Haren  sone  so  hadde  versot^ 
Datti  dade  al  haer  ghebot^ 
Ende  tote  hare  voere  ende  quame 
Allene,  ende  soe  hem  bename 
Hare  te  siene,  het  ne  ware 
Dat  hijs  orlof  hadde  van  hare. 
Soe  weende  seerelike^  ende  bat 
Dat  hi  pine  dade  om  dat^ 

Hoe  hine  daer  af  mochte  bringhen, 
Ende  wijsde  hem  bi  welken  dinghen. 
Dit  hadde  die  bisscop  wel  verstaen. 
In  ene  camere  ghinc  hi  saen, 
Ende  hi  omboot  den  ionghelinc. 
Hi  quam  haestelijc  ende  ghinc 
Voor  den  bisscop  sitten  van  Parijs, 
Als  een  die  hovesch  was  ende  wijs. 

Ghi  Heren,  swighet;  nu  moghedi  horen 
[Hoe  die  bisscop]  ........ 


„Jonchere",  seiti,  ,,ghi  hebt  groot  ere, 

Dies  danket  Gode  Onsen  Here, 

Die  u  van  so  goeden  seden, 

Ende  so  scone  van  allen  leden 

Ende  so  hoofs  hevet  ghemaect, 

Ende  talre  doghet  so  wel  gheraect, 

Dat  nu  gheen  es  uwer  ghelike. 

Dies  danket  Gode  hertelike, 

Ende  hebt  emmer  [met]  so  vaste  [n]  sinne, 

Te  hem  waert  gheestelike  minne, 

Dat  u  de  viant  niet  en  spane 

Uten  rechten  weghe  te  gane, 

Ende  hi  niet  [en]  gheniete  des 

Dat  [u]  van  Gode  verleent  es. 

Hebt  vaste [n]  wille  te  diene  Gode, 

Ende  te  stane  in  sine  ghebode; 

Mint  redene  ende  mint  die  wet. 

Die  ons  God  selve  hevet  gheset. 

Als  ghi  Gode  dus  wale  dient, 

Sal  hi  u  wesen  seker  vrient; 

Dat  sal  u  worden  in  scijn, 

In  [sine]  bescermenesse  suldi  sijn, 

Uwe  bliscap  sal  hi  meeren 

Alle  daghe  met  groter  eren; 

Uwen  name  sal  hi  hoghen, 

Ende  uwen  lachter  niet  ghedoghen, 

1995         Noch  u  vernoy  in  ghere  wijs. 

Dus  suldi  hebben  lof  ende  prijs  ^ 
Ende  sult  risen  ie  lanc  so  meer^ 
Sonder  toren  ende  sonder  zeer; 
Ja  nes  al  tlant  [daer]  bi  gheeert, 

2000         Ende  talre  doghet  bi  u  ghekeert. 
Dies  danct  Gode  dat  hi  u  gaf 
So  grote  doghet,  ende  dienter  hem  af; 
Maer  verliesdi  sine  houde , 
Ende  ghine  verwerct  bi  iiwere  scoude, 

2005         Ic  segghe  u  wel,  dat  hi  u  weder 
Sal  werpen  van  wel  hoghen  neder. 
Sint  dat  ghi  sijt  van  hem  dus  goet, 
Dus  hovesch  ghemaect  ende  dus  vroet^ 
So  weest  hem  altoes  onderdaen. 

2010         Ne  doedijs  niet,  ghi  sult  saen 
Ter  werelt  sijn  al  openbare 
Ghelachtert ,  dat  grote  scade  ware , 
Leedi  u  in  eneghe  sonden." 


Als  hi  gheseit  hadde  dese  tale , 

2015         Parthonopeus  verstout  se  wale, 

Ende  bepeinsde  hem  een  lettel  [kijn]  , 
Mettien  brac  van  der  herten  sij[n] 
Een  suchten ,  dat  hi  diepe  nam. 
Dat  zuchten  harde  wel  bequam 

2020         Den  bisscop,  ende  ghinc  den  ionghen  man 
Doe  ander  werf  met  talen  an, 
Dat  hi  der  sonden  [soude]  af  staen , 
Die  hi  roekelooslike  hadde  ghedaen, 
Ende  hi  in  biechten  soude  Hen. 

2025         So  langhe  ghinc  hine  castien 
Ende  seide  smekelike  woorde, 
Dattene  Parthonopeus  ghehoorde, 
Ende  wilde  in  sinen  rade  staen, 
So  hoet  mettem  soude  vergaen. 

2030         Parthonopeus  hevet  groot  ghepens, 

Sijn  sin  wandelt  haer  ende  ghens; 
Hi  peinsde  dat  hi  quade  voere 
Hadde  ghedaen  met  Melioere, 
Ende  haers  sal  derven  claerlike. 

2035         Sal  hi  Gode  van  hemelrike 

Minnen  ende  tsinen  dienste  staen^ 
Hi  moet  dies  te  biechten  gaen. 

„Hoort  na  mi''^  seiti^  „edele  here^ 
Eene  sonde  vruchtic  sere^ 

2040         Die  ic  dede  met  ere  vrouwen^ 
Die  ic  niet  en  mochte  scouwen^ 
Ende  hebbe  vele  met  haer  gheweest. 
Van  Gode  spreket  soe  ende  leest  ^ 
Ende  biddet  mi  dicken  ende  spaent  ^ 

2045         Ende  heeft  mi  daer  toe  vermaent^ 
Dat  ic  Gode  minnen  soude. 
Beede  van  selvere  ende  van  goude^ 
Ende  van  dieren  stenen  heeft  soe  mi 
So  vele  ghesent^  dat  icker  bi 

2050         Hebbe  al  den  prijs  van  den  lande; 

Van  dien  goede,  dat  soe  mi  sande, 
Gavic  scone  ende  rike  gaven, 
Coninghen,  hertoghen  ende  graven, 
Het  ne  was  baroen  in  al  tlant, 

2055         So  goet  riddere  noch  seriant, 

Dies  gheerden  ende  dies  werdich  waren, 
In  gaf  hem  scone  van  den  ha  [ren]  : 
Bi  hare  stont  dit  la[nt  in  vrede]." 

„Becomt  mi  wel  sonder  in  dien 
2060         Dat  ic  se  niet  [en]  ghemach  sien 
Totien  dat  se  mi  orlof  ghevet. 
Dat  soe  mi  dit  verboden  hevet. 
Dat  es  dat  ic  meest  vruchte  nu, 
Ende  wils  mi  setten  al  aen  u." 
2065         Dit  heeft  die  biscop  wel  ghehoort 
Ende  seit  dat  goet  sijn  sine  woort, 

Ende  troost  ende  bidt  bi  goeden  rade, 

Teerst  dat  hijs  mach  hebbe-n  stade  ^ 

Dat  hi  verwerve  om  dat  hi  scouwe 
2070         Sonder  orlof  die  ioncfrouwe. 

Doen  sprac  sijn  moeder  overlanc. 

„Sone"^  seit  soe,  ,,hebt  groten  danc, 
'    Dat  ghi  u  wilt  te  Gode  keren. 

Ic  salre  u  enen  lust  toe  leren, 
2075         Dat  ghise  sult  moghen  sien  al  naect. 

Hier  es  ene  lanterne  so  ghemaect, 

Dat  se  no  wint  no  water  mach 

Donkelen,  ende  bernt  nacht  ende  dach. 

Nu,  wetic  wel,  sal  het  ghescien, 
2080         Daer  mede  suldise  moghen  sien, 

Wildire  toe  varen  behendelike. 

Dat  radic  u  wel  sekerlike , 

Dat  ghi  u  seint,  ende  weset  niet 

Te  sere  vervaert,  als  ghise  siet. 
2085         Want  die  duvelinne,  seght  mijn  waen. 

Es  harde  leelijc  ende  onghedaen." 

Dies  [soe]  bat  hem  hi  loofde  gherne; 

Doe  gaf  soe  hem  die  lanterne. 

Hi  namse  ende  deetse  daer  hi  se  behelt. 
2090         Doe  haddise  vast  in  sijn  ghewelt  : 

Dit  was  dat  vruchte  Melioer. 

Sine  vaert  ghereedi  ende  voer. 

In  dOre  vant  hi  sinen  boot 

Ende  voer  ten  scepe,  dat  vele  groot 
2095         Ende  rikelijc  was  ende  vele  goet; 

Te  seilne  haddi  groten  spoet. 

Als  hi  [te]  Chiefdore  quam  aen  tlant, 

Sijn  ors  leedi  op  dat  sant. 

Hi  was  comen  daer  bi  nachte. 
2100         Sine  lanterne,  die  hi  daer  brachte, 

Voerdi  so  hi  verholenlicst  mochte, 

Om  dat  hi  musaerdie  sochte. 

Hi  voer  in  dien  hoghen  casteel ; 

Van  al  dies  hem  behoefde  .i.  deel 

2105         Vanti  binnen  den  palayse  echt^ 
Claer  vier  ende  grote  stallecht^ 
Tafelen  gherecht^  die  rikelic  waren; 
Daer  up  rikelike  candelaren^ 
Guldene  vate  ende  selverine, 

21 10         Dien  wensch  van  brode  ende  van  wine, 
Ende  venisoen  ende  alles  ghenoech. 
Hier  toe  hem  lettel  sijn  herte  droech: 
Hine  dranc  .1.  twint  no  en  at. 
Al  dat  hi  peinsde^  was  omme  dat 

21 15         Te  doene,  dat  hem  was  gheraden. 
Hi  maectem  in  der  kemenaden; 
Te  bedde  gaet  hi  verdelike 
Al  ghecledet^  in  der  ghelike 
Ofte  hi  Melioers  hadde  begheert^ 

2120         Die  hi  so  langhe  hevet  ombeert^ 
Ende  gherne  hoorde  ende  sprake; 
Neen,  het  es  al  ander  sake, 
Die  hi  vulbringhen  soude  gherne. 
Doe  decti  die  lanterne 

2125         Onder  tcovertoer  behendelike, 
Ende  hi  ontcleet  hem  haestelike 
Ende  ghinc  Hgghen  up  tbedde  sachte, 
Daer  hi  na  die  hoofsce  wachte. 
Hi  [trac]  te  hem  waert  tcovertoer, 

2130         Die  [kersen]  blussceden;  ende  Melioer, 
Die  [milde]  vrouwe  ende  die  rike, 
Quam  [doe  ghe]gaen  vele  hovesschelike 
Ende  ghinc  [hgghen]  neven  sier  side. 
Sijns  was  [si  uter]  maten  blide. 

2135         Talree [r]st  da[t  Parthonope]us  des 
Ghenoech  was  seker  ende  ghewes, 
Dat  soe  naect  was,  trac  hi  van  hare 
Tcovertoer  —  dat  bet  bleven  ware  — 
Ende  brochte  dat  licht  ghetrect  uut, 

2140         Dat  sceen  aen  haer  witte  huut. 

Daer  sach  hi  dat  scone  wijf. 

Hem  dochte,  daer  hi  sach  haer  Hjf^ 

Dat  hi  noyt  sach  creature 

Hebben  so  scone  figure. 
2145  Als  dus  ghehoont  was  die  ioncfrouwe, 

Dier  hi  dede  groot  ontrouwe^ 

Beswalt  soe  van  groten  sere. 

Doe  vernam  wel  die  ionchere 

Dat  hi  ghedreven  was  te  scerne, 
2150         Ende  worp  van  hem  die  lanterne 

leghen  den  muer^  dat  soe  crakede, 

Ende  bevalse  dien  duvel  die  se  makede; 

Soe  brac  te  sticken  ende  tlicht  verdarf. 

Parthonopeus  wart  die  warf 
2155         So  ghesconfiert  ende  so  ontdaen 

Hi  ne  wiste  wat  doen  no  wat  bestaen; 

Hi  sach  wel  dat  hi  dorpernie 

[Begaen  had]  

„Nu  waendi  wijsdom  hebben  ghedaen; 
2160         Neen  ghi;  ic  saelt  u  doen  verstaen: 

Mijn  gheslachte  was  al  gader 

Hooghe  ende  edel^  ende  mijn  vader 

Was  keiser,  die  wel  deghenlike 

Hielt  te  rechte  sijn  keiserrike. 
2165         Van  Constantinoble  was  hi  here. 

Ter  werelt  haddi  prijs  ende  ere; 

In  meneghen  lande  was  hi  bekent. 

Hi  dwanc  al  dat  hem  was  omtrent 

Gheseten  verre  ofte  bi^ 
2170         Sonder  dien  soudaen  van  Persi; 

Want  die  hevet  ghewelt  so  groot  ^ 

Dat  men  negheen  weet  sijn  ghenoot." 
,,Doe  ic  kintsch  ende  lettel  was^ 

Was  mijn  vader  seker  das 
2175         Ende  wiste  wel  in  waren  dinghen 

Bi  auguren,  bi  helscouwinghen  .  . 

„Weten  ende  onderkinnen  soude 

Beede  die  hete  entie  coude; 

Al  dat  men  doen  mach  in  fisiken^ 

Dies  ne  woudic  niemene  wiken. 

So  wel  verstondic  ende  vernam^ 

Dat  ic  boven  hen  allen  clam 

Die  mine  meesters  te  voren  waren  ^ 

Eer  ic  quam  te  minen  .xii.  jaren. 

Doe  leerdic  van  diviniteit^ 

Die  noch  es  dalre  meeste  wijsheit^ 

Ende  d[oude]  wet  ende  van  der  nieuwer 

Ic  waens  mijn  meester  noch  nes  niewer. 

Daer  na  leerdic  nigromantie^ 

Experimente  ende  gokelie. 

So  goeden  sin  haddicker  toe^ 

Dats  niemen  so  vele  ne  conste  doe. 

Ware  iemen  dies  hem  onderwonde^ 

Ende  hi  van  desen  vele  conde  .  .  . 


 „[so  grote  claerheit]  , 

Of  het  ware  een  somers  dach. 

[Op  tplein  des]  velts  dat  voor  ons  lach 

Dedic  datter  riddren  quamen 

.II.  dusent  ofte  .iii.  te  samen, 

Ghewapent  ende  ghereden  wel^ 

Up  ors  die  groot  waren  ende  snel. 

Die  dedic  vechten  onderlinghe, 

So  dat  sciere  die  witte  ringhe 

Scenen  van  den  bloede  root^ 

Entie  storm  wort  harde  groot, 

Ende  stoet  alse  langhe  als  mi  bequam; 

Ende  alsic  woude,  iet  al  benam, 

Ende  deet  algader  te  hant  tevaren. 

Doe  dedic  comen  andre  scare[n]  , 

Beede  draken  ende  lioene, 

Ende  ander  diere  starc  ende  coene; 

Menech  vreselic  dier^  menech  worm. 
Dan  dedic  vechten  enen  andren  storm." 

Nu  prisic  dat  algader  niet 
Bi  dien  dat  mi  dit  es  ghesciet 
Dat  ic  des  bem  worden  sonder^ 
Daer  ic  bi  dede  menich  wonder. 
Dat  ic  met  arbeiden  hadde  gheleert; 
Dat  es  mi  al  bi  u  ontkeert. 
Eer  die  dagheraet  sal  bliken  claer^ 
Suldi  wel  weten  dat  ic  waer 
Dicken  hebbe  gheseit  hier  te  voren  ^ 
Als  men  u  sien  sal  ende  horen  ^ 
Ende  onse  minne  bliken  sal^ 
Die  ic  bi  miere  wijsheit  hal. 
Wel  soete  vrient^  bi  miere  wit^ 
Ic  soude  lettel  claghen  dit, 
Maer  mi  crinct  een  ander  smerte 
Dat  mi  sere  torment  mijn  herte. 
Nu  moghedi  horen  wat  moghe  sijn : 
Mitter  dagheraet  morghijn  .  .  .  ." 


FRAGMENT  X. 


„Die  hout  dus  starken  evelen  moet; 
Mi  dinct  dat  het  quaet  minnen  doet^ 
Of  iet  mesciet  bi  aventuren, 
Dat  het  dus  langhe  sal  gheduren, 
2235         Ende  ment  vergheven  niet  ne  wille." 
Met  desen  zweghen  si  beede  stille. 

Parthonopeus  heeft  dit  ghehoort; 
Selve  ne  sprac  hi  niet  een  woort, 

Newaer  die  lachter  ende  tgrote  zeer 

2240         Sneet  hem  in  therte  allene  meer. 

Hi  rechte  hem  op,  ende  bleef  also 
Op  tbedde  sittende  ende  was  onvro. 
Urake,  die  hovesch  was  ende  vroet, 
Diende  hem,  daer  soe  voor  hem  stoet; 

2245         Ende  alle  dandere  stonden  ghereet, 

Ne  hadt  haer  vrouwe  niet  ghesijn  leet, 
Hem  te  diene  ende  ere  te  doene; 
Maer  nu  ne  wassere  gheen  so  coene, 
Die  den  bedde  dorste  ghenaken 

2250         Hem  te  diene  van  eneghen  saken, 
Ende  bleven  alle  staende  stille; 
Doch  droeghen  si  hem  alle  goeden  wille. 
In  dole  sat  hi  ende  omberaden. 
Urakë  gaf  hem  sine  waden  , 

2255         Die  hi  alreerst  brochte  voort  daer; 
Dat  segghic  u  al  over  waer, 
Hine  mochte  hebben  ghene  el. 
Als  hi  se  sach,  hi  kinnese  wel. 
So[e]  began  hem  aendoen  sine  hemde, 

2260         Al  ongherecht,  das  was  vremde, 
So  langhe  hadt  daer  ghesijn; 
Daer  boven  een  grau  pels[e]kijn, 
Enen  groenen  roe,  die  noch  doe 
Wel  hadde  ghehouden  sine  vloe. 

2265         Doe  tracse  aen  dat  nouwe  ghescoete 
Aen  sine  wel  ghescepene  voete, 
Cousen  ende  socken  ende  leersen  dicke, 
Sinen  benen  wel  ghemicke, 
Ende  hart  ghemaect  ieghen  quetsinghen. 

2270         Doe  dede  men  hem  sine  sporen  bringhen^ 
Goet  ende  scone,  al  waren  si  out, 
Ende  sonder  selver,  ende  sonder  gout. 
Nu  staet  hi  op  voor  die  vrouwen. 
Die  sine  scoonheit  sere  bescouwen: 

2275         Scone  es  hi,  staerc  ende  groot. 

Urake  gaf  hem  sijn  sorcoot. 

Weenden  van  iammere  ende  va[n  rouwen]  , 
Beede  vrouwen  ende  ioncf[rouwen] , 
Ende  bleven  alle  met  droev[en  sinne] 
2280         Om  dat  si  saghen  die  keise[rinne] 

So  verbolghen,  sone  dorste  [n  si  niet] 
Te  hem  spreken,  als  hi  danen  [sciet]. 
Urake  dede  haer  hovesscei[t] , 
Ende  nammene  in  haer  ghel[eit]  , 
2285         Ende  ghinc  met  hem  toter  z[ele] , 
Daer  hi  vant  liede  harde  ve[le]. 
Daer  hijt  altoes,  sonder  doe, 
Hadde  vonden  wel  ghero[e]  , 
Nu  waest  verstormt  ende  luut 
2290         Beede  bin  den  palayse,  ende  daer  [uut] , 
Ende  alsi  bin  den  palayse  qu[amen], 
Mijn  ioncfrouwe  ende  hi  te  samen, 
Sach  hire  vele  ruddren  bi  [nnen] , 
Behaghel  ende  van  fieren  sinnen, 
2295    ,     .Vc.  ofte  mee. 

So  was  hi  ieghen  hem  ghevee, 
Haddi  ghehat  gheen  goede  ghe[lede] , 
Het  waer  hem  comen  te  groten  [lede] ; 
Ende  ware  stappans  bleven  do[ot]  ; 
2300         Want  si  hadder  toe  wille  groot, 
Ende  seiden  datsi  emmermeere 
Souden  bliven  ghelachtert  [sere] 
Bi  haerre  groter  leeHcheit. 
Daer  was  bin  dien  daghe  vele  [gheseit] 
2305         Van  hare,  menich  scone  wo[ort] , 
Dat  te  rechte  waer  onghehoort. 
Die  ne  willic  u  niet  vert[recken] , 
Want  men  souse  met  rechte  [decken]  : 
Dorperheit  seiden  si  van  hare; 
2310         Beede  stille  ende  openbare 
Waren  si  alle  haer  ieghen: 

Cume  blevet  sine  hadse  versie  [ghen]. 
Si  traken  op  hore  ende  rume[den  thof]. 
In  erren  moede  sonder  orlof 
Saten  si  alle  op^  ende  alteha[nt] 
Keerden  [si]  weder  in  haer  lant. 
Urake  gheleedde  den  ionghelinc ; 
Wel  goelike  soe  met  hem  ghinc 
Tes  si  quamen  ter  scepin[ghen]  : 
So  verre  wilt  soene  ghebring[hen] 
Dat  hi  tlijf  mochte  ont[draghen]. 

[E]nde  seiden  dorpernie  van  liare^ 
[D]ie  onw[aer  entije  verlelict  ware. 

[D]  ies  was  Urake  harde  onblide. 
[S]i  dede  hem  bringhen  sijn  rosside , 
[Mjagher  ende  arem  ende  onghedaen ; 
[V]an  verren  sach  hijt  ende  saecht  staen. 
[A]l  sijn  harnasch  was  niet  een  haer 
[Gh]  earghert  ^  sent  hijt  brachte  daer. 
[H]em  was  ghetorst  sijn  reghencleet, 
[A]l  quaemt  hem  weder  wel  ghereet, 
[Daer]  hi  mede  te  vleescene  plach 
[T]wilt^  als  het  ghevellet  lach: 

[N]iet  en  docht  hem  verkeert  een  twint. 
[T]e  seilne  haddi  goeden  wint^ 

[E]  nde  als  gheluc  en  haddi  meer. 
[T]selve  scip^  daer  ic  af  seide  eer^ 
[W]ant  de  mast  daer  ghevellet  lach , 
[Daer]  hi  mede  te  vaerne  plach 

[T]e  voren  ^  doe  hi  niemen  [en]  sach  ^ 
[E]nde  dat  hadde  so  scone  ghetouwe^ 

[D]  ede  hem  reeden  die  ioncfrouwe. 
[S]elve  ghinc  soe  int  scip^  ende  bat 

[E]  nde  beval  hem  allen  dat, 

[D]ie  meesters  van  den  scepe  waren, 
[D]at  si  te  lande  souden  varen, 
[A]ls  lief  als  si  hadden  lijf  ende  ere; 

[D]  at  si  te  Nantes  die  ionchere 
[V]  oeren  souden  met  ghemake ; 
[Ghjeviele  ooc  dat  hem  wints  ghebrake^ 

[E]  nde  si  iewer  moesten  daghen, 

[D]  at  si  sijns  met  eren  plaghen, 

[E]  nde  van  hem  sceden  niet  ne  souden, 
[T]es  si  waren  comen  behouden, 
[Daer]  hi  selve  woude  wesen. 

[D]  us  beriet  soene,  ende  met  desen 
[S]ciet  soe  van  hem  wenende  sere, 

[E]  nde  bevahie  Gode  Onsen  Here. 
Doe  seilde  wech  entrouwe 

Parthonopeus ,  die  so  groten  rouwe 

[D]  reef:  nieman,  die  levende  bleef, 

[E]  nde  groten  rouwe  als  [hi]  doe,  dreef. 
[Door]dattene  die  ioncfrouwe  beval 

[S]o  harde,  so  stoet  hem  al 
[T]e  dienste  dat  hem  was  bi. 
[B]  innen  .xv.  daghen  quamen  si 
[Te  Nantes  in  de  havene  ghevaren.] 

Dien  ionchere  ende  sijn  rosside 
Voeren  si  wech  al  tote  Bloys; 
Daer  setten  si  uut  dien  Fransoys, 
Ende  leeden  uut  op  tlant  sijn  paert , 
Ende  keerden  weder  te  scepe  waert. 
Alsi  wech  voeren ,  sach  hi  achter ; 
Dat  was  siere  herte  vele  tonsachter 
Dan  u  iemen  vertellen  mach. 
Als  hise  dan  so  verre  sach, 
Dat  hise  niet  en  mochte  spreken, 
Dochtem  ontwee  sine  herte  breken, 
Ende  ofte  hi  stappans  sterven  soude. 
Boven  opt  hovet  nammene  een  coude. 
Dat  hem  doorliep  sine  lede; 
Daer  na  quam  hem  een  bleechede, 
Datti  enen  doden  ghelijc  sceen, 

Ende  viel  driewaerf  al  in  een 

2385         In  ommacht  op  die  erde  neder. 

Ende  als  hi  was  becomen  weder  ^ 
Harde  vaerlijc  hi  op  scoot^ 
Ende  sach  staerlike  na  den  boot, 
Die  hem  dochte  wesen  so  snel, 

2390         Dat  niet  en  bequam  sier  herten  wel. 
Als  hine  nemmeer  mochte  sien, 
Wart  hi  so  sere  ondaen  van  dien, 
Dat  hem  sijn  herte  dochte  smelten; 
Doe  moesti  vallen  ende  beswelten 

2395         Tenen  gadere  so  menech  waerf, 

Mi  wondert  dat  hi  doe  niet  en  staerf, 
Want  sijns  daer  niemen  waer  ne  nam. 
Ende  als  hi  them  selven  weder  quam 
Bleef  hi  daer  staende  op  tsant 

2400         Vele  elendich  in  sijn  selves  lant. 

„Ay!  arme",  seiti,  „elendich  keitijf, 
Hoe  sere  mach  mi  rouwen  mijn  lijf! 
Ic  ben  der  onghevallichster  een, 
Die  ie  ter  werelt  dach  besceen. 

2405         Hoe  wel  mochtic  sijn  bleven  doet, 
Dat  ic  prijs  hadde  ende  goet. 
Dies  mi  mijn  lijf  onwerdich  es! 
Twi  ne  doode  mi  niet  die  grave  Mares 
Doe  ic  was  in  sine  vancnesse? 

2410         Of  doe  ic  was  in  eer  wildernesse 
In  Ardenen  onder  die  diere. 
Dier  vele  waren  ende  onghiere, 
Twi  ne  was  ic  niet  verteert  van  dien?" 

Dat  mesquam  hem  uter  maten. 
2415         Datti  den  coninc  entie  prelaten 
Sach  den  groten  rouwe  driven. 
Dien  men  niet  mochte  bescriven, 
Dies  ne  achti  niet  een  haer. 
Wel  .L.  dadie  waren  si  daer. 

2420         Doe  lieten  si  alle  den  keitijt 

Lee  den  sulc  keitivelijc  lijf 

Als  een,  die  es  verloren. 

Nie  ne  wart  man  no  wijf  gheboren, 

Die  rouwe  dreef  ghelijc  den  sinen, 
2425         Daer  hi  sijn  lijf  ghinc  mede  pinen. 

Temeer  [ne]  gheerdi  niet  die  doot; 

Newaer  lanc  torment  groot 

Willi  doen  sinen  bosen  live, 

Dat  het  in  langher  qualen  blive. 
2430         Nu  moghedi  horen  wat  [spise  hi  teerde] 

Van  etene,  als  hijt  begheerde, 

Ende  hi  hem  makede  tonghereke  : 

Drie  werf  at  hi  bin  der  weke 

Broot  van  ghersten  of  van  even. 
2435  wondert  hoe  hire  mochte  bi  leven. 

Die  fonteine  hi  daer  toe  dranc. 

Sijn  haer  lieti  wassen  lanc; 

Sine  naghele  ne  corti  niet; 

Sijn  hovet  hi  onghedweghen  liet; 
2440         Hine  dede  niet  sine  cleder  uut, 

Hi  lietse  rotten  aen  sijn  huut; 

Dus  tormentem  die  ionchere. 

Met  suiker  pine,  met  sulken  sere 

Leeddi  sijn  lijf  een  iaer  lanc. 
2445         Tenden  iare  was  hi  so  cranc 

Ende  so  magher  ende  so  bleec, 

Dat  hi  lettel  hem  selven  gheleec, 

Ende  niemen[ne]  mochte  bekinnen. 

Tseer,  dat  hem  lach  in  therte  binnen, 
2450         Dies  wart  men  aen  hem  gheware. 

Elc  man  mochte  bin  .1.  jare 

Ende  bi  suiker  spisen  arghen  sere. 

So  cranc  was  worden  die  ionchere, 

Datti  allene  niet  mochte  op  staen 
2455         Ende  .1.  spoor  niet  voort  ghegaen, 

Het  ne  ware  dat  men[ne]  hilde 
P.  I.  20 

Ende  leedene  daer  hi  wesen  wilde. 
Dus  torment  hem  die  keitijf^ 
Met  dier  pine  leeddi  sijn  lijf. 
Bin  des  [en  ghjevel  tenen  tide^ 
Dat  hem  sine  side. 


Op  hi  .  .  .  op  ende  seide 

(Sine  hande  te  gader  hi  leide) : 

„God  Here^  also  ghewaerlike 

Als  ghi  quaemt  in  erterike 

Ende  van  der  maghet  waert  gheboren^ 

Als  die  profeten  seiden  te  voren  ^ 

Ende  ghi  daer  na  ontfinct  die  doot, 

Moeti  mi  lossen  uter  noot. 

Waerachtich  sone^  waerachtich  vader  ^ 

Aen  u  kerics  mi  al  gader: 

Door  uwe  doghet,  door  uwe  soetheit, 

Door  uwe  grote  gheweldicheit 

Troost  mi  van  desen  rouwe! 

Sente  Marie,  soete  vrouwe, 

Ghi  droeghet  ieghen  die  nature, 

Dat  nie  dede  creature, 

Dien  sone,  die  u  scepper  was. 

Also  ghewaerlike  als  ic  das 

Gheloove,  moeti  mi  beraden, 

Dat  ic  een  deel  van  uwer  ghenaden, 

Eer  ic  sterve,  ghenieten  moete. 

Harde  onbequamelijc  ende  onsoete 

Es  mi  dit  lijf,  daer  ic  in  bin. 

Nu  staet  so  in  minen  sin, 

Dat  ic  die  doot  gherne  name 

Ende  blideleec,  of  soe  mi  quame. 

Dat  icker  ombere,  dat  es  mi  leet; 

Maer  mi  es  twapen  onghereet. 

Alle  die  ghene,  die  mi  sijn  bi, 

Ne  ghehinghens  niet:  si  ghehouden  m[ 

Dat  si  mi  so  l[ief]  hebben  alle, 

Dat  comt  mi  nu  al  tonghevalle. 

Ay!  doot^  du  best  wel  wonderlijc 
2495         Ende  ieghen  mi  harde  onredelijc^ 

Want  ic  di  volghe,  ende  du  mi  vlies. 

Van  vremder  zeden  bestu  dies: 

Daer  du  vernemes  enen  keitijf^ 

Die  met  armoeden  leedet  sijn  lijf, 
2500         Dien  laestu  leven  ende  worden  out. 

Den  valscen  bestu  des  lives  hout; 

Den  verradere  ende  den  quaden 

Laestu  leven  met  ghenaden. 

Dit  es  dijn  spel  ende  dijn  baraet, 
2505         Du  nemes  dat  goede  ende  lates  tquaet. 

Met  rechte  soude  sijn  verheven 

Die  goede  man  ende  langhe  leven; 

Die  boosen  [soutstju  vellen  neder. 

Neware  d  es  no  weder  .  .  . 

2510         „Edele  [cnechjte  ende  vroe[de] , 

Scone  maghede  ende  goede, 

Wel  gheraecte  ionghelinghe 

Doedi  sterven  haestelinghe , 

Ende  doet  de  vriende  hebben  rouwe. 
2515         Ghine  spaert  ghene  vrouwe 

Door  ghene  doghet,  die  soe  hevet. 

Mi  wondert  of  Melioer  levet. 

Neen,  soe  niet;  soe  was  so  goet! 

So  ne  doet  Urake,  die  voor  mi  stoet, 
2520         Ende  mi[ne  ghewaden  ha] lp  aen  doen. 

Die  sel[ve  die  doe  waren]  scoen 

Sijn  [out  gheworden  aen  m]ijn  huut, 

Want  ine  quam  [er  sint  noyt]  uut." 
Als  hi  hadde  gheseit  die  woort, 
2525         Mochti  een  twint  [ne  gh] espreken  voort 

Ende  bes  walt;  maer  sijns  [ne  plach] 

Niemen,  daer  hi  in  ommacht  lach; 

Ende  over  een  stic,  als  hi  bequam, 

20* 

Was  hi  in  al  sijn  lede  lam, 
Dat  hi  met  pinen  op  ghesat. 
Van  tranen  waren  sine  oghen  nat. 
Hi  drooghese  ende  viel  in  een  ghepens, 
Datti  hem  soude  verslaen,  ende  mens 
Int  hof  niet  en  worde  gheware. 
Hi  peinsde  langhe  haer  ende  dare 
Ende  merkede  in  sijn  herte  binnen, 
Al  woudijs  te  Bloys  beghinnen, 
Dat  hijt  niet  soude  toe  ghebringhen, 
Ende  sijt  niet  en  soude  [n]  ghehinghen, 
Diene  wachten,  vriende  ende  maghe. 
Doe  vant  hi  een  ander  gheiaghe: 
Mochti  gheposen,  datti  soude 
Varen  te  Ardenen  in  den  woude, 
Daer  hi  ghedoghede  groot  ghevaer, 
Ende  leveren  hem  den  dieren  daer, 
Diene  saen  daer  souden  verbiten 
Ende  sijn  vleesch  te  sticken  sliten. 
Hier  aen  setti  al  sinen  raet. 
Dus  moeti  varen,  dier  omme  gaet 
Datti  de  minne  wille  bedrieghen, 
Ende  van  den  vrouwen  lieghen. 
Die  met  ghestader  herten  minnen; 
Toren  ende  leet  moet  hi  ghewinnen: 
Dat  moet  hem  ter  werelt  bliven. 
Die  clerke,  die  van  vrouwen  scriven 
Ende  ghebruken  onscone  woort, 
Wondere  onnen  voort 


Die  ieghen  mi  disputeren  woude[n] , 
Ic  wilder  storm  ieghen  houden, 
Ende  doense  alle  gheloovich  lien. 
Die  dorperheit  den  vrouwen  tien 
Ende  sijn  hem  metter  tonghen  ieghen, 
Het  sijn  clericastren ,  dies  pleghen, 
Ende  dorperen;  hen  sijn  gheen  clerke. 

2565         Dies  hebbic  ghemerct  ende  merke 

Dat  van  edelen  clerke[n]  onscone  woort 
Ten  vrouwen  waert  nie  waert  ghehoort; 
Maer  die  quade  loghenaren^ 
Die  oyt  vele  te  vele  waren, 

2570         Die  soudic  sconfieren  wale 

Ende  oneren  met  miere  tale; 
Maer  dat  ics  gheen  stade  en  hebbe. 
Ic  hebbe  ghesceert  een  ander  webbe , 
Bedie  moetict  in  versten  legghen, 

2575         Ende  sal  hem  noch  haer  recht  wel  segghen. 
Die  vrouwen  willic  emmer  eeren, 
Haren  prijs  hoghen  ende  meeren : 
Si  sijns  wel  werdich  ende  bedi 
Hebbicse  lief ;  so  doen  si  mi ! 

2580         God  h[eeft]se  lief,  dats  [wel]  aen  scine , 
Hi  heeftse  ghemaect  herde  fine ; 
Soeter  ende  scoonder  [in  volle  maet] 
Maecte  God  nie  [dinc  die  bestaet]  ; 
Die  hem  quaet  spreket  ende  lachter  tijt, 

2585         Van  Gode  si  hi  vermalendijt. 

Parthonopeus  sat  al  stille, 
Vaste  begrepen  in  den  wille 
Dat  hi  die  sake  soude  bestaen. 
Binnen  dien  quam  een  cnape  ghegaen, 

2590         Die  brochte  in  de  hant  een  gersten  broot 
Ende  een  potkin  ne  bore  groot 
Ende  borrens  daer  in  vele  clene. 
Dese  was  ghewone  allene, 
Ende  niemen  el ,  tote  hem  te  gane , 

2595         Ende  dicke  voor  sijn  bedde  te  stane, 

Ende  brochte  hem  tselve  dat  hi  teerde, 
Daer  hi  sijn  lijf  mede  gheneerde 
In  der  qualen,  daer  hi  in  lach. 
Maer  als  Parthonopeus  hem  sach, 

2600         Moghedi  horen  wat  hi  seide : 

„Vrient",  seiti,  „grote  dorperheide 

Doestu,  dattu  hier  met  mi  doghes 
Ende  mijns  met  rechter  pine  ploghes; 
Ic  hebbe  mi  des  bepeinst  wale 
Dat  ic  mi  ute  d[ien  te  male]. . 

Daer  soe  muul  no  paert  [en]  vant. 
Sonder  haren  muul  was  soere  comen : 
Dien  hadsoe  gherne  doen  ghenomen 
Ende  sender  een  deel  der  cnapen  naer, 
Diene  saen  brochten  daer. 
Doe  began  Maruc  besweren 
Liepaerde^  tygren  ende  beren. 
Vlieghende  draken  ende  serpente 
Dwanc  hi  met  sinen  expermente, 
Dat  si  beveden  van  groten  vare; 
So  vruchten  si  den  gokelare. 
Als  hise  hadde  in  sijn  ghewout^ 
Ghinc  hi  alreerst  voren  in  twout 
Ende  die  ioncfrouwe  quam  na  ghevaren. 
Alle  dander,  die  daer  waren  ^ 
Volgheden  [hem]  aldaer  hi  ghinc. 
Daer  saghen  si  wonderlike  dinc. 
Sie  saghen  doe  die  [wilde  diere] , 
Hier  .iij.  te  samen,  gonder  vi[ere] , 
Die  so  ghemaect  waren  in  dole 
Dat  si  cropen  in  hare  hole, 
Daer  si  den  gokelare  vloen. 
Daer  mocht  men  sien  den  lioen 
Trecken  ten  ruwen  berghe  waert. 
Daer  mocht  men  sien  harde  vervaert 
Die  beren,  ende  op  die  berghe  vlien. 
Daer  mocht  men  den  lup[aert  sien] 
Trecken  buten  woude  [in  tslechte]  ; 
Dolifanten  stonden  g [berechte] 
Aen  die  bome  of  si  sliepen; 
Ende  hoe  aen  die  roke  liepen, 
Aen  theldende,  die  espentine, 

Spelende  alse  lammerkine. 

Ten  [b]  ramen  enten  heede[n]  traken 

2640         Felle  serpente  ende  draken; 

Slanghen,  naderen  ten  diepen  cropen. 
So  langhe  ghinghen  sire  soeken, 
Dat  si  ter  selver  stede  quamen 
Daer  si  den  liebaert  doot  vernamen; 

2645         Doe  seide  Maruc:  „ombeit,  ombeit!'* 
Als  hise  ten  liebaert  hadde  gheleit, 
Besach  hi  tbloet  [daer  op  dat  sant] , 
Ende  [teerst  dat  hijt  hadde  becant] , 
[We]es  [hen]  tbloet,  dat  si[jt  besaghen]. 

2650         „Den  liebaert",  seiti,  ,,hevet  verslaghen 
Enech  dier,  dat  sere  es  ghewont. 
Wi  sullent  vinden  [in  corter]  stont, 
Sijt  man,  sijt  paert,  sijt  ander  dier. 
[Hen  can  niet  wesen  verre  v]an  hier; 

2655         [Bi  tbloet  sullen  wijt  vinden  weder]." 
Doen  sochten  sijt  op  ende  neder 
Ende  volgheden  hem  bi  den  bloede  naer, 
Ende  [die]  ioncfrouwe  bleef  aldaer. 
Parthonopeus ,  die  daer  bi  lach, 

2660         Was  vele  leet  dat  hise  sach. 

Bi  enen  versuchtene,  datti  dede, 
Daer  hem  af  roerden  al  sine  lede. 
Wart  die  ioncfrouwe  sijns  gheware. 
Als  sine  versach,  dochte  hare 

2665         Dat  het  ware  een  levende  dinc. 

Van  [den]  suchtene  soe  haer  blie  ontfinc; 
Haer  wondert,  wat  dat  mochte  sijn, 
Ende  reet  [bet]  naer  een  lettelkijn, 
Dat  soe  de  waerheit  weten  wille, 

2670         Wat  si,  dat  daer  leghet  al  stille, 

Ende  soe  vernemet  dat  es  een  man , 
Dien  soe  in  daensichte  niet  en  can 
Bekinnen,  van  sinen  langhen  hare. 
Dat  hi  in  enen  langhen  jare 

2075         Niet  ne  liet  corten  no  dede  dwaen. 

Hi  was  wel  bleec  ende  onghedaen  : 
Sijn  oghen  waren  hem  ontsonken  al^ 
Sine  wanghen  dunne  ende  smal; 
Die  huut  lach  hem  vaste  aen  tbeen 

2680         Ende  sceen  der  crankester  een^ 

Die  noyt  [moeder]  hadde  ghesoghet. 
Sine  lippen  waren  hem  al  verdroghet; 
Sijn  huu  .  .  . .  n  ende  sine  tande, 
 waren  sine  hande. 

2685         Voor  sine  oghen  hinghen  loken. 

Van  sinen  necke  tote  sinen  halscnoken 
Was  hem  die  hals  clene  ende  lanc. 
Magher  was  hi  ende  cranc^ 
Datti  cume  sitten  mochte. 

2690         Daer  sine  sach  sitten^  haer  dochte 
Dat  men  vonde  in  erterike 
Keitij  f  negheen  siere  ghelike 
No  van  ionghen^  no  van  ouden. 
„Vrient"^  seit  soe,  „God  moet  u  houden.'* 

2695         Gheene  antworde  hi  ne  doet. 

Ic  segghu^  dat  die  ioncfrouwe  moet 

Luder  spreken^  sal  

Dat  hi  sal  antworde  geven; 
Want  hi  in  sijn  ghepeinse  sat^ 

2700         Dat  hem  die  doot  bequame  bat 

Dan  voort  te  levene  met  sulken  rouwe. 
Bet  hogher  riep  die  ioncfrouwe 
Dat  hem  God  behouden  soude 
Te.    ...  d   


2705         D[oen  eerst]  hief  hi  op  sijn  oghen: 

„God  loone  [u]"^  seiti^  „edel  vrouwe." 
—  „Soete  vrient"^  seit  soe^  „desen  rouwe  ^ 
Die  u  dus  sere  hevet  ghequelt^ 
Biddic  u  dat  ghi  mi  vertelt^ 

2710         Ende  wanen  u  dit  seer  comen  si." 

—  ,,Ay!  vrouwe",  seiti,  „twi  moyedi  mi? 
Uwe  maninghe  ontfanghe  ic  niet; 

Ic  biddu  dat  ghi  van  mi  vliet. 
Daer  omme  ben  ic  comen  hier, 
Dat  mijn  vleesch  enech  dier 
Vertere  in  deser  wildernesse." 
Dies  hadde  ontfermenesse 
Die  ioncfrouwe  ende  beete  te  voet. 
Al  wenende  soe  voor  hem  stoet. 

—  „Soete  vrient",  seit  soe,  „en  heelt  mi  niet, 
Wat  vernoye  u  si  ghesciet. 

Het  mach  niet  lichte  so  sijn  comen. 

Mijn  [helpe]  en  mach  vele  vromen  : 

Daer  af  en  mach  u  comen  gheen  scade." 

• —  ,,Ay!  vrouwe",  seiti,  ,,door  God  ghenade! 

Van  miere  herten  mochte  dit  seer 

Niemen  verdriven;  God  gheves  mi  meer! 

Der  doot  hebbic  verdient  wel  : 

Bedie  ne  gheric  hulpe  el; 

Maer  ic  gherne  name  die  doot. 

Uwer  hulpen  en  hebbic  ghene  noot. 

Ghi  mesdoet,  dat  ghi  mi  let, 

Ghi  ende  u  cnapen :  bi  uwer  wet 

Manie,  dat  ghi  van  mi  vliet." 

—  „Bi  Gode",  seit  soe,  „des  en  doe  ic  niet, 
Eer  ghi  mi  seght  uwe  mesquame 

Ende  wie  ghi  sijt  ende  uwen  name." 

—  „Ay!  vrouwe",  seiti,  „ghi  quellet  mi. 
Al  segghic  vrouwe;  in  weet  of  ghi 
Vrouwe  sijt  of  ioncfrouwe. 

Bi  dien  dat  ic  aen  u  j^^erscouwe, 

Dincti  mi  edele  ende  rike; 

Scone  sidi  sekerlike. 

Mi- heeft  wonder  wat  u  lust, 

Dat  ghi  dus  u  tale  quist 

Met  enen  garsoen,  met  enen  musaert. 

Die  wel  der  wissen  ware  waert. 

Sulke  musaerdie  es  mi  ghesciet." 

—  „Tmijn  salie  u  noemen  al  gader. 
2750         Een  rike  keiser  was  mijn  vader. 

Ooc  hout  mijn  suster  keiserrike 

 eeldich    .    .    .  ke. 

 onder  drien." 

„Ende  ontseght  mi  uwe  sprake. 

2755         Mijn  rechte  name  es  Urake. 

Verraderigghe  en  was  ic  nie. 
Die  name  heetic  ende  hietic  ie." 
Doe  die  ioncfrouwe  seide  twoort, 
Cume  haddijt  wel  ghehoort, 

2760         Als  hi  verkinde  die  ioncfrouwe. 

Doe  verniewe[t]  hem  sijn  rouwe, 
Ende  viel  in  ommacht  ter  erden  neder, 
Ende  Urake  hieffene  op  weder 
Hoofscelike  met  groten  sinne. 

2765         Daer  waert  soe  sijns  [in]  inne, 
Wie  hi  was,  ende  seide  aldus: 
,Ja,  es  dit  [die]  scone  Parthonopeus? 
Hoe  sidi  ontdaen,  Heve  vrient! 
Hoe  sijn  u  cleeder  gheonsient! 

2770         Dies  moete  elke  man  ontfarmen." 

Doen  nam  soene  in  haren  armen 
Door  hare  grote  hoveschede. 
Hi  ware  bleven  daer  ter  stede, 
Ne  hadde  niemen  sijns  gheploghen. 

2775         Van  eere  scoonder  gheveinsder  loghen 
Seide  soe  hem  ene  rede, 
Daer  soene  waende  verhoghen  mede. 
„God  Here",  seit  soe,  „van  hemelrike, 
'  Hoe  wel  ende  hoe  salechlike 

2780         Eest  mi  comen  aen  dese  vaert. 

Ic  soude  te  Vrankerike  waert 
Sijn  ghevaren :  nu  est  bleven. 

God  heeft  mi  die  aventure  ghegheven 
Dat  ic  hier  vinde,  daer  ic  om  voer. 

2785         Mi  beval  mijn  suster  Melioer 
U  te  soekene  in  Vrankerike. 
Nu  weet  soe  wel  ghewaerlike 
Dat  ghi  met  ghestaden  sinne 
Te  hare  draecht  gherechte  minne. 

2790         Ghi  waert  mesdadich  ieghen  hare. 
Nu  es  soe  worden  dies  gheware 
Wat  ghi  door  hare  hebt  ghedoghet, 
Als  ghi  hier  nu  hebt  ghetoghet 
Ende  aen  u  varuwe  blikende  es. 

2795         Nu  es  soe  worden  te  rade  des^ 
Dat  soe  wille  haren  evelen  moet 
Vergheven  u ,  daer  soe  wel  [aen  doet] ; 
Ghi  sijt  haer  troost,  haer  toeverlaet. 
Haer  herte  comet  ende  gaet, 

2800         Al  daer  ghi  sijt,  nacht  ende  dach, 
So  dat  soe  niemen  el  ne  mach, 
Sonder  u  [alleen,  te  manne  kiesen]." 


VAN  DEN  VOS  EEINAERDE. 

Vs.  1891—2910. 

JONCKBLOET,  GescMeclems  der  Nederlandsche 
Letterkunde,  r,  343—368  [l\  361—390). 


1891  Doe  Reinaert  verordeelt  was, 

Orlof  nam  Grimbert  die  das 

Met  Reinaerts  naesten  maghen. 

Sine  consten  niet  verdraghen, 
1895  No  sine  consten  niet  ghedoghen, 

Dat  men  Reinaert  vor  haren  oghen 

Soude  hanghen  alse  enen  dief. 

Nochtan  wast  hem  somen  lief. 

Die  coninc  hi  was  harde  vroet : 
1900  Doe  hi  mercte  ende  verstoet, 

Dat  so  menich  jongheHnc 

Met  Grimbert  uten  hove  ghinc, 

Die  Reinaerde  na  bestoet, 

Doe  peinsdi  in  sinen  moet : 
1905  Hier  mach  ic  loven  andren  raet. 

Al  es  Reinaert  selve  quaet, 

Hi  hevet  meneghen  goeden  maech. 

Doe  sprac  Tibeert:  ,,Twi  sidi  traech, 

Her  Isengrijn  ende  here  Bruun? 
1910  Reinaerde  es  cont  menich  tuun , 

Ende  hets  den  avonde  bi. 

Hier  es  Reinaert ;  ontsprinct  hi , 

Gomt  hi  III  voete  uter  noot, 

Sine  list  die  es  so  groot, 
191 5  Ende  hi  weet  so  meneghen  keer, 

Hine  wert  ghevanghen  saermeer. 

Salmen  hanghen,  twine  doet  ment  dan? 

Eer  men  nu  ghereden  can 

Ene  galge,  so  eist  nacht." 
1920  Isengrijn  was  wel  bedacht, 

Ende  sprac :  „Hier  es  een  galghe  bi." 

Ende  mettien  worde  versuchte  hi. 


# 

Doe  sprac  die  cater,  here  Tibeert: 
„Here  Isengrijn,  u  es  verseert 

1925  U  herte,  in  wancans  u  niet. 

Nochtan  Reinaert  di  tal  beriet, 
Ende  selve  mede  ghinc^ 
Daermen  uwe  twee  broeders  hinc, 
Rumen  ende  Widelanken. 

1930  Hets  tijt,  wildijs  hem  danken. 

Waerdi  goet,  het  ware  ghedaen; 
Hine  ware  niet  noch  onverdaen." 
Isengrijn  sprac  tote  Tibeert: 
„Wat  ghi  ons  al  gader  leert! 

^935  ghebrake  ons  niet  een  strop  ^ 

Langhe  heden  wiste  sijn  erop 
Wat  sijn  achterende  mochte  weghen." 
Reinaert,  die  langhe  hadde  ghesweghen, 
Sprac:  „Ghi  heren,  cort  mine  pine. 

1940  Tibert  heeft  ene  vaste  line, 

Die  hi  bejaghede  an  sine  kele 
Daer  hi  vernois  hadde  vele, 
Int  huus  daer  hi  den  pape  beet, 
Die  vor  hem  stont  al  sonder  cleet. 

1945  Here  Isengrijn,  nu  maect  u  voren! 

En  sidi  niet  daertoe  vercoren, 
Ende  ghi  Brune,  dat  ghi  sult  doden 
Reinaert,  uwen  neve,  den  feilen  roden?" 
Doe  sprac  hi  ten  coninc  saen: 

1950  „Doet  Tibert  mede  gaen; 

Hi  mach  clemmen,  hi  mach  de  line 
Updraghen,  sonder  uwe  pine. 
Tibert,  gaet  voren  ende  maect  ghereet! 
Dat  ghi  iet  let,  dats  mi  leet." 

1955  Doe  sprac  Isengrijn  tote  Brunen: 

„So  helpe  mi  de  cloostercrune , 
Die  boven  up  mijn  hooft  staet! 
In  horde  nie  so  goeden  raet, 
Alse  Reinaert  selve  ghevet  hier. 

Hem  langhet  omme  cloosterbier  : 
Nu  gaenwi  ende  bruwen  hem!" 
Bruun  sprac:  „Neve  Tibert,  nem 
Die  line;  du  salt  mede  lopen. 
Reinaert  die  sal  nu  becopen 
Mijn  scone  liere  ende  dine  oghe! 
Gawi,  ende  hanghene  so  hoghe 
Dats  lachter  hebben  al  sine  vrient!" 
—  ,,Gawi,  hi  heves  wel  verdient*'^ 
Sprac  Tibert,  ende  nam  de  line, 
Hine  dede  nie  so  lieve  pine. 

Nu  waren  die  drie  heren  ghereet, 
Die  Reinaert  hadde  harde  leet. 
Dat  was  die  wulf  ende  Tibeert 
Ende  her  Bruun,  die  hadde  gheleert 
Honich  stelen  te  sinen  scaden. 
Isengrijn  was  so  beraden, 
Eer  hi  vanden  hove  sciet, 
Hine  wilde  des  laten  niet, 
Hine  vermaende  nichten  ende  neven, 
Ende  alle  die  binnen  den  hove  bleven, 
Bede  ghebure  ende  gaste. 
Dat  si  Reinaert  hilden  vaste. 
Vrouwe  Hersinden  sinen  wive 
Beval  hi,  bi  haren  live. 
Dat  soe  stonde  bi  Reinaerde, 
Ende  soene  name  biden  baerde, 
Ende  van  hem  niet  ne  sciede, 
No  dor  goet,  no  dor  miede, 
No  dor  niet,  no  dor  noot, 
No  dor  sorghe  vander  doot. 

Reinaert  antworde  in  corten  worden, 
Dat  alle  die  daer  waren  horden: 
„Here  Isengrijn,  half  ghenade! 
Al  ware  u  lief  mijn  grote  scade, 
Ende  al  brincdi  mi  in  vernoie, 
Ic  weet  wel,  soude  mijn  moie 

Te  rechte  ghedinken  ouder  daet, 
Soene  dade  mi  nemmermeer  quaet. 
Maer  her  Isengrijn^  soete  oom^ 
200O  Ghi  nemt  uwes  neven  cranken  goom, 

Ende  here  Brune  ende  here  Tibeert^ 
Dat  ghi  mi  dus  hebt  onneert. 
Ghi  drie  ghi  hebbet  ghedaen  al^ 
Dat  men  mi  ontHven  sal. 
2005  Daer  toe  hebdi  ghemaket^ 

Dat  so  wie  die  mi  ghenaket, 
Sceldet  mi  dief^  of  hevet  leet. 
Daer  omme  moetti^  God  weet^ 
Geonneert  werden  alle  drie, 
2010  Ghine  haest,  dat  ghescie 

Al  dat  ghi  begheert  te  doene. 
Mi  es  dat  herte  noch  also  coene: 
Ic  dar  wel  sterven  teser  warf. 
Ne  wart  mijn  vader,  doe  hi  starf, 
2015  ^11^  sinen  sorgen  vri? 

Gaet,  ghereet  die  galghe  hier  bi: 
Een  twint  mi  langher  niet  ne  spaert 
(Of  varen  moetti  hinderwaert) 
Alle  uwe  voete  ende  uwe  been!" 
2020  Doe  sprac  Isengrijn:  ,,Ameen! 

Amen,  ende  hinderwaert 
Moet  hi  varen,  die  langher  spaert!'* 
Tibert  sprac:  „Nu  haesten  wi!" 
Ende  mettien  worde  spronghen  si, 
2025  Ende  liepen  vort  harde  blide, 

Ende  pijnden  hem  te  stride 
Te  springhene  over  meneghen  tuun, 
Isengrijn  ende  here  Bruun. 
Tibert  volchde  hem  naer: 
2030  Hem  was  die  voet  een  lettel  swaer 

Vander  Hne,  die  hi  droech; 
Nochtan  was  hi  rasch  ghenoech: 
Dat  dede  hem  al  die  goede  wille. 

Reinaert  stont  ende  sweech  al  stille, 
2035  Ende  sach  sine  viande  lopen, 

Die  hem  dat  strec  an  waenden  cnopen. 

—  „Maer  het  sal  bliven",  sprac  Reinaert, 

Die  staet  ende  scouwet  derwaert 

Hoe  si  springhen  ende  keren. 
2040  Hi  peinsde:  „Deus,  wat  joncheren! 

Nu  laetste  springhen  ende  lopen. 

Levic,  si  sullent  noch  becopen 

Hare  overdaet  ende  hare  scampie. 

Mine  ghebreke  reinaerdie. 
2045  Nochtanne  sijn  si  mi 

Liever  verre  danne  bi. 

Die  ghene  die  ic  meest  ontsach. 
Nu  willic  proeven,  dat  ic  mach 

Te  hovede  bringhen  een  baraet, 
2050  Dat  ic,  vor  de  dagheraet, 

In  groter  sorghen  vant  te  nacht. 

Hevet  mine  list  sulke  cracht 

Als  ic  noch  hope  dat  soe  doet. 

Al  es  hi  listich  ende  vroet, 
2055  Ic  wane  den  coninc  noch  verdoren.*' 

Die  coninc  dede  blasen  enen  horen, 

Ende  hiet  Reinaert  uutwaert  leden. 

Reinaert  sprac:  „Laet  teerst  ghereden 

Die  galghe,  daer  ic  an  hanghen  sal; 
2060  Ende  daer  binnen  so  salie  al 

Den  volcke  mine  biechte  conden, 

In  verianessen  van  minen  sonden. 

Hets  beter,  dat  al  tfolc  verstaet 

Mine  diefte  ende  mine  ondaet, 
2065  Dan  si  namaels  eneghen  man 

Mine  overdaet  teghen  an." 

Die  coninc  sprac:  „Nu  segghet  dan!" 
Reinaert  stont  als  een  droeve  man, 

Ende  sach  al  omme  harentare. 
2070  Daer  so  sprac  hi  al  openbare : 

21* 

„Helpe,  seit  hi,  Domhuis! 
Nu  en  es  hier  niemen  in  dit  hims, 
No  vrient  no  viant^  ic  ne  bem 
Een  deel  mesdadich  jeghen  hem. 

2075  Nochtan,  horet  alle  ghi  heren: 

Laet  u  wisen  ende  leren, 
Hoe  ic  Reinaert,  aerminc, 
Eerst  die  boosheit  anevinc. 
In  allen  tiden,  spade  ende  vroe, 

2080  Was  ic  een  hovesc  kint  nochtoe. 

Doe  men  mi  spaende  vander  mammen, 
Ghinc  ic  spelen  metten  lammen, 
Dor  te  horne  dat  ghebleet, 
So  langhe,  dat  ic  een  verbeet. 

2085  Ten  eersten  lapedic  dat  bloet: 

Het  smaecte  so  wel,  het  was  so  goet, 
Dat  ic  dat  vleesc  mede  ontgan. 
Daer  leerdic  leckernie  an 
So  vele,  dat  ic  ghinc  ten  gheten 

2090  Int  wout,  daer  icse  horde  bleten. 

Daer  verbetic  hoekine  twee. 
So  dedic  des  derdes  daghes  mee, 
Ende  ic  wart  bouder  ende  coener, 
Ende  verbeet  haenden  ende  hoener, 

2095  Ende  gansen,  daer  icse  vant. 

Doe  mi  bloedich  wart  mijn  tant, 
Was  ic  so  fel  ende  so  wreet. 
Dat  ic  suver  up  verbeet 
Al  dat  ic  vant,  ende  wat  mi  dochte 

2100  Dat  mi  bequam,  ende  dat  ic  vermochte. 

Daer  na  quam  ic  ende  Isengrijm, 
Te  wintre  in  enen  couden  rijm, 
Bi  Besele  onder  enen  boom. 
Hi  rekende  dat  hi  ware  mijn  oom, 

2105  Ende  began  ene  sibbe  tellen. 

Aldaer  worden  wi  ghesellen: 
Dat  mach  mi  te  rechte  rouwen! 


Daer  gheloofden  wi  bi  trouwen 
Recht  gheselscap  manlic  andren. 
Doe  begonsten  wi  te  gader  wandren. 
Hi  stal  tgrote^  ende  ic  dat  clene. 
Dat  wi  bejaechden  wart  ghemeiie; 
Ende  als  wi  delen  souden  doe^ 
Ic  was  in  hoghen  ende  vro 
Mochtic  mijn  deel  hebben  half. 
Alse  Isengrijn  bejaghede  een  calf 
Of  enen  weder  ^  of  enen  ram^ 
So  grongierdi  ende  maecte  hem  gram^ 
Ende  toochde  mi  een  ghelaet^ 
Dat  so  suur  was  ende  so  quaet, 
Dat  hi  mi  van  hem  verdreef^ 
Ende  hem  mijn  deel  al  gader  bleef. 
Nochtan  ach  tic  niet  van  dien. 
So  menich  warven  hebbic  versien^ 
Alse  wi  een  grote  proie  lagheden , 
Die  ic  ende  mijn  oom  bejagheden , 
Enen  osse ,  of  enen  bake , 
So  ghinc  hi  sitten  met  ghemake 
Met  sinen  wive^  vrouwe  Harsinden  ^ 
Ende  met  sinen  vii  kinden; 
Sone  mocht  ic  cume  dene  hebben 
Vanden  aireminsten  rebben, 
Die  sine  kindre  hadden  ghecnaghet. 
Dus  nauwe  hebbic  mi  bejaghet. 
Nochtan  dat  was  mi  lettel  noot; 
Newaer  dat  mijn  sin  so  groot 
Die  lieve  droech  te  minen  oom, 
Die  mijns  nemet  cranken  goom, 
Ic  hadde  wel  ghewonnen  tetene. 
Coninc ,  dit  doe  ic  u  te  wetene : 
Ic  hebbe  noch  selver  ende  gout, 
Dat  al  es  in  miere  ghewout, 
So  vele,  dat  cume  een  waghen 
Te  VII  werven  soude  ghedraghen." 

Alse  die  coninc  dit  verhorde^ 
Gaf  hi  Reinaerde  snelle  andworde : 
„Reinaert,  wanen  quam  u  die  scat?" 
Reinaert  andworde:  „Ic  segghu  dat^ 
Wildijt  weten  ^  also  iet  weet. 
No  dor  lief^  no  dor  leet 
Sone  salt  danne  bliven  verholen. 
Coninc^  dien  scat  was  bestolen. 
Ne  waer  hi  ooc  ghestolen  niet, 
Daer  ware  die  mort  bi  ghesciet 
Ane  u  lijf,  in  rechter  trouwen, 
Dat  alle  uwen  vrienden  mochte  rouwen." 
Die  coninghinne  wart  vervaert 
Ende  sprac:  „Owi,  lieve  Reinaert! 
Owi,  Reinaert!  owi!  owi! 
Owi,  Reinaert,  wat  sechdi? 
Ic  mane  u  bi  der  selver  vaert, 
Dat  ghi  ons  secht,  Reinaert, 
Die  u  siele  varen  sal. 
Dat  ghi  ons  secht  de  waerheit  al 
Openbare,  ende  brinct  vort. 
Of  ghi  weet  van  enegher  mort. 
Of  enen  mordeliken  raet, 
Die  jeghen  minen  here  gaet. 
Dat  laet  hier  openbare  horen!" 

Nu  hort,  hoe  Reinaert  sal  verdoren 
Den  coninc  entie  coninghinne, 
Ende  hi  bewerven  sal  met  sinne 
Des  coninx  vrienscap  ende  hulde; 
Ende  hi  buten  haerre  sculde 
Brune  ende  Isengrijn  bede 
Up  hief  in  groter  ongherede, 
Ende  in  veten  ende  in  ongheval 
Jeghen  den  coninc  bringhen  sal. 
Die  heren,  die  nu  waren  so  fier. 
Dat  si  Reinaerde  waenden  bier 
Te  sinen  lachtre  hebben  ghebrouwen, 

Ic  wane  wel^  in  rechter  trouwen, 

Dat  hi  sal  weder  mede  blanden, 

Dien  si  sullen  drinken  met  scanden. 
2185  In  enen  ghelate  van  droeven  sinne 

Sprac  Reinaert:  „Edele  coninghinne, 

Al  haddi  mi  nu  niet  ghemaent, 

Ic  bem  een  die  sterven  waent: 

In  laet  niet  ligghen  up  mijn  siele. 
2190  Ende  waert  so,  dat  mi  gheviele, 

Mi  stonder  omme  in  de  helle  te  sine, 

Daer  die  torment  es  entie  pine. 

Indien  dat  die  coninc  milde 

Een  ghestille  maken  wilde, 
2195  Ic  soude  segghen  met  ghenaden, 

Hoe  jammerlike  hi  was  verraden 

Te  mordene  van  sinen  lieden. 

Nochtan,  diet  alre  meest  berieden, 

Sijn  som  van  minen  liefsten  maghen, 
2200  Die  ic  node  soude  bedraghen, 

Ne  daet  die  sorghe  vander  hellen, 

Daer  men  seit,  dat  si  in  quellen, 

Die  hier  sterven,  ende  mort 
Weten,  sine  bringhense  vort." 
2205  Dien  coninc  v/art  die  herte  swaer, 

Ende  sprac:    Reinaert,  sechstu  mi  waer?*' 
—  „Waer?"  sprac  Reinaert,  „vraechdi  mi  des? 
Jane  weet  ghi  niet  hoet  met  mi  es? 
Ne  bewaent  niet,  edel  coninc, 
2210  Al  bem  ic  een  aerminc, 

Hoe  mochtic  sulke  mort  ghetemen? 
Waendi,  dat  ic  wille  nemen 
Ene  loghene  up  mine  langhe  vaert? 
Entrouwen  neenic",  sprac  Reinaert. 
2215  Bi  der  coninghinnen  rade. 

Die  sere  ontsach  des  coninx  scade, 

Gheboot  die  coninc  openbare. 

Dat  daer  niemen  so  coene  en  ware, 

Dat  hi  een  wordekijn  iet  sprake, 
Tote  dien  dat  Reinaert  met  ghemake 
Hadde  vulseit  al  sinen  wille. 
Doe  sweghen  si  alle  gader  stille. 
Die  coninc  hiet  Reinaerde  spreken. 
Reinaert  was  van  feilen  treken, 
Hem  dochte  scone  sijn  gheval. 
Hi  sprac :  ,,Nu  swighet  over  al, 
Na  dien  dat  es  den  coninc  lief. 
Ic  sal  u  lesen,  sonder  brief, 
Die  verradenesse  openbare, 
So  dat  ic  niemene  en  spare. 
Dien  ic  te  wroeghene  sculdich  bem. 
Dies  lachter  hevet,  scaems  hem!" 

Nu  vernemt  alle  gader, 
Hoe  Reinaert  sinen  ertscen  vader 
Met  verradenessen  sal  bedraghen, 
Ende  enen  van  sinen  liefsten  maghen. 
Dat  was  Grimbert,  die  das. 
Die  hem  hout  van  herten  was. 
Dat  dede  Reinaert  omme  dat, 
Dat  hi  wilde,  dat  men  te  bat 
Sinen  woorden  gheloven  soude 
Van  sinen  vianden ,  of  hi  woude 
Dien  verranesse  tien  an. 
Nu  hort ,  hoe  hi  dies  began  : 
„Wilen  tere  stonden 
Hadde  mine  here  mijn  vader  vonden 
Des  coninx  Hermelinx  scat 
In  ene  verholne  stat. 
Doe  mijn  vader  hadde  vonden 
Den  scat,  wart  hi  in  corten  stonden 
So  hoverdich,  ende  so  fier. 
Dat  hi  veronwerde  alle  dier. 
Die  sine  ghenote  te  voren  waren. 
Hi  dede  Tibert,  den  cater,  varen 
In  Ardennen,  dat  wilde  lant, 

Aldaer  hi  Brunen  den  bere  vant. 
Hi  ontboot  Bmne  grote  Gods  houde, 
Ende  hi  in  Vlaendren  comen  soude^ 
Ende  hi  coninc  wilde  wesen. 

2260  Bruun  wart  vro  van  desen^ 

Hi  hadt  meneghen  dach  begheert. 
Daer  maecte  hi  hem  te  Vlaendrenweert 
Ende  quam  in  Waes,  int  soete  lant, 
Daer  hi  minen  vader  vant. 

2265  Mijn  vader  ontboot  Grimberte,  den  wisen, 

Ende  Isengrijn,  den  grisen, 
Tibert^  die  cater,  was  die  vijfte^ 
Ende  qiiamen  tenen  dorpe,  hiet  Hijfte. 
Tusscen  Hijfte  ende  Ghent 

2270  Hilden  si  haer  parlement^ 

In  ere  belokenre  nacht. 
Daer  quamen  si  bi  sduvels  cracht 
Ende  bi  spenninx  ghewelt, 
Ende  swoeren  daer  an  twoeste  velt 

2275  Alle  vive  des  coninx  doot. 

Nu  hort  wonder  harde  groot: 
[Si  swoeren  up  Isengrijns  crune, 
Alle  vive,  datsi  Brune 
Coninc  ende  here  souden  maken, 

2280  Ende  setten  in  den  stoel  tAken,] 

Ende  hi  crone  soude  draghen. 
Wilde  iement  van  sconinx  maghen 
Dat  wedersegghen ,  mijn  vader  soude 
Met  sinen  selvere,  met  sinen  goude 

2285  So  den  ghenen  steken  achter, 

Dat  sijs  souden  hebben  lachter. 
Dit  wetic ,  ende  segghe  u  hoe. 

Eens  morghins  harde  vroe 
Gheviel ,  dat  mijn  neve  die  das 

2290  Van  wine  een  lettel  droncken  was, 

Ende  dien  verholnen  raet  minen 
Wive,  vrouwen  Hermelinen, 

Al  van  pointe  te  pointe  seide, 
Daer  si  liepen  an  die  heide. 
2295  Mijn  wijf  es  ene  vroede  vrouwe^ 

Ende  gaf  Grimberte  hare  trouwe, 

Dat  verholen  bliven  soude. 

Ten  eersten  dat  soe  quam  ten  woude, 

Daer  ic  was,  ende  soe  mi  vant, 
2300  So  telde  soet  mi  te  hant, 

Newaer  het  was  al  stillekine. 

Ooc  seide  soet  bi  sulken  lijctekine. 

Dat  iet  kende  so  waer, 

Dat  mi  alle  mine  haer 
2305  Upwaert  stonden  van  groten  vare. 

Mine  herte  wart  mi  openbare 

Also  cout  als  een  ijs, 

Dies  sijt  seker  ende  wijs. 

Ic  kenne  Brunen  valse  ende  quaet, 
2310  Ende  vul  van  alre  overdaet. 

Ic  peinsde :  worde  hi  onse  here , 

Dan  ontvruehtie  harde  sere, 

Dat  wi  alle  waren  verloren. 

Ic  kenne  den  conine  so  wel  gheboren, 
2315  Ende  soete,  ende  goedertiere, 

Ende  ghenadich  allen  dieren. 

Het  dochte  mi  bi  allen  dinghen 

Eene  quade  manghelinghe , 

Die  ons  ne  mochte  comen 
2320  Noch  teren,  noch  te  vromen. 

Hier  omme  pijndic  ende  poghede 

Ende  mine  herte  grote  sorghe  ghedoghede, 

Hoe  so  erge  ene  sake, 

Ghescort  worde,  ende  ic  brake 
2325  Mijns  vaders  bosen  raet. 

Die  enen  dorper,  enen  vraet, 

Conine  ende  here  maken  waende. 

Emmer  badie  Gode,  ende  maende. 

Dat  hi  den  conine,  minen  here. 

2330  Behilde  sine  wareltere, 

Bedi  ic  kinde  wel  dat, 
Behilde  mijn  vader  sinen  scat, 
Hi  soude  wel  des  raets  ghetelen,  ^ 
Onder  hem  ende  sinen  ghespelen, 
2335  Dat  die  coninc  worde  verstoten. 

In  diepen  ghepeinse  ende  in  groten 
Was  ic  dicken,  hoe  ic  die  stat 
Soude  vinden,  waer  die  scat 
Lach,  die  mijn  vader  hadde  vonden. 
2340  Ic  wachte  nauwe  tallen  stonden 

Minen  vader,  ende  leide  laghen 
In  meneghen  bosch,  in  meneghe  haghen, 
Beide  in  velde  ende  in  woude, 
Waer  mijn  vader,  die  listighe  oude, 
2345  Henen  trac  ende  henen  liep. 

Was  het  droghe,  was  het  diep. 
Wast  bi  nachte,  wast  bi  daghe, 
Ic  was  emmer  in  die  laghe; 
Wast  bi  daghe,  wast  bi  nachte, 
2350  Ic  was  emmer  in  die  wachte. 

Up  ene  stont  gheviel  daer  nare. 
Dat  ic  mi  decte  met  groten  varen, 
Ende  lach  ghestrect  neven  derde, 
Ende  vanden  scatte,  die  ic  begherde, 
^355  Gherne  iewet  hadde  vernomen. 

Doe  saghic  minen  vader  comen 
Ute  enen  hole  ghelopen. 
Doe  began  ic  ten  scatte  hopen 
Bi  den  barate  die  ic  hem  sach 
2360  Driven,  als  ic  u  segghen  mach. 

Want  doe  hi  uten  hole  quam, 
Sach  ic  wel  ende  vernam 
Dat  hi  omme  sach.  Doe  merkedi. 
Of  hem  iemene  ware  bi ; 
2365  Ende  als  hi  niemene  en  sach. 

Doe  queddi  den  sconen  dach, 

Ende  stoppede  dat  hol  met  sande^ 
Ende  maectet  ghelijc  den  andren  lande. 
Dat  ic  dat  sach  ne  wiste  hi  niet. 

2370  Doe  saghic^  eer  hi  danen  sciet, 

Dat  hi  den  steert  liet  nedergaen 
Daer  sine  voete  hadden  ghestaen^ 
Ende  decte  sijn  spore  metter  mouden. 
Daer  leerdic  an  den  vroeden  ouden 

2375  Een  lettel  meesterliker  liste^ 

Die  ic  te  voren  niet  ne  wiste. 
Aldus  voer  mijn  vader  danen 
Ten  dorpewaert,  daer  die  hanen 
Ende  die  vette  hinnen  waren. 

2380  Teerst  dat  ic  mi  dorste  baren  ^ 

Spranc  ic  up^  ende  liep  ten  hole; 
Ic  wilde  niet  langher  sijn  in  dole^ 
Ende  ic  gheraecter  toe  te  hant. 
Sciere  scraefdic  up  dat  sant 

2385  Met  minen  voeten^  ende  croop  in. 

Aldaer  vandic  groot  ghewin, 
Daer  vandic  selver  ende  gout. 
Hier  nes  niemen  nu  so  out, 
Dies  nie  so  vele  te  gader  sach. 

2390  Doe  ne  spaerdic  nacht  no  dach, 

Ic  en  ghinc  trecken  ende  draghen, 
Sonder  karre  ende  waghen, 
Over  dach  ende  over  nacht, 
Met  algader  miere  cracht. 

2395  Mi  halp  mijn  wijf,  vrouwe  Hermeline. 

Des  dogheden  wi  grote  pine, 
Eer  wi  den  overgroten  scat 
Brochten  in  een  ander  gat, 
Daer  hi  bet  lach  tonsen  ghelaghe. 

2400  Wi  droeghene  onder  enen  haghe 

In  een  hol  verholenlike. 
Doe  was  ic  van  scatte  rike. 

Nu  hort,  wat  si  hier  binnen  daden, 

Die  den  coninc  hadden  verraden. 

2405  Brune,  die  bere,  sendde  uut 

Verholenlike  sijn  saluut 
Achter  lande  ^  ende  omboot 
Al  den  ghenen  rijcheit  groot  ^ 
Die  dienen  wilden  omme  tsout. 

2410  Hi  beloofde  hem  selver  ende  gout 

Te  ghevene  met  milder  hant. 
i  Mijn  vader  liep  al  dat  lant, 

r.  Ende  droech  ser  Brunen  brieve. 

Hoe  lettel  wiste  hi,  dat  de  dieve 

2415  Te  sinen  scatte  waren  gheraect, 

Dies  hem  quite  hadden  ghemaect. 
En  ware  die  scat  niet  ontgonnen, 
Hi  hadder  met  die  stat  van  Lonnen 
Al  te  gader  moghen  copen. 

242c  Dus  wan  hi  an  sijn  omme  lopen. 

Doe  mijn  vader,  al  omme  ende  omme, 
Tusscen  dier  Elve  entier  Somme 
Hadde  ghelopen  al  dat  lant, 
Ende  hi  meneghen  coenen  seriant 

2425  Hadde  ghewonnen  met  sinen  goude, 

Die  hem  te  hulpen  comen  soude, 
Alse  die  somer  quam  int  lant. 
Keerde  mijn  vader  daer  hi  vant 
Brune  entie  ghesellen  sine. 

2430  Doe  teldi  die  grote  pine 

Ende  die  menichfoudeghe  sorghe, 
Die  hi  vor  de  hoghe  borghe 
Int  lant  van  Sassen  hadde  leden, 
Daer  die  jagheren  na  hem  reden 

2435  All^  daghe  met  haren  honden. 

Die  hem  vervaerden  te  meneghen  stonden. 
Dit  telde  hi  te  spele  al  gader. 
Daer  na  so  toghede  mijn  vader 
Brieve,  die  Brunen  wel  bequamen, 

2440  Daer  xii^  al  bi  namen 

Ser  Isengrijns  maghen  in  stonden^ 

Met  scerpen  claeuwen^  met  diepen  monden, 

Sonder  die  catte  ^  ende  die  baren , 

Die  alle  in  Bruuns  soude  waren, 

2445  Ende  die  vosse  metten  dassen 

Van  Doringen  ende  van  Sassen. 
Dese  hadden  alle  ghesworen, 
Indien  dat  men  hem  te  voren 
Van  XX  daghen  gave  haer  sout, 

2450  Si  souden  Brunen  met  ghewout 

Seker  wesen  tsinen  ghebode. 
Dit  benam  ic  al,  danc  Gode! 

Doe  mijn  vader  hadde  ghedaen 
Sine  bodscap,  hi  soude  gaen 

2455  Ende  scouwen  sinen  scat. 

Ende  als  hi  quam  ter  selver  stat, 
Daer  hine  ghelaten  hadde  te  voren, 
Was  die  scat  al  verloren, 
Ende  sijn  hol  was  upgebroken. 

2460  Wat  holpe  vele  hier  af  ghesproken? 

Doe  mijn  vader  dat  vernam. 
Wart  hi  serich  ende  gram. 
Dat  hi  van  torne  hem  selven  hinc. 
Dus  bleef  achter  Brunen  dinc 

2465  Bi  miere  behendichede  al. 

Nu  merct  hier  mijn  ongheval : 
Here  Isengrijn  ende  Brune,  de  vraet, 
Hebben  nu  den  nauwen  raet 
Metten  coninc  openbare, 

2470  Ende  arm  man  Reinaert  es  die  blare.'* 

Die  coninc  entie  coninghinne. 
Die  beide  hopeden  ten  ghewinne. 
Si  leden  Reinaert  buten  te  rade, 
Ende  baden  hem,  dat  hi  wel  dade, 

2475  Ende  hi  hem  wijsde  sinen  scat. 

Ende  alse  Reinaert  hoorde  dat, 
Sprac  hi:  „Soudic  u  wisen  mijn  goet, 

Here  coninc,  die  mi  hanghen  doet^ 
So  waer  ic  al  uut  minen  sinne." 
2480  —  „Neen  Reinaert"^  sprac  die  coninghinne^ 

„Mine  here  sal  u  laten  leven  ^ 

Ende  sal  u  vriendelike  vergheven 

Alle  gader  sinen  evelen  moet; 

Ende  ghi  sult  vortmeer  sijn  vroet 
2485  Ende  goet,  ende  ghetrouwe." 

Reinaert  sprac :  „Dit  doe  ic  ^  vrouwe , 

Indien  dat  mi  de  coninc  nu 

Vaste  ghelove^  hier  vor  u, 

Dat  hi  mi  gheve  sine  hulde, 
2490  Ende  alle  mine  broken  ende  sculde 

Wille  vergheven;  ende  omme  dat 

So  willic  hem  wisen  minen  scat 

Den  coninc,  al  daer  hi  leghet/' 

Die  coninc  sprac:  „Ic  ware  ontweghet, 
2495  Wildic  Reinaerde  vele  gheloven; 

Hem  es  dat  stelen  ende  dat  roven 

Ende  dat  lieghen  gheboren  int  been." 
Die  coninghinne  sprac:  „Here,  neen, 

Ghi  moghet  Reinaerde  gheloven  wel: 
2500  Al  was  hi  hier  te  voren  fel, 

Hi  nes  nu  niet  dat  hi  was. 

Ghi  hebt  ghehort,  hoe  hi  den  das 

Ende  sinen  vader  hevet  bedreghen 

Met  morde,  die  hi  wel  beteghen 
2505  Mochte  hebben  andren  dieren, 

Wildi  meer  sijn  arghertieren 

Ofte  fel,  ofte  onghetrouwe." 

Doe  sprac  die  coninc:  „Gentel  vrouwe^ 

Al  waendic  dat  mi  soude  scaden, 
2510  Eist  dat  ghijt  mi  dorret  raden, 

So  willict  laten  up  u  ghenent, 

Dese  vorworde  ende  dit  covent, 

Up  Reinaerts  trouwe  staen. 

Newaer,  ic  segghe  hem,  sonder  waen^ 

2515  Doet  hi  meer  erchede, 

Alle  die  hem  ten  tienden  lede 
Sijn  belanc^  sullent  becopen!" 

Reinaert  sach  den  coninc  belopen, 
Ende  wart  blide  in  sinen  moet, 

2520  Ende  sprac:  „Here,  ic  ware  onvroet, 

Ne  gheloofdict  niet  also." 
Doe  nam  die  coninc  een  stro 
Ende  vergaf  Reinaerde  algader 
Die  wanconst  van  sinen  vader, 

2525  Ende  sijns  selves  mesdaet  toe. 

Al  was  Reinaert  blide  doe, 
Dan  en  dinct  mi  gheen  wonder  wesen. 
Jane  was  hi  vander  doot  ghenesen? 
Doe  Reinaert  quite  was  ghelaten, 

2530  Was  hi  blide  litermaten, 

Ende  sprac:  „Coninc,  edel  here. 
God  moete  u  lonen  al  der  ere. 
Die  ghi  mi  doet,  ende  mijn  vrouwe. 
Ic  secht  u  wel,  bi  miere  trouwe, 

2535  Dat  ghi  mi  vele  eren  doet: 

So  groot  ere,  ende  so  groot  goet, 
Dat  niemen  nes  onder  die  sonne, 
Dien  ic  alse  wale  jonne 
Mijns  scats  ende  miere  trouwen, 

2540  Als  ic  u  doe,  ende  miere  vrouwen." 

Reinaert  nam  een  stro  vor  hem 
Ende  sprac:  „Here  coninc,  nem, 
Hier  geve  ic  di  up  den  scat 
Die  wilen  Ermelinc  besat." 
2545  Die  coninc  ontfinc  dat  stro, 

Ende  dancte  Reinaerde  so, 
Als  quansijs:  „Dese  maect  mi  here." 
Reinaerts  herte  loech  so  sere. 
Dat  ment  wel  na  an  hem  vernam, 
2550  Doe  die  coninc  so  gehorsam 

Algader  was  te  sinen  wille. 

Reinaert  sprac:  „Here^  swighet  stille; 

Merket,  waer  mine  redene  gaet. 

Int  Oostende  van  Vlaendren  staet 

Een  bosch,  ende  heet  Hulsterlo. 

Coninc,  ghi  moghet  wesen  vro, 

Mochti  onthouden  dit: 

Een  borne^  heet  Kriekepit^ 

Gaet  simt  west  niet  verre  danen. 

Here  coninc,  ghine  dorft  niet  wanen, 

Dat  ic  u  der  waerheit  iet  messe : 

Dats  een  de  meeste  wildernesse, 

Die  men  hevet  in  enich  rike. 

Ic  segghe  u  ooc  ghewaerlike, 

Dat  somwilen  es  een  half  jaer, 

Dat  toten  borne  comet  daer 

No  weder  man  no  wijf, 

No  creature  die  hevet  lijf, 

Sonder  die  ule  entie  scuvuut, 

Die  daer  nestelen  in  dat  cruut, 

Of  enich  ander  voghelijn 

Dat  daer  niet  gherne  wilde  sijn, 

Ende  daer  bi  avonture  lidet: 

Ende  daer  in  leghet  mijn  scat  ghehidet. 

Verstaet  wel  ditte,  hets  u  nutte: 

Die  stede  hetet  Kriekeputte. 

Ghi  sult  daer  gaen,  ende  mijn  vrouwe; 

In  wete  ooc  niemene  so  ghetrouwe, 

Die  ghi  sult  laten  wesen  u  bode, 

Verstaet  mi  wel,  coninc,  dor  Gode, 

Maer  gaet  daer  selve.  Ende  alse  ghi 

Dien  selven  putte  comet  bi, 

Ghi  sult  vinden  jonghe  berken. 

Here  coninc,  dit  suldi  merken: 

Die  alrenaest  den  putte  staet, 

Coninc tote  dier  berken  gaet : 

Daer  leghet  die  scat  onder  begraven. 

Daer  suldi  delven  ende  scraven 

Een  lettel  mos  in  dene  side  : 

2590  Daer  suldi  vinden  menich  ghesmide 

Van  goude^  rikelijc  ende  scone. 
Daer  suldi  vinden  00c  die  crone, 
Die  Ermelinc  die  coninc  droech, 
Ende  ander  chierheit  ghenoech^ 

2595  Edele  stene,  guldijn  werc : 

Men  cocht  niet  omme  dusent  merc. 

Ai  coninc^  als  ghi  hebt  dat  goet, 
Hoe  dicken  suldi  peinsen  in  uwen  moet : 
Ai  Reinaert^  ghetrouwe  vos^ 

2600  Die  hier  groeves  in  dit  mos 

Desen  scat  bi  dijnre  list^ 
God  gheve  di  goet^  waer  du  bist!'* 
Doe  andworde  die  coninc  saen: 
„Reinaert,  sal  ic  die  vaert  bestaen^ 

2605  Ghi  moet  sijn  mede  in  die  vaert  ^ 

Ende  ghi  moet  ons^  Reinaert, 
Helpen  den  scat  ontdelven. 
Ic  ne  wane  bi  mi  selven 
Aldaer  nemmermeer  gheraken. 

2610  Ic  hebbe  ghehort  noemen  Aken 

Ende  Parijs,  eist  daer  iet  na? 
Ende  also  als  ic  versta , 
So  smekedi,  Reinaert,  ende  roemt. 
Kriekeputte,  dat  ghi  hier  noemt, 

2615  Wanic,  es  een  gheveinsde  name." 

Dit  was  Reinaerde  ombequame, 

Ende  verbalch  hem,  ende  seide :  „Ja,  ja, 

Coninc,  ghi  sijter  also  na, 

Alse  van  Colne  tote  Meie. 

2620  Waendi,  dat  ic  u  die  Leie 

Wille  wisen  in  die  flume  Jordane? 
Ic  sal  u  wel  toghen,  dat  ic  wane, 
Orconde  ghenoech  al  openbare." 
Lude  riep  hi:  „Cuwaert,  comt  hare, 

2625  Comet  vor  den  coninc,  Cuwaert!" 

Die  diere  saghen  dese  vaert^ 

Hem  allen  wonderde^  wat  daer  ware. 

Cuwaert  die  ghinc  met  vare : 

Hem  wonderde^  wat  die  coninc  woude. 

2630  Reinaert  sprac  :    Cuwaert^  hebdi  coude? 

Ghi  bevet;  sijt  al  sonder  vaer, 
Ende  secht  minen  here  den  coninc  waer, 
Dies  mane  ic  u  bi  der  trouwen 
Die  ghi  sijt  sculdich  miere  vrouwen^ 

2635  [Van  al  dat  ic  u  sal  vraghen." 

—  „Al  sout  mi  gaen  an  mine  craghe"^ 
Sprac  Cuwaert^  „ic  u  niet  en  loghe; 
Ghi  hebt  mi  ghemaent  also  hoghe , 
Dat  iet  te  segghene  sculdich  bem."] 

2640  Doe  sprac  Reinaert:  „So  secht  hem: 

Weetstu  waer  Kriekeputte  steet?" 

Cuwaert  sprac :  „Of  iet  weet  ? 

Jaic^  hoene  sout  wesen  so? 

Ne  staet  hi  niet  bi  Hulsterlo, 
2645  Up  dien  moer,  in  die  woestine ! 

Ic  hebber  ghedoget  grote  pine, 

Ende  meneghen  hongher  ende  menich  coude, 

Ende  armoede  so  menichfoude 

Up  Kriekenputte  so  meneghen  dach , 
265c  Dat  ics  vergheten  niet  ne  mach.  ^ 

Hoe  mochte  ic  vergheten  dies, 

Dat  aldaer  Reinout  de  Vries 

Die  valsche  penninghe  sloech, 

Daer  hi  hem  mede  bedroech 
2655  Entie  ghesellen  sine  ? 

Dat  was  te  voren  eer  ic  met  Rine 

Mijn  gheselscap  makede  vast, 

Die  mi  ghequijtte  meneghen  last." 

—  „Owi",  sprac  Reinaert,  „soete  Rijn, 
2660             Lieve  gheselle,  scone  hondekijn, 

Vergave  God ,  waerdi  nu  hier ! 
Ghi  sout  toghen  vor  dese  dier, 

22* 

Met  uwen  sermone,  waers  te  doene, 
Dat  ic  noint  ne  wart  so  coene^ 

2665  Dat  ic  eneghe  saken  dede^ 

Daer  ic  den  coninc  mochte  mede 
Te  miwaert  belghen  doen  met  rechte. 
Gaet  weder  onder  ghene  cnechte^, 
(Sprac  Reinaert)  haestelic,  Cuwaert; 

2670  Mijn  here  de  coninc  ne  heeft  tuwaert 

Ghene  sake  te  sprekene  meer." 
Cuwaert  dede  enen  wederkeer, 
Ende  ghinc  van  sconinx  rade  daer. 
Reinaert  sprac:  „Coninc,  eist  waer 

2675  Dat  ic  seide?''  —  „Reinaert,  jaet. 

Verghevet  mi,  ic  dede  quaet. 
Dat  ic  u  mestroude  iet. 
Reinaert,  goede  vrient,  nu  siet 
Den  raet,  dat  ghi  met  ons  gaet 

2680  Ten  putte,  al  daer  dien  berke  staet, 

Daer  die  scat  leghet  begraven  onder." 
Reinaert  sprac:  „Ghi  secht  wonder; 
Waendi  in  waers  harde  vro, 
Coninc,  oft  mi  stonde  also, 

2685  Dat  ic  met  u  wandelen  mochte, 

Also  als  ons  beiden  dochte, 
Ende  ghi  al  sonder  sonde? 
Neent,  hets  alse  ic  u  orconde, 
Ende  iet  u  segghe,  al  eist  scame. 

2690  Doe  Isengrijn  in  sduvels  name 

In  de  ordine  ghinc  hier  te  voren, 
Ende  hi  te  monke  wart  bescoren, 
Doene  conste  hem  niet  ghenoeghen, 
Daer  vi  monke  hem  bi  bedroeghen. 

2695  Hi  claghede  altoos  ende  karmede 

So  sere ,  dats  mi  ontfaermede. 
Doe  hi  cranc  wart  ende  traech, 
Doe  haddics  rouwe,  als  een  sijn  maech, 
Ende  gaf  hem  raet,  dat  hi  ontran; 

Daer  omme  bem  ic  in  spaeiis  ban. 

Maerghin^  als  die  sonne  iip  gaet^ 
Willic  te  Rome  om  aflaet ; 
Van  Rome  willic  over  see. 
Danen  ne  keric  nemmermee, 
Eer  ic  so  vele  hebbe  ghedaen , 
Coninc ,  dat  ic  met  u  mach  gaen , 
Tuwer  eren  ende  tuwer  vrome, 
Of  ic  te  lande  weder  come. 
Het  ware  een  onscone  dinc, 
Souddi,  here  coninc, 
Maken  uwe  wandelinghe 
Met  enen  verwatenen  ballinghe, 
Als  ic  nu  bem,  God  betere  mi!" 
Die  coninc  sprac:  ,,Reinaert,  sidi 
Iet  langhe  verbannen?"  Doe  sprac  Reinaert 
„Jaic,  hets  iii  jaer,  dat  ic  waert 
Vor  den  deken  Hermanne 
In  vollen  seende  te  banne." 
Die  coninc  sprac :    Nadat  ghi  sijt 
Te  banne,  men  souts  mi  doen  verwijt, 
Reinaert,  lietic  u  met  mi  wandren. 
Ic  sal  Cuwaert  ofte  enen  andren 
Toten  scatte  doen  gaen  met  mi; 
Ende  ic  rade  u,  Reinaert,  dat  ghi 
Niet  ne  laet,  ghine  vaert, 
Dat  ghi  u  vanden  banne  claert." 
—  „Sone  doe  ic,  sprac  Reinaert, 
Ic  ga  morghin  te  Romewaert, 
Gaet  na  den  wille  mijn!" 
Die  coninc  sprac:  „Ghi  dinct  mi  sijn 
Bevaen  in  harde  goeden  dinghen ; 
God  jonne  u,  dat  ghijt  moet  vulbringhen^ 
Reinaert,  alse  u  ende  mi 
Ende  ons  allen  nutte  si!" 

Doe  dese  redene  was  ghedaen. 
Doe  ghinc  Nobel,  die  coninc,  staen 

Up  ene  hoghe  staghe  van  stene, 

Daer  hi  up  plach  te  stane  allene^ 

Als  hi  sat  in  sijn  hof  te  dinghe. 

Die  dieren  saten  tenen  ringhe 

Al  omme  ende  omme  in  dat  gras, 

Nadien  dat  elc  gheboren  was. 

Reinaert  stont  bi  der  coninghinne, 

Die  hi  te  rechte  wel  mochte  minnen. 

„Bidt  vor  mi ,  edele  vrouwe , 

Dat  ic  u  met  lieve  weder  scouwe." 

Soe  sprac:  ,,Die  here.,  daert  al  an  staet, 

Doe  u  van  sonden  vul  aflaet!" 

Die  coninc  entie  coninghinne 

Ghinghen  met  enen  bliden  sinne 

Vor  haer  diere,  arme  ende  rike. 

Die  coninc  die  sprac  vriendelike: 

„Reinaert  es  hier  comen  te  hove, 

Ende  wille,  dies  ic  Gode  love, 

Hem  betren  met  al  sinen  sinne; 

Ende  mijn  vrouwe  de  coninghinne 

Hevet  so  vele  ghebeden  vor  hem, 

Dat  ic  sijn  vrient  worden  bem, 

Ende  hi  versoent  es  jeghen  mi, 

Ende  ic  hem  hebbe  ghegheven  vri 

Beide  lijf  ende  lede  : 

Reinaerde  ghebiedic  vullen  vrede; 

Anderwaerf  ghebiedic  hem  vrede; 

Ende  derde  waerven  mede  : 

Ende  ghebiede  u  allen,  bi  uwen  live. 

Dat  ghi  Reinaerde,  ende  sinen  wive 

Ende  sinen  kindren  ere  doet, 

Waer  si  comen  in  u  ghemoet, 

Sijt  bi  nachte,  sijt  bi  daghe. 

In  wille  ooc  meer  ghene  claghe 

Van  Reinaerts  dinghen  horen. 

Al  was  hi  roeckeloos  hier  voren 

Hi  wille  hem  betren,  ic  segghe  u  hoe: 

'Reinaert  wille  morghin  vroe 

2775  Palster  ende  scerpe  ontfaen^ 

Ende  wille  te  Rome  gaen, 
Ende  van  danen  wille  hi  over  see^, 
Ende  hier  comen  nemmermee^ 
Eer  hi  heeft  vul  aflaet 

2780  Van  alre  sondeliker  daet." 

Dese  tale  hevet  Tiecelijn  vernomen 
Ende  vlooch^  danen  hi  es  comen  ^ 
Ende  hi  vant  die  iii  ghesellen. 
Nu  hort^  wat  hi  hem  sal  tellen. 

2785  Hi  sprac :  ,,Keitive^  wat  doedi  hier? 

Reinaert  es  meester  bottelgier 
Int  hof^  ende  moghende  uter maten. 
Die  coninc  heeftene  quite  ghelaten 
Van  alle  sinen  mesdaden^ 

2790  Ende  ghi  sijt  alle  iii  verraden." 

Isengrijn  began  andworden 
Te  Ticeline  met  corten  worden : 
„Ic  wane^  ghi  lieghet,  here  raven!" 
Mettien  worde  began  hi  scaven^ 

2795  Ende  Brune  die  volchde  mede. 

Si  ghinghen  recken  hare  lede 

Lopende  ten  conincwaert. 

Tibert  was  sere  vervaert, 

Ende  hi  bleef  sittende  up  die  galghe. 

2800  Hi  was  van  sinen  ruwen  balghe 

In  sorghen  so  groot  utermaten^ 
Dat  hi  gherne  wilde  laten 
Sine  oghe  varen  over  niet, 
Dat  hi  in  spapen  scure  liet, 

2805  Indien  dat  hi  versoent  ware. 

Hine  wiste  wat  doen  van  vare, 
Dan  hi  ghinc  sitten  up  die  micke. 
Hi  claechde  vele  ende  harde  dicke , 
Dat  hi  Reinaert  ie  bekinde. 

2810  Isengrijn  quam  met  groten  gheninde 

Ghedronghen  vor  de  coninghinne , 

Ende  sprac  met  enen  feilen  sinne 

Te  Reinaertwaert  so  verre  ^ 

Dat  die  coninc  wart  al  erre, 

Ende  hiet  Isengrijn  vaen 

Ende  Brune.  Also  saen 

Worden  si  ghevanghen  ende  ghebonden. 

Ghine  saghet  nie  verwoeden  honden 

Doen  meer  lachters  dan  men  hem  dede^ 

Isengrine  ende  Brune  mede. 

Men  voerese  alse  lede  gaste  ^ 

Men  bantse  beide  daer  so  vaste, 

Dat  si  binnen  ere  nacht 

Met  gheenrande  cracht 

Een  let  niet  en  mochten  roeren. 

Nu  hort,  hoe  hise  vort  sal  voeren. 

Reinaert,  die  hem  was  te  wreet, 
Hi  dede,  dat  men  Brunen  sneet 
Van  sinen  rugghe  een  velspot  af, 
Dat  men  hem  tere  scerpen  gaf, 
Voets  lanc  ende  voets  breet. 
Nu  ware  Reinaert  al  ghereet, 
Haddi  iiii  vaste  "scoen. 
Nu  hort  wat  hi  sal  doen, 
Hoe  hi  sal  iiii  scoen  ghewinnen. 
Hi  ruunde  toter  coninghinnen : 

Vrouwe,  ic  bem  u  pelgrijn. 
Hier  es  mijn  oom  Isengrijn, 
Hi  hevet  ii  vaste  scoen. 
Helpt  mi,  dat  icse  an  mach  doen. 
Ic  neme  u  siele  in  mine  plecht: 
Het  es  pelgrijns  recht, 
Dat  hi  ghedinkt  in  sine  ghebeden 
Al  tgoet  dat  men  hem  noit  de  de. 
Ghi  moghet  u  siele  an  mi  scoien. 
Doet  Harsinden  miere  moien 
Gheven  twee  van  haren  scoen. 

Dit  moghedi  wel  met  eren  doen  : 
Soe  blivet  thuus  in  haer  ghemac." 

2850  —  ,,Gherne"^  die  coninghinne  sprac; 

,,Reinaert ,  ghine  mochtes  niet  ombaren 
Ghine  hebt  scoen ;  ghi  moet  varen 
Uten  lande  in  Gods  ghewout^ 
Over  berghe  ende  int  wout , 

2855  Ende  terden  struke  ende  stene; 

Dine  arbeit  wert  niet  clene. 

Hets  di  noot  dattu  hebs  scoen. 

Ic  wilre  gherne  mijn  macht  toe  doen. 

Die  Isengrijns  waren  u  wel  ghemicke  ^ 

2860  Si  sijn  so  vaste  ende  so  dicke, 

Die  hi  draghet  ende  sijn  wijf. 
Al  sout  hem  gaen  an  haer  lijf, 
Elkerlijc  moet  u  gheven  twee  scoen, 
Daer  ghi  u  vaert  mede  moet  doen." 

2865  Dus  hevet  die  valsce  pelgrijn 

Beworven,  dat  der  Isengrijn 
Al  toten  cnien  hevet  verloren 
Van  beiden  sinen  voeten  voren 
Dat  vel  al  gader  metten  claeuwen. 

2870  Ghine  saecht  noint  voghel  braeuwen , 

Die  stilre  hilt  al  sine  lede , 
Dan  Isengrijn  de  sine  dede, 
Doe  men  so  jammerlike  ontscoide, 
Dat  hem  dat  bloet  ten  teen  af  vloide. 

2875  Doe  Isengrijn  ontscoit  was, 

Moeste  gaen  ligghen  up  dat  gras 
Vrouwe  Hersint ,  die  wulvinne , 
Met  enen  wel  droeven  sinne; 
Ende  liet  haer  afdoen  dat  vel, 

2880  Ende  die  claeuwen  also  wel, 

Bachten  van  beide  haren  voeten. 
Dese  daet  dede  wel  soeten 
Reinaerde  sinen  droeven  moet. 
Nu  hort ,  wat  claghen  hi  noch  doet : 

„Moie"^  seit  hi^  „lieve  moie, 

In  hoe  meneghen  vernoie 

Hebdi  dor  minen  wille  ghewesen! 

Dats  mi  al  leet;  sonder  van  desen 

Eist  mi  lief^  ic  segghe  u  twi. 

Ghi  sijt^  des  ghelovet  mi, 

Een  die  liefste  van  minen  maghen, 

Bedi  sal  ic  u  scoen  an  draghen. 

God  weet ,  dats  al  uwe  bate ! 

Ghi  sult  an  hoghen  aflate 

Delen,  ende  an  al  dat  perdoen, 

Lieve  moie,  dat  ic  in  u  scoen 

Sal  bejaghen  over  see." 

Vrouwe  Hersinden  was  so  wee, 

Dat  soe  cume  mochte  spreken : 

—  ,,Ai  Reinaert,  God  moete  wreken, 

Dat  ghi  over  ons  siet  uwen  wille!" 

Isengrijn  balch,  ende  sweech  stille, 

Ende  sijn  gheselle  Brune;  neware 

Hem  was  te  moede  harde  sware; 

Si  laghen  ghebonden  ende  ghewont. 

Hadde  ooc  doe  ter  selver  stont 

Tibert  die  cater  ghewesen  daer, 

Ic  dar  wel  segghen  over  waer, 

Hi  hadde  so  vele  ghedaen  te  voren, 

Hine  waers  niet  bleven  sonder  toren. 

Van  dichten  comt  mi  cleine  bate : 
Die  liede  raden  mi  dat  iet  late, 
Ende  minen  sin  niet  en  vertare; 
Maer  om  die  doghet  van  hare, 
Die  moeder  ende  maghet  es  bleven, 
Hebbic  een  scone  mieracle  opheven, 
Die  God,  sonder  twivel,  toghede 
Marien  teren,  diene  sogiiede. 
Ic  wille  beghinnen  van  ere  nonnen 
Een  ghedichte.  God  moet  mi  onnen 
Dat  iet  te  poente  moet  gheraken, 
Ende  een  goet  ende  daer  af  maken, 
Volcomelije  na  der  waerheide. 
Als  mi  broeder  Ghijsbrecht  seide, 
Een  begheven  Willemijn: 
Hi  vant  in  die  boeke  sijn; 
Hi  was  een  out  ghedaghet  man. 
Die  nonne,  daer  ic  af  began. 
Was  hovesch  ende  subtijl  van  seden. 
Men  vint  ghene  noch  heden, 
Die  haer  gelijct,  ic  wane. 
Van  seden  ende  van  ghedane. 
Dat  ic  prisede  hare  lede, 
Sonderlinghe  haer  seoenhede, 
Dats  een  dinc  dat  niet  en  dochte; 
Ic  wille  u  segghen  van  wat  ambochte 
Si  plaeh  te  wesen  langhen  tijt 
Int  doester,  daer  si  droech  abijt: 
Costersse  was  si  daer. 
Dat  seggie  u  al  over  waer. 
Sine  was  lat  no  traghe, 
No  bi  nachte  no  bi  daghe; 

Si  was  snel  te  haren  werke : 
Si  plach  te  ludene  in  die  kerke  ^ 
35  Si  ghereide  tlicht  ent  ornament, 

Ende  dede  opstaen  alt  covent. 

Dese  joffvrouwe  en  was  niet  sonder 

Der  minnen,  die  groot  wonder 

Pleecht  te  werken  achter  lande. 
40  Bi  wilen  comter  af  scande , 

Quale ,  toren ,  wedermoet : 

Bi  wilen  bliscap  ende  goet. 

Den  wisen  maect  si  oec  soe  ries, 

Dat  hi  moet  bhven  int  verlies, 
45  Eest  hem  Heft  ofte  leet. 

Si  dwingt  sulken  dat  hine  weet 

Weder  spreken  ofte  swighen , 

Daer  hi  loen  af  waent  ghecrighen. 

Meneghen  worpt  si  onder  voet, 
50  Die  op  staet,  als  haer  dinket  goet. 

Minne  maect  sulken  milde. 

Die  liever  sine  ghifte  hilde, 

En  dade  hijt  bider  minnen  rade. 

Noch  vintmen  liede  soe  ghestade , 
55  Wat  si  hebben,  groot  oft  clene. 

Dat  hen  die  minne  gheeft  ghemene 

Welde,  bliscap  ende  rouwe; 

Selke  minne  hetic  ghetrouwe. 

In  constu  niet  gheseggen  als, 
60  Hoe  vele  ghelux  ende  onghevals 

Uter  minnen  beken  ronnen. 

Hier  omme  en  darfmen  niet  veronnen 

Der  nonnen,  dat  si  niet  en  conste  ontgaen 

Der  minnen,  diese  hilt  ghevaen; 
65  Want  die  duvel  altoes  begheert 

Den  mensche  te  becorne ,  ende  niet  en  cesseert, 

Dach  ende  nacht,  spade  ende  vroe, 

Hine  doeter  sine  macht  toe. 

Met  quaden  listen^  als  hi  wel  conde , 
yo  Becordise  met  vleescheliker  sonde , 

Die  nonne,  dat  si  sterven  waende. 

Gode  bat  si  ende  vermaende 

Dat  hise  troeste  dore  sine  ghenaden; 

Si  sprac :  ,,Ic  ben  soe  verladen 
75  Met  starker  minnen  ende  ghewont, 

Dat  weet  hi^  dient  al  es  cont, 

Die  niet  en  es  verholen , 

Dat  mi  die  crancheit  sal  doen  dolen. 

Ic  moet  leiden  een  ander  leven , 
80  Dit  abijt  moetic  begheven." 

Nu  hort  hoeter  na  verghinc  : 
Si  sende  om  den  jonghelinc  , 
Daer  si  toe  hadde  grote  lieve , 
Ootmoedelijc  met  enen  brieve , 

85  Dat  hi  saen  te  hare  quame^ 

Daer  laghe  ane  sine  vrame. 
Die  bode  ghinc  daer  de  jonghelinc  was. 
Hi  nam  den  brief  ende  las, 
Die  hem  sende  sijn  vriendinne. 

90  Doe  was  hi  blide  in  sinen  sinne. 

Hi  haeste  hem  te  comen  daer. 
Sint  dat  si  out  waren  .xii.  jaer 
Dwanc  die  minne  dese  twee , 
Dat  si  dogheden  menech  wee. 

95  Hi  reet  soe  hi  ierst  mochte 

Ten  doester,  daer  hise  sochte. 
Hi  ghinc  sitten  voer  tfensterkijn , 
Ende  soude  gheerne,  mocht  sijn, 
Sijn  lief  spreken  ende  sien. 
100  Niet  langhe  en  merde  si  na  dien; 

Si  quam  ende  woudene  vanden 

Vor  tfensterkijn ,  dat  met  yseren  banden 

Dwers  ende  lanx  was  bevlochten. 


Menech  werven  si  versochteii^ 
Daer  hi  sat  buten  ende  si  binnen, 
Bevaen  met  also  starker  minnen. 
Si  saten  soe  een  langhe  stonde, 
Dat  iet  ghesegghen  niet  en  conde 
Hoe  dicke  verwandelde  hare  blye. 
„Ay  mi",  seitsi,  „ay  mie! 
Vercoren  lief,  mi  es  soe  wee, 
Sprect  jeghen  mi  een  wort  oft  twee, 
Dat  mi  therte  conforteert: 
Ic  ben,  die  troest  ane  u  begheert; 
Der  minnen  strael  stect  mi  int  herte. 
Dat  ic  doghe  grote  smerte: 
In  mach  nemmermeer  verhoghen, 
Lief,  ghi  en  hebbet  uut  ghetoghen!" 

Hi  antworde  met  sinne  : 
„Ghi  wet  wel,  lieve  vriendinne. 
Dat  wi  langhe  hebben  ghedragen 
Minne;  al  onsen  daghen 
V/i  en  hadden  nye  soe  vele  rusten 
Dat  wi  ons  eens  ondercusten. 
Vrouwe  Venus,  die  godinne, 
Die  dit  brachte  in  onsen  sinne, 
Moete  God  onse  here  verdoemen, 
Dat  si  twee  soe  scone  bloemen 
Doet  vervaluen  ende  bederven. 
Constic  wel  ane  u  verwerven, 
Ende  ghi  dabijt  wout  neder  leggen, 
Ende  mi  een  sekeren  tijt  seggen^ 
Hoe  ic  u  ute  mochte  leiden, 
Ic  woude  riden  ende  ghereiden 
Goede  cleder,  diere  van  wullen, 
Ende  die  met  bonten  doen  vullen: 
Mantel,  roe  ende  sercoet. 
In  begheve  u  te  ghere  noet; 
Met  u  willic  aventuren, 


353 


Lief;,  tsuete  metten  sueren : 

Nemt  te  pande  mijn  trouwe." 

—  „Vercorne  vrient",  sprac  die  joncvrouwe, 

„Die  willic  gberne  van  u  ontfaen, 

Ende  met  u  soe  verre  gaen, 

Dat  niemen  wete  in  dit  covent 

Werwaert  dat  wi  sijn  bewent. 

Van  tavont  over  .viii.  nachte 

Comt  ende  nemt  mijns  wachte 

Daer  buten  inden  vergier, 

Onder  enen  eglentier. 

Wacht  daer  mijns,  ic  come  nut 

Ende  wille  wesen  uwe  bruut, 

Te  varene  daer  ghi  begheert; 

En  si  dat  mi  siecheit  deert, 

Ocht  saken  die  mi  sijn  te  swaer, 

Ic  come  sekerlike  daer, 

Ende  ic  begheert  van  u  sere 

Dat  ghi  daer  comt,  lieve  jonchere.*' 

Dit  gheloefde  elc  anderen. 
Hi  nam  orlof  ende  ghinc  wanderen 
Daer  sijn  rosside  ghesadelt  stoet. 
Hi  satter  op  metter  spoet, 
Ende  reet  wech  sinen  telt 
Ter  stat  wert,  over  een  velt. 
Sijns  lieves  hi  niet  en  vergat: 
Sanders  daghes  in  die  stat 
Hi  cochte  blau  ende  scaerlaken, 
Daer  hi  af  dede  maken 
Mantele  ende  caproen  goet, 
Ende  roe  ende  sorcoet, 
Elc  na  rechte  ghevoedert  wel. 
Niemen  sach  beter  vel 
Onder  vrouwen  cledere  draghen; 
Si  prijsdent  alle  diet  saghen. 
Messe,  gordele  ende  almoniere 

Cochti  haer  goet  ende  diere; 

Huven,  vingherline  van  goude^ 

Ende  chierheit  menechfoude. 

Om  al  die  chierheit  dede  hi  proeven^ 

Die  eneger  bruut  soude  behoeven. 

Met  hem  nam  hi  .vc.  pont, 

Ende  voer  in  ere  avonstont 

Heymehke  buten  der  stede. 

Al  dat  scoenheide  voerdi  mede 

Wel  ghetorst  op  sijn  paert, 

Ende  voer  alsoe  ten  doestere  waert, 

Daer  si  seide,  inden  vergier, 

Onder  enen  eglentier. 

Hi  ghinc  sitten  neder  int  cruut 

Tote  sijn  lief  soude  comen  uut. 

Van  hem  latic  nu  die  tale, 
Ende  segghe  u  vander  scoender  smale. 
Vore  middernacht  lud'e  si  mettinen. 
Die  minne  dede  haer  grote  pine. 
Als  mettinen  waren  ghesongen 
Beide  van  ouden  ende  van  jongen, 
Die  daer  waren  int  covent, 
Ende  si  weder  waren  ghewent 
Opten  dormter  al  ghemene, 
Bleef  si  inden  coer  allene, 
Ende  si  sprac  haer  ghebede, 
Alsi  te  voren  dicke  dede. 
Si  cnielde'  vorden  outaer 
Ende  sprac  met  groten  vaer : 
„Maria,  moeder,  soete  name, 
Nu  en  mach  minen  lichame 
Niet  langher  in  dabijt  gheduren. 
Ghi  kint  wel  in  allen  uren 
Smenschen  herte  ende  sijn  wesen: 
Ic  hebbe  ghevast  ende  ghelesen, 
Ende  ghenomen  discipHne, 

Hets  al  om  niet  dat  ic  pine ; 
Minne  worpt  mi  onder  voet, 
Dat  ic  der  werelt  dienen  moet. 
Alsoe  waerlike  als  ghi,  here  lieve, 
Wort  ghehanghen  tusschen  .ij.  dieve, 
Ende  aent  cruce  wort  gherecket, 
Ende  ghi  Lazaruse  verwecket, 
Daer  hi  lach  inden  grave  doet, 
Soe  moetti  kinnen  minen  noet, 
Ende  mine  mesdaet  mi  vergheven; 
Ic  moet  in  swaren  sonden  sneven!" 

Na  desen  ghinc  si  uten  core 
Tenen  heelde,  daer  si  vore 
Cnielde,"  ende  sprac  hare  ghebede, 
Daer  Maria  stont  ter  stede. 
Si  riep:  „Maria",  onversaghet, 
„Ic  hebbe  u  nacht  ende  dach  geclaghet 
Ontfermelike  mijn  vernoy, 
Ende  mi  en  es  niet  te  bat  een  hoy ! 
Ic  werde  mijns  sins  te  male  quijt 
Blivic  langher  in  dit  abijt." 
Die  covel  toech  si  ute  al  daer 
Ende  leidse  op  onser  vrouwen  outaer. 
Doen  dede  si  ute  hare  scoen. 
Nu  hort  watsi  sal  doen. 
Die  slotele  vander  sacristien 
Hinc  si  vor  dat  beelde  Marien; 
Ende  ic  segt  u  over  waer, 
Waer  omme  dat  sise  hinc  al  daer : 
Ofmense  te  priemtide  sochte , 
Dat  mense  best  daer  vinden  mochte* 
Hets  wel  recht  in  alder  tijt, 
Wie  vore  Marien  beelde  lijt. 
Dat  hi  sijn  oghen  derwaert  sla, 
Ende  segge  ave  eer  hi  ga, 
Ave  Maria;  daer  omne  si  ghedinct 

Waer  omme  si  daer  die  slotel  hinct. 

Nu  ghinc  si  dorden  noet 
Met  enen  pels  al  bloet, 
Daer  si  een  dore  wiste, 
Die  si  ontsloet  met  liste, 
Ende  ghincker  heymelijc  luit, 
Stillekine  sonder  gheluut. 
Inden  vergier  qiiam  si  met  vare. 
Die  jongelinc  wert  haers  gheware; 
Hi  seide:  „Lief,  en  verveert  u  niet, 
Hets  u  vrient,  dat  ghi  hier  siet." 
Doe  si  beide  te  samen  quamen 
Si  begonste  hare  te  scamen, 
Om  dat  si  in  enen  pels  stoet 
Bloetshoeft  ende  barvoet. 
Doen  seidi :  „Wel  scone  lichame , 
U  soe  waren  bat  bequame 
Scone  ghewaden  ende  goede  cleder. 
Hebter  mi  om  niet  te  leder, 
Ic  salse  u  gheven  sciere." 
Doen  ghinghen  si  onder  den  eglentiere, 
Ende  alles  dies  si  behoeft 
Des  gaf  hi  hare  ghenoech. 
Hi  gaf  haer  cleder  twee  paer. 
Blau  waest,  dat  si  aen  dede  daer, 
Wel  ghescepen  int  ghevoech. 
Vriendelike  hi  op  haer  loech. 
Hi  seide:  „Lief,  dit  hemelblau 
Staet  u  bat  dan  dede  dat  grau." 
Twee  cousen  toech  si  ane, 
Ende  twee  scoen  cordewane. 
Die  hare  vele  bat  stonden 
Dan  scoen  die  waren  ghebonden. 
Hoetcleder  van  witter  siden 
Gaf  hi  hare  te  dien  tiden. 
Die  si  op  haer  hoeft  hinc. 

Doen  cussese  die  jonghelinc 
285  Vriendelike  aen  haren  mont. 

Hem  dochte^  daer  si  voer  hem  stont^ 

Dat  die  dach  verclaerde. 

HaesteHke  ghinc  hi  tsinen  paerde. 

Hi  settese  vor  hem  int  ghereide. 
290  Dus  voren  si  henen  beide 

Soe  verre,  dat  began  te  daghen, 

Dat  si  hen  nyemen  volghen  saghen. 

Doet  began  te  Hchtene  int  oest 

Si  seide :  „God ,  alder  werelt  troest , 
295  Nu  moeti  ons  bewaren, 

Ic  sie  den  dach  verclaren ! 

Waric  met  u  niet  comen  uut, 

Ic  soude  prime  hebben  gheluut, 

Als  ic  wilen  was  ghewone 
300  Inden  doester  van  reHgione. 

Ic  duchte  mi  die  vaert  sal  rouwen; 

Die  werelt  hout  soe  cleine  trouwe, 

Al  hebbic  mi  ghekeert  daer  an; 

Si  slacht  den  losen  coman, 
305  Die  vingherline  van  formine 

Vercoept  voer  guldine." 

„Ay,  wat  segdi,  suverlike, 
Ocht  ic  u  emmermeer  beswike, 
Soe  moete  mi  God  seinden ! 

310  Waer  dat  wi  ons  bewinden, 

In  scede  van  u  te  ghere  noet. 
Ons  en  scede  die  bitter  doet. 
Hoe  mach  u  aen  mi  twien? 
Ghi  en  hebt  aen  mi  versien 

315  Dat  ic  fel  was  ofte  loes. 

Sint  dat  ic  u  ierst  vercoes 
En  haddic  niet  in  minen  sinne 
Ghedaen  een  keyserinne; 
Op  dat  ic  haers  werdech  ware. 

Lief^  en  Hete  u  niet  om  hare^ 

Des  moghedi  seker  wesen. 

Ic  vore  met  ons  ute  ghelesen 

.V^'.  pont  wit  selverijn^ 

Daer  seldi^  lief^  vrouwe  af  sijn. 

Al.  varen  wi  in  vremde  lande, 

Wine  derven  verteren  ghene  pande 

Binnen  desen  seven  jaren/' 

Dus  quamen  si  den  telt  ghevaren 

Smorgens  aen  een  foreest, 

Daer  die  voghele  hadden  feest. 

Si  maecten  soe  groet  ghescal^ 

Datment  hoerde  over  al : 

Elc  sanc  na  der  naturen  sine. 

Daer  stonden  scone  bloemkine 

Op  dat  groene  velt  ontploken, 

Die  scone  waren,  ende  suete  roken. 

Die  locht  was  claer  ende  scone. 

Daer  stonden  vele  rechte  bome, 

Die  ghelovert  waren  rike. 

Die  jonghehnc  sach  op  die  suverlike, 

Daer  hi  ghestade  minne  toe  droech; 

Hi  seide :  ,,Lief ,  waert  u  ghevoech  , 

Wi  souden  beten  ende  bloemen  lesen: 

Het  dunct  mi  hier  scone  wesen; 

Laet  ons  spelen  der  minnen  spel/' 

—  „Wat  segdi",  sprac  si,  „dorper  fel, 

Soudic  beten  op  dat  velt, 

Ghelijc  enen  wive  die  wint  ghelt 

Dorperlijc  met  haren  lichame, 

Seker  soe  haddic  cleine  scame! 

Dit  en  ware  u  niet  ghesciet 

Waerdi  van  dorpers  aerde  niet. 

Ic  mach  mi  bedinken  onsochte. 

Godsat  hebdi  diet  sochte ! 

Swighet  meer  deser  tale, 

Ende  hort  die  voghele  inden  dale, 

Hoe  si  singhen  ende  hem  vervroyen, 

Die  tijt  sal  u  te  min  vernoyen. 

Alsic  bi  u  ben  al  naect 

Op  een  bedde  wel  ghemaect^ 

Soe  doet  al  dat  u  ghenoeclit^ 

Ende  dat  uwer  herten  voeght; 

Ic  hebs  in  mijn  herte  toren 

Dat  ghijt  mi  heden  leit  te  voren." 

Hi  seide:  „Lief^  en  belghet  u  niet, 
Het  dede  Venus ,  diet  mi  riet. 
God  gheve  mi  scande  ende  plaghe, 
Ochtics  u  emmermeer  ghewaghe.'' 
Si  seide :  „Ic  vergheeft  u  dan  : 
Ghi  sijt  mijn  troest  vor  alle  man, 
Die  leven  onder  den  trone. 
Al  levede  Absolon  die  scone, 
Ende  ic  des  wel  seker  ware, 
Met  hem  te  levene  .m.  jare 
In  weelde  en  in  rusten, 
In  liets  mi  niet  ghecusten; 
Lief,  ic  hebbe  u  soe  vercoren. 
Men  mocht  mi  dat  niet  legghen  vore, 
Dat  ic  uwes  soude  vergheten; 
Waric  in  hemelrike  gheseten, 
Ende  ghi  hier  in  ertrike, 
Ic  quame  tot  u  sekerlike. 
Ay  God,  latet  onghewroken 
Dat  ic  dullijc  hebbe  ghesproken ! 
Die  minste  bliscap  in  hemelrike 
En  es  hier  ghere  vrouden  ghelike; 
Daer  es  die  minste  soe  volmaect. 
Datter  zielen  niet  en  smaect 
Dan  Gode  te  minen  sonder  inde; 
Al  erdsche  dinc  es  ellinde. 
Si  en  doeghet  niet  een  haer 
Jeghen  die  minste  die  es  daer. 

Diere  om  pinen  die  sijn  vroet : 
Al  eest  dat  ic  dolen  moet 
395  Ende  mi  te  groten  sonden  keren 

Dore       lieve  scone  jonchere." 

Dus  hadden  si  tale  ende  wedertale. 
Si  reden  berch  ende  dale. 
In  can  u  niet  ghesegghen  wel 

400  Wat  tusschen  hen  tween  ghevel. 

Si  voren  alsoe  verre  vort, 
Tes  si  quamen  in  een  port, 
Die  scone  stont  in  enen  dale. 
Daer  soe  bequaemt  hem  wale : 

405  Si  bleven  daer  der  jare  seven, 

Ende  waren  in  verweenden  leven 
Met  ghenuechten  van  lichamen, 
Ende  wonnen  .ij.  kinder  tsamen. 
Maer  na  den  seven  jaren, 

410  Alse  die  penninghe  verteert  waren, 

Moesten  si  teren  vanden  pande, 
Die  si  brachten  uten  lande. 
Cleder,  scoenheit  ende  paerde 
Vercochten  si  te  halver  waerde , 

415  Ende  brochtent  al  over  saen. 

Doen  en  wisten  si  wat  bestaen; 
Si  en  conste  ghenen  roe  spinnen, 
Daer  si  iet  met  mochte  winnen. 
Die  tijt  wert  inden  lande  diere 

420  Van  spisen,  van  wine  ende  van  biere, 

Ende  van  al  datmen  eten  mochte. 
Dies  hem  wert  te  moede  onsochte: 
Si  waren  hen  liever  vele  doet. 
Dan  si  hadden  ghebeden  broet. 

425  Die  aermoede  maecte  een  ghesceet 

Tusschen  hen  beiden,  al  waest  hen  leet. 
Aen  den  man  ghebrac  dierste  trouwe; 
Hi  Hetse  daer  in  groten  rouwe, 

Ende  voer  te  sinen  lande  weder. 
430  Si  en  sachen  met  oghen  nye  seder. 

Daer  bleven  met  hare  ghinder 
Twee  uter  maten  scone  kinder. 

Si  sprac :  ,,Hets  mi  comen  toe , 
Dat  ic  duchte  spade  ende  vroe. 

435  Ic  ben  in  vele  doghens  bleven : 

Die  ghene  heeft  mi  begheven^ 
Daer  ic  mi  in  trouwen  toe  verliet. 
Maria ^  vrouwe,  oft  ghi  ghebiet, 
Bidt  vore  mi  ende  mine  jonghere, 

440  Dat  wi  niet  en  sterven  van  honghere. 

Wat  salie  doen,  elendech  wijf? 
Ic  moet  beide  siele  ende  lijf 
Bevlecken  met  sondeghen  daden. 
Maria,  vrouwe,  staet  mi  in  stade n! 

445  Al  constic  enen  roe  spinnen 

In  mochter  niet  met  winnen 
In  tween  weken  een  broet; 
Ic  moet  gaen  dorden  noet 
Buten  der  stat  op  tfelt 

450  Ende  winnen  met  minen  lichame  ghelt, 

Daer  ic  met  mach  copen  spise. 
In  mach  in  ghere  wise 
Mijn  kinder  niet  begheven." 
Dus  ghinc  si  in  een  sondech  leven; 

455  Want  men  seit  ons,  over  waer. 

Dat  si  langhe  se  ven  jaer 
Ghemene  wijf  ter  werelt  ghinc, 
Ende  meneghe  sonde  ontfinc, 
Dat  haer  was  wel  onbequame, 

460  Die  si  dede  metten  lichame, 

Daer  si  cleine  gheneuchte  hadde  in, 
Al  dede  sijt  om  een  cranc  ghewin, 
Daer  si  haer  kinder  met  onthelt. 
Wat  holpt  al  vertelt 

Die  scamelike  sonden  swaer, 

Daer  si  in  was  .xiiii.  jaer? 

Maer  emmer  en  lietsi  achter  niet, 

Hadsi  rouwe  oft  verdriet, 

Sine  las  alle  daghe  met  trouwen 

Die  seven  ghetiden  van  onser  vrouwen 

Die  las  si  haer  te  love  ende  teren, 

Dat  sise  moeste  bekeren 

Uten  sondeliken  daden, 

Daer  si  was  met  beladen 

[Bi  ghetale  .xiiii.  jaer. 

Dat  segghic  u  over  waer, 

Si  waser  seven  metten  man, 

Die  .ij.  kindere  an  hare  wan, 

Diese  Het  in  elHnde, 

Daer  si  doghede  groet  meswinde. 

Dierste  jaer  hebdi  gehort, 

Verstaet  hoe  si  levede  vort.] 

Als  die  .xiiij.  jaer  waren  ghedaen 
Sinde  haer  God  int  herte  saen 
Berouwenesse  alsoe  groet, 
Dat  si  met  enen  swerde  al  bloet 
Liever  liete  haer  hoet  af  slaen 
Dan  si  meer  sonden  hadde  ghedaen 
Met  haren  lichame,  alsi  plach. 
Si  weende  nacht  ende  dach. 
Dat  haer  oghen  selden  drogheden. 
Si  seide:  „Maria,  die  Gode  soghede, 
Fonteyne  boven  alle  wiven, 
Laet  mi  inder  noet  niet  bliven! 
Vrouwe,  ic  neme  u  torconden, 
Dat  mi  rouwen  mine  sonden, 
Ende  sijn  mi  herde  leet: 
Der  es  soe  vele,  dat  ic  en  weet 
Waer  icse  dede  ocht  met  wien! 
Ay  lacen,  wat  sal  mijns  ghescien? 

Ic  mach  wel  jeglien  dordeel  sorgen 

(Doghen  Gods  sien  int  verborgen) 

Daer  alle  sonden  selen  bliken 

Beide  van  armen  ende  van  riken, 

Ende  alle  mesdaet  sal  sijn  ghewroken^ 

Daer  en  si  vore  biechte  af  ghesproken 

Ende  penitencie  ghedaen; 

Dat  wetic  wel^  sonder  waen^ 

Des  benic  in  groten  vare. 

Al  droghic  alle  daghe  een  hare 

Ende  croeper  met  van  lande  te  lande 

Over  voete  ende  over  hande^ 

Wullen^  barvoet^  sonder  scoen^ 

Nochtan  en  constic  niet  ghedoen 

Dat  ic  van  sonden  worde  vri^ 

Maria,  vrouwe^  ghi  en  troest  mi! 

Fonteine  boven  alle  doghet^ 

Ghi  hebt  den  meneghen  verhoghet^ 

Alse  wel  Theophuluse  sceen; 

Hi  was  der  quaetster  sonderen  een^ 

Ende  had  den  duvel  op  ghegeven 

Beide  ziele  ende  leven  ^ 

Ende  was  worden  sijn  man; 

Vrouwe,  ghi  verloesseten  nochtan. 

Al  benic  een  besondech  wijf, 

Ende  een  onghetroest  keytijf, 

In  wat  leven  ic  noyt  was, 

Vrouwe,  ghedinct  dat  ic  las 

Tuwer  eren  een  ghebede! 

Toent  aen  mi  u  oetmoedechede , 

Ic  ben  ene  die  es  bedroevet 

Ende  uwer  hulpen  wel  behoevet. 

Dies  maghic  mi  verbonden. 

En  bleef  hem  nye  onvergouden 

Die  u  gruete,  maget  vrie, 

Alle  daghe  met  ere  Ave  Mar  ie. 

Die  u  ghebet  gherne  lesen 

Si  moghen  wel  seker  wesen 

Dat  hem  daer  af  sal  comen  vrame; 

Vrouwe ,  hets  u  soe  wel  bequame. 

Uut  vercorne  Gods  bruut , 

U  sone  sinde  u  een  saluut 

Te  Nasaret,  daer  hi  u  sochte^ 

Die  u  ene  boetscap  brochte^ 

Die  nye  van  bode  was  ghehort ; 

Daer  omme  sijn  u  die  selve  wort 

Soe  bequame^  sonder  wanc^ 

Dat  ghijs  wet  eiken  danc^ 

Die  u  gheerne  daer  mede  quet; 

Al  waer  hi  in  sonden  belet  ^ 

Ghi  souten  te  ghenaden  bringhen, 

Ende  vor  uwen  sone  verdinghen." 

Dese  bedinghe  ende  dese  claghe 

Dreef  die  sondersse  alle  daghe. 

Si  nam  een  kint  in  elke  hant 

Ende  ghincker  met  dor  tlant 

In  armoede^  van  stede  te  steden^ 

Ende  levede  bider  beden. 

Soe  langhe  dolede  si  achter  lant^ 

Dat  si  den  doester  weder  vant , 

Daer  si  hadde  gheweest  nonne; 

Ende  quam  daer  savons  na  der  sonne 

In  ere  weduwen  huus^  spade, 

Daer  si  bat  herberghe  dor  ghenade, 

Dat  si  daer  snachts  mochte  bliven. 

„Ic  mocht  u  qualijc  verdriven", 

Sprac  die  vrouwe,  „met  uwen  kinderkinen 

Mi  dunct  dat  si  moede  seinen. 

Rust  u,  ende  sit  neder, 

Ic  sal  u  deilen  weder 

Dat  mi  verleent  onse  here, 

Doer  siere  liever  moeder  ere." 

Dus  bleef  si  met  haren  kinden, 

Ende  soude  gheerne  ondervinden 

Hoet  inden  doester  stoede. 

—  „Segt  mi"^  seitsi,    vrouwe  goede  ^ 
Es  dit  covint  van  joffrouwen?" 

—  jjaet'*^  seitsi,  ,,bi  miere  trouwen, 
Dat  verweent  es  ende  rike. 

Men  weet  niewer  sijns  ghelike : 
Die  nonnen  diere  abijt  in  draghen, 
In  hoerde  nye  ghewaghen 
Van  hen  gheen  gherochten, 
Dies  si  blame  hebben  mochten." 

Die  daer  bi  haren  kinderen  sat 
Si  seide  :  „Waerbi  segdi  dat? 
Ic  hoerde  binnen  deser  weken 
Soe  vele  van  ere  nonnen  spreken: 
Alsic  verstoet  in  minen  sinne 
Soe  was  si  hier  costerinne. 
Diet  mi  seide  hine  loech  niet: 
Hets  binnen  .xiiij.  jaren  ghesciet, 
Dat  si  uten  doester  streec, 
Men  wiste  noyt  waer  si  weec^ 
Oft  in  wat  lande  si  inde  nam." 
Doen  wert  die  weduwe  gram 
Ende  seide:  ,,Ghi  dunct  mi  reven: 
Derre  talen  seldi  begheven 
Te  segghene  vander  costerinnen, 
Oft  ghi  en  blijft  hier  niet  binnen. 
Si  heeft  hier  costersse  ghesijn 
.Xiiij.  jaer  den  termijn, 
Dat  men  haers  noyt  ghemessen  conde 
In  al  den  tiden  ene  mettenstonde  ^ 
Hen  si  dat  si  waer  onghesont. 
Hi  ware  erger  dan  een  hont, 
Diere  af  seide  el  dan  goet; 
Si  draghet  soe  reynen  moet 
Die  eneghe  nonne  draghen  mochte. 
Die  alle  die  doesters  dore  sochte^ 

Die  staen  tusschen  Elve  ende  Geronde^ 
Ic  wane  men  niet  vinden  conde 
Neghene  die  gheesteliker  leeft." 

Die  alsoe  langlie  hadde  ghesneeft^ 
Dese  tale  dochte  haer  wesen  wonder, 
Ende  seide:  „Vrouwe,  maect  mi  conder 
Hoe  hiet  haer  moeder  ende  vader?*' 
Doe  noemesise  beide  gader. 
Doen  wiste  si  wel  dat  si  haer  meende. 
Ay  God,  hoe  si  snachs  weende 
Heymelike  vor  haer  bedde! 
Si  seide :  „Ic  en  hebbe  ander  wedde 
Dan  van  herten  groot  berouwe; 
Sijt  in  mijn  hulpe ,  Maria ,  vrouwe , 
Mijn  sonden  sijn  mi  soe  leet, 
Saghic  enen  oven  heet, 
Die  in  so  groten  gloyen  stonde, 
Dat  die  vlamme  ghinghe  uten  monde  , 
Ic  croper  in  met  vlite, 
Mochtic  mier  sonden  werden  quite. 
Here,  ghi  hebt  wanhope  verwaten, 
Daer  op  willic  mi  verlaten. 
Ic  ben,  die  altoes  ghenade  hoept, 
Al  eest  dat  mi  anxt  noept, 
Ende  mi  bringt  in  groten  vare. 
En  was  nye  soe  groten  sondare. 
Sint  dat  ghi  op  ertrike  quaemt 
Ende  menschelike  vorme  naemt, 
Ende  ghi  aen  den  cruce  wout  sterven, 
Sone  lieti  den  sondare  niet  bederven; 
Die  met  berouwenesse  socht  gnade 
Hi  vantse ,  al  quam  hi  spade , 
Alst  wel  openbaer  scheen 
Den  enen  sondare  vanden  tween. 
Die  tuwer  rechter  siden  hinc. 
Dats  ons  een  troestelijc  dinc, 

Dat  ghine  ontfinct  onbescouden. 

Goet  berou  mach  als  ghewouden; 

Dat  maghic  merken  an  desen. 

Ghi  seit:  „Vrient,  du  salt  wesen 

Met  mi  heden  in  mijn  rike, 

Dat  segghic  u  ghewaerlike." 

Noch,  here,  waest  openbare, 

Dat  Gisemast,  die  mordenare, 

Ten  lesten  om  ghenade  bat: 

Hine  gaf  u  weder  gout  no  scat, 

Dan  hem  berouden  sine  sonden. 

U  ontfermecheit  en  es  niet  te  gronden 

Niet  meer  dan  men  mach 

Die  zee  uut  sceppen  op  enen  dach 

Ende  droglien  al  toten  gronde. 

Dus  was  nye  soe  grote  sonde , 

Here,  u  ghenaden  en  gaen  boven: 

Hoe  soudic  dan  sijn  verscoven 

Van  uwer  ontfermecheit, 

Ocht  mi  mijn  sonden  sijn  soe  leit?" 

Daer  si  lach  in  dit  ghebede 
Quam  een  vaec  in  al  haer  lede, 
Ende  si  wert  in  slape  sochte. 
In  enen  vysioen  haer  dochte 
Hoe  een  stemme  aen  haer  riep 
Daer  si  lach  ende  sliep : 
„Mensche,  du  heves  soe  langhe  gecarmt 
Dat  Maria  dijns  ontfarmt; 
Want  si  heeft  u  verbeden. 
Gaet  inden  doester  met  haestecheden : 
Ghi  vint  die  doren  open  wide, 
Daer  ghi  uut  ginges  ten  selven  tide 
Met  uwen  lieve,  den  jonghelinc. 
Die  u  inder  noet  af  ghinc. 
Al  dijn  abijt  vinstu  weder 
Ligghen  opten  outaer  neder: 

Wile^  covele  ende  scoen 

Moeghedi  coenlijc  ane  doen^ 

Des  danct  hoeghelike  Marien. 

Die  slotele  vander  sacristien, 

Die  ghi  vor  tbeelde  hinct 

Snachs^  doen  ghi  uut  ghinct, 

Die  heeft  si  soe  doen  bewaren, 

Datmen  binnen  .xiiii.  jaren 

Uwes  nye  en  ghemiste, 

Soe  dat  yemen  daer  af  wiste. 

Maria  es  soe  wel  u  vrient, 

Si  heeft  altoes  vor  u  ghedient 

Min  no  meer  na  dijn  gheHke, 

Dat  heeft  de  vrouwe  van  hemehike, 

Sonderse,  dor  u  ghedaen. 

Si  heet  u  inden  doester  gaen; 

Ghi  en  vint  nyeman  op  u  bedde. 

Hets  van  Gode  dat  ic  u  quedde." 

Na  desen  en  waest  niet  lanc 
Dat  si  uut  haren  slape  ontspranc; 
Si  seide:  „God,  gheweldech  here, 
En  ghehinct  den  duvel  nemmermere 
Dat  hi  mi  bringhe  in  mere  verdriet 
Dan  mi  nu  es  ghesciet. 
Ochtic  nu  inden  doester  ghinghe, 
Ende  men  mi  over  dieveghe  vinghe, 
Soe  waric  noch  meer  ghescent 
Dan  doen  ic  ierst  rumde  tcovent. 
Ic  mane  u,  God  die  goede, 
Dor  uwen  pretiosen  bloede, 
Dat  uut  uwer  siden  liep, 
Ocht  die  stemme  die  aen  mi  riep 
Hier  es  comen  te  minen  baten. 
Dat  sijs  niet  en  moete  laten. 
Si  en  come  anderwerf  tot  hare, 
Ende  derde  werven  openbare, 

Soe  dat  ic  mach^  sonder  waen, 
Weder  in  minen  doester  gaen. 
Ic  wilre  om  benedien 
Ende  loven  altoes  Marien." 

Sanders  snachs^  moghedi  horen, 
Quam  haer  een  stemme  te  voren, 
Die  op  haer  riep  ende  seide : 
„Mensche,  du  maecs  te  langhe  beide, 
Ganc  weder  in  dinen  doester, 
God  sal  wesen  dijn  troester. 
Doet  dat  Maria  u  ontbiet: 
Ic  ben  haer  bode,  en  twivels  niet." 
Nu  heefsise  anderwerf  vernomen 
Die  stemme  tote  haer  comen, 
Ende  hietse  inden  doester  gaen; 
Nochtan  en  dorst  sijs  niet  bestaen. 
Der  derder  nacht  verbeyt  si  noch 
Ende  seide :  „Eest  elfs  ghedroch , 
Dat  mi  comt  te  voren, 
Soe  moete  corteHke  scoren 
Des  duvels  ghewelt  ende  sine  cracht. 
Ende  ocht  hire  comt  te  nacht , 
Here,  soe  maecten  soe  confuus. 
Dat  hi  vare  uten  huus, 
Dat  hi  mi  niet  en  moete  scaden. 
Maria,  nu  staet  mi  in  staden, 
Die  ene  stemme  ane  mi  sint, 
Ende  hiet  mi  gaen  int  covint; 
Ic  mane  u,  vrouwe,  bi  uwen  kinde, 
Dat  ghise  mi  derdewerven  wilt  sinden.** 

Doen  waecte  si  den  derden  nacht: 
Een  stemme  quam  van  Gods  cracht 
Met  enen  over  groten  lechte, 
Ende  seide:  „Hets  bi  onrechte 
Dat  ghi  niet  en  doet  dat  ic  u  hiet; 

AVant  u  Maria  bi  mi  ontbiet. 

Ghi  moecht  beiden  te  lanc; 

Gaet  inden  doester  sonder  wanc, 

Ghi  vint  die  doren  wide  ontdaen; 

Daer  ghi  wilt  moghedi  gaen^ 

U  abijt  vindi  weder 

Ligghende  opten  outaer  neder." 

Als  die  stemme  dit  hadde  gheseit, 

Mochte  die  sondersse^  die  daer  leit, 

Die  claerheit  metten  oghen  sien. 

Si  seide:  „Nu  en  darf  mi  niet  twien, 

Dese  stemme  comt  van  Gode , 

Ende  es  der  maghet  Marien  bode, 

Dat  wetic  nu  sonder  hone. 

Si  comt  met  lichte  soe  scone. 

Nu  en  willies  niet  laten: 

Ic  wille  mi  inden  doester  maken; 

Ic  saelt  oec  doen,  in  goeder  trouwen 

Opten  troest  van  onser  vrouwen, 

Ende  wille  mijn  kinder  beide  gader 

Bevelen  Gode  onsen  vader: 

Hi  salse  wel  bewaren.'* 

Doen  toech  si  ute  al  sonder  sparen 

Haer  cleder,  daer  sise  met  decte 

Heymelike,  dat  sise  niet  en  wecte. 

Si  cussese  beide  aen  haren  mont; 

Si  seide:  „Kinder,  blijft  ghesont: 

Op  den  troest  van  onser  vrouwen 

Latic  u  hier  in  goeder  trouwen; 

En  hadde  si  mi  niet  verbeden, 

Ic  en  hadde  u  niet  begheven 

Om  al  tgoet  dat  Rome  heeft  binnen.' 

Hoert  wes  si  sal  beghinnen. 
Nu  gaet  si  met  groten  weene 
Ten  doester  waert  moeder  eene. 
Doen  si  quam  inden  vergiere 

Vant  si  die  dore  ontsloten  sciere. 

Si  ghincker  in  sonder  wanc : 

„Maria ^  vrouwe^  hebbes  danc, 

Ic  ben  comen  binnen  mure^ 

God  gheve  mi  goede  aventure." 

Waer  si  quam  vant  si  die  dore 

Al  wide  open  jeghen  hore : 

In  die  kerke  si  doe  trac. 

Heymelike  si  doe  sprac : 

,,God^  here^  ic  bidde  u  met  vlite^ 

Hulpt  mi  weder  in  minen  abite^ 

Dat  ic  over  .xiiii.  jaer 

Liet  ligghen  op  onser  vrouwen  outaer, 

Snachs  doen  ic  danen  sciet!" 

Dit  en  es  gheloghen  niet^ 

Ic  segt  u  sonder  ghile , 

Scone^  covele  ende  wile 

Vant  si  ter  selver  stede  weder  ^ 

Daer  sijt  hadde  gheleit  neder. 

Si  traect  an  haestelike 

Ende  seide:  ,,God  van  hemelrike, 

Ende  Maria  ^  maghet  fijn^ 

Ghebenedijt  moetti  sijn; 

Ghi  sijt  alre  doghet  bloeme ! 

In  uwen  reinen  magedoeme 

Droeghedi  een  kint  sonder  wee^ 

Dat  here  sal  bliven  emmermee. 

Ghi  sijt  een  uut  vercoren  werde; 

U  kint  maecte  hemel  ende  erde. 

Dese  ghewelt  comt  u  van  Go  de , 

Ende  staet  altoes  tuwen  ghebode. 

Den  here ,  die  es  onse  behoeder , 

Moghedi  ghebieden  als  moeder^ 

Ende  hi  u  heten  lieve  dochter : 

Hier  omme  levic  vele  te  sochter. 

Wie  aen  u  soect  ghenade 

Hi  vintse^  al  comt  hi  spade. 

U  hulpe  die  es  alte  groet; 

Al  hebbic  vernoy  ende  noet^ 

Hets  bi  u  gewandelt  soe^ 

Dat  ic  nu  mach  wesen  vroe; 

Met  rechte  maghic  u  benedien." 

Die  slotele  vander  sacristien 

Sach  si  hanghen^  in  ware  dinc^ 

Vor  Marien^  daer  sise  hinc. 

Die  slotele  hinc  si  aen  hare 

Ende  ghinc  ten  core^  daer  si  clare 

Lampten  sach  berren  in  allen  hoeken. 

Daer  na  ghinc  si  ten  boeken 

Ende  leide  elc  op  sine  stede  ^ 

Alsi  dicke  te  voren  dede; 

Ende  si  bat  der  maghet  Marien 

Dat  sise  van  evele  moeste  vrien 

Ende  haer  kinder^  die  si  liet 

Ter  weduwen  huus  in  swaer  verdriet. 

Binnen  dien  was  die  nacht  tegaen^ 

Dat  dorloy  begonste  te  slaen^ 

Daermen  middernacht  bi  kinde. 

Si  nam  dat  clocseel  biden  inde 

Ende  luude  metten  so  wel  te  tide, 

Dat  sijt  hoerden  in  allen  siden. 

Die  boven  opten  dormter  laghen 

Die  quamen  alle  sonder  traghen 

Vanden  dormter  ghemene. 

Sine  wisten  hier  af  groot  no  clene. 

Si  bleef  inden  doester  haren  tijt 

Sonder  lachter  ende  verwijt; 

Maria  hadde  ghedient  voer  hare 

Ghelijc  oft  sijt  selve  ware. 

Dus  was  die  sonderse  bekeert 

Maria  te  love^  die  men  eert^ 

Der  maghet  van  hemelrike^ 

Die  altoes  ghetrouwelike 

Haren  vrient  staet  in  staden 

Alsi  in  node  sijn  verladen. 

Dese  joffrouwe^  daer  ic  af  las^ 
Es  nonne  alsi  te  voren  was. 
Nu  en  willic  vergheten  niet 
Haer  tweer  kindere^  die  si  liet 
Ter  weduwen  huns  in  groter  noet. 
Si  en  hadden  ghelt  noch  broet : 
Ic  en  can  u  niet  vermonden, 
Doen  si  haer  moeder  niet  en  vonden, 
Wat  groter  rouwe  datsi  dreven. 
Die  weduwe  ghincker  sitten  neven; 
Si  hadder  op  ontfermenisse. 
Si  seide :  ,,Ic  wille  toter  abdisse 
Gaen  met  desen  .ij.  kinden, 
God  sal  hare  int  herte  sinden 
Dat  si  hen  goet  sal  doen." 
Si  deden  ane  cleder  ende  scoen, 
Si  ghincker  met  int  covent. 
Si  seide:  „Vrouwe,  nu  bekent 
Den  noet  van  desen  tween  wesen: 
Die  moeder  heeftse  met  vresen 
Te  nacht  in  mijn  huus  gelaten 
Ende  es  ghegaen  hare  straten, 
Ic  en  weet  west  noch  oest; 
Dus  sijn  die  kinder  onghetroest. 
Ic  hulpe  hen  gheerne  wistic  hoe.'* 
Die  abdisse  spracker  toe : 
„Houtse  wel,  ic  saelt  u  lonen. 
Dat  ghijs  u  niet  en  selt  becronen 
Na  dat  si  u  sijn  ghelaten. 
Men  gheve  hen  der  caritaten 
Elcs  daghes  omme  Gode. 
Sint  hier  daghelijcs  enen  bode. 
Die  hen  drincken  hale  ende  eten. 
Gheberst  hen  yet,  laet  mi  weten." 
Die  weduwe  was  harde  vroe 

Dat  haer  comen  was  alsoe. 

Si  nam  die  kinder  met  hare 

Ende  hadder  toe  goede  ware. 

Die  moeder^  diese  hadde  ghesoghet, 

Ende  pine  daer  om  ghedoghet^ 

Haer  was  wel  te  moede 

Doen  sise  wiste  in  goeder  hoede  ^ 

Haer  kinder^  die  si  begaf 

In  groeter  noet  ende  ghinc  af. 

Sine  hadde  vaer  no  hinder 

Vortmeer  om  hare  kinder. 

Si  leide  vort  een  heylech  leven; 

Menech  suchten  ende  beven 

Hadsi  nacht  ende  dach; 

Want  haer  die  rouwe  int  herte  lach 

Van  haren  quaden  sonden^ 

Die  si  niet  en  dorste  vermonden 

Ghenen  mensche,  no  ontdecken^ 

No  in  dichten  oec  vertrecken. 

Hier  na  quam  op  enen  dach 
Een  abt^  diese  te  visenteerne  plach 
Eenwerven  binnen  den  jare, 
Om  te  vernemen  oft  daer  ware 
Enech  lachterlike  gherochte^ 
Daersi  blame  af  hebben  mochten. 
Sdaghes  als  hire  comen  was 
Lach  die  sonderse  ende  las 
Inden  coer  haer  ghebet, 
In  groter  twivelingen  met. 
Die  duvel  becorese  metter  scame 
Dat  si  haer  sondelike  blame 
Vore  den  abt  niet  en  soude  bringhen. 
Alsi  lach  inder  bedinghen 
Sach  si  hoe  dat  neven  haer  leet 
Een  jonghelinc  met  witten  ghecleet; 
Hi  droech  in  sinen  arm  al  bloet 

Een  kint^  dat  dochte  haer  wesen  doet. 

Die  jonghelinc  warp  op  ende  neder 

Enen  appel  ende  vinken  weder 

Vor  tkint^  ende  maecte  spel. 

Dit  versach  die  nonne  wel , 

Daer  si  in  haer  ghebede  lach. 

Si  seide:  „Vrient^  oft  wesen  mach 

Ende  of  ghi  comen  sijt  van  Gode^ 

Soe  manie  u  bi  sinen  geboden 

Dat  ghi  mi  segt  ende  niet  en  heelt 

Waerom  ghi  voer  dat  kint  speelt 

Metten  sconen  appel  roet, 

Ende  het  leit  in  uwen  arm  doet : 

U  spel  en  helpt  hem  niet  een  haer.'' 

—  ,,Seker,  nonne,  ghi  segt  waer: 

En  weet  niet  van  minen  spele , 

Weder  luttel  no  vele  : 

Hets  doet,  en  hoert  no  en  siet. 

Al  des  ghelike  en  weet  God  niet 

Dat  ghi  leest  ende  vast; 

Dat  en  helpt  u  niet  een  bast, 

Het  al  verloren  pine 

Dat  ghi  neemt  discipline. 

Ghi  sijt  in  sonden  soe  versmoert 

Dat  God  u  beden  niet  en  hoert 

Boven  in  sijn  rike. 

Ic  rade  u :  haestelike 

Gaet  ten  abt  uwen  vader 

Ende  verteelt  hem  algader 

U  sonden  al  sonder  lieghen. 

Laet  u  den  duvel  niet  bedrieghen. 

Die  abt  sal  u  absolveren 

Vanden  sonden  die  u  deren; 

Eest  dat  ghise  niet  en  wilt  spreken 

God  salse  swaerlike  an  u  wreken." 

Die  jonghelinc  ghinc  ute  haer  oghen 

Hine  wilde  haer  nemmeer  vertoghen. 


Dat  hi  seide  heeft  si  verstaen. 

Smorghens  ghinc  si  alsoe  saen 

Ten  abt^  ende  bat  dat  hi  hoerde 

Haer  biechte  van  worde  te  worde. 

Die  abt  was  vroet  van  sinne, 

Hi  seide:  „Dochter^  lieve  minne ^ 

Des  en  wil  ic  laten  niet. 

Bepeinst  u  wel  ende  beliet 

Volcomelijc  van  uwen  sonden." 

Ende  si  ghinc  ten  selven  stonden 

Den  heyleghen  abt  sitten  neven 

Ende  ontdecten  al  haer  leven, 

Ende  haer  vite  van  beghinne : 

Hoe  si  met  ere  dulre  minne 

Becort  was  soe  uter  maten, 

Dat  si  moeste  ligghen  laten 

Haer  abijt  met  groten  vare 

Eens  snachts  op  onser  vrouwen  outare, 

Ende  rumede  den  doester  met  enen  man 

Die  twee  kindere  aen  hare  wan. 

Al  dat  haer  ye  was  ghesciet 

Dies  ne  liet  si  achter  niet; 

Wat  si  wiste  in  haer  herte  gront 

Maecte  si  den  abt  al  cont. 

Doen  si  ghebiecht  hadde  algader 

Sprac  dabt,  die  heyleghe  vader: 

„Dochter,  ic  sal  u  absolveren 

Vanden  sonden  die  u  deren, 

Die  ghi  mi  nu  hebt  ghelijt. 

Gheloeft  ende  ghebenedijt 

Moet  die  moeder  Gods  wesen." 

Hi  leide  haer  op  thoeft  met  desen 

Die  hant ,  ende  gaf  haer  perdoen. 

Hi  seide :  „Ic  sal  in  een  sermoen 

U  biechte  openbare  seggen, 

Ende  die  soe  wiselike  beleggen, 

Dat  ghi  ende  u  kinder  mede 

Nemmermeer  te  ghere  stede 
Ghenen  lachter  en  selt  ghecrigen; 
Het  ware  onrecht  soudement  swigen^ 
Die  scone  miracle,  die  ons  here 
Dede  doer  siere  moeder  ere. 
Ic  saelt  orconden  over  al; 
Ic  hope  datter  noch  bi  sal 
Menech  sondare  bekeren 
Ende  onser  liever  vrouwen  eren." 

Hi  deet  verstaen  den  covende, 
Eer  hi  thuuswaert  weder  wende, 
Hoe  ere  nonnen  was  ghesciet; 
Maer  sine  wisten  niet 
Wie  si  was;  het  bleef  verholen. 
Die  abt  voer  Gode  volen. 
Der  nonnen  hinder  nam  hi  beide 
Ende  vorese  in  sijn  gheleide. 
Grau  abijt  dedi  hen  an, 
Ende  si  woorden  goede  man. 
Haer  moeder  hiet  Beatrijs. 
Loef  Gode  ende  prijs, 
Ende  Maria,  die  Gode  soghede, 
Ende  dese  scone  miracle  toghede. 
Si  halp  haer  uut  alre  noet. 
Nu  bidden  wi  alle,  cleine  ende  groet, 
Die  dese  miracle  horen  lesen, 
Dat  Maria  moet  wesen 
Ons  vorsprake  int  soete  dal, 
Daer  God  die  werelt  doemen  sal! 

Daventure  doet  u  cont, 
Dat  Torec  sander  dages  op  stont 
Ende  nam  orlof  saen  aldaer^ 
Ende  reet  en  wech  daernaer 
Al  dien  dach  al  dore  lanc^ 
Dat  hine  at  none  dranc, 
Noch  huns  no  hof  ne  vant. 
Doe  quam  hi  gereden  an  een  sant, 
Daer  hi  ene  scone  borch  sach  staen, 
Scone  bliken  ende  welgedaen. 
Ter  portenwaerd  es  hi  gevaren, 
Daermen  inliet  sonder  sparen, 
Ende  men  hitene  willecome  wesen. 
Torec  beette  ende  vrachde  nadesen 
Hoe  die  here  hiete  dan. 
—  „Ydras,  die  godertierste  man", 
Sprac  die  knape,  „die  nu  leeft, 
Ende  die  liver  gode  ridders  heeft 
Dan  ieman  die  ic  levende  weet." 
Torec  ginc  int  zale  gereet, 
Daer  hi  wel  was  ontfaen, 
Ende  oec  grote  ere  gedaen. 
Men  dede  hem  sine  wapine  af. 
Enen  diren  mantel  men  hem  gaf, 
Dat  hi  niet  vervrisen  soude. 
Daerna  gincmen  eten  boude. 
Daer  was  gedient  wel  ter  cure. 

Naden  etene  vrachde  ter  ure 
Die  waerd  hoe  hi  ware  geheten. 

2275  —  ,,Here^  Torec^  wildijt  weten; 

Ende  min  vader  ^  na  die  manire  ^ 
Es  Ydor  vander  Baser  rivire." 
Des  was  die  waerd  so  overblide , 
Ende  bat  Torec  te  dien  tide , 

2280  Dat  hi  met  hem  III  dage  si. 

Torec  seide :  „Geloves  mi 
Dat  ic  des  niet  doen  ne  mach." 
Ydras  seide  doe  hi  dat  sach : 
,,BHeft  hier^  gi  sult  hier  sien 

2285  In  derden  dage  wonder  gescien; 

Hier  sal  comen  en  scip  van  aventuren^ 
Dat  menegen  hevet  doen  besuren^ 
Dat  es  alse  wit  alse  een  snee. 
Het  comt  eens  sjars  ende  nemmee, 

2290  Ende  diere  in  gaet^  wet  overwaer^ 

Hine  keert  nembermer  daernaer." 
Doe  seide  Torec:  „Ic  blive  hier  dan 
Tote  dat  dat  scep  comt  hier  an." 
Dus  bleef  hi  daer  doe  II  dage. 

2295  Des  derdes  dages^  sonder  sage, 

So  heeft  men  dat  scip  vernomen , 
Daer  menech  minsce  omme  es  comen 
Om  te  siene  dat  wonder  groet. 
Doe  Torec  vernam  genen  boet, 

2300  Doe  ginc  hi  hem  wapinen  nadas, 

Ende  nam  doe  orlof  an  Ydras 
Ende  die  scone  vrouwe  mede, 
Ende  seide  hi  wilde  gaen  ter  stede 
In  dat  scep ,  dat  secgic  u. 

2305  Ende  si  ontrident  hem  sere  nu, 

Maer  dat  was  een  dinc  die  nine  diet; 
Hine  liet  om  al  die  werelt  niet. 
Sijn  ors  beval  hi  sinen  ward 
Ende  ginc  int  scep  daer  ter  vard. 

Ende  doe  hi  in  dat  scip  quam, 

Dat  scip  sine  vlucht  nam , 

Ende  voer  henen  met  selker  vloge 

Als  een  piel  ut  enen  boge. 

Ende  hi  ne  sach  niemane  daerin^ 

Die  tscip  stierde  meer  noch  min. 

Dus  vloecht  henen  toter  none : 

Ende  recht  bi  enen  mersch  grone 

Daer  bleef  tscip  staende  al  stille. 

Torec  ginc  ut  na  sinen  wille. 

Ende  als  hi  in  genen  mersch  quam^ 

Ic  segt  u  dat  hi  daer  vernam 

Die  scoenste  borch  die  nie  man  sach. 

Hi  ginc  daerwaerd  al  dat  hi  mach^ 

Ende  als  hi  rechte  daer  vore  was 

Sach  hi  ende  vernam  nadas 

Dattie  borch  es  marberijn. 

Dat  menechste  gescrefte  dat  mochte  sijn 

Sach  hi  daerin  gescreven  nu; 

Die  menechste  joncfrouwen,  secgic  u^ 

Ende  vrouwen  ende  j ondieren  also  wel , 

Die  speelden  menegertiren  spel, 

Scaecs ,  worptaflen ,  dansen ,  reien : 

Met  voglen,  met  honden,  si  hen  meien: 

Van  minnen  leerde  daer  elc  die  wilde. 

Doe  dit  sach  die  riddere  milde , 

Ginc  hi  inwaerd,  ende  hi  sach 

Waer  een  groet  riddere  lach, 

Die  seide:  „Hier  sidi  qualijc  comen, 

Want  u  lijf  werd  u  genomen , 

En  si  dat  gi  cont  onder  gedoen 

Mi  oft  enen  minen  baroen; 

Ende  eest  dat  gine  maect  mat, 

Sonder  waen,  ic  sal  u  nadat 

Bringen  in  u  behout  daer  naer." 


Torec  seide:  „Here,  sonder  scamp 

So  nonsecgic  niet  den  camp: 
Onser  een  ontguldet  metten  live 
Eric  hier  in  gevangen  blive.'' 
Die  werd  seide  tot  Torec  doe: 

2350  „Gi  selt  beiden  tot  margen  vroe, 

Ende  hierenbinnen  salie  u  leiden 
In  die  camere  van  wijsheiden: 
Daerin  soe  mogedi  leren  mede 
Van  wijsheden  ende  van  hoveschede 

2355  Ende  van  vrouden  alretire." 

Torec  antwerde  den  werd  scire : 
„Live  here,  dat  laet  mi  scouwen!" 
Ende  hi  gelovet  hem  bi  trouwen. 
Men  dede  Torec  daer  ontwapen. 

2360  Doe  gingen  eten  heren  ende  knapen, 

Ende  naden  etene  poget  men  saen 
Daer  om  een  slapen  gaen. 

Ende  des  ander  dages  vroe 
Es  Torec  opgestaen  alsoe 

2365  Ende  quam  gegaen  te  sinen  werd 

Om  die  dinc  die  hi  begert 
Te  siene  nu:  dat  jugement. 
Die  werd  nam  Torec  omtrent 
Ende  leitdene  ter  camere  daernaer 

2370  Ende  seide:  „Ic  wille  gi  wet  vorwaer, 

Datter  nie  binnen  quam  man 
Dan  gi,  die  icker  in  sal  leiden." 
Doe  gingen  sire  in  alle  beide. 
Van  soffire  glase,  van  maerberstene 

2375  WsiS  die  camere  gemaect  rene: 

Venstren,  doren,  van  metale, 
Glasine  vinsteren  van  cristale. 
Also  alsict  int  romans  hore, 
So  waren  die  sittene  van  yvore. 

2380  Die  oude  vrode  daer  binnen  saten, 

Die  onderlinge  spraken  van  maten. 
In  die  camere  so  was  oec 

Dire  specie^  die  wel  roec, 

50  dattie  lucht  so  soete  was, 
Die  siec  was  dat  hi  al  genas. 
Torec  was  vro  alsi  daer  quam. 
Die  riddere,  diene  met  hem  nam, 
Die  namene  daer  in  sijn  geleide. 

51  gingen  daer  bi  sitten  alle  beide. 
Doe  sprac  daer  een  vanden  ouden: 

„In  weet  gene  beter  vrouden 
Dan  te  horne  goede  wort. 
Die  vroetscap  weet,  brinse  vort: 
An  goede  worde  es  gewin. 
Nochtan  es  menech,  die  daer  in 
Mach  geleren  luttel  goet: 
Dat  doet  der  liede  dulle  moet; 
Nadien  dat  elc  hevet  sin, 
Soe  gaet  hem  die  wisheit  in. 
Nu  sprewi  vander  werelt  echt." 

Daer  sprac  een:  „Dat  donct  mi  recht, 
Dat  wi  doch  den  hogen  heren 
Doen  in  talen  en  lettel  eren: 
Dies  willewi  irst  van  hen  spreken. 
Si  donken  mi  alle  doget  breken. 
Si  verderven  die  werelt  al; 
Bi  hen  soude  rechte  groet  ende  smal 
Hem  castien  tgemene  diet; 
Nu  eest  al  valse  ende  el  niet: 
Verkeert  si  al  sijn  vander  eren. 
Si  souden  die  clene  leren, 
Maer  si  sijn  alle  staelbHnt, 
Ende  volgen  tweges  niet  en  twint; 
Alse  die  blinde  den  blenden  leet; 
Deen  verdervet  den  anderen  daer  hi  geet 

Een  oude  sprac ,  ende  wilse  leren : 
„Hets  scade  vanden  lansheren; 
Als  een  here  ter  quaetheit  keert. 
Al  een  lantvolc  es  onteert. 

Seker  sijt  van  deser  sake : 

Alse  dat  hoeft  es  tongemake, 

So  sijn  alle  die  lede  swaer. 

Ende  oec  wetic  over  waer^ 

Dattie  grote  die  clene  leren  ^ 

Gaet  te  scanden^  gaet  te  eren. 

Als  lansheren  sijn  van  feilen  doene 

Scamens  hen  te  min  die  barone; 

Anders  consijs  niet  geleesten. 

Dat  irst  tquaet  comt  van  den  meesten, 

Dus  es^  dat  gemene  diet 

Die  quaetheit  en  scuwet  niet. 

Vromecheit  es  sere  verleget, 

Wantmer  in  lettel  hove  pleget 

Datwi  nu  souden  heten  lof, 

Want  alle  doget  nemet  of: 

Dies  willict  over  recht  kinnen, 

Ens  gene  doget,  sine  comt  van  minnen. 

Die  oude  sweech,  die  dit  bediede. 
Een  ander  sprac :  „Here ,  die  liede 
Striden  nu,  welc  beter  si 
So  hovescheit  ende  miltheit  daerbi, 
Soe  vromecheit,  sin  ende  mate. 
Nu  wiest  hier  op  die  rechte  strate." 
Doe  spraker  een  ter  selver  stede : 
,,Ic  houts  mi  an  die  hoveschede  : 
Die  dorpere  es,  ne  twivelt  twint, 
Hine  werd  nemmer  wel  gemint : 
Daerombe  so  prisic  hoveschede, 
Soe  doet  God  entie  werelt  mede : 
Hets  ene  sake  ende  ene  minne. 
Want  si  comt  van  hogen  sinne." 

Een  ander  sprac:  ,,Wien  dat  dere, 
Vromecheit  prisic  oec  sere; 
In  horde  nie  van  bloden  secgen, 
Datmen  prijs  an  hem  mochte  lecgen. 
Mijn  meester  sprac,  die  niet  en  loech: 

„Starcheit  maect  den  mengen  hoech^ 
Daer  sin  toe  es  ende  gemate." 
Die  milde  es^  besie  die  strate, 
Die  sere  inge  es  ende  oec  smal. 
Dulle  gichte  onteret  al  : 
Te  vele  geven  ens  geen  prijs  ^ 
Hets  dompheit  in  alre  wijs. 
Mate  es  goet  in  allen  spele, 
Daerne  es  te  luttel  no  te  vele ; 
Met  rechte  prismense  in  aventuren^ 
Want  si  mach  lange  geduren. 
Nu  sijn  dulle  liede  daer  jegen, 
Die  wanen  sin  ende  mate  plegen^ 
(Dat  sijn  daer  ic  ane  nu  taste  ^) 
Ende  haer  goet  houden  so  vaste , 
Ende  dat  goet  also  verkisen^ 
Dat  si  die  ziele  ende  ere  verlisen. 
Si  houden  meer  dan  hen  es  goet. 
Ende  die  dulle  hi  verdoet; 
Maer  dats  een  volmaect  man , 
Die  sin  ende  mate  houden  can. 
Soe  goet  es  mate,  dat  verstaet, 
Da^ttie  ere  bi  hare  gestact. 
Dit  houdic  over  gerecht  orconde , 
So  wat  somen  gepinsen  conde; 
Wat  soe  in  ertrike  es  goet^ 
Es  in  maten  al  behoet." 
Dit  loveden  si  alle  geheel 
Ende  hildent  vore  recht  ordeel. 

Een  ander  sprac  als  hi  sach  stade : 
„Ay  here,  ende  hoe  grote  scade 
Eest  van  dien  dat  gi  sprect , 
Datment  nu  algader  brect! 
Lettel  hortmen  na  go  de  bispele  : 
Der  quader  sijn  nu  alte  vele. 
Selc  kint  die  doget  ende  houdet  quade 
Die  werelt  es  van  losen  rade. 

Conste  was  wilen  groet  gewelt; 
Nu  neest  anders  niet  dan  geit. 
Die  rike  es  nu  wel  gehort: 
Men  trecten  tallen  steden  vort, 
Wat  hi  sprect  si  lovent  alle. 
Est  datten  armen  spreken  gevalle, 
Wat  dat  hi  sprect,  merket  des, 
Men  seget,  dat  al  dulheit  es. 
Dwaes  ende  gec  es  sijn  name. 
Armode  es  grote  scame : 
Den  armen  es  lichte  mesciet. 
Al  doet  hi  wel,  men  achtes  niet: 
Hi  es  recht  in  deser  manire 
Dat  es  ene  grote  rivire, 
Entie  loept  onder  die  eerde. 
Armoede  es  grote  onwerde; 
Si  dect  al  des  minscen  doeget, 
Miltheit,  scoenheit  ende  joget. 
Tongemake  es  darme  milde, 
Ic  wane  hi  vree  wesen  wilde; 
Penst  ho  hem  es  ende  bederft; 
Hi  bepenst  hem  menechwerf: 
„Owi,  ende  oftic  nu  ware  rike! 
In  liet  dor  geen  goet,  sekerlike, 
In  soude  verteren  ende  geven 
Dor  Gode,  dor  ere,  al  min  leven. 
Hine  mach,  na  dat  hem  behovet: 
Dies  wert  hem  therte  bedrovet." 

—  „Nu  sprewi  van  hen,  die  geven 
Al  es  die  meltheit  sere  bleven, 
Vrecheit  es  gewassen  sere. 
Meltheit  ne  rest  hem  nembermere, 
Vrecheit  heft  die  werelt  dorgaen. 
Quaet  cruet  es  gewassen  saen. 
Ic  seg  dat  na  minen  wane. 
Int  breken  vander  mane 
So  was  alle  doget  geboren." 

Dit  ordeel  prisen  alle  diet  horen. 

Ene  joncfrouwe  es  opgestaen 
Ende  sprac  vore  die  magede  saen : 
Haer  minne  prist  si  vor  al  die  vrouwen  ^ 
So  dat  si  alle  op  hare  scouwen. 
Nu  hort  ho  dit  vonnesse  verginc. 
Met  luder  stemmen  sijt  anevinc^ 
Ende  seide  datter  magede  minne 
Es  edel  ende  van  reinen  sinne^ 
„Want  die  maget  es  scone  ende  rene 
Recht  als  die  rose  es  scoenst  allene 
In  dien  bogaerd.  Oec  es  van  allen 
Vrowen  die  rose  afgevallen, 
Ende  oec  al  ontaen,  mogedi  kinnen; 
Bedie  salmense  te  min  minnen, 
Dan  die  magede,  secgic  echt. 
Dit  vonnesse  wisic  overrecht. 
Twi  settet  ieman  sinen  moet 
Daer  een  ander  sinen  wille  doet? 
Oec  merct  an  u  ter  stonde, 
Waer  soe  vaer  es  ende  sonde. 
En  mach  gene  joie  sijn  volmaect : 
Dit  leerde  mi  I  man  welgeraect.'' 

Ene  vrouwe,  die  dat  horde, 
Antwerde  doe  ten  irsten  worde : 
„Joncfrouwe,  sprecti  diets  oft  walsc? 
Wat  datgi  segt  es  vals. 
Nembermer  ward  joncfrouwe 
Manne  te  minne  so  getrouwe. 
Dat  haer  lief  iet  mach  verstaen. 
Al  brinct  si  hem  in  goden  waen, 
Nembermer  doet  si  hem  te  bet. 
Bedecte  minne  es  een  loes  net. 
Ene  joncfrouwe  houtere  sevene 
An  hare  wel  met  troest  te  gevene  : 
Haer  word  dats  cranc  fundament. 
Hets  die  duvel,  diet  al  scent. 

Die  hare  bedriget  soe  gereet, 
Bedie  si  doet  hem  menech  leet: 
2570  Dien  si  meest  mint  int  co  vent  ^ 

Dien  doet  si  den  meesten  torment; 
Als  hi  dan  waent  sijn  ongeval 
In  corten  tiden  verwinnen  al^ 

50  eest  al  verloren  op  ene  wile. 
2575              Joncfrouwen  troest  es  al  gile; 

Maer  die  vrowen  minne  hort  ende  sprake, 

Dat  es  ene  volmaecte  sake: 

Sine  bedriget  none  hoent, 

Want  si  hare  minne  toent. 
2580  En  mach  scaden  niet  en  twint 

Datmen  gode  vrouwen  mint. 

Haer  vroetscap  es  so  menechfout, 

Dat  si  niemanne  sijn  pine  onthout. 

Ende  dats  te  prisene  utermaten, 
2585  Dat  si  weet  wat  doen  ende  laten. 

51  es  bat  dan  die  maget  geleert: 

Si  weet  wel  waermen  die  saken  kert. 
Alse  vele  alse  hovescheit  bat  staet 
Dan  loescheit  doet  ende  baraet^ 

2590  Soe  es  vrowen  minne,  wient  behaget, 

Beter  vele  dan  der  maget." 

Som  prisden  si  der  vrouwen  wale, 
Ende  som  der  joncfrouwen  tale. 
Eer  die  dach  leet  al  geel, 

2595  Waser  gewiest  menech  ordeel 

Van  so  menegerhande  seden, 
In  caent  gesecgen  teser  steden; 
Derre  materie  es  noch  vele, 
Dies  cortict  u  metten  bispele. 

2600  Toten  avonde  horden  si  dat  spel. 

Torec  behages  harde  wel : 
Geen  spel  haddire  vor  genomen. 
Doe  dat  avontmael  w^as  comen 
Doe  namen  metter  hant  sijn  waerd 

Ende  seide:  ,,Gawi  thuiiswaerd; 
Hets  avont  hier  itoe^  nu  siet." 
Torec  seide:  ,,Dats  groet  verdriet, 
Dat  hem  die  dach  haest  so  sere; 
In  words  mode  nembermere 
Te  horne  dese  dachcortingen." 
Mettesen  worde  si  danen  gingen. 

Torec  bleef  daer  der  dage  drie, 
Ende  elkes  dages  so  ginc  hie 
Ter  cameren  van  den  jugemente, 
Ende  horde  vele  parlemente, 
Die  hem  bequamen  harde  wale. 
Derts  dages,  naden  avontmale, 
Alse  gespeelt  hadde  dies  luste, 
Ginc  elc  daer  te  sire  ruste, 
Ende  slipen  tot  die  dach  ginc  ane. 
Ende  Torec  wilde  varen  dane; 
Ende  als  hi  die  ogen  heeft  ontaen, 
(Hier  mogedi  wonder  groet  verstaen 
So  vant  hem  daer  die  jongelinc 
Daer  hi  irst  te  scepe  inginc. 
Van  wondere  sach  hi  harentare, 
Idoch  werd  hi  wel  geware. 
Dat  hi  daer  nu  was,  sonder  waen, 
Aldaer  hi  te  scepe  was  gegaen. 
Doe  pensdi  om  sinen  goden  waerd 
Ende  om  Morele  mede,  sijn  paert. 
Thans  ginc  hi  daer  opt  lant, 
Ende  tot  Ydras  huse  te  hant. 
Ende  doen  Ydras  dat  heeft  verstaen 
Heeft  hine  harde  wel  ontfaen, 
Ende  hi  vrachde  Torecke  saen 
Hoe  hi  den  scepe  ware  ontgaen. 
Ende  Torec  telde  van  inde  toerde 
Dat  hi  sach,  van  worde  te  worde. 


W  A  P  E  N  E  -  M  A  R  T  IJ  N. 


„Wapene^  Martij  n!  hoe  salt  gaen? 
Sal  die  werelt  iet  lange  staen 

In  dus  cranken  love^ 
So  moet  vrouwe  ver  Ere  saen^ 
Sonder  twivel  ende  waen^ 

Rumen  heren  hove. 
Ic  sie  den  valscen  wel  ontfaen^ 
Die  de  heren  connen  dwaen 

Ende  plucken  van  den  stove; 
Ende  ic  sie  den  rechten  slaen^ 
Beede  bespotten  ende  vaen, 

Alse  die  mese  in  die  clove, 

Recht  offene  God  verscrove. 

Hoe  lange  sal  gedogen  dit 
God,  die  alle  dinc  besit 

In  'Sire  heerscapie, 
Dat  die  goede  vleet  ende  bit, 
Ende  hem  en  doech  no  dat,  no  d 

Dat  hi  iet  gedie? 
Recht  man  delvet  onderspit; 
Hine  hevet  te  pointe  niet  gehit 

In  negeer  baelgye. 
Al  varet  in  den  helscen  pit: 
Eist  blau,  grau,  swart  of  wit, 

Hets  getrouwe  als  die  zye. 

Mi  es  leet  dat  ic  waer  lye. 

Laet  ons,  Martijn,  over  een 
Hier  af  spreken  onder  ons  tween 


393 


In  dit  dyaloge , 
30  Wanen  dat  eerst  quam  die  ween, 

Dat  die  wilen  so  onwaert  sceen 

Nu  sit  also  hoge. 
Ic  sal  vragen  ende  vleen; 
Berecht  mi  ja  of  neen 
35  Van  dat  ic  di  betoge. 

Ledichede  es  vrome  negeen, 
Aerbeit  vint  vier  in  den  steen , 

Daerbi  ontsteect  dat  droge. 

Nu  sprec  ende  ic  gedoge." 

40  „Spreken ,  Jacob ,  Heve  compaen ! 

Waer  soudic  dat  hebben  verstaen. 

Dat  ic  daer  toe  dochte? 
Te  verclaerne  dinen  waen, 
Die  in  twivele  ware  bevaen , 
45  Dats  dat  ic  niene  vermochte. 

Doch  en  wiüix  niet  afstaen, 
In  wille  dine  bede  ontfaen, 
Die  dit  ane  mi  besochte. 
God  sende  mi  den  hemelscen  traen , 
50  Ende  moet  mine  zinne  dwaen; 

Want  Hi  mi  diere  cochte , 
Ende  iet  gerne  vulbrochte." 

„Martijn,  doe  die  werelt  began 
Man  te  verheffene  boven  man , 

55  Doe  sciet  mijn  vrouwe  ver  Ere 

Den  dorper  ende  wijsdem  den  dan, 
Ende  daer  trouwe  ende  doget  was  an, 

Dien  hiet  soe  sijn  here. 
Nu  maken  die  heren  een  gespan, 

60  Ende  geven  der  Eren  enen  ban, 

Ende  willen  niet  dat  soe  kere. 
Sech  mi,  wanen  tfenijn  ran, 
Toech  mi  redene  daer  van. 

Want  ic  gerne  lere, 
Wies  scout  dattet  were.'' 

„Jacop^  mi  dinct  overwaer^ 
Sint  dat  edelheit  hadde  vaer 

Te  pijnne  om  die  ere, 
Ende  soe  trac  den  scalken  naer, 
Die  raden  nu  hier,  nu  daer, 

Ende  niet  scelden  den  here, 
So  es  edelheit  worden  so  swaer, 
Dat  soe  te  clemmene  heeft  ommaer, 

Ende  daelt  in  lanc  so  mere. 
Dits  nu  al  der  werelt  claer 
Ende  ogesien  ende  openbaer: 

Dus  es  verbannen  ere 

Ende  wederstaen  ten  kere. 

Nu  merc  bi  der  sonnen  lecht, 
Dat  al  der  werelt  ogen  berecht 

Bi  sire  edelre  naturen: 
Alse  dat  swerc  daer  jegen  vecht 
Entie  nevel  met  sire  drecht, 

Sone  can  soe  tier  uren 
Niet  getogen  haer  scoenheit  echt; 
Aldus  verdonkert  die  scalke  cnecht 

Edele  creaturen, 
Alse  hi  hem  daer  ane  hecht 
Ende  hare  edelheit  verplecht, 

Dat  soe  laet  ge  duren 

Bi  hare  den  scalken  suren. 

Sint  scalke  droegen  overeen. 

Dat  neen  was  ja,  ende  ja  was  neen, 

Ende  hem  dat  wijsheit  dochte, 
Ende  edelheit  daer  omme  green, 
Wat  daer  wasdom  ute  sceen 

Wanen  dat  comen  mochte, 

So  es  edel  herte  worden  steen; 

Want  haer  ontfaermet  dinc  engeen 
loo  Dan  daer  men  geit  ute  cnochte. 

God  geve  hem  den  langen  ween^ 

Die  te  cnauwene  gaf  dit  been 
Den  edelen  gedochte^ 
Want  hire  moert  an  wrochte. 

105  Wat  sal  segel  ende  was, 

Ende  brieven,  die  gewagen  das 

Van  dat  lantsheren  geven? 
Hets  al  niet ,  hets  een  gedwas : 
Alse  lief  hat  mi  een  wilt  Sas 
iio  Oft  een  Vriese  bescreven. 

Trouwe  en  broescer  dan  een  glas; 
Die  hier  te  voren  so  sterc  was, 

Soe  es  tebroken  bleven. 
Ic  wane  noyt  dies  lantshere  genas, 
115  Die  scalke  te  sinen  rade  las, 

Hine  moeste  int  ende  sneven, 
Ende  sulc  es  slands  verdreven." 

,,Martijn,  du  berechts  mi  wel: 
Hierbi  sijn  die  heren  fel 
120  Ende  wandel  in  die  tale. 

In  weeter  wat  toe  segghen  el: 
Die  scalc  hout  boesheit  over  spel, 

Hi  pijnt  hoe  hi  doget  smale. 
Caym  sloech  den  edelen  Abel, 
125  Dus  soect  die  scalc  sijns  heren  vel, 

Hoe  hine  getrect  te  dale. 
God,  die  ons  noch  doemen  sel, 
Biddic  dat  hi  den  duvel 
In  den  joncsten  male 
130  Metten  scalke  betale. 


Mar  tij  n,  nu  berecht  mi  dies: 
Berecht  een  God,  die  niene  wies. 

Alle  creaturen^ 
Twi  heeft  die  quade  dan  den  kies, 
135  Entie  goede  valt  int  verlies? 

Wie  saelt  over  recht  curen? 
Mijn  sin  seget  mi,  alse  een  ries: 
Hi,  die  Adame  tlijf  inblies, 

Die  meester  der  naturen, 
140  Hevet  bevolen  (merc  ende  besies : 

Es  dese  dinc  waer,  so  gies) 

Der  blender  aventuren. 

Die  verkeert  telker  uren." 

„Jacop,  sech,  bestu  verdoert? 
145  A venture  es  maer  een  woert 

Van  geveinsder  spraken. 
Brincstu  ongelove  voert? 
God  siet  alle  dinc  ende  hoert : 
Wiltu  den  duvel  maken? 
150  Wie  hevet  dijn  herte  dus  becoert, 

Dattu  helts  aent  lager  boert? 

Die  papen  sullent  smaken. 
So  wertstu  verbrant  of  versmoert; 
In  gave  om  dine  ziele  niet  een  oert. 
155  Men  mach  met  sulken  saken 

Gode  niet  genaken. 

God  en  was  nie  moede  no  mat; 

Int  wout  en  es  no  loef,  no  blat 
Buten  sire  hoede. 
160  Al  dat  es  in  elke  stat. 

Dat  behoet  hi  ende  besat 
Met  godliker  goede. 

Al  gehinget  hi  dan  dat. 

Dat  die  quade  gewinnet  scat, 
165  Ende  menne  heet  den  vroeden, 

So  hi  hogere  sit  upt  rat, 

So  hoger  val,  so  meerre  plat 

In  der  helscer  gloede^ 
Onder  der  du  vele  roede. 

Die  rechtste  wech  ter  hellen  waert 
Entie  alre  cortste  vaert 

Dats  geluc  in  sonden. 
Alsmen  geen  mesdoen  en  spaert^ 
Ende  men  emmer  vort  verswaert 

Die  ziele  gebonden^ 
Ende  dan  gesciet  alsmen  begaert^ 
Ende  menne  roect  wiere  mesbaert^ 

Nu  noch  te  genen  stonden, 
So  coemt  die  doet,  diet  al  vertaert, 
Onversien,  want  hets  haer  aert, 

Panden  van  den  ponden, 

Die  niemen  en  can  gegronden." 

„Martijn,  du  heves  mi  bekeert 
Ende  gewijst  ende  geleert 

Van  dies  ic  niet  en  wiste. 
Al  sie  ic  meer  den  quaden  geëert, 
Mijn  herte  en  werdes  niet  verseert 

Noch  in  genen  twiste. 
Al  hevet  hi  meer  dan  hi  verteert, 
Ende  hi  wint  dat  hi  begeert 

Met  scalcheit  ende  met  liste, 
Ginder  wert  hi  gedestruweert 
Ende  gebonden  ende  gemeert; 

Sine  kindere  gaen  te  quiste 

Gelijc  enen  miste. 

Martij  n,  en  waerstu  niet  so  wreet, 
Ene  dinc,  die  ic  niet  en  weet, 

Soudic  di  gerne  vragen: 
Twi  sijn  die  sonden  Gode  so  leet. 
Dat  hi  den  sondare  es  so  heet 

In  wraken  ende  in  plagen? 

Want  geen  sondare  langer  steet 
In  sonden  dan  sijn  lijf  es  breet, 
Twi  torment  hine  met  slagen 
205  Ewelike,  sonder  versceet? 

Dit  en  scijnt  te  pointe  niet  geleet 
Tordeel^  dorstics  gewagen, 
Al  en  weten  wijs  wien  clagen/' 

„Jacop,  God,  die  herten  kent, 
210  Sent  den  sondare  recht  torment 

Na  der  herten  gedochte. 
Omme  dat  hi  wilde,  alse  een  rent, 
Altoes  leven  en  de  ongeënt, 
Updat  wesen  mochte , 
215  So  es  hi  ter  hellen  gesent, 

Daer  hi  ewelike  es  gescent. 

Want  sijn  wille  dat  wrochte. 
Besich  dine  herte  al  omtrent : 
Dincti  dese  redene  blent, 
220  Die  ic  hier  toebrochte? 

Neent,  diet  wel  besochte!" 

„Martijn,  du  seges  wel  ende  waer, 
Ende  dine  redene  die  es  claer 

Ende  licht  te  verstane. 
225  Al  gepeins  es  openbaer 

Voer  hem,  die  tellet  alle  haer 

Ende  wat  die  hemel  heeft  ane; 
Ja,  lovere,  gras,  dach  ende  jaer, 
Dropele,  sant  es  hem  niet  swaer 
230  In  telne  te  bevane. 

Hi  hevet  ypocricie  ommaer, 
Ende  leget  hem  met  wraken  naer , 

Die  in  hare  bane 

Plegen  omme  te  gane. 

Soete  Martijn,  men  leset  dat: 
Al  gavic  wech  lijf  ende  scat, 

Ende  dogede  grote  coude  ^ 
Ware  ic  in  hoeftsonden  mat^ 
Het  en  diedde  mi  niet  een  blat  : 
240  Die  nuwe  wet  spreect  ende  doude. 

Die  ons  dus  nauwe  maken  den  pat 
Te  hemele  waert  ende  so  glat^ 

Ic  wilde ,  God  selve  woude , 
Dat  si  portiers  waren  gesat 
245  Ter  hellen :  si  souden  tgat 

So  hoeden  met  gewonde , 

Datter  cume  iemen  in  soude." 

„Jacop,  menich  proeft  ende  coert 
Der  heleger  scrifturen  woert^ 
250  Ende  waentse  wel  gegronden. 

So  clapt  hijt  leken  lieden  voert, 
Die  gerne  niewe  dinge  hoert , 

Wat  hi  hevet  vonden. 
Selve  verstaet  hijs  niet  een  oert: 
255  Dits  meerre  misdaet  dan  moert, 

Datsi  Gods  woert  dus  wonden. 
Hier  naeyen  sijt,  hier  eest  gescoert, 
Hier  breect  een  nagel,  hier  een  boert. 
Wapene  van  den  honden, 
260  Nu  ende  tallen  stonden ! 

W^anen  si  die  wort  gegronden  saen, 
Daer  die  wortele  ave  staen 

Geplant  in  hemelrike? 
Vele  si  jagen  ende  clene  si  vaen^ 
265  So  willen  si  te  samen  slaen 

Gelike  ende  ongelike. 
Dies  latic  mijn  vragen  staen; 
Want  het  dinct  mi  bet  gedaen 

Dat  ic  hier  af  wike, 
270  Dan  ic  viele  in  dommen  waen. 

Nutter  eist  dat  vliet  die  naen^ 

Dan  hi  te  campe  strike 
Jegen  den  kempe  eerlike. 

Of  God  ten  joncsten  dage  sal 
275  Gepeins  ende  wort  berechten  al, 

Daer  wi  in  oint  mesdaden, 
Soudi,  alse  eenen  onwerden  bal, 
Weldaet  werpen  int  helsce  dal, 
So  ware  hi  sonder  genaden. 
280  Neen  hi!  en  es  niet  so  smal 

Van  weldaden  al  dat  getal, 

Hen  wert  van  grade  te  graden 
Van  Gode  gedanct,  die  niene  hal 
Wat  men  wel  dede  ofte  stal: 
285  Gerechtichede  soude  scaden. 

En  hoerde  God  niet  die  baden. 

Dat  seget  die  gelove  mijn: 
God  moet  in  hem  selven  sijn, 

Hine  mach  el  nieweren  wesen. 
290  Hi  es  gerech ticheden  fijn 

Ende  genadicheden ,  dats  aenscijn 

Hets  al  één  van  desen. 
Die  van  den  watre  maecte  wijn, 
Hi  es  sijns  selves,  niet  eygijn, 
295  Wat  so  die  doren  lesen. 

Jacop,  hout  die  gelove  dijn; 
Hets  menich  onbesceden  swijn 

Te  priesterscap  geresen. 

Die  niet  en  mach  genesen." 

300  „Martijn,  dijn  gelove  es  goet, 

Ic  bem  dies  seker  ende  vroet: 
Weldaet  waert  niet  vergeten. 
Laet  hem  begaen,  diet  gelden  moet^ 
Ende  diet  al  bi  redene  doet: 

305  Nemmeer  en  willies  weten. 

Hi  es  diet  al  maect  ende  hoet; 

Alse  die  hinne  haer  kiekine  broet, 
Heeft  hijt  al  beseten. 

Hi  gevet  ons  ziele  ^  vleesc  ende  bloet; 

Hi  hoet  ons  voer  die  helsce  gloet^ 
Dat  wi  niet  werden  tesleten 
Ten  joncsten  noch  verbeten. 

Martijn,  die  menige  parlement 
Ende  seget:  die  minne  es  blent; 

Oec  eist  een  woert  gemene. 
Omme  dat  ic  bem  een  onwijs  rent^ 
So  mac  mi  dese  dinc  bekent; 

Want  en  es  niet  clene. 
Es  dat  waer,  so  es  minne  torment, 
Entie  hare  volget  es  gescent 

Ende  onteert  alrene. 
Nu  seget  elc  wise  al  omtrent, 
Dat  minne,  dat  soete  instrument, 

Gode  van  Nazarene 

Brochte  in  desen  wene." 

„Jacop,  dijn  vragen  es  swaer; 
Doch  proeftmen  bi  redene  claer 

Drierhande  minne. 
Deerste  es  caritate,  dats  waer, 
Die  es  sonder  pine  ende  vaer, 

Ende  daer  woent  God  inne. 
Dander  trect  die  werelt  naer; 
Om  ere,  om  goet  staet  al  haer  gaer: 

Dits  ene  bastaerdinne. 
Die  derde  eescht  die  bloyende  jaer, 
Alse  bi  naturen  elc  kiest  sijn  paer: 

Al  noch  sijn  si  dinne, 

Die  deser  volgen  bi  sinne. 

Deerste  minne  es  so  groet. 
Dat  al,  dat  God  ie  geboet. 

Vulprijsde  niet  haer  werde. 
Jane  trac  soe  themelsce  broet 
Hier  neder  in  der  maget  scoet^ 

Onder  der  Joden  swerde? 
345  Minne  es  God,  dat  merct  al  bloet: 

Wie  mochte  els  bringen  in  der  noet 

Hem  diet  al  ververde, 
Dan  hi  hem  selven  daer  in  besloet, 
Ende  dor  ons  sijn  bloet  roet 
350  Storte  hier.up  derde, 

Ende  in  minnen  hem  openberde. 

Wien  dat  selke  minne  es  cont 
Alse  caritate ,  hi  es  gesont : 

Men  machene  niet  verblenden. 
355  Al  lage  hi  in  der  hellen  gront, 

Ware  hi  daer  mede  gewont, 

Hine  ware  niet  in  ellenden. 
Maer  God  en  wille  den  riken  vont 
Genen  sondare,  genen  hont, 
360  Nemmermere  toesenden. 

Die  edele  have,  dat  diere  pont, 
Smaect  allene  der  vriende  mont : 

Men  mach  haer  lijf  doen  enden, 

Maer  niet  die  sele  scenden. 

365  Dander  minne  es  onbehoet. 

Want  soe  staet  om  terdsce  goet 

Ofte  om  der  werelt  ere. 
Dits  die  minne,  die  dicke  doet 
Ridderscap  wesen  verwoet 

370  Enten  woekenere. 

Want  die  ridder  niene  geroet, 
Hine  verslijt  vleesc  ende  bloet, 

Updat  sijn  prijs  mere. 
Dander,  al  ware  al  geit  de  vloet 

Ende  hem  vloyede  in  sinen  moet, 
Hem  soude  noch  also  sere 
Dorsten  alst  dede  ere. 

Dese  minne  heeft  ondersceet 
Van  hem  die  om  die  ere  steet, 

Entie  pijnt  om  den  scatte. 
Wiltu  ere  hebben,  wes  gereet 
Te  latene  dat  Go  de  es  leet; 

Pijndi  omme  datte 
Dat  hem  lief  es  ende  hi  di  heet; 
Wes  vromech,  omme  die  doget  sweet, 

Dat  men  di  niene  matte 
Onder  der  ydelre  gloriën  cleet, 
Daer  menestraudie  mede  ommegeet; 

Want  hare  tonge  platte 

Smelten  alse  sneeclatte. 

Ere  te  minne  dats  ene  dinc, 
Daer  noyt  herte  mede  ommeginc, 

Sone  was  van  reinen  aerde. 
Bestu  out  of  jongelinc , 
Doe  wel  altoes  ende  bedwinc 

Dijnre  herten  hovaerde. 
Prijs,  die  in  lodders  tonge  hinc, 
En  was  noyt  wert  ere  ogen  winc 

Onder  die  goede  waerde. 
Onwerden  lof  vlie  ende  ontsprinc, 
Die  menigen  vaet  ende  wilen  vinc. 

Die  dat  wort  begaerde, 

Ende  dat  weldoen  spaerde. 

Goet  te  hebbene  ende  scat, 
Ende  tamelike  te  nuttene  dat, 

Dats  een  salich  leven. 
Maer  goets  minne  maect  een  gat, 

Dat  nemmermeer  mach  werden  sat, 

Al  wilde  ment  hem  al  geven. 
Minne  van  goede  es  gehat 
Vor  Gode  in  die  hoge  stat^ 

Daer  die  ingele  beven. 
Dese  scuwet  der  eren  pat, 
Want  soe  moet  int  helsce  vat; 
Salomoen  hevet  bescreven: 
Ennes  niet  aergers  bleven. 

Die  derde  minne  eeschet  die  tijt, 
Alse  bi  naturen  elc  ontbijt 

Die  bloyende  jare. 
Dat  es  tedelste  delijt, 
Alse  hare  scamelheit  besnijt, 

Ende  men  trouwe  hevet  mare, 
Die  men  vint  ter  werelt  wijt; 
Want  soe  talre  stont  verblijt, 

Rechts  oft  al  hare  ware. 
Haer  hope  nemmermeer  teglijt : 
Die  aldus  sijn  lijf  verslijt 

Maect  sine  sinne  clare : 

Hi  nes  geen  futselare. 

Minne  es,  als  men  bescreven  vint. 
Gracht  die  twee  herten  tsamen  bint 

In  een  reene  wanen. 
Dattie  minne  hetet  blint. 
Doet  dat  menich  es  so  kint, 

Dat  hi  hem  laet  verspanen. 
Sine  connen  minnen  niet  een  twint, 
Die  wandel  sijn  alse  die  wint: 

Si  rollen  buter  banen. 
Ic  waen  mer  also  vele  vint 
Minres  in  trouwen  gehint, 

Alsmen  doet  swarter  swanen  : 

Dus  laet  haer  minne  afplanen.'* 

„Martijn^  ic  bem  des  wel  berecht; 
Het  seget  al^  eist  here,  eist  knecht, 

Vrouwen  ende  joncfrouwen , 
In  sange  ende  in  rime  slecht , 
Dat  si  met  minnen  sijn  verplecht , 

Ende  men  cans  niet  gescouwen. 
Mi  dinke  dat  al  die  werelt  vecht 
Jegen  der  reinre  minnen  lecht, 

Ende  volgen  ontrouwen. 
Menich  seget  nu  ende  echt  : 
„Mijn  sin  es  so  ane  u  gehecht 

Dat  ic  wane  bedouwen." 

Achter  maecsi  die  mouwen. 

„Jacop,  du  hebs  mi  oyt  gevraecht^ 
Ende  ic  andwort  ende  verdraecht , 

Nu  willic,  Martijn,  vragen. 
Waenstu  dat  mi  wel  behaecht, 
Dattu  mi  dus  heves  gejaecht? 

Neent!  wistics  wien  clagen." 
„Martijn,  vrient,  wat  holpt  geclaecht? 
Vrach  dattu  wils,  ende  ic  gewaecht: 

Ic  wilt  al  verdragen. 
God  helpe  mi,  want  hi  vermaecht, 
Dat  mijn  sin  so  werde  gevaecht, 

Dats  di  moete  behagen : 

Ic  wille  dandworde  wagen." 

Lieve  Jacop,  so  berecht  mi, 
Of  dat  volc  al  comen  si 

Van  den  eersten  Adame, 
Twi  es  deen  edel,  dander  vri. 
Die  derde  eygijn  man  daer  bi? 

Wanen  quam  dese  name? 
Twi  segemen  ten  dorpre :  ,,Fi ! 
Ganc  wech.  God  onnere  di! 

Du  best  der  werelt  scame!'' 
Die  edele  hevet  al  tgecri: 
Men  seget:  „Willecome  gi!" 

Dits  dies  ic  mi  vergrame^ 

Wantet  dinct  mi  ontame." 

„Martijn^  den  menigen  es  bedect 
Die  dinc  daer  dijn  sin  up  mect^ 

Ende  du  vrages  wel  verre. 
Want  hevet  een  persemier  gebleet 
Enten  lieden  thare  ontpect^ 

So  wille  hi,  sonder  merre^ 
Onder  die  edele  sijn  getrect; 
Al  ware  hi  dusentvout  bevlect, 

Tgelt  claerten  van  den  terre. 
Dits  die  dinc  die  liede  wect^ 
Ende  menich  sin  te  winne  trect  , 

Ende  maecter  Gode  om  erre 

Entie  .siele  in  werre. 

Nu  waent  sulc^  dat  tfolc  eygijn 
Comen  es  van  den  quaden  Caijn^ 

Die  vermorde  Abelle^ 
Ende  dien  God  verdoemt  hiet  sijn. 
Dit  en  es  niet  waer^  Martijn^ 

Bi  redenen  die  ic  telle; 
Want  al  dat  geslachte  sijn, 
Bescrijft  ons  die  bibele  fijn, 

Verdranc  dilovie  felle. 
Maer  tvalsc  dorperlij c  venijn 
Dat  Cayn  droech,  dats  noch  aenscijn 

An  menegen,  die  ic  spelle 

Van  herten  sijn  geselle. 

Sulc  waent  dat  van  den  quaden  Cam, 
Dien  Noë  sijn  vader  was  gram, 

510  Want  hine  niet  en  decte, 

Eygendoem  van  hem  quam^ 
Want  hem  svader  vloec  mesquam : 

Hi  doelde  diere  up  mecte. 
Al  vintmen  dattie  goede  ram 
515  Dicke  wint  dongave  lam: 

Dits  der  rudarise  secte. 
Van  den  edelen  Abraham 
Quam  eygijn  volc^  alsict  vernam^ 
Die  oyt  ter  eren  trecte 
520  Ende  hem  nie  bevlecte. 

Martijn^  die  Duutsce  loy  vertelt^ 
Dat  van  onrechter  gewelt 

Eygendoem  es  comen. 
Alse  een  prince  wan  wijch  upt  velt, 
525  Tfolc^  datmen  te  Hve  helt, 

Dat  hiet  hi  verdomen 
Ende  vercopen  omme  geit: 
Dits  tfolc  datmen  noch  eygijn  scelt 

Ende  men  scalc  hoert  nomen. 
530  Nature  gaet  haren  rechten  telt^ 

Maer  avonture  wast  ende  swelt , 

Menegen  te  vromen, 

Ende  tonneren  hem  somen. 

God  gedoget  om  onse  mesdaet, 
535  Dat  een  geslachte  nedergaet 

Ende  een  ander  riset. 
Wie  mach  weten  sinen  raet? 
Hi  kent  wiene  mint  of  haet, 

Die  al  die  werelt  spiset. 
540  Die  meest  tsinen  dienste  staet^ 

Men  siet  dat  sijn  oyr  ende  sijn  saet 

Meest  in  die  ere  geriset. 
Maer  alst  volc  wert  so  quaet, 

Dat  die  wet  Gods  versmaet^ 
545  Werdet  te  valle  gewiset 

Ende  van  niemene  gepriset. 

Mine  roect  wiene  droech  of  wan^ 
Daer  trouwe  ende  doget  es  an^ 

Ende  reine  es  van  seden^ 
550  Uut  wat  lande  dat  hi  ran^ 

Dats  dien  ic  der  namen  an 

Van  rechter  edelheden. 
Al  vercocht  men  selken  man, 
Hens  niemen  diene  geroven  can 
555  Siere  dogedachticheden. 

Mi  dinke  dat  edelheit  began 
Uter  reinre  herten  dan , 

Met  dogeden  besneden, 

Ende  begint  noch  heden. 

560  Martijn,  oftu  clemmen  wout 

Ter  edelheit,  drie  pointe  hout, 

Die  ic  di  sal  leren: 
Wes  nerachtich,  minne  niet  dat  gout, 
Wes  erachtich  menichfout : 
565  Dese  hout  niet  voer  sceren. 

Wes  warachtich  ende  stout  : 
Dese  drie  poente  vaste  hout, 

So  bestu  vul  eren. 
Hennes  niemen,  jonc  no  out, 
570  Dien  du  scalc  dan  dinken  sout, 

Sonder  die  weldaet  deren, 
Ende  doget  tondogeden  keren." 

„Waerheit,  Jacop,  ic  hebbe  verstaen 
Uut  dinen  monde  redene  gaen 
575  Vul  rechter  waerheden. 

Al  spreect  in  sinen  boeke  Alaen, 

Dat  edelheit  qiiam  sonder  waen 

Van  ouder  rijcheden^ 
Die  edelheit  machmen  afdwaen : 
Wertmen  aerm,  so  eest  gedaen^ 

Men  valt  in  doude  steden. 
Maer  reine  edelheit  es  een  traen , 
Die  dorper  herte  nie  conste  ontfaen 

Die  gevet ^  dor  smenscen  beden, 

God  in  sire  miltheden. 

Jacop,  ic  hore  an  dine  woert, 
Dat  alle  menscelike  geboert 

Van  Adame  begonde  : 
Hoe  es  die  maechscap  so  testoert , 
Dat  deen  den  andren  vermoert? 

Dits  jamer  ende  sonde. 
Nijt  es  weder  ende  voert 
Meester  int  lant  ende  in  die  poert; 

Tfolc  es  worden  honde. 
Te  vragene  ben  ic  becoert; 
Sech  mi,  alse  diet  gerne  hoert 

Ende  diet  gerne  ondervonde, 

Van  beginne  te  gronde." 

„Martijn,  hovaerde  ende  nijt 
Entie  alre  eerste  strijt 

Begonste  in  hemelrike, 
Alse  Lucifer,  te  sire  ontijt, 
In  den  hemelscen  delijt 

Wilde  sijn  Gods  gelike. 
Daer  viel  hi  in  den  helscqji  bijt, 
Daer  hi  nemmermeer  en  slijt, 

Maer  blivet  ewelike. 
Nu  sent  hi  dor  die  werelt  wijt 
Sijn  venijn  ende  sinen  vlijt, 

Ende  wille  dattet  bHke, 

Alst  doet  jamerlike. 

Twee  worde  in  die  werelt  sijn^ 
Dats  allene  mijn  ende  dijn, 

Mochtmen  die  verdriven, 
Pays  ende  vrede  bleve  fijn, 
Het  ware  al  vri,  niemen  eygijn, 

Manne  metten  wiven. 
Het  waer  gemene  tarwe  ende  wijn; 
Over  see  noch  upten  Rijn 

Soudemen  niemen  ontliven. 
Nu  benemet  dat  venijn 
Van  giericheden  dit,  Martijn, 

Ende  doet  al  achterbliven , 

Ende  ander  loy  bescriven. 

God,  diet  al  bi  redene  doet. 
Gaf  dit  wandel  aertsce  goet 

Der  menscheit  gemene, 
Dattere  mede  ware  gevoet, 
Ende  gecleet  ende  gescoet, 

Ende  leven  soude  rene. 
Nu  es  giericheit  so  verwoet, 
Dat  elc  settet  sinen  moet 

Om  al  te  hebbene  allene. 
Hieromme  stortmen  menscen  bloet, 
Hieromme  stichtmen  metter  spoet 

Borge  ende  hoge  stene, 

Menegen  te  wene." 

„Jacop,  ic  hebbe  wel  verstaen. 
Dat  al  waer  es,  sonder  waen, 

Dattu  hier  heves  ontbonden. 
Goets  es  genoech,  lietment  gaen 
Int  gemene,  ende  hem  ontfaen 

Die  arem  worden  vonden. 
Dus  viele  alle  orloge  saen. 
Dus  mochtmen  die  siele  dwaen 

Ende  claren  van  den  sonden. 

Miltheit  heeft  hare  macht  gedaen, 
Vrecheit  leert  die  werelt  vlaen  : 
Dit  proeven  ende  orconden 
Die  minres  van  den  ponden. 

Jacop^  ene  dinc  mac  mi  cont: 
Alse  die  mensce  es  gewont 

Van  gerechter  minne  ^ 
Doet  der  ogen  wandel  vont^ 
Of  comet  uter  herten  gront 

Dit  evel  te  beginne? 
Ic  liet  mi  costen  wel  een  pont, 
Ende  ics  vroet  ware  teser  stont; 

Mac  mi  dies  in  inne. 
Mine  redene  bHvet  ongesont, 
Mine  bescede  dit  dijn  mont : 

Hennes  wijsheit  niet  dinne, 

Naer  dat  ic  redene  kinne." 

„Martijn,  du  best  een  vreemt  druut, 
Du  spreecs  recht  alse  een  Vriese  ruut 

Die  noch  noyt  en  minde. 
Alrehande  edele  fruut 
Comt  van  minnen  uut  ende  uut, 

Die  noyt  dorper  en  kinde. 
Die  stille  mint  ofte  overluut, 
Hem  can  gehelpen  el  geen  cruut 

Dan  hem  tevel  toesinde : 
Der  herten  enter  ogen  virtuut 
Willic  dat  hier  mede  si  beduut. 

Proef  of  ic  dit  ontbinde, 

Entie  redene  bevinde. 

Een  swaer  orloge  ende  een  groet  strijt, 
Ende  daertoe  een  ewelijc  nijt 
Es  tusscen  herte  ende  ogen. 
Therte  den  oge  verwijt: 

„Du  best^  die  mijns  niene  vermijt, 

Bi  di  bem  ic  bedrogen. 
Du  best  emmer  open  wijt 
Eiker  sonden,  die  voer  di  lijt; 

Du  best  vrient ,  dits  gelogen ! 
Sluut  dine  dore  teneger  tijt , 
Daer  so  menich  dief  doer  tijt. 

Bi  di  bem  ic  doervlogen: 

Dies  clagic  den  hogen. 

Wapene,  vriendelijc  viant, 
Dor  dl  dogic  menigen  brant 

Ende  menige  coude. 
Wapene,  datti  nature  oyt  vant! 
Waer  di  verboden  huus  ende  lant 

Ende  des  menscen  houde, 
Sone  bonde  mi  geen  bant; 
Lichter  ware  dan  een  sant 

Algader  mine  scoude. 
Men  stake  bet  uut  metter  hant 
Ende  versmorde  alsulken  pant 

Onder  donreine  moude, 

Waert  dat  nature  woude." 

Therte  sweech,  ende  toge  sprac: 
„Mi  dinct  dat  u  sins  gebrac, 

Vrouwe  coninginne ! 
Dat  gi  mi  tyet  u  ongemac; 
Want  noit  van  mi  tuwaert  lac 

Een  stof,  al  quaemt  mi  inne. 
Alse  men  mi  somwile  utestac, 
Wat  dochte  daerna  smenscen  sac? 

Sijn  welvaren  was  dinne. 
Sonder  noet  maecti  gecrac 
Ende  werpt  up  mi  uwen  hac, 

Dat  ic  u  vrouwe  kinne 

Ende  mine  godinne. 

Merket^  vrouwe^  ende  besiet, 
Dat  gi  over  mi  gebiet, 

Alse  over  alle  uwe  lede. 
Menne  conde  u  gescaden  niet^ 
Waert  so  dat  gi  van  u  sciet 

Alle,  dorperhede. 
Maer  alse  gi  bi  mi  bespiet 
Dinge  die  gi  ane  u  tyet, 

Volgedijs  gerne  mede. 
Gi  sijt  recht  alse  tcranke  riet^ 
Dat  metten  winde  volget  ende  vliet 

U  ongestadichede 

Maect  u  den  onvrede." 

Dit  orloge  hevet  gevelt, 

Alse  men  hare  den  twist  vertelt, 

Vrouwe  Redene  bi  bescede. 
Bedegader  sise  scelt^ 
Eiken  deelt  si  daer  sijn  geit, 

Niet  gelike  bede. 
Baersculdich  si  die  herte  spelt, 
Alse  diese  over  voget  helt 

Ende  vrouwe,  bi  haren  ede. 
Maer  des  gevalles  gewelt, 
Dat  bi  siene  therte  dwelt, 

Tyet  soe  des  ogen  gelede : 

Dus  delet  soe  die  veede. 

Martijn,  hierbi  mogestu  sien, 
Weder  die  ogen  therte  tien, 

So  therte  die  ogen. 
Alse  therte  wille  vlien. 
Om  niet  dan  die  ogen  spien: 

Daer  nes  geen  gedogen. 
Maer  hets  emmer  der  herten  plien, 
Alst  dor  dogen  siet  desen  of  dien, 

Daert  hem  toe  wille  bogen, 

50  moet  al  sijn  wille  gescien : 
Toge  moet  lien  ende  gien, 

Daer  dore  quam  gevlogen 
Minne  int  vertogen." 

,Jacop^  dine  redene  es  claer, 
Al  dinct  soe  den  genen  swaer 

Die  lettel  gevroeden. 
Ic  weet  dat  wel^  over  waer, 
Die  siele  ware  al  sonder  vaer 

Ende  in  sekerre  hoeden^ 
Wilde  die  herte  maken  ommaer 
Dat  hare  die  ogen  senden  naer; 

Niemen  dorstem  vermoeden^ 
Dat  hi  beven  soude  daer^ 
Daer  God  sal  doemen  openbaer 

Ende  wisen  ten  gloeden 

Die  hier  ten  sonden  spoeden. 

Berecht  mi^  Jacop^  oftu  wout: 
Weder  es  sekerst  int  behout 

Rijcheit^  so  aermoede. 
Eest  leec^  clerc^  jonc  of  out, 
Het  dinct  mi  wesen  gadergout: 

Al  staet  naer  den  goede. 
Aermoede  prijstmen  menichfout, 
Men  seghet:  soe  es  seker  ende  bout, 

Vor  rovers  sonder  hoede; 
Doch  minnen  si  voer  dwater  smout, 

51  scuwen  honger  ende  cout. 
Eist  als  ic  mi  bevroede, 
So  dolen  dese  vroede." 

„Martijn,  ic  mete  di  vol  dat  vat. 
Upten  stoel,  daer  Moyses  sat, 

Daer  sitten  die  geleerde. 
Wat  si  di  heten  doe  al  dat, 


415 


785  Si  wisen  di  den  rechten  pat: 

Wel  hem,  diere  hem  an  keerde! 
Maer  in  weldoene  sijn  si  lat, 
Si  heten  vasten,  si  sijn  sat: 
En  volge  niet  sulken  heerde. 
790  Sine  minnen  niet  voer  den  scat, 

Haer  hant  es  altoes  sonder  gat ; 
Noit  volc  was  boven  der  eerde, 
Dat  meer  goets  begeerde. 

Die  meerre  menege  es  dusdaen , 
795  Doch  so  vintmer,  sonder  waen , 

Al  sijn  si  selsiene. 
Die  den  aertscen  goede  ontgaen, 
Ende  die  aermoede  anevaen 
Bi  heiegen  engiene. 
800  Si  laten  hem  blouwen  ende  slaen, 

Tormenteren  ende  vaen, 

Omme  die  helle  tontfliene. 
Hierin  waert  sekerst  vulstaen; 
Want  die  hem  in  dit  doepsel  dwaen 
805  Sijn  seker  Gode  te  siene, 

Ende  hem  niet  te  messciene. 

Die  Gods  sone  toget  ons  dat, 
Die  evengeweldich  sit  ende  sat 

Den  Vader  in  sijn  rike; 
810  Hi  beette  in  dese  aerme  stat 

In  der  reinre  mageden  vat 

Harde  omoedelike, 
Daer  hi  cume  soges  wart  sat, 
Ende  gedogede  menigen  gadsat 
815  Van  sinen  ongelike  : 

Dat  aermoede  es  die  pat, 

Die  dor  den  hemel  maect  een  gat, 

Ende  soe  niene  beswike 

Die  hare  met  trouwen  wike. 

Waenstu^  Martijn^  weeldich,  vet, 
Ende  gecleet  nu  wel,  nu  bet, 

Varen  int  lange  leven, 
Ende  Jhesus,  naect,  int  bloet  besmet, 
Ende  sine  rechter  side  gesplet, 

Ant  hout  was  verheven? 
Of  dat  hovet  van  onser  wet 
Met  scarpen  dornen  was  beset, 

Alst  noch  es  bescreven, 
Wiltu  wesen  een  sijn  let, 
Magerlike  drinc  ende  et, 

Lere  weelde  begeven, 

Oftu  moets  sware  sneven. 

Niet  en  seggic  dat  rijcheit  sent 
Die  siele  in  den  torment, 

Updat  ment  nutte  met  rechte; 
Maer  sekerst  es  vlien  tserpent 
Dan  wandelen  daer  omtrent. 

Dat  di  niet  bevlechte. 
Want  rijcheit  maect  den  mensce  so  blent, 
Dat  hi  Gode  niene  kent: 

Dus  sceetmen  van  den  lechte, 
Ende  wert  van  levene  een  rent; 
Daer  valtmen  in  den  helscen  scent. 

Dus  bringet  in  die  echte 

Die  duvel  sine  knechte." 

„Jacop,  du  spreecs  wel  ende  waer; 
Maer  die  wech  es  nauwe  ende  swaer 

Ende  sere  ongetreden. 
Met  aermoeden  te  clemmene  daer, 
Daer  men  levet  sonder  vaer 

In  eweliker  vreden." 
„Martijn,  so  tree  den  aermen  naer, 
Deele  hem  stille  ende  openbaer 

Van  dire  weeldicheden. 

855  Eere  der  kerken  enten  outaer: 

Het  wert  ten  joncsten  dage  claer, 
Daer  di  God  sal  besteden 
Met  sinen  lieven  leden. 

Die  wech  es  nauwe  ende  hoech, 
860  Daer  Jhesus  bi  te  hemele  vloech, 

Dats  passie  ende  aermoede. 
Oftu  meer  hebs  dan  di  doech, 
Om  die  Gods  hulpe  poech^ 
Deele  van  dinen  goede. 
865  Dine  fiere  herte  boech 

Ten  armen  menscen^  ende  toech 

Ontfaermicheit  van  moede. 
God  selve,  die  noyt  en  loech, 
Enten  milden  niene  bedroech^ 
870  Sette  di  in  sire  hoede 

Buten  der  duvele  roede." 

„Jacop^  die  werelt  maect  gescal 
Ende  tyet  den  vrouwen  al, 
Dat  wi  in  sonden  sneven. 
875  Want  Yeve  viel  den  eersten  val, 

Daer  wi  omme  int  aertsce  dal 

Noch  alle  sijn  verdreven, 
So  seggen  si,  groet  ende  smal. 
Dat  soe  Adame  therte  stal, 
880  Die  hem  hare  liet  vergeven. 

Sech  mi,  wien  men  tyen  sal 
Dit  verlies  sonder  getal, 

Daer  wi  omme  moeten  beven, 
Alse  enden  sal  dit  leven." 

885  „Martijn,  hine  es  niet  harde  vroet, 

Die  mi  tyet  dat  hi  mesdoet, 

Kent  hi  vrome  of  scade. 
Ic  sie  die  see,  ic  sie  die  vloet, 
P.  I.  27 

Ic  settere  willens  in  den  voet 
890  Bi  enen  dommen  rade. 

Wien  magics  dragen  evelmoet, 
Of  mi  die  stroem  metter  spoet 

Draget  int  ongewade? 
Of  ic  quaet  kenne  ende  goet, 
895  Ende  ic  mi  willens  veinse  verwoet^ 

Men  salt  clagen  spade, 
Dat  ic  mi  verlade. 

Sulc  tyet  der  vrouwen  upsien, 
Dat  si  hem  dat  herte  ontien, 
900  Alse  die  steen  die  naelde. 

Hi  dinct  mi  mesdoen  in  dien, 
Wilde  hi  der  waerheit  gien, 

Dat  hi  daertoe  taelde. 
Wat  mogens  vrouwen,  dat  manne  plien 
905  So  nauwe  om  haer  scoenheit  plien? 

Wies  diese  daertoe  haelde? 
Wilde  die  clagere  te  tide  vlien, 
Sone  mochtem  niet  messcien, 
Ende  hi  den  sin  verstaelde, 
910  Eer  hem  therte  daelde. 

Vrouwen  sijn  bi  naturen  goet: 
Si  slachten  den  wine  enter  gloet, 

Die  de  werelt  verbliden. 
Die  des  wijns  te  vele  indoet, 
915  Ente  na  den  viere  set  den  voet, 

Hine  cans  niet  geliden. 
Waren  die  manne  also  behoet. 
Dat  si  ogen,  sin  ende  moet 

Wel  consten  besniden, 
920  So  ware  vrouwen  minne  spoet: 

Nu  werden  si  van  minnen  verwoet. 

Diere  dompelike  toe  tiden. 

Dit  doet  vrouwen  beniden. 

Datmen  lettel  ghetrouwe  kint 
925  Vrouwen^  en  clagic  niet  een  tvvint^ 

Bi  eere  maniere: 
Want  so  wat  men  vele  vint 
Wort  onwert  ende  ongemint, 
Ende  men  copet  ondiere. 
930  Manne  sijn  loser  dan  die  wint, 

Haer  scone  clagen  vrouwen  verblint, 

Want  si  sijn  goedertiere. 
Groter  sonden  hi  hem  bewint, 
Die  valsce  worde  vrouwen  toesint! 
935  God  die  moetene  sciere 

Senden  ten  helscen  viere ! 

Wat  mochte  ver  Yeve,  dat  Adam 
Dor  haren  wille  den  appel  nam, 

Dat  wi  noch  besterven? 
940  Ic  waenre  ons  vordeel  ave  quam; 

Want  hier  omme  themelsce  Lam 

Wart  mensce  tonser  bederven. 
Hi  versoende  den  Vader  gram, 
Hi  wijsde  ons  den  wech  enten  dam 
945  Toter  hoger  erven. 

Selsienre  dinc  noyt  man  vernam, 
Dan  die  maget  Gode  maecte  so  tam. 

Dat  hi  ene  werven 

Dor  ons  wilde  sterven. 

950  Wat  maken  quaetsprekers  gescal? 

Vrouwen  dadent  weina  al 

Dat  oyt  wonder  gesciede. 
Al  dat  es  ende  wesen  sal 
Ende  dat  oyt  was  sonder  getal, 
955  Ingele  ende  liede, 

Benedide,  groet  ende  smal, 
Maria,  die  genas  den  val 
Van  mensceliken  diede. 

27* 

Soe  es  die  rovede  ende  stal 

Die  sielen  int  helsce  dal, 
Dies  Lucifer  begiede 
Dat  waer  sine  maisniede." 

„Jacop,  du  best  den  vrouwen  hout, 
Du  geves  den  mannen  al  de  scout: 

Ic  wane  iet  best  gedoge. 
Ic  vergeve  al  ongedout 
Allen  vrouwen,  jonc  ende  out, 

Omme  die  Vrouwe  hoge, 
Daer  ons  af  quam  onse  behout. 
Gedanct  si  soes  dusentfout. 

Dat  soene  uphilt  met  soge 
Die  ons  benam  dat  helsce  cout! 
In  hare  bem  ic  tendene  bout 

Onse  dyaloge: 
In  vrage  nemmeer  no  en  toge." 


R  IJ  M  B  IJ  B  E  L, 


VS.  11053—12098. 


Hoe  Salomon  sijns  vaders  rike  besat.    C.  CCXVI. 

11053  Salomon  zat  moghendelike 

Ints  vaders  troon  ^  ende  in  sijn  rike. 

11055  Daer  na  bat  Adonyas  sijn  broeder 

Bersabe^  Salomons  moeder^ 
Dat  soe  den  coninc  bidden  soude 
Dat  men  hem  gheven  wonde 
Te  wive  Abisach  Sunamite^ 

11060  Die  ghetrouwe  was  Davite, 

Ende  met  hem  alse  vrouwe  zat. 
Salomon  hadde  onwerd  dat^ 
Ende  seide:  „Moeder,  dese  bede 
„Wat  salse?  Bidt  hem  trike  mede; 

11065  „Hi  es  ouder  dan  ic,  Adonyas. 

„Joab^  ic  bem  wel  seker  das, 
„Ende  Abyathar  sijn  hem  hout; 
„Abysach  heeft  00c  ghewout 
„Als  of  soe  coninginne  ware. 

11070  „Hi  heeft  minen  vader  ommare, 

„Ende  heeft  jeghen  ere  ghebeden: 
„Dat  moet  hi  besterven  heden." 
Hi  hiet  den  sterken  Banayas 
Doot  slaen  den  broeder  Adonias. 

11075  Abyatharre  seide  hi  te  hant: 

„Vare  henen  woenen  in  dijn  lant, 
„Ende  nemmermer  com  te  my. 
„Du  waers  doot^  dat  seggic  di^ 
„Ne  hadtstu  ghedoghet  niet 

11080  „Met  minen  vader  menech  verdriet/' 

Bi  deser  saken  was  verdreven 
Abiathar  in  sijn  leven, 
Die  van  Hely  was  gheboren, 
Die  pape  was  ende  rechter  te  voren. 

11085  Also  alse  Samuel  voorsprac, 

Moegdi  lesen  dat  men  verstac 
Helys  gheslachte,  dat  nemmermere 
Daer  na  ne  quam  te  ghere  ere. 
Sadoch  was  die  waerdechede 

11090  Ghegheven,  in  Abyathars  stede. 

Doe  Joab  vernam  die  zake 
Dat  Salomon  dede  wrake, 
Vlo  hi  in  den  Tabernacle  met  vare, 
Ende  greep  den  hoec  van  den  outare. 

11095  Die  coninc  sendder  Banayas; 

Maer  Joab  vermat  hem  das 
Dat  hi  daer  emmer  sterven  soude 
Nadien  dat  menne  doden  woude. 
Salomon  dedene  daer  verslaen, 

II 100  Ende  ghaf  die  voogdie  saen 

Aen  den  here  Banayas, 
Die  Joabs  te  voren  was. 
Die  coninc  riep  Semey  te  hem 
Ende  seide:  „Wes  in  Jherusalem: 

II 105  „Ghaesture  ute,  al  sonder  waen, 

„Ic  doe  di  ontliven  saen." 
Semey  wachtets  hem  .iij.  jaer; 
Doch  dat  hiere  ute  ghinc  daer  naer, 
Ende  Salomon  wart  gheware  das. 

III 10  Hi  hiet  den  stouten  Banayas 

Dat  hine  ontHve.  Hi  hadt  ghesproken, 
Dus  heeft  hi  den  vader  ghewroken. 

Hoe  Salomon  hiiwede.    C.  CCXVIL 

Salomon^  daer  ic  af  scrive, 
Nam  Pharaons  dochter  te  wive 
Des  conincs  van  Egypten  lant^ 
Daer  hi^  alsict  bescreven  vant, 
.1.  kint  an  wan^  men  leest  voor  waer. 
Eer  hi  hadde  .xj.  jaer. 
Die  bruut  voerde  hi  in  Davids  stede. 
Het  was  eer  hi  huus  maken  dede. 
Omme  .iij.  dinge  pensde  hi  sere  : 
Enen  tempel  te  makene  onsen  Here^ 
Ende  hem  selven  ene  zale, 
Ende  Jherusalem  al  te  male 
Met  .iij.  muren  omme  te  ghane. 
Inden  indersten  muur  te  stane 
Die  tempel,  ende  hare  papen  mede 
Die  dienen  souden  ter  heligher  stede. 
In  den  andren  muur  so  souden 
Die  propheten  haer  woenen  houden, 
Entie  hoghe  liede  van  der  poort. 
In  den  derden  muur,  bet  voort, 
Soude  woenen  tghemene  diet, 
Dies  men  mach  omberen  niet. 

Salomon  die  voer  daer  naer 
Offren  up  Moyses  outaer 
In  Gabaon,  daer  die  Tabernacle  was. 
Des  nachts  daerna,  als  iet  las, 
Sach  hi  in  drome  onsen  Here, 
Die  dus  sprac,  no  min  no  mere: 
„Eesch  dattu  wilt,  du  salt  ontfaen.'* 
Salomon  die  antwoorde  saen : 
„Here  God,  ic  bem  .j.  kint, 
„Ende  inne  ghevroede  niet  .j.  twint. 
,,Ghef  wijsheid  ende  sin  dinen  knechte. 

„Daer  ic  dijn  volc  mede  berechte^ 
„Ende  ic  besceed  weet  ende  raet 
„Tusschen  goed  ende  tusschen  quaet." 
Dese  woort  bequamen  onsen  Here^ 

II 150  Ende  seide  weder  te  hem  mere: 

„Want  dune  baeds  niet^  na  liede  sede, 
„Lange  lijf^  no  rijcheid  mede^ 
„Noch  diere  viande  doot :  also  wale , 
„Ic  gheve  di  na  dine  tale. 

II 155  „Ic  gheve  di  therte  so  vroet  ^ 

„Dat,  voor  di,  noit  menschen  moet 
„Dies  ghehke  wart  ghesien. 
„Ende  dattu  niet  baeds,  nochtien 
„Hebbic  di  ghegheven  mede, 

II 160  „Dats  rijcheid  ende  moghenthede, 

„Houtstu  mine  woort  talre  tijt, 
„Als  dijn  vader  dede  Davijd." 

Doe  Salomon  wart  ontwake, 
Ende  hi  wart  kennende  die  sake, 

II 165  Keerde  hi  te  Jherusalem  met  eren, 

Ende  dankets,  voor  die  arke  ons  Heren ^ 
Onsen  Here  met  beiden  handen, 
Ende  offerde  daer  vele  offranden. 


Van  twee  lichten  Wiven,    C.  CCXVIIL 


Twee  licht  wive  quamen  daer  naer 
II 170  .  Omme  berecht  ten  coninc  daer. 

Deene  sprac  eerst  den  coninc  toe: 
„Ic  ende  dit  wijf,  here,  seid  soe, 
„Woenden  te  ghader;  nu  merct  das, 
„So  dat  ic  eens  kints  ghenas, 
II 175  „Des  derds  daegs  lach  soe  daer  naer; 

„Maer  soe  verlach  hare  kint  al  daer. 
„Nachts,  alsic  sliep,  eer  ic  ontscoot, 
„Leid  soe  dat  dode  in  minen  scoot, 
„Ende  droech  mijn  levende  kint  met  hare. 

iii8o  „Doe  iet  sach^  wordic  gheware 

„Dat  dat  dode  niet  was  mijn  kint." 
Dandre  sprac :  „Hens  niet  .j.  twint 
„Al  dattu  telles;  tlevende  es  mijn^ 
„Ende  dat  dode  dats  recht  dijn." 

II 185  Doe  niemen  dat  besceden  conde, 

Besciet  die  coninc  in  corter  stonde^ 
Want  hi  hiet  bringen  .j.  swerde^, 
Ende  dat  kint  deelen  metter  verde. 
Maer  die  moeder^  diet  hadde  ghemint^ 

II 190  Seide:  „Here^  laet  levende  tkint, 

„Ende  latet  den  wive  gheven: 
„Hets  mi  ghenoech,  sie  iet  leven." 
Dandre  seide:  „Neen^  nem  dijn  deel; 
,  „No  dijn  no  mijn  blivet  gheheel." 

III 95  Doe  hoorde  die  eonine  an  hare  woorde 

Wien  met  reehte  tkint  toe  hoorde^ 
Ende  hiet  tkint  der  moeder  gheven. 
Tfolc^  dat  hem  sat  beneven, 
Ende  omme  tfonnesse  hadde  spot, 

11200  Als  omme  enen  jongen  sot, 

Wonderden!  wane  hem  die  wijsheid  quam. 
Daer  ne  was  niemen,  hine  vernam, 
Dat  hem  quam  van  den  helighen  Gheeste^ 
Dus  ontsaghene  minste  ende  meeste. 

Hoe  Salomon  smen  cost  besette.    C.  CCXIX. 

II 205  Salomons  eost  van  siere  spise. 

Die,  na  debreusehe  wise, 

In  die  jeeste  staet  bescreven. 

Die  es  van  mi  aehter  bleven. 

Sijn  eost  die  was  wonderlike  groot 
11210  In  vleessehe,  in  vissche,  ende  in  broot, 

Ende  daer  toe  waest  wel  berecht. 

In  tlant  was  vrede  so  gherecht. 

.XL.ï"  orsse  hadde  hi; 

Ende  in  Jherusalem  so  waren  hem  bi 
11215  .VJ.™  ridders  van  maysnieden^ 

Uut  ghenomen  andren  lieden. 

Ridders  noemt  hi  die  ridens  plaghen. 

Noch  .vj."ï  ridders^  die  laghen 

In  sine  steden  hare  entare, 
11220  Hadde  Salomon  die  coninc  mare. 

Daer  toe  was  hi  die  vroetste  bekent 

Van  al  dien  lande  van  Oriënt^ 

Van  Egypten^  van  Israël. 

Ooc  vervroedde  hi  also  wel 
11225  Van  Moal  die  .iiij.  vroede  al: 

Deen  hiet  Dorda^  dander  Calcal, 

Die  derde  Emam^  die  vierde  Etham. 

Vele  boeke  maecte  hi,  alsict  vernam, 

Van  cruden,  van  bomen,  ende  van  steenen. 
II 230  Van  al  dat  leefde,  van  groten,  van  cleenen, 

Wiste  hi  al  ghader  die  nature. 

Ooc  so  maecte  hi  conjure 

Daer  men  evle  mede  verdreef; 

Conjuratien  hi  ooc  bescreef, 
11235  Daer  men  den  duvel  mede  hiet 

Dat  hi  uten  mensche  sciet. 

Ooc  leestmen  dat  hi  die  woort  vant 

Daer  men  den  duvel  mede  bant. 

Dat  was  doe  ene  const  uutvercoren; 
11240  Want  eer  Jhesus  wart  gheboren 

Hadde  die  duvel  over  den  man 

Meer  machten,  dan  hi  sint  ghewan. 

Hoe  Salomon  enen  tempel  wilde  maken.    C.  CCXX. 

Doe  sendde  Salomon,  alsict  vernam, 
Ten  coninc  van  Tyren  Yram, 
11245  Ende  seide,  hi  wilde  enen  tempel  maken 

Onsen  Here,  van  dieren  saken. 
„Zendt  mi,  sprac  hi,  ceder  hout; 

„Ic  saldi  senden  dattu  wout." 
Iram  sendde  hem  bider  zee 

1250  Dat  hout  ghehouwen^  te  Joppee 

(Jaef  so  heetmen  nu  die  stede) , 
Ende  Salomon  sendde  hem  weder  mede 
Tarwe,  olye  ende  wijn, 
Want  des  was  breke  in  tlant  sijn. 

1255  Salomon  coos  also  wel 

Uten  lande  van  Israël 
Liede,  die  hi  dede  pinen, 
Die  bekeert  waren  van  heidinen. 
Die  Juede  die  uut  gheboren  was 

1260  Die  liet  hi  vri,  alsict  las. 

Der  pijnres  waren  .xxx.r-i  man; 
Daer  leide  hi  sulken  narenst  an, 
Dat  hise  in  drien  dede  scaren: 
.X.m  moester  ene  maent  varen, 

1265  Ende  pinen,  ende  haer  bedarve  doen: 

Dus  ordineret  Salomoen. 
Dan  laghen  dandre  .ij.  scaren  stille, 
Ende  rasten  hem  na  haren  wille. 
Een  Juede,  die  Aduram  hiet, 

1270  Was  bedrivere  over  dat  diet. 

.LXXX.ra  so  waren 
Ooc  daer  toe  steenbecklaren , 
Die  uten  rootsen  hiewen  steene 
Marbrine,  scone  ende  reene, 

1275  Daer  Josephus  dystorie  af  kent. 

Datter  ghenoech  in  tfundament 
Laghen  lanc  .xx.  cubitus, 
Ende  .x.  breet,  scrijft  Josephus, 
.V.  cubitus  dicke  bi  ghetale, 

1280  Ghepoliciert  harde  wale. 

Dit  hout  ende  dese  steene  mede 
Ghereeddemen  al  buter  stede, 
So  dat  men  noit  van  ysere  slach. 
Van  hamere,  van  aexse,  nacht  no  dach, 

II 285  Te  Jherusalem  ne  hoorde  binnen  der  stede  ^ 

Al  dat  men  den  tempel  maken  dede. 
Ooc  waerre  .Ixx.m  paerde  ^ 
Die  den  last  voerden  haerre  vaerde. 

Hoe  Salomon  stene  dede  houwen.    C.  CCXXI. 

Debreusche  j eesten  hebben  in 

II 290  Dat  Salomon^  in  sinen  sin^ 

Vant  met  ere  behendechede 
Hoe  men  hout  ende  steene  mede 
Houwen  soude  sonder  gheruus. 
Hi  hadde  enen  voeghel^  hiet  struus^ 

11295  Die  jonc  hadde:  nu  merct  dat 

Dat  welfdemen  onder  .j.  glasin  vat; 
Dus  mochte  hijt  sien  ende  niet  ghewinnen. 
Die  struus  voer  wech^  wildijt  kinnen, 
In  die  woestine  met  erren  moede, 

II 300  Ende  nam  enen  worm,  met  wies  bloede 

Dat  hi  scoren  dede  dat  glas. 
Die  worm  Thamur  geheten  was. 
Met  desen  worme,  seggen  si  mede, 
Dat  hi  hout  ende  steene  dede 

11305  Scueren  ende  sceeden  also  sochte, 

Dat  men  gheen  luut  horen  mochte 
Van  ghenen  wapenen,  clene  no  groot. 
Want  dies  was  geene  noot. 
Want  die  montanye  Moria 

113 10  Was  wijt  ghenoech  niewer  na. 

Die  dede  die  coninc  widen  ende  slechten, 
Daer  men  den  tempel  up  soude  rechten. 
Maer  dat  wonder  van  den  ghewerke 
Also  als  ons  bescriven  clerke, 

11315  Es  mi  te  lanc  in  dietsche  woort 

Ende  al  uut  te  bringene  voort. 
So  ic  met  cortsten  woorden  mach, 
Salicker  af  doen  een  ghewach. 

IHoe  Salomon  den  tempel  maken  began.    C.  CCXXII. 
Na  dien  dat  tisraelsche  diet 
11320  Uten  lande  van  Egypten  sciet, 

Waest  .iiij.^  jaer  ende  .Ixxx.  mede; 
^  Maer  Josephus  scrijft  in  sine  warede 
Dat  daer  toe  waren  .xxij.  jaer. 
In  enen  meye^  dats  waer^ 
11325  Begonste  Salomon  met  eren 

Te  werkene  den  tempel  ons  *Heren 
Van  witten  marbre,  men  scrijft  dus. 
Het  was  lanc  .lx.  cubitus^ 
Ende  .xx.  wijt^  alsict  bekende. 
II 330  Die  inganc  was  van  den  oostende, 

Alst  in  die  Tabernacle  was; 
Dat  hiet  00c  Sancta^  alsict  las, 
Ende  was  .xl.  cubitus  lanc, 
Ende  .xx.  wijt  was  dinghanc. 
Twestersce,  ic  wille  ghijs  seker  sijt, 
Was  even  lanc  ende  even  wijt, 
.XX.  cubitus  elcsins  ghemeten. 
Sancta  Sanctorum  hiet,  wildijt  weten. 
.XXX.  cubitus  was  die  tempel  hooch, 
II 340  Toten  eersten  zolre  (die  niet  ne  looch, 

Screef  ons  dit  al  over  waer); 
Toten  andren  solre  daer  naer 
Waest  echt  hooch  .xxx.  cubitus, 
Ende  daer  boven,  wi  lesent  dus, 
11345  Waest  .lx.  cubitus  ghemeten 

Toten  decsele,  wildijt  weten. 
.  Dus  was  die  tempel,  wien  soos  wondert, 
Hooch  .XX.  cubitus,  ende  hondert 
Ende  .lx.  lanc,  ende  .xx.  wijt, 
II 350  Ic  wille  dat  ghijs  seker  sijt. 

Een  portycus  was  voor  die  kerke, 
Ghemaect  na  eens  cloesters  werke, 

.X.  cubitus  wijt^  ende  .xx.  lanc^ 
Also  hooch  alse  tsmonsters  ghanc. 

11355  Buten  nauwe  ^  ende  binnen  wijt 

Waren  die  venstren  daer  ter  tijt. 
Salomon  doe  eerst  visierde 
Tlecht  dattie  kerke  verchierde. 
.III.  pare  balken  waren  gheleid 

11360  In  die  kerke,  dats  die  wareid, 

Daer  die  .iij.  solres  laghen, 
Daer  ghi  af  hebt  horen  ghewaghen. 
Die  raegden  al  dure  den  mure. 
Daer  af  telt  ons  die  Scrifture 

113Ó5  Datter  up  waren  ghemaect  .iij.  ghanghe, 

Neven  der  masyeren  lange, 
Dat  men  mochte,  sonder  waen, 
Driersins  omme  den  monster  ghaen. 
Dit  sijn  van  den  temple  die  pinne, 

11370  Daer  dEwangelie  af  heeft  inne 

Daer  Satan  onsen  Here  up  droech, 
Dat  was  te  wondrene  ghenoech. 
Gheglent  waren  die  ghange  alle, 
Dat  menre  niet  af  ne  valle. 

Van  stempels  Chierhede.    C.  CCXXIII. 

11375  Van  den  temple  die  nederste  sale 

Was.  al  die  muur  binnen  wale 
Met  ceder  planken  ghedect  omtrent, 
Ende  al  te  male  dat  pavyment 
Was  met  houte  ghedect  dan 

11380  Dat  ic  dietschen  niet  ne  kan. 

Ende  alle  die  planken  boven,  beneden, 
Al  omme  ende  omme,  tallen  steden, 
An  die  balken,  ende  al  te  male 
Dat  was  an  die  nederste  sale, 

11385  Was  ghecleed  al  met  goudplaten, 

Vaste  ghenaghelt  utermaten 

Met  goudinen  naglen  swaer  ghenoech^ 
Daer  elc  .1.  cyclos  af  woech. 
Wie  so  in  den  tempel  quam^ 

11390  Wat  hi  sach  ende  vernam^ 

Dat  was  al  ghader  goudin  root : 
Dit  was  ene  rijcheid  groot. 
In  die  goudplaten  waren  verheven 
Palmen  ende  ingle  ghescreven. 

11395  Sancta  Sanctorum  ende  Sancta 

Schiet  ene  weech,  nu  hoorter  na, 
Die  al  ghader  cedrin  was, 
.XX.  cubitus  hooch,  alsict  las, 
Dus  waest  .x.  cubitus  ende  el  niet, 

11400  Van  den  zolre  die  daer  sciet. 

Die  weech  was  buten  ende  binnen 
Ghedect  met  goude ,  wildij t  kinnen. 
Voor  die  weech  hinc  ene  cortine 
Van  .iiij.  verwen,  diere  ende  fine, 

11405  Ingle  gheweven  in  dien, 

So  suptilike,  men  mochter  dor  sien 
Die  middelste  weech  al  te  male. 
Dit  was  tseyl ,  dats  ware  tale , 
Daer  dEwangelye  af  seid  aldus : 

11410  Tseil  scuerde,  doe  starf  Jhesus. 


Noch  van  dens elven  ende  een  Exempel.    C.  CC XXIV. 


Hoe  dandre  .ij.  zalen  daer  boven 
Ghevisiert  waren,  can  ic  niet  geloven, 
Want  inne  vants  bescreven  niet. 
Maer  eermen  vanden  werke  sciet, 

11415  Ende  men  leide  den  achtersten  steen. 

Was  daer  .j.  marber,  wet  voor  een. 
Die  metten  metsers  was  ommaer. 
Want  hine  voegde  hier  no  daer: 
So  dat  hi  boven,  teenen  hoeke, 

11420  So  wel  voegde,  dattie  boeke 

Te  wondre  noch  tellen  terre  tijd. 

Dit  hadde  lange  voorseid  Davijd. 
Die  steen  betekent  Marien  kint^ 

Dat  van  den  Jueden  was  onghemint, 
11425  Die  eerst  onse  ghelove  begonde. 

Si^  ende  andre  vule  honde^ 

Die  doot  sloghen  die  martelaren, 

Maecten  onse  ghelove  twaren; 

Maer  die  ghelachterde  steen 
11430  Maecte  van  .ij.  weeghen  een, 

Ende  lach  int  hoochste  van  den  hoeke. 

Al  ghaven  die  Jueden  Jhesuse  vloeke, 

Hies  int  hoochste  nu  gheset, 

Ende  hi  heeft  die  nuwe  wet 
11435  Ghemaect  van  twierande  lieden, 

Die  ic  u  nu  wille  bedieden : 

Van  Jueden  ende  van  heidinen  mede; 

Van  desen  .ij.,  dats  die  waerhede, 

Heeft  Jhesus,  die  hoec  steen, 
II 440  Dat  ghelove  bracht  over  een 

Ende  heeft  daer  af  van  nu  wen  werke 

Ghemaect  al  nu  die  helighe  Kerke. 

Hoe  die  tempel  boven  gheciert  was,    C.  CCXXV. 

In  talre  hoochste  van  den  mure 
Was  ghemaect,  wel  ter  cure, 

11445  .1.  diere  werc  van  dieren  goude: 

Het  was  ghelijc  enen  goudinen  woude 
Alst  liede  van  verren  ane  saghen. 
Dat  soude  die  voegle  verjaghen. 
Boven,  an  tupperste  tafelment, 

11450  Waren  ghemaect  al  omtrent 

Hangende  druven  van  goude, 
Ende  wijnghaertblade  menechfoude. 
In  die  zuutzide  was  ghemaect 
.1.  wendelsteen,  wel  gheraect, 

Hemelike  binnen  dien  mure. 

Ten  Oostende  was,  wel  ter  cure, 

Van  den  temple  dinghanc  ghemaect. 

Daer  waren  doren  wel  gheraect 

Houtine,  besleghen  met  goude, 

Daer  in  chierheid  menechfoude. 

Der  doren  waren  .iiij., 

Ghemaect  van  suiker  maniere : 

.II.  buten  hangende,  ende  .ij.  binnen. 

Hier  moogdi  wonder  ane  kinnen: 

Alsmen  die  .ij.  buten  looc, 

Loken  die  .ij.  binnen  ooc; 

Ende  alsmense  danne  ondede, 

Ghinghen  up  die  andre  mede 

Bi  arten,  ende  sonder  mans  hant. 

Wijt  waren  die  doeren,  alsict  vant, 

Van  den  doren  elke  .v.  cubitus, 

Ende  .xx.  hoghe,  wi  lesent  dus. 

Dus  waren  die  mure,  besiden  den  duren, 

.V.  cubitus  breet,  na  der  Scrifturen. 

In  die  middel  waren  doren  twee, 
Olivin  beede,  inne  weets  nemmee, 
Ghecleed  met  goude,  met  dierre  dinc, 
Daer  men  in  Sancta  Sanctorum  ghinc. 
Moyses  arke  was  daer  in 
Metter  chierheid,  mer  no  min. 
Dan  soe  was  in  die  woestine 
Ghefoormeert  met  groter  pine. 
Salomon  maecte  .ij.  Cherubin, 
Bider  arken  staende  daer  in, 
Up  dat  pavyment  vanden  huus; 
Die  waren  hooch  .x.  cubitus. 
Hare  voete  hilden  si  of  si  pleyden. 
Met  goude  dat  sise  wel  beleiden. 
Diese  maecte,  hebbes  danc. 
Haer  vlerke  .v.  cubitus  lanc. 
Die  .ij.  van  haren  vlerken  quamen 

Over  darke  al  te  samen  ^ 
Diet  boven  al  bedecten; 
Dandre  .ij.  vlerke  si  strecten 
11495  Elc  an  die  weech  die  hem  was  naest: 

Dus  eist  bescreven^  ende  dus  waest. 

Hoe  SaloMon  enen  Candelaer  sette,    C.  CCXXVI. 

Inden  voor  monster^  die  heet  Sancta^ 
So  sette  Salomon  daer  na 
An  die  suudzide  den  Candelare^ 
Die  Moyses  , maecte ^  die  mare, 
Entie  Tafle  van  cetym  mede 
An  die  noortside,  up  hare  stede. 
Tusschen  dien  .ij.  sette  hi  den  Outaer 
Van  goude,  die,  over  menech  jaer 
Te  voren,  maecte  in  die  woestine 
Moyses,  daer  hi  hadde  pine. 
Daer  toe  maecte  .x.  Kandelaren, 
An  elke  side,  Salomon  te  waren. 
Die  meerre  waren  dan  doude  was, 
Also  ghewracht,  recht  alsict  las; 
Ende  .x.  taflen  settire  mede 
Wel  voghende,  elke  up  hare  stede, 
An  elke  side  vive  dats  waer. 
Daer  tusschen  sette  hi  enen  outaer 
Van  steene,  daer  noyt  yser  an  quam^ 
Ghecleed  met  cedre,  alsict  vernam, 
Ende  dat  hout  besleghen  met  goude, 
Daer  men  specie  up  offren  zoude. 


11500 


11510 


Van  tPorticus.    C.  CCXXVII. 


11520 


Tporticus  dat  voor  die  porte  stoet 
Hadde  colommen  ^  diere  ende  goet^ 

Ende  alle  van  copre  ghemaect. 

.II.  waerre  dore  wel  gheraect, 

Ende  stonden  .x.  cubitus  versceeden 

Voor  die  dore^  onder  hem  beeden^ 
11525  Recht  daer  men  in  den  monster  ghinc. 

Die  steel  was  hooch ,  dats  ware  dinc , 

.XVIII.  cubitus^  ghewracht  dor  wale, 

Dit  seggic  over  ware  tale. 

Dat  capiteel^  datter  up  lach^ 
11530  Was  hooch  .v.  cubitus;  diet  sach^ 

Mochter  leliën  an  sien  ghemaect^ 

Ende  .vij.  pare  versen  wel  gheraect. 

Daer  up  was  ghemaect  bet 

Ene  dinc  ghescepen  als  een  net, 
11535  Daer  an  hingen  pumegernaten 

Wel  ghegoten  utermaten. 

Inne  can  niet  dat  werc  vulprisen. 

Dandre  was  00c  van  derre  wisen. 

Also  sonderlinge  werc 
11540  So  ne  sach  noit  leec  no  clerc. 

Dat  werc  dat  goot  .j.,  hiet  Yram, 

Van  Tyren  gheboren,  alsict  vernam; 

Hen  was  die  coninc  niet  die  gone^, 

Maer  ere  Joedinnen  sone. 
11545  Sijn  vader  was  van  Tyren  gheboren. 

Ende  alle  die  vate,  als  wijt  horen, 

Goet  hi  selve,  die  coprin  waren. 

Maer  dat  coper,  weet  te  waren, 

Was  also  scone  alse  goud  binaer. 
11550  Ons  scrijft  Josephus,  over  waer , 

Dat  men  met  .xij.  graden  clam 

Ten  porticuse,  alsict  vernam. 
Buten  temple ,  an  die  mure , 

Al  omme  ende  omme,  na  die  Scrifture, 
^^555  Sonder  an  die  oostside  allene, 

Maecte  Salomon  husekine  clene, 

.V.  cubitus  wijt  ende  lanc, 

28* 

Ende  .xv.  hooch  sonder  wanc. 

Van  den  enen  mochtemen  in  tander  ghaen; 

.XXX.  waerre  sonder  waen. 

Ende  boven  dien  maecte  hi  mede 

Andre  van  diere  hoochede, 

Ende  even  wijt^  ende  even  lanc, 

Ende  even  vele ,  sonder  wanc : 

Also  dattie  .ij.  paer  woeningen 

Toten  eersten  solre  ghingen^ 

Buten  mure  al  omme  rene, 

Sonder  an  die  oostside  allene. 

Vate^  ende  al  dat  vestiment 

Hilt  men  daer  al  ommetrent; 

Ende  dat  paepscep  lacher  in  mede 

Telker  weke  (het  was  die  sede), 

Alsi  souden  met  groter  eren 

Dienen  in  den  tempel  ons  Heren. 

Vandefi  Kerchove.    C.  CCXXVIII. 

Omme  dien  tempel^  nu  hoorter  of, 
Ghinc  .j.  viercante  kerchof. 
Smals  waest  an  die  westside. 
Ten  Oostende  ene  plaetse  wide, 
Ghepaveert  met  marbre  diere,  , 
Daer  up  beelden  meneghertiere. 
Die  muur  was  .iij.  cubitus  hooch. 
Het  screef  die  gone  die  niene  looch, 
Dat  elc  cubitus  hadde  sine  steene 
Van  ere  verwen  ghemeene: 
Dus  hadde  die  muur  verwen  drie. 
So  scone,  wanic,  sach  man  nye. 
Die  muur  was  ghecleed  van  binnen 
Met  ceder  houte,  wildijt  kinnen. 
Hier  in  stonden  colommen  fine 
Daer  in  lettren  van  Latine, 
Ebreeus,  ende  Griex  mede 

Die  maenden  tfolc  daer  ter  stede , 

Dat  si  hilden  ons  Heren  wet. 

.1.  inghanc  was  daer  toe  gheset^ 
11595  .XXV.  cubitiis  00c  wijt^ 

Die  open  was  talre  tijt; 

Want  daer  ne  was  gheene  dore  an. 

Daer  toe  quamen  wijf  ende  man 

Die  daer  hare  offranden  brochten ; 
11600  Niet  vorder  si  00c  comen  mochten, 

Hen  was  dat  sijt  met  orlove  daden. 

Men  dommer  up  met  .xiv.  graden. 

Vanden  cmdren  Kerchove.    C.  CCXXIX, 

Ant  afhangende  van  den  berghe  was 
Noch  .j.  kerchof^  alsict  las. 

11605  Al  omme  was  dat  scone  ende  rene 

Ghepaveerd  met  marber  stene , 
Met  enen  mure  gheloken  dus, 
Die  hooch  was  .xxv.  cubitus 
An  dinderste  side,  ten  temple  werd; 

11610  Ende  buten  dat,  hebt  niet  onwerd, 

Was  hi  .xl.  cubitus  hooch  bi  ghetale. 
Dat  dede  dat  zighen  al  te  male 
Van  den  berghe,  daer  hi  an  stoet. 
Hine  was  niet  hogher  dan  die  voet 

116 15  Van  den  tempel  die  boven  stont. 

Ten  west  ende,  dat  si  u  cont , 
Was  die  muur  gheheel  tien  tiden; 
Maer  an  die  andre  .iij.  siden 
Hadde  hi  poorten  hare  entare, 

11620  Alst  moneke  doester  ware. 

Daer  in  stonden  colommen  diere. 
Van  ghedanen  meneghertiere ; 
Kameren  waerre  diere  ende  fijn 
Daer  in  ghemaect  alle  cedrijn. 

11625  .XXX.  cubitus  was  dat  portael  wijt. 

An  die  zuudzide,  hoort  nu,  ter  tijt 
Waren  poorten  ghemaect  .iiij.; 
Ende  also  vele  van  dierre  maniere 
Waerre  ooc  an  die  noortside, 
Met  goude  besleghen  wide^ 
Ingle,  ghewracht  wel  utermaten. 
In  die  poorten  wachters  saten, 
Die  den  onzuvren  benamen 
Dat  siere  niet  binnen  quamen. 
Ene  poorte  stont  int  Oostende. 
So  scone,  wanic^,  dat  nie  man  kende. 
Speciosa  hiet  soe  bi  namen. 
Hare  doeren  waren  alle  tsamen 
Van  copre  van  Corinthen  ghemaect^ 
Scone  ende  diere,  ende  wel  gheraect. 
In  die  .ij.  hoeke,  andie  oostside, 
Waren  .ij.  poortkine  niet  wide, 
Daer  dure  plaghen  vrouwen  te  ghane 
Met  offranden,  alsic  wel  wane. 

In  die  plaetse  van  den  kercho ve , 
Bider  poorten  van  groten  love, 
Vercochtmen  voegle  ende  beesten 
Omme  tofferne  nader  j eesten; 
Ende  wisselbanke  so  stonden  daer, 
Als  ghi  sult  horen  wel  hier  naer 
Datse  onse  ^Here  al  omme  warp, 
Doe  hi  wreet  was  ende  scarp. 
Biden  poorten  so  stonder  daer 
Blocke  ghemaect,  wet  vor  waer, 
Daer  die  liede  vanden  dorpen, 
Als  siere  quamen,  ghelt  in  worpen. 
Ende  huze  waren  ghemaect  daer  mede, 
Daer  men  tfolc  in  eten  dede. 
Ooc  stonder  stoele,  horic  ghewaghen, 
Daer  die  wise  in  sittens  plaghen. 
Dit  kerchof,  dits  bekant, 
Es  in  dEwangelie  Tempel  ghenant. 

Vander  vrouwen  Kerchof ,  ende  andre  dinc,    C.  CCXXX. 

Beneden  desen  kerchove 

Was  noch  .j.^  van  minderen  love^ 
11665  Daer  die  vrouwen  in  biddens  plaghen 

Daer  gheene  smetten  in  ne  laghen. 

Beneden  dien  was  dat  vierde, 

Dat  Salomon  alre  minst  verchierde; 

Daer  in  beedden  donzuvre  liede 
11670  Entie  heidine  alst  gheschiede. 

Niet  vorder  so  moesten  si  ghaen; 

Daer  moesten  si  bidden  ende  staen. 

Dit  was  an  des  berchs  voet : 

Daer  omme  ghinc  .j.  muur  goet 
11675  Al  omme  den  berghe,  wi  lesent  dus, 

Die  hooch  was  .cccc.  cubitus. 

Nochtan  ghelangede  hi  niet  den  voet 

Boven,  daer  die  temple  stoet. 

Alsmen  int  inderste  kerchof  quam, 
11680  Boven  al  up,  alsict  vernam, 

Was  .j.  lavoor  an  die  zuudzide  : 

Die  chierheid  machic  nu  te  tide 

Niet  ghescriven,  min  no  mee. 

Het  hiet  die  coprine  zee. 
11685  Daer  dwoghen  die  papen  hande  ende  voete, 

Als  men  hem  brochte  te  ghemoete 

Die  offrande  van  den  beesten, 

Alsmen  plach  in  doude  j eesten. 

Ghedweghen,  na  die  custume  zine, 
11690  In  probatica  pissine, 

Hebse  die  papen  ontfaen. 

So  sachmer  .x.  lavore  staen. 

An  eiker  side  stouter  vive, 

Daer  ic  u  lettel  af  bescrive ; 
11695  Nochtan  waren  si  van  dieren  werke. 

Luteres  so  heetse  die  clerke , 

Al  ghegoten  van  metale. 

Daer  dwoeghen  die  papen  wale 

Anderwarf  die  offranden. 

II 700  So  keerden  si  dan  al  te  handen, 

Ende  settense  upten  coprinen  outaer, 
Die  stont  an  die  zuudzide  daer. 
Daer  leidemen  die  offranden. 
So  keerden  si  dan  al  te  handen 

II 705  Ter  pissinen,  daer  si  hem  dwoghen, 

Eer  si  die  offrande  in  den  tempel  droghen : 

Want  dit  was  buten  monstre  al. 

Dan  ghingen  si,  sonder  ghescal, 

Ende  bernden,  in  den  tempel  ons  Heren, 

11710  Wel  diere  specie  met  groter  eren. 

Weet  wel,  ic  moet  hier  achter  laten 
Van  der  dierheid  van  den  vaten, 
Ende  van  den  temple  dat  meeste  deel; 
Inne  hebs  die  helt  niet  gheheel 

II 715  Gheseid,  dats  die  Scrifture  seid. 

Want  mi  ander  dinc  over  leid. 
Dies  moetic  corten  dese  feeste, 
Ende  volghen  na  der  rechter  jeeste. 

Van  Salomoiis  offrande.    C.  CCXXXI. 

Int  vierde  jaer  van  Salomons  rike 
II 720  Begonste  hi  den  tempel  coninclike, 

Ende  wrachter  over  .vij.  jaer 

Ende  .vij.  maende,  dats  waer. 

Doe  dede  hi  met  groter  eren 

Setten  die  Arke  ons  Heren 
II 725  In  Sancta  Sanctorum  up  enen  dach, 

Datter  niemen  niet  af  sach 

Dan  dat  ende  vander  baren, 

Daer  soe  up  was  gheset,  twaren. 

Onder  die  .ij.  vlerke  Cherubyn 
II 730  So  was  soe  gheset  der  in. 

Ende  doe  die  papen  quamen  voort, 
Ende  songhen  die  helighe  woort, 
Quam  daer,  in  enen  claren  zwerke, 
God  selve  in  die  diere  kerke. 

II 735  Doe  sprac  die  coninc  Salomoen  : 

„Here,  wi  weten  wel  dit  doen, 
„Dattu  di  selven  heves  ghemaect 
„Een  ewelic  huus  ende  wel  gheraect, 
„Dats  hemelrike,  aerde  ende  zee." 

1 1 740  Daer  na  so  seide  die  coninc  mee , 

Want  hi  viel  up  sine  knien, 
Ende  hief  up  sine  hande  mettien , 
Ende  dankede  Gode  daer  of 
Dat  hi  vuldaen  hadde  sijn  belof, 

II 745  Dat  hi  sinen  vader  behiet. 

Ooc  bat  hi ,  of  heidin  diet , 
Of  Juede  daer ,  tenegher  stonde , 
Bidden  quame  voor  sine  sonde, 
Ende  voor  eneghe  noot  ooc  mede, 

11750  Dat  God  gehoorde  sine  bede. 

Hier  naer  hi  al  tfolc  benedide. 

Dus  leestmen  dat  hi  den  tempel  wyde. 

Salomon  die  offerde  daer 
.XXII.m  ossen,  dats  waer, 

II 755  Ende  .c.^  scaep  ter  stede 

Ende  .xx.in  daer  toe  mede. 
.XIIII.  daghe,  telt  die  jeeste, 
Hiltmen  daer  wijnge  ende  feeste; 
Ende  doe  sette  hem  tfolc  ten  kere. 

II 760  Anderwerf  quam  onse  Here 

Ende  vertoogdem  Salomoene 
In  drome,  na  desen  doene, 
Ende  sprac:  „Ic  hoorde  dine  bede. 
„Ic  hebbe  dit  huus  ghehelecht  mede. 

II 765  „Ic  sal  bescouwen  dese  stede, 

„Di,  ende  dit  volc  ooc  mede, 
„Eist  dat  ghi  doet  dat  ic  u  hiet. 

„Ende  wildi  dies.ooc  doen  niet, 
„Ic  sal  u  werpen  uten  lande, 
770  „Ende  desen  tempel  met  groter  scande 

„Van  mi  werpen  ende  breken, 
„Dat  mer  favelen  af  sal  spreken." 

Hoe  Salomon  sine  woeninghe  maede,    C.  CCXXXII. 


Doe  die  tempel  ghemaect  was, 
Maecte  Salomon,  alsict  las, 

775  Sine  woeninge,  wet  voor  waer. 

Daer  wrachte  hi  an  .xiij.  jaer. 
Hem  selven  maecte  hi  ene  zale, 
Ende  sinen  wive  ene  also  wale. 
Die  coninc  Pharaons  dochter  was. 

780  Dese  .ij.  salen,  alsict  las. 

Waren  beide  al  eens  ghemaect, 
Scone,  ende  diere,  ende  wel  gheraect. 
Ooc  maecte  hi  .j.  huus  sonder  faelge, 
Dat  hiet  thuus  vander  busscaelge, 

785  Om  dat  boven  houtin  was. 

Van  cederbome,  alsict  las. 
In  die  upperste  woeninge  vander  zale^ 
So  leidemen  die  wapene  al  te  male, 
Datse  thout  soude  behouden 

790  Dat  si  verroesten  niene  souden.  ^ 

Beneden  was  dat  huus  van  stene, 
Daer  in  lach  specie  menech  ene. 
Om  dat  die  steen  es  cout  ende  nat, 
So  bleef  die  specie  versch  omme  dat. 

795  .CC.  scilde  van  goude  claer 

Maecte  Salomon  al  daer, 
Ende  .cc  glavien  te  waren, 
Ende  .cc.  bokelaren, 
Some  ront,  nu  merct  hier  ane, 

800  Ende  zome  als  ene  halve  mane. 

Guldin  waren  schilt  ende  scachte. 

Die  gone  die  hilden  die  wachte 
Voor  die  dore^  droghen  dese; 
Ende  als  die  coninc^  als  ic  lese, 

11805  lewer  voer,  daer  uter  stede, 

So  voeren  jongelinge  mede 
Mettesen,  up  parde  voren, 
Die  blont  waren,  als  wijt  horen, 
Ende  daer  toe  so  lanc  haer, 

II 810  Dat  uptie  parde  sloech  daer. 

Dat  haer  was  ghevarwet  als  men  woude, 
So  dat  het  gheleec  den  goude; 
Entie  sonne  maectet  claer. 
So  quam  Salomon  daer  naer 

11815  Up  enen  dieren  waghen  ghereden, 

Eerlike,  na  die  lants  seden. 

Daer  ic  of  sprac,  dat  houtin  huus 
Was  lanc  .c.  cubitus, 
Ende  .xx.  hooch,  ende  .1.  wijt, 

11820  Ghecamert  met  groter  delijt 

Al  van  planken  cedrijn. 
.III.  paer  waerre  colommen  fijn, 
Ende  .xv.  in  elke  reke* 
Effene  staende  ende  properleke, 

11825  Lancs  in  die  scone  zale. 

Daer  voren  was  ghemaect  wale 

Een  portael  .1.  cubitus  lanc 

Ende  .xxx.  wijt,  diere  ende  stranc. 

Van  Salomons  sale.    C.  CCXXXIII. 

Des  conincs  sale  entie  somme 
II 830  Hadden  even  meneghe  colomme 

Alse  thuus  vander  busscaelge, 
Ende  even  lanc  waest  sonder  faelge, 
Ende  even  hoghe,  ende  even  wijt. 
Dies  willic  dat  ghi  seker  sijt, 
Daer  was  woninge  maer  een  paer. 

Van  .iiij.  manieren^  dats  waer^ 
Was  die  muur  van  gherre  zale. 
Van  .iij.  verwen^  dat  wet  wale^ 
Was  die  muur^  als  men  ons  seegt^ 
Dene  boven  den  andren  gheleegt. 
Die  vierde  maniere  was  ghehouwen 
Met  bomen  ^  des  suldi  ghetrouwen^ 
Suptilike  van  menegher  maniere^ 
Entie  verlicht  met  verwen  diere. 
In  midden  der  wider  zale 
Was  .j.  husekin^  ghemaect  wale^ 
Dat  wijt  was  .xxx.  cubitus^ 
Daer  in  .j.  sitten^  wi  lesent  dus 
(Up  colommen  stont  al  dat), 
Daer  die  coninc  selve  up  sat, 
Ende  uutte  sijn  recht  al  te  male. 
Int  achterste  ende  vander  zale 
Waren  die  weeghe  met  goude  ghecleet. 
Daer  hadde  die  coninc  ghereet 
Een  groot  sitten  van  yvore, 
Ghecleet  met  goude,  als  iet  hore, 
Dat  men  enen  troon  bi  namen  hiet. 
Met  .vj.  graden,  als  men  bediet, 
Ghinc  mer  toe  als  mer  up  zat. 
.1.  calf  was  ghemaect  up  dat, 
Daer  men  up  zat  tallen  tide , 
Ende  ene  hant  an  elke  side, 
Ghelijc  alst  houdens  hadde  te  doene. 
Daer  bi  so  stonden  .ij.  lyoene 
Bi  eiker  hant,  ghemaect  chierlike. 
Noit  was  troon  des  ghelike. 
Omt  huus  waren  harde  diere 
Sittene,  van  menegher  maniere. 
Die  alle  waren  marberijn, 
Ghecleed  met  planken  cedrijn. 

Ooc  was  der  vrouwen  huus  ghemaect 
Dies  ghelike,  ende  wel  gheraect, 

Van  marbre^  van  cedre^  van  goude, 

Van  zelvre,  verchiert  menechfoude. 
875  Scotelen^  nappe^  stope^  al  te  samen 

Die  vate,  ende  ander  allamen 

Waren  goudin^  wet  voorwaer. 
Salomon  wrochte  .xx.  jaer, 

Eer  hi  sijns  makens  af  quam. 
880  Van  Tyren  die  coninc  Yram 

Sendde,  hem  te  helpen  met  ghewout^ 

Gout^  ende  meneghertiere  hout. 

Hoe  Salomon  Jherusalem  veste,    C.  CCXXXIV. 


Salomon  veste  die  stede 
Met  wel  groter  moghenthede, 

885  Ende  paveerde  met  swarten  steene 

Alle  die  herstraten  reene; 
Ende  veste  vele  steden  weder 
Die  ghevallen  waren  neder. 
Ooc  so  maecte  hi  nuwe  steden 
Jeghen  des  winters  pijnlicheden  ^ 
Some  jeghen  tzomers  hitte. 
Ooc  so  lesen  wi  van  hem  ditte, 
Dat  hi  wan  te  sinen  doene 
Met  sinen  sweer  Pharaoene 

895  (Die  coninc  van  Egypten  was^ 

Ende  dachterste^  alsict  las, 
Die  Pharao  bi  namen  hiet), 
Met  bedwange  groot  ghediet 
Buten  lande  van  Israël. 

900  Van  alden  Jueden,  weet  dat  wel, 

Maecte  hi  niemen  eyghen  daer; 
Maer  vechters  warent,  wet  voor  waer. 
Die  heydine  van  Chanaan 
Maecte  hi  eyghene  man, 

905  Vanden  Lybane,  dus  lesen  wi, 

Totter  stat  van  Amachi. 

Scepe  dede  hi  maken  mede 

In  .j.  eylant  tere  stede 

Dat  in  die  Rode  Zee  gheleghen  es, 
910  Ende  heet  Asyon  Gabes. 

Met  sin  en  lieden  voeren  mede 

Scipmans  van  Tyren  uter  stede, 

Dat  in  dien  tiden  eylant  was. 

Hier  naer  salie  ghewaghen  das 
915  Hoet  O  verdammede  ende  wan 

Alexander  die  stoute  man. 

In  Ofyer  voeren  si  omme  goud, 

Ende  voeren  omme,  met  ghewoud, 

Cicilia  ende  00c  Endy. 
920  Ten  drien  jaren  keerden  si 

Ende  brachten  goud,  selver,  steene, 

Syminkele  ende  pawe  ghemeene, 

Ende  van  olyfante  die  tande, 

Ende  hout  dat  men  Tyna  nande , 
925  Dat  diere  was,  ende  ruect  wel  mede, 

Daer  Salomon  af  maken  dede 

Sittene  in  den  tempel  ons  Heren, 

Ende  in  sijn  huus  met  groter  eren , 

Ende  instrumente  van  der  musiken 
930  Daer  men  up  scone  mochte  striken. 

In  die  tijd  van  siere  macht 

Was  dat  selver  lettel  gheacht, 

Wanttie  zille,  daer  men  up  zit. 

Was  tien  tiden  zeiverin  wit 
935  Meneghe  in  Jherusalem. 

Dat  cederhout  was  bi  hem 

Alse  goeden  tijd  alse  Cycomore, 

Dies  vele  daer  wast,  alsict  hore. 

Hoe  Sibille  Salomo?i  versochte  met  giften.    C.  CCXXXV. 

In  dien  tiden  dat  dese  mare 
940  Van  Salomone  ghinc  hare  entare. 

Dies  menech  cume  gheloven  wille  ^ 
Was  .j.  vrouwe^  ende  hiet  Sibille, 
Coninghinne  van  Saba, 
Dat  staet  in  Ethyopia, 

II 945  Ende  quam  in  Jherusalem 

Te  Salomoene  (te  provene  hem) 
Met  rijcheden  al  onghetelt, 
Met  feesten,  met  groter  ghewelt. 
Dies  was  soe  met  groter  eren  ontfaen 

11950  Van  Salomone,  als  wijt  verstaen; 

Ende  wat  dat  soe  ghevraghen  conde 
Ontbant  hi  al  met  sinen  monde, 
Ende  maketse  wijs  in  allen  kere. 
So  dat  hare  wonderde  so  sere, 

11955  Dat  soe  cmne  behilt  den  sin, 

Ende  seide :  „Men  spreect  van  di  min 

„Vele,  dan  die  wareid  es." 

Noch  wonderde  hare  meest  des 

Des  conincs  huus  van  der  busscaelgen, 

11960  Dan  des  tempels  sonder  faelgen, 

Ende  dien  dienst  die  men  00c  dede 
In  ons  Heren  tempel  mede, 
Ende  daer  men  diende  so  wale 
Mede  in  des  conincs  zale. 

11965  Soe  ghaf  den  coninc  goud,  ende  steene, 

Ende  diere  crude  menech  eene 
Dan  die  daer  ye  waren  ghesien. 
Josephus  scrijft  00c  van  dien 
Dat  soe  enen  balsem  wortel  ghaf 

11970  Den  coninc,  daer  die  balseme  af 

Ghewonnen  werd  in  Engaddi. 
Salomon,  die  coninc  vri. 
Gaf  hare  00c  dat  soe  beghaerde : 
Ende  soe  voer  wech  haerre  vaerde. 

11975  Men  leest  dat  soe  in  scrifte  sendde 

Den  coninc,  dat  soe  bekende 
Die  dinc,  die  soe  te  seggene  ontsach. 

Dat  in  der  bosscaelgen  sale  lach 

.1.  hout.  daer  .j.  an  soude  hangen 
11980  Doer  wies  doot  dat  noch  te  ghangen 

Soude  al  dat  juetsche  rike. 

Dit  ontsach  Salomon  sekerlike , 

Ende  deet  thout  graven  onder  daerde; 

Ma  er  hoe  dat  hem  openbaerde 
11985  In  die  probatica  pissine^ 

Doe  het  naecte  ons  Heren  pine^ 

Ne  weet  men  sekerlike  niet  wel. 

Dit  hout,  waent  men,  ende  gheen  el 

Waest,  daer  hi  selve  ane  hinc 
II 990  Onse  Verlossere  die  coninc. 

IToe  Salomon  hem  besmette  met  heydinen  wiven,  C.  CCXXXVI. 

Hier  naer,  dit  was  groot  ongheval, 

Verkerde  dese  coninc  al 

Salomon,  ende  wart  besmet 

Met  heidinen  wiven,  jeghen  wet. 
II 995  .VII.^  wijf  hadde  hi,  te  waren. 

Die  alle  coninchinnen  waren. 

Die  sijn  herte,  in  sine  oude. 

Verkeerden  al  bi  haerre  scoude, 

Ende  dadene  afgode  anebeden, 
12000  Te  pleghene  siere  weeldecheden. 

.in.  monsters  daden  si  maken  hem 

Ommetrent  Jherusalem: 

Deen  was  in  Junos  ere  gheset. 

Die  goddinne  was  van  Sayet; 
12005  Dander  was  in  Chamos  ere 

Der  Moabyten  god  ende  here; 

Die  derde  in  Molochs  ghebod 

Dien  dAmoniten  houden  over  god. 

Dien  sette  hi  te  mont  Olyvete, 
120 10  Jeghen  ons  Heren  ghehete. 

God  sendde  sinen  prophete  Nathan 

Te  hem,  jof  enen  andren  man, 

Die  seide:  „Om  dattu  heefs  ghescuert 

„Gods  ghebod,  heefstii  verbuert 

12015  „Dat  hi  dijn  rike  scuert  met  rechte. 

„Gheven  sal  hijt  dinen  knechte; 
„Maer  al  niet.  Hore,  wat  ic  mene: 
„Judas  volc  ende  noch  .j.  allene 
„SaHc  gheven  dinen  kinde, 

12020  „Omme  Davite,  dien  ic  minde; 

„Omme  hem  00c  eist  mede  bleven, 
„Dat  ics  di  niet  doe  in  dijn  leven." 

Van  Salomo7is  vianden  ende  sine  dooi,    C.  CCXXXVII. 

Als  Salomon  in  hoghen  vrede 

Ghesijn  hadde  in  weeldechede, 
12025  Ende  het  00c  was  bi  sinen  ende, 

So  leestmen  dat  onse  Here  sende 

Hem  enen  viant,  hiet  Adat 

Van  Edom.  Wi  lesen  dat 

Dat  hi  was  van  conincs  gheslachte. 
12030  Tien  tiden,  alse  Joab  met  crachte 

Dat  lant  van  Ydumea  wan, 

Ontflo  in  Egypten  die  man, 

Daer  hem  die  coninc  sire  dochter  ghaf, 

Daer  Salomon  hadde  die  suster  af. 
12035  .1.  kint  so  hadder  bi  Adath 

Dat  was  gheheten  Genabath. 

Doe  hi  vernam  dat  hi  was  quite 

Van  Joab  ende  van  Davite, 

Ende  Salomon  in  dulheden  vel, 
12040  Streed  hi  up  tlant  van  Israël. 

Noch  enen  viant  hadde  Salomon, 

Enen  van  Damas,  ende  hiet  Saron, 

Die  prence  van  den  rovers  was. 

Jeroboam,  alsict  00c  las, 
12045  Die  comen  was  van  Effraym, 

P.  I.  29 

Salomons  cnape^  verhief  him 

Jeghen  hem ,  in  derre  maniere : 

Salomon  maecte  .j.  werc  diere 

Dat  scone  was^  beneder  stede  ^ 

Ende  verhieft  met  groter  rijchede^ 

Alse  hoghe  te  makene  die  tinne 

Als  Syon,  also  iet  kinne^ 

Dat  doe  ooc  hiet  Davids  stat. 

Jeroboamme  beval  hi  ooc  dat 

Die  rente  tontfane  al  te  samen 

Die  van  Josephs  gheslachte  quamen. 

Eens  ghinc  hi  ute  Jherusalem; 

.1.  prophete  quam  jeghen  hem 

(Achyas  hiet  hi^  als  ment  weet) 

Met  enen  niewen  mantle  ghecleet. 

In  .xij.  sticken  scuerde  hi  dien. 

Jeroboamme  hiet  hi  mettien 

Dat  hi  die  .x.  sticke  name  daer^ 

Ende  seide:  „God  spreect  voor  waer: 

„Ic  sal  di  gheven,  wet  dat  wel^ 

„.X.  gheslachten  van  Israël. 

„Haer  coninc  saltu  sijn  dijn  leven. 

„Salomons  sone  salie  gheven 

„Dandre^  door  Davids  wille." 

Jeroboam  verhief  hem  stille 

Jeghen  den  coninc^  ende  riet  den  lieden 

Dat  si  van  Salomone  scieden. 

Doe  wildene  Salomon  verslaen; 

Maer  hi  ontflo  in  Egypten  saen 

Toten  coninc  Susach^ 

Al  tote  Salomons  sterfdach. 

So  dat  Salomon  bleef  doot, 
Twifel  heeft  die  Scrifture  groot 
Weder  hi  behouden  es  so  verloren. 

Begraven  was  hi^  als  wijt  horen, 
In  Davits  stat.  Wet  voorwaer 
Dat  hi  was  coninc  .xl.  jaer. 

Eer  dat  hi  in  die  sonden  vel. 
Josephus  bescrijft  ons  wel 
Dat  hi  .xl.  jaer  in  sonden 
Crone  droech  in  sinen  stonden. 
Die  helighe  boeke  laten  achter 
Die  jaer  dat  hi  leefde  in  den  lachter^ 
Ende  ne  bescrijft  maer  die  helt. 
.XCIIII.  jaer^  als  Josephus  telt^ 
Was  hi  oud^  als  hi  bleef  doot. 
Es  hi  verloren,  dats  scade  groot. 

In  Salomons  tiden,  alsict  las, 
Dat  in  Alba  coninc  was 
Silvius  Alba  (sijn  vader  was 
Coninc  Silvius  Eneas) 
Die  seste  coninc  van  den  Latinen, 
Van  Enease  ende  van  Lavinen. 


SPIEGEL  .HISTORIAEL. 


Hoe  Rome  eerst  dalen  hegan.  {Sp.  III i). 

Nu  helpet^  Moeder  ende  Maghet  vrie! 

Ic  beginne  die  derde  paertie 

Vanden  Spieghele  Ystoriale, 

Ende  hevet  in  bi  ghetale 
5  VIII  bouke^  ende  toghet  al  clare 

Van  CCCC  ende  XX  jare, 

Wat  overginc  den  Roemscen  rike^ 

Dat  teersten  so  mogendelike 

Al  meest  aldie  werelt  dwanc; 
lo  Nu  ginct  dalen  an  sinen  ganc, 

Alse  ghi  hier  na  wel  sult  verstaen. 
Keyser  so  wart  Gratiaen 

Ende  sijn  broeder  Valentien 

Int  jaer  ons  Heren,  alse  wi  sien, 
15  CCC  ende  LXXXI, 

Over  tRoemsche  rike  machtich. 

Die  keyserstoel  was  doe  ghesat 

Te'  Constantinoble  indie  stat 

Vanden  groten  Constantijn; 
20  Maer  wie  dat  keyser  soude  sijn, 

Behilt  emmer  die  Roemsche  name, 

So  hoe  dat  els  die  sake  quame. 

Tote  deser  tijt  hadden  die  Romeine 

Wel  naer  al  groot  ende  cleine 
25  Bedwonghen  dat  indie  werelt  was; 

Want  Affrike,  alsict  las, 

Was  onder  die  Roemsce  macht; 

Europen,  dat  langhe  vacht, 

Dats  Spaengen,  Gallen  ende  Ytale, 

30  Ende  Almaengen  altemale , 

Pannonien ,  Grieken  ende  Syten  , 
Lieten  hem  die  Romeine  verbiten ; 
So  daden  deylanden  vander  zee  • 
Ende  Azien ,  dats  wonder  mee , 

35  Surien,  Egypten;  —  ende  Persij 

Vacht  hem  selven  dicwile  vri. 
Want  over  XII  jaer  hier  te  voren 
Hebbent  die  Romeine  verloren 
Biden  quaden  Juliaen, 

40  Die  de  kerstine  wet  liet  gaen 

Ende  hem  den  duvel  upgaf. 
Die  materie  al  daer  af 
Staet  bescreven  hier  te  voren. 
Dus,  alse  ghi  hier  moget  horen, 

45  So  warent  selve  die  Persiene, 

Diet  brachten  in  sulken  gesciene, 
Dat  tRoemsce  rike  began  dalen, 
Alse  ghi  hort  in  cortere  talen. 
Want  die  edele  Roemsche  heren 

50  Dicwile  dore  werelt  eeren 

Al  meest  die  lande  van  erderike 
Onderdaden  vromechlike , 
Ende  rovedent  ende  wel  setten 
Te  haren  dienste,  te  haren  wetten, 

55  Omme  dat  mer  hem  ere  af  spreken  soude. 

Nu,  alse  God  gehingen  woude. 
Worden  si  so  sere  ondergedaen 
Ende  ghesleghen  ende  ghevaen, 
So  dat  si  cume  metter  hant 

60  Bescermen  mochten  haer  selfs  lant; 

Want  wat  volke  van  erderike 
Dat  thuus  levede  armelike 
Ende  met  rove  hem  wilden  generen, 

Voeren  die  Romeine  deren. 
Alse  oec  in  somech  lant  gesciede 
Dat  inhadde  te  vele  liede^ 
So  telden  si  tfolc  ute  bi  lote 
Ende  maecten  daer  af  hare  rote , 
Ende  wonnen  tlant  af  tharen  baten 
Den  Romeinen^  daer  si  in  saten^ 
Alsemen  nu  hier  al  ghereit 
Horen  sal  indie  waerheit^ 
Hoe  vele  riken  hem  ontbraken 
Ende  hare  hoverde  up  hem  wraken. 

Z>al  heghin  van  Vrancrike,   (Sp.  IIP^ 

Ghehort  hebdi  ende  verstaen^ 
Hoe  dit  Romeinen  waren  gedaen 
Ute  Asyen  omme  enen  deele 
Biden  Persienen^  die  geheele 
Dat  Roemsche  rike  dorsten  scuren. 
Nu  hort  bi  wat  aventuren 
Dattem  vele  af  wart  gelopen 
Hare  macht  oec  in  Europen  ^ 
Ende  eerst  oec  vanden  Vranken, 
Die  dat  rike  begonsten  cranken. 

Alse  u  deerste  paertije  beschiet^ 
Dat  edel  Fransoysche  diet 
Dat  was  ute  Troyen  geboren^ 
Alsemen  mach  bescreven  horen; 
Want,  doe  Troyen  was  ghevelt, 
Ontflo  danen  met  gewelt 
Eneas,  daer  af  altemale 
Dat  Roemsche  rike  quam  te  dale. 
XIP  waerre  in  porre 
Indie  vaert  met  Athenorre, 
Ende  quamen  daer  Pannonien  ent 
Up  die  mersche  die  sijn  bekent, 
Diemen  heet  Meotides, 

Ende  droughen  over  een  daer  des^ 

25  Dat  si  daer  maecten  ene  stede, 

Diemen  Cycambre  heten  dede. 
Teersten  hiet  mense  Troijenne, 
Daer  naer  Atyoriene, 
Ende  doe  Cycambriene  daer  naer. 

30  Dit  was  XV^  jaer 

Eer  si  besaten  Vrankenlant, 
Ofte  eer  si  Vranken  worden  gênant. 
Binnen  desen  tiden  die  Troijene 
Quamen  in  meneghen  gesciene, 

35  Ende  daden  dicken  met  overdade 

Den  Romeinen  menege  scade, 
So  dat  sise  dicken  anestreden 
Toten  Rine  met  mogentheden; 
So  dat  sgroots  Constantijns  sone 

40  Up  hem  Street,  ende  was  de  ghone 

Diese  doch  an  haren  danc 
An  die  Roemsche  wet  bedwanc : 
Dat  was  die  keyser  Constant. 
Sidert  quamen  in  dat  lant 

45  Die  Allane,  hebbe  ic  verstaen, 

Doe  deerste  Valentiniaen 
Kevser  was  int  Roemsce  rike , 
Ende  daden  hem  scade  ongeHke. 
Doe  geboot  hi  die  Cycambriene  uut, 

50  Ende  verHet  hem  haren  tribuut 

X  jaer,  indien  si  hem  bewonden  des, 
Dat  si  die  merschen  Meotydes 
Suveren  souden,  ende  driven  dane 
Die  Roemsche  vianden,  die  Alane. 

55"  Tien  tiden  hadden  si  enen  hoeftman, 

Die  gheheten  was  Prian. 
Mettem  traken  si  over  de  brouke, 
Ende  daden  eene  sware  souke 
Uptie  Alane,  die  si  verdreven 

60  Ende  menegen  namen  tleven. 

Dies  danctem  Valentiniaen  ^ 

Ende  hietse  Vranken  heten  saen^ 

Die  eersten  hieten  Cykambriene^ 

Atenoriene  ofte  Troijene. 

Some  bouken  seggen  dat^ 

Doemen  Troien  verloos  die  stat^ 

Dat  Hectors  sone  Fransioen 

Ontreet  ende  menech  baroen 

Ende  Turcus^  Troylus  sone: 

Ende  dat  Turcus  es  die  ghone 

Daer  Turkie  af  es  gênant^ 

Entie  Fransoyse  van  Vrankelant 

Van  Fransioene  hebben  den  name. 

Maer  dits  al  een^  dins  gene  scame^ 

Datmen  vindet  vele  toenamen 

Van  ouden  steden^  van  ouden  namen. 

Dit  es  twaerste  dat  ic  weet^ 

Na  dat  in  die  ystorie  steet. 


Hoe  die  Romeifie  Karle  coren,  {Sp.  III^^ 

Int  ander  jaer  dat  Hyrene 
Keyserinne  was  alleene^ 
Sette  Karei  sine  vaert 
Metten  paues  Leo  te  Rome  waert^ 
Om  dat  hi  die  dinc  wilde  berechten. 
In  Rome  voer  hi  sonder  vechten^ 
Al  seggen  die  Vriesen  dat, 
Dat  si  hem  Rome  wonnen  de  stat, 
Ende  si  bejageden  daer  bi 
Dat  hise  scout  van  dienste  vri, 
Dat  ic  hier  naer  wel  te  waren 
In  waren  worden  sal  verclaren. 

iVlse  Karei  te  Rome  quam, 
Ende  hi  dat  gerechte  anenam^ 

15  Alse  patricius  vander  stede  ^ 

Nauwe  hi  ondersceden  dede^ 
Wat  die  Romeine  den  panes  tegen. 
Doe  dedi  hem  rechts  daets  plegen^ 
Entie  panes  purgeerdem  daer, 

20  Dat  hi  onsculdich  was  ende  claer 

Van  al  datmen  hem  seide  an. 

22  Doe  [besochte  die  wise  man 
220^            Nerenstelike ,  ende  onder vant^ 
22b  Wie  mesdadich  metter  hant 

23  Anden  paus  hadden  ghewesen , 
Ende  deedse  alle  uutlesen, 

25  Ende  doemde  elke  na  sine  werke]  , 

Waren  si  leeke^  waersi  clerke, 
So  hi  rechts  conste  gehitten. 
Doe  sette  hi  weder  in  sijn  zitten 
Den  paues  Leuwe  met  groter  ere^ 

30  Alse  enen  groten  heilegen  here. 

In  Hyrenen  derde  jaer 
Droughen  die  Romeine  daer 
Over  een  met  eere  saken, 
Dat  si  eenen  keyser  wilden  maken, 

35  Alse  si  langhe  hadden  geacht;, 

Ende  scieden  hem  rechts  vander  macht 
Van  Constantinoble  altemale. 
Ende  daer  toe  hadden  si  scone  tale, 
Omme  dat  een  wijf  hare  trac  an 

40  Keyser  te  sine  ^  als  een  man , 

Enten  keyser  haren  sone 
Gheblent  hadde  omme  tgone, 
Ende  soe  die  kerke  niene  berechte 
Van  pinen  ende  van  ghevechte. 

45  Dies  dochtem  ter  redene  horen, 

Dat  si  eenen  keyser  coren, 
Die  bescermen  soude  die  kerke, 

Entie  stat^  ende  papen  ende  clerke, 

Ende  gaven  Karele  die  keysercrone, 

Ende  riepen  alle  lude  ende  scone: 

„Karei  ^  die  beste  coninc  die  leeft  ^ 

Ende  die  God  selve  gecoren  heeft  ^ 

Die  keyser  es  van  derre  stede  ^ 

Ende  Augustus  daertoe  mede^ 

Dien  moete  God  vanden  hemele  geven 

Eere^  victorie  ende  langhe  leven!" 

Ende  oec  sinen  edelen  sone^ 

Die  Puppij n  hiet ,  namen  die  ghone , 

Ende  coorne  coninc  also  wale 

Over  tlantscap  van  Ytale. 

Dus  bleven  naer  dese  wort 

Die  van  Constantinoble  der  port 

Keyser  heetende  al  bi  namen, 

Maer  die  Roemsce  macht  alte  samen 

Es  anden  keyser  van  Rome  bleven, 

Noch  noit  sidert  wart  weder  gegeven. 

Dit  was  omtrent  CCCC  jaer 

Ende  LXXVIII  daer  naer, 

Dat  die  keyser  Constantijn 

Versette  dat  rike  sijn 

Te  Constantinoble  van  Rome. 

Dus  coemt  alle  hoocheit  te  Rome. 

Hier  willen  wi  enden  dese  partie, 
Die  in  hare  hevet,  alsic  lije, 
Der  keysere  enter  heren  jeesten, 
Ende  ander  lantsheren  feesten, 
Die  ghescieden  over  waer 
Binnen  CCCC  ende  XXI  jaer. 

Indie  partie,  die  coemt  hier  naer. 
Sullen  wire  af  seggen  meer  ende  waer, 
Van  Karle,  ende  die  na  hem  quamen, 
Tote  onser  tijt,  hoe  si  annamen 
Haer  leven  ende  hare  a venture, 
Gevet  ons  God  gesonde  aldure. 

Nu  willen  wi  hier  eer  doen  verstaen^ 
Eer  wi  des  boucs  avegaen, 
Bi  wat  redene  dat  het  si^ 
Dat  die  Vriesen  willen  sijn  vri. 
Dus  beghint  die  ghiveghave^ 
Diemen  bescreven  vint  hier  ave. 

Der  Vriesen  privilegie.   {Sp,  II 93). 

Tien  tiden  dat  die  eerlike  Pippijn^ 
Alst  God  wilde  ende  soude  sijn^ 
Coninc  [was]  van  al  Vrankerike^ 
Alle  die  lieden  ghemeenlike, 
Die  lancs  der  zee  saten  hene^ 
Tusscen  der  Wesere  enten  Zwene^ 
Dat  tien  tiden  hiet  Sincval^ 
Wart  ane  Gode  bekeert  al^ 
Bi  Willeborde,  bi  AVillade, 
Ende  bi  Bonefacis  predicade. 
Willebort  wart  in  Utrecht 
Aerdsch  bisscop  gemaect  recht; 
Bonefacis  wart  bisscop  mede 
Te  Magensen  indie  stede, 
Ende  Wilhaet  die  moeste  anenemen 
Dat  erdsch  bisscopdoem  van  Bremen. 
Dit  lant,  dat  wi  noemen  al, 
Tusscen  der  Weseren  ende  Sincval, 
Dat  was  al,  breet  ende  l^nc. 
Onder  coninc  Puppijns  bedwanc, 
Wantse  die  edele  prince  verloeste, 
Ende  quijtte  ende  vertroeste 
Vanden  bedwange  der  Normanne, 
Diese  slougen  ende  roveden  nochtanne, 
Ende  vanden  hertoghe  Rabbout  mede, 
Die  doe  hilt  stoel  ende  stede 
Te  Wiltenburch,  dat  nu  na  recht 
Heet  die  stat  tUtrecht; 

Want  coninc  Puppij n  ende  sine  manne 
Die  verwonnen  dese  tyranne. 

Puppijn^  die  dit  dede  ghinder, 
Die  wan  ane  sijn  wijf  vier  kinder , 
Die  heilech  ende  salich  bleven, 
Hier  ende  int  euwelike  leven : 
Den  groten  Leuwe,  die  paues  sat 
Tote  Rome  binnen  der  stat; 
Den  groten  Kaerle,  die  mogendelike 
Coninc  was  in  Vrancrike; 
Enter  heileger  maget  Geertruden , 
Die  noch  besouken  vele  luden; 
Ende  vrouwe  Begge,  die  na  dat 
Lange  in  wedudoeme  sat, 
Daer  soe  te  lone  nu  hevet  of 
Den  hogen  loen,  der  lieder  lof. 

Alse  coninc  Pippijn  versciet, 
Kaerle  sinen  sone  hi  liet 
Coninc;  —  die  vinc  ane  sijn  doen 
Rechts  alse  een  onvervaert  lyoen, 
Ende  dwanc  onder  sine  hande 
Der  heileger  kerken  viande : 
Deenen,  Sassen,  Beyeren,  Swaven, 
Alle  die  princen  ende  die  graven, 
Vander  Elven  toten  Rine; 
Al  neecht  den  swerde  sine 
Vanden  berghe  toter  Nort  zee, 
Ende  was  patricius,  dats  noch  mee, 
Van  Rome  gemaect,  alse  die  cronike 
Seghet  noch  van  Vrankerike. 
Daer  naer  te  keysere  van  Romen, 
Dus  es  hi  te  tween  cronen  comen. 
Hier  bi  quam  deerste  crone  danne, 
Dat  die  Duutsche,  die  Alemanne, 
Den  Roemscen  keyser  coes  bi  wette, 
Datmen  tAken  inden  stoel  sette; 
Want  die  paues  Leo  cuerde  dat. 

Ende  sette  tAken  indie  stat 
.  Upten  stoel  sinen  broeder  daer, 
Ende  conformeerde  ende  maecte  claer, 
Ende  wijede  daer  die  capittle  in  desen^ 

70  Alsemen  daer  al  noch  mach  lesen. 

Leo  die  paues  sciet  van  Aken, 
Van  sinen  broeder,  na  dit  maken, 
Ende  alse  hi  te  Rome  quam, 

74  Worden  hem  die  Romeine  gram, 

77  Ende  leiden  hem  up  enen  Kerstdage 

Teere  processie  eene  laghe, 
Ende  hebbene  daer  gheblent, 

80  Ende  up  enen  ezel  woch  gesent, 

Ende  seiden:  ,,Vare  uut  desen  lande, 
Drach  dinen  broeder  dese  scande, 
Ende  sech  hem,  wine  willen  niet 
Dat  hi  over  ons  ghebiet; 

85  Ende  of  hijs  macht  heeft,  doe  wrake 

Van  aldus  gedaenre  sake. 
Want  hi  onse  eere  ende  onse  macht 
In  Almaengen  hevet  bracht." 
Dus  quam  die  paues  bi  desen  saken 

90  Upten  ezel  ghevaren  tAken, 

Daer  Karei  met  groten  payse 
Woende  in  sinen  pallayse; 
Ende  alse  hi  niemare  horde  das, 
Dat  sijn  broeder  comen  was, 

95  Die  paues,  in  so  groter  scande. 

Wart  hi  bedroevet,  ende  al  de  lande 
Daertoe  al  gemeenlike, 
Almaengen  ende  Vrankerike; 
Ende  hi  vergaderde  groot  here. 

IOC  An  hem  vielen  met  groten  ghere 

Die  Deenen  entie  Normanne, 
Die  Sassen,  ende  daertoe  nochtanne 
Tfolc  dat  upter  zee  woent  al, 
Tusscen  der  Wesere  ende  Sincval^ 

105  Vrieselant  heten  bi  namen. 

Duutsche^  Beyeren^  Swaven  tsamen, 
Lottrikers^  Vlaminge^  Bertoene^ 
Ende  ander  menech  ridder  coene^ 
Al  eist  up  Rome  ghetogen^ 

iio  Om  te  wrekene  des  paues  ogen. 

Die  stat  hebben  si  ommelegen: 
Elc  lants  volc  bi  hem  moeste  plegen 
Te  houdene  sine  porte  daer 
Jegen  der  Romeinen  vaer. 

115  Tien  tiden  quam  sulc  geval 

Den  volke^  dat  tusscen  Sincval 
Enter  Wesere  sat  alleene^ 
Dat  daer  was  ene  scare  gemene^ 
Ende  altemale  Vriesen  hieten^ 

120  Dat  die  Romeine  up  dat  volc  lieten 

Haer  ridderscap  uteriden 
Teere  porten,  daer  si  lagen  tien  tiden, 
Want  sise  wers  gewapent  sagen. 
Daer  lieten  hem  die  Romeine  jagen 

125  Vanden  Vriesen  met.  ge  welt, 

Want  sine  consten  behouden  tfelt, 
Entie  Vriesen  omme  tgewin 
Quamen  mettem  ter  porten  in, 
Ende  wonnen  hem  af  die  stat, 

130  Want  die  Romeine  waenden  dat. 

Dat  incomen  ware  alt  here : 
Dus  wonnen  sijt  met  cleenre  were. 

Te  hant  die  Vriesen  die  porten  sluten, 
Ende  lieten  den  coninc  Karei  buten, 

135  Ende  bejageden,  eer  sine  ontfingen, 

Datmens  niet  en  soude  gehingen. 
Dat  si  van  danen  vort  emmermere 
Wesen  sou  den  onder  here, 
Sonder  onder  des  keysers  macht, 

140  Ende  hem  helpen  met  alre  cracht 

Jegen  die  viande  der  kerstij nhede , 

Den  paues  tsine  onderdanich  mede^ 
Ende  hare  tienden  haren  kerken 
Gheven  ende  haren  clerken. 

145  Die  paues  Leo  bescreef  hem  dat^ 

Die  aldaer  was  tier  stat^ 
Ende  God  daer  weder  sine  ogen  gaf^ 
Karei  ^  die  vro  was  daer  af, 
Ende  andre  princen  mede  tfulle. 

150  Leo  gaf  hem  hier  af  bulle, 

Ende  leidere  oec  up  sinen  ban, 
Dat  geen  prince  quame  daer  an 
Dat  hi  die  Vriesen  meer  bedwonge, 
Hine  verwietene  met  sire  tonge. 

155  Karei  conformeerde  mede 

Dese  vriheit  aldaer  ter  stede, 
Entie  Romeine  baden  ghenaden 
Den  paues  van  haren  mesdaden 
Omme  die  miracle,  diere  gevel. 

160  Leo  vergaeft  hem  also  wel. 

Dit  seggen  die  Vriesen  dat  gesciede. 
Nu  en  vintmen  ne  ghene  liede, 
Die  ie  ystorien  bescreven, 
Dat  oint  Karei,  die  hadde  leven, 

165  Van  Rome  die  stede  besat; 

Ende  noint  ne  gesciede  dat. 
Noch  noit  gewouges  coronike. 
Dat  noit  coninc  van  Vrancrike 
Paues  te  broedere  gewan; 

170  Ende  Puppijn,  die  sente  Geertruden  wan, 

171^?  Was  doot  [C  ende  LUI  jaer, 

Ende  tusschen  desen,  dat  es  waer,] 

171^^  Ende  Puppijn,  groot  Karles  vader, 

172  Alsement  hier  voren  vint  algader, 

[Waren]  C  ende  XXI  jaer; 
Ende  Puppijn,  die  Vrieselant  dede  den  vaer, 

175  Ende  dat  lantscap  onderdede, 

Ende  Rabboude  verwan  mede, 

Was  sente  Geertmden  suster  sone, 
Ende  oec  oudervader  de  gone 
Puppijns^  die  groeten  Karle  wan. 

i8o  (Wat  meenen  die  Vriesen  dan?) 

Ende  des  paues  Leuwen  vader, 
Dien  sine  ogen  beede  gader 
Uutgesteken  waren,  was  een  Romein, 
'   Ende  hiet  Arnout,  vintmen  al  plein. 

185  Die  dese  rude  boerde  vant, 

Was  emmer  ute  Vrieselant, 
Een  rudaris,  ende  was  bedroghen. 
Hi  waende,  dat  niet  wesen  moghen 
Meer  Pippine  inde  werelt  dan  een: 

190  ïLiei  inne  dooldi,  alst  wel  sceen! 

Hem  was  oncont  die  coronike 
Van  Rome  ende  van  Vrankerike, 
Ende  wilde  visieren,  dat  metten  rechte 
Elc  Vriese  omme  sine  vriheit  vechte. 

195  Ende  wi  niewer  en  vinden  bescreven, 

Dat  noit  so  goet  volc  ontfinc  leven, 
En  moeste  meester  ende  here 
Over  hem  hebben,  sout  staen  in  deere. 
Dus  saelt  staen  toten  doemesdage, 

200  Wien  soot  leet  si,  ofte  wiet  clage. 

Ja,  die  IX  ingelen  chore, 
Naer  dat  ic  bescreven  hore, 
Sijn  deen  boven,  dander  onder. 
Die  quade  gheeste,  dits  meerre  wonder, 

205  Hebben  macht  deen  boven  den  anderen, 

Die  omme  ons  te  hoenne  wanderen. 

Naer  doemesdach  sal  tkint  Marien 
Breken  alle  heerscapien. 
Ja  en  spreect  in  dewangelie  God, 

210  Ende  sijn  raet  ende  sijn  gebot, 

Datmen  den  keyser  tsine  gheve, 
Ende  God  tsine,  die  wile  men  leve? 
Die  dan  genen  here  es  onderdaen, 

Hijs  jegen  Gode^  willement  verstaen! 

Nu,  ghi  Vriesen,  laet  u  genoeghen, 
Leert  u  onder  die  heren  voeghen! 
U  privilegie  es  spot  ende  sceren  , 
Voer  alle  princen,  vor  allen  heren. 
Ic  wane  ghire  in  sijt  verduikt : 
Soe  was  met  botren  ghebullet, 
Soene  conste  ghene  zonne  gedogen, 
Anders  haddise  moghen  toghen! 

Nu  laten  wi  dit  plaidieren  staen. 
Die  vierde  bouc  coemt  hier  na  saen, 
Die  u  sal  togen  properlike, 
Hoe  Karei  ontfinc  dat  Roemsce  rike. 


Sj>.  IY\  Proloog, 


Die  erdt  ende  zait  buten  dunen, 
Hine  caent  ghediken  no  ghetunen, 
Hen  neemt  hem  die  zoute  zee; 
Sijn  weren  en  diet  hem  min  no  mee, 
Hine  verlieset  plouch  ende  zaet, 
Ende  aerbeit  ende  toeverlaet. 
Aldus  varet  dat  ic  dichte, 
Het  ontrunen  mi  lose  wichte, 
Ypocriten  ende  apostaten: 
Ic  pine  al  te  miere  onbaten. 
Wat  ic  dichte,  si  connent  ontrunen: 
Dus  zaic  oec  buten  dunen. 
Nochtan  en  canict  niet  gelaten, 
Minen  here  teeren  ende  mi  tonbaten. 
Die  mi  dit  werc  dede  bestaen, 
Ic  en  moet  nu  anevaen 
Die  vierde  paertie  te  desen  male 

Vanden  Spiegle  Ystoriale^ 
Die  dese  ystorie  hevet  in : 
Van  Kaerle  des  groten  begin, 
Hoe  hi  ontfinc  te  Rome  te  lone 
Vanden  paues  die  keysercrone, 
Ende  alle  die  keyseren  bi  namen, 
Wie  si  waren  die  na  hem  quamen, 
Tote  onsen  tiden,  tote  onsen  levene. 
God,  die  milde  es  te  ghevene, 
Biddic  ende  siere  moeder  mede, 
Dat  hi  mi  doe  der  scalke  vrede, 
Ende  si  verclaren  so  minen  zin 
Tendene  dit  bouc;  —  hier  es  dbegin. 

Van  Karei  des  groten  keyserike,  {Sp.  IV  ^,  i 

Also  alsict  hier  voren  liet, 
Daer  ic  vander  j  eesten  sciet, 
Hoe  trike  van  Constantynoble  wart  cleene 
Bider  keyserinnen  Hyrene, 
Die  haren  sone  Constantine 
Trike  nam  ende  dede  hem  pine. 
Want  soe  hem  die  ogen  uutstac; 
Hier  bi  waest  dat  Rome  brac 
Af  ende  bi  hem  enen  keyser  coos, 
Want  die  kerke  was  helpeloes. 

Int  jaer  ons  Heren  VIIP  ende  twee, 
Int  XXXIIIste  jaer  min  no  mee 
Dat  Karei  hadde  gheweldelike 
Coninc  gheweest  in  Vrancrike, 
So  wart  hi  keyser  ghecoren 
Ende  ghewijet,  alse  wijt  horen, 
Van  paues  Leo,  die  indie  stat 
Tote  Rome  doe  paues  sat; 
Entie  Romeinen  na  hare  maniere 
Riepen:  „Karle  goedertiere. 
Den  zeghevrijen,  den  groten  here^ 

Dien  gheve  God  lange  lijf  ende  ere 
Dit  was  omtrent  CC  CC  jaer 
Ende  LXVIII  oec  daer  naer^ 
Dat  die  grote  Constantijn 
Makede  die  stede  fijn 
Constantynoble  in  Grieken  lant^ 
Die  te  voren  hiet  Bisant^ 
Eer  dat  hise  naer  hem  hiet. 
Daer  in  voerdi  dat  edel  diet 
Van  Rome  meest  alte  gader^ 
Ende  liet  den  paues  sinen  vader 
Rome  ende  trike  van  Occident. 
Nu  es  trike  van  Oriënt 
Van  Rome  aldus  afghesneden^ 
Ende  es  inden  daghe  heden. 
Karei  drouch^  lesen  wi  vorwaer  . 
Die  Roemsche  crone  XIII  jaer. 

Karei  es  menech  waerf  beloghen 
In  groten  boerden  ende  in  hoghen^ 
Alse  [van]  borderes  ende  oec  dwase^ 
Diene  beloeghen  van  Fierabrase^ 
Dat  nie  ghesciede  noch  en  was. 
Oec  eist  loghene  ende  ghedwas 
Van  Pont  van  Mautriple  mede^ 
Van  bere  Wisslau  die  snodelhede^ 
Ende  meneghe  favele  groet  ende  cleine. 
Die  Walen  heetene  Chaerlemeine : 
In  weet  wat  sire  mede  meenen. 
Met  vint  in  vrayen  bouken  ghenen^ 
Dat  hi  anders  oec  iet  hiet 
Dan  grote  Karle^  alsemen  siet. 
Van  Heymen  ende  van  sinen  kinden 
Sone  canic  niet  ghevinden, 
Dat  si  noint  leveden  in  sinen  tiden: 
Dies  latict  al  overliden^ 
Entie  boerden  heenen  varen. 
Want  der  Kaerle  vele  waren  ^ 

So  tijent  den  groten  vele  liede, 

Dat  sulken  anderen  ghesciede. 

Vijf  Karle  waren  in  Vrancrike  heren, 

Also  alse  ons  die  jeesten  leren: 

Karei  Marteel  was  deerste  der  heren, 

Die  Vrankerike  berechte  met  eeren; 

Karei  die  grote  dat  was  die  ander, 

Die  coenre  was  dan  Alexander; 

Karei  die  caluwe  die  derde, 

Die  jeghen  den  broeder  hadde  onverde; 

Karei  die  groeve  quamer  naer. 

Die  keyser  ende  coninc  was  vorwaer; 

Karei  die  simpele,  —  dus  waser  vive. 

Nu  sijn  onwetende  keytive. 

Die  niet  en  weten  wat  si  meenen, 

Eride  maken  van  viven  eenen. 

Die  wille  lesen  tcorte  ware, 

Lese  dit  ende  come  hare. 

Karles  ghedane  ende  sine  zeden.   (Sp.  IV 

Tulpijn  derdsche  bisscop  van  Riemen, 
Die  el  niet  en  screef  van  niemen 
Danne  waer,  doet  ons  te  verstane 
Karles  zeden  ende  sine  ghedane. 
Hi  seghet  ons  over  waer  al  bloot, 
Dat  Karei  was  lanc  ende  groot, 
Maer  sijn  upsien  dat  was  wreet. 
Oec  seghet  hi  ons  over  waer  gereet. 
Dat  hi  die  voete  lanc  hadde  sere; 
Nochtan  so  was  die  grote  here 
Sijn  selves  VIII  voeten  lanc, 
Recht,  ende  in  sinen  ommeganc 
Omme  sine  ziden  breet  ende  grouf, 
Den  lachame  wel  naer  sijn  behouf, 
Grouf  van  aermen  ende  van  beenen. 
Men  vant  te  dien  tiden  gheenen 

Ridder  ten  wapenen  so  goet^ 
No  so  vromech^  noch  so  vroet. 
Sijn  anschijn  was  eens  voets  breet^ 

20  Ende  anderhal  ven  lanc  ghereet; 

Sijn  nese  was  lanc  enen  halven  voet^ 
Sijn  baert^  die  hem  manlike  stoet  ^ 
Was  eens  halfs  voets  lanc  ghereet^ 
Sijn  voerhovet  was  eens  voets  breet. 

25  Sine  ogen  waren  te  scouwen  ane 

Ghelijc  den  leuwe  int  ghedane^ 
Die  spaercten  inder  ghebare , 
Ghelijc  oft  een  carbonkel  ware. 
Sine  wintbraeuwen  in  haren  ganc 

30  Waren  eere  halver  palmen  lanc. 

Alse  hem  gramscap  anelach^ 
Ende  hi  danne  up  iemene  sach^ 
Sone  was  so  stout  man  no  so  mare^ 
Hine  wart  dan  bevaen  met  vare. 

35  Omme  sijn  gorden  inde  zide 

Haddi  VIII  voete  omme  die  wide  : 
Sijn  gordel  moeste  sijn  also  lanc 
Sonder  buten  der  gespen  den  hanc. 
Broot  so  at  hi  harde  cleene^ 

40  Maer  hi  at  selve  wel  alleene 

Van  eenen  wedere  dat  vierendeel, 
Of  twee  capoenen  al  geheel , 
Of  eene  gans  up  teenen  male , 
Oft  eene  scoudere  also  wale, 

45  Oft  eenen  paeu  of  enen  crane, 

Oft  eenen  hase,  alstem  quam  ane. 
Van  wine  te  drinken  was  hi  reine, 
Ende  dien  dranc  hi  metter  fonteine 
Selden  dranc  hi  meer  ten  male 

50  Dan  drie  waerven  also  wale. 

So  staerc  was  hi  inden  strijt, 
Dattem  gheviel  meer  dan  tere  tijt, 
Dat  hi  eenen  ridder  ontwee  clovede 

Vanden  sittene  toten  hovede^ 
Ende  metten  slage  nochtan  tswaert 
In  midden  ontwee  clovede  tpaert. 
Vier  houfysere  vanden  cromme 
Rechte  hi  wel  teere  somme. 
Eenen  ridder  gewapent  echt, 
Up  sine  eene  hant  staende  recht, 
Dien  hief  hi  metter  hant 
Al  tote  sijns  hovets  rant. 
Milde  was  hi  in  sijn  gheven, 
Ende  besceden  in  sijn  leven. 
Sijn  vonnesse  was  gherecht, 
Ende  in  sijn  spreken  besceden  echt. 

Ver  Bertraet  hiet  sijn  moeder  mede, 
Die  hi  met  groter  werdichede 
Mettem  hilt  al  haer  leven, 
Ende  dede  haer  haren  wille  gheven. 
Sinen  sone  hilt  hi  mede  alsoe, 
Ende  sine  dochtren  oec  altoe, 
Dat  si  ter  scolen  leerden  haer  paerten, 
Gramarien  ende  andere  aerten; 
Ende  sinen  sone  te  dien  tiden 
Leerdi  daer  na  jagen  ende  riden, 
Ende  wapenen  plegen  ende  striden  mede, 
Nader  Fransoyse  costume  ende  zede. 
Sinen  dochtren  dedi  leren 
Hem  an  zidewerke  bekeren, 
Ende  dat  gereeden,  omme  dat  hi  woude 
Datter  geen  ledich  wesen  soude, 
Ende  deedse  daertoe  leeren  mede 
Eerlike  ende  goede  zede. 
Ende  want  hi  emmer  sonderlinge 
Clergie  minde  ende  leringe, 
So  screef  hi  selve  mede  gherne, 
Ende  plach  selden  tonberne 
Hine  drouch  eene  tafle  an  sire  ziden, 
Omme  dat  hi  niet  en  wilde  liden 

In  ledichede  sinen  tijt, 

Want  hi  in  scrivene  hadde  delijt. 

Tote  Aken  in  sijn  pallays^ 

Daer  hi  was  gherne  in  sinen  pays, 

Daer  haddi  eene  capelle  gemaect^ 

Diere  sere  ende  wel  geraect^ 

In  de  eere  der  Moeder  ons  Heren, 

Die  hi  altoos  wilde  eeren, 

Die  hi  van  renten  maecte  rike, 

Ende  van  reliquien  dies  ghelike. 

Dat  Vrancsce  rike,  dattem  sijn  vader 

Pippijn  liet,  hilt  hi  algader; 

Ende  al  hadt  sijn  vader  ghewijt 

Ende  ghemeert  in  sinen  tijt, 

Hi  maket  vor  sine  doot 

Noch  also  wijt  ende  noch  also  groot. 

Noch  va?t  sinen  zeden,   {Sp,  IV  3) 

Van  hem  seghet  Hughe  van  Flori 
In  sine  jeeste  noch  hier  bi. 
Karei,  seiti,  leerde  verstaen 
Vor  sinen  meester  Pietere  Pisaen 
Gramarie,  alse  hi  was  een  kint. 
Andere  scientie  leerdi  sint: 
Logike,  nature,  astronomie, 
Arismetike ,  geometrie , 
Vanden  Ingelschen  Alquijn, 
Diemen  mede  hiet  Albuijn. 
Sine  zinne  hevet  hi  gheset 
Altoos  te  houdene  kerstine  wet; 
Die  kerke  hantierdi  nadien  zede 
Tallen  ghetiden  gherne  mede, 
Ende  nachts  te  mattinen,  als  tijt  was. 
Selve  zanc  hi  mede  ende  las. 

Den  aermen  was  hi  sere  milde, 
Alse  diere  Gode  met  eeren  wilde; 

Ende  dan  was  niet  al  eenlike 
20  In  sijn  lant  van  Vranckerike^ 

Maer  int  lant  van  over  zee^ 

Ende  in  AfFrike  oec  mee^ 

In  Egypten^  in  Surie, 

In  Jherusalem^  in  Alexandrie, 
25  In  Caertaengen  senddi  sijn  ghelt 

Den  genen,  diemen  daer  gevaen  helt, 

Omme  kerstij nheit  te  lovene  mede, 

Ende  te  ghenieten  hare  bede. 

Om  dat  so  mindene  te  mere 
30  Menech  groot  heidijn  here, 

Dat  hi  den  kerstinen  sendde  ghelt, 

Die  saten  onder  hare  gewelt. 

Hi  was  staerc  sere  van  lachamen, 

Lanc  ende  groot  beede  tsamen, 
35  Van  scoenre  graeuheden,  thoeft  ront, 

Sijn  anschijn  vromech  talre  stont. 

Sijn  luut  was  claer,  van  goeden  love, 

Ende  selden  so  hilt  hi  hove. 

Dagelij  CS,  dat  was  sine  maniere, 
40  Haddi  gherechten  ten  male  viere, 

Ende  selden  meer,  dit  was  sijn  doen, 

Hen  ware  oft  hem  venisoen 

Sine  jagers  brochten  over  eten: 

Dat  brochtmen  hem  gebraden  an  speten. 
45  Daer  af  at  hi,  naer  sine  zede. 

Eer  dan  hi  iewer  af  dede. 

Alse  hi  over  tafle  sat, 

Plach  hi  te  horne,  alsemen  at, 

Gherne  ystorien  van  heren, 
50  Omme  orloghe,  omme  wijsheit  leren. 

Sente  Augustijns  boeke  haddi  vercoren 

Voer  vele  andere  te  voren, 

Entie  bouke  voer  dander  mede. 

Die  hi  screef  van  ons  Heren  stede. 
55  Van  wine  ende  van  allen  dranke  daer  toe 

Was  hi  ghemate  spade  ende  vroe^ 

So  dat  hi  selden  mee  ten  male 

Dranc  dan  drie  waerven^  weetmen  wale. 

Somertijt  naer  sijn  eerste  eten 

Wildi  eens  appels  niet  vergeten: 

Dien  at  hi  cout  ende  ro , 

Ende  dranc  eens  daer  up  also, 

Ende  ginc  slapen  te  bedde  naect. 

Alse  hi  hem  snachts  te  bedde  maect^ 

Plach  hi  drie  waerf  ofte  viere 

Upstaens^  dit  was  sine  maniere. 

Dus  gedane  maniere  so  plach  h'i, 

Seghet  Thulpijn  ende  Hughe  van  Flori. 

Nu  sullen  wi  u  seggen  vort 

Die  dingen  die  ter  jeesten  hort. 

Van  sinen  groten  dogheden,   (Sp.  IV 4). 

Seghebrecht  van  Gembloys  seget, 
Diemen  te  ghelovene  pleghet, 
Dat  Karei  in  sijn  eerste  jaer 
Dat  hi  wart  keyser,  verre  ende  naer 
Sijn  rike  al  duere  boden  sende, 
Ende  gheboot  verre  ende  gehende^ 
Dat  hi  eiken  wilde  doen  recht, 
Die  claghen  wilde,  here  of  knecht. 
Oec  bescreef  hi  ende  besette 
XXXIII  capitelen  van  wette. 

Die  werelt  dedi  senden  omme, 
Om  te  vergaderne  teere  somme 
Der  heilegher  viten  ende  haren  dach, 
Daer  haer  ende  up  ghelach. 
Dit  dedi  bescriven  waerde 
Eenen  wisen  moenc  Ysewaerde, 
Ende  deedse  in  enen  bouc  versamen. 
Oec  desen  aerbeit  wilen  anenamen 
Jheronimus  ende  een  hiet  Flore, 

Ende  Beda  mede,  alsict  hore, 

Ende  sine  quamens  te  hovede  niet, 

Alsemen  noch"  merct  ende  ziet. 

Dese  Ysewaert  tekende  alle  daghe 

Wies  feeste  daer  up  ghelaghe, 

Ende  was  vonden  up  eiken  dach 

Meer  dan  CCC  dat  gelach  . 

Feesten,  soudemense  alle  vieren. 

Bidi  pleghemen  eere  manieren, 

Daer  men  die  feeste  roept  ter  stede. 

Dat  mense  roept  ende  ander  heilege  mede, 

Vele  maertelaren  ende  confessore, 

Ende  vrouwen  vander  mageden  core. 

In  sinen  tiden  was  in  Persi 
Coninc  Aaron,  een  heidijn  vri. 
Die  tote  Indi  alt  lant  bedwanc 
Van  over  zee  cort  ende  lanc, 
Al  waest  dats  cleene  gebrac. 
Al  waest  dat  elc  andren  niet  en  sprac, 
So  heeft  deen  den  andren  lief. 
Aaron  sendem  dicken  brief. 
Want  hine  eerde  werdelike 
Vor  alle  die  princen  van  erderike, 
Ende  seide  dat  al  openbare. 
Dat  niemen  bet  eeren  werdich  ware 
Dan  Karei  inder  werelt  cant. 
Oec  senddi  hem,  scrivet  Helynant, 
Een  elpendier  dor  sijn  ere. 
Dat  doe  selsien  was  sere, 
Ende  daertoe  menech  diere  present. 
Oec  hevet  hi  hem  mede  gesent 
Sente  Cypriane  den  maertelare. 
Die  wilen  eer  was  bisscop  mare 
Indie  stede  van  Carthago, 
Dies  noch  die  heilege  kerke  es  vro, 
Ende  thovet  van  sente  Pantaleone, 
Ende  andere  reliquien  scone. 

Die  Karei  dede  werdelike 
Voeren  in  sijn  selves  rike. 

Int  selve  jaer^  dus  eist  gheset, 

60  Was  keyser  Karei  te  Spolet 

Upten  achtersten  dach  van  Aprel, 
So  dat  in  Ytalien  ghevel 
Eene  erdbeve^  die  was  so  groot: 
Kerken,  husen,  lieden  doot; 

65  Berghen  vielen  ende  borghe. 

Dese  erdbevinge  dede  sorghe 
Neven  den  Rine  dies  gelike, 
Ende  int  lant  van  Vrankerike; 
Entie  sachte  winter  mede 

70  Quam,  die  menegen  sterven  dede. 

Die  patriaerc  van  Jherusalem 
Horde  van  Karei,  ende  sende  hem 
Den  slotel  vanden  grave  ons  Heren, 
Ende  oec  mede,  dor  siere  eeren, 

75  Van  Monte  Calvarien  der  stede, 

Ende  vanden  berghe  Syon  mede. 
Metten  vane  vander  stat, 
Alse  die  werdich  ware  al  dat. 


Vanden  keyser  van  Constantinoble.   (Sp.  IV ^,  5). 

Int  selve  jaer,  seget  Segebrecht, 
Dat  Karei  ontfinc  des  keysers  recht, 
So  wart  die  keyserinne  Yrene, 
Die  Constantinoble  hilt  allene, 
5  Ende  haren  sone  hadde  geblent, 

Alsemen  hier  te  voren  kent, 
Ghevaen  ende  ghesent  in  ellenden. 
Dus  wrac  haren  sone  den  blenden 
Een  ander,  die  Nycheforas  hiet. 
10  Daer  staerf  soe  in  groet  verdriet. 

Nichiforas  doe  keyser  sat 
Te  Constantinoble  indie  stat, 

Ende  was  daer  acht  jaer  here; 
Maer  sine  versaemden  nemmermere 
Tote  heden  up  desen  dach, 
Dat  die  keyser  crone  gelach 
Van  Rome  up  Constantinoble  weder. 
Dus  viel  Constantinoble  neder  ^ 
Maer  die  keysers  beede  tsamen 
Screven  hem  Augustus  bi  namen. 

Nichiforase  dien  sloegen  doot 
Die  Bulgren  met  here  groot. 

Here  wart  Stanrarix  sijn  sone^ 
Ende  drouch  een  jaer  die  Roemsce  crone. 
Daer  naer  so  wart  hi  ontset. 

Een^  hiet  Michiel^  wart  bider  wet 
Keyser^  ende  drouch  een  jaer  de  crone. 

Doe  quam  Leo  inden  trone^ 
Die  VIII  jaer  die  crone  drouch. 

Doe  gewans  een  sijn  gevouch^ 
Hiet  Michiel^  ende  drouch  daer  naer 
Die  keyser  crone  IX  jaer. 

Theophilus  die  quam  na  desen  ^ 
XV  jaer  moesti  keyser  wesen. 

Michiel  ende  Theodora 
Warent  IX  jaer  daer  na. 
Sidert  was  Michiel  daernaer 
Keyser  alleene  XIII  jaer. 

Doe  sloughen  een^  hiet  Basilis^  doot^ 
Ende  wart  keyser  ende  here  groot 
Te  Constantinoble  XVII  jaer. 

Leo  sijn  sone  quamer  naer^ 
Ende  was  keyser  daer  met  machte 
Der  jare  X  ende  oec  achte. 

Doe  Leoens  sone  Constantijn^ 
Met  Alexandere  den  oem  sijn^ 
Die  regneerden  een  jaer  te  samen. 
Doe  staerf  die  oem;  die  heren  namen 
Constantine  alleene  daer^ 

Ende  hi  regneerde  XXXIX  jaer. 

Dit  benijden  die  kindere  sijn, 
Deen  hiet  Steven,  dander  Constantijn, 
Ende  belaghen  met  ompayse 
Den  vader  in  sinen  pallayse, 
Ende  ontsettene  dor  haren  toren, 
Ende  hebben  hem  crune  bescoren, 
Ende  sendene  in  een  eylant  daer  bi, 
Dat  hi  ghinder  moenc  si. 
Niet  lanc  daer  na  also  wale 
Quamen  die  broederen  in  hare  zale 
Teere  feesten,  ende  streden  boude, 
Welc  haerre  tforsitten  hebben  soude. 
Alse  dit  des  vaders  vrient  vernamen, 
Quamen  si  met  rade  te  samen, 
Ende  ontsetten  die  sone  daer, 
Ende  scoeren  hem  af  dat  haer, 
Ende  sendese  ter  selver  stat, 
Daer  si  den  vader  hadden  gesat, 
Ende  hebben  Constantine  ontfaen, 
Die  met  sinen  sone  Rondaen 
Keyser  was  XVI  jaer. 

Een  Nycheforas  quam  daer  naer, 
Ende  regneerde  der  jare  X. 
Dese  begonde  sine  kinder  tontsiene, 
Ende  hadse  gerne  gedaen  vuren. 
Haer  moeder  soe  vernaemt  ter  uren, 
Ende  hiet  haren  sone  Jan, 
Dat  hi  dien  vader  sloughe  dan, 
So  dat  hi  vulbrochte  dat, 
Ende  hi  ins  vaders  stede  sat. 

Dese  Jan  was  naden  vader 
Keyser  vanden  lande  algader. 

Hier  swigen  wi  vanden  keyser  vort 
Van  Constantinoble  der  port, 
Ende  het  nam  ende  voerwaer, 
Alsemen  screef  ons  Heren  jaer 

IX^  LXX  ende  neghene. 

Noch  es  die  werelt  in  sulken  plegene. 

Tote  Kaerle  keren  wi  weder  ^ 
Daer  wi  die  jeeste  af  leiden  neder , 
Die  benijdt  was  harde  sere, 
Want  hi  keyser  was  ende  here 
Jegen  wille  ende  oec  orlof 
Van  Constantynoble  dat  hof; 
Maer  hi  ghedoget  met  stouten  zinne^ 
Ende  gewan  oec  hare  minne 
Met  boden  ^  diere  tusscen  reden  ^ 
Want  hi  verhoghedse  met  mogentheden , 
Ende  maecte  vriendscap  metten  heren : 
Dus  levede  Karei  in  groter  eeren. 

Hoe  die  heidine  wonnen  Jherusalem.  (Sp.  IV 

Dus  scrivet  oec  Helynant^ 
Dat  hi  dus  bescreven  vant^ 
Dat  doe  Karei  gheweldelike 
Keyser  was  int  Roemsche  rike^ 
Dat  verdreven  was  van  Jherusalem 
Die  patriaerc^  ende  mettem 
Vele  goeder  kerstijnre  liede^ 
Ende  al  vanden  heidinen  diede. 
Te  Constantinoble  met  groter  pine 
Quam  hi  ende  mettem  die  sine^ 
Te  Constantine  ende  te  Leo  sinen  sone^ 
Want  si  keysers  waren  die  ghone. 
Metten  patriaerc  was  een  wijs  man^ 
Bisscop  van  Napels  ende  hiet  Jan, 
Ende  David  dertsce  priester  mede 
Van  Jherusalem  der  stede. 
Die  keyser  sendde  vort  die  heren 
Te  keyser  Karei  met  groter  eren, 
Ende  selve  die  keyser  Constantijn 
Screef  [metten  handen  sijn 

Met  Eubreuscen  lettren,  int  ghevoech, 
Den  brief ^  diemen  Karle  droech. 
Oec  soe  senddi^  op  die  stede  ^ 
Twee  Eubreusce  legate  medej 

23  Ysaac  ende  Samuel^ 

Omme  die  dinc  te  doene  wel. 

25  Int  ende  vanden  brieve  sijn 

Hadde  gescreven  Constantijn 
Een  visioen  dat  hi  sach^ 
Daer  hi  up  sijn  bedde  lach^ 
Ende  seide  aldus:  „Ic  Constantijn^ 

30  Daer  ic  lach  upt  bedde  mijn, 

Gheviel  mi  dat  mi  een  onmacht  anginc: 
Daer  saghic  enen  jongelinc 
Voer  mi  staen  up  ene  stede, 
Die  mi  lievelijc  ontboot  vrede, 

35  Ende  taste  mi  ane  ter  steden, 

Ende  seide  tote  mi :  „Du  heves  gebeden 

Vor  dese  dinc  nerenstelike : 

Nu  nem  Karle  van  Vrancrike, 

Der  kerken  kempe,  den  here  groot." 

40  Mettien  togedi  mi  al  bloot 

Eenen  ridder,  enen  gewapijnden  man: 
Yserine  cousen  haddi  an. 
Enen  halsberch,  enen  roden  schilt; 
Een  swert  gegort  hi  an  hem  hilt, 

45  Daer  puerperijn  af  dochte  de  hecht; 

Een  spere  haddi  upgherecht. 
Dat  lancste  dat  ic  noit  sach  een, 
Daer  vlamme  uten  pointe  sceen; 
Enen  helm  hi  indie  hant  hout, 

50  Die  sceen  claer  als  een  gout. 

Die  ridder  was  van  ouden  aerde, 
Scone,  met  eenen  langen  baerde. 
Met  sconen  anscine,  lanc  van  leden; 
Sine  ogen  blecten  tier  steden; 

55  Van  graeuheden  was  wit  sijn  haer^ 


480 


Ende  dese  worde  hordic  daer: 
„Keyser  Augustus^  wes  blidel 
Wie  so  hem  set  te  wederstride, 
Om  Gods  gebot  te  wederstane, 
Hine  mach  der  mesdaet  niet  ontgaen. 
Jhesus  Kerst  Emanuel!" 
Ende  andere  worde  also  wel 
Hordic  daer  ten  selven  stonden^ 
Die  met  vreesen  sijn  gebonden^ 
Ende  vernam  wel  in  dat  horen  ^ 
Dat  Karei  es  met  Gode  vercoren." 

Te  voren  hadde  dese  Constantijn 
Verdreven  metten  here  sijn 
VII  waerf  ute  Jherusalem 
Die  heidine;  nochtan  werden  si  hem^ 
So  dat  si  met  gewelt  die  stat 
Besaten  ende  in  waren  na  dat. 

Karles  vaert  up  Jhe7^usalem.   {Sp.  IV 7). 

Dese  legaten  die  sijn  comen 
Te  Parijs,  ende  hebben  vernomen 
Dat  keyser  Karei  ware  daer. 
Den  brief  gaven  si  hem  claer. 
Want  menech  daer  geen  Griex  en  conde, 
So  gaf  men  daer  ter  selver  stonde 
Den  brief  Tulpine,  dat  hine  den  lieden 
In  de  lants  tale  soude  bedieden. 
Ende  alse  Tulpijn  den  brief  onbant, 
So  weende  die  keyser  te  hant, 
Om  dat  die  heidine  besaten 
Ons  Heren  graf  met  onmaten; 
Ende  alt  volc  wart  in  roere, 
Ende  baden  den  keyser  dat  hire  voere. 
De  keyser  Karei,  dien  hout  was  God, 
Gaf  te  hant  uut  een  gebot, 
Dat  alle  die  gene,  die  onder  hem  lagen 

Ende  wapene  mochten  dragen^ 

Mettem  souden  teere  scaren 

Uptie  felle  heidine  varen ; 

Ende  wie  men  overliorich  vint^ 

Waert  vader  ofte  kint^ 

Hi  bleve  in  egijndoeme  daer  naer 

Van  IIII  penninge  alle  jaer. 

Noit  gewan  Karei  so  groot  here 

In  ghene  orloghe^,  in  gere  were. 

Over  Rijn  ende  over  Dunouwe  thant 

Trac  hi  heenen^  ende  over  tlant 

Dor  Pannonien  met  sire  paertije^ 

Ende  dor  dwout  van  Bulgerie^ 

Over  sente  Jorijs  aerme  mede, 

Ende  over  Capadocien,  dat  nu  ter  stede 

Tuerkien  bi  namen  heet, 

Daer  menech  port  ende  dorp  in  steet. 

Alsi  quam  ende  sijn  volc  met  hem 

An  die  zide  van  Jherusalem, 

In  een  wout,  an  sine  vaert, 

Dat  wel  wijt  was  twee  dachvaert, 

Daer  trac  hi  in  met  sinen  here. 

In  dat  wout  was  menech  bere, 

Vogle  gripe,  tygren,  lyoene, 

Ende  diere  van  wonderliken  doene. 

Si  waendent  wel  met  goeden  vreden 

Binnen  enen  daghe  wesen  leden, 

Ende  moester  inne  bi  nachte  bliven, 

Beede  met  kindere  ende  met  wiven, 

Ende  tfolc  wart  dolende  harentare. 

Doe  hiet  die  keyser  openbare, 

Dat  men  slouge  dat  getelt 

Biden  woude,  up  een  breet  velt, 

Omme  dat  tfolc  te  samen  quame , 

Alse  elc  anderen  daer  vername. 

Selve  heefti  om  raste  gedacht, 
Ende  ruste  een  stic  inde  nacht. 

55  Doe  rechti  hem  up  met  desen^ 

Ende  began  sine  zalme  lesen. 

Tote  desen  verse  so  quam  hi: 

Deduc  me,  Domine /  in  semita  mandatorum 
\ttioritm  j  quia  ipsam  volui. 

Bi  sinen  bedde  heefti  vernomen 
60  Een  vogelkijn  tiere  stont  comen, 

Dat  ghinder  zanc  ende  riep. 

Menech^  die  aldaer  doe  sliep  ^ 

Wart  in  wake^  die  dat  hort. 

Die  keyser  las  sine  zalme  vort, 
65  Onthier  ende  hi  teenen  verse  quam: 

Educ  de  custodia  animain  meam. 

Ende  alse  hi  dat  vers  seide  recht, 

So  riep  dat  vogelkijn  an  hem  echt: 

„Franke,  Fransoys,  wat  segestu  daer?" 
70  Den  vogelkine  volgede  de  coninc  naer, 

Bi  enen  clenen  ingen  pat, 

So  dat  si  quamen  bi  dat 

Ten  groten  weghe,  dien  si  te  voren 

Upten  anderen  dach  verloren. 
75  Men  wille  wanen  dat  men  en  vant 

Sulken  vogel  noit  eer  int  lant, 

Ende  dat  mense  oint  sint 

Sulke  vogle  vaet  ende  vint. 

Alse  Karei  naecte  den  heilegen  lande, 
80  Weken  hem  voren  die  viande, 

Ende  hi  zuverde  lant  ende  stat 

Vanden  heidinen,  ende  makedse  mat, 

Ende  sette  den  patriaerc  mede 

Gheweldelike  in  sine  stede, 
85  Ende  maecte  die  vesten  weder. 

Die  gevellet  waren  ter  neder. 

Den  patriaerc  hi  Gode  beval, ^ 

Ende  hi  met  sinen  here  al 

Dor  Constantynoble  te  lande  waert. 
90  Aldaer  so  hiltene  ane  die  vaert 

Selve  die  keyser  Constantijn 

Eenen  dach  over  den  wille  sijn. 

Vor  die  porten  vander  stede 

Dede  die  keyser  gereeden  mede 

Menege  wonderlike  beeste, 

Goet  ende  cleenode  van  meneger  feeste^ 

Ende  oec  precieuse  steene. 

Karei  riep  sinen  raet  ghemeene  ^ 

Wat  hi  best  daer  mede  dade ; 

Ende  si  vonden  in  haren  rade, 

Dat  hi  van  niemen  ghifte  ontfinge 

Van  siere  vaert;  want  hi  de  dinge 

Hadde  gedaen  met  bliden  zinne, 

Alleene  omme  ons  Heren  minne. 

Dese  raet  dochte  Karele  goet : 

Al  sinen  volke  hi  heeten  doet, 

Dat  niemen  daer  dat  ghescie , 

Dat  hi  uptie  prosenten  zie. 

Vanden  reliquien  van  Constantinohle,  {Sp.  IV 

Van  desen  wonderde  int  herte  sijn 
Den  Griexen  keyser  Constantijn, 
Ende  dwankene  met  beden  so  sere , 
Dat  hi  dor  Gode  onsen  Here 
Doch  eene  ghichte  nemen  woude. 
Karei  sach  dat  wesen  soude, 
Ende  bat  anders  ghene  have, 
Dan  men  hem  reliquien  gave 
Vander  passien  ons  Heren. 
Mettien  si  hem  te  samen  keren, 
Ende  setten  daer  toe  Gode  teeren 
Drie  daghe  te  vastene  die  heren, 
Ende  men  coos  daer  ute  XH  persone. 
Die  de  reliquien  diere  ende  scone 
Deelen  souden  ende  bringen  vort. 

Karei  die  keyser ,  die  dit  hort  

Een  aerdsch  bisscop^  diet  hem  riet^ 
Die  bi  narnen  Ebronis  hiet. 
Die  Griexe  clerke  entie  Latine^ 
Elc  nader  manieren  sine^ 
Songen  die  letanien  wel. 
Die  bisscop  van  Napels,  Daniël, 
Dede  up  tfat,  daer  in  lach  scone 
Ons  Heren  dornine  crone, 
Daer  lucht  ute  so  soete  quam, 
Dat  niemen  en  was,  diet  vernam, 
Hen  dochtem  rieken  in  derre  wise, 
Oft  hi  ware  inden  paradise. 
Alse  Karei  dat  bekent. 
Valt  hi  neder  upt  pavement; 
Met  gelove  bat  hi  onsen  Here, 
Dat  hi  dade  dor  sine  eere, 
Ende  hi  siere  passien  wonder, 
Ende  siere  verrisenesse  besonder, 
Vernieuwen  wilde  daer  ter  stede. 
Alse  hi  ghedaen  hadde  sine  gebede, 
So  quam  een  dau  uten  trone, 
Ende  bedauwede  die  crone, 
Ende  altehant  in  dat  comen 
So  wiessen  ghinder  ane  bloemen, 
Ende  was  ghinder  roke  ende  lecht 
So  groot,  dat  heren  ende  knecht 
Waenden  dat  hare  cleder  waren 
Ghemaect  vander  hemelscher  scaren. 

Alse  die  pape  Daniël 
Met  eere  tangen  also  wel 
Soude  sceeden  ons  Heren  crone. 
Wart  soe  bloyende  noch  also  scone. 
Keyser  Karei  ontfinc  al  daer 
In  een  cleet  scone  ende  claer 
Vanden  bloemen  een  deel  te  hant, 
Ende  oec  in  sinen  rechtre  want 

Dedise  ende  vuldene  daer  mede. 
Met  tien  hi  dander  want  afdede , 

55  Ende  boot  dien  metten  bloemen  saen 

Ebronise  den  erdscen  bisscop  iip  waen^ 
Alse  die  waende  dat  hine  name; 
Maer  dweenen  was  so  bequame 
Hem  beeden  vander  liever  mare^ 

60  Dats  haer  neglieen  daer  nam  ware. 

Dus  hebben  si  die  wante  begeven, 
Die  indie  lucht  es  hangende  bleven 
Eene  langhe  wile  metten  bloemen, 
Want  haer  negeen  heefter  waer  genomen. 

65  Die  keyser  heeft  den  luchtreu  want 

Metten  dornen  ghevult  te  hant , 
Die  de  crone  vallen  liet, 
Daermense  metter  tangen  sciet : 
Ende  alse  Karei  die  wante  boot 

70  Den  bisscop,  doe  sach  hine  al  bloot 

Alleene  hanghen  indie  lucht. 
Dies  hadsi  bliscap  ende  vrucht ; 
Ende  alse  hi  die  wante  ondede , 
Omme  die  bloemen  te  nemene  mede, 

75  So  worden  si,  daerment  sach  al  bloot, 

Daer  verwandelt  in  hemelsch  broot. 
Dat  manna  heet  in  Ebreuscer  wijs. 
Dat  manna  es  noch  te  sente  Denijs. 
Noch  wanen  vele  liede  openbare 

80  Dat  vandien  manna  ware , 

Dat  God  sendde  indie  wostine 
Te  voedene  die  vriende  sine. 
Wat  zieke  daer  waren  tier  uren , 
Vander  roke,  vander  ghuren, 

85  Dat  van  ghenen  bloemen  quam, 

Sijn  ghesonde  daer  elc  nam. 

Met  desen  dat  dit  gesciede, 
Quamen  ghelopen  vele  liede 
Indie  kerke  oec  aldaer. 

Ende  riepen  blidelike  openbaer, 
Man  ende  wijf^  daer  men  toesach. 
Si  seiden:  „Hets  heden  de  dach^ 
Dat  God  verrees  vander  doot!" 
Want  die  roke  was  so  groot 
Van  desen  heilegen  bloemen  mede, 
Dat  vervult  was  aldie  stede, 
Dat  den  zieken  wale  sceen, 
Dierre  was  CCC  ende  een, 
[Die  doen  ghenasen  daer 
Van  haerre  siecheit  openbaer.] 
Noch  so  was  een  ziec  daer, 
Die  hadde  XXIII  jaer 
Ende  drie  maent  al  omtrent 
Gheleghen  doof,  stom  ende  blent: 
Alsemen  die  crone  uuttrac  mettien, 
So  quam  hem  weder  an  sijn  zien; 
Ende  alsemen  die  crone  sciet , 
Verloos  hi  des  horens  verdriet; 
Ende  teerst  dat  die  bloemen  uutbraken, 
Ghenas  hi  vander  spraken. 

Vanden  selve?i,  {Sj>.  IV',  9). 

Na  desen  trac  uut  Daniël 
Ons  Heren  naglen  also  wel 
Uten  vate,  dat  alabastre  was, 
Ende  gafse  den  keyser;  doe  ghenas 
Een  kint,  dies  menech  was  blide. 
Dat  hadde  andie  slinke  zide 
Beede  hant  ende  zide  verloren, 
Ende  was  also  gheboren, 
Ende  quam  ter  kerken  gelopen  saen, 
Ende  dede  dat  oec  verstaen. 
Dat  het  omtrent  noene  lach 
Up  sijn  bedde,  ende  oec  sach 

(In  ommacht^  alse  hem  dochte) 
Eenen  graeuwen  smet,  die  brochte 

15  Eene  tange^  die  uut  sire  luchter  hant 

Ende  uut  sinen  luchtren  voete  prant 
Eenen  naghel^  dies  het  was  blide, 
Ende  een  spere  uut  siere  zide, 
Ende  te  hant  so  waest  ghenesen 

20  Van  allen  evele  naer  desen. 

Hiertoe  gaf  men  daer  ter  stede 
Den  keyser  Karei  mede 
Van  onse  Heren  cruce  een  deel^ 
Ende  sine  zudarie  al  gheel; 

25  Ende  onser  Vrouwen  hemde  te  hant, 

Ende  daertoe  ons  Heren  bant, 
Daermenne  met  in  sire  kintscede 
Bant  ende  bewant  sine  lede; 
Ende  Symeoens  aerm  des  ouden, 

30  Die  onsen  Here  ontfinc  met  vrouden. 

Karei  dede  al  dese  saken 
In  eenen  zac,  dien  hi  dede  maken 
Van  eere  buffels  huut  tien  tiden, 
Ende  hinct  al  an  siere  ziden, 

35  Inder  ghelike^  inder  gebare, 

Alse  oft  eene  scerpe  ware, 
Ende  reet  vaste  te  lande  waert. 

Daer  quam  hi  an  sine  vaert 
Teenen  castele  teere  stede, 

40  Daer  hi  een  doot  kint  upstaen  dede 

Metten  heilechdoeme  datter  was, 
Ende  oec  mede  hi  ghenas 
L  zieke  van  evele  zwaer. 
Sesse  maent  ruste  hi  aldaer 

45  Ende  eenen  dach;  daer  naer  te  waren 

Es  hi  tote  Aken  ghevaren. 
Daer  ghenasen  so  vele  blende, 
Datmer  geen  getal  af  kende, 
Ende  so  menech  vanden  rede, 


488 


Men  constse  oec  getellen  mede^ 
Si  XII  vanden  quaden  gheeste, 
Ende  VIII  lazerse,  alsict  verbeeste; 
Vander  jucht  X  ende  vive^ 
Ende  XIIII  cropele  anden  live; 
Manke  an  hande  ende  an  voete 
Haddere  XXX  daer  die  boete; 
Buiteneren  L  ende  twee; 
Die  vanden  groten  evele  hadden  wee^ 
Glienasere  LXV^  dats  vele; 
Entie  wee  hadden  indie  kele^ 
Ende  andere  gheburen  al  omtrent 
Ghenasere  meer  dan  es  bekent. 

Ten  lesten  gaf  men  tAken  uut  mede, 
Ende  geboot  dor  al  kerstij nhede , 
Dat  men  upten  XlIIsten  dach 
Die  in  Junius  gelach, 
Tote  Aken  in  pelegrimage  quame, 
Ende  men  besage  ende  vername 
Dat  heilechdoem,  dat  Karei  met  hem 
Brochte  van  Jherusalem, 
Ende  van  Constantynoble  der  stat; 
Ende  eer  iemene  saghe  dat, 
Dat  hi  sine  bijechte  eer  sprake 
Van  alre  zondelikere  sake. 

In  dit  consilie  so  was  mede 
Leo  die  paues  van  Rome  der  stede, 
Ende  dertsche  bisscop  oec  Tulpijn, 
Entie  patriaerc  Alexandrijn, 
Die  gheheeten  was  Achileus, 
Van  Antyochen  Teophilus, 
Die  patriaerc  van  der  port, 
Ende  menech  bisscop  weder  ende  vort, 
Ende  menech  abt  met  crommen  stave. 
Ic  wane  tafflaet  quam  hier  ave, 
Datmen  noch  haelt  alle  jare  : 
So  doet  van  deser  selver  mare. 

Ter  selvere  consilie,  dat  ic  scrive^ 
So  was  verweet  een  dode  te  live. 

Karles  visioen  va?i  sente  facobpe,  (Sp.  IV lo). 

Alse  Karei  hadde  vromelike 
Verwonnen  menech  conincrike^ 
Haddi  achtinge  dat  hi  woude 
TAken  rusten  in  siere  oude^ 
5  Ende  laten  dorloghe  varen. 

Nachts  hevet  hi  versien  te  waren, 
Ende  hem  droemde  sonder  vrucht, 
Dat  hi  sach  gaende  inde  lucht 
Eene  strate  van  sterren,  min  no  mee, 

lo  Entie  quam  vander  Vriescher  zee, 

Ende  ginc  henen  tote  Spaengen, 
Tusscen  Ytale  ende  Almaengen, 
Tusscen  Acquitaengen  ende  Gallen, 
Over  Gasscoengen  ende  Basciam  met  allen  ^ 

15  Ende  over  tlantscap  van  Na  vare, 

Tote  in  Galissien  openbare, 
Daer  sente  Jacob  dapostel  lach. 
Onbekennet  updien  dach. 
Dien  woch  so  sach  alle  nachte 

20  Karei,  dient  groot  wonder  dachte, 

Ende  peinsde  dicke  in  sijn  gedochte. 
Wat  die  wech  bedieden  mochte. 
Alse  hem  omme  dit  peinsen  luste, 
Nachts  daer  hi  lach  ende  ruste, 

25  So  quam  hem  een  onmacht  an  saen, 

Ende  hi  sach  voer  hem  staen 
Eenen  man  van  scoenre  gedane 
Dan  men  ghepeinsen  mochte,  ic  wane, 
Ende  seide :  „Wat  doestu,  sone  mijn?" 

30  Karei  antworde :  ,,Wie  machtu  sijn , 

Die  mi  dus  spreket  an?" 

Hi  sprac:  „Ic  bem  die  selve  man, 
Jacob^  dapostel  ons  Heren  Jhesus, 
Entie  sone  oec  Zebedeus, 

35  Jans  broeder  des  ewangelisten , 

Dien  up  dat  mere,  daer  wi  visten, 
Van  Galylee  onse  Here  riep, 
Dat  wi  lieten  dat  Avater  diep, 
Ende  vercoos  mi  in  dat  hi  woude, 

40  Dat  ic  den  volke  predeken  soude, 

Entien  de  derde  Herodes  dede 
Ontliven  omme  sine  fellede. 
In  Galissien  leget  mijn  lachame : 
Dien  verterden  met  groter  scame 

45  Die  Sarrasinen,  alse  sulc  volc  pleget; 

Ende  ombekent  eist  waer  hi  leget. 
Hier  omme  wondert  mi  sere, 
Twi  du  mi  niet  en  daets  die  ere, 
Dattu  hads  gesuvert  mijn  lant; 

50  Want  du  heves  metter  hant 

Den  heidinen  menech  lant  genomen : 
Hier  omme  bem  ic  tote  di  comen. 
Ghelijc  di  God  hevet  gegheven 
Macht  boven  alle  coningen  die  leven, 

55  Die  heren  sijn  in  erderike, 

Heefti  di  gecoren  sekerlike 
Den  woch  te  makene  met  dire  hant, 
Ende  te  zuveren  mijn  lant 
Vanden  onreenen  Moabiten, 

60  Die  tlant  van  Galissien  versliten; 

Dattu  daer  af  gewinnes  te  lone 
Daer  boven  deuwelike  crone. 
Dien  woch,  dien  du  sages  van  sterren, 
Bediet  dattu  souds  van  verren 

65  Met  here  comen  tonsen  lande, 

Ende  verdriven  onse  viande. 
Dat  verdoemde  heidine  diet. 
Dat  mi  te  soukene  verbiet. 

Ende  minen  wech  mmen  ende  vrien, 
Dat  kerstijnheit  met  sire  partijen 
Al  van  henen  tote  daer 
Mijn  graf  versouke  sonder  vaer, 
Dat  int  lant  van  Galissien  leget, 
Eude  men  daer  pelegrimage  pleget^ 
Alse  langhe  alse  die  werelt  staet, 
Dat  mijn  souken  niet  tegaet." 

Hoe  Karei  Spaengen  wan,  {Sp,  IV ii). 

Te  drien  malen  eist  ghesciet^ 
Dat  die  keyser  Karei  siet 
Van  sente  Jacoppe  dit  betooch. 
Mettien  die  here  van  machte  hooch 
Groot  here  versaemde^  ende  metter  vaert 
Sette  hi  hem  te  Spaengen  waert, 
Ende  es  die  Geronde  leden  ^ 
Ongewert  ende  ongestreden. 
Voer  Pampelune  es  hi  gevallen, 
Daer  hi  lach  drie  maent  met  allen; 
Nochtan  en  consti  niet  gewinnen 
Die  stat  vander  were  van  binnen, 
Ende  om  die  vastheit  vander  stede, 
Ende  om  den  sterken  muur  mede. 
Mettien  Karei  sine  ghebede 
Anden  groten  sente  Jacobpe  dede, 
Dat  dor  die  eere  van  siere  name 
Die  stat  in  siere  ghewelt  quame. 
Met  diere  beden,  ter  selver  uren, 
Vielen  ter  neder  die  muren, 
Ende  men  wan  die  vaste  stede. 
Alle  die  Sarrasinen  mede, 
Die  theidijnscap  wilden  begeven. 
Die  doeptemen  ende  liet  hem  tleven: 
Ende  diere  oec  spraken  jeghen. 

Die  worden  altemale  versleghen. 

Alse  die  mare  dus  utespranc^ 
Alle  die  steden^  vast  ende  cranc^ 
Gaven  hem  up  aldaer  int  lant, 
Ende  vielen  alle  in  Kaerles  hant, 
Ende  gaven  tribuut  ende  scat, 
Wie  in  sinen  weghe  sat. 
Dus  voer  Karei  ende  besach 
Tgraf^  daer  sente  Jacob  in  lach, 
Ende  dede  aldaer  ter  stede 
Sine  pelegrimaye  ende  sine  gebede, 
Ende  voer  van  danen  te  Petrone , 
Uptie  zee  eene  stede  scone, 
Ende  stac  indie  zee  sinen  scacht. 
Daer  dancte  hijs  ons  Heren  macht, 
Enten  groten  sente  Jacobpe  mede, 
Dat  hi  was  comen  daer  ter  stede. 

Daer  na  dorvoer  hi  Spaenyen  mee, 
Al  vander  eere  zee  toter  ander  zee, 
Ende  wan  in  Galissien  lant 
XIII  steden  an  sine  hant, 
Daer  Compostelle  af  was  deene. 
Die  te  dien  tiden  was  clene. 

Tulpijn,  die  dese  jeeste  screef, 
Bi  wien  tware  niet  achterbleef, 
Seghet  dat  tien  selven  stonden 
XXVI  steden  stonden 
Wel  ghevest  in  Spaengen  lant. 
Die  allegader  gingen  in  hant; 
*Ende  eene,  hiet  Osca,  alse  wijt  horen 
Danen  sente  Vincent  was  geboren , 
Daer  wilen  in  stonden  XC  torne. 
Groot  ende  staerc  ende  uutvercorne; 
Ende  eene  stat,  die  Petroise  hiet. 
Was  doe,  alsemen  bescreven  ziet, 
Van  selvere  die  beste  mine. 
Die  doe  ieweren  plach  te  sine. 

Eene  andere  stat  in  Spaengen  staet, 
Daer  leghet  begraven  sente  Torqiiaet, 

65  Die  was  sente  Jacobs  knecht. 

Te  sinen  grave  gesciede  echt, 
Dat  up  sinen  dach  in  elc  jaer 
Een  olyve  boem  bloyet  daer, 
Upwaert  ripe  ten  selven  tide, 

70  In  Meye  up  die  seste  Yde. 

Altemale  Spaengen  lant 
Ginc  den  keyser  doe  in  hant: 
Dat  lant,  hiet  AlandaKjf, 
Dat  bleef  al  in  sijn  bedrijf; 

75  Der  Paerde  lant,  dat  van  Casteele, 

Der  More  lant  viel  hem  te  deele; 
Tlant  van  Naverne,  van  Portegale, 
Der  Sarrasinen  lant  altemale, 
Der  Alanen  lant  oec  mede, 

80  Die  wilen  met  groter  moghenthede 

Metten  Wandelen  wonnen  Spaengen, 
Ende  dorreden  oec  Almaengen 
Ende  Gallen,  ende  wonder  dreven, 
Ende  in  Spaengen  sittende  bleven. 

85  Oec  wan  hi  der  Bosscayen  lant. 

Enter  Basken  oec  in  sine  hant, 
Ende  tlant  van  Palergen  mede. 
In  desen  lande  sone  bleef  stede 
Soe  en  wart  Karei  upgegeven, 

90  Of  soene  wart  daer  toe  bedreven 

Met  orloghe  ende  met  groter  pine. 
Dat  soe  viel  inden  wille  sine. 

Luzerne,  die  vaste  stat. 
Die  inden  groenen  dale  zat, 

95  Ne  consti  niet  ghewinnen  wel. 

Eer  hier  selve  voren  vel, 
Ende  laghere  vier  maende  voren, 
Al  ongewonnen:  dat  was  hem  toren. 
Daer  omme  dedi  sine  gebede 

An  Gode  ende  an  sente  Jacobpe  mede, 
Entie  mure  vielen  neder. 
Nie  sidert  quamer  man  in  weder. 
Noch  es  soe  woeste  up  desen  dach; 
Want;  doemen  daer  voren  lach, 
Quam  midden  springende  in  de  stat 
Een  swart  water,  ende  al  dat 
Verdaerf  die  port.  Noch  eist  waer, 
Datmen  vint  zwarte  visscen  daer. 

Nu  hort,  hoemen  die  steden  noemt, 
Die  keyser  Karei  hevet  verdoemt: 
Dats  Luzerne,  Carpata, 
Ende  Vontesien  ende  Adama; 
Want  hise  wan  met  groter  pine, 
Ende  hire  omme  verloes  die  sine  : 
Dies  sijn  si  toten  daghe  huden 
Ombeseten  van  allen  luden. 

Hoe  Karei  daf goden  brac.   (Sp.  IV^,  12). 

Alle  dafgoden,  die  hi  vant 
Keyser  Karei  in  Spaenyen  lant, 
Hevet  hi  altemale  gevelt 
Ende  tebroken  met  ghewelt, 
5  Sonder  een  en  veldi  niet 

Int  lant  dat  Alandalijf  hiet : 
Salaycadis  heet  dat  bi  namen. 
Die  Sarrasine  seggen  altesamen. 
Dat  Mahomet  in  al  sijn  leven 
10  Den  selven  afgod  hevet  verheven, 

Ende  gemaect  in  sire  namen , 
Ende  daer  in  bezegelt  te  samen 
Van  duvelen  een  legyoen, 
Die  tghoent  also  bescermen  doen, 
15  Datment  ghebreken  niet  en  can. 

Genaectem  oec  een  kerstijn  man, 

Hi  wert  bevreest  ende  vervaert. 
Coemt  een  heidijn  darewaert^ 
Updat  hi  Mahomet  anebede^ 

20  Hi  scheet  ghesont  vander  stede. 

Beet  een  voghel  oec  up  dat^ 
Hi  bHvet  doot  uptie  stat. 

Updie  zee  so  staet  een  steen , 
Groot  ende  hooch  ende  als  een, 

25  Out  ,  van  Sarrasijnscen  gewerke, 

Rechts  upter  zee  gemerke, 
Effene  gehouwen,  geen  bet, 
Uptie  erde  recht  gheset, 
Beneden  viercante,  ongecloven, 

30  Ende  so  langher  so  nauwer  boven. 

So  hoghe  eist ,  datmen  niet  Heget , 
Alse  een  raven  hoghe  vHeghet. 
Daer  up  es  die  afgod  gheset, 
Proper,  nadie  heidijnsche  wet, 

35  Van  auricalcus  gegoten  dan 

Nadie  yma.gie  van  enen  man, 
Staende  uptie  voete  sijn. 
Te  middage  waerts  sijn  anscijn ; 
Eenen  slotel  indie  rechter  hant, 

40  Ende  dien  groot,  hout  die  viant. 

Die  Sarrasijnsce  wet  gewaghet 
Vandien  slotele,  dien  hi  draget. 
Die  sal  hem  uter  hant  ontfallen 
Int  jaer  te  voren  alse  in  Gallen 

45  Een  coninc  sal  worden  geboren, 

Die  al  Spaengen  sal  testoren , 
Ende  bringen  ter  kerstijnre  wet. 
Daer  na  wert  onlanghe  gelet, 
Alse  die  heidinen  sien  dat, 

50  Sine  sullen  haren  scat 

Indie  erde  graven  ende  vlien: 
Die  heidine  seggen  dit  sal  gescien. 
Karei  die  wan  met  gewout 

In  Spaengen  selver  ende  gout^ 

55  Datteni  die  coninge  senden  daer. 

Hi  lach  in  Spaenyen  drie  jaer^ 

Ende  vanden  scatte^  dien  hi  wan^  » 

So  maecte  die  grote  man 

Van  Gaüissien  sinte  Jacobs  kerke  ^ 

60  '    Van  sconen  sonderHngen  gewerke^ 

Meerre  dan  soe  was  te  voren. 
Eenen  bisscop  heeftire  in  vercoren^ 
Ende  heefter  canoenken  gheset 
Naer  sente  Ysidorus  regie  ende  wet, 

65  Ende  verchierde  die  stede 

Met  pellele  ende  met  clocken  mede. 

Noch  vanden  selvere  ende  vanden  goude, 
Dattem  doe  bleef  menechfoude 
Ende  hi  brochte  in  Vrankerike, 

70  Maecti  scone  ende  rike 

Sente  Marien  kerke  tAken, 
Ende  indie  stat  dedi  maken 
Eene  in  sente  Jacobs  eere  mede, 
Die  daer  noch  staet  indie  stede. 

75  Te  Toulouse  maecti  mere 

Eene  in  sente  Jacobs  eere; 
In  Gasscoengen  maecti  eene 
In  sente  Jacobs  eere  niet  cleene; 
Te  Parijs  so  maecti  eyne, 

80  Tusscen  Momarters  enter  Seyne, 

In  sente  Jacobs  eere  mede, 
Ende  daertoe  in  meneger  stede, 
Achter  werelden  harentare, 
Menegen  sconen  doester  mare. 

Gmtweloe?is  verranesse.  (Sp,  IV 24). 

Te  desen  tiden  laghen  mede 
Te  Cesar  Augusta  in  de  stede  ^ 
Dat  Sarragoge  nu  es  ghenant, 
Twee  heidine  coningen^  een  Belygant, 
5  Ende  sijn  broeder  Maercerijs^ 

Die  waren  in  deser  wijs 
In  Spaengen  ghesent  van  Babylone 

8  Om  des  coninx  Karles  hone. 
[Karei  vernam^  te  waren ^ 

Dat  dese  twee  coninghe  daer  waren  ^ 

9  Ende  sende  aen  hem]  Gauweloene, 

10  Eenen  edelen  man  van  valschen  doene^ 

Dat  si  hem  kerstijn  bekenden, 

Of  dat  si  hem  tribuut  senden; 

So  dat  si  hem  also  beraden, 

Dat  si  hem  senden  gheladen 
15  XXX  paerden,  som  met  goude, 

Som  met  selvere,  dor  sine  houde, 

Ende  CCCC  paerde  met  wine, 

Nadie  wase  der  Sarrasine, 

Den  besten  diemen  vinden  mochte, 
20  Datmen  dien  den  vechters  brochte, 

Ende  dusent  Sarrasijnsche  wijf, 

Die  vulmaect  hadden  tlijf. 

Gauweloene  ghaven  si  mede 

Gheladen  met  scatte,  met  dierhede, 
25  XX  paerden  te  siere  scade, 

Omme  dat  hi  die  ridders  verrade, 

Die  Karei  meest  hadde  vercoren, 

An  hem  te  wrekene  haren  toren. 

Gauweloen  die  nam  den  scat, 
30  Ende  ghelovedem  mede  dat. 

Die  meeste  ridders  namen  den  wijn; 
P.  I.  32 

Der  wive  ne  geen  en  lietsi  sijn 

In  haer  geselscap^  in  haerre  scaren; 

Maer  die  van  minderen  name  waren , 

35  Namen  die  wijf  ende  daden  quaet. 

Gauweloen  die  gaf  den  raet 
Keyser  Karei ,  dat  goet  ware , 
Dat  hi  beleede  met  siere  scare 

39  Porthesers,  den  nauwen  pas. 

Karei  gheloefde  hem  das, 

Ende  bat  sinen  liefsten  ^  dat  si  souden 

Den  pas  hoeden  ende  houden : 

41  Oliviere  ende  Roelande^ 

Enten  coninc  Gondebande 

Van  Vrieselant^  ende  oec  den  staerken 

Ogiere  van  Denemaerken^ 

45  Ende  van  Bertaengen  coninc  Armestanc^ 

Ende  Garijn^  die  hertoghe  stranc 
Van  Loreine^  die  goedertiere^ 
Van  Bordeaus  coninc  Gayfiere, 
Van  Bourges  die  prince  Lambrecht^ 

50  Escult;,  die  grave  van  Lengers  echt, 

Salemoen  ende  Samsoen  te  waren, 
Die  hertogen  van  Bourgoengen  waren, 
Ende  Arnout  van  Beaulande, 
Die  vrome  ridder,  de  wel  becande, 

55  Van  Beyeren  hertoghe  Naaman , 

Van  Bourgoengen  Aubri  nochtan, 
Constantijn,  die  prence  van  Rome. 

Desen  bat  hi  dat  men  begome 
Die  hinderwaerde  in  dat  dal, 

60  Dat  men  nu  heet  Roncheval, 

Ende  andere  grote  heren  mede. 
Oec  liet  hi  in  hare  mogenthede 
.  XX^^  kerstinen  daer , 
Omme  te  lidene  sonder  vaer. 

65  Maercerijs  ende  Belygant 

Die  namen  met  hem  te  hant 

Sarrasine^ 
Ende  gingen  luschen  stillekine 
In  eenen  woude  daer  bi^  twee  dage, 
Bi  Gauweloens  rade,  wie  dat  clage. 
Ten  derden  daghe  wisten  si  das, 
Dat  Karei  over  berch  was, 
Ende  quamen  getrect  uten  hagen, 
Daer  si  in  gheborghen  laghen, 
Ende  scaerden  in  tween  die  met  hem 
XX^ï  teere  scaren 
Die  hebben  si  gesent  te  vorwige. 
Si  quamen  met  groten  prige, 
Ende  hebben  die  kerstine  bestaen. 
Daer  ginc  men  vechten  ende  slaen, 
Entie  kerstine  die  verwonnen, 
Alse  die  vele  van  wapenen  connen , 
Ende  reden  den  heidinen  so  an, 
Dat  vanden  XXm  man 
Noint  nontginc  clene  no  groet, 
Sine  blevenre  alle  doot. 
Maer  eer  sise  verwinnen  mochten, 
Seere  moede  si  hem  vochten. 
Want  si  sere  verladen  waren. 
Doe  quamen  in  ere  ander  scaren. 
Al  versch,  XXX^  man, 
Ende  reden  hem  met  perssen  an, 
Ende  hebben  die  Fransoyse  verladen, 
Dat  si  vielen  inder  scaden, 
Ende  si  die  kerstine  bi  naer  al 
Sloughen  te  Roncevale  int  dal. 
Dat  liet  God  bidi  ghescien 
(Alsemen  merken  mach  ende  sien). 
Want  snachts  te  voren  die  kerstine 
Vanden  Sarrasijnscen  wine 
Belopen  waren  harde  vele, 
Ende  vielen  in  dorperen  spele 
Metten  Sarrasijnscen  wiven; 

Ende  oec  some  lieten  si  niet  bliven, 
105  Sine  hadden  ute  Vranckerike 

Mettem  brocht  oncuschelike 

Kerstine  wijf^  daer  si  bi  laghen. 

Omme  dese  sake  lietse  God  plagen. 

Daer  bleven  alle  die  riddren  doot^, 
iio  Die  wert  waren  eeren  groot  ^ 

Sonder  Roelant  ende  Boudene 

Ende  Diederic^  die  hem  te  houdene 

Met  eeren  pijnden  dat  velt. 

Alle  dandere  worden  ghevelt 
115  Indien  wighe^  sonder  ic  Tulpijn^ 

Ende  Gauweloen :  wi  moesten  sijn 

Biden  keyser^  daer  hi  was^ 

Ende  liden  van  Porchesers  den  pas. 

Roelants  achterste  wijch.  {Sp.  IV'^  25). 

Doe  die  kerstine  dus  doot  bleven, 
God  onse  Here  en  wilde  niet  geven 
Den  heidinen  daer  met  die  ere, 
Want  donse  vochten  also  sere, 
5  Ende  vercochten  hem  so  diere, 

Dat  die  heidine  in  ghere  maniere 
Ne  consten  behouden  tfelt, 
Ende  traken  henen  met  gewelt 
Met  menegen  ontbondenen  vane. 

10  Roelant,  die  vermoyt  was  van  slane 

Ende  sine  vrient  hadde  verloren, 
Die  liep  verwoet,  in  groten  toren  ^ 
Te  soukene  of  iemene  ware 
Achter  woude  harentare, 

15  Daer  hi  an  wrake  sinen  moet, 

Alse  eene  leuwinne  verwoet. 
Die  hare  jonge  sijn  ontdragen. 
In  dit  souken,  in  dit  jaghen, 

Vant  hi  eenen  Sarrasijn  ^ 

20  Swarter  dan  een  besinget  swijn , 

Die  gheschuult  was  na  der  plaglie 
In  dat  wout  in  eene  haghe. 
An  eenen  boem  so  bant  hi  dien , 
Dat  hi  hem  niet  en  mochte  ontflien  ^ 

25  Ende  es  up  enen  berch  ghetoghen 

Omme  te  scouwene  van  hoghen^ 
Waer  die  heidine  henen  waren. 
Hi  sach  vele  grotre  scaren^ 
Ongetellet,  dochtem  wale. 

30  Neder  so  quam  hi  te  dale 

Van  Roncevale ,  ende  nam  den  horen , 
Van  yvore^  scone^  uutvercoren^ 
Ende  bHes  met  grotre  pine. 
Die  kerstine  horden  die  busine^ 

35  Die  in  haghen  waren  geslopen  , 

Ende  quamen  alle  them  gelopen, 
Want  si  kenden  den  horen  wel , 
So  datter  hem  anevel 
Omtrent  C  ende  meer. 

40  Mettien  dedi  eenen  keer 

Toten  Sarrasijn  tien  stonden^ 
Dien  hi  anden  boem  hadde  gebonden^ 
Ende  dregedem  te  nemene  tlijf, 
Hine  wise  hem  den  keytijf 

45  Maercerise,  diet  al  hevet  beraden. 

Die  Sarrasijn  die  bat  ghenaden , 
Ende  swert ,  up  dat  hi  moet  leven , 
Hi  wilre  hem  lijctekijn  af  gheven. 
Doe  leeddene  Roelant  up  dat  velt, 

50  Daer  dat  heidijn  here  helt , 

Ende  hij  wijsdem  indie  porsse 
Maercerise  up  enen  roden  orsse, 
Met  eenen  schilde  die  was  ront. 
Roelant  sciet  van  hem  ter  stont, 

55  Ende  hem  wies  herte  ende  moet, 

Ende  hem  verstoremde  sijn  bloet, 

Alse  hi  Gods  viant  sach^ 

Die  hem  hadde  updien  dach 

Also  grote  scade  gedaen. 

Met  groter  druust  so  viel  hi  saen 

Indie  vianden  mettien; 

Eenen  heefti  daer  versien^ 

Die  de  meeste  was  vander  scare: 

Daer  so  trac  hi  hem  bet  nare. 

Gode  riep  hi  ane^  den  hoghen^ 

Ende  hevet  sijn  goede  swert  getogen^ 

Ende  slouch  genen  ruese  mettien 

Vanden  hovede  tusscen  tween  dien^ 

Ende  dat  ors  oec  mids  ontwee. 

Die  ruese  viel^  no  min  no  mee^ 

Met  half  den  paerde^  de  luchter  zide 

Vander  rechter  versceden  wide. 

So  coene  en  was  updien  dach 

Sarrasijn^  die  sach  den  slach^ 

Dat  hi  des  swerts  ontbeiden  woude. 

Maercerise  lietsi  upter  moude 

Met  cleenre  menechte  ende  vloen. 

Maercerijs  wilde  al  tselve  doen^ 

Maer  Roelant  was  hem  te  naer. 

Hi  moeste  tgelach  betalen  daer^ 

Ende  bleef  mede  ghinder  doot. 

Aldaer  was  echt  de  wijch  so  groet, 

Dat  Roelands  C  gesellen  goet 

Daer  bleven  doot  in  haer  bloet, 

Ende  Roelant  wart  met  vier  speren 

Duerreden  daer  inder  weren, 

Ende  met  steenen  geworpen  so, 

Dat  hi  cume  danen  ontflo.  . 

Maercerijs  broeder  Belygant 

Die  vloe  danen  ende  rumde  tlant. 

Diederic  ende  oec  Boudene 

Vloen  int  wout  om  tlijf  te  houdene. 

Des  stotits  Roelants  doot.  (Sp.  IV  2 

Karei  en  wiste  no  clene  no  groet 
Van  desen  stride,  van  derre  noot, 
So  dat  hi  Porchesers  den  pas 
Met  sinen  volke  leden  was. 
Roelant,  die  sere  was  ghewont, 
Ende  sere  moede  daer  ter  stont, 
Dreef  rouwe  ende  jammer  groot 
Omder  heilegher  ridderen  doot. 
Ten  voete  van  Porchesers  hi  quam; 
Sine  ruste  dat  hi  nam 
Onder  eenen  boem,  bi  enen  stene, 
Die  up  stont  gherecht  allene, 
In  eene  mersch  bi  Roncevale, 
Die  scone  was  gegroyet  wale. 
Aldaer  so  begaf  hi  tpaert. 
Nochtoe  haddi  sijn  goede  zwaert, 
Durenden,  dat  was  so  scone 
Gelijc  der  claerheit  vanden  trone ,  • 
Dat  en  mochte  scaerden  no  breken, 
Want  emmer  eer  die  handen  weken. 
Sijn  hilte  was  van  yvore, 
Die  appel  beril,  alsict  hore; 
Inden  appel  stont  also 
Ons  Heren  name  Alpha  ende  O; 
Indie  lempele  stoet  van  goude 
Een  cruce,  sulc  als  hi  hebben  woude. 

Alse  hi  dat  uut  hevet  getogen, 
Sach  hijt  an  met  droeven  ogen, 
Ende  dedere  up  een  zwaer  geclach. 
Want  hi  hem  dies  sere  ontsach. 
Dat  comen  mochte  in  heidijnre  hant, 
Die  den  kerstinen  waren  viant. 
Up  eenen  harden  maerbersteen 

Wille  hi  tgeent  breken  in  tween; 
Drie  slagen  slouch  hi  ongheduert  , 
Dat  die  steen  in  sticken  scuert^ 
Maer  het  bleef  al  onghescaet. 
Doe  vant  hi  enen  anderen  raet^ 
Ende  sette  den  horen  te  monde, 
Ende  blies  eene  cuerte  stonde, 
So  dat  die  horen  spleet  ontwee , 
Ende  sine  aderen,  dats  wonder  mee, 
An  sinen  halse  scuerden  mede 
Van  grotre  cracht,  die  hi  dede. 

Gheent  luut,  also  alst  dingel  drouch, 
Karele  indie  oren  slouch. 
Die  VIII  milen  verre  was  dane. 
Die  keyser  hadde  wille  te  bestane 
Weder  te  keerne  omme  dit  doen, 
Maer  het  ontriet  hem  Gauloen 
Ende  seide :  „Hi  jaget  inden  foreeste. 
Dies  blaset  hi  omme  sine  feeste." 

Roelant  verloos  al  sijn  gewelt, 
Ende  lach  int  gras  daer  upt  velt. 
Daer  quam  sijn  broeder  Boudene  toe ; 
Alse  hine  sach,  was  hi  vroe 
Ende  wijsde  dat  hi  hem  drinken  brochte, 
Want  die  dorst  dedem  onsochte, 
Ende  hem  was  die  tale  ontgaen. 
Boudene  liep  omme  water  saen , 
Ende  hine  hevet  gheen  versien. 
Roelants  paert  vant  hi  mettien; 
Want  hi  den  broeder  sach  bider  doot, 
Reet  hi  naer  met  haesten  groot, 
Omden  keyser  te  bringene  mare. 
Mettien  so  quam  Diederic  dare, 
Ende  alse  hine  sach  so  na  der  doot. 
Dreef  hi  rouwe  ende  jammer  groot. 
Hi  bat  hem,  vor  dat  hertebreken, 
Dat  hi  bijechte  wilde  spreken. 


505 


Nu  hadde  Roelant  updien  dach 
Bijechte  gesproken,  want  hijs  plach, 
Ende  Gode  ontfangen  mede; 
Want  Tulpijn  seget,  het  was  de  zede 
Vanden  ridderen,  eer  si  vochten, 
Dat  si  hem  aldies  bedochten. 
Roelant  sprac  somech  wort, 
Met  pinen  brochti  tleste  vort; 
Boven  siere  herten  hi  geprant 
Sijn  vleesch  aldaer  metter  hant, 
Ende  hi  seide  aldus  mettien: 
„Ic  sal  in  desen  vleesche  sien 
Minen  behoudere,  den  hogen." 
Doe  leidi  die  hant  up  de  ogen, 
Ende  hi  seide  drie  waerf  mettien: 
„Met  desen  ogen  salickene  sien." 
Ende  daer  hi  sciet  des  lives  ave, 
Seidi:  „Ic  zie  bider  Gods  gave 
Die  bliscap  die  noit  oge  sach. 
Noch  ore  geboren  mach, 
Noch  menschen  herte  bekinnen, 
Dat  God  ghereet  heeft  diene  minnen." 
Oec  bat  hi  ter  selver  tijt 
Voer  alle  die  bleven  inden  strijt, 
Ende  hi  dede  sinen  ende 
In  Julius  up  die  XVIde  kalende. 

Der  heren  wrake  ende  Gauloens  doot,  (Sp.  IV^, 

Ic  Tulpijn,  die  dese  passie  screef, 
Daer  menech  heilech  ridder  in  bleef, 
Stont  voer  Karei  ende  seide 
Messe  vor  der  zielen  gheleide. 
Int  dal  datmen  Kareis  dal  noemt. 
Mettien  een  visioen  mi  coemt: 
Indie  stille  messe  dat  ic  hore 

Singhen  inder  inghele  chore : 

Wat  het  waS;  constic  niet  verstaen, 

Ende  alsi  mi  upwaert  ontgaen^ 

50  lijt  voer  mi  eene  schare^ 
Alse  oft  swart  riddersceep  ware^ 
Met  eenen  rove  voer  mi  dare. 
Doe  vragedic  hem  wat  daer  ware. 

51  seiden:  „Wi  draghen  ter  hellen 
Maercerise  met  onsen  ghesellen. 
Uwen  tutre  dien  voert  scone 
Michiel  dinghel  inden  trone." 

Naer  messe^  alsic  dese  dinc 
Den  keyser  Karei  tellen  ginc^ 
So  coemt  ridende  metter  vaert 
Boudene  daer  up  Roelants  paert, 
Die  telde  wat  daer  es  ghesciet^ 
Ende  hoe  dat  hi  Roelande  liet. 
Daer  was  jammer  ende  hantgeslach^ 
Ende  het  keerde  al  datter  lach. 
Karei  reet  voren  tien  stonden^ 
Ende  hevet  Roelande  doot  vonden^ 
Upwaert  liggende  upt  velt^ 
Die  an  cruus  sine  aerme  helt 
Uptie  borst  gheleghet  beede. 
Up  hem  viel  hi  met  leede^ 
Ende  grongierde  inder  gebare 
Alse  oft  een  leuwe  ware^ 
Die  sine  jonge  vonde  vermort. 
Sijn  mesbaer  was  verre  gehort. 
Al  daer  dedi  updat  velt 
Dien  nacht  slaen  al  sijn  ghetelt. 
Dien  lachame  van  Roelande 
Dedi  begaden  te  hande 
Met  balsemen^  met  aloe^ 
Ende  dede  sine  uutfaert  in  groten  wee. 
In  bosschen^  in  weghen  dedi  groet  lecht 
Aldien  nacht  ontsteken  echt^ 

45  Ende  lesen  ende  singhen  mede^ 

Ende  voer  hem  doen  groot  ghebede. 

Des  maergens^  alst  began  daghen  ^ 
Sochtmen  die  waren  verslaghen. 
Olivier  die  was  daer  vonden 

50  Upwaert  Hggende  tien  stonden^ 

Crucewijs  ten  selven  male^ 
In  derde  gepriemet  met  vier  pale^ 
Ende  met  wissen  daer  an  gebonden^ 
Ende  ghevillet  oec  tien  stonden 

55  Van  halse  toten  voeten  neder  ^ 

Ende  dorsteken  vort  ende  weder 
Met  quareelen  ende  met  speren , 
Ende  met  swerden  inder  weren; 
Sijn  vleesch  al  zwart  om  menigen  slach^ 

60  Die  hi  ontfaen  hadde  updien  dach. 

Al  datter  was  dat  dreef  mesbaer. 
Doe  swoer  die  keyser  Karei  daer 
Bi  Gode  alder  werelt  Here  ^ 
Dat  hine  ruste  nemmermere^ 

65  Hine  soude  vinden  die  Sarrasine^ 

Die  hem  also  namen  die  sine. 

Met  sinen  ridderscepe  alleene 
Voer  hi  woch  met  haesten  niet  clene, 
Entie  zonne  die  stont  stille 

70  Inden  troen  naer  sinen  wille; 

Die  dach  wart  drie  daghe  lanc. 
Doch  vant  hise  an  sinen  ganc 
Bi  Ebra  up  ghene  riviere^ 
Liggende  bi  eere  stede  diere, 

75  Hiet  Gesar  Augusta  hier  te  voren, 

Die  wi  nu  Saragoge  noemen  horen  ^ 
Aldaer  si  hare  feeste  houden 
In  joien  ende  in  groter  vrouden. 
Up  hem  viel  hi  met  moede  groot  ^ 

80  Ende  sloughere  IIILi  doot, 

Ende  keerde  weder  te  Roncevale. 

Daer  dedi  ondervraghen  wale, 
Oft  waer  ware^,  dat  seide  dat  diet. 
Of  Gauweloen  den  wijch  verriet. 

85  Diederic  sprac  met  ghenende^ 

Die  was  over  Roelants  ende^ 
Ende  met  Boudene  allene  wech  ginc 
Uten,  wighe^  dat  die  dinc 
Al  bi  Gauweloens  rade  quam, 

90  Ende  hiere  groot  goet  omme  nam. 

Gaiiloen  die  loghenets  geheel. 
Voer  hem  nam  camp  Pinabeel^ 
Een  sijn  ridder^  jegen  Diederike, 
Ende  wart  versleghen  cortelike; 

95  Ende  Karei  dede  Gauweloen 

An  vier  paerde  binden  doen, 
Up  eiken  sittende  enen  knecht, 
Ende  dedene  also  scueren  recht. 

